
AKADEMISK  ARKITEKTFORENING 

1 879 — 1899. 


Den  21.  November  1899  fejrede  Akademisk  Architektforening  sin  ty¬ 
vende  Fødselsdag,  og  trods  sin  Ungdom  har  Foreningen  ført  et  ret 
bevæget  Liv  i  de  forgangne  Aar. 

Den  21.  November  1879  —  en  Fredag,  hvorfor  Foreningens  Møde¬ 
aftener  altid  har  været  om  Fredagen  —  samledes  M.  Nyrop,  Erik  Schiødte, 
F.  Vilhelm  Petersen,  A.  Sørensen,  L.  Clausen  og  Ludv.  A.  Petersen*) 
efter  Opfordring  fra  denne  sidste  for  at  drøfte  Muligheden  af  Oprettelsen 
af  en  Forening  af  danske  Architekter,  udelukkende  de,  som  er  udgaaede 
fra  Kunstakademiet,  til  Gavn  for  Architektstanden.  Dermed  var  »Akade¬ 
misk  Architektforening«  dannet,  og  Ludv.  A.  Petersen,  som  senere  har 
været  bosat  i  Jylland,  er  altsaa  Foreningens  egentlige  Stifter. 

Naar  vi  nu  ønsker  i  et  kort  Tilbageblik  at  fastslaa,  hvad  Foreningen 
har  udrettet  i  disse  Aar  og  hvorledes  den  har  ført  sit  Liv,  saa  ejer  vi  et 
paalideligt  Grundlag  i  dens  Protokoller,  som  samvittighedsfuldt  i  sytten 
Aar  er  førte  af  A.  Sørensen  som  Foreningens  Sekretær. 

Det  første  Møde  fandt  Sted  i  Ludv.  A.  Petersens  Hjem,  de  følgende 
i  forskellige  Kafeer  og  Restaurants,  stadig  til  de  Mødendes  større  eller 
ringere  Misfornøjelse,  indtil  man  i  Oktober  1884  første  Gang  samledes  i 
Industriforeningens  Bygning,  Foreningens  nuværende  Lokale.  Medlems¬ 
antallet  har  været  i  stadig  Stigning;  det  første  Aar  var  der  17  Medlemmer, 
1885  c.  50,  1890  c.  80,  1895  hen  ved  100,  og  nu  c.  120.  Som  Formænd 
har  følgende  fungeret:  Dahlerup  1880  -84,  Nyrop  1884—85,  Dahlerup 
1885 — 86,  Fenger  1886 — 93,  Nyrop  1893 — 97  °g  Albert  Jensen,  den 
nuværende  Formand,  fra  1897.  Blandt  Medlemmerne  har  Foreningen  til 
Tider  kunnet  tælle  saa  godt  som  alle  vore  betydeligste  Architekter,  saavel 
de  ældste  som  de  yngste,  og  uden  for  Reglen  har  den  undertiden  optaget 
enkelte,  ikke  akademisk  uddannede  Architekter,  hvis  Virksomhed  har  fore¬ 
kommet  at  være  fuldtud  jævnbyrdig  med  de  akademisk  uddannedes. 

A  Omstaaende  Portræter  af  Foreningens  Stiftere  ere  udførte  efter  Fotografier  fra  den  Tid. 

været  Udstillinger  af  forskellig  Art,  fortrinsvis  Tegninger  til  nye  Projekter, 
Rejsestudier,  Fotografier  o.  s.  v.,  og  en  Række  Foredrag  er  holdte  i  An¬ 
ledning  af  Udstillinger  eller  over  andre  Emner.  En  Række  Institutioner 
er  besøgte,  vi  nævner  som  Eksempel  Frederiksholms  Teglværk,  en  Række 


Der  har  i  Aarenes  Løb  hyppigt  været  Klage  over  en  altfor  ringe  Til¬ 
slutning  til  Møderne,  men  da  man  i  Efteraaret  1 886  indførte  den  nu¬ 
værende  Ordning  med  gratis  Smørrebrød,  bevirkede  dette,  at  Antallet  af 
Deltagere  i  Møderne  betydelig  steg.  Ved  Møderne  har  der  til  Stadighed 


L.  CLAUSEN. 


A.  CLEMMENSEN. 


M.  NYROP. 


LUDV.  A.  PETERSEN. 

Nybygninger  er  besigtigede,  f.  Eks.  Kunstmuseet  1891,  Carl  Jacobsens 
Villa  1894,  Landbohøjskolen  og  Frihavnen  samme  Aar  og  Vestre  Fængsel 
1895.  Af  større  Udflugter  kan  nævnes:  Roskilde  Domkirke  1890  med 
Foredrag  af  Professor  Julius  Lange,  Ebberødgaard  1892,  Maribo  Kloster- 


ERIK  SCHIØDTK 


/.  VILHELM  PETERSEN. 


A.  SØRENSEN. 


kirke  og  Aalholm  Slot  1893,  Kirkerne  i  Ringsted,  Fjenneslev,  Bjernede 
og  Sorø  1895. 

Foruden  de  almindelige  Serveringer  med  Punch  eller  sligt  efter  vel¬ 
besøgte  Møder  er  der  i  Aarenes  Løb  afholdt  en  Del  større  Fester;  vi 

nævner  Festen  for  Theophilus  Hansen  1884,  hvor  han  blev  udnævnt  til  Æres¬ 
medlem,  Osterifesten  i  Besties  Vinstue  1885,  Festen  for  Herholdt  1888, 
Festerne  paa  Skydebanen  med  Damer  1892  og  1899. 

Diskussionen  ved  Møderne  har  hyppigt  været  livlig,  undertiden  heftig 
og  personlig;  den  har  drejet  sig  om  en  Række  Spørgsmaal  vedrørende 
Architektstandens  Interesser  og  Forhold  til  Bygherrer  og  Autoriteter,  navnlig 
de  militære,  Ingeniører  og  andre.  Som  praktiske  Resultater  maa  nævnes 
»Stjernerne«  i  Vejviseren,  Priskuranten,  færdig  1887,  Konkurrencereglerne, 
Normalstørrelse  for  Mursten,  Indflydelsen  paa  Borgerrepræsentantvalgene, 
paa  Byggeloven  og  Toldloven,  paa  kunstnerisk  Ejendomsret  o.  s.  v.  Og 
endelig  har  Foreningens  egne  Love  været  et  stadigt  levende,  om  end  ikke 
stadig  lige  underholdende  Diskussionsemne.  Ogsaa  Forholdet  til  Bladet 
»Arkitekten«,  det  første  Forsøg  herhjemme  paa  Udgivelsen  af  et  archi- 
tektonisk  Fagblad,  har  været  Genstand  for  rig  Betragtning  fra  forskellige 
Sider,  en  Strid,  hvis  Resultat  er  blevet  nærværende  »Meddelelser«. 

Blader  man  Protokollerne  igennem,  vil  man  træfte  enkelte  Navne, 
som  stadig  vender  tilbage,  Navne  paa  Medlemmer,  som  i  særlig  Grad  har 
vist  deres  Interesse  for  Foreningen,  enten  som  Bestyrelsesmedlemmer  eller 
som  andre  Embedsmænd  eller  som  livfulde  Deltagere  i  Udstillinger  og 
Diskussioner.  Vi  nævner  i  Flæng  Meldahl,  Vilh.  Klein,  V.  Koch,  Martin 
Borch,  Bøttger,  Ingemann,  Ladv.  Clausen,  Engen  Jørgensen,  L.  Thuren,  Hans 
J.  Holm,  Clemmensen,  Wenck  og  Kampmann.  Og  blandt  de  udenbys  Med¬ 
lemmer  har  Glahn  i  Nykøbing  paa  Falster  været  et  af  de  trofasteste. 

Akademisk  Architektforening  har  nu  vokset  sig  saa  stærk  og  moden, 
at  den  med  Tryghed  kan  se  Fremtiden  imøde.  E—e 


PELTS  STIFTELSE  I  LARSLEJSTRÆDE. 


fter  at  de  Bygninger,  der  i  Slutningen  af  forrige  og  Begyndelsen  af 


I  1  dette  Aarhundrede  vare  opførte  for  »Pelt  og  Thymes  Sjæleboder«,  i 
Aarenes  Løb  i  høj  Grad  vare  forfaldne  og  for  øvrigt  utidssvarende,  be¬ 
sluttede  St.  Petri  Kirhekollegium,  under  hvem  Stifteiserne  sortere,  at  ned¬ 
rive  Bygningerne  og  paa  den  ca.  4500  □  Alen  store  Grund  at  opføre  en 
ny  Stiftelsesbygning  og  en  Skole  med  Lokaler  for  Menighedens  to  Drenge¬ 
skoler.  Tegningerne  til  det  samlede  Byggearbejde  ere  udførte  af  Architekt 
Fred.  L.  Levy,  og  under  dennes  Tilsyn  er  Arbejdet  afsluttet  i  det  for¬ 
løbne  Aar. 

Ved  at  udlægge  Ejendommenes  fremtidige  ubebyggede  Arealer,  nemlig 

Skolens  Legeplads,  Stiftelsens  Have  og  indre  Gaard,  i  Forbindelse  med  de 
forJhaandenværende  ubebyggede  Arealer  hos  Naboerne,  nemlig  Walken- 
dorffs  Kollegiums  Have  og  Legepladserne  i  Kommuneskolen  og  Asylet  i 
Larslejstræde,  er  der  tilvejebragt  særlig  gode  Lys-  og  Luftforhold  for  Ny¬ 
bygningerne  og  disses  Naboer;  samtidig  er  Larslejstræde  blevet  reguleret, 
idet  Bygningsfremspringet  i  Gaden  er  bortfaldet. 

Stiftelsen,  af  hvilken  der  her  gives  nogle  Afbildninger,  er  beregnet 
til  Bolig  for  35  enlige  Personer,  fordelte  i  Stue,  iste  og  2den  Sal  samt 


PELTS  STIFTELSE.  ARCHITEKT^ 

FRED.  L.  LEVY. 

Tagetage,  hvor  hver  har  et  lille  Værelse  med  tilhørende  Køkken  med  Gas- 
kogeapparat:  for  Enderne  af  de  i  hver  Etage  omløbende  Gange  findes 
Vandklosetter  og  Udslagningskummer.  I  Stueetagen  er  der  Bolig  for  Stif¬ 
telsens  Portner  og  en  Sygeplejerske,  og  i  Kælderen  findes  2  Badstuer,  for 
Mænd  og  Kvinder,  samt  en  Vaskekælder  for  Beboerne,  alt  med  Gasfyring, 
idet  Bygningens  Værelser  og  Gange  for  øvrigt  varmes  med  varmt  Vand 
fra  et  i  Kælderen  anbragt  Centralvarmeapparat. 

Den  i  Bygningens  Facade  synlige  Karnap  danner  en  Hvileplads  for 

de  Gamle  i  Forbindelse  med  den  ene  Trappes  Repose,  og  ogsaa  paa  de  i 
Bygningen  omløbende  Gange  er  der  Siddepladser,  hvorfra  der  er  Udsigt 
til  Bygningens  indre  Gaard,  som  er  beplantet  og  forsynet  med  en  lille 
Springbrønd.  Paa  Kridtstenstavlerne  i  Muren  mod  Gaarden  er  der  ud- 
skaaret  passende  Bibelord,  og  i  Nicherne  over  samme  er  det  Tanken  ad 
Aare  at  anbringe  Broncebuster  af  Stiftelsens  Fundatører.  Bygningens 
Historie,  dens  Stiftelse  og  dens  Ødelæggelse  ved  Byens  Bombardement  er 
fortalt  i  de  3  Inskriptionstavler,  der,  udtagne  af  de  nedrevne  Bygninger, 
atter  ere  indmurede  i  Nybygningen,  og  vil  nu  blive  fortsat  indtil  vore 
Dage  i  en  fjerde  Tavle,  der  vil  blive  anbragt  i  Forstuen  ud  mod  Lars- 
lejstræde. 

Ved  Opførelsen  have  følgende  Haandværkere  medvirket:  Murermester 
C.  Licht,  Tømrermester  Martin  Petersen,  Oscar  Køhlers  Dampsnedkeri, 
Firmaet  Hans  &  Jørgen  Larsen,  Blikkenslagermester  Th.  Dreyer,  Maler¬ 
mester  Bredenbeck,  Smedemester  Peter  Hansen  og  Ingeniør  Thor- 
brøgger. 


FORENINGEN  AF  3.  DECEMBER  1892. 


e  Fleste,  som  have  gennemgaaet  Kunstakademiets  Skoler,  mindes  sikkert 


fra  deres  Skoletid  der  et  eller  andet  Forsøg  paa  at  stifte  en  Forening  blandt 
Eleverne.  Resultaterne  af  de  mange  Forsøg  have  været  en  god  Del  Foreninger; 
men  oftest  ere  de  stille  afgaaede  ved  Døden  efter  en  mere  eller  mindre  blom¬ 
strende  Tilværelse. 

Imidlertid  synes  det,  som  » Foreningen  af  3.  December  1832«  —  den  nu¬ 
værende  Forening,  som  udelukkende  bestaar  af  Architekter  —  er  kommen  ud 
over  de  første  farlige  Sygdomme.  I  hvert  Fald  har  ingen  tidligere  Forening 
som  denne  opnaaet  den  værdige  Alder  syv  Aar.  Farerne,  som  navnlig  bestaar 
i  den  evindelige  Skiften  af  Bestyrelser  og  Medlemmer,  have  taget  Livet  af  dem. 

Foreningen  af  3.  December  startedes  i  Vinteren  1892  med  et  temmelig  be¬ 
skedent  Medlemstal.  Man  samledes  en  Gang  maanedlig  om  Kort  eller  Punche¬ 
borde,  og  naaede  man  højt,  stod  den  paa  Gaas.  Formaalet  var  i  det  hele  at 
dyrke  Kammeratskabet.  Om  Sommeren  skød  man  sammen  og  rejste  af  og  til 
Smaature  ud  i  Landet,  hvor  man  besaa  og  tegnede  architektoniske  Seværdig¬ 
heder  —  og  mange  af  Akademisk  Architektforenings  Medlemmer  ville  sikkert 
mindes  disse  Ture  som  baade  nyttige  og  fornøjelige.  —  Naar  Foreningen  af  3. 
December  ikke  delte  dens  Forgængeres  Skæbne,  skyldes  det  den  Omstændighed, 
at  den  første  Bestyrelse  snart  indsaa,  at  for  at  holde  Foreningen  flydende  paa 
det  omskiftelige  Hav,  der  hedder  Akademielever,  maatte  der  skabes  Formaal  og 
Traditioner,  som  det  vilde  være  en  Skam  at  bryde.  Man  skaffede  derfor  passive 
Medlemmer  blandt  Venner  og  Bekendte  og  gav  dem  som  Vederlag  for  deres 
Penge  og  Interesse  trykte  Skitser  og  Opmaalinger  fra  Turene.  Dette  blev  For¬ 
eningens  Ballast.  Det  blev  en  Æressag  for  de  følgende  Generationer  ikke  blot 

at  holde  dette  gaaende,  men  tillige  at  forbedre  Bladene  og  gøre  dem  til  et  Værk 
af  virkelig  Værdi;  og  hvorledes  dette  er  lykkedes,  kan  man  se  ved  at  betragte 
hosstaaende  Billeder.  Bladene  trykkes  nu  i  et  Antal  af  300  Eksemplarer,  hvortil 
Akademiet  yder  Hjælp  ved  Tilskud  til  Dækning  af  Omkostningerne,  og  nyde 
den  Hæder  at  tælle  saavel  de  faglige  Bibliotheker  som  selve  Nationalmuseet 


PORTAL  PAA 
FREDERIKSBORG  SLOT. 

blandt  sine  Abonnenter.  Paa  Charlottenborg  har  der  i  flere  Aar  været  udstillet 
Blade,  for  hvilke  der  er  ydet  Foreningen  megen  Anerkendelse.  Den  store  Til¬ 
strømning  af  Elever  i  Architekturskolen  har  selvfølgelig  givet  Foreningen  betyde¬ 
lig  Tilvækst ;  og  Møder  saa  vel  som  Skitseture  have  antaget  større  Dimensioner. 
Man  kan  ikke  længere  nøjes  med  at  spille  Kort  og  Brædtspil,  der  søges  nu 

gennemført  Mødeaftener  med  mindre  Udstillinger  eller  Foredrag,  hvorom  Alle 
kunne  samles,  og  de  store  Skitseture  foretages  under  kyndig  Ledelse.  Ifølge 
Traditionen  afholdes  en  Gang  aarlig  et  Gaasegilde,  hvortil  der  skrives  Viser  og 
gøres  Løjer,  der  gærne  er  en  Samling  skarp  Satire  over,  hvad  der  er  hændet 
inden  for  Architektverdenen ;  mange  af  dette  Blads  Læsere  ville  sikkert  mindes 
Foreningens  Femaars-Jubilæum  som  et  fornøjeligt  Eksempel  paa  disse  Fester. 

Man  kan  ikke  frakende  Foreningen  en  vis  Betydning,  idet  den  øver  en 
meget  gavnlig  Indflydelse  paa  de  Unge,  som  begynde  paa  Akademiet. 


»RR€«KlRKe«PMl«IBØ€B«<glLBYCCeg« 

OPMAALT  AF 
AAGE  SIGURD  LAURIDSEN. 


SACRISTIET  VED 
BORRE  KIRKE  PAA  MØEN. 


Straks  den  første  Gang,  de  mødes  i  Foreningen,  er  de  med  i  Kammerat¬ 
skabet;  og  der  gives  dem  Lejlighed  til  at  se,  hvorledes  de  ældre  griber  Studiet 
an.  Der  skabes  Kappelyst  om  at  præstere  de  smukkeste  Blade  eller  Skitsebøger, 
og  fremfor  alt  bevirker  Foreningen,  at  Interessen  vækkes  og  Øjnene  aabnes  for 
vort  Lands  Ejendommeligheder  inden  for  Architekturen,  en  Ting,  som  Kunst¬ 
akademiet  i  altfor  ringe  Grad  lægger  Vægt  paa.  Man  kan  derfor  kun  ønske  den 
lille  Forening  al  mulig  Fremgang  og  Held  til  at  staa  sig  gennem  alle  farlige 
Sygdomme. 


BINDESBØLLS  UNIVERSITETSBIBLIOTHEK. 


I  Anledning  af  Hr.  Professor  Hans  J.  Holms  Beklagelse  af,  at  Bindesbølls 
Projekt  til  Universitetsbibliotheket  er  gaaet  tabt,  og  hans  fromme  Ønske  om, 
at  det  maa  være  forbeholdt  senere  Tider  at  skaffe  det  frem,  samt  at  ganske 
sikkert  dette  Arbejde  vilde  have  umaadelig  Interesse,  skal  jeg  bemærke:  I  ca. 
1856  var  jeg  yngste  Tegner  hos  G.  Bindesbøll  og  tegnede  da  paa  hans  første 

Projekt  til  Universitetsbibliothekct,  som  var  meget  tarveligt  og  i  sit  Ydre  lignede 
den  brune  pudsede  Del  af  Universitetet,  som  har  Facade  mod  Nørregade. 

Bindesbøll  var  ikke  tilfreds  med  dette,  der  vistnok  dog  blev  indleveret,  saa 
at  B.  altsaa  udførte  2  Projekter,  som  begge  bleve  tegnede  af  min  Broder. 

En  Morgen  ved  Juletid,  da  jeg  som  første  Mand  kom  paa  Kontoret,  stod 
Bindesbøll  og  tegnede  i  Underbukser  og  som  sædvanligt  med  Brillerne  langt  nede 
paa  Næsen.  Da  jeg  meddelte  ham,  at  min  Broder  var  syg  den  Dag,  bad  han 
mig  tage  et  Brev  hjem  til  ham,  og  det  var  netop  Blyantsskitsen  til  Bibliotheket, 
hvorunder  han  havde  skrevet:  »Glædelig  Jul,  kære  Klein.  G.  Bindesbøll.«  Jeg 
opbevarede  denne  Skitse  i  flere  Aar  og  gav  den  til  min  Broder,  som  rimeligvis 
har  den  endnu.  Motiverne  vare  hentede  fra  Markuskirken  i  Venedig,  med  et 
stort  Midterparti,  som  vel  næppe  passede  til  det  smalle  Fiolstræde.  Da  Bindes¬ 
bøll  vistnok  fik  2den  Præmie,  maa  jeg  antage,  at  Universitetet  har  beholdt 
Tegningen. 

Der  var  for  øvrigt  det  kuriøse  Tilfælde,  at  min  Broder  tegnede  Universitets- 
bibliotheket  for  Herholdt  om  Eftermiddagen  og  for  Bindesbøll  om  Formiddagen. 

Yderligere  skal  jeg  tilføje,  at  jeg  vistnok  har  flere  af  Bindesbølls  Tegninger, 
f.  Eks.  Næstved  Raadhus  og  Gavle  af  Wrams  Gunnarstorp  (?).  I  mange  Aar 
gemte  jeg  desuden  en  Kopi  af  B.s  Elevarbejde  — •  et  Gravkapel  i  græsk  Stil  — , 
men  erindrer  ikke,  om  jeg  har  det  endnu  eller  har  givet  det  til  hans  Søn. 

Man  har  hermed  et  nyt  Bevis  for,  at  de  gamle  Tegninger  bør  samles  sna¬ 
rest,  før  det  bliver  for  sent.  .  „ 


VURDERINGSMÆND. 


Red.  har  modtaget  følgende: 


om  bekendt  er  der  en  Stilling,  som  hedder  » Vurderingsmand « ;  den  skaffer 


som  Regel  Ihændehaveren  en  ganske  god  Biindtægt.  Hidtil  ere  disse  Pladser 
navnlig  bievne  besatte  med  Murer-  og  Tømrermestre ;  da  disse  have  maattet  løse 
Borgerskab,  er  der  jo  god  Rimelighed  i  dette. 

Fornyligt  skulde  der  i  Borgerrepræsentationen  vælges  32  nye  Vurderingsmænd 
i  Stedet  for  de  afgaaende,  hvis  Funktionstid  var  udløben.  I  Forsamlingen  var 
der  Stemning  for  kun  at  vælge  Haandværks svende ;  Resultatet  blev  dog,  at  der 
valgtes  eller  genvalgtes  27  Murer-  og  Tømrer  mestre  samt  3  Murer-  og  Tømrer- 
svende. 

Da  disse  Poster  nok  saa  meget  egne  sig  for  Architekter  som  for  Haandværks- 
svende  maa  man  haabe,  at  de  2  Architekter,  der  ere  Borgerrepræsentanter,  for¬ 
nuftigvis  have  ladet  sig  forlyde  hermed  i  det  lukkede  Møde,  hvorom  intet  Referat 
endnu  haves.  I  alt  Fald  vil  man  sikkert  kunne  stole  paa  den  ældre  af  dem,  der 
i  sin  Tid  valgtes  ind  i  Borgerrepræsentationen  ved  Akademisk  Arkitektforenings 
Støtte;  den  yngre  af  dem  skylder  ikke  A.  A.  noget  i  saa  Henseende  og  har  for 
øvrigt  heller  ikke  vist  nogen  Interesse  for  sine  Kolleger. 

I  ethvert  Tilfælde  maa  man  haabe,  at  Architekterne  i  Fremtiden  ville  kunne 
komme  i  Betragtning,  overalt  hvor  der  atter  skal  vælges  »Vurderingsmænd«. 


B.  C. 

BØGER. 


Fra  Andr.  Schous  Boghandel  (Ludvig  Schiith)  er  følgende  sendt  os  til 
Anmeldelse : 

Der  Modelleur.  Zeitschrift  fur  dekorative  Bildhauerkunst.  Verlag  von  Kanter 
&  Mohr,  Berlin.  Jahrgang  II.  Heft  I. 

Det  er  overvejende  den  moderne  Retning,  som  fremføres  i  dette  Billed¬ 
værk,  og  flere  af  de  stiliserede  Plantemotiver  ere  ganske  selvstændigt  opfattede. 
Som  ved  flere  af  de  nyere  tyske  Tidsskrifter  paa  Kunstindustriens  og  Archi- 
tekturens  Omraader,  er  Hovedvægten  her  lagt  paa  Billedstoffet,  medens  Teksten 
indskrænker  sig  til  en  kort  Forklaring  paa  hvert  Blad. 

¥ 

Architektonische  Rundschau.  Skizzenblåtter  aus  allen  Gebieten  der  Baukunst. 
Flerausgegeben  von  Ludwig  Eisenlohr  und  Carl  Weigle.  Verlag  von  Engelhorn, 
Stuttgart. 

Den  sjette  Aargang  af  dette  her  hjemme  godt  kendte  Billedværk  er  nu  paa¬ 
begyndt.  Der  findes  i  det  foreliggende  første  Hefte  ikke  noget  særligt  Nyt  af 
Interesse;  Udstyrelsen  og  Valget  af  Bygninger  m.  m.  svarer  til,  hvad  der  i  de 
foregaaende  Aargange  er  bleven  fremført;  Tegningerne,  der  alle  ere  udførte  med 
stor  Rutine,  ere  fikse  og  tydelige,  og  det  forholdsvis  billige  Værk  kan  i  flere 
Retninger  være  nyttigt  og  anvendeligt. 

¥ 

Stådtische  Wohn-  und  Geschaftshåuser.  Einzelaus gaben  der  » Architektonischen 

Rundschau«.  II.  Verlag  von  Engelhorn,  Stuttgart. 

Udgiveren  af  ovenomtalte  Tidsskrift  har  haft  den  praktiske  Ide  at  samle  de 
specielle  Bygningsarter,  som  Værket  i  sine  fem  Leveaar  har  præsteret,  i  enkelte 
Bind  og  at  lade  disse  udkomme  særskilt.  Tidligere  er  saaledes  udkommet  paa 
denne  Maade  et  iste  Bind,  der  omfatter  Landhåuser  und  Villen,  og  det  nu  ud¬ 
komne  Bind  indeholder  altsaa  Privat-  og  Forretningsbygninger.  Paa  de  første 
Bkide  er  anbragt  smaa  Planrids  og  en  kortfattet  Tekst  til  Forklaring  af  Tavlerne, 
der  i  et  Antal  af  ioo  rummer  en  meget  blandet  og  forskelligartet  Samling  af 
moderne  Bygninger,  de  fleste  fremstillede  i  Perspektiv,  udførte  skarpt  og  klart 
med  Ridsefjeder  og  Pen. 

¥ 

Meine  Reise  in  Italien.  Verlag  K.  F.  Koehler,  Leipzig. 

Bogen  eller  om  man  vil  Billedværket  maa  nærmest  opfattes  som  et  Turist¬ 
album,  der  ved  et  stort  Antal  og  en  broget  Sammenstilling  af  Billeder  fra  de 
betydeligste  italienske  Byer  kan  være  en  smuk  og  forholdsvis  billig  Souvenir. 
Det  første  Hefte  omhandler  Venedig,  og  senere  vil  Rom,  Florenz,  Neapel  o.  s.  v. 
følge  efter. 

¥ 

Durch  ganz  Italien.  Sammlung  von  2000  Photographien  italienischer  Ansichten, 
Volkstypen  und  Kunstschdtze.  Verlag  Caesar  Schmidt,  Ziirich  &  Leipzig.  I. 

Dette  er  en  Konkurrent  til  sidstnævnte  Værk,  og  vi  skal  - —  efter  de  fore¬ 
liggende  Prøver  —  have  Vanskelighed  ved  at  sige,  hvilket  der  bør  have  For- 

trinnet.  Begge  begynde  de  med  Venedig,  og  begge  byde  de  for  en  meget  lav 
Betaling  et  Udvalg  af  Stof  paa  Architekturens,  Skulpturens  og  Malerkunstens 
Omraader,  som  er  lige  ved  at  tage  Vejret  fra  En.  Særlig  har  Udgiveren  af 
den  foreliggende  Bog  været  saa  ivrig  efter  at  bringe  rigtig  meget  frem,  at  der 
i  Heftet  er  mange  flere  Billeder,  end  der  er  Plads  til  paa  Siderne,  og  det  ene 
Billede  skærer  sig  derfor  ind  i  det  andet  paa  en  ikke  altid  ganske  heldig  Maade. 
Reproduktionerne  ere  gennemgaaende  gode  og  tydelige,  men  det  Hele  faar  ved 
den  urolige  Sammenstilling  noget  tilfælles  med  en  Scrapbog. 


FORSKELLIGT. 

Beskyttelse,  af  naturlig  og  kunstig  Bygningssten.  Det  sørgelige  Faktum,  at  flere 
af  de  almindelig  anvendte  naturlige  Bygningssten  ødelægges  ved  Atmosfærens  og 
Klimaets  Virkninger,  har  allerede  gennem  en  lang  Aarrække  givet  Anledning  til 
forskellige  Forsøg  med  beskyttende  Midler.  De  bedste  Resultater  mener  man  at 
have  opnaaet  med  de  saakaldte  Kesslerske  Fluater,  som  under  Dannelsen  af  sten- 
haarde  og  vejrbestandige  Modifikationer  af  Flusspath  og  Kiselsyre  afgiver  en  virk¬ 
som  Beskyttelse  mod  Atmosfærens  ødelæggende  Indflydelse. 

Overfladen  af  det  med  disse  Fluater  behandlede  Stenmateriale  undergaar  ikke 
nogen  synlig  Forandring,  men  saavel  Farve  som  Porøsitet  bibeholdes. 

Firmaet  Fvers  &  Co.  meddeler,  at  en  stor  Del  af  Udlandets  bekendte  Byg¬ 
ninger  ere  bievne  behandlede  med  de  Kesslerske  Fluater,  saaledes  Operaen  i 
Paris,  Universitetet  og  Raadhuset  sammesteds,  en  Del  Palæer  i  Milano,  Markus- 
kirken  i  Venedig  samt  en  Mængde  Bygninger  i  Berlin. 

¥ 

Spotvejsmasterne.  Dommerkomiteen  ved  Konkurrencen  om  Sporvejsmaster 
har  udsendt  følgende  Meddelelse:  Til  Skitsekonkurrencen  for  Opstandere  til  »De 
kjøbenhavnske  Sporveje«  var  indsendt  Løsninger  fra  54  Konkurrenter.  Deraf  har 
Dommerkomiteen  tilkendt  Præmier  af  100  Kr.  til  5  Arbejder,  der  efter  vedkom¬ 
mende  Navneseddels  Aabning  fandtes  at  være  indsendte  af:  Architekt  Eugf.n 
Jørgensen  og  Maler  Knud  Larsen,  Architekt  Axel  E.  Petersen,  Architekt  Johan 
Nielsen,  Hr.  Andr.  Andreasen  og  Architekt  E.  C.  Rasmussen  samt  2  Præmier 
å  50  Kr.  til  Ingeniør  Aage  Huttemeier  og  Architekt  Ludv.  Andersen. 

Endelig  er  en  Præmie  paa  300  Kr.  tilkendt  et  Arbejde  uden  Navneseddel, 
m  en  m  ærket  »1901«. 

Blandt  de  ikke  præmierede  Arbejder  var  der  flere,  som  indeholdt  originale 
og  fantasifulde  Ideer,  men  som  ikke  kunde  præmieres,  fordi  de  fandtes  mindre 
egnede  til  praktisk  Benyttelse  eller  Gentagelse  i  større  Antal. 


MEDDELELSER  FRA  AKADEMISK  ARCHITEKTFOREN1NG  udkommer  den  iste  og  15de  i 
*’*•  hver  Maaned. 


Abonnement  å  1  Krone  pr.  Kvartal  kan  tegnes  paa  alle  Postkontorer,  hos  alle  Boghandlere  samt  hos 
d’Hrr.  Kunsthandlere  V.  WIN  KEL  &  MAGNUSSEN,  Højbroplads  7. 

Udgiver:  AKADEMISK  ARCHITEKTFORENING. 

Redaktør:  Architekt  K.  ARNE-PETERSEN,  Kontor  Vestervoldgade  96.  V.  Telf.  17524. 


Avertissementsprisen  er  1 
Kr.  pr.  Kv.-Tom. 

Annoncer  kan  indsendes  under 
Adresse:  Akademisk  Arcliitektfor- 
cning,  Industribygn.,  V 


Abonnementsprisen  er  1  Krone 
pr.  Kvartal  med  Tillæg  af  12 
Øre  Porto  for  udenbys  boende 
Abonnenter. 


Redaktionens  Kontor  er  Vester 

gade  5  L  Telf.  5612. 

MEDDELELSER  FRA 
AKADEMISK  ARCHI 
TEKT  FORENING  *  s 


KJØBENHAVN 

DEN  15.  JANUAR  1900 

2.  Aargang  NA  8 


VERDENSUDSTILLINGEN  I  PARIS  1900. 


II. 

FREMMEDE  NATIONERS  PAVILLONER. 

Paa  den  venstre  Seinebred,  imellem  Pont  des  Invalides  og  Pont  de  I  Alma, 
er  under  Opførelse  to  tætte  Rækker  af  Bygninger  af  meget  forskellig 
Udseende  og  Størrelse.  Det  er  de  fremmede  Nationers  Pavilloner.  Som 
en  hel  lille  By  af  større  og  mindre  Pragtbygninger,  der  hver  —  saavidt 
mulig  —  giver  et  Eksempel  paa  sit  Lands  Architektur,  vil  denne  Del  af 
Udstillingen  næppe  blive  blandt  de  mindst  søgte.  Vi  har  i  tidligere  Numre 
af  dette  Tidsskrift  givet  Billeder  af  Norges  og  Englands  Bygninger  og 
meddeler  her  et  Udvalg  af  de  mest  fremtrædende  blandt  de  øvrige  Landes. 

De  to  Nationer,  som  ved  deres  Bygningers  Størrelse  vække  mest  Op- 
mærksomhed,  er  Amerika  og  Italien.  I  De  forenede  Staters  Pavillon  er,  som 


ITALIENS  PAVILLON.  ARCHITEKTER 

CARLO  CEPPI  OG  SALVADORI. 

ved  saa  mange  af  Amerikas  monumentale  Bygninger,  Motiverne  hentede 
fra  den  klassiske  Architektur;  man  skal  dog  ikke  gaa  for  meget  i  Enkelt¬ 
hederne  med  Facaden,  —  det  hele  er  stort  anlagt  og  vel  nærmest  baseret 


DE  FORENEDE  STATERS  PAVILLON. 


ARCHITEKTER 
COOLIDGE  OG  MORIN-GOUSTINAUX. 


paa  at  imponere  ved  sine  Dimensioner;  man  bør  derfor  ikke  standse  ved 
det  Ydre,  men  træde  inden  for  og  gøre  sig  bekendt  med  Salenes  Stør¬ 
relse  og  Udstyrelse,  Trappernes  dristige  Konstruktioner,  Elevatorerne,  Lys- 
anlæget  og  alle  de  betydelige  Opfindelser,  som  denne  unge  og  fremad- 

stræbende  Civilisation  har 
frembragt,  og  man  forstaar 
derigennem  den  Allegori,  som 
er  lagt  i  Frontongruppen,  der 
viser  Frihedens  Gudinde  led¬ 
sagende  Fremskridtets  Triumf¬ 
vogn;  og  i  Bygningens  Por¬ 
tal  rejses  en  Rytterstatue  af 
Georg  Washington,  Grundlæg¬ 
geren  af  det  frie  Statsforbund, 
som  ved  sin  hurtige  Udvik¬ 
ling  har  forbavset  baade  den 
gamle  og  den  nye  Verden. 

Italiens  Bygning  er  vel 
den,  som  indtager  det  største 
Areal;  den  har  imidlertid  i 
sit  Ydre  for  mange  kirkelige 


ØSTRIGS  PAVILLON.  ARCHITEKT  BAUMANN. 

ARCHITEKTER 
BALINT  OG  JAMBOR. 


Reminisenser,  som  ikke  harmonere  med  dens  Formaal,  og  man  føler  for 
stærkt  de  store  Anstrængelser,  der  fra  Architekterries  Side  er  gjort  for  at 
gøre  Facaderne  saa  pragtfulde  og  rige  paa  Enkeltheder  som  mulig,  det  er 
ligesom  om  det  her  gjaldt  at  skaffe  Motiver  af  enhver  Slags  fra  hele  Ita¬ 
liens  Rigdom  paa  archi- 


tektoniske  Details. 

Østrigs  Pavillon  tager 
man  vanskelig  fejl  af;  — 
man  har  set  den  før  eller 
i  alt  Fald  noget  meget  lig¬ 
nende  i  de  bekendte  Tids¬ 
skrifter  »Allgemeine  Bau- 
zeitung«  on:  »Zeitschrift  fur 

Bauwesen«,  men  dette  kan 
jo  kun  tale  til  Ros  for  Archi- 
tekten,  der  for  øvrigt  er 
kendt  fra  flere  store  Byg¬ 
ninger  paa  »Ringen«  i  Wien. 

Mere  original  er  Sver- 
rigs  Pavillon,  som  man  fra 
alle  Sider  venter  sig  meget 
af.  Der  er  ikke  her  søgt 
Gengivelsen  af  en  bestemt 
Bygningstype,  det  er  slet  og 
ret  en  Udstillingspavillon 
med  fantastiske  og  maleri¬ 
ske  Linier,  som,  iført  sit 
Festskrud  af  Flag  og  Guir¬ 
lander,  sikkert  vil  blive 
baade  iøjefaldende  og  virk¬ 
ningsfuld. 

Tyskland  møder  med 
en  stor  Bygning,  som  ikke 
nægter  sig  noget  i  Retning 
af  Taarne,  Gavle,  Karnap¬ 
per,  Altaner  o.  s.  v.  Grupperingen  er  meget  behændigt  anlagt  og  tager 
sig  let  og  elegant  ud  mellem  de  andre  Pavilloner,  hvoraf  mange  er  vel 
massive  til  Øjemedet. 

Ungarn  sammenstiller  sin  Pavillon  af  mange  forskellige  Dele,  som 
hver  viser  en  af  de  Stilarter,  der  har  slaaet  Rod  i  den  magyariske  Stat. 


TYSKLANDS  PAVILLON. 

Den  bestaar  af  fire  Fløje,  med 
et  romansk  Kloster  som  Midt¬ 
parti.  Den  sydlige  Fløj  er  op¬ 
ført  efter  Motiver  fra  Kirken 
St.  Jaak.  Den  nordlige  Fløj 
viser  en  gotisk  Facade,  laant 
fra  Slottet  Vajdahunyad.  FIo- 
vedpartiet  er  en  Gengivelse 
afTaarnet  paa  Kirken  i  Cita¬ 
dellet  Koermocerbanga ,  og  Por¬ 
talen  er  fra  Kapellet  St.  Michel 
de  Kassa. 

Serbiens  Pavillon  ligger 
lige  ved  Pont  de  l’ Alma  og 
har  i  sine  Linier  en  vis  For¬ 
nemhed,  som  tiltrækker  sig 
O p m ærksom hed .  G ræken lan d 
og  Rumænien  har  benyttet 
lignende  architektoniske  Mo¬ 
tiver,  hvilket  særlig  for  Græ¬ 
kenlands  Vedkommende  væk- 


SVERRIGS  PAVILLON. 


ARCHITEKT  F.  BOBERG. 


SPANIENS  PAVILLON. 


ARCHITEKT  ARIOSTE  Y.  VELADA. 

ARCHITEKT  M.  PANEK. 


BOSNIENS  OG  HERZEGOWINAS  PAVILLON. 


ker  nogen  Forundring,  da  man  derfra  kunde  have  Gi  und  til  at  vente  en 
Bygning  af  en  ganske  anden  Karakter.  Det  samme  gælder  for  den  spanske. 
Bygning,  der  viser  et  Ydre,  som  i  altfor  høj  Grad  leder  Tanken  hen  paa 


ARCHITEKT  BOUWENS  VAN  DER  BOYEN 


NEDERLANDENES  PAVILLON. 

den  italienske  Renaissances  Anvendelse  i  Tyskland  og  Østrig.  Saa  har 
Bosniens  og  Herzegowincis  Pavillon  noget  mere  selvstændigt  over  sig;  de 


ARCKITEKT  BAUDRY. 


SERBIENS  FAVILLON. 


RUSLANDS  PAVILLON. 


ARCHITEKT  MELTZER- 


store,  hvide  Pudsflader  i  dennes  Facader  og  den  uregelmæssige  Anbringelse 
af  Vinduer  og  Udbygninger  virker  malerisk  og  smukt. 

Der  er  endnu  i  denne  Pavillonby  Meget,  som  vi  ikke  her  har  kunnet 
nævne  eller  bringe  Afbildninger  af;  —  thi  dels  er  mange  af  Bygningernes 
Opførelse  endnu  paa  et  saadant  Stadium,  at  man  vanskeligt  kan  danne 

sig  noget  Begreb  om  deres  Udseende,  og  dels  er  de  forhaandenværende 

Afbildninger  saa  mangelfulde,  at  vi  ikke  kan  fremføre  dem  i  nærværende 
Tidsskrift.  Det  er  os  imidlertid  en  Trøst,  at  de,  som  i  den  kommende 
Sommer  ikke  faa  Lejlighed  til  paa  Stedet  at  gøre  sig  bekendt  med  disse 

Bygninger,  sikkert  ikke  vil  kunne  undgaa  at  træffe  paa  dem  i  de  mange 

udenlandske  Tidsskrifter,  som  løbe  Væddeløb  for  at  bringe  det  mest  mulige 
Billedstof  frem  fra  l’Exposition  universelle  de  1900. 

Danmarks  Pavillon,  som  det  i  sidste  Øjeblik  blev  vedtaget  at  opføre, 
vil  faa  sin  Plads  mellem  de  øvrige  Nationers  Bygninger  paa  venstre  Seine- 
bred;  vi  skal  i  et  senere  Afsnit  give  denne  saa  vel  som  Danmarks  egent¬ 
lige  Afdelinger  paa  Udstillingen  en  særlig  Omtale. 

Paa  højre  Seinebred  i  Parken  foran  Trocadero-Paladset  opfører  Rusland 
et  mægtigt  Bygningskompleks  med  Taarne  og  Tinder.  Dette  gengiver, 
saavidt  det  lader  sig  gøre,  en  gammel  russisk  By,  omgiven  af  sine  Mure 
og  Taarne,  den  saakaldte  Kreml.  I  Midten  hæver  sig  et  stort  Taarn,  ca. 
57  Meter  højt,  opført  af  Mursten  og  dækket  med  et  Tag  af  polychrom 
Majolika.  Alle  Facaderne  ere  rigt  dekorerede  med  Majolika,  og  Hvæl- 
vingerne  ere  prydede  efter  de  bedste  russiske  Motiver. 

I  Nærheden  heraf  opfører  Nederlandene  en  interessant  Bygning,  der 
er  en  Kopi  af  Templet  Tjandi-Sari ,  som  skal  være  et  godt  Eksempel  paa 
den  hinduiske  Architektur  paa  Java. 

Det  kan  indvendes  mod  flere  af  disse  Bygninger,  at  de  ikke  tilstrække¬ 
ligt  vise  de  karakteristiske  Stilarter  for  de  paagældende  Lande,  og  at  der 
ofte  er  lagt  mere  Vægt  paa  et  imponerende  end  et  fint  gennemarbejdet 
Ydre;  men  trods  dette  vil  der  dog  for  en  Architekt  være  en  interessant 
og  lærerig  Vandring  at  foretage  gennem  »Nationernes  Gade«  paa  Ouai 
d’Orsay. 


OM  BYGNINGERS  VARIGHED. 

Vi  stræbe  jo  Alle  efter  at  gøre  vore  Bygninger  saa  solide  og  velindrettede 
som  muligt,  men  tænke  sjældent  paa,  hvorlænge  de  ville  blive  staaende. 
Hvad  Soliditeten  angaar.  kan  de  vel  nok  staa  et  Par  Hundrede  Aar  eller  maaske 
længere,  men  om  100  Aar  svare  de  næppe  til  Tidens  Fordringer  og  ere  saa  for¬ 
ældede,  at  man  har  vanskeligt  ved  at  leje  dem  ud,  eller  man  faar  saa  lav  en 

Leje,  at  de  maa  forandres  eller  ombygges,  hvilket  kan  blive  saa  radikalt,  at  det 
kan  betale  sig  helt  at  nedbryde  dem.  Man  har  saaledes  flere  Eksempler  paa  nye 
Bygninger,  som  ere  nedbrudte  efter  30 — 40  Aars  Forløb,  ikke  af  Mangel  paa 
Soliditet,  men  fordi  det  var  fordelagtigere  at  nedbryde  end  at  ombygge  dem. 

Desuden  er  der  jo  en  Mængde  Villaer,  som  maa  vige  Pladsen  for  større 
Bygninger,  Beboelsesbygninger,  som  maa  indrettes  til  Forretningslokaler  o.  1. 

Selvfølgelig  kan  man  ikke  vide,  hvilke  Skavanker  vore  Bygninger  have  om 
100  Aar;  men  man  kan  dog  danne  sig  et  Begreb  derom  ved  at  sammenligne 
dem  med  de  Bygninger,  som  nu  ere  100  Aar  gamle,  og  antage,  at  Forholdet 
bliver  det  samme,  om  end  i  en  anden  Form,  naar  vore  Bygninger  blive  100 
Aar  gamle. 

Efter  Kjøbenhavns  Brand  1795  byggedes  meget  godt,  skønt  der  næppe  var 
nogen  stræng  Byggelov;  men  det  er  heller  ikke  saa  meget  Soliditeten  som  Ind¬ 
retningen,  der  ikke  passer  til  Nutiden. 

Den  Gang  brugte  man  ikke  Entrée,  men  kom  lige  ind  i  Værelserne,  og 
naar  man  nu  skal  indrette  Entrée  i  en  saadan  Bygning,  maa  man  ofte  ofre  et 
helt  Værelse,  hvorved  Entréen  bliver  større  end  nødvendigt,  og  hvorved  man 
taber  Fluslejen  af  dette  Værelse. 

Man  brugte  ikke  altid  Køkkentrappe.  Vand  og  Brændsel  blev  baaret  op  ad 
Hovedtrappen. 

Man  købte  Brændsel  og  Fødevarer  i  større  Partier  om  Efteraaret,  og  Kælder¬ 
rummene,  som  hørte  til  Etagerne,  optoge  derfor  forholdsvis  stor  Plads. 

Klosetter  brugte  man  ikke;  man  havde  Gaard-Retirader  eller  højst  et  Nat¬ 
skrin  paa  Loftet. 

Man  havde  ikke  Spisestue,  men  nød  alle  Maaltider  i  Dagligstuen  Til  Gen¬ 
gæld  havde  man  derimod  en  trefags  Sal,  som  ikke  benyttedes,  og  som  stod  kold 
midt  i  Lejligheden.  Soveværelserne  vare  smaa,  og  Pigekamrene  vare  paa  Kvi¬ 
sten,  hvor  der  desuden  var  Kvistværelser,  kun  3^4  Al.  høje,  som  hørte  til  Eta¬ 
gerne  og  ikke  gav  nogen  Leje.  Tørreloftet  var  paa  Flanebjælkerne. 

Man  havde  ikke  Butikker  som  nu  i  ethvert  Hus,  men  en  høj  Kælder  og 
Beboelse  i  Stueetagen,  og  naar  man  nu  skal  indrette  Butikker  i  saadanne  gamle 
Huse  og  der  forlanges,  at  Butiksgulvet  skal  ligge  lige  med  Gaden,  vil  Kælderen 
gaa  tabt  og  Butikken  blive  uforholdsmæssig  høj,  hvoraf  følger,  at  Huslejen  mindst 
bør  være  lige  saa  høj  som  for  Kælder  og  Stue  tilsammen. 

Endelig  ere  de  gamle  Bygninger  sjældent  saa  høje  som  nu,  Gaardsrummene 
ere  ofte  for  store  (eller  for  smaa)  og  Grunden  ikke  saa  nøje  bebygget  som  nu. 

Hvad  det  Konstruktive  angaar,  da  gik  Fundamenterne  ikke  altid  ned  til  fast 
Bund,  og  det  er  ikke  ualmindeligt,  at  Bygningerne  vare  opførte  paa  Fyld.  Da 
man  ikke  kendte  Beton,  brugtes  runde  Granitsten  til  Fundamenter,  og  naar  disse 
ere  lagte  paa  Fyld,  risikerer  man,  at  Bygningen  .synker.  Værre  var  det,  naar 
Bygningerne  vare  byggede  paa  Pæle,  da  de  ofte  ikke  vare  kappede  under  Grund¬ 
vandet ;  mange  Steder  have  de  holdt  i  mange  Aar,  men  i  Almindelighed  ere  de 
nu  raadne,  saa  at  Bygningerne,  og  da  navnlig  Skillerummene,  dels  synke,  dels 
hænge  i  Naboejendommenes  Gavle.  Det  var  maaske  dette,  som  var  Aarsagen 
til,  at  Hirschholm  Slot  maatte  nedbrydes.  Ydermurene  vare  derimod  i  Regelen 
gode.  Da  man  ikke  kendte  anden  Cement  end  Bornholms,  blev  Facaderne 

fugede  eller  pudsede  i  Kalk,  som  vistnok  er  godt.  Endegavlene  vare  tynde,  ofte 
kun  een  Sten  gennem  mange  Etager.  Gesimser  og  Chambranler  bleve  som 
oftest  udførte  af  Sandsten,  som  var  eller  er  bedre  og  holdbarere  end  vore  nu¬ 
værende  trukne  Gesimser;  men  jeg  tillader  mig  ved  denne  Lejlighed  at  have 
den  Anskuelse,  at  støbt  Beton  vistnok  er  varigere  end  Sandsten.  Ved  Sandstenen 
er  der  for  øvrigt  den  Ulempe,  at  den  rent  ud  sagt  bliver  beskidt,  og  da  det  jo 
regnes  for  Vandalisme  at  oliemale  den,  kan  man  heller  ikke  male  den  pudsede 
Facade  uden  at  Modsætningen  bliver  endnu  større ;  og  gaar  Sandstenen  i  Stykker, 
f.  Eks.  naar  der  stødes  et  Eljørne  af  en  Gesims,  kan  den  ikke  repareres. 

Bjælkelagene  vare  i  Almindelighed  gode  og  for  en  Del  af  pommersk  Træ, 
som  var  bedre  end  det,  man  nu  har. 

Skillerummene  vare  Bindingsværk,  som  revnede,  hvorfor  de  maatte  betrækkes 
med  Lærred;  desuden  vare  de  ofte  udmurede  med  Brokker  eller  sodede  Sten. 
Ved  Langskillerummene  var  det  en  Ulempe,  at  de  vare  af  Bindingsværk  og  derfor 
ofte  for  svage.  Bræddeskillerum  brugtes  ikke,  men  man  hjalp  sig  med  et  ud¬ 
muret  Bindingsværks-Skillerum,  selv  om  der  ikke  var  noget  Skillerum  underneden. 
Særlig  galt  var  dette,  hvor  der  var  en  Korridor  paa  langs  gennem  Bygningen 
eller  en  Del  deraf,  og  hvor  der  altsaa  var  2  Langskillerum,  hvoraf  kun  det  ene 
gik  ned  gennem  den  underliggende  Etage.  At  Kakkelovnsrør  let  komme  for  nær 
til  Bindingsværks-Stolper  og  navnlig  Baandene,  var  ikke  ualmindeligt,  særligt  ved 
Opsætning  af  nye  Ovne. 

Tagene  vare  dækkede  med  Tagsten,  som  næppe  holde  100  Aar,  og  skal 
de  nu  repareres,  er  det  ikke  altid,  man  kan  faa  Tagsten  af  samme  Størrelse. 
Desuden  er  det  jo  vanskeligt  at  komme  til  at  reparere  Tagstenene,  især  hvor 
der  er  Kvistværelser. 

Naar  det  skulde  være  godt,  kunde  man  ikke  nøjes  med  de  nu  brugelige 
Hængerender,  men  skulde  have  støbte  Fodrender,  som  man  kunde  gaa  i,  naar 
Sneen  skulde  kastes  ned.  Da  de  ikke  kunde  være  uden  for  Hovedgesimsen, 
maatte  de  være  inden  for  Ydermurene,  og  da  de  let  gik  i  Stykker,  bl.  a.  ved 
Snekastning,  naar  en  Karl  gik  i  Renden  med  Træsko  og  stødte  den  i  Stykker 
med  en  Skovl,  saa  bleve  de  selvfølgeligt  utætte,  hvoraf  Følgen  var,  at  man  fik 
Vandet  ned  i  Etagerne  og  navnlig,  at  Bjælkehovederne  raadnede,  og  Enhver  ved 
jo,  hvor  ubehageligt  det  er  at  skulle  foretage  Forandringer  ved  en  Bygning, 
hvor  Bjælkehovederne  ere  raadne;  det  er  en  saadan  Hjertefejl,  at  man  fristes  til 
at  dødsdømme  den  paagældende  Bygning. 

Vil  man  nu  erstatte  Fodrender  med  Hængerender,  passer  Tagkonstruktionen 
ikke,  og  man  faar  nogle  slemme,  flade  Opskalke,  som  ofte  ere  for  flade  til 
Tagsten. 

Skorstenene  vare  altid  mindst  18  Tom.  for  at  Skorstensfejeren  kunde  gaa 
igennem  dem  og  fjærne  Soden,  som  især  fremkom  fra  Tørvene;  thi  den 
Gang  brugte  man  ikke  meget  Kul,  men  navnlig  Tørv  og  Bøgebrænde.  De  toge 
jo  en  Del  Plads  op  i  Værelserne,  men  kunde  for  øvrigt  være  meget  gode  til  de 
Brændeovne,  som  man  den  Gang  brugte,  da  der  kun  var  eet  Træk  i  Ovnen, 
saa  at  Røgen  og  Varmen  gik  lige  ud  i  Skorstenen;  men  naar  man  nu  vil  an¬ 
bringe  en  Ovn  med  3  Træk  til  en  18  Tom.  Skorsten,  saa  er  det  ikke  altid,  at 
Skorstenen  vil  trække  eller  suge  i  de  2 — 3  øverste  Etager.  Da  Skorstenene 

toge  megen  Plads  op  i  Værelserne,  var  det  ikke  ualmindeligt,  at  der  blev  taget 
et  Stykke  af  Værelset  til  Skabe. 

Skorstenspiberne  skulde  helst  sidde  symmetrisk  paa  Rygningen,  hvoraf  fulgte, 
et  de  ikke  altid  stode  paa  de  rette  Steder  i  Værelserne,  eller  de  bleve  trukne 
paa  Loftet  under  spidsere  Vinkler  end  nu.  Ved  en  Tagbrand  styrtede  de  da  ned 
og  slog  Bjælkelagene  i  Stykker,  foruden  at  de  stadig  løb  med  Sod.  Endvidere 
maatte  man  ofte  have  lange  Kakkelovnsrør  gennem  Værelserne,  og  for  at  de 
ikke  skulde  være  synlige,  bleve  de  ledede  under  Gulvet  eller  gennem  ovennævnte 
mørke  Skabe,  hvor  de  i  Tidens  Løb  bleve  fortærede  og  derved  brandfarlige. 
Det  var  jo  paa  denne  Maade,  Christiansborg  Slot  brændte. 

I  Kokkenerne  kendte  man  ikke  til  Komfurer,  men  havde  et  muret  Ildsted, 
hvor  Ilden  laa  frit  under  Trefødder,  hvorpaa  Kogekarrene  sattes.  Stegen  blev 
sendt  til  Bageren.  For  at  blive  af  med  Røgen,  var  der  en  stor  muret  Kappe 
over  Ildstedet,  som  endte  i  et  Skorstensrør,  der  mindst  var  18  Tom.  Da  der 

maatte  være  Skorstenskappe  i  hvert  Køkken,  fik  man  fire  18  Tom.  Rør  ved 

Siden  af  hverandre,  som  i  Forbindelse  med  de  murede  Kapper  optog  lige  saa 
stor  Plads  i  Køkkenet,  som  en  moderne  Køkkentrappe.  Naar  man  nu  vil  bort¬ 
tage  disse  Køkkenskorstene,  er  det  meget  vidtløftigt,  da  Beboerne  ikke  kan  be¬ 
nytte  Køkkenet  saa  længe  og  altsaa  maa  flytte. 

Ovenstaaende  gælder  jo  nærmest  for  Privatbygninger,  og  der  er  vel  ingen 
Tvivl  om,  at  mange  af  dem  kan  ombygges,  saa  at  de  kan  bruges  andre  ioo 
Aar;  men  for  en  stor  Del  gælder  det  samme  for  mange  offentlige  Bygninger. 

Christiansborg  Slot  var  kun  50  Aar  gammelt,  da  det  brændte,  men  allerede  den 

Gang  var  det  saa  forældet,  at  det  ikke  passede  til  at  være  Kongebolig,  hvor 

Kongen  skulde  bo  paa  iste  Sal  og  Kronprinsen  paa  2den  Sal.  Hvor  nybygget 

det  end  var,  saa  var  det  dog  brandfarligt  med  sine  Bindingsværksskillerum,  hule 
Bræddemure,  lange  Kakkelovnsrør,  indadgaaende  Vinduer,  saavidt  jeg  ved,  etc. 

Raadhuset  er  vistnok  bygget  paa  samme  Maade,  og  skønt  det  kun  er  70 
Aar  gammelt,  var  det  jo  saa  forældet,  at  der  maatte  bygges  et  nyt.  Harsdorfts 

gamle  kongelige  Theater  og  Nationalbanken  levede  knap  100  Aar.  Petersens 

Jomfrukloster  og  Løveapotheket  staa  vel  endnu,  men  deres  Tid  kommer  vel 
ogsaa  paa  Grund  af  deres  Beliggenhed,  og  paa  samme  Maade  vil  det  gaa  med 
Hospitaler,  Kaserner,  Skoler,  Fabrikker  etc. 

Det  er  vel  altsaa  ikke  uberettiget  åt  sætte  Bygningernes  gennemsnitlige 
Alder  til  100  Aar,  og  der  er  jo  noget  i,  at  man  i  London  og  nu  endogsaa  paa 
Østerbro  ved  Holmens  Kirkegaard  ikke  køber  Grunden,  men  kun  lejer  den  paa 
100  Aar. 

Imidlertid  kan  vi  jo  ikke  bygge  meget  anderledes,  end  vi  gør;  men  naar 
vi  anvende  de  kostbare  Bygningsemner  som  Marmor,  Granit,  Sandsten  etc.  i 
Stedet  for  Beton  o.  1.,  saa  bør  vi  erindre,  at  Bygningerne  næppe  blive  varigere 
af  den  Grund,  at  det  bliver  vanskeligere  at  gøre  Forandringer  i  disse,  og  at  vi 
ere  udsatte  for  en  større  Kritik,  jo  kostbarere  vi  bygger. 

Det,  som  man  derfor  skal  stræbe  efter,  er,  at  opnaa  de  bedste  Resultater 
med  smaa  Midler.  4  77 


-  87  - 


DØDSFALD. 


Ide  sidste  Dage  af  December  1899  afgik  Architekt  Frederik  Vilhelm 
Reimer  ved  Døden  i  en  Alder  af  72  Aar.  Den  Afdøde  var  Elev  af 
Hetsch  og  havde  i  Aaret  1852  faaet  Akademiets  store  Sølvmedaille.  Elan 
deltog  ikke  meget  i  det  praktiske  Liv;  af  Bygninger  skyldtes  ham  kun 
faa,  deriblandt  »Blaa  Pakhus«  i  Ny  Toldbodgade.  Det  var  væsentligst 
som  Tegnelærer,  han  virkede. 


FORSKELLIGT. 


Sporvejsmasterne, .  Program  for  den  endelige  Konkurrence  om  Tegninger  til 
Master  for  Aktieselskabet  »De  kjøbenhavnske  Sporveje«s  elektriske  Sporvejsanlæg, 
samt  Tillægsbestemmelser  hertil  henligge  til  Afhentning  paa  Anlægsadministra¬ 
tionens  Kontor,  Knabrostræde  3,  aabent  9 — 4. 

¥ 

Vurderingsmand.  Idet  vi  henvise  til  den  lille  Artikel  herom  i  forrige  Numer, 
kan  vi  nu  meddele,  at  Borgerrepræsentationen  i  sit  Møde  den  8de  ds.  valgte'  til 
Magistratens  Vurderingsmænd  for  et  Tidsrum  af  3  Aar  d’Hrr.  Architekter  Eugen 
Jørgensen  og  Chr.  Hansen. 

Vi  kan  hertil  føje,  at  paa  Initiativ  af  en  af  de  i  Borgerrepræsentationen 
værende  Architekter  var  der,  i  Anledning  af  de  to  vakante  Pladsers  Besættelse, 
blevet  vedtaget  et  Valg  af  akademiske  Architekter,  en  Bestemmelse,  hvortil  bl.  A. 
saavel  d’Hrr.  Tømrermester  Thomsen  som  Tømrer  From-Petersen  beredvilligt 
sluttede  sig. 


FORENINGSMEDDELELSER. 


Foreningsmøde  afholdes  Lørdag  d.  20.  Jan.  i  Industri¬ 
foreningens  Bygning. 

Kl.  8  præcis:  Foredrag  af  Dr.  Moltesen: 

» Klosterliv «  ( Benedict  af  Nurcia). 

Derefter  sædvanligt  Smørrebrødsbord  m.  m.  samt  Med¬ 
delelse  fra  Formanden. 


MEDDELELSER  FRA  AKADEMISK  ARCHITEKTFORENING  udkommer  den  iste  og  15de  i 
hver  Maaned. 

Abonnement  å  I  Krone  pr.  Kvartal  kan  tegnes  paa  alle  Postkontorer,  hos  alle  Boghandlere  samt  hos 
d’Hrr.  Kunsthandlere  V.  WINKEL  &  MAGNUSSEN,  Højbroplads  7. 

Udgiver:  AKADEMISK  ARCHITEKTFORENING. 

Redaktør:  Architekt  K.  ARNE-PETERSEN,  Kontor  Vestervoldgade  96,  B.  Telf.  17524. 


Avertissementsprisen  cr  1 
Kr.  pr.  Kv.=Tom. 

Annoncer  kan  indsendes  under 
Adresse:  Akademisk  Architektfor- 
ening,  Industribygn.,  B. 


Abonnementsprisen  er  1  Krone 
pr.  Kvartal  med  Tillæg  af  12 
Øre  Porto  for  udenbys  boende 
Abonnenter. 


Redaktionens  Kontor  er  Vester¬ 
voldgade  96.  Telf.  17524. 

Ekspedition  i  Helgolands= 
gade  5  '.  Telf.  5612. 

KJØBENHAVN 

DEN  I.  FEBRUAR  IQOO 
2.  A ARGANG  NE  9 


VERDENSUDSTILLINGEN  I  PARIS  1900. 


III. 

DANMARKS  AFDELINGER. 

Den  Tid,  som  endnu  er 
tilbage,  inden  Pariser¬ 
udstillingen  aabner  sine  Porte 
for  det  store  ventende  Ver¬ 
denspublikum,  lader  sig  let 
tælle  i  Dage,  og  i  dette 
korte  Tidsrum  skal  det  væl¬ 
dige  Arbejde  fuldendes,  som 
snart  strækker  sig  8  Aar 
tilbage  i  Tiden.  Tilsyne¬ 
ladende  er  man  paa  mange 
Steder  endnu  langt  tilbage 
med  Arbejdet,  men  det  er 
en  bekendt  Sag  ved  Udstil¬ 
linger,  at  det  altid  er  de  sidste  Dage,  som  gør  Udslaget;  alle  Nationerne 
ere  da  rykkede  i  Ilden  med  hele  deres  Styrke,  og  paa  ethvert  Punkt  af 
det  store  Terræn  arbejdes  med  en  Iver  og  Kappelyst,  for  ikke  at  blive 
Efternøler,  som  bevirker,  at  det  utrolige  sker:  Udstillingen  bliver  færdig. 

Den  13.  Juli  1892  underskrev  den  daværende  Præsident  for  den  franske 
Republik  nedenstaaende  korte  og  fyndige  Dekret: 

Une  exposition  universelle  des  ceuvres  d’  art  et  des  produits  iudustriels  ou  agri- 
coles  s  ouvrirci  a  Paris  le  j  mai  ipoo  et  sera  close  le  31  octobre  suivant  *). 

Le  Ministre  du  commerce  et  de  Pindustrie  est  chargé  de  Pexecution  du  pre¬ 
sent  décret.  C  ARNOT. 

Dermed,  var  der  trykket  paa  Knappen,  og  det  komplicerede  Maskineri, 
som  skal  sammenknyttes  for  at  bringe  en  Verdensudstilling  i  Stand,  var 
sat  i  Bevægelse. 

*)  Disse  Data  ere  senere  bievne  forandrede  til  14.  April  og  5.  November. 

I  August  1895  publiceredes  Reglementet  for  Deltagelsen,  og  det  frem¬ 
gik  deraf,  at  Systemet  i  Udstillingen  var  en  Gruppeinddeling,  som  forlangte 
de  forskellige  Nationers  ensartede  Industrifrembringelser  stillet  Side  om 
Side,  saaledes  altsaa,  at  den  enkelte  Nation  ikke  fik  en  stor,  samlet  Plads 
tildelt,  men  derimod,  spredt  i  de  forskellige  Bygninger,  saa  mange  Af¬ 
delinger,  som  dens  Produkter  henhørte  under.  For  de  mindre  Lande  var 
dette  Arrangement  ingenlunde  tilfredsstillende,  som  man  vil  kunne  forstaa, 
men  derved  var  intet  at  gøre,  og  det  blev  derfor  de  paagældende  Komi¬ 
teers  Kunst  at  faa  saa  meget  som  muligt  ud  af  de  Grupper,  hvor  Del¬ 
tagelsen  var  svagest,  for  at  Sammenstillingen  med  de  andre  Lande  ikke 
skulde  virke  altfor  trykkende. 

Da  Fristen  for  Anmeldelserne  udløb,  kunde  Danmark  melde  Deltagelse 
i  14  af  Grupperne,  og  det  paa  en  saadan  Maade,  at  det  i  enhver  Retning 
tegnede  til  at  blive  en  for  Danmark  smuk  og  værdig  Repræsentation. 

Hele  Udstillingen  falder  ialt  i  18  Grupper  med  120  Klasser,  saaledes 
fordelt : 


^Gruppe  I, 

Klasse 

1 — 6. 

Éducation  et  enseignement. 

i:  —  Ih 

— 

7—10. 

CKuvres  d’art.*) 

-  III, 

— 

11  — 18. 

Instruments  et  procédés  généraux  des  lettres,  des 
Sciences  et  des  arts. 

*  —  IV, 

— 

19  —  22. 

Matériel  et  procédés  généraux  de  la  mécanique. 

*  _  v, 

— 

23—27. 

Électricité. 

*  —  VI, 

— 

28—34. 

Génie  civile.  —  Moyens  de  transport. 

*  —  VII, 

— 

33—42. 

Agriculture. 

VIII, 

— 

OO 

rrs 

Horticulture  et  arboriculture. 

*  —  IX, 

— 

49—54- 

Forets.  —  Chasse.  —  Péche.  —  Cueillettes. 

*  —  X, 

— 

55—61. 

Aliments. 

XI, 

— 

62  —  64- 

Mines.  —  Métallurgie. 

*  —  XII, 

— 

65—74. 

Décoration  et  mobilier  des  édifices  publics  et 
des  habitations. 

*  —  XIII, 

— 

75  —  85. 

Fils.  —  Tissus.  —  Vétements. 

*  —  XIV, 

— 

GO 

1 

^0 

c 

Industrie  chimique. 

*  —  XV, 

— 

91—99. 

Industries  diverses.**) 

—  XVI, 

— 

IOO — 1 1 1. 

Éconotnie  sociale.  Hygiéne,  assistance  publique. 

*  —  XVII, 

— 

I  I  2 —  I  14. 

Colonisation. 

—  XVIII, 

— 

I  I  5 - 1  20. 

Armées  de  terre  et  de  mer. 

(I  de  med  * 

mærkede  Grupper  har  Danmark  anmeldt  Udstillere.) 

Da  enkelte  af  Grupperne  slaas  sammen  to  og  to,  faar  Danmark  ialt 
11  Afdelinger  paa  Verdensudstillingen,  deraf  har  Industrien  de  7,  Land¬ 
bruget  2,  Kunsten  1  og  Færøerne,  Island  og  Grønland  1. 


*)  Herunder  Architektur. 

**)  Herunder  Metalarbejder,  Juveler,  Urmagerarbejde  o.  s.  v. 

Den  største  af  de  danske  Afdelin¬ 
ger  er  den,  som  omfatter  Grupperne 
XII  og  XV ;  den  har  Plads  i  Bygnings¬ 
komplekset  paa  Esplanades  des  Invalides 
og  indtager  her  et  Areal  paa  ca.  1850 
□  Alen  med  2  Facader,  der  hver  hal¬ 
en  Udstrækning  af  ca.  70  Alen.  Disse 
Facader  udføres  efter  Tegninger  af  Ar- 
chitekterne  Th.  Bindesbøll  og  K.  Arne- 
Petersen  af  et  Træskelet  med  Stuk¬ 
beklædning  og  holdes  i  lys,  næsten 
hvid  Farve  med  delvis  Anvendelse  af 
Forgyldning.  Højden  af  disse  Indram¬ 
ninger,  der  af  den  franske  Administra¬ 
tion  er  fastsat  til  4  Meter,  maa  kun 
overskrides  ved  Portalerne. 

De  øvrige  af  Industriens  Afdelin¬ 
ger  har  Plads  i  Bygningerne  paa  Champ 
de  Mars ;  de  ere  betydelig  mindre  end 
førstnævnte,  men  have  Indramninger 
af  Vægge,  Pilastre  og  Balustrader,  der 
i  Udseende  og  Udførelse  svare  til  denne. 

Landbruget,  der  omfatter  den  næst¬ 
største  af  Danmarks  Afdelinger,  er  be¬ 
liggende  paa  2  Steder  paa  Champ  de 
Mars  og  skiller  sig  i  sin  Facades  Ud¬ 
seende  noget  fra  Industriens  Grupper, 
men  faar  dog  i  Farver  og  Karakter  en 
Del  tilfælles  med  disse.  Man  har  ikke 
bygget  nogen  egentlig  Portal  her,  men 
lader  Hovedindgangen  bevogte  af  to 
store  Tyre,  hentydende  til  Danmarks 
Kvægavl,  medens  der  i  Fonddekora¬ 
tionen  anbringes  et  dekorativt  Maleri, 
forestillende  et  dansk  Landskab.  I  Væg¬ 
genes  Mønster  og  i  Friserne  indvendigt 
er  anbragt  stiliserede  danske  Plante- 
motiver. 

Kunsten  og  Koloniafdelingen  faar 
ikke  nogen  særlig  architektonisk  Ind- 

FRONTPARTI  AF  DANMARKS 
LANDBRUGSAFDELING. 


ARCHITEKTER 
TH.  BINDESBØLL  OG  K.  ARNE-PETERSEN. 


ramning  ud  over,  hvad  de  stedlige  Forhold  afgiver,  idet  man  ikke  har 
anset  dette_[for  gennemførligt  paa  en  tilfredsstillende  Maade;  den  sidst¬ 
nævnte  af  disse  Afdelinger,  der  allerede  vil  være  kendt  fra  den  nys  afslut¬ 
tede  Udstilling  i  Industriforeningen,  udmærker  sig  ved  en  saadan  embarms 
de  ricliesse ,  at  den  trods  den  meget  omfangsrige  og  heldigt  beliggende  Plads 


DANMARKS 

PAVILLON. 


ARCHITKKT 
V.  KOCH. 


i  Pal  ais  de  Irocadéro  næppe  kan  faa 
Lov  til  at  udfolde  sig  i  hele  sin  Ud¬ 


strækning. 

Afdeling 


Arrangementet  af  denne 


overdraget 


Architekt 


er 

Dich. 

Endelig  har  Danmark  nu  faaet 
sin  Pavillon;  denne  vil  ikke  omfatte 
nogen  Del  af  den  danske  Udstilling, 
men  den  optræder  som  et  Led  i  den 
danske  Repræsentation  ved  Verdens¬ 
stævnet,  og  dersom  alt  gaar  efter  Be¬ 
regningen  vil  her,  naar  Udstillingen 
aabnes  den  14de  April,  det  danske 
Splitflag  vaje  Side  om  Side  med  de 
andre  Nationers  Flag  i  den  lange 
Dobbeltrække  af  Pavilloner,  som  op¬ 
føres  ved  Ouai  d’Orscty.  Pavillonen 
er  tegnet  af  Architekt  V.  Koch;  den 
udføres  saavidt  muligt  her  hjemme 
og  sammenstilles  saa  paa  sin  Plads  i  Paris.  Den  viser  sig  som'en  Bin¬ 
dingsværks  Villa  med  hvide  Tavl  og  tjærede  Stolper,  medens  Vindues¬ 
rammerne  males  i  Farver.  Taget  dækkes  med  røde  Tagsten  og  Taarnet 
med  Spaan  og  Kobber.  Indvendigt  optages  Pladsen  fornemmeligt  af  en 


gavlparti  af 

DANMARKS  PAVILLON. 


ARCHITEKT 
V.  KOCH. 


PLAN  AF 

DANMARKS  PAVILLON. 

stor  Hal,  der  strækker  sig  gennem 
to  Etager. 

De  danske  Firmaer,  hvem  Ar¬ 
bejderne  ved  Installationen  i  Paris  er 
overdraget,  er  følgende:  Tømrer-  og 
Snedkerarbejdet  overtages  af  Tømrer¬ 
mester  Carl  Cortsen  og  Aktieselska¬ 
bet  De  forenede  Bygningssnedkerier, 
F.  Oxelberg,  Kr.  Andersen  &  Co.; 
Stuk-  og  Pudsarbejdet  deles  mellem 
Fabrikanterne  H.  Chr.  Berg  og  H. 
Garde  samtMurermesterCARLScHiøTz. 
Maler-  og  Dekorationsarbejderne  ville 
blive  udførte  af  Malermestrene  C.  C. 
Møllmann  &  Co.  og  Thomas  Han¬ 
sen,  medens  selve  Pavillonens  Op¬ 
førelse  er  overtaget  af  Murermester 
Oskar  Køhler. 


PROFIL  AF  ARCHITEKT 

DANMARKS  PAVILLON.  V.  KOCH. 


VILLA  I  VEDBÆK. 


E 


t  af  de  Steder,  der  paa  Grund 
af  Kystbanen  er  blevet  meget 
bebygget,  er  Vedbæk.  Vi  skal  ikke 
nævne,  hvad  der  er  blevet  opført 
i  selve  Byen,  men  tænker  navnlig 
paa,  hvad  der  i  Løbet  af  de  sidste 
Par  Aar  er  blevet  bygget  Nord  for 
Vedbæk,  og  det  vil  ikke  vare  længe, 
inden  man  paa  Kystsiden  har  en 
Række  Villaer  lige  til  Rungsted. 
Længe  har  imidlertid  Grundene 
Syd  for  Byen  bevaret  sin  land¬ 
skabelige  Karakter,  og  paa  Stræk¬ 
ningen  udfor  Rolighed,  som  ellers 
kunde  være  indbydende  nok  med 
sin  prægtige  Udsigt,  der  kulminerer 
ved  Udsigten  fra  »Lokes  Høj«,  har 
der  nu  rejst  sig  den  første  Villa  i  dennes  nordre  Ende.  Denne,  der  er 
en  toetages  Bygning  med  høj  Kælder,  er  væsentlig  beregnet  til  Sommer- 


VILLA 
I  VEDBÆK, 


ARCHITEKT 
M.  C.  BECH. 

bolig.  Forstuen,  der  er  rummeligere  end  sædvanlig  og  gaar  op  i  to  Etager, 
er  pompejansk  udstyret  med  mønstret  Marmorgulv  og  dekorerede  Vægge 
og  Loft.  Med  Trappen,  der  fører  op  til  iste  Sal,  er  forbundet  et  om¬ 
løbende  Galleri,  hvorfra  Dørene  fører  ind  til  de  forskellige  Værelser. 
Villaens  tre  Sider  er  forsynet  med  omløbende  Veranda,  saa  man  til  enhver 
Tid  kan  sidde  i  Læ  paa  denne.  Den  øverste  Verandas  Gulv  ligger  70 
Fod  over  dgl.  V.,  og  man  vil  kunne  forstæt,  at  Udsigten  her  fra  en  smuk 
Sommerdag  er  prægtig. 

Tegningerne  ere  leverede  af  Architekt  M.  C.  Bech.  Bygningen  har 
været  givet  i  Entreprise  til  Murmester  A.  Broe,  og  Tømrerarbejdet  har 
været  overdraget  til  Tømrermester  Bruel  i  Vedbæk.  Af  Mestre  have  for 
øvrigt  været  engagerede  Snedkermestrene  Hans  A.  Holm  &  Søn,  Smede¬ 
mester  H.  M.  Nielsen,  Stukkatør  Hans  Ci-ir.  Berg  og  Malermester  Vilh. 
G.  Møller. 


ÆGTE  OG  UÆGTE. 


en  Artikel  »om  Bygningers  Varighed«  i  »Meddelelsernes«  forrige  Nummer 
-L  har  den  ærede  Indsender,  A.  K.,  fremsat  nogle  Bemærkninger,  som  ikke  bør 
gaa  upaaagtede  hen  og  staa  helt  uimodsagte  i  et  Blad,  som  udgives  af  »Aka¬ 
demisk  Architektforening« . 

A.  K.  mener,  at  man  kan  sætte  Bygningers  gennemsnitlige  Alder  til  100 
Aar,  ikke  saa  meget  just  af  Mangel  paa  Soliditet,  som 'fordi  de  efterhaanden  ikke 
mere  svare  til  Nutidens  Fordringer,  og  vil  hævde  dette,  som  det  synes,  baade 
for  offentlige  og  private  Huse.  Det  er  sikkert  noget  forhastet;  i  alt  Fald  frem¬ 
fører  A.  K.  ingen  Beviser  for  Rigtigheden  af  denne  Paastand  og  gør  heller  ikke 
Forsøg  derpaa.  Det  vilde  ganske  sikkert  ogsaa  være  unyttigt,  da  dette  med 
Bygningers  Levealder  jo  er  afhængigt  af  saa  mange  tilfældigt  sammenstødende 
Omstændigheder,  at  ingen  almindelig  Regel  kan  uddrages  deraf.  A.  K.  anfører, 
at  Christiansborg  Slot  er  brændt  o.  1.;  men  den  Slags  Ulykkestilfælde  er  intet 
Bevis  for,  at  Bygningen  ikke  ellers  vilde  kunne  have  staaet  adskillige  hundrede 
Aar  og  gjort  udmærket  god  Fyldest,  selv  om  det  vilde  blive  nødvendigt  af  og 
til  efter  de  vekslende  Tiders  Fordringer  at  foretage  Forandringer  ved  den.  Vi  se 
jo  netop,  at  en  stor  Mængde  Bygninger  af  monumental  Karakter,  baade  i  Kjøben- 
havn  og  rundt  i  Landet,  have  mere  end  et,  to,  tre,  ja  fire  Sekler  paa  Bagen, 
for  ikke  at  tale  om  mangfoldige  Kirker  rundt  om  i  Landet,  hvoraf  adskillige  ere 
endnu  ældre.  Og  kaster  man  Blikket  videre  ud  i  Verden,  til  de  fremmede  Lande, 
—  ja  da  naa  vi  længere  tilbage  i  Tiden.  Om  A.  K.  maaske  har  mere  Ret  for 
de  private  Bygningers,  Beboelseshusenes  Vedkommende,  tør  jeg  ikke  benægte, 
endskønt  man  intet  Positivt  kan  stille  op  herom. 

Men  lad  da  gaa  med  de  100  Aar  for  disse,  har  saa  A.  K.  dog  Ret  til  at 
komme  til  følgende  Resultat  af  sine  Betragtninger:  »Imidlertid  kan  vi  jo  ikke 
bygge  meget  anderledes,  end  vi  gør;  men  naar  vi  anvender  de  kostbare  Bygnings- 

emner  som  Marmor,  Granit,  Sandsten  etc.  i  Stedet  for  Beton  o.  1.,  saa  bør  vi 
erindre,  at  Bygningerne  næppe  blive  varigere  af  den  Grund,  at  det  bliver  van¬ 
skeligere  at  gøre  Forandringer  i  disse,  og  at  vi  ere  udsatte  for  en  større  Kritik, 
jo  kostbarere,  vi  bygger.  Det,  som  man  derfor  skal  stræbe  efter,  er  at  optiaa  de 
bedste  Resultater  med  smaa  Midler«  ? 

A.  K.  har  Ret  i  dette:  »Imidlertid  kan  vi  jo  ikke  bygge  anderledes,  end 
vi  gør«.  Det  kan  vi  ganske  simpelt  ikke  gøre,  naar  Talen  er  om  Materialierne, 
vi  anvender  (vi  ville  naturligvis  alle  for  øvrigt  ønske,  at  vi  kunne  bygge  en 
hel  Del  bedre,  end  vi  gør),  fordi  det  ligger  i  Architekturens  Væsen,  og  fordi  det 
ubevidst  er  Trang  hos  dem,  der  alvorligt  beskæftige  sig  med  den,  at  man  over¬ 
alt  skal  anvende  de  bedste  Bygningsemner,  og  anvende  dem  hvert  især  efter 
den  Karakter,  de  har.  Det  er  netop  en  af  Hovedopgaverne  for  Architekturen 
som  Kunst  at  idealisere  Stoffet  og  give  det  Liv.  Architckten  skal  være  som 
Orpheus,  der  ved  sin  Sang  og  sit  Spil  fik  Træer  og  Klipper  til  at  følge  sig; 
han  skal  faa  Stenene  til  at  tale;  det  er  gennem  dem,  han  skal  gyde  poetisk 
Glans  over  sit  Værk.  Materialierne  have  deres  store  Betydning,  naar  Formen, 
hvorunder  Bygningskunstens  Frembringelser  tale  til  Følelsen,  skal  motiveres ;  det 
er  en  af  de  vigtige  Faktorer,  der  betinge  et  godt  Resultat  baade  for  Helheden, 
Konstruktionerne,  og  for  Detaillen.  En  Bygning  i  Mursten  har  selvfølgeligt  en 
hel  anden  æsthetisk  Basis  at  staa  paa  end  en  Bygning  i  Marmor;  og  en  Enkelt¬ 
hed  i  huggen  Sten  gør  et  andet  Indtryk,  end  om  den  var  støbt  af  Beton,  —  selv 
om  den  anbringes  saa  højt  som  i  Hovedgesimsen  paa  et  5 -Etages  Hus. 

Det  er  den  altid  eksisterende  Modsætning  mellem  Ægte  og  Uægte,  der  gaar 
igen  her  som  overhovedet  i  alle  menneskelige  Forhold.  O111  Imitationen  ogsaa 
kan  drives  til  største  Fuldkommenhed,  vil  der  dog  altid  være  noget  ved  det  franske 
Guld,  som  ikke  glimrer.  Om  man  end  kan  tilvirke  Beton  saa  udmærket,  det 
vel  ønskes,  som  Granit,  Sandsten  o.  s,  v.,  eller  male  en  Væg  helt  skuffende  som 
Marmor,  saa  mangler  der  dog  Noget ;  og  det  er  netop  dette  Noget,  det  Uudsige¬ 
lige,  det  Ægte,  der  ikke  kan  undværes.  Et  Olietryk  kan  ikke  erstatte  et  Maleri, 
et  Fotografi  med  dets  øjeblikkelige,  tilfældige  Lighed,  selv  om  den  er  nok  saa 
slaaende,  kan  ikke  veje  op  mod  et  malet  Billede,  hvor  Kunstneren  har  lagt  hele 
sin  Sjæl  i,  selv  om  det  ikke  er  lykkedes  ham  at  ramme  sit  Emne  paa  #n  Prik. 
Al  Imitation,  ogsaa  i  Bygningskunsten ,  maa  kunstnerisk  set  betragtes  som  et 
Onde;  og  det  er  netop  en  Dekadence  i  Architekturen,  at  det  synes  at  være  et 
nødvendigt  Onde.  Og  hvorvidt  kan  den  egentlig  drives?  Kan  man,  om  ogsaa 
Tekniken  bliver  nok  saa  fuldkommen,  efterligne  de  Former,  der  ere  Marmoret 
egne,  i  Beton?  Kan  man  støbe  en  græsk  Søjle  i  Beton? 

Det  er  nu  tillige  et  meget  stort  Spørgsmaal,  om  f.  Eks.  netop  Beton,  siden 
dette  er  nævnt  saa  ofte  i  det  Foregaaende,  er  saa  godt  til  Alt,  hvortil  det  bruges. 
Naar  Beton  anvendes  i  Stedet  for  en  Granitsokkel  eller  til  en  Karnap,  maa  man 
dog  erindre,  at  dets  Udvidelses-Coefficient  omtrent  er  som  Støbejærns;  og  de 
Rystelser  og  Revner,  denne  Omstændighed  kan  frembringe  i  Murværk,  ere  vel 
værd  at  tage  i  Betragtning.  Man  har  jo  heller  ikke  nogen  særligt  lang  Erfaring 
for  dette  Materiale,  anvendt  paa  denne  Maade.  Een  Ting  er  i  alt  Fald  sikker: 
den  døde  Overflade,  som  Beton  fremviser,  kan  ingensinde  faa  det  spillende  Liv, 
der  er  i  en  huggen  Sten.. 

»Det,  som  man  derfor  skal  stræbe  efter,  er  at  opnaa  de  bedste  Resultater 
med  smaa  Midler.«  Ja,  deri  har  A.  K.  fuldstændigt  Ret,  men  dog  ikke  paa  den 
Maade,  han  vist  selv  mener  det.  Det  er  rigtigt:  man  skal  anvende  en  fornuftig 
Økonomi  i  Valget  af  sine  Former  og  Bygningsemner,  man  skal  aldrig  give  en 
Ting  ud  for  mere,  end  den  er,  og  man  skal  aldrig  drive  Imitationen  saa  vidt, 
at  man  vil  have  Folk  til  at  tro,  at  Murstensskærver  og  Cement,  rørt  sammen  i 
en  Vælling  og  malet  over  med  en  Farve,  er  Marmor  eller  Sandsten.  Men  man 
skal  altid  anvende  de  ægte  Midler  —  som  det  jo  heldigvis  ogsaa  mere  og  mere 
gaar  op  for  Architekterne  —  og  gøre  det  med  fornuftigt  Omdømme  og  Skøn¬ 
somhed.  Netop  derved  bliver  Architekterne  mindre  udsatte  for  Samtidens  og 
Eftertidens  større  Kritik.  Thi  Kostbarheden  har  oftere  sin  Grund  i,  at  Materia- 
lierne  ikke  ere  gode  nok,  end  i,  at  de  ere  for  gode.  Og  derved  gavner  man 
Bygningskunsten  bedst  og  fremmer  dens  Udvikling,  selv  om  den  enkelte  Bygning 
kun  naar  at  blive  ioo  Aar. 

Tbi  ioo  Aar  er  jo  i  og  for  sig  ikke  saa  kort  en  Tid  —  og  om  ioo  Aar 
er  ikke  Alting  glemt.  £  j 


DEN  UNGARSKE  PAVILLON  PAA  VERDENSUDSTILLINGEN  1900. 

I  Anledning  af  Artiklen  om  de  fremmede  Nationers  Pavilloner  paa  Verdens¬ 
udstillingen  i  Paris  1900  turde  nogle  korte  Oplysninger  om  de  deri  nævnte 
Partier  af  den  ungarske  Pavillon  maaske  have  Interesse. 

Den  lille  Abbedi  Kirke  St.  Jaåk  i  det  vestlige  Ungarn,  Syd  for  Steinamanger 
(Szombatbely),  er  et  Mesterværk  af  den  sentromanske  Stil.  Sagnet  knytter  dens 
Grundlæggelse  til  Ungarns  første  kristne  Konge,  Stefan  den  Hellige  (997 — 1038), 
men  historisk  er  den  opført  i  Slutningen  af  det  12.  eller  Begyndelsen  af  det 
13.  Aarh.  Hovedfacaden  flankeres  af  to  firkantede  Taarne,  kronede  med  Sten¬ 
hjelme,  og  mod  Øst  afsluttes  Kirken  af  tre  Apsider.  Den  frembyder  en  Rigdom 
af  ornamentale  Enkeltheder.  Rundbuefrisen  skifter  hyppigt  med  Kløverbladsfrisen, 
og  i  Stedet  for  Lisenen  optræder  allerede  Smaasøjlerne,  og  det  ornamentale  Løv¬ 
værk  er  ofte  blandet  med  Figurfremstillinger.  Den  største  Interesse  knytter  sig 
dog  til  den  prægtige  Portal,  der  træder  frem  foran  den  omgivende  Murfacade, 
er  inddelt  i  syv  Bueslag  med  tilhørende  Søjler  og  rig  Anvendelse  af  den  nor¬ 
manniske  Siksak-  og  Tøndefrise.  Over  Portalens  Buer  er  i  rundbuede,  ved  Smaa- 
søjler  forbundne  Blindinger  anbragt  Statuetter  af  Christus  og  Apostlene,  to  af  dem 
maatte  dog  af  Mangel  paa  Plads  anbringes  i  tilsvarende  Søjlenicher  i  Muren  uden 
for  selve  Portalen.  Statuetterne  ere  i  den  romanske  Stilperiodes  Karakter,  men 
gennemførte  med  sjælden  Kunst.  I  Tympanon  over  Døraabningen  er  et  Relief: 
to  knælende  Engle  holde  i  en  Mandorla  Frelserens  Billede.  Portalen  og  enkelte 
Partier  af  St.  Jaåk-Kirken  vare  for  øvrigt  gengivne  i  den  historiske  Bygnings¬ 
gruppe  paa  Millenniumsudstillingen  i  Budapest  1896. 

St.  Micliaelskapellet  fra  den  sydlige  Side  af  Domkirken  i  Kaschau  (Kassa) 
stammer  fra  Midten  eller  anden  Halvdel  af  det  13.  Aarhundrede.  De  enkelte 
Detailler  vise  endnu  den  gamle,  strængt  franske  Karakter  fra  Gothikens  Blom¬ 
stringsperiode.  Planen  til  Domkirken  og  Kapellet  skal  ogsaa  skyldes  den  berømte 
franske  Architekt  Villard  de  Honnecourt. 

Vajda-Hunyad- Bor  gen  i  Siebenbiirgen  vil  ligeledes  være  kendt  fra  Millenniums- 
udstillingen  som  en  fremtrædende  Repræsentant  for  Spidsbuestilen  i  Ungarn.  Efter 
at  den  berømte  Feltherre  og  senere  Regent  Johan  Hunyadi  sammen  med  Kong 
Sigismund  havde  berejst  Europa  for  at  skaffe  Hjælp  mod  Tyrkerne,  lod  han 
denne  prægtige  Borg  opføre  paa  sin  Ejendom  Vajda-Hunyad.  Den  stod  færdig 
Aar  1452.  Baade  hans  Søn,  Kong  Mathias,  og  dennes  Efterfølgere  føjede  imid¬ 
lertid  saa  mange  Tilbygninger,  fremkaldte  af  Forsvarshensyn,  til  Borgen,  at  den 
mistede  sin  oprindelige,  harmoniske  Karakter.  Den  brændte  1855  og  henlaa  som 
Ruin,  indtil  Ungarns  Regering  i  1867  genopførte  Borgen  i  dens  oprindelige 
Skikkelse. 

Katharina- Slotskirken  i  Kremnitz  (Kormoczbånya),  Ungarns  Møntsted,  er  i  sin 
nuværende  Skikkelse  en  Ombygning  af  en  ældre  Slotskirke,  som  foretoges  under 
Kong  Mathias  Corvinus  i  de  sidste  Decennier  af  det  15.  Aarhundrede.  Den  er 
opført  i  gothisk  Stil,  har  et  tvedelt  Langhus,  hvis  Forhold  paafaldende  afviger 
fra,  hvad  man  ellers  er  vant  til  at  se  ved  gothiske  Kirker,  idet  Bredden  er  større 
end  Længden.  To  Piller  bære  Hvælvingen,  hvis  Loft  ligesom  Sanktuariet  er 
polychromt  og  smykket  med  Fresker,  ligesom  Vinduerne  ere  forsynede  med 
smukke  Glasmalerier. 

Ungarn  agter  saaledes  i  sin  Pavillon  at  give  en  plastisk  Illustration  til  den 
hjemlige  Bygningskunsts  Historie  —  Jesuiterstilen  og  den  dermed  beslægtede 
Fischer  v.  Erlachske  Stil  vil,  saavidt  det  ses  af  Billedet  i  forrige  Hefte  af  »Med¬ 
delelserne«,  ogsaa  blive  repræsenterede.  Om  en  særlig  ungarsk  Stil  kan  der  jo 
ikke  være  Tale,  dertil  staar  den  i  altfor  nøje  Sammenhæng  med  de  samtidige 
Hovedstrømninger  i  den  europæiske  Bygningskunst.  Selv  i  Ungarns  mest  glim¬ 
rende  Kulturperiode,  under  Kong  Mathias  Corvinus,  var  det  fremmede  Kunst¬ 
nere,  der  arbejdede  i  Sten  og  i  Guld  og  udførte  Miniaturerne  til  de  berømte 
Corvina.  Først  i  vore  Dage  har  den  mægtige  nationale  Bevægelse  i  Ungarn 
ogsaa  sat  kraftige  Spor  paa  Kunstens  Omraade  i  Værker  af  skarp  udpræget  Ori¬ 
ginalitet.  Og  disse  vil  sikkert  ogsaa  blive  fyldigt  repræsenterede  i  den  ungarske 
Afdeling.  Al.  Schumacher. 


DØDSFALD. 


Efter  længere  Tids  Sygdom  er  Architekt  Harald  Harpøth  den  26.  Januar  i 
en  Alder  af  34  Aar  afgaaet  ved  Døden  i  sin  Fødeby  Snertinge  pr.  Jyderup.  I 
et  senere  Nummer  af  »Medd.«  vil  blive  bragt  Nekrolog  og  Gengivelse  af  nogle 
af  de  Værker,  han  fik  Tid  og  Lejlighed  til  at  udføre  inden  sin  altfor  tidlige  Død. 


BØGER. 


Ved  Udvalget  for  Folkeoplysningens  Fremme  er  i  disse  Dage  udkommet  et 
lille  Skrift  »Om  de  gamle  Kalkmalerier  i  vore  Kirker«  af  Professor  Magnus-Petersen. 
Emnet  er  behandlet  i  en  mere  sammentrængt  Form,  med  et  mindre  Antal  Bil¬ 
leder  og  beregnet  paa  en  videre  Kreds  end  det  for  nogle  Aar  siden  af  samme 

Forfatter  udgivne  store  Billedværk  »Beskrivelser  og  Afbildninger  af  Kalkmalerier  i 
de  danske  Kirker «. 

I  det  lille  Skrift  er  en  klar  og  interessant  Fremstilling  af  vor  Fortidsforsk¬ 
nings  Standpunkt  og  Udvikling  her  i  Landet,  forinden  Kalkmalerierne  fandtes 
samt  en  kort  Redegørelse  af  Kirkebygningsforholdene  her  i  den  første  kristne 
Tid.  Foruden  alt  det  væsentlige  ved  de  gamle  Kalkmalerier  giver  Bogen  tillige 
nærmere  Oplysninger  om  den  vekslende  Karakter  i  Ornamentiken  og  Figurfrem¬ 
stillingerne  i  de  forskellige  Perioder  fra  Aar  noo  indtil  18de  Aarhundrede  og 
føjer  hertil  en  Beskrivelse  og  Uddrag  af  Legender  af  de  her  i  Landet  mest  dyr¬ 
kede  Helgener  i  den  katolske  Tid. 

Den  populære  lille  Bog  om  de  gamle  Overbringere  af  middelalderlig  Kunst 
og  Folketro  vil  sikkert  blive  velvilligt  modtagne  af  de  Mange,  som  have  særlig 
Interesse  for  disse  gamle  Billeder,  og  vel  ogsaa  af  de  endnu  Flere,  som  hidtil 
have  haft  ringe  Kundskab  derom,  men  som  herigennem  kunne  faa  Øjnene  op 
derfor. 

Udvalget  for  Folkeoplysningens  Fremme  har  paa  en  særdeles  tiltalende 
Maade  udstyret  Bogen,  idet  den  fremtræder  med  smukt  Tryk,  bedre  Papir  og  et 
større  Format  end  dets  tidligere  udkomne  Skrifter. 

¥ 

Engelske  Landbrugsbygninger.  Som  Særtryk  af  »Tidsskrift  for  Landøkonomi« 
foreligger  en  lille  Piece  paa  1 5  Oktavsider  i  hvilken  Branddirektør  Jørgensen, 
Frederiksberg,  giver  nogle  Meddelser  om  moderne  engelske  Mønstergaardes  Byg¬ 
ninger  og  deres  Indretning.  Det  lille  Hefte,  der  ledsages  af  en  Del  tydelige  Illu¬ 
strationer,  indeholder  flere  Oplysninger,  som  det  vel  er  Umagen  værd  at  gøre 
sig  bekendt  med. 


KUNSTAKADEMIET. 

I  Skoleraadets  Møde  den  29.  Januar  bestode  Eleverne  af  Architekturskolen 
Harald  Lønborg-Jensen  og  af  Dekorationsskolen  for  Malere  Laur.  Chr.  Pedersen 
Akademiets  Afgangsprøver  henholdsvis  som  Architekt  og  Dekorationsmaler. 


FORENINGSMEDDELELSER. 


Ved  sidste  Bestyrelsesmøde  valgtes  til  Sekretær  Archi¬ 
tekt  Bernh.  Ingemann  i  Stedet  for  Architekt  Alfr.  Thomsen, 
der  ønskede  at  trække  sig  tilbage  fra  dette  Hverv. 

Hr.  Alfr.  Thomsen  vedbliver  derimod  at  virke  i  For¬ 
eningens  Redaktionsudvalg. 


MEDDELELSER  FRA  AKADEMISK  ARCHITEKTFOREN1NG  udkommer  den  iste  og  15de  i 
hver  Maaned. 

Abonnement  å  1  Krone  pr.  Kvartal  kan  tegnes  paa  alle  Postkontorer  hos  alle  Boghandlere  samt  hos 
d’Hrr.  Kunsthandlere  V.  WJNKEL  &  MAGNUSSEN,  Højbroplads  7. 

Udgiver:  AKADEMISK  ARCHITEKTFORENING. 

Redaktør;  Architekt  K.  ARNE-PETERSEN,  Kontor  Vestervoldgade  96.  B.  Telf.  17524. 

100 


MEDDELELSER  FRA 
AKADEMISK  ARCHI 
TEKT  FORENING  *  * 


KJØBENHAVN 

DEN  I  5  .  FEBRUAR  I  900 
2.  A ARGANG  N°  IO 


HARALD  TANG  HARPØTH. 


Architekt  Harald  Tang  Harpøth,  som  den  26.  Jan. 

.  d.  A.  afgik  ved  Døden  i  en  Alder  af  34  Aar,  var 
Søn  af  praktiserende  Læge  Harpøth  i  Snertinge  pr.  Jyde¬ 
rup.  Efter  at  have  taget  Præliminæreksamen  i  Roskilde 
lærde  Skole  kom  han  i  Murerlære  og  gennemgik  det 
tekniske  Selskabs  Skole  og  senere  Kunstakademiet,  hvor¬ 
fra  han  fik  Afgangsbevis  som  Architekt  den  28  Jan.  1893. 
Han  tegnede  derefter  hos  Architekterne  Alb.  Jensen, 
Prof.  Ove  Petersen  og  Martin  Borch  og  var  Konduktør 
for  Prof.  Storch  ved  Restaureringen  af  Merløse  Kirke  ved  Holbæk.  Sam¬ 
tidigt  ombyggede  han  paa  egen  Haand  Herregaarden  Egemarke  ved  Jyde¬ 
rup.  Med  Understøttelse  af  Theofilus  Hansens  Legat,  som  han  fik  13  Juli 
[894,  foretog  han  (som  allerede  tidligere  havde  været  paa  en  kortere  Rejse 
i  Tyskland  og  Italien)  en  toaarig  Rejse  til  Udlandet  og  opholdt  sig  den 
længste  Tid  i  Italien.  Efter  sin  Hjemkomst  fik  han  Beskæftigelse  som 
Tegner  ved  Kjøbenhavns  nye  llaadhus  under  Nyrop  og  byggede  samtidigt 
selv  I-Iovedbygningen  til  Herregaarden  Lille  Svenstrup  ved  Ringsted.  For 
Martin  Borch  —  og  til  Dels  selvstændigt  —  tegnede  han  for  »Foreningen 
til  Hovedstadens  Forskønnelse«  de  to  smukke  Arme  til  Buelamper  paa 
Regensens  Facade  mod  Købmagergade.  Endeligt  udførte  han  Skitser  og 
til  Dels  Hovedtegninger  til  en  Villa  i  Hellerup  og  et  Gravsted  for  Fa¬ 
milien  Grimer  til  Egemarke;  en  Model  af  dette  var  udstillet  paa  Foraars- 
udstillingen  paa  Charlottenborg  1899.  Intet  af  disse  to  Arbejder  naaede 
han  at  fuldføre  formedelst  Sygdom;  de  førtes  til  Ende  henholdsvis  af 
Vilhelm  Fischer  og  Emil  Jørgensen. 

Harpøth  var  af  Naturen  udrustet  med  en  fin  Smag,  som  han  udviklede 
til  større  og  større  Sikkerhed;  han  var  i  Besiddelse  af  stor  Dygtighed  i 
Tegning,  og  fra  hans  sidste  Rejse  til  Italien  foreligger  mange  udmærkede, 
omhyggeligt  og  korrekt  udførte  Opmaalinger,  hvoraf  Kunstakademiets 
Bibliothek  ejer  en  Del.  Ved  egen  Dygtighed  vilde  han  sikkert  være  naaet 

vidt;  men  hans  Udvikling  afbrødes  paa  en  sørgelig  Maade  for  2  Aar  siden 
ved  en  Brystsygdom,  som  fuldstændigt  berøvede  ham  Evnen  og  Lysten 
til  Arbejde  og  langsomt,  men  sikkert  førte  ham  i  Døden.  Som  Menneske 
var  han  af  en  elskværdig  og  livlig  Natur,  med  et  lyst  Syn  paa  Livet,  og 
hos  Venner  og  Kolleger  efterlader  han  et  stort  Savn. 


HOFJÆGERMESTER  GRUNERS  FAMILIEGRAV. 


Følleslev  Kirke  i  Sognet  af  samme  Navn  er  beliggende  midt  imellem 
Holbæk  og  Kallundborg  ca.  1  Mil  nordvest  for  Jyderup.  Paa  Kirke- 
gaarden  her  findes  et  Lamiliegravsted  for  Hofjægermester  Grimer  til  Hoved- 
gaarden  Egemarke. 

Det  nuværende  Gravsted  bestaar  af  et  halvt  i  Jorden  sænket  Rum 


med  Vægge  og  Tøndehvælving  a 


HOFJÆGERMESTER  ARCHITEKT 

GRUNERS  FAMILIEGRAV.  HARALD  HARPØTH. 


Mursten,  det  hele  dækket  med  et  Spaan- 
tag.  Saavel  selve  Graven  som  de 
deri  staaende  Egetræs  Kister  havde  i 
Aarenes  Løb  lidt  en  Del  af  Fugtighed, 
og  Architekt  Harald  Harpøth  fik 
derfor  i  1897  den  Opgave  at  udarbejde 
Tegninger  til  en  ny  og  solidere  Grav. 
Han  har  løst  Opgaven  paa  en  meget 
stemningsfuld  Maade,  hvilket  tydeligere 
fremgik  af  den  i  [898  paa  Chalotten¬ 
borg  udstillede  Model  i  1/12  v.  St.  end 
af  de  her  meddelte  geometriske  Teg¬ 
ninger. 

Det  nye  Gravsted,  som  skal  op¬ 
føres  paa  samme  Sted  som  det  gamle 
i  et  Hjørne  af  Kirkegaarden,  og  hvis 
Bagside  støtter  sig  mod  Hegnsmuren, 
opføres,  indtil  Jordhøjden  af  Beton; 
Hvælvingerne  over  Midtrummet  og 
de  tre  Korsarme  udføres  af  M onier. 

Gavlen  med  Indgangen  og  Pyra¬ 
miden  opsættes  af  hugget  Granit 
(Rønne),  Vangerne  ved  Nedgangsram¬ 
pen  af  kløvet  Granit;  Trinene  i  denne 
-med  Forkant  af  Kalksten,  Trinflader 
og  Repose  af  Rullestensbeton,  støbt 


saaledes,  at  Rullestenene  staa  rene  paa  Overfladen.  Ved  Foden  af  Pyra¬ 
miden  græsbevoksede  Jordskraaninger  over  de  tre  Korsarme.  Paa  Siderne 
af  Rampen  Græsrabatter  omgivne  af  Buksbomhæk  og  med  Beplantning  af 

Tuja.  De  to  Reliefs  paa  Siderne 
af  Indgangen  ere  huggede  i 
Granit  efter  Modeller  af  Anders 
Bundgaard.  Graven  har  Plads 
til  8  Kister:.  2  i  hver  Korsarm 
og  2  paa  Siderne  i  Midtrummet, 
disse  sidste  i  særlige  Sarkofager 
af  Stevnskridt.  Til  Kisterne  i 
Korsarmene  udføres  svære  Me¬ 
talkister  med  smedede  Hanke 
og  Baand  af  Bronce ;  heri  ned¬ 
sættes  de  indre  Zinkkister  fra 
de  i  den  gamle  til  Dels  for¬ 
vitrede  Trækister. 

Det  var  Hensigten,  at  Arbejdet  skulde  have  været  udført  i  1898;  men 
det  blev  udsat  af  Hensyn  til  Harpøth’s  begyndende  Sygdom.  Han  bad  da 
Architekt  Emil  Jørgensen  overtage  Tilsynet  ved  Udførelsen;  men  sidste 
Aar  blev  denne  forhindret  af  den  store  Lock-out.  Nu  henligger  Stenhugger¬ 
arbejdet  færdigt  ved  Kirken,  og  Gravstedet  vil  forhaabentlig  blive  opført  i 
indeværende  Aar. 

Der  er  noget  vemodigt  i  Tanken  om,  at  det  sidste  Arbejde,  som  den 
unge  lovende  Kunstner  ofrede  al  sin  Omhu  og  Kærlighed,  var  »en  Grav«. 


HOFJÆGERMESTER 
GRUNERS  FAMILIEGRAV. 


ARCHITEKT 
HARALD  HARPØTH. 


HOFJÆGERMESTER 
GRUNERS  FAMILIEGRAV. 

ARCHITEKT 
HARALD  HARPØTH. 


GROSSERER  MUNKSGAARDS  VILLA  I  HELLERUP. 


Villaen  er  beliggende  paa  Lemchesvej  i  Hellerup  og  opført  etter  Teg¬ 
ninger  af  Architekterne  Harald  Harpøth  og  Vilh.  Fischer,  hvilken 
sidste  tillige  har  ledet  Arbejdet  fra  Sommeren  1898  til  Foraaret  1899. 


- b - 1 - W - 


PLAIZ  AF  PSAL.  • 


VILLA  ARCHITEKTER 

I  HELLERUP.  H.  HARPØTH  OG  VILH.  FISCHER. 


Facaderne  ere  af  gule,  haandstrøgne  Mursten,  der  ere  pudsede  og  hvidtede; 
Baand,  Friser  og  Pilastre  ere  støbte  af  Beton,  Soklen  er  af  Granit.  Ar¬ 
bejdet  har  været  taget  i  Entreprise  af  Murmestrene  Poulsen  &  Holbøll. 

GARVERMESTER  WINTHERS  HUS  I  ROSKILDE. 


Bygningen  er  beliggende 
paa  Hjørnet  af  Alle¬ 
helgensgade  og  Raadhustor- 
vet  i  Roskilde  og  opført  efter 
Tegninger  af  Architekt  Vilh. 
Fischer.  Grundens  uheldige 
Form  skyldes  den  Omstæn¬ 
dighed  ,  at  Allehelgensgade 
skulde  udvides  fra  672  til 
17  Alen.  Ejeren,  Garver¬ 
mester  Winther,  havde  For¬ 
pligtelsen  til  at  bygge  med 
hel  Facade  mod  Gaden  og 
saaledes,  at  Naboernes  Gavle 
og  Gaarde  dækkedes.  Grun¬ 
den  er  paa  det  smalleste  Sted 
kun  3  Al.  bred. 

Bygningen  indeholder  i 
Stueetagen  3  Butikker  med 
tilhørende  Bagrum  og  i  Kælderen 
Lagerrum  hertil.  De  to  isolerede 
Værelser  paa  iste  Sal  høre  til  Hjørne¬ 
butikken.  Paa  iste  Sal  findes  end¬ 
videre  en  Lejlighed  med  tilhørende 


-A/SfJic-ly  en  skades. 
Grundens  tidligere/  Grcemdje/ 


HUS  I  ROSKILDE. 


ARCHITEKT  VILH.  FISCHER. 

3  Soveværelser,  Gæsteværelse,  Pigekammer  og  Badeværelse  paa  2deiJi  Sal, 
som  til  Dels  er  Tagetage.  Økonomirummene  til  Lejligheden  ere  i  Kælderen. 

Facader  og  Gavle  ere  opførte  af  røde  haandstrøgne  Sten  med  Baand 
o.  1.  af  Kridt.  Soklen  er  af  Granit  og  Stueetagens  Piller  pudsede  med 
Granitpuds. 

Arbejdet  er  udført  fra  Sommeren  1898  til  1.  Oktober  1899  og  har 
været  taget  i  Entreprise  af  Murermesterne  Ewers  &  Th.  Schledermann  i 
Roskilde. 


KOMMUNELÆRERINDERNES  BYGNING. 


e  kjøbenhavnske  og  frederiksbergske  Kommunelærerinder  have  paa 


J — /  Mariendalsvej  opført  en  Bygning,  der  rummer  38  Smaalejligheder 
med  store,  lyse  Værelser  og  indrettede  med  noget  mere  Komfort  end 
kjøbenhavnske  Smaalejligheder  i  Almindelighed. 

Savnet  af  passende  Boliger  havde  længe  været  følt  stærkt  blandt  Kom¬ 
munelærerinderne.  Disse,  som  hovedsageligt  ere  udgaaede  fra  nogenlunde 
velsituerede  Hjem,  kunde  vanskeligt  finde  sig  til  Rette  i  de  Lejligheder  paa 
et  a  to  Værelser,  som  forefindes  her  i  Byen,  da  saadanne  Smaalejligheder 
næsten  udelukkende  ere  indrettede  til  Arbejderfamilier.  Tilmed  ligge  disse 
Lejligheder  i  Reglen  i  Bydele,  hvor  det  kan  være  ubehageligt  for  enlige 
Kvinder  at  færdes. 

Der  har  i  en  Aarrække  været  arbejdet  energisk  blandt  Kommune¬ 
lærerinderne  for  Ideen  om  at  opføre  deres  eget  Hus,  og  det  lykkedes  da 
ogsaa  at  samle  et  efter  Lærerindernes  beskedne  økonomiske  Evner  ret  be¬ 
tydeligt  Byggefond.  Men  Vanskelighederne  ved  at  faa  Foretagendet  sat 
i  Gang  ophævedes  først,  da  Hr.  Justitsraad  Josephsen  og  Hustru  forærede 
dem  den  store,  smukt  beliggende  Grund,  hvorpaa  Bygningen  nu  er  opført. 

Foruden  de  nævnte  Lejligheder,  indeholder  Bygningen  Lokaler  til  Be¬ 
spisning  for  de  Beboere,  som  ikke  ville  føre  egen  Husholdning  og  i  For¬ 
bindelse  hermed  Bolig  for  en  Økonoma.  Endvidere  findes  der  Læseværelse 
og  Badeværelse. 

Bygningen  har  kostet  c.  140,000  Kroner  og  er  opført  efter  Tegninger 
af  Architekt  A.  Haunstrup. 

Som  medvirkende  ved  Byggearbejdets  Udførelse  nævnes  Hr.  Tømrer¬ 
mester  C.  Nielsen,  der  har  været  Entreprenør  for  Foretagendet,  d’Hrr. 
Murermestre  Hansen  &  Petersen,  De  forenede  Bygningssnedkerier,  Hr. 
Malermester  Helweg  Jensen,  Hr.  Blikkenslagermester  J.  C.  Christensen 
og  Hr.  Glarmester  Vilh.  Hass. 

VARMEVÆRK. 


Vi  har  modtaget  følgende: 

Sommetider  faar  man  Lyst  til  at  bede  »Meddelelserne«  om  Et  og  Andet  — 
saadanne  rene  Smaating,  der  paa  en  nem  Maade  kommer  ind  i  Folk,  mun¬ 
de  læse  det  i  et  Blad. 

Nu  kommer  der  jo  ofte  en  og  anden  Beskrivelse  af  en  udført  Bygning. 
Kunde  man  ikke  i  disse  indføre  det  Ord  Varmeværk  i  Stedet  for  Varmeapparat? 
Det  er  ikke  et  lavet  Ord,  men  hørt  engang  i  Præstøegnen  af  en  Bondemand. 
Det  slog  mig  ved  sin  Ursimpelhed  og  kan  ikke  misforstaas  trods  den  Uendelig¬ 
hed  af  forskellige  Tanker,  det  danske  Sprog  forbinder  med  »Værk«.  Jeg  mener 
ikke,  at  »Medd.«  skal  drive  Propaganda  for  Indførelsen,  men  bare  bruge  det  — 
og  forlange  det  brugt.  H.  X.  VI. 

♦ 

Det  vil  være  os  en  Fornøjelse  herefter  baade  at  bruge  Ordet  »Varmeværk« 
og  gøre,  hvad  vi  formaar,  for  at  Andre  ligeledes  skulle  tage  sig  af  det. 

Red. 


FORSKELLIGT. 


Konkurrence.  Aktieselskabet  »De  forenede  Bryggerier«  indbyder  til  Del¬ 
tagelse  i  en  Konkurrence  om  et  dekorativt  Reklameskilt  samt  en  Etikette  for  Tuborg 
01.  For  Reklameskiltet  er  der  udsat  Præmier  paa  1000,  500  og  200  Kroner, 
og  for  Etiketten  en  iste  Præmie  paa  200  Kr.  samt  2  andre  Præmier  paa  100 
og  50  Kr.  Bedømmelsen  foretages  af  d’Hrr.  Xylograf  F.  Hendriksen,  Maler 
Johan  Rohde  og  Fabrikejer  Alfred  Benzon.  Konkurrencearbejderne  skal  være 
indleverede  inden  den  15de  April  d.  A. 

¥ 

Legat.  Akademiraadet  har  i  sit  sidste  Møde  tildelt  Architekt  Ulrik  Plesner 
det  Stoltenbergske  Rejselegat  for  2  Aar. 

¥ 

Danmarks  Pavillon  paa  Verdensudstillingen  i  Paris.  Ved  vor  Omtale  af 
denne  Bygning  i  forrige  Numer  af  »Meddelelserne«  er  i  sidste  Linie  indløbet  en 
Fejl,  som  vi  ikke  undlader  at  gøre  opmærksom  paa.  Der  skal  staa,  at  Pavillonens 
Opførelse  er  overtaget  af  Aktieselskabet  Oskar  Køfiler. 


MEDDELELSE  FRA  REDAKTIONEN. 


Paa  Grund  af  gentagende  Forespørgsler,  gør  Redaktionen  opmærksom  paa, 
at  enkelte  Hefter  af  iste  Aargang  af  »Meddelelserne«  kun  kunne  faas,  for  saa  vidt 
Beholdning  endnu  lindes.  Et  lille  Oplag  af  den  samlede  Aargang  er  endnu  til¬ 
bage  og  Prisen  paa  denne  er  nu  sat  til  6  Kroner. 


MEDDELELSER  FRA  AKADEMISK  ARCHITEKTFORENING  udkommer  den  iste  og  15de  i 
hver  Maaned. 


Abonnement  å  1  Krone  pr.  Kvartal  kan  tegnes  paa  alle  Postkontorer,  hos  alle  Boghandlere  samt  hos 
d’Hrr.  Kunsthandlere  V.  WINKEL  &  MAGNUSSEN,  Højbroplads  7. 

Udgiver:  AKADEMISK  ARCHITEKTFORENING. 

Redaktør;  Architekt  K.  ARNE-PETERSEN,  Kontor  Vestervoldgade  96.  B.  Telf.  17524. 


Avertissementsprisen  er  1 
Kr.  pr.  Kv.=Tom.  Annoncer  kan 
indsendes  under  Adresse  :  Hr.  Maler 
T.  E.  Lundbye,  Industriforen.,  B.  | 


Abonnementsprisen  er  1  Krone 
pr.  Kvartal  med  Tillæg  af  12 
Øre  Porto  for  udenbys  boende 
Abonnenter. 


Redaktionens  Kontor  er  Vester¬ 
voldgade  96.  Telf.  17524. 

Ekspedition  i  Heigolunds« 
gade  5  L  Telf.  5612. 

KJ  0  B  EN  HAVN 


DEN  I.  MARTS  1900 


2.  AargangNa  I  I 


DANSK  KUNSTINDUSTRI 
PAA  PARISERUDSTILLINGEN. 


Inden  man  har  set,  hvad  andre  Nationer  vil  præstere  ved  det  store 
Stævne,  er  det  egentlig  en  mislig  Sag  at  udtale  sig  om  de  Arbejder, 
Danmark  møder  frem  med.  Det  er  jo  nu  engang  saaledes,  at,  hvor  godt 
et  Arbejde  end  er  ■ —  møder  et  bedre  op  ved  Siden  af,  fordunkles  det 


første. 


Efter  hvad  vi  hidtil  have  haft  Lejlighed  til  at  se,  er  der  dog  næppe 
Grund  til  Frygt  for,  at  vi  komme  til  at  staa  i  Skammekrogen. 

En  stilfuld  lille  Samling  af  Bogbind  fra  Skolen  for  Boghaandværk, 
der  jo  allerede  har  vundet  Berømmelse,  en  Samling  af  smukt  udførte  Ar¬ 
bejder  fra  Ipsens  Terrakottafabrik,  et  Møblement  fra  Severin  &  Andreas 
Jensen  —  der  rent  haandværksmæssig  set  vistnok  er  uden  Lyde,  en  min¬ 
dre  Samling  Keramik  fra  Kåhlers  Fabrik  —  hvor  man  vil  lægge  Mærke 
til  det  ofte  rent  vidunderlige  Farvespil,  og  saa  en  betydelig  Samling  Sølv¬ 
arbejder  fra  Hofjuveler  Michelsens  Etablissement  og  endelig  de  to  Porcel- 
lænsfabriker. 

Det  er  særlig  Sølvet  og  Porcellænet,  der  vil  henlede  Udlandets  Op¬ 
mærksomhed  paa  os. 

N.  G.  Henriksen  har  komponeret  smukke  Sølvgenstande;  paa  et  en¬ 
kelt  Arbejde,  en  Kande  med  Valmuer,  er  der  anvendt  en  diskret  Farve- 
patina  paa  Blomster  og  Knopper,  der  gør  en  ganske  festlig  Virkning. 

En  Række  Arbejder  fra  samme  Kunstner:  Porcellæn  med  Metalind¬ 
fatning  er  interessant  at  se  paa,  særlig  en  dybblaa  Krukke  med  Tang¬ 
planter  i  Guld  og  Muslinger  i  Sølv  staar  smukt  og  fint  i  Form  og  Farve. 

En  hel  Montre  med  Sølvarbejder  stammer  fra  Bindesbølls  Haand. 

Man  forstaar  jo  nok,  at  —  som  Rygtet  siger  —  Svendene  ikke  har 
været  glade  ved  at  arbejde  paa  disse  Ting,  thi  det  er  ikke  Kunstfærdigheden 
men  Kunsten,  der  giver  disse  Arbejder  deres  sjældne  ja  maaske  enestaaende 
Værdi.  De  burde  egentlig  være  udførte  af  Kunstneren  selv,  saa  var  de 

sikkert  bievne  endnu  bedre.  Som  de  er,  vil  de  rimeligvis  baade  forarge 
og  glæde,  saaledes  som  saa  ofte  god  Kunst  gør.  De  er  fortræffelige. 

Den  kgl.  Porcellænsfabrik  havde  ude  i  Smallegade  foranstaltet  en  Ud¬ 
stilling  —  for  en  indbudt  Kreds  - —  af  de  Arbejder,  den  møder  frem  med, 
medens  Bing  &  Grøndahl  udstillede  offentligt  i  Kunstindustrimuseet. 

Der  var  en  Tid,  da  denne  sidste  Fabrik  trolig  vandrede  i  den  førstes 
Fodspor,  og  Kenderne  var  mest  tilbøjelige  til  at  trække  paa  Smilebaandet. 
Den  kom  altid  ind  som  en  god  Nr.  2. 

Saa  fik  Chefen  den  gode  Ide  at  lade  Willumsen  forsøge  sig.  Denne 
ejendommelige  Kunstner  havde  jo  tidligere  vist,  at  han  sad  inde  med 
Evner  paa  Keramikens  Omraade. 

Begge  er  vist  hurtigt  bievne  enige  om  at  gaa  deres  egen  Vej,  d.  e. 
bort  fra  det  givne  Spor.  Og  saa  møder  de  da  op  til  Verdensstævnet  med 
en  Række  Arbejder  af  højst  forskelligt  Værd,  men  som  Helhed  en  Sam- 
ling,  der  aftvinger  ubetinget  Respekt,  selv  blandt  de  fineste  Kendere.  En 
Skare  af  yngre  Kunstnere  har  under  Willumsens  Førerskab  arbejdet  med 
en  forbavsende  Energi  og  naaet  betydelige  Resultater.  Nægtes  kan  det 
ikke,  at  man  undertiden  er  gaaet  noget  uden  for  Materialets  Karakter  og 
nærmet  sig  for  meget  den  grovere  Keramik,  men  i  andre  Arbejder,  særlig 
de  mindre,  har  man  naaet  den  højeste  dekorative  Virkning. 

Den  kgl.  Porcellænsfabrik  bærer  ikke  for  ingenting  Prædikat  af  kgl. 
Der  er  en  aristokratisk  Elegance  over  Samlingen,  som  ikke  er  til  at  tage 
fejl  af.  Man  har  Traditioner  og  »noblesse  oblige«.  Medens  Bing  &  Grøn¬ 
dahl  arbejder  ved  Form  og  Farve  som  jævnbyrdige  Faktorer,  er  det  den 
rent  maleriske  Virkning,  de  dejlige  Toner,  fra  de  sarteste,  skæreste  til  den 
højeste  og  dybeste  Kraft  i  Farven,  der  giver  disse  Arbejder  deres  kunst¬ 
neriske  Værd. 

I  Retning  af  at  udskille  Krystaller  i  Glasuren  er  Fabrikken  naaet  over¬ 
ordentlig  højt.  Paa  den  store  Gruppe:  Bølgen,  som  kysser  Stranden,  ved 
hvilken  et  Samarbejde  har  fundet  Sted  mellem  den  svenske  Billedhugger 
Lundberg,  Prof.  Arnold  Krog  og  Fabrikens  Keramiker,  Hr.  Engelhardt, 
ses  saadanne  Krystaller  af  indtil  i1/ 2  Tomme  i  Udstrækning. 

Blandt  de  Kunstnere,  der  arbejde  paa  de  to  Fabriker,  nævne  vi: 

Hos  Bing  &  Grøndahl:  Frk.  Plo  ckross  og  Hegermann-Lindencrone, 
Axel  Locher,  Siegfr.  Wagner  o.  fl. 

Paa  den  kgl.  Porcellænsfabrik:  Foruden  Prof.  Arnold  Krog  d’Hrr. 
Mortensen,  Liisberg,  G.  Heilmann,  Frk.  Jenny  Meyer  o.  fl. 

Leuning  Borch. 

OM  JÆRNARBEJDET. 


Ved  jævnligt  at  være  beskæftiget  med  Beregninger  af  Jærnkonstruk- 
tioner  til  Anvendelse  i  større  eller  mindre  Bygningsanlæg  har  jeg 
gjort  adskillige  Erfaringer,  af  hvilke  jeg  skal  tillade  mig  at  fremføre  en¬ 
kelte,  som  jeg  mener  ogsaa  kunde  have  Interesse  for  andre. 

Naar  der  —  særligt  til  Privatbygninger  —  ønskes  Tilbud  paa  Levering 
og  Afbinding  af  Jærnbjælkelag  eller  blot  paa  Levering  af  Jærndragere  til 
større  Aabninger  eller  i  Karnapkonstruktioner  etc.,  da  er  det  ikke  ual¬ 
mindeligt,  at  der  hverken  findes  Beskrivelse  over  Arbejdets  Udførelse  eller 
over  Materialets  Kvalitet;  og  findes  en  saadan  Beskrivelse,  er  den  under¬ 
tiden  meget  mangelfuld.  Ja,  det  er  endogsaa  sket,  at  det  fuldstændigt 
overlades  til  Grossereren  at  bestemme,  hvilke  Dimensioner  og  hvilke 
Varer,  der  skal  bruges.  Han  maa  saaledes  selv  udregne,  hvor  store  Belast¬ 
ninger,  der  kommer  paa  de  forskellige  Bjælker,  og  derefter  bestemme  deres 
Dimension. 

At  denne  Fremgangsmaade  er  forkert,  behøver  næppe  at  paavises. 
Dette  Arbejde  paahviler  selvfølgeligt  Architekten,  saa  vel  som  det  paa¬ 
hviler  ham  at  udføre  Beskrivelse  og  Betingelser  for  Arbejdets  Udførelse 
og  Materialets  Kvalitet,  i  ethvert  Tilfælde  da,  hvor  flere  end  een  giver 
Tilbud. 

Hvorfor  sker  dette  nu  saa  sjældent? 

Ved  alle  andre  Bygningsarbejder  leverer  Architekten  dog  altid  mere 
eller  mindre  udførlige  Beskrivelser  over  Arbejdet  og  Materialierne.  Vi 
kender  jo  allesammen  de  sædvanlige  Fordringer,  der  stilles  til  Mursten  og 
Tømmer  med  Hensyn  til  Kvaliteten,  og  skal  vel  ogsaa  nok  kunne  se,  om 
Materialet  svarer  til  Fordringerne  og  om  Arbejdet  er  udført  paa  forsvarlig 
Maade.  Anderledes  stiller  det  sig  derimod,  saasnart  man  kommer  til  Jærn 
—  saa  siger  man  Pas  —  og  overlader,  som  sagt,  undertiden  alt  til  Gros¬ 
sereren. 

Naar  man  nu  endda  lod  Jærnarbejdet  overtage  af  Haandværksmestre, 
enten  Fabrikanter,  Smedemestre  eller  maaske  Tømrermestre;  men  dette 
sker  jo  saa  godt  som  aldrig  ved  private  Byggeforetagender.  Det  kunde 
vist  aldrig  falde  nogen  ind  at  overdrage  et  Tømrerarbejde  til  en  Tømmer¬ 
handler,  og  dette  vilde  dog  være  fuldstændig  analogt  med,  hvad  der  sker 
paa  Jærnarbejdets  Omraade. 

Er  det  mon,  fordi  enkelte  Architekter  mene,  at  Jærn  er  Jærn,  og  der¬ 
med  er  det  Materiale  tilstrækkeligt  betegnet?  I  saa  Tilfælde  tager  man  dog 
sørgeligt  fejl,  idet  der  paa  Jærnmaterialets  Omraade  lindes  mindst  lige  saa 
mange  Kvaliteter  som  paa  Tømmerets.  Jeg  skal  i  saa  Henseende  henvise 


in 


til  en  Betænkning*),  der  i  [893  blev  afgiven  af  et  Udvalg  i  »Dansk  In¬ 
geniørforening«,  som  var  nedsat  for  at  undersøge  de  her  i  Landet  gang¬ 
bare  Jærnsorter.  Man  vil  heraf  se,  at  Brudgrænsen  for  Strækning  af  Jærn, 
der  anvendes  til  Bjælker  og  Dragere,  varierer  fra  25  Kg.  pr.  □  Mm.  for 
simpleste  Svejsejærn  indtil  40  Kg.  pr.  □  Mm.  for  de  nu  hyppigst  anvendte 
Staalbjælker. 

Og  her,  mener  jeg,  vi  staar  ved  et  temmelig  farligt  Punkt.  Hvor- 
mange  af  os  kan  se  paa  en  Bjælke,  om  den  er  af  Jærn  eller  Staal?  Og 
det  er  dog  næppe  ligegyldigt,  om  vi  faa  det  ene  eller  det  andet;  for  sik¬ 
kert  er  det,  at  der  den  Dag  i  Dag  forhandles  begge  Dele  her  i  Kjøben- 
havn.  De  tyske  Normalprofiler,  der  leveres  fra  tyske  Værker  i  Rhin- 
egnene,  er  sikkert  det  bedste  Materiale  (det  saakaldte  »Flusseisen«)  og  kan 
dristigt,  med  fuld  Sikkerhed,  bydes  en  Belastning,  der  svarer  til  en  Spæn¬ 
ding  af  9  å  10  Kg.  pr.  □  Mm. ;  men  samtidig  findes  som  sagt  i  Handelen 
andre  Profiler,  vistnok  særligt  fra  belgiske  Værker,  der  er  af  langt  ringere 
Kvalitet,  og  som  man  nødig  tør  byde  den  ovennævnte  Spænding. 

Man  bør  derfor  absolut  vogte  sig  for  at  bruge  Benævnelsen  »Jærn- 
bjælker«,  naar  man  har  benyttet  Tabeller  over  Staalbjælker  til  at  bestemme 
Dimensionen  efter,  da  Leverandøren  i  saa  Tilfælde  er  i  sin  gode  Ret,  naar 
han  leverer  den  simplere  Vare  fra  belgiske  Værker.  En  Fejltagelse,  der 
uden  Tvivl  ofte  begaas. 

Hvorledes  man  kan  bedømme  Materialets  Kvalitet,  skal  jeg  ikke  her 
komme  nærmere  ind  paa,  men  kun  henvise  til  ovennævnte  Betænkning 
fra  Ingeniørforeningen,  i  hvilken  Besigtigelsen  af  Jærnets  Ydre  angives  at 
være  af  stor  Betydning,  da  den  lader  sig  udføre  med  alle  Dele  af  en  Le¬ 
vering.  Endvidere  er  der  de  forskellige  Smedeprøver,  Slagprøver  og 
Strækprøver,  som  jo  er  mere  omstændelige,  men  dog  ved  større  Leve¬ 
ringer  næppe  uoverkommelige. 

Med  Hensyn  til  Arbejdets  Udførelse  kan  der  være  adskilligt  at  iagt- 
tage,  f.  Eks.  Antallet  af  Bolte  og  Nitter  i  Samlingerne  og  deres  Dimen¬ 
sion,  Laskepladens  Størrelse  og  Tykkelse  o.  s.  v.  Om  Boltehuller  lokkes 
eller  bores,  er  heller  ingen  ligegyldig  Sag;  Materialet  kan  lide  en  Del  ved, 
at  Hullerne  lokkes,  og  særligt  gælder  dette,  hvor  man  f.  Eks.  skal  lokke 


*)  »Betænkning,  afgiven  af  Dansk  Ingeniørforenings  Udvalg  til  Undersøgelse  af  de 
her  i  Landet  gangbare  Jærnsorter.  »Ingeniøren«  November  1893.« 

Betænkningen  er  udgiven  som  Særtryk,  og,  saa  vidt  vides,  blev  i  sin  Tid  enkelte 
Eksemplarer  tilsendte  »Akad.  Architektforening«  til  Fordeling  mellem  Medlemmerne.  Det 
vilde  være  ønskeligt,  om  Bestyrelsen  vilde  anmode  »Ingeniørforeningen«  om  velvilligst  at 
overlade  Architektforeningen  nogle  liere  Eksemplarer,  saa  at  alle  dens  Medlemmer  kunde 
faa  et  hver,  Red. 


Huller  i  Enden  af  en  Bjælkes  Krop.  Materialet  vil  let  her  komme  til  at 
vise  Revner  eller  Ridser  omkring  Hullet,  hvad  der  naturligvis  bør  undgaas. 

Endelig  er  der  Mønnjemalingen.  Den  udføres  sjældent  saa  samvittig¬ 
hedsfuldt,  som  den  burde,  idet  hverken  Materialet  er  af  den  bedste  Be¬ 
skaffenhed  eller  Paastrygningen  finder  Sted  paa  fuldstændig  rent  Jærn. 
Desuden  findes  der  jo  flere  andre  Maader  at  beskytte  Jærnet  paa  imod 
Rust,  som  jeg  ikke  nu  skal  komme  nærmere  ind  paa. 

Th.  Hirth. 

GYMNASTIKHUS  PAA  VODROFFSVEJ. 

Bygningen  er. opført  i  189S  for  Hr.  cand.  polyt.  N.  H.  Rasmussen  at 
røde,  haandstrøgne  Facadesten,  dækket  med  røde  Falstagsten.  Den 
indeholder  i  Stueetagen  Gymnastiksal,  Omklædningsrum,  Bade  etc.  og  paa 
iste  Sal  Beboelse.  I  Kælderen  findes  Varmeværket  (fra  Bonnesen  &  Dan¬ 
strup).  Den  har  været  taget  i  Entreprise  af  Murmester  Ernst  Rothe. 


GYMNASTIKHUS 
PAA  VODROFFSVEJ. 


ARCHITEKT 
P.  V.  JENSEN -KLINT. 


GULDSMED  HOLMS  LANDSTED  I  HELLERUP. 


Bygningen  er  beliggende  paa  Sophievej  i  Hellerup  og  opført  1896  for 
Guldsmed  Holm  efter  Tegninger  af  P.  V.  Jensen-Klint.  Den  er 
indrettet  for  2  Familier,  i  Stueetagen  og  paa  iste  Sal,  der  til  Dels  er  Tag- 


■T^ur/Vi.  Ctåsgfé/y.  ARCHITEKT  P.  V.  JENSEN-KLINT. 


etage.  Facaden  er  opført  af  røde,  haandstrøgne  Sten  fra  Aalsgaards  Tegl- 
væik  og  forskellige  Slags  huggen  Sten:  Sokkel  af  Granit,  Spejl  over  Stue¬ 
etagens  Vinduer  af  Kridt  (til  Dels  udhugne  af  Architekten  selv)  og  ølandsk 


GYMNASTIKHUS 
PAA  VODROFFSVEJ. 


ARCHITEKT 
P.  V.  JENSEN-KLINT. 


Sten.  Den  runde  Gavlkarm  er  afdækket  med  Bly;  Taget  er  dækket  nte 
røde  Falstagsten.  Blandt  Haandværkerne,  som  have  medvirket  ved  Of 
førelsen,  nævnes  her  Murmester  Rasmus  Petersen  og  Tømrermester  Kof 
nerup-Bang. 


(9pj6rt/89<oeftir  (\JtynLnj  pf  t~7rL)!yen/enJ'ilint. 


SPRINGVANDSPROJEKT. 


P.  V.  JENSEN-KLINT. 


GRAVSTEN  FOR  HØJSKOLE¬ 
FORSTANDER  F.  F.  FALKEN¬ 
STJERNE,  TEGNET  AF  ARCHI- 
TEKT  V.  V.  JENSEN-KLINT. 


GRAVSTEN  FOR 
HØJSKOLEFOR¬ 
STANDER  F.  F. 
FALKEN  STJERNE. 


Gravstenen ,  der  er 
circa  4  Alen  høj, 
er  udført  af  rød  Ølands 
Sten  fra  C.  Wienbergs 
Stenhuggerier  efter  Teg¬ 
ning  af  P.  V.  Jensen- 
Klint  og  opstillet  paa 
afdøde  Folkethingsmand, 
Højskoleforstander  F.  F. 
Falkenstjernes  Grav  paa 
Hornslet  Kirkegaard  ved 
Aarhus. 


ET  BRONCESIGNET,  UDFØRT 
AF  ARCHITEKT  P.  V.  JENSEN- 
KLINT  OG  UDSTILLET  PAA 
DEN  FRIE  UDSTILLING  1 896. 


I  1 6  — 


Vi  har  modtaget  følgende: 


DET  SÆDVANLIGE. 


m  der  endnu  er  nogen,  som  tvivler  om,  at  Architekterne  er  et  Folkefærd, 


KJ  der  helst  lever  i  en  evig  Slagskygge  og  navnlig  som  Kunstnere  fornemt 
foretrækker  Bevidstheden  om  eget  Værd,  fremfor  at  fastslaa  det  over  for  Publi¬ 
kum,  da  kunde  det  ikke  paa  en  tydeligere  Maade  konstateres,  end  ved  den  Be¬ 
givenhed,  der  for  nylig  har  fundet  Sted  paa  Charlottenborg.  Der  indbydes  til 
Beskuelse  af  den  Samling  af  dansk  Kunst,  som  skal  til  Udstillingen  i  Paris.  Man 
giver  Møde,  genser  med  Glæde  en  Masse  gode,  gammelkendte  Malerier,  1  eg- 
ninger,  Raderinger  o.  s.  v.,  men  naturligvis:  at  Architektur  —  ikke  Spor!  Der 
siges  at  være  indkommet  en  hel  Del  Tegninger;  hvorfor  i  al  Verden  saa  ikke 
lade  dem  fremtræde  for  Menneskers  Øjne?  Det  kunde  dog  ubestrideligt  have  sin 
store  Interesse,  ikke  alene  for  Publikum,  men  ogsaa  for  Architekterne  selv,  at 
se  en  større  samlet  Udstilling  af  —  forhaabentlig  den  bedste  —  nyere  danske 
Bygningskunst.  Hvorfor  har  Pariserkomiteens  Kunstafdeling  ikke  villet  berede 
deres  Samtid  den  Nydelse?  T. 


Red.  kan  ganske  samstemme  med  den  ærede  Indsender,  og  det  lille  Udbrud 
af  Indignation,  som  her  er  løbet  ham  i  Pennen,  forekommer  os  fuldtud  beret¬ 
tiget.  Det  er  beklageligt,  at  det  ikke  er  lykkedes  for  den  i  Kunstnerkomiteen 
siddende  Architekt  at  faa  samlet  den  under  ham  sorterende  Del  af  den  danske 
Kunst-Repræsentation  i  Paris  i  saa  god  Tid,  at  vi  herhjemme  kunde  gøre  os 
bekendt  med  Udvalget  forinden  Afsendelsen,  men  vi  er  paa  den  anden  Side 
tilbøjelige  til  ogsaa  at  lægge  noget  af  Skylden  over  paa  enkelte  af  vore  ærede 
Medlemmer  selv,  som  maaske  ikke  med  altfor  stor  Præcision  har  imødekommet 
de  gentagne  Henvendelser,  der  i  Anledning  af  Udstillingen  er  sket  til  dem.  Lad 
os,  for  en  anden  Gangs  Skyld,  indse,  at  en  saadan  Udstilling  ingenlunde  er 
nogen  ligegyldig  Ting,  og  at  vi  tjener  os  selv  og  vor  Sag  bedre  ved  at  træde 
frem  i  Lyset,  end  ved  at  leve  i  den  tilbagetrukne  Stilling,  som  vi  desværre 
oftere  har  yndet  at  indtage. 


BØGER  OG  TIDSSKRIFTER. 


Fra  Andr.  Schous  Boghandel  (Ludvig  Schiith)  er  følgende  sendt  os  til 
Anmeldelse : 

Der  Architekt.  Wiener- Mona tshef te  fur  Bauwesen  und  dekorative  Kunst.  Red- 

akteur  F.  v.  Feldegg.  Verlag  von  A.  Schroll  &  Co. 

Det  er  6te  Aargang,  som  dette  Tidsskrift  nu  paabegynder,  og  det  er  næsten 
udelukkende  moderne  Arbejder,  som  fremkommer  heri.  I  Østrig  som  andre 
Steder  har  den  nye  Kunstretning  sine  ivrige  Forkæmpere,  og  Professor  Otto 
Wagner  er  her  vel  en  af  de  mest  fremtrædende.  Hans  Arbejder,  hvoraf  der  i 
Tidsskriftet  ret  ofte  fremkommer  Gengivelser,  ere  alle  prægede  af  Originalitet 
og  stor  Dygtighed.  Af  hans  Elever  og  Efterlignere  findes  ogsaa  undertiden  inter- 

cssante  Ting,  medens  der  paa  andre  Blade  forekommer  Udkast  fra  Kunstnere, 
der  sikkert  ere  baade  unge  og  talentfulde,  men  som  dog  tilsyneladende  arbejde 
mere  lor  at  opnaa  Effekter  paa  Papiret  end  Lødighed  i  Realiteten. 

¥ 

Allgemeine  Bauzeitung.  R.  v.  Waldheims  Verlag,  Wien.  2.  Helt.  1900. 

Dette  Tidsskrift,  der  nu  kan  se  tilbage  paa  64  Aargange,  har  jo  ved  sin 
solide  Udstyrelse  og  sin  grundige  Tekst  altid  haft  en  vis  Autoritet,  som  den 
sikkert  længe  vil  bevare.  Det  er  lige  saa  meget  Ingeniører  som  Architekter, 
det  er  beregnet  paa,  og  det  er  i  Reglen  større  monumentale  Bygninger,  der 
bringes  Billeder  og  Beskrivelser  af.  Det  nu  udkomne  Hefte  indeholder  saaledes 
Børsen  for  Landbrugsprodukter  i  Wien,  som  er  opført  efter  Tegning  af  Architekt 
Karl  Konig,  samt  en  vidtløftig  Beskrivelse  og  statistisk  Beregning  af  Rekonstruk¬ 
tionen  af  Kejser  Franz  Josefsbroen  i  Prag. 

¥ 

Yngre  Arkitektforenings  Publikationer.  Kristiania.  H.  Aschehoug  &  Co. s  Forlag. 
Nr.  1.  1900. 

Tidsskriftet  er  et  Forsøg,  som  ovennævnte  Forening  gør  for  at  prøve,  »om 
ikke  den  kunstneriske  Interesse  og  Sans  nu  er  vokset  saa  stærk  i  Norge,  at  den 
kan  bære  et  Organ«.  Det  er  Architekterne,  der  gør  Forsøget,  og  derfor  er  til 
en  Begyndelse  i  dette  Hefte  deres  Fag  naturligt  kommet  i  Forgrunden,  men  det 
er  Meningen,  at  Publikationerne  ogsaa  skal  give  Plads  for  de  øvrige  Kunster, 
saavel  som  for  Kunstindustrien. 

Heftet  foreligger  i  meget  tiltalende  Udstyr  med  gode  Billeder.  Det  indledes 
med  et  Foredrag,  som  er  holdt  i  nævnte  Forening  af  Herm.  M.  Schirmer  om 
Berettigelsen  af  architektoniske  Studierejser  i  Hjemlandet.  Af  Kr.  Biong  findes 
en  Afhandling:  Paa  Studierejse  i  England  og  Skotland,  og  af  Marie  Karsten  en 
Artikel  om  engelske  Kunstskoler. 

Det  smukke  og  lovende  Hefte  fortjener  Opmærksomhed,  og  det  tør  haabes, 
at  Foreningen  ikke  lader  det  blive  ved  Forsøget. 

¥ 

Kirchliche  Steinbildhauer-Arbeiten  im  romanischen  und  gothisekén  Style.  Von  A. 
Niedling,  Architekt.  Lief.  I.  Berlin,  Bruno  Hessling. 

Samlingen  bestaar  i  en  Del  selvkomponerede  Arbejder  af  Architekt  Niedling; 
det  er  særlig  Altere,  Døbefonter  o.  1.,  som  han  har  behandlet  og  med  stor  Omhu 
gennemtegnet  i  Profiler  og  Flader  efter  ældre  Forbilleder.  Billedhuggere  og 
Modellører,  for  hvem  Værket  særlig  synes  at  være  bestemt,  vil  sikkert  ogsaa 
kunne  høste  Nytte  og  Vejledning  deraf  i  mange  Forhold. 

¥ 

Das  Interieur.  Wiener- Monatshef te  fur  angewandte  Kunst.  Redacteur  Dr.  phil. 
Ludwig  Abels.  Verlag  von  Anton  Schroll  &  Co.,  Wien. 

Der  gaar  jo  ikke  en  Maaned,  uden  at  et  eller  andet  Tidsskrift  for  Kunst 
eller  Kunstindustri  ser  Lyset.  Særlig  har  den  moderne  Retning  i  Boligernes  og 
Møblernes  Udstyrelse  affødt  en  saadan  Rigdom  af  tyske  Tidsskrifter,  at  det  er 
meget  vanskeligt  at  skelne  dem  fra  hinanden,  i  Særdeleshed  fordi  det  som  oftest 
er  Gengivelser  af  de  samme  Møbler  og  Genstande,  der  vandrer  rundt  i  de  for¬ 
skellige  Hefter, 


Blandt  de  sidst  udkomne  nye  Maanedshefter  er  » Das  lnterieur «.  Det  be¬ 
gynder  med  følgende  Forord:  »Dette  Tidsskrifts  Opgave  skal  være.  ikke  at  er¬ 
obre,  men  at  dyrke  erhvervet  Land.  I  Kamp  mod  mægtige  Fordomme  og  Sær¬ 
interesser  har  vi  her  i  Østrig  i  Løbet  af  de  sidste  Aar  skabt  os  en  ny  Kunst 
og  et  moderne  Kunsthaandværk  .  .  .«  ;  det  er  altsaa  dette,  som  vi  fremtidig  skal 
kunne  studere  i  »Das  lnterieur «,  og  Begyndelsen  ser,  efter  det  første  Hefte  at 
dømme,  meget  lovende  ud.  Ganske  vist  mærker  man  i  flere  af  1  egningerne 
lidt  for  meget  Bestræbelserne  for  at  skabe  noget  »originalt«,  men  det  kan  jo 
være,  at  naar  det  »erhvervede  Land«  er  blevet  mere  gennemdyrket,  vil  dette 
tabe  sig.  _ 


FORSKELLIGT. 

Sporvejsmasterne.  Ved  den  endelige  Konkurrence  om  Sporvejsmasterne  til 
Aktieselskabet  »De  kjøbenhavnske  Sporveje«  indkom  ialt  11  Arbejder.  Følgende 
Præmier  uddeltes:  Architekt  Thorvald  Jørgensen  1400  Kr.,  Architekt  Johan 
Nielsen  700  Kr.,  Architekt  Erhardt  Petersen  250  Kr.,  Architekt  Eugen  Jør¬ 
gensen  og  Maler  Knud  Larsen  250  Kr.  og  Hr.  Andreas  Andreasen  250  Kr. 
Endvidere  henstillede  Dommerudvalget  til  Sporvejsselskabet  at  købe  for  en  mindre 
Sum  to  andre  af  de  indsendte  Arbejder. 

Vi  skal  i  et  senere  Hefte  bringe  Afbildninger  af  en  Del  af  disse  Tegninger. 

¥ 

Yngre  Architektforening  i  Kristiania  bestaar  af  to  Afdelinger;  i  den  iste  (Med¬ 
lemsafdelingen)  optages  kun  Architekter,  i  den  2den  (Aspirantafdelingen)  Archi- 
tckturstuderende.  Dens  Formaal  er  at  fremme  sine  Medlemmers  faglige  Oplys¬ 
ning  og  Udvikling.  Foreningen  blev  stiftet  1891  og  afholder  ugentlige  Møder 
med  Foredrag  og  Diskussion  ;  den  udskriver  Konkurrencer  mellem  sine  Medlem¬ 
mer  og  har  sine  aarlige  Architekturudstillinger. 

¥ 

Arkitektforeningen  i  Wien  afholdt  i  forrige  Maaned  en  stor  Repræsentations¬ 
fest  med  Bal  under  Protektorat  af  Hans  Kejserlige  Højhed  Erkehertug  Otto. 
Ærespræces  var  Professor  Otto  Wagner,  Præces  Professor  Max  Fabiani, 

¥ 

Pressens  Bygning  paa  Udstillingen  i  Paris.  Denne  Bygning,  som  i  Løbet  af 
et  Par  Maanedcr  har  rejst  sig  paa  sin  Plads  i  Nærheden  af  selve  Administrations¬ 
bygningen,  faar  en  særdeles  smuk  Beliggenhed  ved  Siden  af  Meksikos  Palads 
og  den  store  Udstillingsbygning  for  Hæren  og  Flaaden.  Den  faar  en  rektangulær 
Form,  flankeret  af  fire  Pyloner  med  Kupler  paa  de  to  Endepartier.  Foran  Byg¬ 
ningen  anbringes  en  stor  Terrasse,  fra  hvilken  der  vil  være  Udsigt  over  et  at 
de  livligste  Partier  paa  Udstillingen,  nemlig  de  to  Seinebredder,  som  ligger  inden 
for  dennes  Ramme.  Bygningen  skal  anvendes  som  det  daglige  Mødested  for 
Journalister  fra  alle  Verdens  Lande. 

¥ 

Den  internationale  Kongres  for  teknisk  Undervisning  finder  Sted  i  Paris  i  Dagene 
fra  6te  til  11te  August  i  Kongrespalæet  paa  Udstillingen.  Lignende  Kongresser, 
der  har  givet  meget  tilfredsstillende  Resultater,  har  tidligere  været  afholdt  i  Bor¬ 
deaux,  Paris,  London,  Antwerpen  og  Venedig.  Program  og  øvrige  Oplysninger 

faas  ved  Henvendelse  til  Sekretæren,  M.  Paris,  secrétaire  général  adjoint  du  Con- 
grés,  directeur  de  l’École  commerciale  de  Paris,  avenue  Trudaine  39. 

¥ 

Den  internationale  Architektkongres  i  Paris.  Kommissionen  for  den  5te  inter¬ 
nationale  Architektkongres,  hvis  Præsident  er  M.  Alfred  Normand,  har  nu  ud¬ 
valgt  Ærespræsidenterne  og  de  franske  Komitemedlemmer  samt  en  Underkom¬ 
mission,  hvis  specielle  Hverv  vil  være  at  forberede  en  Liste  over  udenlandske 
Medlemmer. 

Programmet  vil  indeholde  tre  Hovedspørgsmaal : 

1)  Den  kunstneriske  Ejendomsret  for  architektoniske  Arbejder;  et  Spørgs- 
maal  fra  den  fjerde  internationale  Kongres,  der  blev  afholdt  i  Briissel  i  1897. 

2)  Den  architektoniske  Undervisning  i  de  forskellige  Lande  med  sine  for¬ 
skellige  Elementer:  højere  Studier  og  professionel  Undervisning.  Spørgsrnaalet 
var  allerede  fremsat  paa  den  tredie  internationale  Kongres,  der  afholdtes  i  Paris 
i  1889. 

3)  Den  billige  Bolig  i  alle  Lande. 

Kongressens  Sekretær  er  M.  J.-M.  Poupinel,  43  rue  Boissy  d’Anglas,  Paris. 

¥ 

I  Konkurrencen  om  Diplomet  for  Verdensudstillingen  i  Paris  ipoo  er  iste  Præmie 
paa  10,000  Frcs.  bleven  tildelt  den  2  2aarige  Kunstner  Camille  Boignard,  hvis 
Udkast  forestiller  Arbejdet,  symboliseret  ved  en  Figur,  der  træder  frem  mellem 
Eg  og  Oliven.  Det  hele  skiller  sig  ved  sin  Originalitet  fra  de  almindelige  Ud¬ 
stillingsdiplomer  og  gør  tillige  ved  sin  smukke  Udførelse  et  meget  fordelagtigt 
Indtryk. 


FORENINGSMEDDELELSER. 


FORENINGSMØDE 

afholdes  Mandag  den  j.  Marts,  Kl.  8  pr.,  i  Wivels  Selskabs¬ 
lokaler  (Tivolis  Facadebygning) : 

Udstilling  af  Raadhusbibliothekets  fotografiske  Billed- 
samling  (det  forsvundne  Kjøbenhavn),  samt  flere  private 
Fotografisamlinger  (omfattende  Architektur-  og  Museums¬ 
genstande).  —  Souper  a  2  Kr.  Kuverten. 

¥ 

Bestyrelsen  har  under  24.  Febrnar  d.  A.  tilstillet  Medlemmerne  et  Eksem¬ 
plar  af  »Almindelige  Betingelser  for  Husbygning,  udarbejdede  af  Akademisk  Archi- 
tektforening  og  Repræsentanter  for  Bygningsfagene  i  Kjøbenhavn  og  Provinserne«, 
med  Anmodning  om,  at  disse  fremtidig  maa  blive  benyttede  ved  Bortlicitering 
af  Bygningsarbejder. 


MEDDELELSER  FRA  AKADEMISK  ARCHITEKTFORENING  udkommer  den  iste  og  15de  i 
hver  Maaned. 


Abonnement  å  1  Krone  pr.  Kvartal  kan  tegnes  paa  alle  Postkontorer  hos  alle  Boghandlere  samt  hos 
d’Hrr.  Kunsthandlere  V.  WINKF.L  &  MAGNUSSEN,  Højbroplads  7. 

Udgiver:  AKADEMISK  ARCHITEKTFORENING. 

Redaktør;  Architekt  K.  ARNE-PETERSEN,  Kontor  Vestervoldgade  96.  B.  Telf.  17524. 


Avertissementsprisen  er  1 
Kr.  pr.  Kv.-Tom.  Annoncer  kan 
indsendes  under  Adresse :  Hr.  Maler 
T.  E.  Lunabye,  Industribvgn.,  B. 


Abonnementsprisen  er  1  Krone 
pr.  Kvartal  med  Tillæg  af  12 
Øre  Porto  for  udenbys  boende 
Abonnenter. 


Redaktionens  Kontor  er  Vester¬ 
voldgade  96.  Telf.  17524. 

Ekspedition  i  Helgolands- 
gade  5  1.  Telf.  5612. 

MEDDELELSER  FRA 
AKADEMISK  ARCHI 
TEKT  FORENING  *  * 


KJ  0  BEN  HAVN 

DEN  15.  MARTS  I  9 00 
2.  A ARGANG  N=  12 


Roskilde  Svaneapothek  er  opført  for  Hr.  Apotheker  N.  V.  B.  Petersen 
af  Architekt  Martin  Borch  i  Aarene  1898—99  og  var  færdigt  til 
at  tages  i  Brug  den  2.  April  f.  A.  Bygningen  er  beliggende  i  Skomager¬ 
gade  12  tæt  ved  Raadhuspladsen;  dens  Facade  til  Gaden  er  ca.  20  Alen 
lang.  Grunden  har  en  Dybde  af  ca.  40  Al.  og  et  Areal  af  ca.  850  □  Al., 
hvoraf  Byggeloven  kun  tillod  at  bebygge  de  370;  men  da  Grunden  mod 
Nord  støder  op  til  en  aaben  Plads,  som  tilhører  Kommunen,  lykkedes  det 
at  opnaa  Dispensation,  saa  at  der  kunde  bebygges  460  □  Al. 

I  Kælderen  findes  Laboratorium,  Materialrum,  Stødekammer,  Vadske- 
rum,  Varme-  og  Skyllerum,  et  brandfrit  Rum  til  Opbevaring  af  brand¬ 
farlige  Stoffer  o.  s.  v.  I  Stueetagen  findes  det  rummelige  Officin  med  en 
stor  Skrankeplads,  Materialrum  i  umiddelbar  Forbindelse  dermed,  Med¬ 
hjælperværelser  og  Kontor,  iste  og  2den  Sal  er  indrettet  til  Beboelse  tor 
Apothekeren. 

Bygningens  Facader  til  Gade  og  Gaard  ere  opførte  '  af  røde,  haand- 
strøgne  Mursten  fra  Bloustrød  Teglværk,  murede  i  Sandcement  paa  Sokler 
af  Granit.  Tagrender,  Nedløbsrør  og  Karnaptag  ere  af  Kobber.  Indfat¬ 
ninger  om  Gadedør  og  Vinduer  samt  Konsollerne  under  Karnappen  ere 

af  Granitbeton ;  dette  Ma¬ 
teriale  er  tillige  anvendt 
til  forskellige  af  Yder¬ 
murenes  dekorative  Led, 
saaledesApotheketsNavn 
over  Kontorvinduet, 
Aarstallet  over  Døren, 
Svanerne,  Bygherrens  og 
hans  Hustrus  Initialer  i 
Karnappen. 

Indvendigt  ere  de 
fleste  af  Rummene  ud¬ 


styrede  med  Bjælkelof¬ 
ter,  malede  i  stærke  Far¬ 
ver.  Inventarets  og  Offi¬ 
cinets  4  Døre  ere  af 
Teaktræ,  Dørene  med 
smaa,  grønne  Ruder; 
Reolerne  ere  smukt  ud- 
skaarne,  den  øverste 
Hylde  er  aaben  og  over¬ 
alt  ikke  højere,  end  at 
man  bekvemt  kan  naa 
den  uden  Stige. 


ROSKILDE 

SVANEAPOTHEK. 


ARCHITEKT 
MARTIN  BORCH. 


Den  praktiske  Indretning,  i  hvilken  Apotheker  Petersen  selv  har  en 
væsentlig  Andel,  roses  i  høje  Toner  i  »Farmaceutisk  Tidende«  og  »Archiv 
for  Pharmaci  og  Chemi«.  Men  jævnsides  den  Anerkendelse,  der  ydes 
Architekten  for  hans  Arbejde,  er  der  god  Grund  til  at  paaskønne  Byg¬ 
herrens  Respekt  for  det  og  den  Interesse  for  Kunst  i  det  Hele  taget,  han 
har  lagt  for  Dagen.  Det  har  ikke  alene  været  ham  magtpaaliggende  at 
faa  sig  bygget  et  godt  og  brugbart  Hus ;  men  han  har  tillige  haft  sin 
Glæde  af  at  udstyre  mange  Enkeltheder  i  sin  Virksomhed  paa  en  kunst¬ 
nerisk  Maade.  Saaledes  har  han  f.  Eks.  ladet  dels  Martin  Borch,  dels 
Malerne  Knud  Larsen  og  Gerhard  Heilmann  tegne  de  Signaturer,  Re- 


ceptkonvolutter  etc.,  der  udgaa  fra  Apotheket.  »Medd.«  bringer  et  Par 
Prøver  heraf,  saaledes  Receptkonvolutten  med  to  svømmende  Svaner  i 


ROSKILDE 

SVANEAPOTHEK. 


ARCHITEKT 
MARTIN  BORCH. 


blaanende  Vand  o.  a.  Med  Rette  skrives  derfor  i  »Farmaceutisk  Tidende« : 
Apotheker  Petersen  har  ved  Anlæggelsen  af  sit  Apothek  ikke  spurgt  om, 
hvad  der  var  det  billigste  eller  det  mest  gængse;  helt  igennem  har  han 


124 


med  udmærket  Resultat  stræbt  efter  det  mest  hensigtsmæssige  og  det 
smukkeste;  der  ligger  en  kundskabsrig,  erfaren  og  skønhedselskende  Mands 
Arbejde  bag  alt,  hvad  man  faar  at  se  hos  ham.  Maatte  hans  Eksempel 
vejlede  fremtidige  Apothekere,  og  maatte  han  længe  kunne  virke  i  de 
Omgivelser,  han  nu  har  skabt  sig,  til  Gavn  og  Glæde  for  ham  selv  og 
det  Personale,  han  knytter  til  sig.  —  Man  maa  endnu  hellere  sige:  Maatte 
hans  Eksempel  vejlede  alle  fremtidige  Bygherrer! 


ROSKILDE 

SVANEAPOTHEK. 


ARCH1TEKT 
MARTIN  BORCH. 


Bekostningen  ved  Opførelsen  har  været  47,000  Kr.,  hvoraf  Ringmuien 
1300  Kr.  og  Varmeværket  4500  Kr.  I  de  47,000  Kr.  er  ikke  medregnet 
Grund,  Sagfører-Salær,  Kurstab,  Renter  af  Kapital  under  Opførelsen  o.  s.  v. 

Følgende  Haandværkere  have  præsteret  Arbejde:  Tømrermester  E. 
Weber  som  Hovedentreprenør  (Tømrer-  og  Snedkerarbejde),  Murmestrene 
Schumacher  &  Schledermann,  alle  af  Roskilde.  Granitbetonen  er  fra 
Carl  Schiøtz  og  Varmeværket  fra  Bonnesen  &  Danstrup;  Laboratoriets 
Dampværk  med  Destillationskedel  er  fra  Kobbersmed  R.  Sørensen  i  Rønne. 


ROSKILDE 

svaneapotek 


ØRE 
PLASTER 

V.B.  PETERSEN 


PINIEHØJ «  VED  RUNGSTED. 


Ejendommen  »Piniehøj«,  tilhørende  Hr.  Fabrikejer  Hasselbalch,  er  be¬ 
liggende  ved  Kysten,  midtvejs  mellem  Vedbæk  og  Rungsted.  Navnet 
hidrører  fra  nogle  meget  gamle,  pinieagtigt  udseende  Fyrretræer,  som  sam¬ 
men  med  Terrænets  stærkt  kuperede  Form  giver  en  ualmindelig  karak¬ 
teristisk  og  smuk  Beliggenhed  for  Villaen.  Paa  Grunden  findes  endvidere 
3  Kæmpehøje;  mærkeligt  nok  danne  de  i  Planen  en  nøjagtig,  ligesidet 
Trekant  med  en  Sidelinie  paa  ca.  200  Fod. 

Paa  Ejendommen,  der  har  et  Areal  af  4x/2  Td.  Land,  er  foruden 
Villaen  opført  en  Bygning  i  2  Etager,  indeholdende  Herskabsstald  til  7 


PINIEHØJ  ARCHITEKT 

VED  RUNGSTED.  K  VARMING. 


Heste,  Vognremise  m.  m.,  Vadskeri  samt  Boliger  til  en  gift  Gartner  og 
Kusk.  Endvidere:  Drivhus,  Vinhus,  Ishus,  Pumpehus  og  en  ca.  150  Al. 
lang  Pergola  langs  Stranden,  afsluttet  med  en  rund,  muret  Pavillon.  Ende¬ 
lig  er  under  Opførelse  et  Hønseri  til  200  Høns. 

Villaen  ligger  paa  en  Skraaning,  saaledes  at  Kælderetagen  mod  Sø¬ 
siden  bliver  Stueetage,  og  foran  denne  er  der  anlagt  en  bred  Terrasse  af 
372  Alens  Højde,  80  Alens  Længde,  begrænset  med  en  Mur  af  kløvet 
Kampesten  og  med  I  rapper  ned  til  Haven.  —  I  den  egentlige  Stueetage, 
hvor  Opholdsrummene  findes,  er  der  ofret  meget  paa  den  indre  Udsty¬ 
relse';  i  Spisestuen  har  Billedhugger  Hammeleff  paa  Væggene  modelleret 
en  helt  omløbende  Frise  i  Stuk  af  2 */4  Alens  Højde,  forestillende  »Sko¬ 
vens  Dyr« ;  herunder  er  opsat  Panelværk  med  Skabe  og  Buffet.  Lofterne 
i  Dagligstue  og  Kabinet  ere  ligeledes  dekorerede  med  Stuk,  udførte  paa  Ste- 

PINIEHØJ  ARCHITEKT 

VED  RUNGSTED.  K.  VARMING. 

det  (Ludvigsen  &  Fyhn).  Herreværelset  har  højt  Egetræs-Panel  med  laste 
Bogskabe,  Sofa  o.  s.  v.  Herover  er  malet  en  Frise  i  Caseinfarve  af  d’Hrr. 
Carl  Petersen  og  Resen-Steenstrup.  Forhallens  Vægge  ere  beklædte  med 
mørkt  bejtsede  Fyrretræs-Paneler;  foroven  et  aabent  Galleri  med  ndskaaret 
Træværk.  I  Billardstuen  og  et  tilstødende  Rum  er  Hvælvinger  og  Vægge 
dekorerede  i  Caseinfarve.  —  Huset  er  forsynet  med  Vandklosetter;  Op¬ 
varmningen  sker  ved  et  Varmeværk  (varmt  Vand),  udiørt  af  d’Hrr.  Monies 
&  Andersen.  Kedlen  samt  Varmt-  og  Koldtvandsledningerne  i  Huset 
forsynes  fra  en  Beholder  paa  Kvisten,  hvortil  Vandet  pumpes  op  fra  en 
Brønd  i  Haven  ved  Hjælp  af  en  lille  Dampmotor. 

Bygningerne  ere  opførte  efter  Tegning  af  Architekt  K.  Varming. 

Haveanlæget  er  udført  efter  Planer  af  Hr.  Landskabsgartner  Edv. 
Glæsel.  Hr.  Ingeniør  Otto  Wolff  har  været  teknisk  Konsulent. 

Følgende  Firmaer  have  medvirket  ved  Opførelsen:  Murmester  Lytt- 
hans-Petersen,  Tømrermester  N.  P.  Fjeldsøe,  Snedkermestre  Hans  A. 
Holm  &  Søn,  Hans  &  Jørgen  Larsen,  Blikkenslagermester  Hannibal, 
Malermestre  Petersen  &  Andersen,  Kunstsmed  Doberck,  Smedemester 
H.  M.  Nielsen,  Lille  Kongensgade,  Giarmestre  Morville  og  Duvier, 
Giiristianshavns  Jernstøberi,  Kahler  &  Ahrens,  Aktieselskabet  Axel 
Prior  (Terrassegulve),  Den  Ankerske  Marmoreorretning,  Kjøbenhavns 
Dørgrebsfabrik,  Ludvigsen  &  Hermann  (»Sanitas«),  Elektrikere  Poulsen 
&  Jensen.  Endelig  er  der  lavet  Møbler  til  de  fleste  af  Værelserne  af: 
Magasin  du  Nords  Møbelfabrik,  Severin  &  Andreas  Jensen  og  Maple 
&  Co.  i  London. 


SPORVEJSMASTERNE. 


a  Frederiksberg  Sporvejsselskab  begyndte  sine  elektriske  Sporvejs- 


LJ  anlæg  og  udførte  overjordiske  elektriske  Ledninger  i  Gaderne,  stod 
hele  Kjøbenhavns  Befolkning  parat  med  sin  Kritik,  og  navnlig  samlede 
denne  sig  om  de  rundt  i  Gaderne  opstillede  Master  til  Anbringelse  af 
Ophængningen  for  de  elektriske  Ledninger.  Denne  Kritik  kom  offentligt 
til  Orde  i  Pressen,  og  dels  blev  det  hele  Udseende  under  Et  kritiseret, 
dels  de  enkelte  Master;  navnlig  bleve  Gittermasterne  —  der  for  øvrigt 
vare  udførte  med  Assistance  af  ansete  Architekter  —  stærkt  angrebne. 

Alt  dette  havde  til  Følge,  at,  da  Spørgsmaalet  om  Driftssystemet  for 
»De  kjøbenhavnske  Sporveje«  kom  paa  Dagsordenen,  blev  ogsaa  Spørgs¬ 
maalet  Masternes  Udseende  optaget  til  Forhandling  i  Aktieselskabet  »De 
kjøbenhavnske  Sporveje«s  Bestyrelse,  som  besluttede  at  udskrive  en  Kon- 


kurrence  for  Tilvejebringelse  af  smukke  Master.  Tanken  blev  modtaget 
med  Velvillie,  saavel  af  Magistraten  som  af  Borgerrepræsentationens  Spor¬ 
vejsudvalg  og  »Akademisk  Architektforening«s  Bestyrelse,  til  hvem  Sel¬ 
skabet  henvendte  sig  om  Valg  af  en  Dommerkomité.  Denne  kom  til  at 
bestaa  af  følgende  Medlemmer:  Architekt  Albert  Jensen  som  Formand, 
Borgerrepræsentant,  Overretssagfører  Oskar  Johansen,  Justitsraad,  Direktør 
J.  F.  Meyer,  Architekt  Nyrop  og  Belysningsdirektør  Windfeld-Hansen. 


ARCHITEKT 
THORVALD  JØRGENSEN. 

Man  blev  enig  om  at  dele  Konkurrencen  i  2  Dele,  en  forberedende 
Skitsekonkurrence  og  en  endelig  Konkurrence;  og  der  blev  med  en  sjæl¬ 
den  Liberalitet,  som  vil  kunne  tjene  som  Mønster  for  alle  andre  Konkur¬ 
rencer,  udsat  Præmier  til  Beløb  af  4000  Kr.,  hvoraf  1000  Kr.  vilde  kunne 
blive  uddelte  ved  Skitsekonkurrencen.  Navnlig  naar  man  ser  hen  til  den 
største  Præmie,  som  faldt  ved  den  endelige  Bedømmelse,  maa  man  glæde 
sig  ved  engang  at  se  en  korrekt  Opfattelse  af,  hvor  stort  et  Arbejde  og 

hvor  stærk  en  Anspændelse  af  Kræfter  og  Anvendelse  af  I  id,  der  for¬ 
langes  af  den  Konkurrerende,  og  Forstaaelsen  af,  at  dette  er  Noget,  der 
bør  honoreres  ordentligt,  da  der  jo  bl.  a.  altid  er  den  Risiko  at  løbe  ved 
en  Konkurrence:  at  man  slet  ikke  faar  Noget  for  sin  Ulejlighed. 

Til  Skitsekonkurrencen  mødte  54  Deltagere,  hvoraf  8  bleve  præ¬ 
mierede,  deriblandt  Architekt  Thorvald  Jørgensen  med  den  største  Præ¬ 
mie  300  Kr.  (se  for  øvrigt  »Medd.«  for  1.  Jan.  1900).  Ved  den  endelige 


Konkurrence,  hvortil  kun  Deltagere  i  Skitsekonkurrencen  havde  Adgang, 
indkom  Arbejder  fra  11  Konkurrenter,  af  hvilke  5  bleve  præmierede;  den 
største  Præmie  (1400  Kr.)  tilfaldt  atter  Thorvald  Jørgensen  (se  »Medd.« 
for  1.  Marts  1900).  Endvidere  henstillede  Dommerkomiteen  til  Sporvejs¬ 
selskabet  for  de  af  det  udsatte  Pengebeløb  resterende  250  Kr.  at  købe 
2  Konkurrencearbejder  (Architekt  Ludvig  Andersen  &  Maler  Alered 
Larsen  og  Ingeniør  Aage  Huttemeier). 


Ved  Bedømmelsen  af  Tegningerne  til  Sporvejsmasterne  blev  der  nær¬ 
mest  taget  Hensyn  til:  i)  at  de  i  deres  Komposition  indeholdt  noget  Nyt, 
—  forskelligt  fra  alt  udførte  Arbejder  af  den  Art  andetsteds,  idet  Mønstre 
af  saadanne  jo  altid  af  vedkommende  Selskab  ville  kunne  erhverves  ad 
anden  Vej;  —  2)  at  de  i  deres  Udformning  ikke  vare  for  komplicerede 
og  derfor  vanskelige  at  bringe  til  Udførelse;  —  3)  at  de  under  Hensyn 
til  deres  Benyttelse  i  større  Antal  helst  maatte  ønskes  i  enkle  Former,  da 


de  bundne  Forhold  (Højder  etc.)  jo  let  ville  bevirke,  at  Gentagelse  i  rigere 
Udstyrelse  kan  virke  trættende,  idet  Master  overhovedet  vel  let  kan  blive 
en  omtvistet  Pryd  for  Gader  og  Torve;  —  og  derhos  4)  at  der  valgtes 
Arbejder,  som  ved  en  eventuel  Udførelse  i  Virkeligheden  enten  vilde 
kunne  supplere  hinanden,  eller  som  hver  for  sig  maatte  indeholde  Mo¬ 
tiver,  der  under  Omarbejdelse  af  den  eller  de  vedkommende  Kunstnere 
ville  kunne  blive  det  Hele  til  Nytte. 


Om  end  Skitsekonkurrencen  i  det  Hele  og  Store  ikke  synes  at  have 
bragt  væsentlige  Forbedringer  af  Konstruktionen  af  Master,  viser  den 
endelige  Konkurrence,  at  de  dertil  indleverede  Arbejder  frembyde  flere 
smukke  Mastetyper,  saaledes  at  Sporvejsselskabet  selv  mener  at  have  Grund 
til  at  føle  sig  tilfreds  med  Udbyttet,  maaske  navnlig  fordi  det  derved  har 
Udsigt  til  ved  Forbindelse  med  dygtige  Kunstnere,  der  fik  Præmier  ved 
Konkurrencen,  at  kunne  opnaa  at  fremstille  Master,  der  i  kunstnerisk 


Henseende  ville  udvise  ikke  uvæsentlige  Forbedringer  og  Fremskridt. 
Særligt  hvor  det  gælder  at  fremstille  Master  paa  bestemte  Steder  og  i 
givne  Omgivelser  vil  der  for  Kunstnerne  foreligge  en  taknemmeligere 
Opgave  end  ved  Konkurrencen,  hvor  Spørgsrnaalet  jo  var  opstillet  i  sin 
Almindelighed. 

Vi  kunne  ikke  undlade  til  Slut  at  fremhæve  en  overordentligt  glæde¬ 
lig  Side  ved  hele  denne  Sag.  Det  er  den  Bevidsthed,  der  mere  og  mere 

gør  sig  gældende  hos  Alle:  vi  ville  have  vore  Gader  og  Torve  smukke! 
Vi  ville  ikke  nøjes  med  det  blot  og  bart  Nødvendige;  vi  ville  tillige  have 
Noget,  der  fryder  Øjet!  Det  er  denne  Følelse,  der  har  besjælet  Sporvejs¬ 
selskabets  Bestyrelse,  da  den  udbød  til  en  Konkurrence  med  Udsigt  til 
rundelige  Præmier,  —  Pressen,  som  med  stor  Deltagelse  har  fulgt  hele 
Sagens  Udviklingsgang,  —  og  Publikum,  der  med  Interesse  har  beset  Teg¬ 
ningerne,  som  have  været  udstillede  i  Kunstindustrimuseet.  Vi  har  i  For¬ 
vejen  saa  smukke  Frembringelser  rundt  om  i  Hovedstaden  som  Kioskerne 
og  de  store  elegante  Master  til  elektriske  Buelamper  (som  endog  tages  til 
Mønster  i  Udlandet),  at  der  ingen  Tvivl  er  om,  at  Aktieselskabet  »De 
kjøbenhavnske  Sporveje«,  der  saa  smukt  og  stort  har  taget  fat  paa  denne 
Sag,  ogsaa  vil  forstaa  at  føre  den  igennem  til  Enden,  saa  at  Resultatet  at 
den  gennemarbejdede  Sammensmæltning  af  tekniske  og  æsthetiske  Hensyn 
vil  blive  til  en  virkelig  Pryd  for  vor  Hovedstad. 


DANSK  BYGNINGSKUNST  M.  M. 

PAA  KUNSTUDSTILLINGEN  I  PARIS. 

I  et  Møde,  Akademisk  Architektforening  holdt  engang  ifjor,  gav  Undertegnede 
som  Medlem  af  Udstillingskomiteen  for  den  danske  Kunstafdeling  nogle  Med¬ 
delelser  om  de  lokale  Forhold  ved  den  os  tildelte  Udstillingsplads.  Den  var 
lille  og  Belysningen  ikke  videre  god. 

Efter  forskellige  Udtalelser,  blandt  andet  af  Formanden,  der  tilraadede  at  ud¬ 
stille,  vedtoges  dette  uden  Modsigelse,  hvorefter  jeg  opfordrede  til  ved  fyldig 
Deltagelse  at  støtte  Sagen. 

Da  Anmeldelserne  senere  indkom,  ser  man  kun  2,  skriver  to  Architekter 
som  Udstillere,  hvoraf  endda  den  ene  svigtede,  idet  han  undlod  at  indsende  det 
anmeldte ! 

Ved  de  ligeledes  ifjor  foretagne  Valg  blev  Professor  H.  J.  Holm  Medlem 
af  Censurkomiteen,  der  for  Architekturens  Vedkommende  efter  de  vedtagne  Regler 
derefter  kom  til  at  bestaa  af  Kunstafdelingens  Præsident  Maleren  P.  S.  Krøyer, 
Prof.  Holm  og  Architekt  M.  Nyrop. 

Efter  det  ovenfor  omtalte  slette  Udfald  af  Anmeldelserne,  der  falder  lidt 
tragikomisk  oven  paa  den  enstemmige  Tilslutning  til  Udstillingen,  som  fandt 
Sted  i  Foreningsmødet,  har  Prof.  Holm  og  jeg  ved  skriftlige  og  mundtlige  Hen¬ 
vendelser  søgt  at  samle  Stof  til  Udstillingen,  og  neden  for  meddeles  en  Liste 
over  Udstillere  og  det  Udstillede. 

1-4.  Det  kgl.  Akademi  for  de  skønne  Kunster:  Rammer  med  Opmaalinger  af 
danske  Herregaarde  under  Prof.  Holms  Direktion  ved  Mørk-Hansen,  Sylvius 
Knudsen,  Rasmus  Møller,  Piesner,  Varming  og  G.  Tvede. 

5.  Bidstrup:  Det  indre  af  Gudhjem  Kirke.  Fot. 

6.  M.  Borch:  Provinsarkivet  i  Odense,  do. 

7.  —  do.  do. 

8.  Brandstrup:  Villa.  do. 

9.  Brummer:  Villa  m.  m.  Fot. 

10.  L.  Clausen:  Forretnings-  og  Beboelseshus  i  Kbh.  do. 

11.  A.  Clemmensen:  Kirke  ved  Kbh.  do. 

12.  —  Bolig  for  een  Famille,  do. 

13.  - —  Et  Landsted,  do. 

14-17.  \T.  Dahlerup:  Fra  Kunstmuseet  og  Glyptoteket,  do. 

18.  L.  Fenger:  En  Kommuneskole  i  Kbh.  do. 

19.  —  Kontorlokale  i  Kommunehospitalet,  do. 

20.  —  Det  indre  af  Matthæus  Kirke.  do. 

21.  L.  Fenger  og  H.  J.  Holm:  Matthæuskirken  og  den  vedi.  Kommuneskole,  do. 

22.  V.  Fischer:  Købstadshus. 

23.  Mørk-Hansen:  Indgang  til  et  offentligt  Anlæg  ved  Ringkøbing.  Tegning. 

24.  —  Apothek  i  Frederikshavn.  Fot. 

25.  Mørk-Hansen  og  Momme:  Springvand  i  Roskilde  med  Raadhuset.  do. 
26-29.  H.  J.  Holm:  Kapel  paa  Vestre  Kirkegaard  ved  Kbh.  Tegning. 

30.  —  Nybygninger  og  Restaurationer  fra  Aalholm  og  Vallø.  Fot. 

31.  —  Et  borgerligt  Hus  i  Kbh.  do. 

32.  B.  S.  Ingemann:  Et  Asyl  for  Smaabørn.  do. 

33.  N.  Jacobsen:  En  Hotclgaard  i  Odense,  do. 


34-3  5  • 

Emil  Jørgensen: 

Et  Landsted. 

Tegninger. 

36-37- 

Eugen  Jørgensen 

:  Udkast  til  en 

1  Pengeseddel,  do. 

38-39- 

Thorv.  Jørgensen :  Natanaelskirk 

;en.  do. 

40-42. 

H.  Kampmann: 

Det  restaurerede  Helligaandshus  i  Randers,  do. 

43- 

— 

Ny  Carlsberg. 

Hovedindgang. 

- 

Hus  til  Opbevaring  af  Frugt.  Fot. 

44. 

— 

Provinsarkivet 

i  Viborg,  do. 

45- 

— 

Møbler  m.  m. 

do. 

46-47. 

— 

Toldkammerby 

gning  i  Aarhus,  do. 

48. 

— 

Sparekasse  i  Hjørring,  do. 

49.  P.  V.  Jensen-Klint:  Et  Landsted  i  Hellerup.  Tegning. 

50.  —  Gymnastisk  Institut.  Fot. 

51.  Frits  Koch :  Kiosk  fra  Kbhs.  Gader.  do. 

52-33.  V.  Koch:  Markuskirken  ved  Kbh.  Tegninger. 

54-55.  Levy:  Fra  en  Stiftelse  i  Kbh.  Fot. 

56.  Magdahl  Nielsen:  Præstebolig  og  Apothek  i  Svendborg.  Tegning  og  Fot. 
'  57.  Nyrop:  Raadhuset  i  Kbh.  Model  i  Gibs. 

58-62.  —  —  5  Rammer  Tegninger  og  Fotografier. 

63.  —  Bondehus.  Fot. 

64.  —  Provinsarkivet  i  Kbh.  Fot. 

65.  V.  Plesncr:  E11  Række  Huse  i  et  Arbejderkvarter.  Tegning. 

66.  —  Et  borgerligt  Hus  i  Kbh.  og  et  Landsted.  Fot.  og  Tegn. 

67.  Rosen:  Portbygning  ved. et  Cementstøberi  ved  Kbh.  Fot. 

68.  E.  Schjødte:  Bygninger  i  Kbhs.  Frihavn. 

69.  —  Fiskeriudstillingsbygning. 

70-73.  Joachim  Skovgaard:  Dekorationer  til  Viborg  Domkirke.  Tegninger. 

74.  Storch:  Bankbygning  i  Kbh. 

57-76.  —  Den  restaurerede  St.  Nicolaj  Kirke  i  Svendborg.  Fot. 


77-  Kr.  Varming:  Et  Landsted  og  en  Restauration  i  en  Have.  Tegninger. 

78.  H.  Wench:  Stationerne  ved  Kystbanen.  Fot.  og  Tegn. 

Man  vil  sikkert  heri  savne  adskilligt,  som  kunde  have  bidraget  til  at  højne 
vor  Udstilling.  Selvfølgeligt  kan  Grunden  hertil  delvis  ligge  i  Fejl  hos  os,  dog 
maa  det  huskes,  at  Udvalget  indsnævres  betydeligt,  fordi  man  nødvendigvis  maa 
holde  sig  til,  hvad  der  foreligger.  Ingen  indlader  sig  paa  at  frembringe  Tegninger, 
særligt  af  opførte  Bygninger,  alene  med  Udstillingen  for  Øje.  Man  maa  indskrænke 
sig  til  at  samle,  hvad  der  kan  findes  liggende  færdigt  i  Tegninger,  og  supplere 
dette  med,  hvad  der  kan  faacs  i  Fotografier. 

Vi  har  ved  Fotografierne  fraveget  den  almindelige  Skik,  hvorefter  et  Fotografi 
kun  plejer  at  udstilles  som  Bilag  til  en  Plantegning.  Vi  har  ment,  at  en  Række 
Rammer  med  blandede  Fotografier  kunde  give  vor  Udstilling  et  fyldigere  Præg 
og  paa  den  snævre  Plads  anskueliggøre  vor  Bygningskunst. 

Vor  Udstilling  i  Paris  vil  ved  sin  dagligdags  Jævnhed  og  sit  ringe  Omfang  kun 
blive  paaagtet  af  faa  Udstillingsbesøgende;  men  derfor  tør  den  ikke  kaldes  unyttig. 

Tværtimod  tror  jeg,  at  den  —  hvis  interesserede  Fremmede  ville  gaa  den 
danske  Kunstafdeling  igennem  —  kan  hjælpe  Maler-  og  Billedhuggerkunsten  efter 
Omstændighederne  ret  godt  med  at  vise  vort  lille  Samfunds  Arbejde  i  Kunstens 
Tjeneste  og  set  fra  anden  Side  ligeledes  have  Interesse  for  den,  hos  hvem  Op¬ 
mærksomheden  for  Danmark  bliver  vakt  ved  vore  smukke  Ydelser  i  Kunstindustri- 
afdelingen. 

Akademiet  har  vist  den  Velvillie  at  laane  os  en  Del  Rammer,  som  vi  havde 
stærkt  Brug  for,  da  de  fleste  Arbejder  indkom  rammeløse.  Netop  i  de  Dage,  da 
Rammerne  blev  os  overladt  og  Indsætningen  gik  for  sig,  skete  Fremvisningen  af 
de  til  Udstillingen  bestemte  Malerier,  og  straks  derefter  indpakkedes  Arbejderne. 
Derfor  var  det  umuligt  at  forevise  vor  Afdeling;  det  er  altsaa  ikke  af  fornem 
Beskedenhed,  at  Architekterne  er  holdt  tilbage,  saaledes  som  en  utilfreds  Indsender 
V.  har  ment  i  Akademisk  Architektforenings  Meddelelser.  Den  fornemme  Be¬ 
skedenhed  ytrede  sig  ved  Mangelen  paa  Anmeldelser  i  rette  Tid,  ved  nogles 
Utilbøjelighed  til  at  hjælpe  os  med,  hvad  vi  bad  dem  om  og  —  maaske  —  ved, 
at  Hr.  V.  først  tog  Haand  i  med,  da  det  var  for  sent.  M.  Nyrop. 


ET  PAR  ORD  OM  VINDUESRUDER. 


aar  man  ser  ældre  Udkast  til  Bygninger,  f.  Ex.  i  Værker  over  Bygnings- 


1N  udkast  af  Architekter  fra  Renæssancetiden  og  lign.,  ser  man  ikke  sjælden 
Facadens  kunstneriske  Virkning  som  tænkt  uden  nogetsomhelst  Hensyn  til,  hvor¬ 
ledes  Vinduesfaget  i  den  udførte  Bygning  skal  inddeles  med  Vinduesluger,  Spros¬ 
ser,  Ruder  o.  s.  v.  Vinduesfagene  figurere  paa  Tegningen  kun  ved  deres  borhold 
til  Murfladerne  og  ved  deres  architektoniske  Indramning,  hvor  en  saadan  findes. 
Man  skulde  derfor  synes,  at  en  Nutidens  Architekt  i  selve  Vinduernes  Sprosse¬ 
inddeling,  ved  Opførelsen  af  en  Bygning  i  ældre  Stil,  ikke  havde  nødig  at  føle 
sig  afskaaren  fra  at  benytte  de  Fremskridt,  der  er  gjort  i  Henseende  til  Vindues- 
rudernes  Størrelse,  Glassets  Renhed  m.  m. 

Naar  en  Architekt  skal  opføre  en  Bygning  i  en  ældre  Tidsalders  Stil,  go- 
thisk,  Renæssance-,  Barok-  eller  hvilken  som  helst  anden  Stil,  vil  han  paa  alle 

Punkter  have  en  haardnakket  Kamp  at  føre  mellem  Kutidens  Fordringer  til  Rum¬ 
inddeling,  Materiale,  Trappeordning,  lige  til  Hængsler  og  Laase  —  og  Stilens 
Fordringer  i  Henseende  til  Forhold,  Udsmykning,  Udladninger  af  Friser  og  Ge¬ 
simser  m.  m.  Og  jo  mindre  monumental  Bygningen  skal  være,  jo  mere  den 
skal  passe  til  det  daglige  Livs  Trang,  f.  Ex.  som  Lejekaserne  med  Butikker  i 
Stueetagen,  desto  mere  voxer  Vanskeligheden  ved  at  forene  de  to  Tidsaldres 
forskellige  Fordringer. 

Naar  man  nu  opfører  en  Bygning  i  forholdsvis  ren  Renæssance,  tager  Archi- 
tekten  sig  med  Rette  al  mulig  Frihed  til  at  anvende  Jærnbjælker,  Trimpelvand 
bag  Gesimsen,  fritbyggede  Granittrapper,  moderne  Laase  o.  s.  v.,  altsammen  noget, 
som  gør  Bygningen  afvigende  fra  Forbilledet;  men  ved  Vinduernes  Inddeling 
føler  han  sig  bunden  til,  hvad  man  sædvanligvis  kalder  »smaa  Ruder«.  Havde 
man  virkelig  de  smaa  Ruder  f.  Ex.  i  en  italiensk  Renæssancebygning  opført  i 
1 6.  eller  17.  Aarhundrede,  eller  i  en  Bygning  her  i  Landet  fra  Christian  IV’s 
Tid?  Ganske  vist  ikke.  1  den  nordiske  Bygning  blev  de  bekendte  Vinduer  med 
deres  Træsprosser  og  6  eller  8  Ruder  indsatte  langt  senere,  da  Ejeren  trængte 
til  »at  følge  med  Tiden«,  i  de  italienske  Bygninger  tror  jeg  ikke,  at  den  Vindues¬ 
form  nogen  Sinde  er  bleven  optaget.  1  de  italienske  Palæer  ser  man  alminde¬ 
ligvis  høje,  smalle  Vinduer  med  de  middelstore  Glasskiver  lagte  som  Skæl  over 
hverandre,  ligesom  man  endnu  kan  se  i  Drivhusvinduer,  eller  samlede  med  fine 
Messingskinner,  der  ikke  medvirke  i  den  architektoniske  Helhed.  Fraregnet  Midt¬ 
linien  ved  Vinduernes  Sammenlukning,  faar  man  intet  Indtryk  af  Vinduesaab- 
ningens  Betydning  som  andet  end  en  Lysaabning  vexlende  med  Mur. 

Først  naar  vi  komme  til  det  18.  Aarhundrede,  hvor  de  »smaa  Ruder«  var 
et  Fremskridt,  som  hørte  til  Tidens  Krav,  finde  vi  Bygninger  i  ikke  ringe  Tal, 
som  have  bevaret  deres  oprindelige  Vinduer,  saaledes  Palæerne  i  Frederiksstaden. 
Ikke  desto  mindre  have  en  Mængde  Huse  fra  den  Tid,  eller  den  nærmeste  Tid 
derefter,  maattet  følge  Moden  og  ombytte  de  smaa  Ruder  med  »store«.  Senere 
ere  Ruderne  som  bekendt  bievne  større  og  større,  navnlig  til  Butiksbrug,  saaledes 
at  endog  al  sund  Architekturs  Love  trodses  ved,  at  store  4-etages  Huse  tilsyne¬ 
ladende  ere  byggede  ovenpaa  »et  Glasskab«. 

Medens  det  derfor  maa  synes  ret  naturligt  og  stilmæssigt,  at  man  i  Efter¬ 
ligninger  af  det  18.  Acirlwndredes  Stilarter  indsætter  »smaa  Ruder«,  naar  man 
blot  vil  gøre  det  over  det  Hele,  er  der  dog  ingen  Grund  til  ved  Ombygninger 
at  indføre  de  smaa  Ruder  i  Huse  af  et  ganske  stilløst  Præg,  især  i  Forbindelse 
med  store  Butiksvinduer.  Vanskelighederne  stige,  naar  man  opfører  eller  restau¬ 
rerer  Bygninger  i  Christian  IV’s  Renæssance  og  ikke  tør  gaa  tilbage  til  Datidens 
Stensprosser  i  Vinduesfaget  og  Bly-  eller  Messing-Indfatning  om  Ruderne.  Værre 
bliver  det,  naar  Hensyn  til  den  fordelagtigste  Brug  af  Bygningen  kræver  en  Stue¬ 
etage  med  de  størst  mulige  Spejlglasruder.  Vil  i  et  saadant  Tilfælde,  hvoraf 
flere  ligge  aabne  for  alles  Øjne,  ikke  en  Ordning,  hvorved  de  øvrige  Vinduer 
falde  saa  lidt  i  Øjnene  som  mulig,  nemlig  de  gængse  store  Ruder,  gøre  Af¬ 
vigelsen  fra  Datidens  Stil  mindre  følelig?  Værre  end  det  værste  synes  det  dog 
at  være,  naar  man,  som  i  de  sidste  Prøver  paa  »stilfulde«  Facader,  i  det  enkelte 
Vinduesfag  stiller  en  stor  Spejlglasrude  i  en  Omgivelse  af  »smaa  Ruder«  med 
iøjnefaldende  Sprosser.  Saadanne  Facader  se  ud  som  Maskeradedragter,  hvori  en 


eller  anden  karakteristisk  Del  af  Mangel  paa  Ævne  eller  Indsigt  er  af  ganske 
moderne  Snit  eller  Farve.  Man  er  endog  i  Færd  med  at  gaa  et  Skridt  videre 
ved  af  bare  »Stilfuldhed«  at  udstyre  Vinduer  med  smaa  Ruder  af  grøntfarvet 
Glas,  endog  med  de  tykke  Blærer  i  Midten !  Det  var  fra  først  af,  da  Glasset 
pustedes  som  Blærer,  de  paa  naturlig  Maade  dannede  Bunde  i  de  store  Blærer, 
der  af  økonomiske  Grunde  benyttedes  til  de  tarveligste  Ruder,  og  det  skal  nu 
efterlignes  som  noget  rart! 

Var  det  ikke  en  Opgave  for  Tidsskriftet  at  virke  hen  til  større  Klarhed  i 
Opfattelsen  af,  hvor  langt  en  Architekt,  i  den  sunde  og  gode  Smags  Tjeneste, 
er  forpligtet  til  at  følge  en  given  Stil  i  alle  de  Enkeltheder,  hvor  Stilens  til¬ 
nærmelsesvise  Korrekthed  støder  sammen  med  Nutidens  berettigede  Fordringer 
til  Soliditet,  Brandsikkerhed,  Bekvemmelighed  eller  Handelshensyn? 

Ph.  Weilbach. 


OM  JÆRNARBEJDET. 


Vi  have  modtaget  Følgende: 


Hr.  Reda  k/ør! 


Det  har  glædet  mig  meget  at  læse  Artiklen  »Om  Jærnarbejdet«  i  Deres  ærede 
Blads  sidste  Nummer  fra  en  saa  sagkyndig  og  erfaren  Side. 

Der  tiltrænges  sikkert  Reformer  paa  flere  af  de  af  Hr.  Architekt  Hirth  be¬ 
rørte  Punkter.  Jeg  skal  imidlertid  i  Dag  særlig  kun  berøre  et  enkelt  Punkt  i 
Hr.  Hirths  Artikel,  og  da  først  og  fremmest  Spørgsmaalet  om  Kvaliteten. 

Naar  Hr.  Hirth  skriver:  »Hvormange  af  os  kan  se,  om  en  Bjælke  er  af 
Jærn  eller  Staal«,  saa  kan  jeg  kun  give  ham  fuldstændig  Ret.  Det  er  meget 
vanskeligt  at  se,  og  fuld  Sikkerhed  kan  jo  sjældent  naaes  uden  at  foretage  ret 
tidsspildende  og  til  Dels  kostbare  Prøver  af  det  leverede  Materiale ;  men  der  er 
en  langt  nemmere  og  billigere  Maade,  paa  hvilken  d’Hrr.  Architekter  eller  Kon¬ 
trollerende  altid  kunne  sikre  sig  at  faa  den  Kvalitet,  som  de  have  forlangt,  og 
paa  hvilken  de  have  baseret  deres  Udregninger.  Og  denne  Maade  er:  Forlang 
af  de  Herrer  Entreprenører,  at  de  skulle  købe  deres  Staalbjælker  hos  saadanne 
gamle  og  ansete  Firmaer,  som  allerede  ved  deres  mangeaarige  Bestaaen  yder  en 
Slags  Garanti  for  deres  Varers  Godhed,  eller  gaa  et  Skridt  videre  og  sæt  som 
Betingelse,  at  Varerne  skulle  købes  hos  et  Firma,  der  vil  garantere  'at  levere  den 
Kvalitet,  som  til  enhver  Tid  forlanges.  At  denne  Fordring  ikke  er  for  streng, 
fremgaar  bedst  deraf,  at  f.  Eks.  det  Firma,  hvis  Bjælkeafdeling  Undertegnede  har 
den  Ære  at  lede,  nemlig  Aktieselskabet  Sophus  Berendsen,  allerede  i  en  længere 
Aarrække  har  garanteret,  at  alle  de  fra  dettes  Lager  udgaaende  eller  i  det  Hele 
taget  af  Firmaet  leverede  Bjælker  holde  den  Kvalitet,  som  er  Basis  for  de  af 
Firmaet  udgivne  Beregninger,  og  det  er  netop  den  af  Hr.  Hirth  som  Ideal  nævnte 
Spænding  af  36 — 40  Kg.  pr.  G  Mm. 

Som  Forholdene  for  Tiden  ere,  kan  jeg  imidlertid  godt  forstaa  og  fuldt  ud 
sympathisere  med  Hr.  Hirths  Klagesuk  i  forrige  Nummer.  Sagen  er  nemlig  den, 
at  der  jo  snart  ikke  findes  den  Agent  eller  Købmand,  i  hvad  Branche  der  næv¬ 
nes  kan,  uden  at  han  samtidigt  befatter  sig  med  at  sælge  Staalbjælker,  i  hvilken 
Anledning  han  straks  smykker  sig  med  Titlen  »Forhandler  af  Bygningsartikler«, 

og  forsynet  hermed  gaar  han  med  Dødsforagt  løs  paa  d 'Herrer  Haandværkere  og 
Entreprenører,  for  hvilke  det  selvfølgeligt  under  saadanne  Omstændigheder  ikke 
er  nemt  at  skelne  mellem  godt  og  ondt.  Thi  fra  hvilke  Kilder  faa  disse  Herrer 
deres  Materiale?  Efter  de  i  min  lange  Virksomhed  paa  dette  Omraade  gjorte 
Erfaringer  kan  jeg  oplyse,  at  Varerne  som  Regel  købes  af  de  i  Eksportbyer  som 
Antwerpen  og  lignende  Steder  boende  Agenter,  som  til  Stadighed  oversvømme 
Markedet  baade  her  og  andre  Steder  med  deres  Cirkulærer,  indeholdende  mere 
eller  mindre  glimrende  og  prisbillige  Offerter,  som  absolut  ingen  Garanti  yde  i 
nogen  som  helst  Retning.  Bjælkens  forlangte  Højde  og  Bredde  overholdes  som 
Regel  —  til  Dels  — ,  men  dermed  er  ogsaa  alt  sagt.  Med  disse  Forhold  for 
Øje  tror  jeg,  at  Mange  vil  erkende  Fordelene  ved  kun  at  købe,  hvor  der  ydes 
Garanti. 

I  sin  ovennævnte  Artikel  berører  Hr.  Hirth  ligeledes  et  andet  Punkt,  som 
efter  min  Mening  er  af  betydelig  Vigtighed,  nemlig  den  fuldstændige  eller  del¬ 
vise  Mangel  paa  Beskrivelse  over  Jærnarbejdet.  I  Reglen  findes  kun  følgende 

Passus:  »De  paa  Tegningen  viste  Staalbjælker  leveres  og  henlægges  med  det 

fornødne  Smedearbejde  udført  paa  forsvarlig  Maade«  eller  »efter  Kontrollens  An¬ 
visning«.  Hvad  siger  imidlertid  »paa  forsvarlig  Maade«  eller  lignende?  I  Virke¬ 
ligheden  intet!  Thi,  hvad  en  af  d’Herrer  Architekter  anser  for  forsvarligt,  kan 
fra  anden  Side  forlanges  endnu  stærkere.  For  Leverandørerne  bliver  derfor  intet 
andet  til  overs  end  for  hver  enkelt  Gang  at  spørge  sig  for;  men  mon  d’Herrer 
Architekter  ikke  ogsaa  selv  ere  kede  af  de  mange  Spørgsmaal,  der  stilles  til 
dem?  Det.  vil  derfor  sikkert  være  i  alle  Parters  Interesse,  om  der  i  Beskrivelsen 
over  Arbejdet  ogsaa  fandtes  en  særlig  Afdeling  for  Jærnleverancen  i  Lighed  med, 
hvad  der  findes  for  alle  de  andre  Arbejder. 

Hvad  endelig  Beskyttelsen  resp.  Malingen  af  Bjælker  angaar,  saa  tror  jeg 

praktisk  taget  at  kunne  anbefale  som  den  absolut  bedste  Behandling ,  at  lade 

Bjælkerne  af  dertil  egnede  Folk  (d.  v.  s.  Murere)  overstryge  med  en  Blanding  af 
Cement  og  Vand;  det  er  maaske  ikke  saa  smukt  som  Malingen,  men  sikkert 
mere  praktisk.  Om  Bjælkerne  desuden  umiddelbart  efter  Valsningen  ere  for¬ 
synede  med  et  Overtræk  af  en  eller  anden  Slags,  er  dette  selvfølgelig  ingen 
Skade  til. 

Det  andet  Hovedpunkt  i  Hr.  Hirths  Artikel,  nemlig  Bearbejdelsen  af  Staalet, 
vil  jeg  eventuelt  senere  tillade  mig  at  komme  tilbage  til.  A.  Øhlenschlæger. 

¥ 

At  Hr.  Øhlenschlæger,  der  jo  repræsenterer  et  herhjemme  gammelt  og 
anerkendt  Firma,  saa  fuldstændigt  har  sluttet  sig  til  mine  i  forrige  Nummer  frem¬ 
komne  Udtalelser  om  ovennævnte  Sag,  kan  ikke  andet  end  glæde  mig  og  be¬ 
kræfter  jo  yderligere  Berettigelsen  af  mine  Bemærkninger.  Derimod  kan  jeg  al¬ 
deles  ikke  føle  mig  tilfredsstillet  ved  Hr.  Ø.s  Forslag  om,  at  man  skal  forlange 
Bjælkerne  levefede  fra  »gamle  og  ansete  Firmaer«.  Ved  Licitationer,  saavel 
offentlige  som  bundne,  er  det  jo  netop  Meningen  at  lade  Alle  faa  Lejlighed  til 
at  give  Tilbud,  og  jeg  indser  heller  ikke,  hvorfor  man  paa  Jærnarbejdets  Om¬ 
raade  —  mere  end  paa  andre  Arbejders  —  skulde  afholde  sig  fra  at  give  nye 
Firmaer  eller  Mestre  Lejlighed  til  at  deltage  i  en  Konkurrence,  der  meget  godt 
kan  være  til  Gavn  for  Faget. 

Den  Garanti,  Hr.  0.  omtaler,  der  ydes  af  Aktieselskabet  Sophus  Berendsen, 
ydes  vel  ogsaa  af  andre  ansete  Firmaer,  som  f.  Eks.  L.  Vold,  Jørgen  Jensen, 
Rahr  &  Co.  og  Flere,  og  er  vel  en  Garanti,  der  i  det  Hele  taget  ydes  af  enhver 
solid  og  samvittighedsfuld  Forhandler  af  Bjælker.  Betingelsen  er  kun,  at  der  fra 
Architektens  eller  Bygherrens  Side  er  stillet  saadanne  Fordringer,  at  man  er 
sikker  paa  at  modtage  den  Vare,  man  har  lagt  til  Grund  for  sine  Beregninger. 

Th.  Hirth. 


INDUSTRIFORENINGENS  MARTSFOREVISNING. 

Naar  de  første  Tegn  til  Foraaret  begynder  at  vise  sig,  og  Byggearbejderne, 
som  i  Vinterens  Løb  delvis  have  været  indstillede,  atter  kan  paabegyndes 
med  fuld  Kraft,  plejer  Industriforeningen  gerne  at  arrangere  en  Udstilling  af 
Bygningsmaterialier  o.  Ign.  Traditionen  tro,  er  dette  ogsaa  sket  i  Aar,  og  Marts¬ 
forevisningen  i  Industriforeningen  byder  paa  et  lille,  men  ganske  seværdigt  Ud¬ 
valg  af  Materialier,  som  have  Betydning  i  vor  hjemlige  Byggevirksomhed. 

Som  noget  af  det  nyeste  skal  her  nævnes  Murmester  S.  Schougaards  Mar¬ 
morimitation  med  det  noget  vildledende  Navn  »dansk  Marmor«.  De  udstillede 
Flader  ere  gjorte  med  stor  Dygtighed  og  Virkning,  og  Materialet  er  utvivlsomt 
meget  anvendeligt  som  Vægbeklædning  paa  Trapper  og  i  Rum,  hvor  den  tem¬ 
meligt  sarte  Overflade  ikke  er  altfor  udsat  for  ydre  Paavirkninger. 

Aktieselskabet  Axel  Prior  har  en  rig  og  smuk  Udstilling  af  Gulv-  og  Væg¬ 
fliser,  Mosaik  m.  m.  Det  er  jo  heldigvis  nu  gaaet  op  for  os  herhjemme,  at 
disse  Flisebeklædninger  ikke  alene  ere  smukke  og  praktiske,  men  tillige  nød¬ 
vendige,  hvor  man  tilstræber  renlige  og  i  hygiejnisk  Henseende  gode  og  brug¬ 
bare  Bade-  og  Toiletrum  o.  lign.  Der  findes  i  Axel  Priors  Udstilling  en  Rigdom 
af  Mønstre  og  Sorter,  som  vel  fortjener  Opmærksomhed,  —  saavel  de  kostbare 
engelske  og  italienske  Vægfliser  som  ogsaa  de  billigere  hollandske  og  tyske. 

Fra  H.  Reeh  findes  et  Udvalg  af  de  saakaldte  » Luxfer« -Prismer,  som  ere 
beregnede  paa  ved  særlige  Lysbrydninger  at  skaffe  klart  og  godt  Dagslys  ind  i 
Kældere  og  Lokaler,  hvor  dette  under  almindelige  Forhold  ikke  vilde  være  mu¬ 
ligt.  Luxfer-Prismerne  ere  konstruerede  saaledes,  at  de  indfattede  i  Vindues¬ 
rammer  eller  Lyskasseriste  bryder  Dagslyset,  saa  at  det  kommer  horisontalt  ind 
i  det  indre  af  Værelset  og  derved  giver  dette  en  langt  mere  ensartet  Belysning 
end  andre  tidligere  kendte  Konstruktioner. 

Glarmester  O.  Engstrøm  udstiller  nogle  Vinduesmosaiker,  som  skal  benyttes 
ved  Anlæget  om  Tivolis  nye  Harmoniorkester.  Vinduerne  ere  udførte  af  det 
saakaldte  »Krokodilleglas«  eller,  som  det  tnaaske  heldigere  benævnes  »Skildpadde¬ 
glas«,  som  for  første  Gang  finder  Anvendelse  herhjemme  og  ved  sit  ejendomme¬ 
lige  Spil  og  Lysbrydning  særlig  synes  at  egne  sig  til  saadanne  Vinduer,  hvor 
Reflekserne  fra  en  kunstig  Belysning  kan  gøre  sig  gældende. 

Fra  E.  Nielsens  mekaniske  Stenhuggeri  findes  nogle  meget  smukke  Mar- 
morkaminer  samt  et  Par  Gravmonumenter,  af  hvilke  det  ene  med  den  lille 
Barnefigur,  der  lægger  friske  Blomster  paa  Gravstenen,  har  en  hel  italiensk 
Stemning  over  sig. 


L.  C.  Neckelmann  &  Co.  har  et  meget  snildt  Apparat  til  Aabning  og  Luk¬ 
ning  af  højtsiddende  Vinduer;  der  synes  virkelig  ved  dette  at  være  afhjulpet  »et 
længe  følt  Savn«. 

Endelig  udstiller  Smedemester  \r.  Fiedler  nogle  gode  og  meget  tiltalende 
Jærngelændere,  og  C.  Th.  Rom  &  Co.  møder  bl.  A.  med  en  Samling  Værktøj, 
der  —  som  i  øvrigt  alt,  hvad  dette  Firma  udstiller  i  Industriforeningen  —  for- 
maar  at  fange  Interessen  ved  sin  smukke  Udførelse  og  praktiske  Indretning. 


FORSKELLIGT. 


Danske,  Møbler.  For  en  Kreds  af  Indbudte  havde  Firmaet  Severin  &  Andreas 
Jensen  i  forrige  Uge  arrangeret  en  lille  Udstilling  af  Møbler.  Det  er  altid  en 
stor  Tilfredsstillelse  at  se  det  dygtige  Arbejde  og  den  Sikkerhed  i  Udførelsen, 
der  præger  Frembringelserne  fra  det  gamle,  velrenommerede  Firmas  Værksteder. 
Særlig  Interesse  havde  den  lille  Udstilling  derved,  at  en  Del  Architekter,  der 
saa  vidt  vides  ikke  tidligere  have  arbejdet  for  Severin  &  Andreas  Jensen,  havde 
leveret  Tegninger.  Fra  V.  Koch  og  Magdahl-Nielsen  hidrørte  Møblementet  til 
den  danske  Pavillon  paa  Pariserudstillingen,  Axel  Berg  havde  nogle  line,  noble 
Møbler  i  Empire,  Varming  Møblement  til  et  Billardværelse,  Erik  Schiødte  og 
Bindesboll  Buffeter  o.  a.  Endelig  havde  Maleren  Slott-Møller  givet  Tegning 
til  et  ret  mærkeligt,  kubusformet  Møbel,  hvis  praktiske  Formaal  er  ubekendt; 
rigt  indlagt  med  smukke  Tegninger  i  forskellige  Farver.  —  Det  er  i  det  Hele 
glædeligt  at  se,  hvorledes  Kunstnerne  mere  og  mere  kaste  sig  over  dette  Virke¬ 
felt,  og  hvorledes  de  stadigt  kunne  afvinde  det  ny  Interesse  ved  den  individuelle 
Maade,  hvorpaa  de  se  deres  Opgaver.  Den  Tid,  da  man  slog  sig  til  Taals  med 
de  udtraadte  Forbilleder  fra  tyske  Værker,  er  heldigvis  forbi,  og  Fordringerne 
hos  Publikum  om  at  faa  virkelig  Kunstindustri,  ere  stadigt  stigende. 

¥ 

Konkurrence.  Næstved  Byraad  agter  at  opføre  en  Realskole  med  Plads  til 
20  Klasseværelser,  Bestyrerbolig  og  Gymnastiksal  m.  v.  I  den  Anledning  ind¬ 
bydes  til  en  Konkurrencetegning,  og  udsættes  3  Præmier,  henholdsvis  paa  1200, 
700  og  300  Kroner,  for  de  Tegninger  og  Planer,  som  Byraadet  maatte  anse  for 
præmieværdige. 

Tegninger,  Planer  og  Overslag  maa  afgives  senest  den  1.  Maj  d.  A.  til 
Skoleudvalgets  Formand,  Købmand  H.  Sommer  i  Næstved,  hvor  nærmere  Oplys¬ 
ninger  vedrørende  Byggeprojektet  kunne  erholdes. 

¥ 

Alderdomshjemmet  i  Aarhus.  Ved  Byraadets  Møde  for  lukkede  Døre  den 
1.  Marts  foretoges  Præmiering  af  Skitser  og  Tegninger  til  et  nyt  Alderdomshjem 
i  Aarhus,  som  paatænkes  opført  i  Byens  nordlige  Del  og  som  skal  kunne  rumme 
130  gamle  Mænd  og  Kvinder.  Der  var  indkommet  18  Udkast,  som  bedømtes 
af  Bygningsinspektør  Kampmann,  Architekt  Kuhnell  samt  vedkommende  Byraads- 
udvalg.  Udvalgets  Formand,  Redaktør  P.  Sabroe,  meddelte,  at  Bedømmelses¬ 
komiteen  enstemmig  havde  indstillet  Architekt  Vald.  Schmidt,  Kjøbenhavn,  til 
første  Præmie,  og  Architekt  Varming,  Kjøbenhavn,  til  anden  Præmie.  Til  tredie 

Præmie,  som  eventuelt  vil  blive  uddelt,  havde  Komiteen  indstillet  Aichitekteine 
Fussing,  Lembcke  og  Viggo  Berg,  alle  af  Kjøbenhavn.  Ved  Lodtrækning  var 
Præmien  tilfalden  Architekt  Fussing.  —  Byraadet  sluttede  sig  til  Udvalgets  Ind¬ 
stilling,  men  paa  Borgmesterens  Forslag  blev  Sagen  foreløbig  overgiven  til  Kas¬ 
serer-  og  Regnskabsudvalget.  Bygningernes  Overslagssum  er  240,000  Kr. 

Tegningerne  ere  for  Tiden  offentligt  udstillede  i  Aaihus.  Ved  \cl\ illig 
Imødekommen  fra  Aarhus  Byraad  ville  de  præmierede  Tegninger  blive  gengivne 
i  et  følgende  Nummer  af  »Meddelelserne«. 


FORENINGSMEDDELELSER. 


Foreningen  afholdt  Møde  Mandag  den  5 .  Marts  i  Wivels 
Selskabslokaler. 

^  En  Mængde  interessante  og  særdeles  smukt  udførte 

S  Fotografier  af  »det  forsvundne  Kjøbenhavn«,  hørende  til 
Raadhusarkivet,  samt  flere  private  Fotografisamlinger,  om¬ 
fattende  Architektur-  og  Museumsgenstande,  vare  udstillede. 
Hr.  cand.  polit.  Salomon  var  Foreningens  Gæst  og  glædede 
den  talrigt  mødte  Forsamling  ved  et  Indledningsforedrag  om  Raadhusarkivets 
Billedsamling  og  den  Opgave,  den  har:  at  give  Efterverdenen  et  saa  fyldigt  Ind¬ 
tryk  som  muligt  af,  hvorledes  Kjøbenhavn  har  set  ud  til  de  forskellige  Tider. 
Dette  søges  opnaaet  dels  ved,  at  der  efterhaanden  tages  Fotografier  af  Bygninger, 
Interiører,  Gadepartier  o.  s.  v.,  som  skulle  forsvinde  for  at  give  Plads  for  det 
Nye,  der  kommer,  dels  ved  at  skaffe  saa  meget  som  muligt  til  Veje  vedrørende 
de  Tider,  der  ere  gaaede.  Denne  Del  af  Opgaven  er  vanskeligst,  fordi  de  nu 
saa  almindelige  og  saa  udmærkede  Reproduktionsmaader  ere  af  temmelig  ny 
Dato;  man  maa  da  søge  til  de  Værker,  der  omhandle  disse  Emner,  og  af  dem 
kan  jo  meget  endnu  give  os  værdifulde  Oplysninger.  Et  stort  Tab  led  Forsk¬ 
oingen  om  Kjøbenhavns  Topografi  og  Historie  ved  den  store  Brand  1728;  den¬ 
gang  havde  man  et  Raadhusarkiv,  som  gik  til  Grunde,  og  dermed  store  Skatte. 
Den  nuværende  Samling  af  Fotografier  omfatter  allerede  cirka  500  Stkr. ;  det 
ældste  og  maaske  interessanteste  er  et  Daguerrotypi  fra  1841,  taget  af  daværende 
Stud.  polyt.  Peter  Faber  (»Den  tapre  Landsoldat«s  Digter)  af  Ulfeldts  Plads 
(Graabrødretorv)  med  Ulfeldts  Skamstøtte. 

Som  Gæster  i  Foreningen  vare  endvidere  til  Stede  d’Hrr.  cand.  jur.  Falck 
og  Fotograf  Riise,  som  under  Forsamlingens  Bifald  fremviste  store  Lysbilleder 
af  en  Del  af  Prospekterne.  Den  største  Part  af  Fotografierne  skyldes  netop  foto¬ 
graf  Riise.  De  andre  fremlagte  Billeder,  dels  fra  Kjøbenhavn,  dels  fra  andre 
Byer,  skyldtes  Frk.  Laurberg  og  Cand.  phil.  Hude,  Roskilde. 

over  Firmaer,  som  i  det  forløbne  Kvartal  har  annonceret  i  Tidsskriftet. 

Annonceafdelingen  redigeres  af  Hr.  Maler  T.  E.  Lundbye  (Ahornsgade  i),  som  tillige  har  udført  Tegning  til  en  stor 

Del  af  de  forskellige  Annonceclichées. 


Asfalt  og  Asfaltarbejder. 

Fivers  &  Co,  Frederiksholms  Kanal  6 
Guldmann,  Hans,  Vestergade  26 
Kjøbenhavns  Asfaltkompagni,  Vestre  Boulevard  27 
Larsen,  Hans  &  Jørgen,  Griffenfeldtsgade  57 
Prior  Axel,  Aktieselskab,  Bredgade  33 
Scbøller  &  Rothe,  Aaboulevard  1 
Badeanlæg  &  Badeapparater. 

Kbhvn.s  Kedelsmedie  &  Maskinværkst.,  Admiralgade  24 
Ludvigsen  &  Hermann,  Nørrebrogade  39 
Møller,  L  M,  Ny  Adelgade  4 
Timm,  Brødr.  J  &  O,  Vesterbrogade  44 
Beton=,  Cement=  og  Monierarbejder. 

Jensen,  Emanuel,  &  H  Schumacher,  Aaboulevard  14 
Lunn,  Viggo,  Nygade  4 

Portland-Cementfabriken  »Danmark«,  Aktieselskab,  Ny 
Toldbodgade  15 

Scbøller  &  Rothe,  Aaboulevard  1 
Schiøtz,  Carl,  Frederiksberg  Allé  14 
Bogbind,  Bøger  m.  m. 

Anker  Kyster,  Sværtegade  3 

Schou’s,  Andr,  Bog-  og  Papirhandel,  Nygade  4 

Bygningsartikler,  forskellige.  Cement  osv. 

Aktiebolaget  Klagstorps  Kalkbrott,  Ny  Kongensgade  20 
Evers  &  Co,  Frederiksholms  Kanal  6 
Jacobsen,  Chr  S,  Gothersgade  43 
Petersen,  Andreas  Rudolf,  Købmagergadc  57 
Prior,  Axel,  Aktieselskab,  Bredgade  33 
Dampskorstene,  runde. 

Holbøll,  Olaf,  &  Poul  Poulsen,  Malmøgade  4 
Jensen,  Emanuel,  &  H  Schumacher,  Aaboulevard  14 
Piior,  Axel,  Aktieselskab,  Bredgade  33 
Dørlukkere. 

Nørholm,  N,  &  Søn,  Skindergade  42 

Elektriske  Anlæg,  Elevatorer,  Lynafledere, 
Materiel  m.  m. 

Andersen  &  Meyer,  Løvstræde  8 

Hein,  Hj,  &  Møller-Holst,  Admiralgade  24 

Flellesens  Enke  &  V.  Ludvigsen,  Blaagaardsgade  17 

Kbhvn.s  Kedelsmedie  &  Maskinværkst.,  Admiralgade  24 

Lund,  Ludvig,  Regnegade  26 

Otzen,  P,  &  Thorstensen,  Vesterbrogade  24 

Riedels,  C  F,  Eftf.,  Ny  Vestergade  9 

Siemens  &  Halske,  Akties.  St  Kongensgade  6 3 

Sørensen,  Ferd  E  &  Co,  Dr.  Tværgade  55 

Timm,  Brødr.  J  &  O,  Vesterbrogade  44 

»Titan«,  Akties.,  Tagensvej  32  og  Vesterbrogade  1 

Tvermoes  &  Abrahamson,  Gothersgade  13 

Fajance=  og  Porcelænovne. 

Kjær,  C  V,  Kjøbmagergade  42 
Kabler,  Carl  F,  Jernbanegade  5 

Fotografi  og  Fotografi=Apparater. 

Riise,-  Fred,  Vimmelskaftet  42 

Gas=  og  Vandmestre  m.  m. 

Flyge,  H  B,  Gothersgade  20 
Harboe,  Kr  Noe,  H  C  Andersensgade  5 
Ludvigsen  &  Hermann,  Nørrebrogade  39 
Riedels,  C  F,  Eftf.,  Ny  Vestergade  9 
Schæbei,  Ferd,  Mikkel  bryggersgade  6 
Strømann,  C  &  G,  Raadmandsgade  15 
Thomsen,  Carl,  Griffenfeldtsgade  6 
Timm,  Brødr  J  &  O,  Vesterbrogade  44 
»Vølund«,  Aktieselskab,  Blegdamsvej  32 
Giarmestre,  Glasmaleri  m.  m. 

Engstrøm,  O,  Borgergade  53 

Ingeniører,  Jernstøberier  m.  m. 

Bruun  &  Sørensen,  Niels  Juelgade  4  og  Aarhus 
Ciiristianshavns  Jernstøberi,  Holmbladsgade  23 
Hein,  Flj,  &  Møller  Holst,  Admiralgade  24 
Jensen,  Edvard,  Nøjsomhedsvej  13 
Kbhvn.s  Kedelsmedie  &  Maskinværkst.,  Admiralgade  24 
Ludvigsen  &  Hermann,  Nørrebrogade  39 
Lunn,  Adam,  Nygade  4 
Lunn,  Viggo,  Nygade  4 
Maardt,  J  G,  &  Co,  Hellerup 
Riedels,  C  F,  Eftf.,  Ny  Vestergade  9 
Schouboe,  N  C,  Willemoesgade  11 
»Titan«,  Akties.,  Tagensvej  32  og  Vesterbrogade  1 
Vang,  Andr,  Hellerup 
»Vølund«,  Aktieselskab,  Blegdamsvej  32 
Isoleringsmateriale. 

Jensen,  Edvard,  Nøjsomhedsvej  13 


Klosetter. 

Møller,  L  M,  Ny  Adelgade  4 

Kurvevarer. 

Wengler,  R,  Amagertorv  7 

Lamper  og  Metalvarer. 

Rasmussen,  Lauritz,  Bredgade  28  og  Raadmandsgade  16 

Linoleum. 

Magasin  du  Nord,  Kjøbenhavn  K 
Meyer,  E,  Jorcks  Passage 
Riis  Bonne,  C,  Silkegade  1 

Lyskopiering. 

Atelier  Friis,  Møntergade  12 

Malere. 

Mandix,  H,  Nørregade  3; 

Øjgaard,  M  Chr,  Rosenborggade  2 

Metalstøbere. 

Rasmussen,  Laur,  Bredgade  28  og  Raadmandsgade  16 

Møbler. 

Bøytler,  T  C  V,  Kattesundet  5 
Hansen,  C  B,  Etabi.,  Holmens  Kanal  4 
Jensen,  Seveiin  &  Andreas,  Kongens  Nytorv  21 

Opvarmning  og  Ventilationsanlæg. 

Bruun  &  Sørensen,  Niels  Juelsgade  4  og  Aarhus 
Ciiristianshavns  Jernstøberier,  Holmbladsgade  23 
Hein,  Hj,  &  Møller-Holst,  Admiralgade  24 
Kbhvn.s  Kedelsmedie  &  Maskinværkst..  Admiralgade  24 
Lunn,  Adam,  Nygade  4 
Monies  &  Andersen,  Raadhusstræde  4 
Rechs  Opvarmnings-Comp,  Gothersgade  155 
Strømann,  C  &  G,  Raadmandsgade  15 
»Titan«  Akties.  Tagensvej  32  og  Vesterbrogade  1 
»Vølund«  Akties.  Blegdamsvej  32 
OrgeFHarmoniums,  Pianoer  m.  m. 

Petersen  &  Steenstrup,  Axelhus  2  D 

Overretssagførere. 

Rahlff,  Frederik,  Købmagergade  63 — 65 

Saltsyre,  Gibs,  Vandglas. 

Hansen,  V i  1  h ,  &  Co,  Nørrebrogade  30 
Prior,  Axel,  Aktieselskab,  Bredgade  33 

Skifer=,  Kobber=  og  Zinkdækning. 

Timm,  Brødr.  J  &  O,  Vesterbrogade  44 

Smedearbejde. 

Doberck,  F  W,  &  Søn,  A  maliegade  1 1 
Schæbei.  Ferd,  Mikkelbryggersgade  6 
Seifert,  Carl,  St  Regnegade  8 
StaaU  og  Jernbjælker,  Plader  m.  m. 

Berendsen,  Sophus,  Aktieselskab,  Skoubogade  1 
Jensens,  Jørgen,  Eftf.,  Vestergade  16 
Møller,  J  F  Lemvigh-,  Kultorvet  1 1 
Rahr,  Chr  C,  &  Co,  Vestergade  30 
Vold,  L,  Nansensgade  23  B 
Stenhuggerier,  Marmorarbejder  m.  m. 

Ankerske  Marmorforretning,  Frihavnen 
Faxe-Limhamn  Kalkbrud,  St  Annæplads  2 6 
Hagen  &  Co’ s  Eftf..  Go  chersgade  8 
Larsen,  H  &  J,  Griffenfeldtsgade  37 
Nielsen,  E,  Nørrebrogade  44 
Scheller,  Carl,  Nørrebrogade  52 
Stukarbejder. 

Berg,  Hans  Chr,  Gothersgade  91 

Tagpap  m.  m. 

Evers  &  Co,  Frederiksholms  Kanal  6 
Prior,  Axel,  Aktieselskab,  Bredgade  33 

Tapeter. 

Kriiger,  C,  Nygade  6 

Teglværker,  Teglværksanlæg  m.  m. 

Teglværker,  De  forenede,  Vestergade  33 
Maardt,  J  G,  &  Co,  Vestre  Boulevard  10 
Vang,  Andr,  Hellerup 

Tegneartikler. 

Knudsen,  Cornelius,  Kjøbmagergade  15 
Petersen,  J  Chr,  St  Kirkestræde  1 

Træ  og  Trævarer. 

Ivrause,  M  H,  Niels  Ebbesensvej  6 

Vandklosetter. 

Kbhvn.s  Kedelsmedie  &  Maskinværkst.,  Admiralgade  24 
Ludvigsen  &  Hermann,  Nørrebrogade  39 
Møller,  L  M,  Ny  Adelgade  4 

Værktøj. 

Ibsen,  Peter,  Kronprinsensgade  3 
Rom,  C  Th,  &  Co,  Axelhus  2  B 

2.  Aargang  N?  i  3 


ARCHITEKT  VILHELM  PETERSEN 
OG  DOMKIRKEN  I  FIRENZE. 

Af  Akademisekretær  Ph.  Weilbach. 


v; 


ed  en  mærkelig  Skæbnens  Tilskikkelse 
tilsendes  der  netop  i  Aar,  da  Architekten 
Vilhelm  Petersen  er  ved  at  fylde  sit  70.  Aar, 
saavel  ham  som  Kunstakademiet  en  historisk 
Skildring  af  de  Tilløb,  der  i  næsten  hele  Aar- 
hundredet  blev  gjorte  til  Udførelsen  af  en 
Facade  til  Arnolfo  di  Lapos  berømte  Domkirke 
S.  Maria  del  Fiore  i  Firenze,  hvortil  det  første 
Forsøg  kort  efter  Kirkens  Tilblivelse  blev  be¬ 
gyndt  af  Klokketaarnets  Bygmester,  Giotto. 
Skriftet  er  forfattet  af  en  yngre  italiensk  Ar- 
chitekt  i  Milano,  Professor  i  Architektur  ved 
Akademiet  der,  Luca  Beltrami,  og  giver  en 
i  det  væsentlige  velskreven  Oversigt  over 
Fagadens  Forhistorie  og  Afslutning. 

Akademisk  Architektforening  har  ment 
ikke  at  kunne  fejre  Professor  Vilh.  Petersens 
Aldersjubilæum  paa  bedre  Maade  end  ved  i 
en  samlet  Fremstilling  med  gode  Afbildninger  at  mindes  Kunstnerens  store  Ung- 
domsdaad,  da  han  som  Akademiets  rejsende  Pensionær  dristig  tog  Kampen  op  i 
en  international  Konkurs,  hvori  endog,  som  det  viste  sig,  han  var  den  eneste 
Udlænding,  i  en  stor  Kreds  af  italienske  Kunstnere,  hvilke,  som  man  paa  For- 
haand  skulde  tro,  med  den  nationale  Kunstfølelse  medfødt,  vilde  have  de  bedste 
Muligheder  til  Held. 

Da  Petersen  1862  kom  til  Florens,  var  der  kun  3  Maaneder  til  Fristens 
Udløb ;  men  ved  en  kæk  Indskydelse  skred  han  hurtig  og  ufortrøden  til  Værket 
og  naaede  at  være  færdig  i  rette  lid.  Der  indkom  42  Projekter,  som  kunde 
deles  i  følgende  tre  Grupper:  Facade  med  3  Gavle  (tricuspidali),  Facade  med 
1  Gavl  (monocuspidali)  og  Facade,  som  fulgte  Bygningens  Overlinie.  En  Mængde 
Udkast  blev  strax  skudte  til  Side,  og  blandt  Resten  valgte  Dommerudvalget,  Pro¬ 
fessorer  fra  Italiens  7  Akademier,  3  Arbejder,  som  fik  hver  en  anden  Præmie, 
medens  den  første  slet  ikke  uddeltes.  Disse  3  var  Vilh.  Petersen  med  en  tre- 

gavlet  Facade  (Fig.  i),  C.  Ceppi  fra  Torino  og  Falcini  fra  Firenze,  begge  med 
Engavls-Fa^ade. 

Det  var  ikke  alle  Konkurrenter  bekendt,  at  allerede  i  1842  havde  en  ita¬ 
liensk  Architekt  Nicolo  Matas,  der  har  bygget  Facaden  til  Sta  Croce  i  Firenze, 
og  som  gammel  Mand  med  stor  Iver  fulgte  Konkursen  1862 — 64,  ogsaa  gjort 
Udkast  til  en  Facade  til  Domkirken  i  Firenze,  maaske  nok  mere  »gothisk«  end 
den  florentinske  Stil  krævede,  men  kun  med  én  Gavl,  medens  Svejtseren  Joh. 
Georg  Muller,  efter  at  have  set  Matas’  Projekt,  endnu  i  1843  udkastede  et 
Projekt  med  gennemførte,  vandrette  Linier  i  det  tredelte  Overparti,  afbrudte  af 

2  Hjørnespir  paa  den  lavere 
Del,  og  4  Spir  paa  det  be¬ 
tydelig  højere  Midtparti;  i 
et  senere  Udkast  havde  han 
kun  2  Spir  over  Midtpartiet, 
og  endelig  gik  han,  gennem 
flere  Forsøg,  over  til  en 
rigtsmykket  Facade  med  3 
Gavle  og  4  Spir.  Men  hans 
Projekter  gled  mere  og  mere 
bort  fra  den  florentinske  Stil 
til  en  ultramontan  Gothik. 
Nye  Udkast  fulgte  fra  andre 
Hænder,  men  lagdes  til  Side 
for  at  afvente  Udfaldet  af 
den  internationale  Konkurs, 
som  endelig  fandt  Sted  i 
1862  og  havde  det  oven¬ 
nævnte  Udfald.  Tanken  om 
Tregavlsfa^aden  laa  den  Gang 
saaledes  i  Luften,  at  af  de 
42  Projekter  var  alene  de 
22  tregavlede.  Udvalget, 
som  dog  havde  præmieret 
Petersens  Udkast,  udtalte  sig 
i  sin  Betænkning  skarpt  mod  Tregavlsfacaden,  medens  det  synes  som  om  Publi¬ 
kum  havde  varmere  Sympathi  for  Petersens  Arbejde  og  anerkendte,  hvor  nær 
det  i  Enkelthederne  sluttede  sig  til  Domkirkens  architektoniske  Udstyrelse. 

Nu  indtraf  en  mærkværdig  Ting,  de  tre  præmierede  Architekter  (hvoraf  dog 
kun  Petersen  og  Falcini  meldte  sig)  blev  indbudte  til,  sammen  med  8  frem¬ 
ragende  italienske  Professorer  i  Architektur  fra  hele  Italien,  hvoraf  de  6  havde 
været  Medlemmer  af  det  første  Dommerudvalg,  paany  at  konkurrere  om  Dom- 
kirkefagaden.  Disse  6,  saavel  som  Professor  De  Fabris,  der  havde  været  Rege¬ 
ringens  Raadgiver  ved  den  første  Konkurs,  havde  saaledes  haft  Lejlighed  til  at 
gøre  de  grundigste  Forstudier  i  de  udstillede  Projekter.  Desuden  synes  det,  som 
om  andre  Kunstnere  frit  kunde  deltage  i  Konkursen.  Der  blev  nedsat  et  inter¬ 
nationalt  Dommerudvalg,  mest  Italienere  og  Tyskere.  Der  indkom  43  Projekter, 

hvoraf  28  blev  udskudte,  og  af  de  øvrige  femten  faldt  endelig  Stemmerne  paa 
Petersens  og  De  Fabris’  Projekter,  der  blev  udvalgte  som  de  to  bedste. 


Under  Paavirkning  af  det  forrige  Dommerudvalgs  Betænkning,  der  gik  ud 
paa  at  foretrække  Etga vls-Systemet,  havde  Petersen  udført  et  med  megen  Smag 
og  nøje  Kendskab  til  Kirkens  hele  Architektur  gennemført  Udkast,  hvori  Kirkens 
Grundlinier  fulgtes  i  den  øvre  Afslutning,  saaledes  at  de  to  Sider  af  en  afbrudt 
Hovedgavl  sluttede  sig  til  det  høje  Midtparti,  der  kronedes  af  en  lav  Fronte- 
spice,  som  svarede  til  Tagliniens  virkelige  Afslutning  (Fig.  2).  Det  synes  ogsaa, 
som  dette,  i  rationel  Tilslutning  til  Kirkens  Linier  korrekt  og  paa  samme  Tid 
rigt  gennemførte  Projekt,  i  høj  Grad  vandt  Italienernes  Sympathi;  men  den  tyske 
Del  af  Dommerudvalget  kæm¬ 
pede  nu,  maaske  paavirket  af 
norditaliensk  og  tysk  Gothik, 
haardt  for  Tregavlssystemet,  og 
satte  igennem ,  at  de  fleste 
Stemmer  faldt  paa  De  Fabris’ 

Projekt,  der  i  ikke  ringe  Grad 
viste  Paavirkning  af  Petersens 
første  Tregavl-Projekt  og  lige¬ 
som  dette  altsaa  viste  3  Gavle, 
men  var  tungt  og  overlæsset 
i  Enkelthederne,  hvilket  ogsaa 
fra  italiensk  Side  blev  paavist 
(Pig-  3)- 

Konkursarbejderne  var  ind¬ 
leverede  i  April  1864,  men 
Bedømmelsen  fandt  af  forskel¬ 
lige  Grunde  først  Sted  i  1865, 
da  Petersen  for  længst  var  rejst 
hjem.  Der  er  flere  Træk,  som 
tyde  paa,  at  hvis  Petersen  havde 
været  Katholik  og  fra  et  min-  fig.  2. 
dre  fjærntliggende  Land,  havde 

han  haft  ikke  faa  Udsigter  til  alligevel  at  være  bleven  den  sejrende.  Som  For¬ 
holdene  nu  var,  blev  altsaa  Professor  De  Fabris  udnævnt  til  Facadens  Bygmestei, 
og  det  syntes,  til  mange  Italieneres  store  Misfornøjelse,  som  om  det  var  slaaet 
fast,  at  Facadens  Kroning  skulde  være  » tricuspidale «. 


VILH.  PETERSENS  ANDET  UDKAST,  1 864 . 


I  1 868  blev  det  altsaa  overdraget  De  Fabris  at  udføre  Facaden  efter  at  have 
gennemset  og  forbedret  sin  Tegning.  I  1870  blev  han  færdig  med  denne  ny  Teg¬ 
ning,  der  vel  viste  adskillige  Fortrin  i  Sammenligning  med  den  første,  paa  samme 
Tid  som  Tungheden  i  Forholdene  ikke  var  hævede,  og  en  mere  udpræget  Gothik, 
end  der  var  ejendommelig  i  den  florentinske  Stil,  endnu  raadede  i  den  øvie  Af¬ 
slutning  (Fig.  4).  Som  man  vil  se  af  Gengivelsen  af  den  fuldførte  Facade  (l  ig.  5), 
foretog  Kunstneren  endnu  Forandringer  i  Udsmykningen,  inden  selve  Bygnings¬ 
arbejdet  var  begyndt. 

De  Fabris,  som  hidtil  havde  holdt  sig  strængt  tilbage  overfor  den  voxende 


-  H7  ~ 


Modstand  mod  Tregavlssystemet,  tog  endelig  i  1875  Ordet  og  udtalte  sig  i  et 
lille  Skrift,  hvori  han  fastholdt  Opfattelsen  af  de  tre  Gavle,  men  tilføjede,  at  hans 
Projekt  var  saaledes,  at  det  kunde  udføres  lige  til  Underkanten  af  Taglinien  uden 
at  foregribe  Muligheden  af  at  vælge  en  anden  Overbygning  end  den,  der  forelaa 
i  Projektet.  Han  fremstillede  endog  to  forskellige  Tegninger,  den  ene  som  det 
ovennævnte  andet  Projekt,  den  anden  med  samme  Underdel,  men  med  »basilical« 
Afslutning,  d.  v.  s.  en  Afslutning,  som  til  en  vis  Grad  nærmede  sig  Petersens 
andet  Udkast  (Pig.  2).  Denne  Indrømmelse  fra  Bygmesterens  Side  viser  bedst, 

hvor  højt  Stemningens  Bølger 
gik  i  Firenze. 

Endelig  i  1879  var  Faca¬ 
den  naaet  op  til  Taglinien,  dog 
var  de  til  Udsmykningen  be¬ 
stemte  Billedstøtter,  Reliefer  og 
Mosaiker  ikke  indsatte.  Der 
var  nu  Spørgsmaal  om,  som 
De  Fabris  havde  forcslaaet,  at 
opsætte  en  af  de  mindre  Gavle 
i  Træ,  for  at  se  Virkningen. 
Fra  modsat  Side  forlangtes  da, 
at  man  paa  Kirkens  anden  Side¬ 
fløj  skulde  opsætte  en  Træ- 
model  af  en  »basilical«  Afslut¬ 
ning.  Under  Striden  var  man 
naaet  helt  ind  i  1883,  i  hvis 
Juni  Maaned  De  Fabris  døde. 
Først  i  December  s.  A.  blev 
de  to  Træmodeller  opsatte  og 
undergivne  Publikums  Dom. 
Stemningen  var  nu  ganske  imod 
Tregavlsystemet.  Den  til  Spørgs- 
maalets  Afgørelse  nedsatte  Kom- 
fig.  3.  de  fabris’ første  udkast,  1864.  mission  vedtog  med  10  Stem¬ 

mer  mod  4,  at  Facadens  Af¬ 
slutning  skulde  være  » il  coronamento  basilicale «.  Til  Architekt  valgtes  De  Fabris’ 


Elev,  Luigi  del  Moro,  der  havde  været  hans  Medarbejder  under  Byggearbejdet. 


Han  vilde  gaa  en  Slags  Mæglingens  Vej  og  fik  sat  igennem,  at  Afslutningen  blev 
»med  blandede  Linier«,  d.  v.  s.  Midterskibets  Højdeparti  fik  en  lav  »basilical« 
Frontcspice  uden  Sidespir,  og  Sideskibene  afsluttedes  med  vandrette  Linier,  som 
dannede  en  ret  kraftig  Gesims,  hvis  Motiver  gentog  sig  i  Frontespicen  (Fig.  3). 
»Det  var,  siger  Beltrami,  en  Løsning,  som  hverken  var  Petersens  ægte  basilicale 
Anordning  (Fig.  2)  eller  De  Fabris’  paatænkte  treleddede  Gavlfacade  (Fig.  4).« 

Professor  Beltrami  slutter  sin  Redegørelse  af  Facadebygningens  Historie  med 
disse  Ord:  »For  at  fastslaa  den  Fortjeneste,  der  bør  tillægges  Architekten  De 
Fabiis,  som  fik  den  Lod  at  knytte  sit  Navn  til  Udførelsen  af  Sta  Maria  del 
Fiores  Facade,  kan  man  ikke  andet  end  minde  om,  at  det  Hovedpunkt,  paa 

hvilket  han  vilde  grunde  sit  Pro¬ 
jekt,  nemlig  Overdelen  med  tre 
Gavle,  havde  haft  en  Fremstilling, 
endnu  mere  beaandet  af  Stilen  og 
Karakteren  i  Sta  Maria  del  Fiore, 
i  det  Projekt,  som  blev  udført  af 
den  danske  Architekt  Vilh.  Peter¬ 
sen  til  den  første  Konkurs  i  1862 
(ved  en  Trykfejl  staar  i  den  ita¬ 
lienske  Text:  1864).  Den,  som 
i  Dag  studerer  denne  Tegning  til 
en  tricuspidal  Facade  (se  Fig.  1), 
kan  ikke  undgaa  at  faa  Øje  paa 
den  Harmoni  og  Elegance,  der 
hersker  saavel  i  de  samlede  For¬ 
hold  som  i  Enkelthederne.  Og 
naar  man  tænker  paa  det  Trin  af 
Fuldkommenhed,  hvortil  den  unge 
Architekt  sikkert  kunde  have  bragt 
sin  Tegning,  hvis  det  var  blevet 
overdraget  ham  i  højere  Grad  at 
udvikle  sin  Tanke,  bør  vi  nu  be-  fig.  4.  de  fabris’  andet  udkast,  1870. 

klage,  at  denne  Tegning  med  saa 

stort  Letsind  blev  ofret.«  Og  han  tilføjer  endnu:  »Urimeligheden  i  det  opnaaede 
Resultat  træder  paa  iøjnefaldende  Maade  frem,  naar  man  sammenligner  Petersens 

to  Tegninger  med  den  udførte 
Facade.  Thi  man  kan  tydelig 
se,  hvorledes  den  herskende 
Tanke  om  en  »coronamento 
tricuspidale«  var  Skyld  i,  at 
Valget  faldt  paa  et  Projekt, 
for  hvilket  denne  Afslutning 
var  en  conditio  sine  cjim  non 
(0:  en  ufravigelig  Betingelse) 
paa  Grund  af  hele  Organis¬ 
men  i  den  nedre  Del  af  Fa¬ 
caden,  der  var  udfoldet  i  store 
Masser,  fordi  den  var  bestemt 
til  at  danne  Grundvold  for  og 
Ligevægt  imod  Virkningen  af 
de  tre  Gavle,  medens  man, 
under  den  offentlige  Menings 
gradvise  Svingning  til  Gunst 
for  en  Basilica-Afslutning,  i 
Steden  for  at  anvende  en  Løs¬ 
ning,  som  bedre  passede  til 
den  sidstnævnte  Afslutning  — 


FIG.  5.  Dl'.N  FULDFØRTE  FAØADE. 

saaledes  som  Petersens  andet  Projekt  (Fig.  2)  — ,  dog  vilde  fastholde,  i  Facadens 
nederste  Del,  den  tunge  Organisme  i  De  Fabris’  Tegning,  der  var  forudberegnet 
til  den  treleddede  Gavlafslutning,  og  vilde  ikke  aabent  bestemme  sig  for  den 
Basilica- Afslutning,  som  forelaa  i  [Petersens]  andet  Projekt.« 

Har  Professor  Vilh.  Petersen  som  ung  Stipendiat  nedlagt  et  stort  og  smukt 
Arbejde  i  sine  to  Konkurrence-Udkast,  saa  maa  man  ogsaa  sige,  at  den  yngre 
italienske  Architekt,  som  i  det  her  omtalte  Værk  har  gransket  Sagen  nøje,  har 
sat  vor  dygtige  Landsmand,  der  her  hjemme  har  et  langt  Livs  trofaste  Gerning 
at  skue  tilbage  paa,  et  Æresminde,  som  maa  glæde  ham  paa  denne  hans  Alders 
Hædersdag.  Fik  Petersens  Deltagelse  i  Konkursen  end  Udseende  af  et  Neder¬ 
lag,  da  Afgørelsen  blev  tagen,  saa  er  den  nu,  overfor  Historiens  Domstol,  bleven 
næsten  en  Sejr ! 


NY  CARLSBERG  GLYPTOTHEK. 


om  bekendt  skal  Ny  Carlsberg  Glyptothek  udvides  til  mere  end  det 


dobbelte  af  sin  nuværende  Størrelse  for  at  kunne  optage  den  af  Di¬ 
rektør  Carl  Jacobsen  skænkede  Samling  af  antik  Skulptur,  og  hertil  er 
beregnet  at  ville  medgaa  en  Million  Kroner,  foruden  Udgiften  til  Byg¬ 
ningens  indre  Udsmykning. 

Architekterne  Martin  Borch,  A.  Clemmensen  og  H.  Kampmann  have 
efter  Indbydelse  af  den  nedsatte  Regeringskommission  —  bestaaende  af 
Hs.  Excellence  Justitiarius  Koen  som  Formand,  Raadmand  Clausen,  Borg¬ 
mester  Dybdal,  Konferentsraad  H.  N.  Hansen,  Dr.  phil.  Oscar  Hansen, 
Bankdirektør  Strøm  og  Kontorchef  Weis  —  udarbejdet  hver  sit  Projekt 
til  Glyptotheksudvidelsen.  I  Begyndelsen  af  Marts  Maaned  faldt  Afgørelsen 
med  det  Resultat,  at  Kampmanns  Projekt  fandtes  at  indeholde  de  fleste 
Muligheder  for  en  heldig  Løsning  af  Opgaven,  hvorfor  han  opfordredes 
til  nærmere  at  udarbejde  sit  Projekt,  medens  de  to  andre  Udkast  hvert 
honoreredes  med  1000  Kr. 

Det  er  kun  sjældent,  at  der  foreligger  en  saa  stor  og  vanskelig  Op¬ 
gave  for  Architekter  som  denne,  dobbelt  vanskelig,  fordi  der  her  forlangtes 
en  Bygning  med  sit  særlige  Præg  og  dog  saavidt  muligt  i  Harmoni  med 
den  alt  eksisterende.  Det  er  derfor  mange,  som  have  været  spændte  paa 
at  se,  hvorledes  de  tre  Architekter  have  tænkt  sig  Opgaven  løst.  Der 
foi lyder  imidlertid  Intet  om,  at  Arbejderne  ville  blive  tilgængelige  for 
Offentligheden,  hvad  der  saa  meget  mere  maa  beklages  af  den  Grund,  at 
saadanne  Udstillinger  bidrage  til  hos  Publikum  at  vække  Interesse  for 
Architektur. 

Naar  Stat,  Kommune  eller  Institutioner  ellers  lade  afholde  Konkur¬ 
rence  om  kunstneriske  Opgaver  —  f.  Eks.  Billeder  til  Universitetets  Solen- 


nitetssal,  Springvand,  Sporvejsmaster  o.  s.  v.  — ,  anses  offentlig  Udstilling 
af  de  Konkurrerendes  Arbejder  som  en  Selvfølge.  Hvor  meget  mere  var 
der  da  ikke  Anledning  til  at  udstille  Projekterne  til  et  Arbejde  af  et  saa- 
dant  Omfang  som  det  nye  Glyptothek!  Man  tænke  sig  blot,  at  en  Kon¬ 
kurrence  om  en  Statue  paa  en  offentlig  Plads  i  Kjøbenhavn  holdtes  fuld¬ 
stændigt  hemmelig  for  hele  Hovedstadens  Befolkning,  hvilket  Ramaskrig 

vilde  der  da  ikke  rejse  sig  —  og  det  med  Rette.  Men  naar  der  forberedes 
et  monumentalt  Bygningsværk,  hvis  æsthetiske  Betydning  vel  turde  væie 
lige  saa  stor,  anses  dette  som  Noget,  der  kun  vedkommer  den  mindre 
Kreds,  der  særligt  har  med  Sagen  at  gøre;  og  den  Opinion,  som  burde 
være  enstemmig  i  at  forlange  Syn  for  Sagn,  savnes  fuldstændigt. 

Det  maa  nu  beklages,  at  de  konkurrerende  Architekter  ikke  forud 
have  betinget  sig,  dels  at  Projekterne  skulde  udstilles  offentligt,  dels  at  der 
mellem  Dommerne  dog  skulde  være  i  det  Mindste  een  Kunstner,  som 


kunde  forudsættes  at  besidde  Detailkundskab  til  Architektur.  Det  maa  da 
antages,  at  de  Konkurrerende  have  anset  det  for  en  Selvfølge,  at  begge 


Dele  vilde  finde  Sted,  og  der¬ 
for  have  undladt  at  stille  disse 
saa  naturlige  Betingelser. 

Vi  nære  det  bedste  Haab 
om,  at  en  Henvendelse  fra 
Akademisk  Arehitektforenings 
Bestyrelse  til  Kommissionen 
om  at  foranledige  Arbejderne 
offentligt  udstillede,  vil  blive 
efterkommet  og  derved  et 
almindeligt  og  berettiget  Øn¬ 
ske  opfyldt. 


PLAN  AF  FØRSTE  SAL. 

ALDERDOMSHJEMMET  1  AARHUS. 


Aarhus  Byraad  indbød  i  November  f.  A.  til  en  Konkurrence  angaaende 
.  et  Projekt  til  et  Asyl  med  Sygeafdeling  for  Alderdomsunderstøttede. 
Asylets  Plads  er  i  Nærheden  af  Kirkegaarden  Nord  for  Bven  med 
Hovedbygningen  lagt  ud  mod  Kirkegaardsvej ,  men  noget  tilbagetrukket 
fra  denne.  Det  bestaar  af  en  Pleje¬ 
afdeling  for  too  optagne  Individer 
og  en  Sygeafdeling  for  30.  Af¬ 
delingerne  behøve  ikke  særligt  at 
afsondres,  men  skulle  saavidt  mu¬ 
ligt  ligge  saaledes,  at  der  eventuelt 
kan  indtages  Plejestuer  som  Syge¬ 
stuer  og  omvendt.  Foruden  selve 
Asylbygningen  skal  der  bygges  et 
Lighus  med  Desinfektionsovn. 

Bedømmelseskomiteen  havde 
opfordret  2  Architekter  fra  Aarhus, 


ALDERDOMSHJEMMET  ARCHITEKT 

I  AARHUS.  K.  VARMING. 

nemlig  d’Hrr.  Kampmann  og  Kuhnell,  til  at  bistaa  som  Fagmænd,  og  ud¬ 
delte  iste  Præmie  til  Valdemar  Schmidt  og  2den  til  K.  Varming,  begge 
af  Kjøbenhavn.  (Se  for  øvrigt  »Medd.«  for  15.  Marts  d.  A.). 


-  153  — 


FORSKELLIGT. 


Konkurrencen  i  Næstved.  Som  allerede  meddelt  i  forrige  Nummer  af  »Medd.« 
har  Næstved  Byraad  indbudt  til  en  Konkurrence  om  en  Realskole  der  i  Byen. 
Da  Programmet  for  Konkurrencen  slet  intet  Hensyn  tager  til  de  af  Akademisk 
Architektforening  udarbejdede  Konkurrence-Regler,  har  Foreningens  Bestyrelse  af¬ 
sendt  disse  til  Byraadet  med  Anmodning  om  at  tage  dem  til  Følge,  da  Byraadet 
i  modsat  Tilfælde  ikke  tør  gøre  Regning  paa  nogen  Deltagelse  af  Architekter. 

* 

Byen  Holbæks  Aviser  have  i  de  sidste  Uger  været  Valpladsen  for  en  haard 
Dyst,  der  har  staaet  mellem  Architekt  Fischer  og  Medlem  af  Byraadet  i  Holbæk, 
Dr.  med  Flindt.  Foranledningen  har  været  den,  at  Architekt  Fischer,  hvem  det 
er  overdraget  at  sørge  for  Opmaling  af  Stolestader,  Pulpiturer  etc.  i  Kirken,  har 
tilladt  sig  at  lade  afsætte  nogle  Farveprøver,  som  har  mishaget  Doktoren  i  den 
Grad,  at  han  har  ladet  sig  forlede  til  ikke  alene  at  dømme  Architekt  Fischer  fra 
al  architektonisk  Hæder  og  Ære,  men  at  give  sin  dybtfølte  Harme  en  endnu 
videre  Horisont  ved  at  skære  samtlige  Architekter  i  Danmark  over  een  Kam  og 
tale  om  deres  »Sammensurium«,  Dekadence  etc.  Hvem  der  har  haft  Fornøjelse 
af  at  følge  Striden  gennem  alle  dens  Faser,  lige  fra  dens  Begyndelse  i  Realiteten 
og  til  dens  Afslutning  i  Kamphane-Stilen,  og  hvem  der  ser  upartisk  paa  Sagen, 
vil  dog  sikkert  give  Architekt  Fischer  Medhold  i,  at  det  ikke  tilkommer  en  Uden- 
forstaaende  og  en  Lægmand  paa  en  saa  overfladisk  og  tillige  nærgaaende  Maade 
at  bedømme  et  Arbejde,  som  knap  er  paabegyndt  og  ikke  engang  er  fastslaaet 
i  sin  endelige  Form  af  Architekten.  Thi,  som  Architekt  Fischer  hævder,  og  som 
Doktoren  gerne  vil  karrikere,  i  Ordet  »Prøve«  ligger  jo  netop,  at  man  ikke  er 
kommet  til  noget  endeligt  Resultat.  Naar  Doktoren  tillige  giver  sig  til  at  hudflænge 
Architekters  Præstationer  i  det  Hele,  —  ja,  da  kunde  man  jo,  .om  man  fandt 
det  Umagen  værd,  nedlægge  en  Protest  derimod;  men  det  er  ikke  værd  at  tage 
Sagen  saa  højtideligt.  Den  Slags  »Kritik«  dømmer  sig  selv,  og  Architektstanden, 
der  netop  saa  ihærdigt  og  samvittighedsfuldt,  og  det  kan  vel  tillige  nok  paastaaes 
med  saa  stor  Dygtighed  varetager  sin  Gerning  i  Samfundet,  lider  intet  Afbræk 
ved  den,  selv  om  det  endogsaa  tages  i  Betragtning,  at  den  stammer  fra  en  saa- 
dan  Autoritet  som  et  Byraadsmcdlem. 


FORENINGSMEDDELELSER. 


Foreningen  afholdt  Møde  Lørdag  24.  Marts  Kl.  81/2. 

I  Henhold  til  Punkt  1  paa  Dagsordenen  meddelte  Be¬ 
styrelsens  Formand,  at  der  fra  et  Medlem  af  Foreningen  var 
modtaget  en  Skrivelse  angaaende  de  udarbejdede  almindelige 
Betingelser  for  Licitation.  Efter  at  Ordet  derpaa  var  givet 
til  Brevskriveren,  Architekt  Levy,  gjorde  denne  »Betingelserne« 
til  Genstand  for  en  meget  indgaaende  Kritik  baade  med 
Hensyn  til  den  benyttede  sproglige  Form,  som  ofte  efter  hans  Opfattelse  var 
knudret  og  utydelig,  og  til  selve  Betingelsernes  reale  Indhold,  der  paa  mange 
Punkter  var  uklart  og  uanvendeligt. 

Da  Formanden  derefter  oplyste,  at  de  trykte  Betingelser,  som  nu  forelaa  fra 
det  for  3  Aar  siden  nedsatte  Udvalgs  Haand,  allerede  af  Bestyrelsen  vare  tilstillede 
Kjøbenhavns  Magistrat  og  omsendte  til  alle  Foreningens  Medlemmer,  beklagede 
Architekt  Levy,  at  Betingelserne  ikke,  inden  de  bleve  offentliggjorte,  vare  bievne 
forelagte  Forsamlingen,  da  der  jo  nu  kunde  tænkes  Forhold  i  Fremtiden,  hvor 
Benyttelsen  af  de  udarbejdede  Betingelser  kunde  blive  Architekterne  paatvunget 
mod  deres  Ønske,  hvilket  af  mange  Grunde  vilde  være  meget  uheldigt.  Under 
den  paafølgende  Diskussion  blev  denne  Opfattelse  godkendt  af  samtlige  Tilstede¬ 
værende,  der  enstemmigt  vedtog  en  Resolution,  hvorved  det  overdroges  det  Udvalg, 
der  har  udarbejdet  Betingelserne,  snarest  mulig  at  finde  en  Form,  ved  hvilken  det 
forhindres  at  disse  Betingelser  nogen  Sinde  af  Haandværksorganisationerne  gøres 
obligatorisk  bindende  for  Foreningens  Medlemmer,  samt  at  Udvalgets  Indstilling, 
naar  den  foreligger,  gøres  til  Genstand  for  Afstemning  i  Foreningen. 

Som  Nr.  2  paa  Dagsordenen  skulde  der  vælges  nye  Medlemmer  til  det 
staaende  Bedømmelsesudvalg,  som  Frederiksbergs  Kommune  i  sin  Tid  har  nedsat 
for  at  censurere  de  Bygninger,  der  opføres  paa  Grunde,  som  Kommunen  har  af¬ 
hændet.  D’Hrr.  Architekter  Clausen,  A.  Clemmensen  og  Albert  Jensen  have  fun¬ 
geret  i  3  Aar  og  ønske  ikke  Genvalg.  Forsamlingen  overlod  Bestyrelsen  selv  at 
vælge  3  nye  Kommitterede. 

Endelig  forelaa  der  Svarskrivelse  fra  det  tekniske  Selskabs  Skole  i  Anledning 
af  den  Henvendelse,  Akademisk  Architektforcning  i  Fjor  har  rettet  til  den  om, 
at  det  maatte  være  tilladt  Elever  med  visse  Forudsætninger,  forsaavidt  de  ville 
uddanne  sig  til  Architekter,  at  gaa  op  til  de  foreskrevne  Eksaminer  efter  at  have 
læst  privat  og  uden  at  have  gaaet  paa  Skolen  i  de  3  Klasser,  saaledes  som  det 
nu  er  Tilfældet.  I  Svaret  betonede  Teknisk  Selskabs  Skole,  at  den  vilde  stille 
sig  velvilligt  til  den  attraaede  Forandring,  forsaavidt  det  ogsaa  var  Kunstakade¬ 
miets  Ønske  at'  indføre  en  saadan  Ordning. 

¥ 

Ved  Foreningsmødet  Fredag  den  30.  Marts  holdt  Hr.  Konservator  Andersen 
et  interessant  Foredrag  om  Kjøbenhavns  Topografi  i  det  16de  og  17de  Aar- 
hundrede  og  fremviste  flere  Kort,  udarbejdede  til  Dels  af  ham  selv,  til  Oplys¬ 
ning  om  Forholdene. 

Vi  haabe  i  et  senere  Nummer  af  »Medd.«  at  kunne  bringe  et  fyldigere 
Referat  af  selve  Foredragets  Indhold. 


BOPÆLSFORANDRING. 


Ærede  Abonnenter  og  Medlemmer  bedes  meddele  Flytninger  snarest  mulig  under 
Adresse:  Akademisk  Architektforening,  Helgolandsgade  5  f  da  man  i  modsat  Fald  ikke 
kan  paatage  sig  Ansvaret  for,  at  Bladet  bliver  rigtigt  distribueret. 


MEDDELELSER  FRA  AKADEMISK  ARCHITEKTFORENING  udkommer  den  iste  og  15de  i 
hver  Maaned. 

Abonnement  å  1  Krone  pr.  Kvartal  kan  tegnes  paa  alle  Postkontorer  og  hos  alle  Boghandlere. 
Udgiver:  AKADEMISK  ARCHITEKTFORENING. 

Redaktør;  Architekt  K.  ARNE-PETERSEN,  Kontor  Vestervoldgade  96.  B.  Telf.  17524. 
Avertissementsprisen  er  1  Abonnementsprisen  er  1  Krone  Redaktionens  Kontor  er  Vester- 

Kr.  pr.  Kv.=Tom.  Annoncer  kan  pr.  Kvartal  med  Tillæg  af  12  i  voldgade  96.  Telf.  17524. 
indsendes  under  Adresse :  Hr.  Maler  I  Gre  Porto  for  udenbys  boende  Ekspedition  i  Helgolands- 

T.  E.  Lundbye,  Industribvgn.,  B.  I  Abonnenter.  gade  5  L  Telf.  5612. 


—  156  — 


MEDDELELSER  FRA 
AKADEMISK  ARCHI 
TEKT  FORENING  *  * 


KJØBENHAVN 

DEN  15.  APRIL  iqOO 

2.  Aargang  Ne  14 


KRONPRINS  FREDERIKS 
OG  KRONPRINSESSE  LOUISES  STIFTELSE. 


Kronprins  Frederiks 
og  Kronprinsesse 
Louises  Stiftelse  er  opført 
for  danske  Frimurere  af 
Architekt  Ludvig  Knudsen 
paa  Grunden  Matr.-Nr.  948 
i  Udenbys  Klædebo  Kvarter 
(Sortedamsdossering),  der 
er  9781  Kvadratalen  stor. 

Bygningen  indeholder 
50  Lejligheder  paa  3  Væ¬ 
relser,  14  Lejligheder  paa  2  Værelser,  1  Portnerlejlighed  paa  2  Værelser, 
2  Kontorlokaler  samt  8  Butikker,  hver  med  1  Bagværelse,  i  Alt  altsaa 
104  særlige  Afdelinger. 

Til  hver  Lejlighed  hører  Entré,  Køkken,  Brændselsrum  og  Pulter¬ 
kamre,  dels  i  Kælderen  og  dels  i  Tagetagen.  For  hver  5  Lejligheder  findes 
en  Vadskekælder  og  et  Tørreloft,  og  for  hver  2  Lejligheder  findes  W.  C. 
paa  Køkkentrappegangen. 

Samtlige  Lejligheder  og  Butikker  opvarmes  ved  et  i  Kælderen  i  Midter¬ 
fløjen  anbragt  Varmeværk  med  2  Kedler  (Recks  Opvarmningskompagni). 

I  det  mindste  1  Værelse  i  hver  Lejlighed  vender  mod  Gaden  eller 
den  store  beplantede  Gaard,  som  omsluttes  af  Bygningens  3  Fløje,  saa- 
ledes  at  alle  disse  Værelser  faa  Sollys. 

Bygningen  er  forsynet  med  Granitsokkel,  og  Forfacaderne  ere  indtil 
2den  Sal  beklædte  med  Ølandskalksten,  ligesom  alle  Baand,  Saalbænke  og 
Hovedgesimser  paa  Forfacaderne  ere  udførte  af  samme  Materiale  (C.  Wien- 
bergs  Stenhuggerier).  Forfacaderne  ere  i  øvrigt  opmurede  af  røde,  haand- 
strøgne  Sten  (Pødenphants  Teglværk),  medens  Bagfacaderne  ere  opmurede 
af  gule  Sten.  Frontondekorationerne  ere  udførte  af  Cement  ved  Dekora- 


tionsbilledhugger  Chr.  Berg.  Dekorationerne  i  Midterfrontonen  ere  mo¬ 
dellerede  paa  Stedet. 

Den  forreste  Del  af  Porten,  som  er  overhvælvet,  er  paa  Væggene 
udstyret  med  kunstig  Marmor  (S.  Schougaard)  udenom  naturlige  Mar¬ 
morplader,  hvorpaa  der  senere  kan  anbringes  Inskriptioner.  Portfløje  og 
Døre  mod  Porten  ere  af  Egetræ,  og  Porten  er  forsynet  med  4  Egetræs¬ 
bænke,  saaledes  at  denne  kan  blive  et  overdækket  Elvilested  for  Beboerne, 
naar  de  opholde  sig  i  den  beplantede  Forgaard. 

Tagfladerne  ere  mod  Forsiderne  dækkede  med  sortglaserede  Teglsten, 
hvorhos  Tagrender  o.  s.  v.  ere  udførte  af  Kobber.  Tagfladerne  mod  Bag¬ 
siderne  ere  dækkede  med  Skifersten.  I  2  Tagkviste  er  der  anbragt  Taarn- 
ure  (Bertram  Larsen). 

Foreløbigt  belyses  Trappegange  o.  s.  v.  med  Gas,  men  der  er  indlagt 
elektriske  Ledninger,  saaledes  at  der  vil  blive  anvendt  elektrisk  Lys,  naar 
den  fornødne  Kraft  dertil  kan  faas  fra  kommunal  Lysstation. 

Bygningen  indtager  et  Fladerum  af  ca.  3400  □  Al. 

Forgaarden  er  mod  Gaden  indhegnet  af  et  højt  Jærngitter,  i  hvis 
Midte  en  Jærnport  mellem  2  Piller,  dels  udførte  af  Ølands-Kalksten  og 
dels  af  Granit.  I  hver  Ende  af  Jærngitteret  er  der  desuden  anbragt  en 
Jærnlaage. 

Midt  i  den  beplantede  Gaard  er  der  anbragt  et  Springvand. 

Bag  Bygningens  3  Fløje  er  en  sammenhængende  Gaard,  saaledes  at 
samtlige  Lejligheder  faa  rigelig  Lys  og  Luft,  hvilket  tillige  er  sikret  ved 
Servituter  paa  Nabogrunde. 

Fortovene  i  Forgaarden  og  hele  Baggaarden  er  asfalteret,  medens 
Kørebanerne  i  Forgaarden  ere  makadamiserede. 

Følgende  Haandværksmestr«  og  firmaer  have  udført  de  forskellige 
Arbejder  ved  Bygningens  Opførelse,  nemlig:  Murmester  S.  Schougaard, 
Tømrermester  Martin  Petersen,  Snedkermester  Julius  Petersen,  Fabri¬ 
kant  Carl  Andersen  &  T.  Blom  (Smedearbejdet),  Malermestrene  Møll- 
mann  &  Co.  og  Bernhard  Schrøder  &  Co.,  Glarmester  Olaf  Madsen, 
Kobbersmedemester  Adrian  (Vand-  og  Gasledninger),  Gørtlerne  Brødrene 
Thøfner  (indvendige  Faldrør),  Skiferdækkermester  F.  Bode,  Cornelius 
Knudsen  (elektriske  Ledninger),  Entreprenørerne  Hans  &  Jørgen  Larsen 
(Kloak-  og  Vejarbejder),  Grosserer  Rahr  &  Co.  (Jærnbjælker),  Grosserer 
Reeh  &  Co.  (Morsø  Støbegods),  Fabrikant  Riisgaard  (Dørgreb  og  elek¬ 
triske  Ringeapparater),  Tapetserer  H.  Ciir.  Nielsen,  Gartner  O.  Høegh 
Hansen. 

LIDT  OM  DET  GAMLE  KJØBENHAVN. 

FOREDRAG  HOLDT  I  AKADEMISK  ARCHITEKTFORENING 
DEN  30.  MARTS  1900. 

Af  Konservator  C.  Chr.  Andersen. 


Mine  Herrer! 


Kjøbenhavn  har,  som  bekendt,  været  underkastet  store  Forandringer 
igennem  de  skiftende  Tider,  baade  hvad  Udseende  og  Størrelse  an- 
gaar.  Grunden  er  hertil  for  Kjøbenhavns  som  for  de  fleste  større  Byers 
Vedkommende  nærmest  den,  at  Byens  Befolkning  voksede,  den  trængte  til 
at  udvide  sine  Grænser.  Byen  var  fra  Begyndelsen  et  ringe  Fiskerleje  og 
nævnes  første  Gang  i  Historien  under  Svend  Estridsøn  i  Knytlinga-Saga, 
da  den  kaldes  »Havn«.  Næste  Gang  omtales  den  i  Valdemar  den  Stores  Tid 
1167  og  kaldes  »Køpmannehafn«,  og  kort  efter  byggede  Absalon  den  faste 
Borg  eller  Taarn  »Castrum  de  Hafn«  paa  en  0  ved  Byen,  den  senere 
Slotsholm.  Efter  afdøde  Rigsarkivar  A.  D.  Jørgensens  Mening  har  St. 
Nicolaj  Kirke*)  været  Byens  ældste  Sognekirke  og  Partiet  omkring  denne 
det  oprindelige  Fiskeleje,  den  ældste  Del  af  Byen. 

Det  vides  bestemt,  at  Vandet  i  ældgammel  Tid  har  gaaet  helt  op  bag 
Koret  af  Nicolaj  Kirke  i  den  nuværende  Holmensgade,  langs  Nicolaj  Kirke- 
gaard  og  næsten  hen  til  Bjørnebrogade,  den  nuværende  Kjøbmagergade, 
hvor  man  i  Midten  af  dette  Aarhundrede  har  fundet  Spor  af  en  Lan¬ 
dingsbro,  der  formodentlig  har  givet  Gaden  sit  Navn. 

Grundene  paa  den  sydlige  Side  af  Amagertorv  og  Vimmelskaftet  gik 
rimeligvis  ned  til  Havnen  i  den  fjerne  Tid. 

Byens  Grænser  vare  i  Slutningen  af  det  16de  Aarhundrede  en  Linie, 
der  fra  Vesterport,  som  laa  for  Enden  af  Vestergade,  fulgte  Voldgaden, 
Vestervold,  Nørrevold,  hvoraf  en  Del  nærmest  Nørreport  hed  Klokkerhøjen, 
til  Nørreport,  der  stod  for  Enden  af  Nørregade.  Den  blev  udgravet  1854, 
og  de  sidste  Mure  af  den,  som  stode  indesluttede  i  Volden,  bleve  nedrevne 
ved  dennes  Sløjfning  i  1874. 

Herfra  løb  Voldgaden  langs  Husrækken  ved  det  lille  Torv  for  Enden 
af  Fiolstræde,  Nørrevoldgade  Nr.  62 — 70,  over  Enden  af  Fiolstræde,  tværs 
gennem  Karréen  til  Frederiksborggade,  over  denne  til  St.  Gjertrudsstræde, 
over  Aabenraa  Syd  for  Reformert  Kirke,  hvor  det  højeste  Punkt  af  Gaden 
viser  Voldens  Plads,  saa  ned  til  Landemærket  til  det  sydlige  Hjørne  af 
Brøndstræde,  hvis  Husrække  med  de  ulige  Nummere  dannede  Voldgaden. 
Fortsættelsen  lige  ud  til  Møntergade  eksisterer  endnu  den  Dag  i  Dag,  naar 


*)  St.  Nicolaj  nævnes  først  1261,  da  en  Ridder  testamenterer  den  alle  sine  Skibe. 

man  passerer  Porten,  der  ligger  lige  for  Enden  af  Brøndstræde.  Her  laa 
»de  Fattiges  Sjæleboder«,  der  strakte  sig  ud  til  Møntergade. 

»Kristoffer  Valken dorf  lod  1584!  Volden  opsætte  en  skøn  Brønd  med 
»huggen  Sten,  mangen  Mand  og  Fattig  til  stor  Gavn  og  Bedste.«  Man  pas¬ 
serede  nu  forbi  Møntmesteren  PoulFechtels  »Sjæleboder«,  som  endnu  eksistere 
paa  samme  Sted,  derpaa  Baadsmændenes  Sygehus,  saa  langs  lille  Regnegade 
over  Grønnegade  og  saa  i  en  lige  Linie  gennem  Hotel  d’Angleterres  Grund 
til  Hjørnet  af  Østergade.  Denne  Gade  udvidede  sig  den  Gang  tragtformig 
i  den  østre  Ende  henimod  Porten,  der  laa  lidt  Sydøst  for  Hjørnet.  Hu¬ 
sene  paa  Kongens  Nytorv  Nr.  5—23  dannede  Voldgaden,  denne  fulgte 
saa  Laksegade  indtil  Vinkelen.  Her  endte  den  egentlige  Voldgade,  men 
der  har  mulig  eksisteret  en  smal  Passage  for  Fodgængere  mellem  Skipper¬ 
boderne  og  Volden.  Denne  fortsattes  videre  bag  Skipperboderne,  Kon¬ 
gens  eller  Slottets  Have  og  den  store  Smedie,  der  senere  blev  ombygget  til 
Holmens  Kirke,  hvor  den  udvidede  sig  i  en  lille  Runddel  eller  Bastion  ud 
mod  Strømmen  ved  Slotsholmen. 

Gammelholm  laa  altsaa  uden  for  Voldene  i  Begyndelsen  af  det  17de 
Aarhundrede.  Hvor  Børsen  ligger,  var  den  Gang  aaben  Strand.  Slotshol¬ 
men  forlængede  sig  over  den  nuværende  Frederiksholms  Kanal  med  en  flad 
Sandø,  der  strakte  sig  paa  den  nuværende  Materialgaards  Grund,  og  paa 
hvilken  der  laa  en  Vindmølle,  »Slotsmøllen«,  paa  en  lille  Møllebakke.  Fra 
Enden  af  »Slotsherrernes  Stald«  udgik  Løngangen,  der  oprindelig  var  en 
muret  Bro,  hvilende  paa  Hvælvinger,  hvorigennem  Strømmen  havde  sit 
Løb.  1628  blev  den  overdækket  med  lave  Mure  og  et  Vinkeltag.  Sønder¬ 
gades,  nuværende  Farvergades  sydlige  Grunde  strakte  sig  ned  til  Stranden. 
Ved  Enden  af  Farvergade  finde  vi  atter  den  gamle  Voldgade^,  Numrene 
41 — 79  paa  Raadhuspladsen  indtil  Vestergade. 

Jeg  skal  nu  gaa  over  til  at  omtale  to  af  de  Steder  i  Kjøbenhavn,  der 
have  undergaaet  de  største  Forandringer,  nemlig  Kongens  Nytorv  og  Partiet 
omkring  Vandkunsten. 

Kongens  Nytorv  blev  først  anlagt  ved  Østervolds  Sløjfning  omkring 
1650,  i  Frederik  III’s  Tid,  øg  hed  oprindeligt  »det  nye  Kongetorv«.  Med 
Hensyn  til  Betegnelsen  »Hallandsaas«,  som  af  de  fleste  antages  at  have 
været  Stedets  Betegnelse  i  gamle  Dage,  siger  O.  Nielsen,  at  de  nedrevne 
Volde  og  halvt  opfyldte  Stadsgrave,  der  laa  i  en  uordentlig  Blanding  af 
Bakker  og  Dale,  gave  Anledning  til  det  skæmtefulde  Navn:  Hallandsaas, 
idet  man  fandt  en  vis  Lighed  med  den  øde  Strækning  af  dette  Navn  mellem 
Skaane  og  Halland.  Saaledes  laa  Pladsen  længe  hen. 

I  Begyndelsen  af  det  17de  Aarhundrede  vandre  vi  altsaa  en  smuk  Dag 
mellem  Østergades  lave  Huse  igennem  høje  Bunker  af  alskens  Affald  og 

Smuds  hen  mod  Østervold,  hvis  grønklædte  Skrælninger  ses  lige  for  Enden 
af  Gaden.  Her  udvider  Gaden  sig  tragtformigt  til  højre  imod  Porten.  Det 
venstre  Hjørne,  hvor  nu  Hotel  d’Angleterre  ligger,  indtoges  af  et  adeligt, 
muret  Hus  med  Taarn.  Vi  dreje  nu  til  højre  omkring  Hjørnet,  og  foran 
os  hæver  sig  det  svære,  røde  indre  Porttaarn  med  Trappegavle  ligesom 
en  Landsbykirkes  Taarn.  Vi  passere  Portvagten,  hvoraf  nogle  Soldater 
sidde  passiarende  paa  Bænken,  medens  deres  Kammerat  marscherer  frem 
og  tilbage  med  sin  Partisan  paa  Skulderen ;  gaa  ind  gennem  den  lange, 
lave  Port,  hvorigennem  netop  en  med  Sejldug  overspændt  Rejsevogn  rumler, 
forspændt  med  fire  Heste.  Et  Barneansigt  titter  nysgerrigt  ud  gennem  For¬ 
hænget,  medens  vi  forsigtigt  klemme  os  op  til  den  grønne,  fugtige  Mur 
for  at  lade  Vognen  passere  forbi.  Vi  komme  nu  igen  ud  i  Solskinnet, 
gaa  over  Vindebroen  med  de  rødmalede  Stolper  og  Rækværk,  gennem  det 
ydre  Porttaarn  og  staa  nu  paa  en  lille  trekantet  Plads.  Til  højre  se  vi  en 
Stenhuggerplads  og  bag  et  Stakit  »den  lange  Reberbane  paa  Bremerholm«. 
Herom  siger  Jens  Lauritsøn  Wolf  i  Encomion  Regni  Daniæ  eller  Dane- 
marckis.  Riges  Loff:  »Her  findis  oc  paa  denne  Bremerholm  for  alle  ulydige 
»oc  skalckagtige,  ja  och  udediske  Personer  og  Løsgjengere  en  Straffe-Sted 
»med  Lencker  og  Jern  om  Benene,  Livet  oc  Halsen  indslagen,  af  hvilke 
»en  Part  maa  gaa  der  all  deris  Livs-Tid,  oc  somme  paa  nogle  visse  Aars 
»Tid,  ligesom  deris  Forseelse  oc  grove  skalckagtige  Gjerninger  værit  haffuer, 
»hvilcke  maa  saa  der  gaa  oc  arbejde  for  Klæder  oc  Føden«.  Syd  for  Broen 
ses  den  murede  Kam,  der  strækker  sig  tværs  over  Graven.  Ligefor  os  se 
vi  et  højt,  rødt  Hus  i  3  Etager  med  pragtfulde  sandstensforsirede  Gavle  i 
Renaissancestil,  det  er  Hans  v.  Andorphs  prægtige  Sejlhus,  bygget  1579. 
Det  var  100  Alen  langt  og  16  Alen  bredt  og  3  Lofter  højt.  Bygningen 
brugtes  oprindelig  til  Kornloft,  men  Christian  IV  forandrede  de  høje,  luf¬ 
tige  Lofter  til  et  Sejlhus  og  Stueetagen  til  Drøgstue  og  Vejerhus  for  Reber¬ 
banen,  som  stødte  op  dertil.  De  svære  Mure  af  denne  Bygning  eller  i  alt 
Fald  en  Del  deraf  eksistere  endnu  i  Charlottenborgs  inderste  Gaard  og 
benyttes  nu  til  Professorboliger  og  Ateliers.  Forbi  Facaden  af  denne  Byg¬ 
ning  fører  en  Vej  mellem  Haver  med  spredtliggende  Smaahuse,  tværs  over 
den  nuværende  Nyhavn,  (der  blev  gravet  1673),  og  følger  nøjagtig  lille 
Strandstræde  ud  mod  Stranden.  Endnu  et  Par  Skridt  langs  den  mudrede 
Stadsgrav,  paa  hvis  modsatte  Side  til  venstre  for  os  hæver  sig  Runddelen 
eller  Bastionen  ved  Østerport,  sat  forneden  med  svære  Kampesten ;  her 
staar  nu  Christian  V’s  Statue.  Vi  passerer  nu  forbi  Enden  af  en  lige  Gade 
eller  Vej,  der  fortsættes  i  nuværende  store  Strandstræde,  følge  Vinkelen 
af  Graven  og  staa  nu  paa  en  Plads,  hvorfra  5  Veje  udstraale.  Her  laa 
senere  i  Christian  IV’s  Tid  Staldmester  Merles  Hus,  og  herom  siger  den 

gamle  Historieskriver  Pontoppidan  i'Origines  Hafniensis:  »Fra  Holmen 
»for  disse  begge  Gader*),  indtil  Staldmester  Merlings  Hus  for  Kongens 
»Gade  var  en  Længde  Huse  bygt,  langs  med  Byens  Graver,  hvilke  Huse 
»formedelst  Kongens  Torv  nu  kaldet,  blev  nedbrudt.  Fra  Merlings  Hus 
»var  en  krum  Gade,  udi  den  yderste  Ende  heel  bred,  samme  blev  kaldet 
»Brede  Gade.  Merlings  Hus  stod  lige  for  en  Gade,  som  nu  kaldes  Nye 
»Kongens  Gade  (nu  St.  Kongensgade).  Denne  var  ubebygt  og  bestod 
»ganske  i  Hauger  med  nogen  sraaa  Huse  og  Admiral  Lindenovs  Gaard. 
»Fra  fornævnte  Merlings  Hus  løb  skraa  til  og  igennem  de  nye  Skipper- 
» boder,  en  ganske  ubebygt  Gade  med  idel  Hauger.  Atter  fra  samme  Hus 


»løb  en  Gade  langs  med  Hans  kongelige  Majestæts  Hauge,  hvilken  med 
»ringe  Huse  paa  den  ene  Side  var  bebygget,  som  endnu  er  at  se  og  havde 
»alt  dette  Navn  af  Sankt  Anna.  Udenfor,  runden  om  dette  saa  og  de  nye 
»Boders  Grund,  var  en  gandske  øde  og  overgroet  Mark,  hvilken  da  intet 
Navn  havde«.  Den  ene  af  disse  Veje,  Helsingørsvejen,  mellem  Kongens 
Nytorv  og  Borgergade,  blev  allerede  tidlig  solgt  bort  til  Byggegrunde, 
men  Arkivar  O.  Nielsen  fortæller,  »at  den  atter  i  Christian  V’s  Tid  skulde 
»været  ført  igennem  til  Helsingørsgaden.  Der  siges,  at  Kongen  selv  red 
»til  Stedet  med  nogle  Ministre  og  Stadsbygmesteren.  Husets  Eier  kom 
»ud,  men  da  Kongen  tilbød  ham  Godtgjørelse  for  Huset,  svor  han  paa 


*)  Store  og  lille  Strandstræde. 

»ikke  at  ville  afhænde  det,  tog  Kongens  Hest  ved  Bidselet,  og  dreiede 
»den  om,  idet  han  sagde,  at  der  gik  Veien  til  Slottet.  Den  godmodige 
»Konge  lo  og  red  bort;  Huset  stod  endnu  ved  Slutningen  af  forrige  Aar- 
» hundrede«.  Da  Grunden  for  nogle  Aar  siden  blev  udgravet  til  »Store 
Nordiske  Telegrafselskabs  Bygning«,  fandtes  ved  det  sydøstlige  Hjørne  ud 
mod  Torvet  svære  Fundamenter  af  en  mindre  Bygning.  Hr.  Architekt 
Blichfeldt  lod  dem  opmaale,  og  han  har  velvilligt  tilladt  mig  at  benytte 
Tegningen.  Den  findes  afsat  paa  Planen.  Op  til  Sejlhuset  stødte  en  stor 
Have,  der  i  1620  ejedes  af  velbyrdige  Hr.  Kay  Rantzau  og  senere  af 
Vibeke  Kruse;  dette  er  den  Grund,  hvor  senere  Botanisk  Have  laa. 


Borgmester  Mikkel  Vibe  ejede  7  Haver  og  en  Ladegaard,  og  Renteskriver 
Kristoffer  Iversen  et  Hus  og  Have  i  den  Brede  Gade. 

En  anden  Bydel,  der  ogsaa  har  været  underkastet  store  Forandringer 
inden  den  har  faaet  sin  nuværende  Skikkelse,  er  Partiet  omkring  Vand¬ 
kunsten  *). 

Paa  det  ældste  paalidelige  Kort  over  Byen  se  vi  længst  mod  Vest  an¬ 
tydet  et  rundt  Taarn,  hvis  Fundamenter  sandsynligvis  findes  under  Bro¬ 
lægningen  i  Vartovs  Gaard.  Herom  læses  i  Kjøbenhavns  Diplomatarium 
følgende  Begæring  fra  Tyge  Brahe: 


*)  Vandkunsten  har  sit  Navn  oprindelig  af  en  Vandkunst,  som  laa  her;  den  drev 
Vandet  op  paa  Slottet  i  Christian  III’s  Tid  og  blev  indrettet  af  Hans  v.  Diskow. 


Christian  IV.  13  Marts  ijSy. 

»Sammeledis  att  som  hånd  ochsaa  underdanigst  hafuer  været  begæ- 
» rindes,  dend  Skantze*)  aff  Steen,  som  staar  nest  op  til  Volden  saa  oc  det 
»lille  Støcke  aff  Volden,  som  stræcker  sig  til  hans  Stakit  ved  Porten  mand 
»gaaer  ind  ad,  til  Laans  aff  Eder  at  maatte  bekomme,  efter  at  hånd  er 


»tilsinds  paa  samme  Skandse,  at  lade  en  Bygning  foretage  og  opsette,  som 
»til  den  vidtberømte  astronomiske  Kunst  kan  være  tienlig  oc  brugelig«. 
Fra  Taarnet  løber  Bygrænsen  mod  Øst  næsten  parallelt  med  Søndergade 
(nuv.  Farvergade),  hvis  Baghuse  og  Flaver  løb  lige  ned  til  det  aabne  Vand. 
Omtrent  ved  nuværende  Raadhusstræde  bøjede  Bolværket  i  en  stump  Vinkel 
med  det  foregaaende,  lidt  mere  mod  Syd;  her  er  antydet  en  Anløbsbro  af 


*)  Egl.  Taarn. 

ca.  20  Alens  Længde,  der  løber  lige  ud  i  Vandet,  derefter  fortsættes  Bol¬ 
værket  atter  i  østlig  Retning  parallelt  med  Snaregade  ned  mod  Højbro.  I 
det  aabne  Vand  er  antydet  to  flade  Sandbanker  og  nærmest  ved  Højbro 
en  lille  Holm  *),  hvorpaa  en  Bygning  ligger. .  Længere  mod  Syd  den  fra 
Slotsholmen  frem  skydende  Sandø,  hvorpaa  Slotsmøllen  ligger.  Dette  er 
altsaa  Situationen  i  Slutningen  af  Frederik  IFs  Levetid.  I  Begyndelsen  af 
det  17de  Aarhundrede  komme  allerede  en  Del  af  Forandringerne.  Fra 
Slotsholmen  ved  Enden  af  Slotsherrens  Stald  bliver  Løngangen  bygget 
tværs  over  Strømmen  til  Vandmøllen,  paa  svære  Piller  forbundne  med 
Buer.  Herom  siger  førnævnte  Wolf  i  Encomion:  »Ved  Enden  af  disse 
»Hans  Mayts.  Huse  er  den  murede  Løngang,  som  recker  fra  Slottens  Veir¬ 
smølle  ofver  Stranden  ind  udi  Byen  til  Valckemøllen,  som  er  under  det 
»meget  høye  murede  Krudttaarn,  hvilcken  Løngang  eller  Age-Vey  Hans 
»Kongl.  Mayts.  med  Dronningen  sig  hafue  allene  forbeholden,  naar  de  ud- 
»eller  indreyse  ville  til  eller  fra  Slottet«.  **) 

Fra  Enden  af  Løngangen  strakte  Volden  sig  mod  Vest  i  Karréen 
mellem  Stormgade  og  Løngangsstræde,  og  det  var  her,  Svenskernes  Angreb 
fandt  Sted  Natten  mellem  den  nte  og  12te  Februar  1659;  denne  Vold 
blev  opført  1620. 

Paa  denne  Vold  fandtes  en  Reberbane  og  Fortsættelsen  af  den  foran 
omtalte  Age-Vey.  Bagved  Volden  løb  Mølle-Kanalen  —  eller  Aaen,  der  kom 
fra  Søerne,  førte  det  ferske  Vand  forbi  Vandmøllen  ved  Vesterport,  drev 
Møllerne  ved  Vandkunsten  og  løb  ud  i  Havnen  omtrent  ved  nuværende 
Nr.  18  i  Nybrogade.  Da  Grosserer  Marsmanns  Ejendom  Frederiksholms 
Kanal  Nr.  4,  hvor  Kunstforeningen  har  sine  Lokaler,  blev  ombygget  i  1887, 
fandtes  i  Grunden  to  parallele  Rækker  Pæle  af  Egetræ.  Disse  Pælerækker 
falde  netop  nøjagtig  sammen  med  Løngangens  Retning  og  have  dannet 
Fundamentet  til  den  Vej,  der  var  en  Fortsættelse  af  Løngangen,  og  som 
her  paa  Volden  delte  sig  i  to  Veje,  hvoraf  den  ene  førte  over  Broen  til 
Vandmøllestræde,  og  den  anden  fulgte  Indersiden  af  Volden.  Forinden 
Broen  laa  til  venstre  en  Corps  de  Garde  (eller  Vagt)  og  en  Stald,  der  til¬ 
hørte  Hr.  Offe  Schade;  til  højre  laa  Vandmøllen.  Efter  at  have  passeret 
Broen  over  Mølle-Kanalen,  der  var  en  almindelig  Træbro  paa  Pæle,  saa 
man  til  højre  foran  sig  det  store,  murede  Krudttaarn.  I  nederste  Stokværk 
af  dette  fandtes  Valkemøllen,  hvis  store  Vandhjul  saas  paa  Siden  af  Taar- 
net.  Mølleaaen,  der  havde  sit  Løb  i  nuværende  Løngangsstræde,  løb  under 
Broen,  forbi  Valkemøllen  og  Vandmøllen  og  ud  i  Havnen.  Den  blev 

*)  I  1650  udgaar  der  aabent  Brev  fra  Kongen  om,  at  denne  Holm,  der  tidligere  har 
været  kaldet  Skarnholmen,  under  Straf  ikke  mere  maa  kaldes  saaledes. 

**)  Den  blev  nedbrudt  1668. 

opfyldt  i  1678,  da  Vandstanden  paa  Grund  af  Kammens  Sprængning*) 
blev  sænket  i  Gravene,  og  Vandtilløbet  var  for  ringe  til  at  drive  Hjulene 
i  Møllerne. 

Gaden,  der  fra  Broen  førte  op  mod  Raadhuset,  hed  Vandmøllestræde. 

Gaasegade  eksisterede  tidlig;  i  Christian  III’s  Tid  laa  her  et  Gose- 
bryggeri**),  hvorefter  Gaden  har  faaet  Navn.  Til  venstre  langs  Kanalen 
laa  flere  Farverier,  Gjert  Pipers,  Ettersens,  Liicas  Hammers,  og  Michel 
Kruses,  der  benyttede  Vandet  i  Aaen  til  deres  Virksomhed. 

Da  Hr.  Brolægningsinspektør  Ambt  for  en  Del  Aar  siden  lod  foretage 
nogle  Udgravninger  paa  Vandkunsten,  kom  de  svære  Grundmure  af  Krudt- 
taarnet  til  Syne  tilligemed  en  Del  af  Broen  og  de  gamle  Bolværker,  og 
disse  Fund  ere  afsatte  paa  et  Kort,  der  findes  i  det  antikvarisk-topografiske 
Arkiv. 

Ja,  mine  ærede  Tilhørere,  jeg  har  nu  i  Korthed  forsøgt  at  give  Dem 
nogle  Billeder  af  disse  interessante  Dele  af  det  gamle  Kjøbenhavns  Topo¬ 
grafi,  hovedsageligt  grundet  paa  egne  Studier. 

¥ 

FORKLARING  AF  BILLEDERNE. 

De  to  Planer  vise  Partiet  ved  Kongens  Nytorv  og  Vandkunsten;  de  svage 
Linier  angive  Gaderne  og  Grundene,  som  de  nu  ere,  de  mørke  Linier  vise  Stedet, 
som  det  var  i  Begyndelsen  af  det  17de  Aarhundrede. 

Prospektet  af  Kongens  Nytorv  er  udarbejdet  paa  Grundlag  af  v.  Wicks  Pro¬ 
spekt  af  Kjøbenhavn,  der  findes  i  det  antikvarisk-topografiske  Arkiv.  Det  indre 
Porttaarn  ses  til  venstre  i  Billedet,  Broen  og  det  ydre  Taarn  midt  i  Billedet.  Til 
højre  ses  Sejlhuset  og  Reberbanen.  Bag  Broen  er  Østerports  Runddel. 


FORSKELLIGT. 


Næstved  Byraad  har  paa  given  Anledning  anmodet  Akademisk  Architekt- 
forening  om,  at  udpege  2  Architekter  til  at  fungere  som  fagkyndige  Meddommere 
ved  Bedømmelsen  af  de  Projekter,  der  ville  blive  indsendte  til  Konkurrencen  om 
en  ny  Realskolebygning  dersteds.  Byraadet  meddeler  dernæst,  at  det  har  vedtaget 
at  lægge  Bygningen  ved  Jærnbanevejen  under  Forbehold  af  Ministeriets  Appro¬ 
bation. 


*)  Kammens  Sprængning  skete  1668. 

**)  Goseøl  havde  Navn  efter  Goslar,  hvor  det  oprindeligt  og  endnu  brygges. 

TVILLING  G  AARDEN  NÆS. 

Af  Bernhard  Olsen. 


Denne  mærkelige  gamle  Trægaard,  der  ligger  i  Vestre  Gøinge  Herred  i  Nørre 
Melby  Sogn,  omtrent  1 '/2  dansk  Mil  Nordøst  for  Søsdala  Station,  den  sidste 
før  man  fra  Syd  kommer  ad  Banen  til  Hesleholm,  er  flyttet  fra  sit  Sted  af  Dansk 
Folkemuseum  og  nu  under  Opførelse  paa  Mueets  Grund  ved  Lyngby  Nord  for 
Sorgenfri  Park.  Det  er  Bestemmelsen,  at  den  sammen  med  Museets  andre  Land¬ 
bygninger ,  en  Hallandsstue,  en  Sædbod  fra  Bleldngsgrænsen  og  en  Gaard  fra 
Ostenfeld  ved  Husum,  skal  danne  Grundlaget  for  dets  Bygningsafdeling,  der  for- 
haabenlig  ogsaa  vil  komme  til  at  optage  Købstadshuse,  og  afgive  Husrum  for 
det  store  og  rige  historiske  Landbrugsmuseum,  der  nu  er  magasineret  i  en  Byg¬ 
ning  paa  Naboens,  Grundtvigs  Højskoles  Grund. 

Næsgaard  havde  et  Jordtilliggende  af  300  Tunnland  =  269  danske  Tønder. 
1  Tidernes  Løb  har  de  tvende  Gaarde  snart  haft  to  Ejere,  snart  været  paa  een 
Haand  og  da  de  senest  atter  samledes,  blev  det  endeligt  muligt  for  Museet  at 
erhverve  dem,  støttet  paa  dette  gunstige  Tidspunkt  ved  Tilskud  fra  Staten. 

Gaarden  ligger  ved  et  Næs,  et  fremspringende  Hjørne  af  Skoven  *).  Der 
vokser  endnu  Ege  i  Nærheden  og  det  er  vistnok  af  dem,  der  ryddedes,  da 
Gaardens  Tomt  blev  udstukken,  at  de  Egeplanker  skares,  der  nu  sidde  i  Væggene. 

Paa  Planen  (Fig.  2)  viser  en  punkteret  Linie  Grænsen  mellem  Gaardene  og 
de  er  yderligere  gjort  kendelige  ved  Rummenes  og  Tingenes  Nummerfølge,  idet 
Nr.  1 — 24  hører  til  den  ældre  Gaard,  Nr.  25- — 41  til  den  yngre.  Den  ældre,  vestre 
Gaard  bærer  paa  en  Stolpe  i  Stuens  (Plan  Nr.  3)  nørre  Ydervæg  indskaaret:  DEN 
18.  MAIUS  ANO  1688  DAVET  IONSØN  og  Hustrunavnet  ELNA  N  ..  (datter). 

Den  østre  Gaard  er  yngre.  En  Indskrift  i  Hammertræerne  over  Dørene  til 
Forstuen  (Plan  Nr.  36)  siger,  at  Stuehuset  er  bygget  ANNO  1737  DEN  27  SEFP- 
TEMBER,  og  de  Navnebogstaver,  der  staar  sammen  med  gudelige  Sprog,  vise,  at 
den  er  bygget  af  Davet  Jonsøns  Slægt**). 

*)  En  indadgaaende  Vinkel  i  Skoven  hedder  Vraa.  Dette  Ord  findes  i  Stednavne,  hvor 
der  er  eller  har  været  Skov,  hyppigt  i  Nordslesvig  f.  Eks.  Favervraa. 

**)  Her  findes  Forbogstaverne  i  Davet  Jonsøns  Broders  Navn  BIS  og  Hustruens  HTD. 
(B  kan  være  Bengt  og  T  Troels  [Trugils]  to  almindelige  Navne  i  Skaane)  og  i  deres  Sønners 
TBS  og  HBS  (Troels  Bengtsøn  og  Hans  Bengtsøn?).  Disse  har  altsaa  været  Gaardboer 
i  Fællig  om  den  yngre  Gaard,  ligesom  deres  Fader  Bengt  Jonsøn  kan  have  været  Gaardbo 
med  sin  Broder  Davet  i  den  ældre  Gaard.  Melby  Kirkebog  er  brændt  og  svenske  Forskeres 
velvillige  Hjælp  har  hidtil  ikke  kunnet  fastsætte  Gaardens  Ejeres  Navne. 

Stuelængen,  der  ligger  Syd  i  Gaarden,  ses  paa 
Planen  at  være  opstaaet  til  forskellige  Tider.  Dens 
Hovedretning  er  vistnok  solret  fra  Øst  til  Vest,  men 
de  to  Gaardes  Sydvægge  danne  Vinkel  mod  Midten. 

I  Aarene  før  1688,  da  vestre  Gaard  byggedes,  var 
det  trange  Tider  i  Gøingelande.  Skaanske  Krig,  endt 
med  Freden  i  Lund  1679,  havde  hærget  de  ulykkelige 
Egne,  og  svenske  Straffedomme  havde  efter  Freden 
givet  dem  sidste  Rest.  En  stor,  endnu  ret  menneske¬ 
tom  Strækning  i  Skoven  hedder  stadig  Ørkened  som 
Minde  om  Venners  og  Fjenders  Ødelæggelser.  At 
Davet  Jonsøns  Gaard  er  opført  1688  kan  vise,  at 
Gøingerne  ni  Aar  efter  Freden  begyndte  at  komme 
til  Kræfter.  Det  er  det  ældste  Aarstal,  Forfatteren  har 
fundet  paa  Gaarde,  byggede  her  efter  Christian  V’s 
skaanske  Krig.  Fra  Halvfemserne  forekomme  de  hyp¬ 
pigere.  Fra  Tiden  før  Krigen  er  kun  lidet  levnet.  I 
Villeberga .  Syd  for  Hesleholm  stod  for  nogle  Aar  siden 
et  Stuehus,  som  paa  sin  Skorstenshammer  bar  Aarstallet 
1660.  Mellem  denne  Rygning  og  Næsgaarden  er  en 
mærkelig  Forskel,  de  vise  to  Typer:  den  aldre  før 
Krigen  er  et  Bjælkehus  med  smukt  huggede,  affasede 
Stokke,  knuthugne  (overskrammede)  over  de  korslagte 
Bjælkeender,  der  som  Klinter  (Dansk  Kamme )  rage 
frem  fra  Hushjørnerne.  Næsgaardens  Stuehuse  er  der¬ 
imod  byggede  af  savede  Egeplanker,  3  —  5  Tommer 
tykke,  lagte  vandret  og  indpassede  med  deres  Ender  i 
Hjørnestolpernes  Noter.  Det  er  en  lettere  og  billigere 
Bygningsmaade ,  nu  da  Penge  er  knappe  og  Ege¬ 
skoven  svunden.  Det  hed  i  Skaane  at  bygge  i  Lad¬ 
føre,  som  kun  Laderne  og  andre  Udhuse  forhen  havde 
været  opførte.  Men  endnu  var  Minderne  om  gammel 
Luksus  i  Træets  Maal  ikke  glemt,  og  man  finder  i 
Gaarde  fra  denne  Periode  ofte  anvendt  Planker  paa  en 
Alens  Bredde  og  derover,  navnlig  som  nederste  Bord 
i  S  tue  væggene. 

Stuehusene  laa  ofte  Syd  i  Gaarden,  Solen  nær¬ 
mest.  De  sattes  paa  en  Fod  af  Markstene,  samlede 
paa  Toften  og  Agrene,  hvor  der  laa  nok  af  dem. 
Deres  Navn  var  Syllestenene.  Paa  dem  lagdes  først  de 
underste  Gavlstokke ,  Fodtraerne,  og  i  dem  er  indhugget 
Syllerne,  der  bar  Sidevæggene.  I  hvert  Hushjørne  stod 
Stolperne  med  deres  Noter,  hvori  de  huslange  Plankers 
Fjere  indpassedes. 

Paa  Stolperne  hviler  foroven  Lagden  eller  Rem¬ 
men,  som  Syllen  en  svær,  kantfaset  Bjælke,  hvis  Ender 


FIG.  I.  SØNDRE  L.EXGES  SØNDRE  SIDE  MED  VAANIXGSHUSENE. 


FIG.  2.  GRUNDPLAN. 


rage  en  halv  Alen  udenfor  Stolperne.  Disse  Stuevægge  have  oprindelig  været 
vinduløse.  Af  de  Lysaabninger,  som  ses  paa  Fig.  3,  er  kun  de  mindste  oprinde¬ 
lige.  Stuernes  store  Vinduer  er  helt  moderne,  men  deres  Udsnit  viser,  at  de  i 
en  sen  Tid  er  forstørrede,  og  at  der  forhen  Und  tes  paa  Midten  af  Væggen  et 
lavere  og  bredere  Vindu,  der  dog  heller  ikke  er  oprindeligt,  men  i  Tiden  efter 
Husenes  Opførelse  udsavet  i  Plankevæggene.  De  bliver  nu  lukkede  og  et  Vindøje 
anbragt  i  Stuens  søndre  Tagflade. 

Stuerne  er  Aashuse.  Oprindelig  byggedes  de  med  en  Rygnas  og  to  Sideaase. 
1  den  ældre  Gaard  er  Rygaasen  sænket.  I  den  yngre  er  den  bragt  ned  i  Plan 
med  Sideaasene.  I  vedstaaende  Sammenstilling  vises  de  sukeessive  Stillinger 
mellem  Remme  og  Aaser: 


Ældste  Form. 


I  ældre  Gaard. 


I  Nr.  5  | 

I  yngre  Gaard. 


Hensigten  med  denne  Sænkning  af  Rygaasen  var  at  skaffe  Lunhed,  idet  Formerne 
Nr.  2  og  3  tilvejebragte  mindre  skraa  eller  helt  plane  Loftflader,  som  belagdes 
med  Jord,  Græstørv,  Mos,  gamle  Klude*)  etc.,  der  holdt  paa  Stuevarmen.  I 
Ni.  1  hvilede  Stuens  Loftpanel  paa  disse  Aaser.  Over  dets  Brædder  var  lagt 
et  Lag  af  Næver  (Birkebark)  og  paa  dette  bredtes  et  tykt  Tæppe  af -Græstørv  i 
to  Lag;  det  nederste  med  Rodtrævlerne  opad,  det  øverste  havde  dem  nedad,  saa 
at  de  kunde  gro  sammen.  Langs  Tagskægget  (Oldn.:  ups ,  Dansk  ous)  sattes  en 
Muld  rem,  Muldaas  for  at  hindre  Tørvens  Nedskriden.  Den  fæstedes  med  Tagkroge, 
krogvoksede  Grene. 

Paa  Gaarden  levede  et  Minde  om,  at  den  ældre  Stue  har  haft  et  saadant 
Tørvtag.  Begge  Stuers  Plankegavle  viser  samme  Tagskraaning,  som  Sideaasernes 
Stilling  til  Vægremmene  angive,  hvilket  tyder  paa,  at  ogsaa  den  yngre  Gaard 
kan  have  halt  samme  1  ækning.  Lyset  er  altsaa  kommet  gennem  et  Vindøje,  der 
sad  i  søndre  lagflade,  hvilket  bekræftes  ved,  at  de  større  Vinduer  paa  Syd¬ 
siden  er  senere,  da  mere  Lys  krævedes,  udskaarne  i  Plankevæggene. 

Med  Stuehuset  var  Herberget  sammenbygget.  I  gamle  skaanske  Trægaarde 
laa  det  ved  Stuens  østre  Gavl  og  rummede  'Forstue  (Planens  Nr.  4  og  36.) 
Sidste  Sted  er  Indskrifterne  anbragt  paa  Upgøjlen  (Hammeren)  over  Forstuens 
tvende  Døre.  Paa  Nr.  4  ved  dens  Gaarddør  paa  en  Stolpe  til  højre.  Senere, 
som  Trang  til  Husrum  voksede,  kom  der  et  andet  Herberg  (Baghuset)  ved  Stuens 
vestre  Gavl  (Planens  Nr.  2  og  38,  39).  Herbergshusene  var  i  to  Etager,  den 
øverste  tilgængelig  ad  en  indre  I  rappe.  Da  de  tvende  Stuelænger  sammen¬ 
byggedes  efter  1737,  forenedes  de  til  een  Række  ved  Herberg  Nr.  6,  der  til¬ 
hører.  den  vestre  Gaard. 


*)  Gaarden  nedreves  i  Januar  d.  A.  fandtes  en  Del  Laser  mellem  Mosset  og  Tørven 
oven  paa  .Loftpanelerne.  Det  viste  sig  at  være  Levninger  af  Bænkehynder,  Sengetæpper 
og  Spærlagen,  der  altsaa  er  ældre  end  Bygningerne.  De  vare  groft  vævede  af  Fæhaar, 
men  de  smukke  Mønstre  endnu  saa  kendelige,  at  Lunds  kulturhistoriske  Museum  har  til¬ 
budt  at  forsøge  en  Eftervævning,  hvorved  altsaa,  om  den  lykkes,  de  ældste  eksisterende 
Prøver  af  det  17de  Aarliundredes  skaanske  Tcxtilkunst  vil  genopstaa  og  komme  til  at 
smykke  disse  Stuer. 

Herbergernes  Vægge  var  højere  end  Stuernes,  og  da  de  havde  stejlere  Halm¬ 
tage,  fik  den  ca.  ioo  Alen  lange  Husrække  en  Forskellighed  i  Taghøjden,  som 
vil  blive  fremtrædende  paa  den  genopførte  Gaard.  Paa  den  gamle  (Fig.  3)  havde 
man  i  Tidernes  Løb  søgt  at  udjævne  denne  Forskel  i  Højderne,  men  skønt  her 
er  gjort  alt  for  at  faa  Tagenes  vandrette  Linier  til  at  flugte,  skinner  de  gamle 
Uligheder  dog  meget  kendelige  frem. 

Herbergerne  og  Udhusene  har  altid  været  tækkede  med  Straa,  men  skønt  det 
er  yngre  Skik,  have  disse  Straatage  deres  store  Interesse,  fordi  de  fremviste  en 
oprindelig,  dansk  Tagkonstruktion  og  Tækkemaade,  der  senest  har  været  i  Brug 
paa  det  gamle  skaanske  Udland,  Bornholm,  forhen  over  hele  Danmark  og  kan 
vistnok  endnu  forekomme  i  mindre  fremskredne  Egne.  Taget  er  rejst  med  Spar 
af  Eg,  der  krydses  foroven  og  i  øvre  Vinkel  er  lagt  en  Ryglagte.  To  modstaaende 


Spær  kaldes  Spande  og  Pladsen  mellem  Parrene  Spanderum,  efter  hvilke  Tagets 
Længde  tælles.  I  Spændet  sad  Hanebjalken.  Paa  dem  fandtes  kun  een,  højst  to 
Taglagter,  der  saavel  som  Ryglægten  var  bunden  paa  med  Lindebast.  Over  Læg¬ 
terne  lagdes  korsvis  med  kvadratiske  Mellemrum  paa  en  halv  Alen  lange,  smækre 
Kæppe  af  Alm' eller  Lind,  der  sammenbandtes  i  Krydset  med  Birkevidier.  Dette 
Netværk  hed  Ravel  og  Lægningen  hed  at  ravle  Taget.  Herpaa  lagdes  Tagstraaet 
fra  neden  af  i  Længder  paa  en  halv  Snes  Alen.  Ovenpaa  lagdes  vandrette  Stænger, 
Rafter,  der  bandtes  til  Lægterne.  Paa  Rygningen  tækkedes  med  løs  Halm,  som 
holdtes  fast  med  Kragtraer,  der  red  over  Tagfladerne.  I  Skaane  hed  de  Vaard- 
trad,  i  Slesvig  Vartraer.  Det  brugtes  ogsaa  at  dokke  Taget,  o:  binde  de  øvre 
Straaender  sammen  i  Dokker,  der  gav  Rygningen  et  takket  og  meget  dekorativt 
Udseende. 

Stuernes  Indre  var  helt  omændret,  klædt  med  nyere  Brædder  og  tapetseret, 
men  da  vi  rev  denne  Pynt  ned,  kom  i  den  ældre  Stue  de  gamle  Tagflader  frem, 
sodede  og  sværtede  i  Aarhundreder  af  Skorstensrøgen.  Man  lod  forhen  denne 


FIG.  3.  ØSTRE  DEL  AF  SØNDRE  LÆNGES  SØNDRE  SIDE 
FØR  GAARDENS  NEDRIVNING. 

ærværdige  Patina  sidde.  Til  Højtider  blev  den  gncden  blank  saa  den  skinnede 
mørkere  end  Ibentræ,  og  gennem  Tafleretter  sattes  med  Kridt  Bladrosetter  paa 
den  blanksorte  Bund.  »Dem  kaldte  vi  Jule-Blommer«,  sagde  en  gammel  Bonde, 
der  var  kommen  vandrende  for  at  se  Næsgaard  blive  reven  ned,  og  som  næppe 
havde  set  saadanne  Blommer  siden  Ungdommens  Tid,  da  han  dansede  under  dem. 

Det  mest  fremtrædende  i  disse  gamle  Stuer  var  den  aabne  Arne  med  Skor¬ 
stenen,  den  mægtige  Spisel,  Spis,  Norsk  Peis,  Fransk  poesle,  med  sin  Aabning 
vendt  mod  Stuen  og  med  Bagerovnen  bagud.  Fra  Spisen  kom  Varmen  og  Røgen 
og  til  Dels  Lyset  ved  \  interaftens  ride.  I  det  modsatte  Hjørne  har  fordum 
staaet  Husbondens  Ægteseng,  der  fandtes  udflyttet  i  Rummene  Plan  8  og  9.  Om 
Væggene  løb  aabne  Plankebænke  uden  Sæde,  men  fyldte  med  Halm  og  dækkede 


II G.  4-  DE  GAMLE  GAARDSPLADSER  SET  I  RA  DEN  ØSTRE  SIDE. 
MELLEM  DEM  BRØNDGAARDEN  MED  HUSETS  TRÆ,  BOTRÆET. 


med  Hynder  og  Bænkedyner,  paa  hvilke  Husfolket  sad  om  Dagen  og  sov  i  om 
Natten.  Foran  Gavlbænken  stod  det  store  Bord  og  foran  dette  Forsædet,  en  løs 
Bænk;  i  Hjørnet  Vraaskabet.  Spisen  støttede  sig  til  en  Bjælke,  der  laa  tværs 
o\  ei  Stuen  paa  Remmene.  Den  hed  Slakkalsbjælken,  og  forbi  den  maatte  ingen 
Stoddei  passeie.  Længere  op  mod  det  store  Bord  laa  en  anden,  Kronstangen, 
der  kun  maatte  underskrides  af  de  Udvalgte,  som  Bonden  bød  Sæde  ved  Bordet. 
Rummet  mellem  de  tvende  Stænger  var  frit  for  Husets  Egne  og  Folk  af  Mel¬ 
lemklasse. 

I  Herbergerne  kunde  findes  Gæstesenge.  Ellers  fandtes  her  Kister  ( Kistehuse ), 
og  de  kunde  være  tagne  i  Brug  til  Husmoderens  Økonomi.  I  et  Hjørne  stod 
Haandkværnen.  Stuernes  Gulve  var  lagt  med  Ler,  Forstuernes  med  Brostene. 

Stuelængen  hed  Mandgaard  i  Modsætning  til  Ladegaarden,  Udhusene,  i  søndre 
Skaane  Manneset.  Inddelingen  med  Rum  er  given  paa  Planen  (Fig.  2),  og  dens 
lal  henvise  til  nedenstaaende  Liste. 

1  ældre,  vestre  G  aard.  I  yngre,  østre  Gaard. 


I . 

Gadeport. 

25. 

Vognhus. 

2 . 

Vestre  Herberg  (Baghus,  Kistehus). 

26. 

Foderlo. 

3- 

Stue. 

27. 

Kostald  (moderniseret). 

4- 

Forstue. 

28. 

|  Foderloer  og 

5- 

Østre  Herberg. 

29. 

i  Hestestald. 

6. 

Tilbygget  Herberg. 

30. 

Tofteport. 

7- 

Bryggers. 

3i- 

Halmgulv. 

8. 

|  Udbygning  med 

32. 

Tærskelo. 

9- 

j  Kamre  for  Tyendet. 

3  3- 

Halmgulv. 

10. 

Brønd. 

34- 

Bryghus. 

1 1 . 

Brøndgaard  med  Vippe  og  med  HusetsTræ. 

35- 

Gadeport. 

1  2. 

Huggehus. 

36. 

Østre  Herberg  og  Forstue 

1 3- 

Tofteport. 

37- 

Stue. 

14. 

Hønsehus  over  Svinestien. 

38. 

Vestre  Herberg. 

1 5- 

Halmgulv. 

40. 

Halvtagshus. 

16. 

Kostald. 

41. 

Moderne  Brønd  med  Vinde 

i7- 

Foderlo. 

18. 

Hestestald. 

1 9- 

Foderlo. 

20. 

Tærskelo. 

2 1 . 

Vedhus. 

22. 

Vognhus. 

23- 

Halmgulv. 

24. 

Halvtagshus  (Svinesti). 

Næsten  oldtidsagtige  er  Gaardenes  Porte  og  Døre.  Fig.  i  viser  en  Gadeport 
(Plan  Nr.  i),  der  ved  Siden  har  en  Laage.  Den  brede  Portflage  er  bygget  paa 
en  lodret  Døraksel,  der  foroven  og  neden  smalner  ud  i  en  Tap  (Oldnordisk 
hjarri ),  der  gaar  i  Huller,  borede  i  Porthammeren  og  forneden  i  en  jordfast  Sten 
( [hjara ).  Det  er  vor  Tids  Pladehængsler.  Flagens  Brædder  er  ved  Trænagler  med 
store  Hoveder  fæstede  paa  to  vandrette  Revler  og  en  skraa.  Saaledes  er  næsten 
alle  Gaardens  Porte  og  Døre  byggede,  og  man  maa  i  vore  Dage  gaa  til  Orienten 
for  at  finde  sligt  i  almindelig  Brug.  Den  ældgamle  Samlingsmaade  med  Pløkke 
og  Nagler  af  Træ  er  anvendt  overalt.  Søm  og  Jærn  overhovedet  er  kun  an¬ 
vendt  paa  nyere  Dele.  Selv  Laasene  har  været  af  Træ. 

Indbygte  Gaarde,  der  havde  Længer,  sluttende  om  et  firsidet  Gaardsrum  have 
længe  været  regnede  for  særlig  dansk  Skik  og  Skaane  delte  den  med  sit  gamle 
Fædreland,  men  saaledes  har  det  ikke  været  altid  og  Bondegaardcne  have  optaget 
denne  Bygningsmaade  samtidig  med  at  Renæssancen  lagde  sine  Herregaarde  fir¬ 
længede  for  Trygheds  Skyld.  Den  gamle  danske  Landgaard  var  enlænget  med 
spredte  Udhuse.  I  vestre  Husende  boede  Menneskene,  i  østre  Kvæget.  Saaledes 
endnu  paa  Ølandene  Syd  for  Fyen  og  tidligere  i  Slesvig.  I  det  øvrige  Norden 
synes  det,  som  om  det  endog  i  meget  fjerne  Tider  at  have  været  anderledes 
og  Kvæget  anbragt  i  Udhuse.  Næsgaardens  ældre  Halvdel  har  vistnok  oprindelig 
kun  haft  eet  Udhus  i  nørre  Længe  (Planen  Nr.  14 — 16).  Den  yngre  Gaard  og- 
saa  i  sin  nørre  Længe  (Plan  Nr.  25 — 28).  Dens  Bryghus  (Plan  Nr.  34)  har  paa- 

viselig  fra  først  af  været  en  isoleret  Bygning  lig  Nr.  7  med  solide  Plankegavle 
og  dens  Sammenslutning  med  Ladebygningerne  er  foregaaet  senere.  Over  Tofte¬ 
porten  (Plan  Nr.  30)  staar  derfor  det  yngste  Aarstal  paa  Gaarden  1747.  Den 
firkantede  Gaardform  kan  saaledes  her  være  Tidens  og  Tilfældighedens  Værk 
skønt  Linné  i  sin  Skånska  resa  i  1749  vidner,  at  hvem  der  kommer  fra  Nord  til 
Skaane  finder  de  første  firlængede  Gaarde  netop  i  disse  Egne  og  forøvrigt  Landet 
over,  hvor  Bindingsværk  med  klinede  Vægge  var  i  gammel  Brug. 


ITALIENSKE  SKORSTENE. 


Som  en  grim  Hat  fordærver  Virkningen  af  en  smagfuld  Klædning,  saaledes  kan 
et  smukt  Hus  blive  spoleret  af  en  grim  Skorsten.  Dette  sidste  er  desværre 
en  daglig  Erfaring.  Vore  Skorstene  ere  klodsede  og  kedelige,  og  man  har  i 


I  idernes  Løb  vænnet  sig  til  at  betragte  Skorstene  ligesom  Tag¬ 
render  som  uundgaaelige  Onder.  At  de  i  Reglen  skade  Husets 


Virkning  paa  Øjet  og  meget  sjældent  forhøje  den  —  ja,  det  har  man  erfaret  saa 
oite,  at  man  ikke  tænker  paa  det  mere  og  har  slaaet  sig  til  Ro  med,  at  Skorstene 
ere  meget  nyttige,  men  rigtignok  ikke  smukke  Bygningsdele.  Dette  Standpunkt 
maa  man  dog  ikke  blive  staaende  paa.  Naar  en  Bygningsdel  er  nødvendig,  bør 
man  ikke  hvile,  førend  man  ogsaa  har  fundet  smukke  Former  for  den. 

At  Skorstene  ikke  blot  kan  blive  uskadelige  for  Skønhedsindtrykket,  men 
endogsaa  en  Øjenfryd,  det  ser  man  overalt  i  Italien,  især  paa  Bønderhusene  og 
i  de  gamle  Byer.  Ogsaa  i  Sydtyskland  findes  mange  smukke  Former. 

Jeg  meddeler  her  en  Række  italienske  Skorstene,  dels  fra  Paduaegnen,  dels 
fra  I  oscana  og  Umbrien.  Fig.  17 — 19  ere  fra  Lindau  i  Bajern.  Antallet  kunde 
forøges  meget  betydeligt,  men  de  anførte  Eksempler  vise  Hovedtyperne. 

En  fælles  Ejendommelighed  ved  alle  disse  Skorstene  er,  at  de  er  dækkede. 
Dette  er  en  Nødvendighed,  fordi  Ildstederne  ligge  lige  under  Skorstenen,  ikke 

som  hos  os  ved  Siden  af.  Italienerne  bruge  almindeligt  den  aabne  Ild  —  Ka¬ 
minen  —  baade  til  Madens  Tilberedelse  og  til  Stuernes  Opvarmning,  og  dersom 
Skorstenen  ikke  var  dækket,  vilde  det  undertiden  regne  lige  ned  i  Suppegryden, 
eller  Ilden  vilde  slukkes.  Derfor  ere  alle  Skorstene  forsynede  med  et  Tag,  som 
man  endog  har  givet  en  meget  stor  Udladning,  for  at  det  kan  udelukke  Regnen 
saa  fuldstændigt  som  muligt. 

Det  er  altsaa  de  praktiske  Krav,  Nødvendigheden,  der  har  affødt  de  mang¬ 
foldige  italienske  Skorstensformer;  men  det  er  det  Skønhedskrav,  som  ligger 
Italienerne  saa  dybt  i  Blodet,  der  har  gjort,  at  disse  mange  Former  fryde  Øjet. 

Naar  man  lægger  Tag  paa  Skorstenen,  faar  den  nogen  Lighed  med  et  Hus, 
og  Husformen  er  bleven  den  herskende. 

Skorstensoverdelen  dannes  dels  af  almindelige  Mursten,  dels  af  tynde  Ler¬ 
plader  og  af  de  smukke,  flade  eller  rendeformcdc,  almindelige  Tagsten. 


Den  enkleste  Form  opstaar  ved,  at  man  stiller  to  eller  fire  flade  Tagsten 
op  imod  hverandre  som  i  Fig.  1—2.  En  videre  Udvikling  ses  i  Fig.  3  —  en 
meget  udbredt  Type.  Store,  tynde,  lodretstillede  Lerplader  hvile  her  paa  en 
Række  fra  Skorstensmuren  fremspringende  Sten.  De  have  den  Bestemmelse  af 
beskytte  Røgens  rolige  Udstrømning  mod  Vindpust.  (I  Fig.  4  ses  de  fremsprin¬ 
gende  Sten  tydeligere,  fordi  de  lodrette  Lerplader  ere  fjernede.)  Røgen  kan  und¬ 
vige  opad  gennem  Tagets  Gavlaabninger  og  nedad  imellem  de  fremspringende 
Bæresten.  Fig.  4  viser  for  Resten  en  Skorsten  ikke  blot,  naar  den  endnu  mangler 
de  lodrette  Lerplader,  som  ses  i  Fig.  3,  men  ogsaa  en  Form,  i  hvilken  det  slet 
ikke  er  Hensigten  at  anbringe  disse  Plader.  De  fremspringende  Sten  have  saa 
ikke  længer  praktisk  Betydning,  men  ere  rent  dekorative  Led.  Denne  Type  maa 
derfor  anses  for  yngre  end  Typen  Fig.  3.  Formodentlig  har  man  lejlighedsvis 
ved  ufærdige  eller  forfaldne  Skorstene  af  Typen  3  fundet  Behag  i  deres  Udseende 
uden  Lerpladerne  og  har  saa  faaet  Smag  for  at  anvende  Bærestenene  som  deko- 

rativt  Led  paa  Steder,  hvor  man  ikke  behøvede  at  sikre  sig  mod  Vindpust.  Paa 
denne  Maade  erc  til  alle  Tider  dekorative  Former  opstaaede  af  ældre  konstruktive. 
Fig.  5 — 7  ere  meget  udbredte  Typer,  Fig.  8  er  en  sjældnere  Anordning  og  Fig.  9 
en  meget  sjælden  Form.  Fig.  5  —  8  viser  Bestræbelsen  for  ved  en  stor  Udlad¬ 
ning  at  gøre  Taget  saa  beskyttende  mod  Regn  som  muligt. 

Man  kan  ikke  undgaa  at  se,  i  hvor  høj  Grad  Fig.  10  ligner  et  græsk  Tem¬ 
pel,  F'ig.  11  et  gothisk  Tabernakel  og  Fig.  3 — 4  middelalderlige,  gothiske  Fæst- 
ningstaarnc,  og  man  fristes  til  i  disse  Skorstensformer  at  se  direkte  Descendenter 
fra  hine  Architekturperioder ;  og  hvor  besynderligt  det  i  første  Øjeblik  kan  synes, 
at  et  Bondehus  har  en  Skorsten  i  Form  af  et  græsk  Tempel,  maa  man  dog  ikke 
udelukke  Muligheden  af  at  finde  den  naturlige  Forklaring  i  Erindring  fra  hine 
Tider,  som  rigtignok  ikke  kendte  Skorstene. 

I  Fig.  12  og  16  er  der  anbragt  en  lille  glaseret  Krukke  paa  Skorstenens 
øverste  Spids,  hvor  flere  Fuger  støde  sammen.  Den  skal  forhindre  Regnvandet 
i  at  trænge  ind  i  Murværket.  Bønderne  sætte  af  samme  Grund  en  glaseret  Ler¬ 
krukke  paa  Enden  af  den  Træstang,  som  de  have  for  Skik  at  anbringe  lodret 
i  Midten  af  deres  Halm-  og  Høstakke. 

Skorstenens  Rensning  foregkar  nedefra,  fordi  den  er  lukket  foroven.  Da  der 
som  Brændsel  altid  bruges  Brænde  eller  Trækul,  spiller  Rensningen  ikke  den  Rolle 
som  hos  os;  men  der  vilde  for  Resten  Intet  være  i  Vejen  for  at  rense  ovenfra, 
som  vi  bruge  det,  ved  at  anbringe  en  Rensedør  i  den  øverste  Del  af  Skorstenen. 

Naar  man  ser  de  mangfoldige  smukke  Skorstensformer  og  i  Italien  bliver 
slaaet  af,  hvor  de  pynte  paa  Husene,  indser  man,  at  Skorstenen  ingenlunde  for 
Architekten  er  et  dødt  Punkt.  Paa  Lejehuse  med  4 — 5  Etager  er  den  saa  højt 
til  Vejrs,  at  den  unddrager  sig  Opmærksomheden,  og  at  dens  Form  bliver  be¬ 
tydningsløs,  men  en  anden  Sag  er  det  med  monumentale  Bygninger  og  Villaer. 
Der  maa  der  kæles  for  Skorstenen.  Otto  Junger. 


NEKSØ  SANDSTEN. 


Enhver,  der  har  været  i  Neksø, 
har  vist  lagt  Mærke  til  de 
ejendommelige  Hegn  omkring 
Byens  Haver,  med  stor  Omhu  byg¬ 
gede  løst  op  af  flade  Sandstens¬ 
fliser  i  større  og  mindre  uregel¬ 
mæssige  Stykker,  hidrørende  fra 
de  ved  Neksø  optrædende  Lag  af 
haard  rødgraa  Sandsten. 

Just  den  lette  Opbygning 
uden  Mørtel  gør  dem  saa  tiltræk¬ 
kende  til  Hegn,  med  mange  Smut¬ 
huller  for  Smaafugle,  og  idet  alle 
Slags  grønne  Vækster  fra  Haverne,  som  Humle,  vild  Vin  og  Kaprifol,  finder 
Vej  med  deres  Ranker  ud  gennem  Hegnet,  som  derved  faar  en  Ynde  mere.  Der 

er  opførte 


alle  Tilfælde  delvis 


haves  ogsaa  ældre  Bygninger  i  Neksø,  som  — 
af  disse  Brudsten  med  Anvendelse  af  Mørtel. 

Nu  vil  Bruddet  søge  at  faa 
disse  Brudsten  kendte  og  om 
muligt  brugte  i  en  videre  Kreds. 

Architekt  Bistrup  i  Rønne,  som 
har  et  aabent  Øje  for  Betydnin¬ 
gen  af  Bornholms  forskellige 
Brudsten  som  Bygningsemner  og 
tidligere  har  brugt  den  sortegraa 
bornholmske  Cementsten  paa  en 
virkningsfuld  Maade  til  Mur¬ 
værk  .  har  nu  ligeledes  i  Acre 


Bygninger,  som  Neksø  Banegaard 
og  Valgmenighedskirken  i  Rønne, 
med  godt  Udfald  brugt  Neksø 
Sandsten  i  uregelmæssige  For¬ 
mer.  Murfladen  synes  at  passe 
godt  sammen  med  de  større 
Granithjørnesten  og  ser  i  og  for 
sig  tiltalende  ud,  skønt  Stenens 
ejendommelige  Lagdeling,  der 
fortælles  saa  fortrinligt  i  de  om¬ 
talte  Hegn,  maaske  burde  have 
været  stærkere  udtrykt. 


Hr.  Stenhuggermester  I\.  A. 

OO 


Petersen  i  Neksø,  som  har  op¬ 
taget  Brydningen  og  Tilvirknin¬ 
gen  af  Neksø  Sandsten,  har  efter 
Anmodning  yderligere  fremskaffet 

de  2  Billeder,  som  viser  Stenen  valgmenighedskirken  architekt 

tildannet  til  Murværk  i  større  og  i  rønne.  bistrup. 

mindre  Skifter  med  ru  Yderflade. 

Selvfølgeligt  kan  ogsaa  større  Sten  fremskaffes;  men  en  stor  Del  af  Stenen 
fremkommer  i  tynde  Lag.  Dersom  Architekter  og  andre  Byggende  kunde  faa 


Øje  for  disse  Stens  Brugelighed,  og  at  de  er  til  at  faa  til  overkommelig  Pris, 
vilde  det  ikke  alene  være  en  Fordel  for  Stenbruddet;  men  det  vilde  sikkert  være 

en  Vinding  for  vor  Bygningskunst,  om  dette  vejrfaste  og  til  sit  Brug  smukke 
Bygningsemne  blev  kendt  og  brugt  i  det  øvrige  Danmark. 

M.  Nyrop. 


UDNÆVNELSE,  UNDERSTØTTELSER  OG  STIPENDIER. 

Under  26.  April  er  Architekt  L.  H.  Knudsen,  R.  af  D.,  allernaadigst  udnævnt 
til  Professor  med  Rang  i  5te  Klasse  Nr.  8  efter  Rangforordningen. 

Af  det  ved  Finansloven  for  Finansaaret  1900  — 1901  til  midlertidige  Under¬ 
støttelse  for  Videnskabsmænd  og  Kunstnere  disponible  Beløb  er  der  tilfaldet  Archi¬ 
tekt  F.  U i.dall  300  Kr. 

Af  Kunstakademiets  Stipendier  og  Rejseunderstøttelser  for  Finansaaret  1900 — - 
1901  er  der  tilfaldet  Architekterne  C.  J.  Brummer  2300  Kr.,  V.  J.  Mørk-Hansen 
1000  Kr.,  N.  C.  C.  Christensen  300  Kr.  og  C.  E.  Sylow  300  Kr. 


BØGER  OG  TIDSSKRIFTER. 


Villahaven ,  dens  Anlæg  og  Vedligeholdelse,  af  E.  Erstad-Jørgensen,  Have- 
architekt  og  Havebrugskandidat.  Med  3  Planer.  (Nordiske  Forlag.  1 1 6  Sider.) 

Forfatteren  har  nedlagt  et  stort  Arbejde  i  dette  lille  Værk.  I  en  klar  og 
livlig  Fremstilling  giver  han  Oplysninger  om  Alt,  hvad  der  vedrører  en  »Villa¬ 
have«,  og  hvad  der  bør  tages  i  Betragtning  ved  Anlæget  og  Vedligeholdelsen  af 
den.  Man  mærker  helt  igennem  den  dannede  og  intelligente  Iagttager,  som  for- 
staar  at  tage  Hensyn  til  og  drage  Nytte  af  Alt,  som  vedrører  hans  Opgave.  For¬ 
uden  at  give  mange  praktiske  Anvisninger,  som  sikkert  ville  være  af  stor  Betyd¬ 
ning  for  dem,  der  eje  eller  ville  eje  en  Have,  fremdrager  han  med  god  Forstaaelse 
alle  de  mange  smaa  og  store  Ting,  der  medvirke  til  et  samlet  og  fyldigt  Skønheds¬ 
indtryk:  hvorledes  man  skal  benytte  Vand  som  Pryd,  hvorledes  Villabygningen 
og  Havens  Anlæg  skal  arbejdes  sammen,  Anvendelse  af  Skulptur,  Springvand  o.  s.  v., 
ja  selv  om,  hvorledes  man  skal  hæge  og  pleje  om  Sangfuglene  i  Villahaven 
skriver  han  et  særdeles  fornøjeligt  lille  Kapitel.  Det  er  rigtigt  set,  at  ved  denne 
omhyggeligt  tilstræbte  Harmoni  mellem  mangfoldige  Elementer  skabes  den  rette 
Stemning.  I  et  godt  skrevet  Afsnit  om  »Havens  Stilarter«  gives  et  kort,  men 
klart  Overblik  over  Havekunstens  Udvikling  lige  fra  Babylons  »hængende  Haver« 
til  den  moderne  Tids  Anlæg,  set  i  Sammenhæng  med  de  forskellige  Perioders 
øvrige  Udvikling. 

Betegnelsen  »Havearchitekt«  er,  saa  vidt  vides,  ny  herhjemme,  den  klinger 
for  øvrigt  ganske  godt  og  har  jo  en  vis  Berettigelse,  da  der  virkeligt  er  Noget, 
som  hedder  »Havearchitektur«. 


MEDDELELSER  FRA  AKADEMISK  ARCHITEKTFORENING  udkommer  den  iste  og  15de  i 
hver  Maaned. 

KJ  0  BEN  HAVN 

DEN  15.  MAJ  iqOO 
2.  A ARGANG  N?  1 6 


VERDENSUDSTILLINGEN  I  PARIS  1900. 


IV. 

Lad  det  være  sagt  straks:  Architekturen  i  Pariserudstillingens  Bygninger 
er  ikke  bleven  nogen  Sukces.  De  betydelige  Forventninger,  man 
havde  knyttet  til  denne  Del  af  Aarhundredets  Storværk,  ere  bievne  noget 
skuflede.  Skarer  af  Frankrigs  dygtigste  Kunstnere  og  Teknikere  have  i 
aarevis  været  i  Virksomhed  i  Anledning  af  denne  Udstilling,  men  Resultatet, 
som  man  med  Spænding  har  imødeset  i  Form  af  geniale  Kompositioner, 
er  blevet  temmelig  dagligdags,  eller  rettere:  med  den  i  1889  afholdte  Ud¬ 
stilling  for  Øje,  sporer  man  i  1900-Aars  Udstillingen  ikke  n  Aars  Frem¬ 
skridt  for  Kunstens  Vedkommende.  Sikkert  er  det,  at  man  i  disse  franske 
Udstillings  Facader  savner  det  friske  Pust  af  Aand  og  Selvstændighed,  som 
allerede  i  nogle  Aar  har  gjort  sig  gældende  i  megen  udenlandsk  Kunst; 
Franskmændene  har  travet  for  meget  i  de  gamle  Baner,  og  hvor  de 

Pont  de  la  Concorde.  Porte  monumentale.  Esplanades  des  Invalides 


er  traadt  udenfor,  er  Sikkerheden  vegen  bort  og  Formerne  ere  bievne 
uheldige  og  famlende.  En  Udstilling,  hvad  enten  den  ligger  i  Paris  eller 
i  Rødby  har  Krav  paa  sin  særlige  Architektur,  som  ikke  maa  have  alt  for 
faste  Rødder  i  traditionelle  Forhold  og  gammelkendte  Former;  Kunstneren 
skal  netop  her  have  Lov  til  at  tumle  sig  lidt  mere  i  Frihed,  end  han  sæd¬ 
vanlig  vover,  naar  han  skal  skabe  Arbejder,  der  skal  overleveres  til  Efter¬ 
verdenen.  Hvorfor  det  franske  Kunstnerblod  ikke  ved  denne  Lejlighed  har 
nærmet  sig  lidt  mere  til  Kogepunktet,  er  ikke  godt  at  sige,  man  kan  ikke 
rigtig  tænke  sig,  at  det  her  skulde  være  Evnen  det  skortede  paa;  og  dog 
er  det  ligesom  om  Gnisten  manglede;  enkelte  Steder  har  den  grebet  fat 
og  er  blusset  op  til  en  lille  Lue,  men  disse  Lyspunkter  forslaa  ikke  i  det 
store  Hele. 

Materialet  kan  ikke  have  lagt  Vanskeligheder  i  Vejen,  det  er  næsten 
overalt  Stuk,  iklædt  Stenformer  og  holdt  i  hvide  Toner  med  enkelte 
Farvedekorationer,  men  man  savner  Forbindelse  mellem  de  udvendige  Fa¬ 
cader  og  de  indvendige  Konstruktioner,  man  mærker  for  meget  den  paa¬ 
hæftede  Skal,  og  dette  var  netop  hvad  Architekterne  i  1889  saa  udmærket 
havde  undgaaet,  ved  at  lade  Jærnkonstruktionen  indgaa  som  Led  i  Facade¬ 
inddelingen. 

Anlæget  i  Udstillingen  er  tidligere  omtalt  her  i  Tidsskriftet  og  vi  skal 
derfor  blot  dvæie  ved  enkelte  af  de  vigtigste  Bygninger.  La  Porte  monu¬ 
mentale,  der,  som  Udstillingens  mest  fremskudte  Vagtpost,  har  faaet  sin 

Pont  Alexandre  III.  Petit  Palais.  Pont  de  l’Alma.  Grand  Palais. 


Plads  i  Hjørnet  af  selve  Place  de  la  Concorde ,  er  et  af  de  Arbejder,  som 
udviser  mest  Originalitet.  Architékten  M.  Binet  har  ofret  stor  Omhu  paa 
dette  Værk,  og  naar  man  ser  hen  til,  at  Formaalet  med  Portalen  nærmest 
har  været  at  danne  et  imponerende  og  iøjnefaldende  Overgangsled  mellem 
Byarchitekturen  og  Udstillingen,  saa  er  Hensigten  for  saa  vidt  naaet,  som 
Porten  er  stor  og  pragtfuld  nok;  med  sine  minaretprydede  Fangarme  lige¬ 
som  griber  den  efter  de  Skarer  af  Besøgende,  der  nærme  sig  for  at  ind¬ 
lades  gennem  dens  58  Kontrolindgange.  Medens  Forsiden  virker  ganske 
helstøbt,  er  Rygsiden  mindre  lystelig  at  skue,  hvilket  særlig  skyldes  Por¬ 
talens  trekantede  Grundplan,  den  fladtrykte  Kuppel  og  det  altfor  stærkt 
opbyggede  Forparti,  paa  hvis  Top  den  meget  omdebaterede  moderne  Dame- 
figur  — -  der  skal  forestille  Byen  Paris  —  har  sin  Plads.  Portalens  Farver 
er  gennemgaaende  Blaat,  Hvidt  og  Guld,  og  en  Masse  elektriske  Gløde¬ 
lamper  skal  tegne  dens  Konturer  mod  Nathimlen,  naar  de  store  Aftenfester, 
som  henhører  under  Udstillingens  Program,  finder  Sted. 

Om  denne  Porte  monumentale  nogen  Sinde  bliver  Udstillingens  Hoved¬ 
indgang,  i  egentlig  Forstand,  kan  være  Tvivl  underkastet,  —  vi  skal  være 
tilbøjelig  til  at  antage,  at  den  virkelige  og  utvivlsomt  smukkeste  Adgang 
er  fra  Champs  Elysées,  der  hvor  tidligere  det  gamle  Industripalæ  laa  og  hvor 
nu  Alexanderbroen  spænder  sin  elegante  Bue  over  Seinen.  Paa  dette  Sted 
er  aabnet  et  Vue,  der  ret  giver  Begreb  om  Udstillingens  Størrelse,  og  her 
føler  den  Besøgende  sig  hurtigst  indenfor  dens  vidtstrakte  Enemærker. 

Et  let  og  sirligt  Gitterparti  tillader  det  frie  Indblik  i  den  nyanlagte 
Avenue  Nicolas  11  mellem  de  to  Kunstpalæer,  ud  over  Pont  Alexandre  111 
og  den  i  Forlængelsen  heraf  anlagte  Udstillingsgade  paa  Esplanades  des  In¬ 
valides,  hvor  Udsigten  afsluttes  af  den  ranke,  forgyldte  Kuppel  over  Napo- 
leons  Grav. 


Man  maa  lade  Franskmændene,  at  de  forstaar  at  anlægge  slige  vidtstrakte 
Vuer.  Se  saaledes  fra  Louvres  Slotsgaard  ved  Gambettas  Monument,  hen 
over  Tuilerihaven,  langs  Champs  Elysées  til  den  store  Triumfbue,  som  for¬ 
toner  sig  i  det  Fjerne;  eller,  for  at  vende  tilbage  til  Udstillingen,  tag  Plads 
paa  Trocadéros  Terrasse  og  kast  Blikket  ud  over  Champ  de  Mars,  gennem 
Eifieltaarnets  vældige  Bue  og  op  mod  det  nye  Elektricitetspalads  og  Chåteau 

d’eau ,  og  erkend  saa,  at  de  Mestre,  der  have  planlagt  disse  Anlæg,  har 
vidst  hvad  de  gjorde,  og  har  gjort  det  godt. 

De  to  Kunstpalæer  og  Alexanderbroen  er  Bygningsværker,  som  ere 
bievne  til  med  Udstillingen  for  Øje,  men  skal  overleve  denne.  De  ere 
derfor  opførte  af  Sten  og  Jærn.  Petit  Palais  og  Grand  Palais  ligge  lige 


overfor  hinanden  ved  Avenue  Nicolas  11.  De  ere,  som  Navnene  angive, 
meget  forskellige  i  Størrelse,  og  skal  tilsammen  have  kostet  ca.  30  Millioner 
Francs.  Petit  Palais  er  opført  efter  Tegninger  af  Architekten  M.  Girault, 
som  fik  første  Præmie  ved  Konkurrencen,  og  denne  Architekt  har  tillige 
haft  Overledelsen  ved  Opførelsen  af  Grand  Palais,  som  forøvrigt  er  bygget 
efter  Tegninger  af  tre  andre  Architekter  MM.  Deglane,  Louvet  og  Thomas, 

Gallerie  des  Machines.  Chateau  d’eau.  Champ-de-M 


der  tog  de  tre  første  Præmier  i  Konkurrencen  om  dette  Palæ,  medens  M. 
Girault  kun  opnaaede  en  4de  Præmie.  De  to  Bygningers  Facader  ere 
harmonisk  sammenarbejdede  efter  romerske  Motiver,  med  rige  Kolonnader 
og  stærk  Anvendelse  af  Skulptur,  i  hvilken  den  nøgne  Kvindemodel  selv¬ 
følgelig  er  i  overvældende  Grad  repræsenteret.  Sammen  med  de  to  nys 
nævnte  Kunstpalæer  danner  Alexander  IIPs  Bro  et  Hele,  som  Pariserne 
ere  meget  stolte  af,  og  med  Rette.  Selve  Broen,  hvortil  Grundstenen  blev 
lagt  af  Kejser  Nicolaus  i  1896,  er  en  af  de  smukkeste,  der  fører  over  Sei¬ 
nen,  og  det  vil  sige  noget.  Den  ligger  mellem  Pont  de  la  Concorde  og 
Pont  des  Invalides  og  er  konstrueret  af  MM.  Résal  og  Alby  med  kunstnerisk 
Ledelse  af  MM.  Casien-Bernard  og  Cousin.  Ved  hver  Broende  er  opført 
to  høje  Pyloner,  der  bære  forgyldte  Grupper  i  drevet  Kobber;  disse  fore¬ 
stille  Industri,  Handel,  Videnskab  og  Kunst,  fremstillet  ved  Herolder, 
med  stejlende,  bevingede  Heste.  Den  stærke  Forgyldning  af  plastiske 
Fremstillinger  virker  for  voldsomt  og  borttager  tillige  alle  Enkeltheder  i 
Skulpturen,  men  forhaabentlig  vil  Tiden  hjælpe  herpaa,  saaledes  som  man 
kan  se  paa  flere  af  den  store  Operas  Grupper,  der  engang  har  været  be¬ 
handlet  paa  samme  Maade. 

Fra  Alexanderbroen  træder  man  ud  paa  Esplanades  des  Invalides  og 
har  for  sig  en  større  aaben  Plads,  der  indsnævres  til  en  lang,  smal  Gade, 
omgiven  af  høje,  hvide  Udstillingspalæer.  Dette  er  Udstillingens  svageste 
Punkt;  hele  Anlæget  er  uheldigt  og  Bygningerne  ligesaa.  Oprindelig  havde 


186  — 


Tour  de  300  Metres.  Pont  d’Jena.  Palais  du  Trocadéro. 

det  været  Udstillingskomiteens  Hensigt  at  gøre  denne  Gade  bredere,  men 
Pressen  og  Folkestemningen  satte  sig  imod  Fjernelsen  af  Træerne  i  de 
saakaldte  Qinnconces  paa  Esplanades  des  Invalides,  og  der  var  da  intet  andet 
at  gøre  end  at  benytte  Pladsen,  som  den  var;  —  derfor  blev  Passagen 
mellem  de  to  lange  Palæer,  der  rummer  Kunstindustrien,  kun  25  Meter 
bred,  medens  den  mindst  burde  have  været  50  eller  70. 

Disse  Palæer,  hvis  Grundplaner  ere  symmetriske  og  som  have  ens 
Hovedinddelinger  og  Højder  i  Facaderne,  ere  dog  ret  forskellige  i  dens 
Enkeltheder,  men  det  er  vanskeligt  at  sige,  hvilket,  af  dem,  der  er  det 
uheldigste.  De  bestaa  af  et  Sammensurium  af  Renaissance-  og  Rococo- 
former,  naturalistiske  Blomster-  og  Figurmotiver,  kronede  med  en  Mængde 
Kupler  og  Taarne,  Skjolde,  Flagstænger  og  meget  mere,  som  er  lige  ved 
at  tage  Vejret  fra  En.  Hertil  kommer,  at  der  i  de  aabne  Loggiaer  er  an¬ 
vendt  Dekorationer,  som  ved  deres  Farver  og  Tegning  paatvinger  Beskueren 
Fornemmelsen  af,  at  man  maa  være  gaaet  fejl,  man  kan  næsten  ikke  tænke 
sig,  at  man  i  Paris,  paa  selve  Kunstindustriens  Bygninger  skal  møde  Pro¬ 
dukter  af  den  Art. 

Disse  Udstillingspaladser,  som  optage  næsten  hele  Esplanades  des  Inva¬ 
lides,  ere  opførte  af  Jærn,  Stuk  og  Glas.  Den  indvendige  Jærnkonstruktion 
er  let  og  behændig  udført,  men  iøvrigt  uden  særlig  Interesse;  i  det  ene 
af  Palæerne,  det  hvori  de  fremmede  Nationers  Kunstindustri  har  Plads,  er 
Konstruktionen  overmalet  med  en  hæslig  blegrød  Farve,  der  i  højeste  Grad 

skæmmer  og  ødelægger  de  Farvesammenstillinger,  som  ere  udførte  i  de  lor- 
skellige  Landes  Afdelinger.  Udvendig  er  Konstruktionen  dækket  af  de  oven¬ 
omtalte  Facader,  der  helt  ere  udførte  i  Stuk,  men  mangle,  trods  deres  aabne 
Arkader,  Loggiaer  og  gennembrudte  Taarnpartier,  den  lette  Elegance,  som 
helst  bør  være  forenet  med  Bygninger,  der  omfatte  en  Sommerudstilling. 


Paa  Champ  de  Mars  er  Forholdene  bedre;  her  har  ogsaa  Terrænforhol¬ 
dene  givet  Architekterne  mere  Alburum,  og  dog  er  der  ved  disse  hvide 
lange  Facader  ikke  den  Feststemning  og  Glød,  som  man  saa  uimodstaaeligt 
følte  sig  greben  af,  naar  man  stod  foran  de  Udstillingsbygninger,  som  vare 
opførte  paa  denne  Plads  i  1889. 


Fra  det  gamle,  men  for  Tilfældet  opmalede  Eiffeltaarn  strække  de 
to  500  Meter  lange  Facader  sig  op  mod  Elektricitetspalæet  og  forbinde 
sig  med  dette.  Facaderne  ere  delte  i  flere  Dele  og  opførte  af  forskellige 
Architekter,  men  de  ere  dog  saaledes  sammenarbejdede  i  deres  Forhold, 
at  de  for  en  flygtig  Beskuelse  se  ud  som  en  samlet  Helhed.  De  ere  lige¬ 
som  Bygningerne  paa  Invalidepladsen  i  to  Etager  og  de  aabne  Arkader 
ere  ogsaa  her  en  overvejende  Faktor  i  Facadeinddelingen,  men  der  er  mere 


PARTI  AF  UD¬ 

Ro  og  Sikkerhed  i  Kompositionen,  om  end  den  paa  flere  Punkter  ikke 
er  dadelfri. 

Elektricitetspalæets  Facade,  der  forbinder  de  sidstnævnte  Bygninger 
med  hinanden,  dannes  af  det  store  Cliateau  dfeau,  der  af  Mange  nævnes 
som  Udstillingens  Clou.  Stor  og  rig  er  unægtelig  denne  Kaskade,  som 
danner  Marsmarkens  Afslutning.  Fra  en  mægtig  Niche  med  en  dekorativ 
Gruppe,  der  forestiller  Menneskeslægten,  som  af  Fremskridtet  ledes  mod 
Fremtiden,  bruser  Vandet  ned  over  halvrunde  Afsatser,  medens  en  Mængde 

fantastiske  Dyreskikkelser  sende  Vandstraaler  ned  i  det  sydende  og  bob¬ 
lende  Vand,  hvis  Kaskader,  ligesom  hele  den  bagved  liggende  Facade, 
om  Aftenen  skal  oplyses  med  farvede  elektriske  Lamper.  Marsmarken  vil 
blive  Aftenfesternes  Centrum  og  Chåteau  dJeau  deres  Baggrund. 

Bag  Elektricitetspalæet  i  Midten  af  den  store  Maskinhal  fra  1889  er 
Udstillingens  Festhal  opført.  Bygningen  af  denne  kunde  først  paabe¬ 
gyndes,  da  den  aarlige  Salon  var  sluttet  for  i  Fjor,  og  det  er  med  Undren, 
at  man  betragter  det  mægtige  dekorerede  Rum,  naar  man  erfarer  den  korte 
Tid,  paa  hvilken  det  er  blevet  til.  Endnu  8  Dage  forinden  Udstillingen 
skulde  aabnes,  var  Rummet  tæt  pakket  med  Stilladser,  medens  de  nøgne 
Jærnkonstruktioner  overalt  stak  frem,  kun  det  i  alle  Farver  spillende  Glas¬ 
loft  i  den  flade  Hvælving  tegnede  til  at  blive  færdigt.  Uindviede  stirrede 
haabløst  paa  dette  Virvar  og  rystede  mistroisk  paa  Hovedet,  men  paa  Aab- 
ningsdagen  vare  alle  Stilladser  borte,  Gulvet  lagt,  Loft  og  Vægge  prydede 
med  allegoriske  Malerier  og  mægtige  Drapperier  ophængte  i  Buerne,  - — 
kort  sagt,  Salle  des  Fétes  saa  færdig  ud,  selv  om  den  end  ikke  var  det. 
Blot  man  kunde  sige  det  samme  om  de  øvrige  Dele  af  Udstillingen. 

Omkring  Eiffeltaarnets  Fod  er  Terrænet  tæt  optaget  af  Pavilloner  for 
specielle  Udstillinger;  man  finder  her  imellem  store  og  rige  Facader, 
hvoraf  dog  de  færreste  have  kunstnerisk  Betydning;  anføres  kan  Palais  du 
Costume,  Palais  Lumineux,  som  forresten  er  et  grønt  Uhyre,  men  ganske 
fantastisk,  Palais  de  la  Femme,  og  som  det  bedste  Panorama  du  Tour  du 
Monde,  der  hovedsagelig  bestaar  af  en  Sammenbygning  af  forskellige  asia¬ 
tiske  Stilarter,  gennemført  med  en  Omhu  og  Nøjagtighed,  der  fortjener 
den  største  Opmærksomhed.  Nede  ved  Seinen,  paa  begge  Sider  af  Pont 
d’Jena,  ligge  nogle  større  Bygninger,  en  for  Navigation  de  Commerce  og 
en  for  Forets,  Chasse,  Péclie  et  Cueillettes ;  den  sidste  adskiller  sig  i  sin  indre 
Konstruktion  en  Del  fra  de  øvrige  Udstillingsbygninger,  idet  den  er  opført 
af  Træ  og  dekoreret  i  kraftige  Farver;  udvendig  viser  den  dog  den  samme 
hvide  Stukfacade,  som  de  andre  Bygninger. 

Paa  den  anden  Seinebred  danner  Palais  du  Trocadéro  Baggrunden  paa 
Toppen  af  det  stærkt  stigende  Terræn.  Det  er  uforandret  den  samme 
Facade,  som  i  1878  og  1889;  den  ser  nu  noget  mørk  og  alvorlig  ud  ved 
Siden  af  alle  de  hvide  Pavilloner  og  lysende  Farver  i  Tage  og  Kupler, 
som  foran  det  i  myldrende  Mangfoldighed  er  vokset  frem  af  Jorden,  men 
der  er  over  det  gamle  Udstillingspalæ  en  sikker  Holdning  og  værdig  Ro, 
som  virker  godt,  naar  Øjet  falder  derpaa,  efter  at  have  flakket  om  i  det 
blændende  Hav  af  hvide  Vægflader,  som  dominere  Udstillingsparken. 

Ved  Siden  af  Pont  de  l' Alma  ligger  en  stor  hvid  Bygning,  ret  fin  og 
enkel  i  sine  Linier,  stærkt  paavirket  af  Louis-Seize  Stilen ;  i  denne 

skal  Aarets  mange  Kongresser  afholdes,  og  den  rummer  derfor  ingen 
egentlige  Udstillingsrum.  Noget  fra  denne,  men  paa  samme  Seinebred  og 
med  Ryggen  mod  Cours-la-Reine,  træffer  man  et  Par  mægtige  Drivhuse, 
der  med  sine  buede  Glastage  og  lette  lysgrønne  Facadedekorationer  tage 
sig  helt  festlige  ud,  naar  Solen  spiller  i  de  blanke  Ruder  og  blander  sig 
med  Lysreflekserne  fra  Floden.  Et  Stykke  længere  henne  er  Byen  Paris’ 
Bygning  opført;  den  er  i  en  Art  moderne  fransk  Renaissance  med  nogle 
stive  Taarne,  ret  tør  og  kedelig.  Men  Udstillingen  indenfor  er  desto  mere 
interessant,  idet  den  rummer  Planer  og  Modeller  af  de  kommunale  Vej¬ 
og  Bygningsarbejder  i  Paris.  Lige  overfor  sidstnævnte  Bygninger  er  den 
anden  Seinebred  optaget  af  de  fremmede  Nationers  Pavilloner,  som  vi  tid¬ 
ligere  har  beskrevet  i  dette  Tidsskrift. 

Vi  har  nu  i  store  Træk  omtalt  de  vigtigste  af  Udstillingens  Bygninger; 
det  vilde  føre  for  vidt  at  fordybe  sig  mere  deri,  thi  dersom  enhver  af  Ud¬ 
stillingens  Ffundredtal  af  Pavilloner  og  Palæer  skulde  gennemgaas,  vilde 
hertil  fordres  mere  end  en  Aargang  af  dette  Tidsskrift.  Vi  kan  dog  ikke 
afslutte  forinden  vi  har  nævnt  et  Par  Anlæg,  der  vel  ikke  direkte  sortere 
under  Udstillingen,  men  dog  ere  bievne  til  med  denne  for  Øje.  Dette 
er  saaledes  Tilfældet  med  Vieux  Paris ,  det  gamle  taknemmelige  Udstillings¬ 
nummer,  som  nu  i  lokale  Udgaver  snart  har  travet  hele  Europa  rundt. 
Hver  Gang  dukker  det  frem  i  ny  Skikkelse  og  gennemarbejdet  med  mere 
Omhu  end  sine  Forgængere;  men  trods  sin  historiske  Korrekthed  og 
trods  de  mange  interessante  og  snurrige  Enkeltheder,  som  »Gamle  Paris« 
fremviser  i  sine  Huse  og  Gader,  forekommer  Illusionen  her  os  ikke  saa 
god  som  f.  Eks.  i  »Gamla  Stockholm«  i  1897. 

Et  andet  stort  og  godt  gennemført  Anlæg  er  den  schweiziske  Landsby, 
som  med  sine  Bjærge,  Græsgange  og  Hytter  er  af  udmærket  Virkning;  — 
særlig  findes  i  disse  Hytter,  som  ere  veritable  gamle  Schweizerhuse,  en 
Rigdom  af  smukke  og  maleriske  Motiver,  som  virkelig  fortjener  Beundring. 

Der  er  gaaet  vilde  Rygter  om,  at  Udstillingen  aldrig  vil  naa  at  blive 
færdig,  fordi  den  er  for  stor  og  uoverkommelig.  Dette  er  selvfølgelig 
overdrevet.  Næsten  alle  Bygninger  ere  for  det  Ydres  Vedkommende 
færdige  nu,  og  Resten  vil  sikkert  følge  efter  inden  iste  Juni.  Naar  saa 
alt  dette  er  naaet,  naar  alle  Anlæg,  Plantninger  og  Blomster  staa  i  deres 
fulde  Sommerpragt,  naar  de  tusinde  Flag  og  Vimpler  bryder  Facadernes 
lange  Linier  og  naar  Kaskadernes  brusende  Vandmasser  glimte  i  Solen  og 
køle  Luften,  medens  det  brogede  Menneskehav  bølger  og  trænges  i  Parken, 
saa  rives  man  med  i  det  Hele  og  Store  og  glemmer  at  se  og  kritisere 
Smaatingene  —  og  det  vil  maaske  ogsaa  være  det  bedste.  A. 


ARCHITEKTERNES  NAVNE. 


Vi  liave  modtaget  følgende: 

Hr.  Redaktør! 

T  T vorfor  ser  man  aldrig  Architekters  Navne  paa  de  Bygninger,  de  have  op- 
T  T  ført  og  givet  Tegning  til?  Ved  en  hvilkensomhelst  anden  Kunstydelse  er 
man  aldrig  i  Tvivl  om,  hvem  den  skyldes,  og  hvem  der  skal  høste  Æren  eller 
Skammen  af  den.  I  Litteraturen  staar  Forfatterens  Navn  trykt  paa  Titelbladet,  i 
Malerkunsten  findes  Kunstnerens  Navn  som  Signatur  nederst  paa  Billedet,  i  Skulp¬ 
turen  staar  det  indhugget  paa  Fodstykket  o.  s.  v.  —  kun  i  Architekturen  gemmer 
det  sig  beskedent,  alt  for  beskedent  i  Glemselens  Mørke.  Og  dog  vilde  det 
være  lige  saa  berettiget,  om  Architektens  Navn  blev  draget  frem,  som  alle  de 
andre  Kunstneres.  I  Paris  er  det  almindelig  Skik  og  Brug;  der  ser  man  hvert 
Øjeblik  paa  et  Hus  indhugget  paa  et  passende  Sted:  Monsieur...,  arebitecte. 
I  København  findes  det,  saa  vidt  vides,  kun  et  eneste  Sted.  Der  er  sikkert  Ingen, 
der  vil  falde  paa-  at  betragte  dette  som  »Reklame«,  skønt  man  jo  ganske  i  Al¬ 
mindelighed  er  tilbøjelig  til  at  se  fejl  paa  det  Nye,  der  fremkommer.  For  enhver 
Ven  af  Bygningskunsten  vil  det  være  en  velkommen  Foranstaltning  og  med  en 
ikke  ukendt  Vending  afhjælpe  et  »længe  dybtfølt  Savn«.  For  det  store  Publikum, 
der  ser  med  Ligegyldighed  paa  Architektur,  vil  det  have  sin  Betydning,  idet  det 
fremhæver  Personligheden  og  slaar  hans  Navn  fast  i  den  almindelige  Bevidsthed ; 
og  for  selve  Architektstanden  vil  det  kun  være  til  Gavn,  at  dens  Navne  blive 
fremdragne  og  med  Ære  kunne  gøre  sig  gældende  i  den  Udvikling  af  Aandslivet, 

hvori  ogsaa  de  have  en  virksom  Del.  —  , 

n  Ærbødigst 

En  Ven  af  Architektur. 


FORSKELLIGT. 


Tuborg-Konkurrencen.  Bedømmelsen  af  de  indleverede  Skitser  blev  Tirsdag 
den  i.  Maj  foretagen  af  Xylograf  F.  Hendriksen,  Maleren  Joh.  Rohde  og  Fabrik¬ 
ejer  Alfr.  Benzon. 

Da  der  var  indkommet  mange  smukke  Tegninger  til  en  Etikette,  har  »Tu- 
borgs  Fabriker«  udsat  2  Ekstrapræmier  paa  henholdsvis  100  og  50  Kr.,  saaledes 
at  der  ialt  bliver  uddelt  5  Præmier  for  Etiketter.  Ved  at  aabne  de  med  Skitserne 
indsendte  Navnesedler  viste  det  sig,  at  iste  Præmie  for  Tegning  til  en  Plakat, 
1000  Kr.,  tilfaldt  Maleren  J.  F.  Willumsen,  2den  Præmie,  500  Kr.,  Maleren 
Niels  Fr.  Larsen,  3die  Præmie,  200  Kr.,  Architekt  A.  J.  F.  Brandt. 

For  Etiketterne  tilfaldt  iste  Præmie,  200  Kr.,  Maleren  Erik  Struckmann. 
2den  Præmie,  100  Kr.,  henholdsvis  Maleren  Sven  Hammershøi  og  Architekt 
P.  V.  Jensen-Klint  ;  de  2  3 die  Præmier,  hver  paa  50  Kr.,  tilfaldt  Maleren 
Gerhard  Heilmann  for  2  under  forskellige  Mærker  indsendte  Udkast. 

Arbejderne  have  i  disse  Dage  været  udstillet  offentlig  i  Frederiksberggade  34. 


Tyi  EDDELELSER  FRA  AKADEMISK  ARCHITEKTFORENING  udkommer  den  iste  og  lede  i 
hver  Maaned. 

Abonnement  å  i  Krone  pr.  Kvartal  kan  tegnes  paa  alle  Postkontorer  og  i  Ekspeditionen, 

Udgiver:  AKADEMISK  ARCHITEKTFORENING. 

Redaktør;  Architekt  K.  ARNE-PETERSEN,  Kontor  Vestervoldgade  96.  B.  Telf.  17524. 


Avertissementsprisen  er  1 
Kr.  pr.  Kv.-Tom.  Annoncer  kan 
indsendes  under  Adresse :  Hr.  Maler 
T.  E.  Lundbye,  Industribygn.,  B. 

Redaktionens  Kontor  er  Vester¬ 
voldgade  96.  Telf.  17524. 

Ekspedition  i  Helgolands- 

KJ  0  BEN  HAVN 

DEN  I.  JUNI  19  0  0 
2.  A ARGANG  N2  I  7 


VILLA  I  HELLERUP. 


Tømmermester  J.  H.  C.  Christensens  Villa  i  Hellerup  er  opført  i  1898 
af  Architekt  L.  Clausen.  Facaderne  ere  pudsede  i  Kalk  og  hvidtede 
undtagen  Hjørner  og  Sokkel  til  Stuens  Brystningshøjde  samt  Stik  over 
Døre  og  Vinduer,  som  ere  murede  af  røde  Facadesten.  Taget  paa  selve 
Huset  er  af  Skifer,  paa  Karnapperne  af  Kobber.  Bygningen,  hvortil  Tøm- 


VILLA 

I  HELLERUP. 

rermester  J.  H.  C.  Christensen  selv  leverede  Tømmerarbejdet,  ejes  nu  af 
Grosserer  Plum.  Som  deltagende  i  Opførelsen  maa  nævnes  Murermester 
N.  O.  Svendsen,  Snedkermestrene  Holm  &  Nielsen,  Blikkenslager  V. 
Nielsen,  Malermester  Krebs,  Stukkatørerne  Ludvigsen  &  Fyhn  m.  fl. 


»KAPELHUSET«  I  VEDBÆK. 


Kapelhuset  er  opført  i  1898  af  Architekt  L.  Clausen  for  M.  E.  Grøns 
og  Hustrus  Familielegat  og  ligger  i  Nærheden  af  Kapellet  i  Vedbæk. 
Bygningen*  afgiver  Bolig  for  en  Gartner  og  flere  Funktionærer  paa  Gros- 


» KAPELHUSET« 
I  VEDBÆK. 

serer  Grøns  Ejendom  »Rolighed«  i  Vedbæk.  Den  er  opført  nf  røde,  haand- 
strøgne  Sten  i  Stuens  og  iste  Sals  Højde;  Gavlene  ere  af  Bindingsværk 
med  kalkpudsede  og  hvidtede  Tavl,  Taget  er  dækket  med  røde  Falstagsten. 
Byggesummen  var  circa  10,000  Kr.,  og  Bygningen  har  været  taget  i  Hoved¬ 
entreprise  af  Murermester  N.  P.  Jørgensen,  Kjøbenhavn;  af  Mestre  fra  Ved¬ 
bæk  har  Tømrermester  R.  Rasmussen,  og  Malermester  Jørgensen  deltaget 
i  Opførelsen. 


YDERDØR  TIL  EN 
SOMMERBOLIG. 


Fabrikant,  Cand.  polyt. 

J.  Wieds  Sommer¬ 
bolig,  hvortil  er  udført 
en  dobbelt  Yderdør  efter 
hosstaaende  Afbildning,  er 
beliggende  Syd  for  Aar¬ 
hus  paa  en  af  Skaade  Bak¬ 
ker,  hvorfra  man  har  en 
smuk  Udsigt  over  Aarhus- 
bugten.  Huset  er  opført 
i  Aaret  1898  efter  Teg¬ 
ning  af  Hr.  Eilert  Lassen, 
hvorimod  Tegningerne  til 
Yderdøren  er  udført  af  Ar- 
chitekt  Harild,  Aarhus. 

Materialet,  der.  saavel 
til  Rammer  som  Fyldinger 
er  af  2  Tom. s  Tykkelse, 
bestaar  af  godt  Fyrretræ. 
Billedskærerarbejdet  er  ud¬ 
ført  af  V.  Lassen,  Snedker¬ 
arbejdet  af  R.  Nielsen  og 
Malerarbejdet  med  Lazur- 
farver  og  ægteForgyldning 
af  Kruse,  alle  af  Aarhus. 

Fotografiet  er  taget  før 
Døren  er  malet  og  frem¬ 
stiller  den  indvendige  Side. 


YDERDØR  TIL  EN  ARCHITEKT 

SOMMERBOLIG  HARILD. 


LÆGE  WINGES  LANDSTED  VED  AARHUS. 


IForaaret  1898  købte  Hr.  Læge  Winge  et  ca.  3  Tdr.  Land  stort  Grund¬ 
areal  paa  Skaade  Mark  ved  Aarhus,  for  derpaa  at  opføre  et  Landsted 
til  Sommerbolig. 

Da  Beliggenheden  er  særdeles  smuk  paa  et  Højdedrag  tæt  udenfor 
Marselisborg  Skove  med  fri  Udsigt  til  disse  og  til  Aarhus  Bugten  og  med 
Landskabet  Mols  som  Baggrund,  ønskede  Hr.  Winge,  at  der,  foruden  at 
Bygningen  fik  et  landligt  Præg,  tillige  toges  Hensyn  til  de  smukke  Om¬ 
givelser,  saaledes  at  man  fra  Værelserne  fik  fri  Udsigt,  og  at  der  fra  for¬ 
skellige  Lokaler  blev  Adgang  til  rummelige  Verandaer  og  Altaner. 

Efterat  Bygningens  Beliggenhed  paa  Grunden  var  bestemt,  paabegyndtes 
de  ret  betydelig  Forarbejder,  saasom  Vejanlæg  etc.,  og  der  udførtes  i  For¬ 
bindelse  med  Ejeren  af  Nabogrunden  et  fuldstændigt  lille  Vandværk,  som 
tillige  kan  forsyne  flere  af  de  omliggende  Huse  med  Vand.  Derefter  ud¬ 
førtes  det  store  Haveanlæg  med  Beplantning,  alt  efter  Tegninger  af  Hr.  Land¬ 
skabsmaler  Diedrichsen  fra  Aarhus,  og  under  hans  Ledelse. 


LANDSTED 
VED  AARHUS. 


ARCHITEKT 

KUHNELL. 


Tidligt  i  Foraa  ret  1899  paabegyndtes 
dernæst  Opførelsen  af  selve  Bygningen, 
hvis  Kælder  og  Stueetage  er  af  Grund¬ 
mur,  medens  den  øverste  Etage  er  af  Bin¬ 
dingsværk,  idet  Huset  kun  er  bestemt  til 
Sommerophold.  I  Kælderen  findes  Køk¬ 
kenlokaler,  Vadske-  og  Rullestue,  Elevator 
m.  m.  I  Stuen  findes  de  daglige  Opholds¬ 
værelser,  Spisestue  med  vedliggende  An- 
retterum,  Pigeværelse  m.  m.,  og  paa  iste 
Sal  findes  Soveværelser,  Gæsteværelser 
m.  m.  Sokkelen  er  i  hele  Højden  opført  af  røde  Mursten  og  fuget.  Over 
Sokkelen  og  imellem  Bjælkehovederne  er  der  muret  en  Frise  i  Mønster- 
muring  med  hvidtet  Bund,  ligesom  der  er  anvendt  enkelte  røde  Mursten 
ved  Vinduer  og  Døre;  men  iøvrigt  ere  alle  Murflader  hvidtede. 

Bindingsværket  og  det  øvrige  Træarbejde  —  hvorpaa  der  hist  og  her 
er  anvendt  en  Del  Billedskærerarbejde  —  er  malet  med  røde  og  grønne 


LANDSTED 
VED  AARHUS. 

Farver.  Tagfladerne  ere  tækkede  med  Straa.  I  Værelserne  ere  Bjælkerne 
synlige,  der  er  anvendt  Træpaneler,  som  i  Spisestuen  ere  saa  høje,  at  Døren 
ligger  i  Panelet  og  udgør  en  Del  af  dette,  ligesom  en  Udbygning  af  Panelet 
danner  Stuens  Buffet. 

I  alle  Lokalerne  tænkes  Bjælker  og  Paneler  malede  overvejende  med 
grønne  og  røde  Farver.  Vægfladerne  blive  dekorerede  med  Kalkfarver 
paa  hvidtet  Bund. 

Selve  Bygningen  har  kostet  ialt  ca.  20,000  Kr. 

Murerarbejdet  er  udført  af  Hr.  Murermester  Chr.  Jensen  fra  Aarhus. 
Tømmer-  og  Snedkerarbejdet  af  Hr.  Arnolf  Thomsen,  ligeledes  fra  Aarhus. 


DØDSFALD. 


Den  15.  Maj  døde  Architekt  Henrik  Vilhelm  Brinkopff.  Han  blev 
født  i  København  1823  og  var  Søn  af  daværende  Instrumentmager 
og  Orgelbygger  Heinrich  Brinkopff.  Som  ungt  Menneske  blev  han  sat  i 
Billedskærerlære  og  modtog  samtidig  Undervisning  paa  Kunstakademiet. 
Han  nedsatte  sig  dernæst  som  Billedskærer  i  København  og  virkede  i  dette 
Fag  i  en  lang  Aarrække,  men  opgav  det  for  fuldstændig  at  hellige  sig 
Tegne-  og  Arkitektvirksomheden.  Særlig  som  Møbel-  og  Dekorations¬ 
tegner  har  han  udført  en  Mængde  Arbejder,  og  indtil  for  en  Snes  Aar 
siden,  da  kun  faa  Architekter  dyrkede  denne  Specialitet,  var  hans  Hjælp 
meget  søgt  af  Fagfolk  og  Private,  da  han  havde  et  solidt  Kendskab  til 
Træets  Behandling  og  Møblernes  Karakter  og  Konstruktion.  Ved  den  nor¬ 
diske  Industri-  og  Kunstudstilling  i  1872  blev  det  ham  overdraget  at  lede 
Udstillingens  indre  Arrangement,  og  lignende  Hverv  udførte  han  senere 
med  stor  Dygtighed  ved  Udstillingerne  i  Wien  1873,  i  Aarhus  1876,  Malmø 
1881  og  København  1888.  I  1884  indrettede  han  Fredericiagadens  Kaserne 
til  Rigsdagsbygning  og  i  1880  og  1885  forestod  han  som  Architekt  Op¬ 
førelsen  af  Etablissementet  »National«  og  Cirkusbygningen  i  Jernbanegade. 
Brinkopff  var  en  ualmindelig  flittig  og  stræbsom  Mand,  der  ved  sin  per¬ 
sonlige  Elskværdighed  tillige  skaffede  sig  mange  Venner.  I  de  senere  Aar 
maatte  han  paa  Grund  af  svækket  Helbred  trække  sig  tilbage  fra  sin  Virk¬ 
somhed,  men  at  han  ikke  derfor  var  glemt,  viste  den  store  Skare  af  ældre 
°g  y«gre  Repræsentanter  for  Haandværk  og  Industri,  der  gav  Møde  ved 
hans  Jordefærd. 

w.  c. 


a  Kjøbenhavn  skred  til  den  store  og  kostbare  Omordning  af  Kloakledningerne, 


-X_ s  antog  man,  at  dette  hovedsagelig  skete  for  at  muliggøre  en  almindelig 
Indførelse  af  Vandklosetter  uden  at  forurene  Vandet  i  Havnen. 

Saavel  Ingeniører  som  Læger  hævdede,  at  Vandklosetternes  Indførelse  vilde 
betegne  et  mægtigt  sanitært  Fremskridt,  og  man  blev  forberedt  paa,  at  naar  de 
bleve  udførte  godt,  og  at  naar  Spildevandsledningerne  udførtes  noget  bedre  og 
bekosteligere  end  hidtil,  saa  vilde  man  ved  deres  Indførelse  ganske  slippe  for  de 
ikke  ubetydelige  Gener,  som  ere  forbundne  med  Luftklosetterne. 

Afgiften  for  et  Vandkloset  blev  foreløbig  holdt  urimelig  høj,  saalænge  Spilde¬ 
vandet  endnu  løb  ud  i  Havnen;  men  mange  Bygherrer  begyndte  dog  at  tænke 
paa  i  nye  Ejendomme  at  lade  opsætte  Faldrør,  for  saa  snart  Hovedkloakerne  vare 
omlagte  og  Klosetafgiften  nedsat,  at  kunne  installere  W.  C.’s  i  deres  Ejendomme. 

Saa  kom  det  mærkelige  Tillæg  til  Sundhedsvedtægten  af  15de  Juni  4898 
»som  et  Lyn  fra  en  klar  Himmel«,  dette  Tillæg,  som  skærper  Fordringerne  til 
selve  Klosetrummet,  og  som  stiller  større  Fordringer  til  et  W.  C.  end  til  et 
Luftkloset. 

Medens  man  for  Luftklosetterne  til  Ventilation  af  Rummet  kun  forlanger  et 
3  Tom.  Zinkrør,  der  »saavidt  muligt«  skal  ligge  ved  Siden  af  et  opvarmet 
Skorstensrør,  forlanges  der  for  Vandklosetter  et  seperat  Rør  af  mindst  16  □  Tom¬ 
mer,  o:  et  4V2  Tommers  Zinkrør,  og  hvis  man  foretrækker  et  fælles  muret 
Rør,  skal  det  ligge  ved  Siden  af  et  opvarmet  Skorstensrør  eller  forsynes  med 
kunstig  Træk. 

Det  vilde  ganske  vist  være  ønskeligt,  om  alle  Rum  i  et  Hus  havde  direkte 
Lys  og  effektiv  Ventilation;  men  det  er  tvivlsomt,  om  et  Vandklosetrum  er  det, 
der  trænger  haardest  til  disse  Gaver.  Der  vilde  have  været  mere  Mening  i  med 
Vandklosetternes  Indførelse  for  Øje  at  skærpe  Fordringerne  til  Luftklosetter  noget, 
men  idetmindste  foreløbig  at  være  ret  liberal  overfor  Vandklosetter. 

Har  Sundhedskommissionen  mon  hørt,  at  direkte  Sollys  dræber  Bakterier? 

Og  tror  dens  Medlemmer  maaske,  at  der  gennem  et  mat  Vindue,  som  ven¬ 
der  mod  Nord  og  mod  en  snæver  Gaard,  kommer  saa  meget  Lys,  at  denne 
Virkning  opnaas? 

Anden  rimelig  Forklaring  er  det  vanskeligt  at  finde  for  denne  Fordring, 
selv  i  et  Land,  hvor  der  en  stor  Del  af  Aaret  kun  vilde  komme  Sol  gennem 
et  klart  Vindue  mod  Syd  i  nogle  faa  Timer  af  Døgnet,  og  uagtet  man  ikke 
kan  paalægge  Beboerne  kun  at  benytte  Klosettet,  naar  Solen  er  paa  Himlen. 
Som  Fordringerne  nu  ere,  kan  der  med  lidt  Besvær  indrettes  Vandkloset  i  en  6 
Værelsers  Lejlighed.  Dog  fristes  man  let  af  Fordringerne  om  direkte  Lys  og  af 
det  dyre  Faldrør  til  at  slaa  Klosetrum  og  Badeværelse  sammen  til  et  Rum,  hvilket 
skulde  synes  at  være  uheldigt,  hvis  et  Vandkloset  er  saa  farlig  en  Genstand, 
navnlig  naar  man  betænker,  at  kun  de  færreste  Lejere  kende  den  af  Værten  ud¬ 
stedte  Deklaration  om  ikke  at  benytte  Badeværelset  til  Natteophold  og  derfor  i 
en  snæver  Vending  rede  Seng  i  Badekarret  til  en  Feriegæst.  Naar  der  tilmed  i 
dette  Rum  findes  Kloset,  vil  Deklarationen  ofte  blive  tilsidesat,  særlig  i  Blomme¬ 
tiden. 

Men  i  de  6  Værelsers  Lejligheder  have  Forholdene  hidtil  været  saaledes,  at 
et  Luftkloset  kunde  anbringes,  og  blev  anbragt,  paa  en  taalelig  Maade. 

Derimod  have  Forholdene  i  de  mindre  Lejligheder  hidtil  været  yderst  be¬ 
klagelige.  Luftklosettet  har  sjældent  været  forsynet  med  Urinafløb  og  oftest  været 
anbragt  mellem  Køkken,  Spisekammer  og  Soveværelse,  kun  adskilt  fra  disse  ved 
B ræddeskillerum.  Det  er  fuldkomment  mørkt  og  kan  i  Reglen  lugtes  i  Entréen 
og  som  oftest  spores  i  Køkkenet  og  Sovekammeret,  undertiden  i  den  hele  Lej¬ 
lighed.  En  bedre  Tjenestepige  bærer  ikke  en  Klosetspand  ned,  og  de  fleste 
Familier  leje  til  denne  Tjeneste  en  Kone,  som  højest  kommer  2  Gange  ugentlig, 
bor  disse  Lejligheder  vilde  det  at  kunne  installere  et  W.  C.  i  det  nuværende 
Klosetrum  med  Bibeholdelse  af  det  eksisterende  3  Tom.  Zinkrør  betyde  en  emi¬ 
nent  Forbedring;  men  ifølge  Forordningen  af  Juni  1898  kan  dette  kun  tillades 
af  sær  Naade,  hvorimod  de  saa  godt  kunne  beholde  det  nuværende  Svineri.  I 
n\  e  Ejendomme  kan  dei  nu  saa  godt  som  slet  ikke  indrettes  et  Klosetrum  i 
mindre  Lejligheder. 

Man  har  hidtil  kunnet  indrette  to  gode  3  Værelsers  Lejligheder  med  ca. 
27  Alen  Facade.  Hvis  de  skulle  forsynes  med  direkte  Lys  til  Klosetrummet, 
vil  der  kræves  ca.  30  Alen  Facade,  med  mindre  Pigeværelset  opgives  eller  re¬ 
duceres  til  et  latterligt  Minimum.  Lejligheden  forøges  herved  med  ca.  24  □  Alen, 
uden  at  der  kan  paaregnes  nogen  særlig  Forhøjelse  af  Lejeafgiften.  Installation 
af  Vandkloset  kan  regnes  til  110  Kr.  pr.  Lejlighed,  de  øvrige  Udgifter  ved  Ejen¬ 
dommens  Opførelse  til  110  Kr.  pr.  Q  Alen.  Fordyrelsen  bliver  følgelig  (24  -J-  3) 
X  110=  3190  pr.  5  Lejligheder  o:  640  Kroner  pr.  Lejlighed.  Naar  man  be¬ 
tænker  Klosetafgiften  plus  Afgiften  forVandforbrug,  der  betales  af  Værten,  maatte 
en  saadan  Lejlighed  beregnes  til  mindst  60  Kroner  højere  aarlig  Leje,  end  hvis 
den  indrettedes  uden  Klosetrum.  Den  praktiske  Følge  af  det  sidste  Tillæg  til 
Sundhedsvedtægten  har  derfor  været,  at  selv  rummelige  og  iøvrigt  gode,  mindre 
Lejligheder  nu  indrettes  langt  siettere  end  før,  idet  man  ganske  opgiver  at  for¬ 
syne  dem  med  et  lovmedholdeligt  Klosetrum,  men  udstyrer  dem  med  et  »Skab«, 
til  hvilket  der  hverken  er  Adgang  for  Lys  eller  Luft  og  som  ikke  har  over  3  Alens 
Højde,  da  den  øverste  Del  deraf  afskildres  til  Opbevaring  for  Syltetøj  eller  smud¬ 
sigt  Linned,  men  i  hvilket  de  fleste  Lejere  straks  opstille  et  Luftkloset. 

Som  dette  »Skab«  er  bygget,  kan  der  aldrig  deri  anbringes  et  Kloset  paa 
en  forsvarlig  Maade,  end  ikke  et  Vandkloset.  Rummet  er  urimeligt  lille,  og  der 
findes  hverken  Vand-  eller  Gasledninger  i  Nærheden,  endsige  Skorstensrør.  Dog 
kan  det  for  Tiden  ligesaalidt  forbydes  en  Lejer  at  anbringe  en  flyttelig  »Natstol« 
i  dette  »Skab«  som  at  anbringe  den  i  Sovekammeret  eller  andetsteds  i  Lejligheden, 
og  det  vil  sikkert  aldrig  kunne  forbydes  med  Virkning.  Hvis  Sundhedskommis¬ 
sionen  i  København  vil  optage  en  Statistik  over  Forholdet  mellem  de  fra  Juni 
1 897  til  Juni  1898  indrettede  3 — 4  Værelsers  Lejligheder  med  et  tarveligt,  men 
da  tilladeligt  Klosetrum  og  de  siden  Juni  1898  indrettede  3— -4  Værelsers  Lej¬ 
ligheder  med  »Skab«,  men  uden  Klosetrum,  vil  den  sikkert  faa  et  frygteligt  Bevis 
for  Virkningen  af  Tillæget  af  Juni  1898. 

Naar  man  vil  indrette  Gaardlatriner  som  Vandklosetter,  er  det  ønskeligt  at 
flytte  dem  ind  i  Ejendommens  Kælder  eller  Stueetage  af  Hensyn  til  Frosten.  Det 
er  imidlertid  ifølge  »Tillæget«  ikke  tilstrækkeligt  at  skaffe  direkte  Dør  fra  Gaarden 


200 


med  Tremmer  og  Vindue  ovenover.  Der  skal  tillige  skaffes  \  entilation  gennem 
Rør,  som  føres  op  over  Taget.  En  Tremmedør  giver  dog  Rum  nok  til  en  »Vind«, 
og  Latrinrummet  skal  »ved  Skillemur  og  Overhvælving  af  mindst  i  Stens  Tyk¬ 
kelse  være  afsondret  fra  ethvert  tilstødende  Lokale«.  Man  kunde  have  ventet, 
at  naar  et  Vandkloset  i  Kælderen  enten  havde  direkte  Indgang  fra  Gaarden  med 
Tremmedør  eller  indvendig  tæt  Dør  til  Kælderen  og  Ventilation,  saa  vilde  det 
blive  foretrukket  for  en  Række  snavsede  Tønder,  fyldte  med  gæret  Latrin,  anbragte 
i  Gaarden  lige  under  Køkkenvinduerne.  Men  Sundhedskommissionen  foretrækker 
aabenbart  Tønderne.  De  Lrederiksbergske  Myndigheder  have  hidtil  stillet  sig 
ganske  anderledes  til  denne  Sag,  og  der  er  derfor  i  de  sidste  3  Aar  i  en  bety¬ 
delig  Del  af  de  nyopførte  Ejendomme  med  mindre  Lejligheder  indrettet  Kloset¬ 
rum  efter  de  ældre  Lordringer,  som  i  Henhold  til  Planer,  udarbejdede  paa  luede- 
riksberg  Stadsingeniørs  Kontor,  ere  forsynede  med  Klosetfaldrør  og  Vandledning, 
idet  man  har  ment,  at  det  kun  vilde  være  en  Lorbedring,  om  der  snart  kunde 
•  komme  Vandklosetter  i  disse  Rum.  Et  ikke  ringe  Antal  mørke  Klosetrum  ven¬ 
tilerede  ved  et  3  Tom.  Zinkrør  ere  allerede  nu  forsynede  med  Vandkloset,  dels 
mod  en  Afgift  af  30  å  100  Kroner  aarlig,  dels  gratis  som  Porsøg.  Det  er  her¬ 
ved  tilstrækkeligt  bevist,  at  Vandklosetterne  i  saadanne  Rum  aldeles  ikke  forvolder 
Ulemper,  naar  blot  Afløbet  er  vel  ordnet. 

Hvad  skulde  der  vel  ogsaa  ske? 

Ekskrementerne  sænkes  øjeblikkeligt  i  Vand  og  fjærnes  fuldstændigt  ved  Ud¬ 
skylning  faa  Sekunder  derefter.  Der  kan  ganske  vist  i  Klosetrummet  undslippe 
den  Besøgende  en  »Vind«,  som  ikke  udskyflles,  men  til  hvis  hjæinelsc  et  3  Tom. 
Zinkrør  er  mere  end  tilstrækkeligt.  Den  samme  »Vind«  kan  jo  undslippe  ham 
i  enhver  af  de  ganske  uventilerede  Stuer  uden  at  genere  Sundhedskommissionens 
Næse. 

Nu  er  Vandklosetafgiften  paa  Prederiksberg  bleven  nedsat,  og.  samtlige  Hus¬ 
værter,  som  endnu  have  Luftklosetter  i  Rum,  der  ere  forsynede  med  Paldrør,  an¬ 
drage  om  Tilladelse  til  at  installere  Vandklosetter,  men  erfare  til  deres  store 
forbavselse,  at  Frederiksbergs  Sundhedskommission  vil  stille  den  samme  urimelige 
Lordring  som  den  kjøbenhavnske  og  enten  nægte  dem  Tilladelse  til  at  opstille 
Vandklosetter  eller  tvinge  dem  til  at  foretage  betydelige  og  forstyrrende  Foran¬ 
dringer  i  deres  nye  Ejendomme  for  at  opnaa  Tilladelse  til  at  benytte  de  Paldrør, 
som  med  stor  Bekostning  ere  opsatte,  i  Henhold  til  Planer,  udarbejdede  og  ap¬ 
proberede  af  Kommunens  egne  Embedsmænd.  De  kunne  derimod  i  al  Evighed 
beholde  de  interimistiske  Luftklosetter  i  de  nuværende  Rum,  og  de  spørge  derfor 
forundrede  hinanden,  om  man  har  til  Hensigt  at  forhindre  Vandklosetternes  Ind¬ 
førelse,  som  Følge  af  Hovedkloakernes  Forbedring.  Det  synes  i  Sandhed  saa. 

Hvis  der  i  en  engelsk  By  opstod  den  vanvittige  Forestilling  blandt  Indbyggerne, 
at  de  kunde  »gøre«  Guld,  og  de  som  Følge  deraf  begyndte  at  borttage  de  gamle 
Vandklosetter  for  at  opsamle  og  lagre  Latrinen  i  Lejlighederne,  saa  vilde  den 
stedlige  Sundhedskommission  næppe  kunne  modvirke  dette  mere  effectivt  end  ved 
at  opstille  de  Fordringer  til  et  Luftkloset,  som  man  nu  Aar  1900  i  Kjøbenhavn 
stiller  til  et  Vandkloset.  Angloman. 

BØGER  OG  TIDSSKRIFTER. 


Fra  Andr.  Schous  Boghandel  (Ludvig  Schiith)  er  følgende  sendt  os  til 
Anmeldelse : 

Die  Baukunst ,  herausgegeben  von  R.  Borrmann  &  R.  Graul.  3.  Heft,  II  Serie. 
Die  Alhambra  zu  Granada  von  Richard  Borrmann. 

Borrmanns  Alhambra  zu  Granada  er  en  med  stor  Omhu  forfattet  Afhand¬ 
ling  om  det  gamle,  saa  ofte  beskrevne  og  besungne  Maurerslot.  Æhambram, 
pio!  dii  immortales!  qualem  regiam!  iinicam  in  orbe  terrarum  crede!  udraabte  be¬ 
gejstret  Petrus  Martyr,  da  han  i  Følge  med  det  katolske  Kongepar  holdt  Indtog 
med  den  sejrrige  Kristenhær  i  den  erobrede  Fæstning.  Alhambra  er  ligesom 
Philip  II  s  Eskorial  et  Nationalmindesmærke  for  spansk  Historie  og  Kunst.  Dette 
ejendommelige  Slot  er  ved  sin  uforlignelig  smukke  Beliggenhed  og  sin  rige  fan¬ 
tastiske  Architektur  og  Ornamentik  det  eneste  Bygningsværk  i  Europa,  som  for 
vor  Fantasi  levendegør  Orientens  æventyrlige  Rigdom  og  Pragt. 

Foifatteien  indleder  med  at  gennemgaa  Granadas  og  Alhambras  Historie  og 
gaai  dernæst  over  til  en  Beskrivelse  af  Slottet  og  dets  enkelte  Dele.  En  Mængde 
fortrinlige  Lystryk  gengiver  de  bedste  og  smukkeste  Partier  af  Myrthegaarden, 
de  to  Søstres  Sal,  og  Løvegaarden,  ligesom  ogsaa  en  udmærket  Plan  og  nogle 
Details  illustrerer  Beskrivelsen,  der  forøvrigt  paa  en  smuk  Maade  slutter  sig  til 
den  Række  al  architektoniske  Afhandlinger,  som  alt  er  udkommet  under  Fælles¬ 
titlen  »Die  Baukunst«. 

¥ 

Ausgefuhrte  englische  Innenrdume.  Verlag  von  Ernst  Wasmuth,  Berlin  W. 

En  Samling  af  20  elegant  udførte  Pennetegninger ,  opklæbede  paa  tysk 
Karton.  Tegningerne,  som  fremstille  perspektiviske  Gengivelser  af  Beboelsesrum 
1  moderne  engelsk  Smag,  indeholder  flere  gode  Motiver.  *  Til  specielt  Studium 
af  Møblerne  egne  de  sig  dog  næppe,  da  der  ved  Udførelsen  kun  er  lagt  Vægt 
paa  at  give  et  lotalindtryk  af  de  paagældende  Rum,  hvorfor  man  selvfølgelig 
ei  gaaet  let  hen  over  Enkelthederne.  Tekst  er  fuldstændig  udeladt,  man  faar 
end  ikke  at  vide,  hvor  eller  hos  hvem  de  gengivne  Rum  er  udført. 

¥ 

Architectonische  Stilproben.  Ein  Leitfaden  mit  historischen  Ueberblick  der 
wichtigsten  Baudenkmaler,  von  Max  Bischof.  (Hiersemann,  Leipzig.) 

I  Format  og  Udstyr,  der  meget  ligner  det  kendte  engelske  » Academy  Archi- 
teclure«,  gives  her  gjennem  10 1  gode  smaa  Afbildninger  en  Oversigt  over  alle 
Stilarters  vigtigste  Bygninger  lige  fra  Cheops  Pyramiden  og  de  ældste  græske 
Templer  til  vore  Dages  Forretningsbygninger.  En  kortfattet  Tekst  ledsager  det 
praktiske  og  billige  lille  Værk. 


•  FORSKELLIGT. 

Architekt  Uli.dahl  i  Randers  har  af  den  hollandske  Regering  faaet  overrakt 
en  Guldmedaille  for  sine  Undersøgelser  af  gamle  Kirkeklokker,  til  Dels  af  hol¬ 
landsk  Oprindelse. 

¥ 

Kunstakademiet.  Ved  Akademiets  Møde  den  21.  Maj  tilkendtes  Aarsmedaillen 
(for  2den  Gang)  Architekt  V.  Koen  for  en  Facadetegning  af  Kristkirken  i 
Dybbølsgade. 

I  Skoleraadets  Forsamling  den  29.  Maj  bestod  Elev  af  Architekturskolen, 
Løjtnant  Thorvald  Gundestrup  Akademiets  Afgangsprøve  som  Architekt. 

¥ 

Nastved-Konkurrencen.  Til  Konkurrencen  om  Tegninger  til  en  Realskole¬ 
bygning  for  Næstved  By  var  indsendt  16  Projekter.  Byraadet  har  nu  truffet  sit 
Valg  imellem  disse  og  har  belønnet  følgende  3  Arbejder  med  de  udsatte  Præmier 
_  1200,  700  og  300  Kroner:  iste  Præmie  tilkendtes  et  Arbejde,  som  var  be¬ 
tegnet  med  en  i  en  Cirkel  indskreven  Trekant  (Architekt  K.  Varming),  2den 
Præmie  tilfaldt  et  med  »TUT«  mærket  Arbejde  (Architekt  Nicolai  Hansen,  Kjø- 
benhavn,  og  Julius  Hansen,  Helsingør)  og  3die  Præmie  et  under  Mærket  »Ib« 
indsendt  Projekt  (Architekt  Backer). 

Efter  Anmodning  af  Skoleudvalget  havde  Akademisk  Architektforenings  Be¬ 
styrelse  udmeldt  2  Medlemmer  af  Foreningen  —  Magdahi.  Nielsen  og  Axel 
Berg  —  til  at  bistaa  Udvalget  ved  Bedømmelsen,  og  disse  indstillede  Varmings 
og  Hansens  Projekter  til  henholdsvis  iste  og  3die  Præmie,  medens  et  med  tre 
koncentriske  Cirkler  mærket  Arbejde  indstilledes  til  2den  Præmie;  denne  Ind¬ 
stilling  blev  tiltraadt  af  Udvalget.  Byraadet  udskød  imidlertid  det  sidstnævnte 
Projekt  paa  Grund  af,  at  Overslagssummen  overskred  den  i  Programmet  fast¬ 
satte  Byggesum,  og  gav  i  Stedet  for  2den  Præmie  til  »TUT«,  der  havde  holdt 
sit  Overslag  indenfor  den  tilladelige  Sum. 

2  andre  Projekter,  det  ene  mærket  med  tre  Cirkler  hver  med  en  indskreven 
S-formet  Figur,  det  andet  mærket  med  en  af  en  Cirkelbue  gennemskaaren  Cirkel, 
vare  omtalte  i  Indstillingen  som  i  flere  Henseender  gode  Arbejder. 

¥ 

Konkurrencen  angaaende  Kjøbenhavns  Personbanegaard.  Efter  den  udstedte  Be¬ 
dømmelse  var  der  indkommet  21  Forslag.  Den  nedsatte  Kommission  har  den 
23.  Maj  vedtaget  med  fuld  Enstemmighed  følgende  Afgørelse: 

iste  Præmie,  10,000  Kr.,  uddeltes  ikke,  da  intet  af  de  indsendte  Projekter 
fandtes  egnet  dertil. 

2den  Præmie  med  et  Tillægsbeløb  af  1000  Kr.,  ialt  7000  Kr.,  tillagdes 
det  med  »Alpha«  betegnede  Forslag.  Forfatter:  Stadsingeniør  i  Kjøbenhavn 
Ch.  Ambt. 

2den  Præmie  6000  Kr.  tillagdes  det  med  »Uden  Omveje«  betegnede  For¬ 
slag.  Forfattere:  Kgl.  Baurathe  Havestadt  og  Contag  Wilmersdorf,  Berlin  W., 
Ingeniørerne  C.  O.  Gleim,  Hamborg,  og  S.  Eyde,  Kristiania,  samt  Oberstløjtnant 
P.  Hansen,  Kjøbenhavn. 

3 die  Præmie  4000  Kr.  tillagdes  det  med  »B.  A.  M.  S.«  betegnede  Forslag. 
Forfatter:  Ingeniør  Fr.  Johannsen  med  Assistance  af  d’Hrr.  Ingeniører  W.  Bark- 
huus,  St.  Andersen,  C.  Michelsen  og  R.  Søe-Jensen. 

4de  Præmie  2000  Kr.  tillagdes  hvert  af  de  2  med  »Suum  cuique«  og  »Q« 
betegnede  Forslag.  Forfattere:  henholdsvis  Regierungs-  u.  Baurath  Karsch,  Essen 
a.  d.  Ruhr,  Cand.  polyt.,  Ingeniør  R.  Berléme-Njx  og  Baneingeniør  P.  Hjorth- 
Lorenzen. 

5te  Præmie  1500  Kr.  tillagdes  hvert  af  de  med  »Paa  gammel  Grund«, 
»Kendte  Veje«  og  »Fjern-  og  Lokaltrafik«  betegnede  Forslag.  Forfatterne  ere: 
til  førstnævnte  Forslag  Ingeniørerne  C.  O.  Gleim,  Hamborg,  og  S.  Eyde,  Kri- 
stiania,  Kgl.  Bauråthe  Havestadt  og  Contag  Wilmersdorf,  Berlin  W.,  samt 
Oberstløjtnant  P.  Hansen,  Kjøbenhavn.  Til  det  andet  Cand.  polyt.,  Ingeniør 
Einar  Jørgensen,  Berlin  W.,  og  Regierungs-Baufiihrer  E.  Kohlke,  Berlin  W. 
Til  det  tredie  Ingeniørerne  A.  Behrendsen,  C.  Fick  og  A.  Klasen,  Hamborg, 
samt  Carl  Hellstrøm,  Stockholm. 

Samtlige  indkomne  Forslag  ville  i  den  nærmeste  Tid  blive  offentligt  ud¬ 
stillede.  „ 

¥ 

Ovne  til  Fyring  med  Træ  og  Tørv.  Landbrugsministeriet  har  under  10.  Maj 
d.  A.  udstedt  en  Opfordring  til  indenlandske  Fabrikanter  af  Ovne,  bestemte  til 
Indfyring  med  Brænde  og  Tørv,  til  inden  dette  Aars  Udgang  til  den  polytekniske 
Læreanstalt  at  indsende  nøjagtige  Tegninger  af  saadanne  Ovne  af  nævnte  Art, 
som  maa  anses  for  hensigtssvarende.  Disse  Tegninger  ville  derefter  blive  gen- 
nemgaaede  af  særlig  Sagkyndige,  der  udpege  de  Ovne,  som  bør  gøres  til  Gen¬ 
stand  for  nøjere  Undersøgelse,  og  Fabrikanterne  af  de  paagældende  Ovne  ville 
derefter  blive  opfordrede  til  at  lade  Ovnene  opstille  paa  Forsøgsstedet,  for  at  de 
kunne  blive  underkastede  de  Prøver,  som  Forsøgslederne  maatte  anse  for  nød¬ 
vendige  til  Bedømmelse  af  deres  Egenskaber.  Under  de  første  af  disse  Forsøg 
har  Fabrikanten  af  den  paagældende  Ovn  Ret  til  at  lede  Forbrændingen,  og  hvis 
han  ønsker  det,  kan  han  overvære  de  følgende  Forsøg  med  hans  Ovn. 

Prøven,  der  afholdes  under  Ledelse  af  den  polytekniske  Læreanstalt,  vil 
ikke  blive  forbunden  med  Præmieuddeling;  men  Prøvens  Udfald  vil  blive  med¬ 
delt  Fabrikanterne  til  Vejledning  ved  Gennemførelsen  af  mulige  Forbedringer  i 
Ovnenes  Konstruktion. 


FORENINGSMEDDELELSER. 


I  en  Skrivelse  af  28.  April  har  Bestyrelsen  for  Sten¬ 
huggersvendenes  Fagforening  rettet  en  nærmere  motiveret 
Henvendelse  til  Akademisk  Architektforening  om  at  med¬ 
virke  til,  at  der  ved  Byggearbejder  her  i  Landet  —  i  større 
Grad  end  tidligere  —  benyttes  dansk  Stenhuggerarbejde. 
Det  foreslaas  i  nævnte  Skrivelse  at  opfordre  Arcbitekter  og 
Bygherrer  til  bl.  A.  at  indføre  i  Beskrivelser  og  Kontrakter 
en  Passus,  som  udtaler,  »at  den  danske  Stenhugger  skal  beskæftiges  før  Ind¬ 
førelsen  af  fremmed  Arbejde  finder  Sted«. 

Sagen  vil  blive  optagen  til  Drøftelse  i  Akademisk  Architektforening  ved 
første  forekommende  Lejlighed. 


iyi  EDDELELSER  FRA  AKADEMISK  ARCHITEKTFORENING  udkommer  den  iste  og  15de 
hver  Maaned. 

MEDDELELSER  FRA 

KJ  0  BEN  HAVN 

DEN  I5.JUNI19OO 

2.  A ARGANG  Nfl  1 8 


KRISTKIRKEN  I  KJØBENHAVN. 


K ristkirken  er  opført  efter 
Tegning  af  Architekt  V. 
Koch  paa  en  af  Kommunen 
skænket  Grund  i  Dybbølsgade, 
ligeoverfor  Legepladsen  ved  Eng¬ 
haveplads.  Ved  en  eventuel  Be¬ 
byggelse  af  de,  ligeledes  Kom¬ 
munen  tilhørende  Sidegrunde  vil 
der  ved  Servitutbestemmelser 
blive  sørget  for,  at  Facaderne 
ved  deres  Højde  og  Architektur 
ville  komme  til  at  staa  i  et  rime¬ 
ligt  Forhold  til  Kirkebygningen. 
Endnu  ligger  Kirken  frit  til  alle 
Sider. 

Der  er  ved  Planens  Udar¬ 
bejdelse  draget  særlig  Omsorg 
for  at  gøre  den  ret  skikket  til 
Gudstjenesten.  Sideskibene  ere 
derfor  gjorte  saa  smalle  som 
muligt.  Sidepulpiturerne  ere  ud¬ 
kragede  paa  Granitknægte,  saaledes  at  de  overskære  de  slanke  4-kantede 
Arkadepiller.  Der  er  intet  særligt  Kor,  kun  en  bred  Alterniche,  og  hele 
Rummet  er  kort  i  Forhold  til  sin  Bredde.  Lyset  er  meget  rigeligt,  men 
vil  blive  noget  mindre,  naar  der  bliver  bygget  ligeoverfor  begge  Kirkens 
Langsider.  De  akustiske  Forhold  ere  gode. 

De  faste  Siddepladsers  Antal  er  c.  1000.  De  som  Kugleudsnit  dan¬ 
nede  23  Alen  høje  Hvælvinger  ere  førte  højt  op  i  Tagkonstruktionen, 
hvorved  det  »døde«  Tagrum  er  formindsket  til  et  Minimum.  Der  er  kun 
c.  1  Alen  fra  Tagfladen,  maalt  paa  Midten  af  Taglinien,  til  Hvælvings- 

kapperne.  Murpiller  og  Hvælvinger  ere  let  dekorerede  med  Kalkfarver 
(Dekorationsmaler  Svendsen),  medens  et  større,  dekorativt  Maleri  i  Apsis- 
hvælvingen,  forestillende  Christus  paa  Himmeltronen,  omgiven  af  Engle 
og  de  Troendes  hvidklædte  Skare,  er  malet  i  Caseinfarver  af  Joh.  Kragh. 

Alterbillede  mangler  indtil  videre.  Paa  Alterets  Antemensale  er  paa 
lys  blaa  Bund  malet  Lammet  med  Korsfanen,  staaende  i  en  Mark  af  Paaske- 
lillier;  disse  ere  udskaarne  i  svagt  Relief  og  forgyldte.  Paa  Prædikestolen, 


KRISTKIRKEN 
I  KJØBENHAVN. 


ARCHITEKT 
V.  KOCH. 


der  er  anbragt  frit,  ved  Hjørnet  af  Korskranken,  er  der  et  forgyldt  Kors  i 
Mandelglorie,  omgiven  af  symbolske  Blomster.  Træværket  er  iøvrigt  bejt- 
set  med  rødbrune  og  grønne  Farver,  med  nogen  Dekoration,  særlig  paa 
Panelerne  under  Vinduerne.  Bag  Kirkerummet  findes  2  Sakristier,  der 
kunne  forenes  ved  en  bred  Skydedør,  Ligstue,  Præsteværelse  og  Varme¬ 
værk.  Dette  bestaar  af  en  af  Bonnesen  &  Danstrup  konstrueret  konti¬ 
nuerligt  brændende  Kalorifere  med  Frisklufttilførsel,  Ventilation  og  Cirkula¬ 
tion.  Denne  sidste  foregaar  ved  murede  Kanaler  under  Gulvet,  gennem 
Riste  i  dette  og  gennem  Aabninger  bag  løse  Paneler  langs  Ydervæggene. 
Luften  cirkulerer  ogsaa  under  hele  Gulvfladen. 

I  det  Ydre  ere  Langsiderne  og  Bagsiden,  som,  naar  Bebyggelsen  om¬ 
kring  Kirken  er  fuldført,  kun  ville  blive  lidet  synlige,  opførte  af  flammede 
Sten,  som  ere  skurede  og  hvidtede;  den  østre  Side,  som  vil  ses  mest,  er 
dog  pudset.  Taarnet  og  hele  Forsiden  ere  beklædte  med  Kridtsten,  med 
Baand  og  Friser  af  grøntglacerede  Mursten.  De  4  smaa  Søjler  i  den  aabne 
Loggia  ere  af  norsk  Marmor  (antique  verdatre),  Sokkelen  er  udført  af 
Murmester  Schjøtz’s  imiterede  Granit.  Skibets  Tag  er  dækket  med  Skifer, 
Loggiaen  med  grøntglacerede  Munketagsten  og  Spiret  med  smaa,  grønt¬ 
glacerede  Skælsten,  med  Grater  omtrent  som  Munketagsten.  Skællene, 
der  ere  forsynede  med  Fals,  ere  lagte  i  Tjærekit  og  sømmede  paa.  Grat¬ 
stenene  ere  fastgjorte  ved  lange  Messingskruer  med  Kroge,  der  gribe  om 
hver  enkelt  Stens  Underkant.  De  to  Klokker,  som  ere  af  Støbestaal,  ere 


KKISTKIRKEN 
I  KJØBENHAVN. 

ophængte  i  Patentaksler.  Kirken  er  for¬ 
holdsvis  rigt  udstyret  med  Billedhug¬ 
gerarbejde,  som  alt  er  udført,  dels  i 
Kridtsten,  dels  i  Savonniéresten,  af  Bil¬ 
ledhugger  Bærentzen. 

Vinduerne  ere  af  Kathedralglas  i 
Blyindfatning  (Feigh  i  Roskilde).  Lyse¬ 
kronerne,  som  ere  udførte  af  Dreyer, 

Fiolstræde,  ere  af  Kobber,  som  ved 
en  særlig  Ætsningsproces,  der  her  for 
første  Gang  er  anvendt,  har  fiaet  en 
Tone  som  svagt  anløben  Bronze  eller 
Malm. 

Murerarbejdet  er  udført  af  Carl 
Schjøtz,  Tømmerarbejdet  af  Kornerup- 
Koch.  Dreyer  har  gjort  Tag-  og  Rendearbejdet.  Bode  har  dækket  Spiret. 
Snedkerarbejdet  er  udført  af  Andersen  i  Hillerød  og  Oscar  Køhler, 
Smedearbejdet  af  Blucher,  Malerarbejdet  af  Svendsen.  Som  Konduktør 
har  Rolf  Schrøder  fungeret. 


Kirken  er  som  bekendt  opført  for  Midler,  der  udelukkende  ere  skæn¬ 
kede  af  danske  Præster,  Præstekoner  og  Præstedøtre.  Grundstenen  lagdes 
29.  Maj  1898.  Indvielsen  fandt  Sted  6.  Maj  1900. 

DET  STORE  KGL.  BIBLIOTHEKS  NYE  BYGNING. 


De  her  gengivne  Tegninger  er  en  Del  af  et  Forslag  til  Ordning  af 
Tøjhusterrænet  med  det  nye  kgl.  Bibliothek,  som  er  udarbejdet  af 
Professor  FIans  J.  FIolm.  Forslaget  gaar  ud  paa,  at  lægge  Adgangen  til 
Bibliotheket  imod  Tøjhusgaarden.  Pladsen,  som  er  fremstillet  i  den  ene 
Perspektiv,  kommer  man  til,  gennem  en  Port  i  det  nuværende  Bibliothek, 
fra  Kavallergaarden  —  fremstillet  i  Plan  paa  Perspektiven  — .  Denne  Plads, 
som  kun  faa  kender,  befinder  sig  i  vore  Dage  i  en  sørgelig  forkludret 
Tilstand,  opfyldt  af  tilfældigt  opførte  Skure  og  Værksteder,  eller  til  Dels 
benyttet  som  Oplagsplads  for  gamle  Lavetter,  Kanoner,  Vognhjul  etc.  Plad¬ 
sen  er  af  Størrelse  omtrent  som  Ridebanen  ved  Christiansborg  og  er  om- 


FORSLACx  TIL  ORDNING  AF  EN  DEL  PROFESSOR 

AF  SLOTSHOLMSTERRÆNET.  HANS  J.  HOLM. 

FORSLAG  TIL  ORDNING  AF  EN  DEL  FKOrtSSUK 

givet  af  Chr.  IV’s  to  udmærkede  Bygninger,  Tøjhuset  og  Proviantgaarden 
samt  paa  den  tredie  Side  af  det  nuværende  Bibliothek.  Ved  at  arbejde 
med  Opførelsen  af  det  nye  Bibliothek,  med  den  dertil  givne  Byggegrund, 
er  det  en  naturlig  Ting,  at  Architekten  søger  at  skabe  noget  igen  af  den 
storslaaede  Helhed,  som  Pladsen  frembød  paa  Christian  den  fjerdes  Tid. 
Samtidig  fremkom  der  for  Bibliotheket  den  store  Fordel,  at  Adgangen  blev 
nærmere  Byen  —  ikke  saa  afsides  som  fra  Christiansgade,  hvor  Indgangen 
efter  Loven  var  fastsat. 

Det  store  kgl.  Bibliothek  skal  efter  Bestemmelsen  opføres  i  to  Dele, 
Halvdelen  af  Bogrummet  samt  Læse-  og  Udlaanssalen  nu.  Senere,  om 
ca.  40  Aar  —  eftersom  Bogmængden  fordrer  det  — ,  skal  den  sidste  Del, 
kun  indeholdende  Bogrum,  opføres.  Naar  denne  Udvidelse  kommer,  maa 
de  tilfældig  opførte  Bygninger  i  Tøjhusgaarden  nødvendigvis  fjernes.  For- 
haabentlig  vil  da  den  Tid  være  i  Stand  til  at  gennemføre  Adgangen  fra 
Nord  og  skabe  en  uforlignelig  Plads  —  en  Plads,  som  en  foregaaende  Tid 
har  vanrøgtet. 

At  opnaa  dette  allerede  nu  og  anvende  de  5  a  6  Aar,  som  Opførelsen 
af  Bibliotheket  vil  tage,  til  at  skaffe  Erstatningsbygninger  for  Krigsvæsenets 
Værksteder  —  maa  med  Sorg  erkendes  at  overstige  vor  Tids  Kræfter. 


DØDSFALD. 


tadsarchitekt  William  Klein  i  Malmø  er  den  28de  Maj  afgaaet  ved 


Døden  i  en  Alder  af  78  Aar.  Klein  var  dansk  af  Fødsel,  og  fik  sin 
første  kunstneriske  Uddannelse  i  København.  Som  ganske  ung  nedsatte 
han  sig  i  Malmø,  hvor  han  hurtigt,  paa  Grund  af  sin  Dygtighed  og  Elsk¬ 
værdighed  opnaaede  Anerkendelse  og  blev  overdraget  Posten  som  Stads- 
architekt,  en  Stilling,  som  han  i  en  lang  Aarrække  beklædte.  Han  var 
Stifter  af  og  Formand  for  Malmø  Industriforening  og  fremtrædende  Med¬ 
lem  af  Komitéerne  for  flere  af  de  Industriudstillinger,  som  har  været  afholdt 
i  denne  By. 


SACRE-CCEUR  KIRKEN  I  PARIS. 


aar  den  Rejsende  fra  Nord  nærmer  sig  Paris,  kan  han  ikke  undgaa  at  lægge 


T.  N  Mærke  til  den  —  højt  over  Alt  ragende  —  Kirke  med  de  spidse  Kupler, 
som  viser  sig  for  ham  kort  forinden  man  naar  Gare  du  Nord.  Det  er  Sncre- 
Cæwr- Kirken,  som  nu  i  25  Aar  har  været  under  Arbejde,  og  som  stærkt  nærmer 
sig  sin  Fuldendelse. 

I  korte  Træk  skal  her  gengives  dette  betydelige  Værks  Tilblivelseshistorie, 

efter  Oplysninger  fra  Architekt  Henri  Rauline,  som  har  ledet  Arbejderne  ved 
Opførelsen. 

Henimod  Slutningen  af  Aaret  1870,  da  Frankrig  syntes  udmattet  og  var 

lige  ved  at  bukke  under  for  de  Ulykker,  der  ramte  Landet,  aflagde  to  ivrige 

Patrioter  det  Løfte,  at  de  vilde  sørge  for  Opførelsen  af  et  Monument  til  For¬ 
herligelse  af  Kristi  Hjerte,  naar  de  derved  atter  kunde  opnaa  Forsynets  Beskyt¬ 

telse  for  deres  ulykkelige  Fædreland.  Trods  Krigens  uheldige  Udgang  for  Frank¬ 
rig,  opgav  de  ikke  deres  Forsæt,  men  paabegyndte,  saasnart  Freden  var  erklæret, 
en  Subskription  for  Indsamling  af  Bidrag  til  Gennemførelsen  af  deres  Plan. 
Skønt  Krigen  havde  kostet  Landet  og  Befolkningen  uhyre  Summer,  strømmede 
Gaverne  til  det  hellige  Formaal  dog  ind  i  saa  rigelige  Mængder,  at  Kirkens  Op¬ 
førelse  snart  kunde  betragtes  som  sikret.  I  Marts  Maaned  1873  overtog  Erke- 
biskoppen  af  Paris,  Mr.  Guilbert,  Protektoratet  for  sig  og  sine  Efterfølgere  og 
indviede  Toppen  af  Højen  Montmartre  som  Kirkens  Byggeplads.  I  malerisk,  i 
religiøs  og  i  historisk  Henseende  var  denne  Plads  vel  valgt.  Napoleon  I  havde 
under  sin  Regering  udpeget  Stedet  som  egnet  for  et  Tempel,  der  var  helliget 
Freden,  men  Begivenhedernes  Gang  tillod  ikke  ham  at  gennemføre  denne  Plan, 
thi  Pladsen  blev  snart  optaget  af  et  Batteri  franske  Kanoner  og  senere  af  nogle 
Tusind  engelske  Soldater. 

Allerede  paa  Gallernes  Tid  fandtes  et  Tempel  paa  denne  Høj,  og  da  den 
romanske  Befolkning  tog  Landet  i  Besiddelse,  opførte  den  paa  Montmartre  et 
Alter  for  Guden  Mars.  Paa  dette  Sted  er  Martyren  Sr.  Denis  og  hans  Fæller 
bievne  henrettede,  og  til  Minde  om  dem  blev  opført  først  et  Kapel,  senere  en 
Kirke  og  sluttelig  et  Kloster,  som  indtil  1793  var  et  meget  søgt  Valfartssted 
for  Pilgrimme. 

Den  dominerende  Beliggenhed,  som  Montmartre-Højen  har  for  Hovedstaden, 
har  bevirket,  at  den  ofte  er  bleven  valgt  til  Lejrplads  for  franske  og  fremmede 
Armeer,  naar  der  kæmpedes  om  Paris. 

Med  Henblik  paa  Kampene  i  1871  besluttede  da  Mr.  Thiers  at  anlægge 
paa  Montmartre  en  Fæstning,  der  kunde  værne  for  indre  eller  ydre  Fjender, 
men  det  lykkedes  Erkebiskoppen  at  overtale  ham  og  gøre  ham  klart,  at  en  im¬ 
ponerende  Kirkebygning  paa  dette  Punkt  vilde  i  enhver  Henseende  udøve  mere 
Virkning  og  Respekt  end  kanonprydede  Mure,  og  det  blev  da  ved  Lov  af  25. 
Juli  1873  vedtaget  at  opføre  paa  Toppen  af  Montmartre  en  Kirke,  der  skulde 
indvies  til  Kristi  hellige  Hjerte.  Midlerne  skulde  indsamles  ved  offentlig  God¬ 
gørenhed. 

Kort  efter  blev  franske  og  fremmede  Architekter  indbudt  til  Konkurrence. 
Der  indkom  78  Projekter,  og  af  disse  blev  M.  Paul  Abadie’s  Tegninger  fore¬ 
trukne.  Hans  Planer  omfattede  en  Kryptkirke,  paa  hvilken  en  Basilika  hvilede; 
en  stor  Kuppel,  16  Meter  i  Diameter,  dannede  Centralpartiet,  og  4  mindre 
Kupler  omgav  den  paa  Siderne.  Kampanilen  var  anbragt  lige  i  Midten  af  Apsis. 

Mr.  Abadie  fik  senere  fra  mange  Sider  sit  Arbejde  stærkt  kritiseret;  hans 
Projekt  var  i  romansk- byzantinsk  Stil,  og  man  bebrejdede  ham,  at  han  ikke 
havde  holdt  sig  til  den  gothiske,  af  hvilken  Frankrig  ejer  saa  mange  Mester¬ 
værker.  Erkebiskoppen  fastholdt  imidlertid  det  engang  trufne  Valg,  og  i  1875 
blev  der  givet  Ordre  til  at  paabegynde  Opførelsen. 

Ved  Udgravningen  for  Fundamenterne  viste  det  sig  snart,  at  Højens  Indre 
var  af  en  saadan  Beskaffenhed,  at  det  maatte  anses  for  uforsvarligt  at  opføre  en 
stor  Bygning  paa  den.  Efter  mange  Forsøg  og  Beregninger  med  forskellige 
Funderingsmetoder  var  der  da  ikke  andet  at  gøre,  end  at  søge  ned  til  Højens 
Bund  til  det  tykke  Lag  af  Kalksten,  som  strækker  sig  under  den  største  Del  af 
Paris  og  som  afgiver  et  fortrinligt  Fundament.  Man  sænkede  da  ved  alle  bærende 
Punkter  hule  Piller  gennem  Højens  Lag  af  Dynd  og  Mergel  og  fyldte  derpaa 
disse  Pillei  med  en  Betonmasse.  Foroven  bleve  alle  Pillerne  forbundne  med 
svære  Buer,  og  herpaa  opførtes  da  den  egentlige  Kirkebygning.  Dybden,  hvortil 
man  maatte  gaa  for  at  finde  god  Byggegrund,  var  omtrent  42  Meter,  og  der 
maatte  udgraves  ca.  37000  Kub.-Meter  Jord  for  hver  Pille.  Det  var  et  stort  og 
vanskeligt  Arbejde,  som  her  blev  foretaget,  men  det  lykkedes  dog  at  gennemføre 
det  uden  Uheld,  og  i  Begyndelsen  af  Aaret  1878  var  man  færdig  hermed  og 
kunde  skride  til  Opførelsen  af  Kryptkirken.  Denne,  som  strækker  sig  under  hele 
Kirkebygningen,  har  nu  allerede  i  en  længere  Aarrække  været  fuldført  og  danner 
en  hel  Kirke  for  sig  med  en  indvendig  Højde  af  9  Meter.  Lyset  til  Krypten 
skaffes  til  Veje  ved  en  omtrent  3  Meter  bred  Lyskassegrav,  der  strækker  sig 
rundt  om  Kirken,  og  hvis  Gulv  ligger  nogle  faa  Trin  højere  end  Kryptens  Gulv. 

(Fortsættes.) 


BØGER  OG  TIDSSKRIFTER. 


Snedkermestrenes  Medlemsblad.  Udgivet  af  Snedkerlavet  i  Kjøbenhavn.  Red¬ 
aktør  R.  Berg. 

Det  nye  Maanedsblad,  hvoraf  første  Hefte  fremkom  i  April  d.  A.,  har  til 
Hensigt  at  være  et  Bindeled  mellem  Snedkerlavet  og  dets  Medlemmer  og  har 
som  saadant  speciel  faglig  Interesse.  Indholdet  af  de  udkomne  Hefter  omfatter 
foruden  Artikler,  som  berøre  vigtige  Spørgsmaal  for  Faget:  Statistiker,  Fagskoler, 
Indførelsen  af  Mesterstykker  o.  s.  v.,  tillige  Afbildninger  og  Beskrivelser  af  saa- 
danne  Møbler  og  andre  Snedkerarbejder,  som  særlig  findes  værdige  dertil.  Med 
Hensyn  til  Format  og  Udstyrelse  har  man  paa  temmelig  paafaldende  Maade  ko¬ 
pieret  »Meddelelser  fra  Akademisk  Architeklforening« ,  medens  Anvendelsen  af  de  gul¬ 
lige  Annoncesider  ikke  ere  til  Pryd  for  Bladet. 

¥ 

Chr.  C.  Ralir  &  Co.  Materialier  til  Dampkedler  og  andre  Pladearbejder.  Ud¬ 
gave  iyoo. 

Den  foreliggende  meget  elegant  udstyrede  Bog  har  vel  ikke  direkte  Inter¬ 
esse  for  Architekter,  men  der  forekommer  dog  Tilfælde,  f.  Eks.  ved  Opførelsen 
af  Bryggerier,  Kedelbygninger,  Mejerier  o.  1.,  hvor  Architekten  ved  at  slaa  op  i 
denne  Bog  kan  faa  hurtigt  og  klart  Svar  paa  flere  Spørgsmaal,  som  han  ved 
saadanne  Lejligheder  ikke  kan  undgaa  at  sætte  sig  ind  i.  Med  stor  Omhu  er 
de  forskellige  Afsnit  gennemarbejdede,  til  Dels  under  Medvirken  af  Statskonsulent, 
Ingeniør  Birk,  og  de  mange  I  abelier  ere  ordnede  paa  meget  praktisk  og  let 
overskuelig  Maade. 

DØDSFALD. 


Natten  til  den  14.  Juni  døde  Etatsraad,  Tømrermester  Julius  Andreas  Blom 
i  en  Alder  af  84  Aar.  Hans  Fader  var  Murermester  i  Kjøbenhavn  og  han  selv 
blev  sat  til  Tømrerprofessionen,  i  hvilken  han  arbejdede  nogle  Aar  som  Svend, 
indtil  han  i  1841  tog  Borgerskab  som  Mester;  som  saadan  udførte  han  en  be¬ 
tydelig  Mængde  saavel  offentlige  som  private  Arbejder  og  nød  stor  Anseelse  for 
sin  Dygtighed.  Han  var  tillige  en  virksom  og  erfaren  Leder  af  det  daværende 
Brandvæsen  i  Kjøbenhavn,  men  fratraadte  sin  Stilling  som  Brandmajor,  da  Om¬ 
organisationen  af  Brandvæsenet  fandt  Sted  i  1870.  Etatsraad  Blom  har  haft  en 
Mangfoldighed  af  Tillidshverv  og  udfoldede  i  det  Hele  en  rig  og  betydelig  Virk¬ 
somhed,  og  den  danske  Haandværkerstand  havde  i  ham  en  Repræsentant,  som 
den  med  Rette  kunde  være  stolt  af. 


FORSKELLIGT. 


Konkurrence.  City-Byggeselskabet  har  til  Opførelsen  af  en  ny  Hjørneejendom 
ved  Kristenbernikovstræde  indbudt  følgende  Architekter  til  at  indlevere  Konkur¬ 
rencetegninger,  d’Hrr.  Ingemann,  G.  Tvede,  Arntzen,  Alfr.  Thomsen  og  Bindes- 
bøll.  Hver  af  de  konkurrerende  faar  1000  Kroner  for  sine  indsendte  Tegninger. 

r>  o 

¥ 

Nyt  Bygningsreglement.  Under  2den  Maj  har  Justitsministeriet  stadfæstet  et 
Bygningsreglement  for  Rødovre  Sogn,  og  under  Forudsætning  af  Amtsraadets  Appro¬ 
bation,  er  Architekt  Klingsey  af  Kjøbenhavn  ansat  som  Bygningsinspektør  i 
Sognet. 

Til  Bygningskommissionen  har  Sogneraadet  valgt  2  Medlemmer,  Amtet  1. 

4 

Nordisk  Haandværks-  og  Industrimøde.  I  Dagene  31.  Juli  samt  1.,  2.  og  3. 
August  afholdes  et  nordisk  Haandværks-  og  Industrimøde  i  Kjøbenhavn.  Ved 
Mødet  vil  blive  afholdt  Foredrag  samt  forhandlet  om  Spørgsmaal  af  Interesse  for 
Nordens  Industri  og  Haandværk.  Der  vil  tillige  blive  afholdt  en  Udstilling,  hvis 
Formaal  er  at  belyse,  hvad  dansk  Haandværk  og  Industri  har  skabt  gennem  sine 
Foreninger  ved  det  19.  Aarhundredes  Udgang.  Endvidere  vil  der  for  Mødets 
Deltagere  blive  arrangeret  Besøg  paa  fremragende  industrielle  Anlæg  i  Kjøbenhavn 
og  Omegn,  og  forsaavidt  fornøden  Tilslutning  viser  sig  blandt  Mødets  norske  og 
svenske  Gæster,  tænkes  der  for  disse  arrangeret  en  Rundrejse  gennem  de  danske 
Øer  og  Jylland,  paa  hvilken  der  vil  blive  Anledning  til  at  bese  forskellige  indu¬ 
strielle  Etablissementer.  Deltagelse  i  Mødet  koster  5  Kroner.  Forretningsudvalgets 
Bureau  er  Vestre  Boulevard  18,  1. 


MEDDELELSER  FRA  AKADEMISK  ARCH1TEKTFORENING  udkommer  den  iste  og  15de  i 
*'*■  hver  Maaned. 


Abonnement  å  1  Krone  pr.  Kvartal  kan  tegnes  paa  alle  Postkontorer  og  i  Ekspeditionen. 
Udgiver:  AKADEMISK  ARCHITEKTFORENING. 

Redaktør:  Architekt  K.  ARNE-PETERSEN,  Kontor  Vestervoldgade  96.  B.  Telf.  17524. 


Avertissementsprisen  er  1 
Kr.  pr.  Kv.=Tom.  Annoncer  kan 
indsendes  linder  Adresse  :  Hr.  Maler 
T.  E.  Lundbye,  Industribygn.,  B. 


Abonnementsprisen  er  1  Krone 
pr.  Kvartal  med  Tillæg  af  12 
Øre  Porto  for  udenbys  boende 
Abonnenter. 


Redaktionens  Kontor  er 'Vester¬ 
voldgade  96.  Telf.  17524. 

Ekspedition  i  Helgoiands- 
gade  5  i.  Telf.  5612. 

FORTEGNELSE 

over  Firmaer,  som  i  det  forløbne  Kvartal  liar  annonceret  i  Tidsskriftet. 

Annonceafdelingen  redigeres  af  Hr.  Maler  T.  E.  Lundbye  (Ahornsgade  i),  som  tillige  har  udført  Tegning  til  en  stor 

Del  af  de  forskellige  Annonceclichées. 


Asfalt  og  Asfaltarbejder. 

Evers  &  Co,  Frederiksholms  Kanal  6 
Gnldmann,  Hans,  Vestergade  26 
Kjøbenhavns  Asfaltkompagni,  Vestre  Boulevard  27 
Larsen,  Hans  &  Jørgen,  Griffenfeldtsgade  37 
Prior,  Axel,  Aktieselskab,  Bredgade  33 
Schøller  &  Rothe,  Aaboulevard  1 
Badeanlæg  &  Badeapparater. 

Kbhvn.s  Kedelsmedie  &  Maskinværkst.,  Citygade 
Ludvigsen  &  Hermann,  Nørrebrogade  39 
Møller,  L  M,  Ny  Adelgade  4 
Timm,  Brødr.  J  &  O,  Vesterbrogade  44 

Beton*,  Cement*  og  Monierarbejder. 

Holbøll,  Olaf,  &  Poul  Poulsen.  Malmøgade  4 
Jensen,  Emanuel,  &  H  Schumacher,  Aaboulevard  14 
Lunn,  Viggo,  Nvgade  4 

Portland-Cementfabriken  »Danmark«,  Aktieselskab,  Ny 
Toldbodgade  15 

Schøller  &  Rothe,  Aaboulevard  1 
Schiøtz,  Carl,  Frederiksberg  Allé  14 

Bogbind,  Bøger  m.  m. 

Schou’s,  Andr,  Bog-  og  Papirhandel,  Nygade  4 

Bygningsartikler,  forskellige.  Cement  osv. 

Aktiebolaget  Klagstorps  Kalkbrott,  Ny  Kongensgade  20 
Evers  &  Co,  Frederiksholms  Kanal  6 
Jacobsen,  Chr  S,  Gothersgade  43 
Petersen,  Andreas  Rudolf,  Købmagergade  57 
Prior,  Axel,  Aktieselskab,  Bredgade  33 
Dampskorstene,  runde. 

Holbøll,  Olaf,  &  Poul  Poulsen,  Malmøgade  4 
Jensen,  Emanuel,  &  H  Schumacher,  Aaboulevard  14 
Køhier,  V  Sibbern,  Ryesgade  23 
Ptior,  Axel,  Aktieselskab,  Bredgade  33 
Dørlukkere. 

Nørholm,  N,  &  Søn,  Skindergade  42 
Elektriske  Anlæg,  Elevatorer,  Lynafledere, 
Materiel  m.  m. 

Andersen  &  Meyer,  Løvstræde  8 
Hellesens  Enke  &  V.  Ludvigsen,  Blaagaardsgade  17 
Kbhvn.s  Kedelsmedie  &  Maskinværkst.,  Citygade 
Lund,  Ludvig,  Regnegade  26 
Otzen,  P,  &  Thorstensen,  Vesterbrogade  24 
Riedels,  C  F,  Eftf.,  Ny  Vestergade  9 
Siemens  &  Flalske,  Akties..  St  Kongensgade  63 
Sørensen,  Ferd  E  &  Co,  Dr.  Tværgade  55 
Timm,  Brødr.  J  &  O,  Vesterbrogade  44 
»Titan«,  Akties.,  Tagensvej  32  og  Vesterbrogade  1 
Tvermoes  &  Abrahamson,  Gothersgade  13 
Fajance*  og  Porcelænovne. 

Kjær,  C  V,  Kjøbmagergade  42 
Kabler,  Carl  F,  Jernbanegade  5 
Reeh,  H,  Jernbanegade  4 

Fotografi,  Reproduktion  og  Lyskopiering. 

Atelier  Friis,  Møntergade  12 
Carstensen,  Carl,  Johnstrups  Allé  1 
Gas*  og  Vandmestre  m.  m. 

Flyge,  H  B,  Gothersgade  20 
Harboe,  Kr  Noe,  H  C  Andersensgade  5 
Ludvigsen  &  Hermann,  Nørrebrogade  39 
Riedels,  C  F,  Eftf.,  Ny  Vestergade  9 
Schæbel,  Ferd,  JWikkelbryggersgade  6 
Strømann,  C  &  G,  Raadmandsgade  13 
Thomsen,  Carl,  Griffenfeldtsgade  6 
Timm,  Brødr  J  &  O,  Vesterbrogade  44 
»Vølund«,  Aktieselskab,  Blegdamsvej  32 
Glarmestre,  Glasmaleri  m.  m. 

Engstrøm,  O,  Borgergade  33 

Have=Architektur. 

Jørgensen,  Erstad,  Lindevej  10 

Ingeniører,  Jernstøberier  m.  m. 

Bruun  &  Sørensen,  Niels  Juelgade  4  og  Aarhus 

Citristianshavns  Jernstøberi,  Holmbladsgade  23 

Jensen,  Edvard,  Nøjsomhedsvej  13 

Ivbhvn  s  Kedelsmedie  &  Maskinværkst.,  Citygade 

Ludvigsen  &  Hermann,  Nørrebrogade  39 

Lunn,  Adam,  Nygade  4 

Lunn,  Viggo,  Nygade  4 

Maardt,  J  G,  &  Co,  Hellerup 

Reeh,  H,  Jernbanegade  4 

Riedels,  C  F,  Eftf.,  Ny  Vestergade  9 

Schouboe,  N  C,  Willemoesgade  1 1 

»Titan«,  Akties.,  Tagensvej  32  og  Vesterbrogade  1 


Vang,  Andr,  Flellerup 

»Vølund«,  Aktieselskab,  Blegdamsvej  32 

Isoleringsmateriale. 

Jensen,  Edvard,  Nøjsomhedsvej  13 

Klosetter. 

Møller,  L  M,  Ny'  Adelgade  4 

Kurvevarer. 

Wengler,  R,  Amagertorv  7 

Linoleum. 

Magasin  du  Nord,  Kjøbenhavn  Iv 
Meyer,  E,  Jorcks  Passage 
Riis  Bonne,  C,  Silkegade  1 

Malere. 

Mandix,  H,  Nørregade  33 

Schiibeler’s  Sønner,  H,  Nordre  Frihavnsvej  19 
Øjgaard,  M  Chr,  Rosenborggade  2 

Metalstøbere,  Lamper  og  Metalvarer. 

Rasmussen,  Laur,  Bredgade  28  og  Raadmandsgade  16 

Møbler. 

Bøytler,  T  C  V,  Kattesundet  3 

Jensen,  Sevetin  &  Andreas,  Kongens  Nytorv  21 

Larsen  &  Andersen,  Bredgade  36 

Opvarmning  og  Ventilationsanlæg. 

Bruun  &  Sørensen,  Niels  Juelsgade  4  og  Aarhus 
Citristianshavns  Jernstøberier,  Holmbiadsgade  23 
Kbhvn.s  Kedelsmedie  &  Maskinværkst.,  City'gade 
Lunn,  Adam,  Nygade  4 
Monies  &  Andersen,  Raadhusstræde  4 
Rechs  Opvarntnings-Comp,  Gothersgade  133 
Strømann,  C  &  G,  Raadmandsgade  1 5 
»Titan«  Akties.  Tagensvej  32  og  Vesterbrogade  1 
»Vølund«  Akties.  Blegdamsvej  32 
Overretssagførere. 

Rahlff,  Frederik,  Købmagergade  63 — 63 

Prisme=Glas. 

Prior,  Axel,  Aktieselskab,  Bredgade  33 
Reeh,  H,  Jernbanegade  4 

Saltsyre,  Gibs,  Vandglas. 

Hansen,  V i  1  h ,  &  Co,  Nørrebrogade  30 
Prior,  Axel,  Aktieselskab,  Bredgade  33 

Skifer*,  Kobber*  og  Zinkdækning. 

Timm,  Brødr.  J  &  O,  Vesterbrogade  44 

Smedearbejde. 

Doberck,  F  W,  &  Søn,  Lille  Strandstræde  22 
Fiedler,  V,  Niels  Ebbesens  Vej  27 
Schæbel.  Ferd,  Mikkelbryggersgade  6 
Seifert,  Carl,  St  Regnegade  S 
Staal*  og  Jernbjælker,  Plader  m.  m. 

Berendsen,  Sophus,  Aktieselskab,  Skoubogade  1 
Jensens,  Jørgen,  Eftf.,  Vestergade  16 
Møller,  J  F  Lemvigh-,  Kultorvet  1 1 
Rahr,  Chr  C,  &  Co,  Vestergade  30 
Vold,  L,  Nansensgade  23  B 
Stenhuggerier,  Marmorarbejder  m.  m. 

Ankerske  Marmorforretning,  Frihavnen 
Faxe-Limhamn  Kalkbrud,  St  Annæplads  26 
Hagen  &  Co’s  Eftf..  Gothersgade  8 
Kbhvn.s  mek.  Stenhuggerier,  Frederiksholms  Kanal  28 
Larsen,  H  &  J,  Griffenfeldtsgade  37 
Nielsen,  E,  Nørrebrogade  44 
Scheller,  Carl,  Nørrebrogade  52 
Stukarbejder. 

Berg,  Hans  Chr,  Aaboulevard  44 

Tagpap  m.  m. 

Evers  &  Co,  Frederiksholms  Kanal  6 
Prior,  Axel,  Aktieselskab,  Bredgade  33 

T  apeter. 

Kriiger,  C,  Nygade  6 

Teglværker,  Teglværksanlæg  m.  m. 

Maardt,  J  G,  &  Co,  Hellerup 
Vang,  Andr,  Hellerup 

Tegneartikler. 

Knudsen,  Cornelius,  Kjøbmagergade  13 
Petersen,  J  Chr,  St  Kirkestræde  1 

Træ  og  Trævarer. 

Ivrause,  M  H,  Niels  Ebbesensvej  6 

Vandklosetter. 

Kbhvn.s  Kedelsmedie  &  Maskinværkst.,  City'gade 
Ludvigsen  &  Hermann,  Nørrebrogade  39 
Møller,  L  M,  Ny  Adelgade  4 

Værktøj. 

Ibsen,  Peter,  Kronprinsensgade  3 
Rom,  C  Th,  &  Co,  Axel  nus  2  B 

KJØBENHAVN 

DEN  I.  JULI  I  9  00 

2.  Aargang  Nfl  19 


GAMLE  CARLSBERGS  MARKETENDERI  I  FRIHAVNEN. 


Bygningen,  der  er  bleven  færdig  iaar,  er  opført  efter  Tegning  af 
Architekt  Thorvald  Bindesbøll.  Den  har  i  Stueetagen  et  større 
Marketenderi  med  Køkken  og  øvrige  Økonomirum,  og  paa  iste  Sal  en 
Restaurant  med  sit  selvstændige  Køkken  m.  m. 

I  sit  Ydre  adskiller  den  sig  en  Del  fra  de  andre  paa  Frihavnsterrænet 
opførte  Bygninger;  medens  de  fleste  af  disse  ere  opførte  med  røde  Mur¬ 
stensfacader,  virker  denne  ved  sine  graapudsede  Murflader  og  sit  ret  bram¬ 
fri  Ydre. 

Den  indre  Udstyrelse  er  ikke  udført  efter  Bindesbølls  Plan,  hvorfor 
den  ikke  ganske  harmonerer  med  det  Ydre. 


GAMLE  CARLSBERGS 
MARKETENDERI  I  FRIHAVNEN. 

ARCHITEKT 
THORVALD  BINDESBØLL. 


Bygningens  Murerarbejde  er  udført  af  J.  J.  Bruun,  Tømrerarbejdet  at 
F.  Hinrichsen,  Malerarbejdet  af  C.  C.  Møllmann  &  Co.,  Blikkenslager¬ 
arbejdet  af  Bode.  Komfurerne  ere  leverede  af  Christianshavns  Jærn- 
støberi,  og  de  øvrige  Ovne  ere  fra  Lange  i  Svendborg. 

Bekostningen  ved  Opførelsen  har  været  c a.  90,000  Kroner. 


VILLA  I  SKODSBORG. 


Oppe  paa  Skodsborg  Bakke  skal  i  den  nærmeste  Fremtid  opføres  for 
Grosserer  M.  den  i  vedføjede  Afbildninger  viste  Villa  efter  Teg¬ 
ninger  af  Architekterne  V.  og  B.  Ingemann.  Den  gennemføres  ganske 
etter  den  moderne  Villatypes  Mønster  med  pudsede  og  hvidtede  Mur- 


I  SKODSBORG.  V.  OG  B.  INGEMANN. 

flader,  kløvet  Kampestens  Sokkel  og  rødt  Tegltag.  Indvendig  udstyres 
Boligen  i  Stil  med  det  øvrige,  dels  med  Bjælkelofter  i  Farver  og  dels  med 
Hvælvinger,  som  dekoreres  med  Kalkmaleri. 

Arbejdet  er  taget  i  Entreprise  af  Murmester  Kønchk  i  Hellerup;  In¬ 
geniør  Bang  skal  levere  Varme-  og  Ventilationsapparaterne  og  »Sanitas« 
Installationen  af  Badeapparater  m.  m. 


STATSBANERNES  NYE  KONGEVOGN. 

Statsbanerne  har  fornylig  ladet  bygge  en  ny  Kongevogn,  der  paa  Grund  af 
sin  gennemførte  smukke  Udstyrelse  og  det  fortrinlige  Arbejde  fortjener  stor 
Paaagtelse.  Selve  Vognen  er  af  ret  betydelig  Størrelse,  omtrent  17  Meter  lang, 
og  Adgangen  til  den  sker  gennem  Sidedøre,  der  ere  anbragte  ved  begge  Ender 
af  Vognen.  Der  findes  imidlertid  tillige  Døre  i  selve  Endevæggene  samt  Klap- 


STATSBANERNES  NYK  KONGEVOGN. 


ARCH1TEKT  AXEL  BERG. 

broer  under  disse  Døre,  saaledes  at  der  kan  tilvejebringes  Forbindelse  mellem 
Kongevognen  og  de  til  begge  Ender  af  denne  stødende  Vogne  i  det  Tog,  hvori 
den  indgaar. 

Vognen  indeholder  2  Saloner,  hvoraf  den  ene  ved  Hjælp  af  en  flyttelig 
Skillevæg  kan  omdannes  til  Soveværelse  for  Kongen,  et  Par  mindre  Kupéer, 
Toiletrum,  Forrum,  m.  m. 

Architekt  Axel  Berg,  der  har  givet  Tegning  til  og  forestaaet  hele  den  indre 
Udstyrelse,  har  fornemmelig  for  Salonernes  Vedkommende  tilstræbt  Opnaaelsen 
af  en  kunstnerisk  Helhed,  og  det  er  da  ogsaa  lykkedes,  under  Iagttagelse  af  de 


STATSBANERNES  NYE  KONGEVOGN. 


ARCHITEKT  AXEL  BERG. 

særlige  Forhold,  der  her  er  tilstede,  at  skabe  et  Par  meget  smukke  Interiører 
efter  Louis-Seize-Motiver.  Træværket  saavel  i  Døre  og  Paneler  som  i  Møblerne 
er  holdt  i  Mahogni  med  gule  Indlægninger  og  forgyldte  Ornamenter  i  Billedskærer¬ 
arbejde.  Alle  Beslagdele,  Lampetter  o.  s.  v.  ere  udførte  i  forgyldt  Bronce.  Til 
Væg-  og  Loftsfelterne  er  benyttet  lyse  Relieftapeter,  som  er  overtrukket  med 
Silketøj,  der  for  Væggenes  Vedkommende  er  af  lys  grøn  Farve;  Møblernes  Betræk 
er  grøn  Silkebrokade.  Gulvene  ere  dækkede  af  svære  Smyrnatæpper. 

De  til  Vognens  Belysning  og  Opvarmning  nødvendige  Foranstaltninger  ere  an¬ 
bragte  i  en  særlig  Bagagevogn,  der  altid  tænkes  at  ledsage  Kongevognen  paa 
Rejser.  I  denne  Bagagevogn  er  tillige  Plads  til  det  fornødne  Jernbanepersonale 
til  Kongetogets  Betjening. 

Kongevognen  og  den  tilhørende  Bagagevogn  ere  konstruerede  ved  Stats¬ 
banernes  Maskinafdeling  under  Ledelse  af  Maskinchef  Busse,  og  dette  Materiel 
er  bygget  i  Randers  i  Aktieselskabet  »Scandias«  Værksteder.  Møblerne  og  en 
Del  af  Dekupørarbejdet  er  fremstillet  i  Severin  &  Andreas  Jensens  Etablissement, 
det  ciselerede  Broncearbejde  er  udført  hos  Hof-Metalstøber  Lauritz  Rasmussen 
efter  Billedhugger  Hammeleffs  Modeller,  og  Relieftapeterne  ere  fabrikerede  af  Bernh. 
Schrøder,  Nielsen  &  Hansen.  Overhovedet  er  der  ved  Vognens  Bygning  lagt 
megen  Vægt  paa,  at  alt,  hvad  der  kunde  fremstilles  af  danske  Haandværkere, 
er  bleven  udført  her  i  Landet. 


RETROSPEKTIV  KUNSTUDSTILLING  1901. 


om  bekendt  skal  der  afholdes  en  retrospektiv  Kunstudstilling  i  Løbet  al 


O  Sommeren  1901.  Det  er  d’Hrr.  Kunsthistoriker  Karl  Madsen  og  Malerne 
Philipsen  og  Zahrtmann,  der  have  taget  Initiativet  hertil;  og  efter  at  Tanken 
har  mødt  Velvillie  hos  Magistraten  og  Borgerrepræsentationen,  har  der  dannet 
sig  en  Komité  bestaaende  af  63  Medlemmer  til  at  varetage  det  videre  Fornødne 
i  Sagen.  Komitéen  har  valgt  Etatsraad,  Historiemaler  Lorentz  Frølich  til  For¬ 
mand  og  Overpræsident  V.  Oldenburg  til  Viceformand  og  derefter  nedsat  et 
Forretningsudvalg  paa  ti  Medlemmer  (hvoriblandt  Architekt  M.  Nyrop)  og  sær¬ 
lige  Udvalg  for  ældre  Malerkunst  (før  1800),  yngre  Malerkunst  (efter  1800), 
Skulptur,  Topografi  og  Architektur.  Udvalgsmedlemmerne  for  disse  sidste  2  Af¬ 
delinger  ere  henholdsvis:  Konservator  C.  C.  Andersen,  Professor,  Musæumsdirektør 
Pietro  Krohn,  Cand.  polit. ,  Redaktør  af  »Fra  Arkiv  og  Musæum«  Fr.  Schiøtt 
og  Dr.  phil„  Skolebestyrer  S.  L.  Tuxen  —  samt:  Architekterne  M.  Nyrop  og 
Eugen  Jørgensen  og  Cand.  polit.  Fr.  Schiøtt. 

Der  er  ingen  Tvivl  om,  at  en  saadan  Udstilling,  der  formodentlig  tillige  vil 
blive  meget  fyldig  og  stor,  især  da  der  haves  god  Plads  til  den  i  Raadhusets 
store  Lokaler,  vil  have  en  betydelig  Interesse  og  være  af  væsentlig  Betydning 
for  de  Mange,  der  elske  dansk  Kunst.  Det  ligger  i  Sagens  Natur,  at  det  er 
Malerkunsten,  hvorpaa  Hovedvægten  vil  blive  lagt,  og  mange  Værker,  henhørende 
til  denne,  ville  sikkert  blive  fremdragne  til  Belæring  og  Glæde  ikke  alene  fol¬ 
det  store  Publikum,  men  ogsaa  for  de  særligt  Kunstinteresserede  og  Kunststuderende. 
Ved  de  retrospektive  Udstillinger,  der  have  været  foranstaltede  i  »Kunstforeningen« 
i  de  senere  Aar  for  enkelts  Malere  (Eckersberg,  Marstrand  o.  s.  v.),  er  der  frem- 


draget  Værker,  som  selv  Kunsthistorikerne  ikke  havde  Kendskab  til.  Man  har 
altsaa  Grund  til  at  glæde  sig  til,  hvad  der  kan  ventes,  og  da  Sagen  er  rejst  i 
god  lid,  eftersom  der  omtrent  er  et  helt  Aar  til,  at  Udstillingen  skal  aabnes,  og 
da  man  tør  regne  paa  livlig  Tilslutning  fra  alle  Sider,  vil  Resultatet  nok  blive 
godt.  Men  et  stort  Arbejde  vil  det  være  for  de  Mænd,  der  skulle  have  med 
Sagens  Enkeltheder  at  gøre,  og  netop  i  den  Omstændighed,  at  der  er  saa  lang 
1  id  til  Forberedelserne,  kan  der  ligge  en  Fare  for,  at  Mange  — -  paa  god  dansk 
Vis  —  skulle  mene,  at  de  jo  altid  kunne  naa  at  komme  med,  og  som  Følge 
deraf  slet  ikke  kommer  tidsnok.  Dette  bør  man  altsaa  være  betænkt  paa  i  Tide 
og  absolut  undgaa. 

For  den  ikke  lille  Kreds,  som  har  Interesse  for  Architektur  og  Topografi 
(p:  Fremstilling  af  Bygningsværker  og  Prospekter,  som  ikke  ere  til  mere),  vil 
det  være  glædeligt  at  tænke  paa,  at  Architekternes  Værker  endelig  engang  ville 
faa  bedre  Kaar  at  virke  under  end  de,  der  bydes  dem  i  Udstillingsbygningens 
dertil  indrettede  Korridorer  og  Gange  paa  de  sædvanlige  Foraarsudstillinger.  Der¬ 
for  bør  Architekterne  nu  ogsaa  for  Alvor  hver  især  gøre  sit  til  at  støtte  Udstil¬ 
lingen  og  med  Velvillie  møde  alle  Flenvendelser  fra  Komitéens  Side,  om  det 
saa  ogsaa  vil  være  forbundet  med  en  Del  personlig  Ulejlighed  for  dem.  Fra 
de  tidligere  architektoniske  Udstillinger,  ikke  mindst  f.  Eks.  den  nuværende  i 
Paris,  er  det  bekendt,  hvilket  trælsomt  Slid  det  altid  har  været  for  de  Komitéer, 
der  have  bragt  store  personlige  Ofre  af  Tid  og  Ulejlighed,  blot  nogenlunde  at 
redde  Æren.  Men  man  tør  vel  gaa  ud  fra,  at  dette  ikke  vil  blive  Tilfældet 
denne  Gang,  hvor  det  i  Virkeligheden  gælder  om  at  vinde  et  større  Slag  end 
sædvanligt.  Det  vil  være  en  Æressag,  ja  man  kunde  næsten  fristes  til  at  sige 
en  Fivssag  for  de  danske  Architekter  at  møde  saa  smukt  og  fyldigt  som  ingen¬ 
sinde  før,  saa  at  de  med  Honnør  kunne  hævde  deres  Plads  paa  Kunstens  Om- 
raade  ved  Siden  af  Malere  og  Billedhuggere.  Alt  for  ofte  møder  Architekterne 
Vrangvillie  og  Misforstaaelse  ikke  alene  hos  Publikum,  men  ogsaa  hos  andre 
Kunstnere,  skøndt  de  vel  med  Rette  tør  kalde  sig  for  deres  Kolleger.  Er  dette 
en  Uretfærdighed?  Eller  er  der  maaske  alligevel  et  Gran  af  Retfærdighed  deri, 
fordi  de  selv  trække  sig  tilbage?  Vi  lade  Spørgsmaalet  staa  hen,  men  ville  blot 
endnu  engang  bestemt  accentuere,  at  der  her  bydes  Architektstanden  en  ene- 
staaende  Lejlighed  til  i  en  samlet  og  ordnet  Fremstilling  at  aflægge  Vidnesbyrd 
om,  hvorledes  den  danske  Architektur  har  udviklet  sig  fra  de  ældste  Tider  ind¬ 
til  nu,  og  om  at  der  er  den  samme  kunstneriske  Alvor  til  Stede  i  deres  Virken 
som  i  de  andre  Kunstarters. 

Saavidt  vides  har  den  Tanke  ikke  været  fremme  at  foranstalte  et  almindeligt 
nordisk  Kunstnermøde  i  Forbindelse  med  Udstillingen.  Et  saadant  har  ikke  været 
afholdt  hos  os  i  en  lang  Aarrække;  men  Mange  ville  endnu  med  Glæde  mindes 
de  festlige  Dage  og  de  mange  interessante  og  lærerige  Bekendtskaber,  der  ud¬ 
sprang  af  dem.  Forhaabentlig  vil  der  da  af  rette  Vedkommende  blive  taget  Ini¬ 
tiativet  til  at  indbyde  svenske,  norske  og  finske  Kunstnere  til  et  Møde  i  Kjøben- 
havn  i  Sommeren  1901,  saa  at  Udstillingen  ogsaa  kan  blive  til  Nytte  for  dem, 
og  den  gensidige  Vekselvirkning  mellem  de  nordiske  Landes  Kunstnere  kan  faa 
nye  og  friske  Impulser. 

I  Akademisk  Arkitektforenings  Meddelelser  for  i.  Juni  findes  et  mere  gemyt¬ 
ligt  end  egentlig  vel  funderet  Angreb  paa  de  af  Sundhedskommissionen  i  1898 
udfærdigede  »Forskrifter«  for  Indretning  af  Etagelatriner. 

Forf.’s  Fordringer  til  Klosetrum  (og  for  den  Sags  Skyld  ogsaa  til  »de  ganske 
uventilerede  Stuer«)  synes  i  Sandhed  beskedne  —  saa  beskedne,  at  Pseudonymet 
»Angloman«  maa  bero  paa  en  Misforstaaelse ;  en  Beundrer  af  engelske  Forhold 
vilde  sikkert  se  med  mere  Forstaaelse  paa  Sundhedskommissionens  Bestræbelser 
for  at  skaffe  bedre  Forhold  paa  Klosetomraadetj  end  vi  hidtil  har  kunnet 
byde  paa. 

Hvad  der  i  de  sidste  30  Aar  er  budt  Befolkningen  i  Retning  af  Klosetrum 
og  Klosetindretninger,  trodser  enhver  Beskrivelse:  Klosetrum  uden  mindste  Ad¬ 
gang  for  Lys  og  Luft  eller  højest  regnet  med  et  lille  Vindue  til  Køkken  eller 
Pigekammer  o.  1.  At  Klosetindholdet  som  Regel  skal  bæres  ud  gennem  Køk¬ 
kenet  er  betegnende  nok  for  Fordringernes  Niveau. 

Det  er  en  bekendt  Sag,  at  vi  i  saa  Henseende  have  været  til  Spot  og  Spe 
for  Udlændinge;  og  Bygherrer  —  delvis  ogsaa  Arkitekter  —  have  paa  dette 
Omraade  Synder  paa  Samvittigheden,  som  det  vil  tage  lange  Tider  at  afbøde. 

Ved  Bygningsloven  af  1889  skete  der  den  Forandring,  at  der  krævedes  et 
Udsugningsrør  af  brandfrit  Materiale  fra  hvert  enkelt  Kloset,  og  dermed  synes 
Forf.  at  mene,  at  der  er  sket  alle  rimelige  hygiejniske  Fordringer  Fyldest.  I 
Virkeligheden  er  Sagen  jo  den,  at  naar  man  ikke  paa  en  eller  anden  Maade 
sikrer  Udsugningen  i  disse  Rør,  har  man  ikke  nogensomhelst  Garanti  for,  at 
ikke  Lufttrækket  naarsomhelst  gaar  den  forkerte  Vej,  saa  at  Klosetemanationerne 
spredes  over  Lejlighedens  Værelser. 

I  de  bestaaende  Forhold  maatte  Sundhedskommissionen  anse  det  tor  paa¬ 
trængende  nødvendigt  at  tilstræbe  en  Forandring,  og  Spørgsmaalet  herom  har 
været  rejst,  før  W.  C.  tillodes  indrettede.  Der  maatte  skaffes  Lys  og  Luft  i  disse 
Rum  —  ikke  som  Forf.  antager  i  den  lidt  naive  Tanke,  at  Solen  skulde  skinne 
ind  i  alle  Klosetrum  og  dræbe  Bakterierne,  men  ud  fra  den  praktiske  og  alminde¬ 
lig  anerkendte  Forudsætning,  at  Svineri  ikke  trives  saa  godt  i  Dagens  Lys  som 
i  mørke  Kroge. 

Efter  engelsk  Mønster  —  og  andetstedsfra  kunde  der  ikke  godt  være  Tale 
om  at  hente  Forbilleder  — -  maatte  man  først  og  fremmest  forlange,  at  alle  disse 
Rum  fik  Vindue  til  det  frie.  Der  skaffes  derved  Lys,  og  der  gives  samtidig 
Mulighed  for  Udluftning  af  Rummet. 

At  lide  alene  paa  Vinduet  til  Udluftning  vilde  imidlertid  næppe  gaa  an; 
mange  ville  af  Frygt  for  Kulde  og  Træk  —  idetmindste  i  den  kolde  Aarstid  — 
undlade  at  benytte  det;  og  staar  Vinden  paa  Vinduet,  og  Klosetrummet  ikke  har 
anden  Forbindelse  med  fri  Luft,  vil  dette  atter  let  kunne  føre  til,  at  Klosetrum¬ 
mets  Luft  presses  ind  i  Værelserne.  Englænderne  forlange  derfor  ganske  rigtigt 
foruden  Vindue  til  det  frie  »adequate  means  of  constant  ventilation«  —  og  Sund¬ 
hedskommissionen  har  atter  her  fulgt  deres  Eksempel. 

At  man  her  ved  Udarbejdelsen  af  Ventilationsforskrifterne  skulde  have  be¬ 
gunstiget  Luftklosetterne  paa  Vandklosetternes  Bekostning,  beror  selvfølgelig  paa 


en  Misforstaaelse.  For  Luftklosetterne  kræver  Bygningsloven  til  Afledning  af 
Klosetluften  et  Aftræksrør  fra  hvert  enkelt  Kloset ;  for  Vandklosetters  Vedkommende 
har  Sundhedskommissionen  søgt  at  lempe  denne  Fordring  ved  at  muliggøre  An¬ 
bringelsen  af  et  for  flere  Etager  fælles  Aftræksrør;  at  man  paa  den  anden  Side 
ikke  har  turdet  etablere  en  Kommunikation  af  denne  Art  mellem  Lejlighederne 
uden  en  vis  Garanti  for,  at  Aftrækket  fungerede,  som  det  skulde,  trænger  næppe 
til  nogen  vidtløftig  Begrundelse*). 

At  W.  C.  i  hygiejnisk  Henseende  ere  at  foretrække  for  Luftklosetter,  er 
Sundhedskommissionen  selvfølgelig  ikke  i  Tvivl  om;  Erkendelsen  heraf  vil  sik¬ 
kert  ogsaa  hurtigt  gaa  op  for  Publikum,  der  utvivlsomt  inden  lang  Tid  vil  lære 
at  kræve  W.  C.  i  Lejlighederne;  at  fremme  Reformen  ved  yderligere  at  skærpe 
Fordringerne  til  Luftklosetter,  vil  næppe  vinde  Bifald ;  —  paa  den  anden  Side 
lader  det  sig  næppe  heller  gøre  paa  noget  Punkt  at  nedstemme  Fordringerne  til 
W.  C.,  naar  man  overhovedet  ønsker  at  komme  bort  fra  de  hidtilværende  uhel¬ 
dige  Forhold. 

Forf.  regner  med  ideale  W.  C.  og  tænker  derfor  kun  paa  den  under  selve 
Afbenyttelsen  producerede  Stank  (ogsaa  denne  maa  det  dog  anses  heldigt  at 
befri  Lejligheden  for) ;  men  det  er  indlysende,  at  Mangler  ved  Anlægget,  som 
selv  en  omhyggelig  Kontrol  ikke  helt  kan  garantere  mod,  Tilstopning  af  Faldrør, 
mangelfuld  Rensning  af  Klosetkummen  m.  m.  vil  kunne  volde  Ulemper  af  al¬ 
vorligere  Art,  at  man  altid  maa  regne  med  Muligheden  for  Luftfordærvelse  ogsaa 
i  et  W.  C.,  og  at  man  i  Tide  maa  træffe  Foranstaltninger  derimod;  at  det  3 
Tom. s  Zinkrør,  som  Forf.  nærer  en  usvigelig  Tillid  til,  ikke  i  saa  Henseende 
yder  nogen  videre  Betryggelse,  vil  sikkert  enhver  sagkyndig  indrømme. 

Det,  Sundhedskommissionen  har  villet  opnaa  ved  sine  Forskrifter,  at  skaffe 
Lys  ind  i  Klosetrummene  og  saa  vidt  muligt  sikre  et  Luftskifte,  der  skærmer 
Lejligheden  mod  Klosetluften,  kunde  næppe  opnaas  med  mindre  Fordringer  end 
dem,  Sundhedskommissionen  har  stillet,  og  det  er  da  ogsaa  notorisk,  at  Tallet 
paa  de  Architekter,  der  i  det  væsentlige  hilse  denne  Reform  med  Glæde,  ikke 
er  saa  ganske  ringe. 

At  man  ved  den  tidligere  Ordning  har  kunnet  »spare«  adskilligt,  er  del¬ 
ingen  Tvivl  om,  og  det  er  en  Selvfølge,  at  man  ikke  opnaar  en  Forandring  til 
det  bedre  som  den,  Talen  er  om,  uden  at  ofre  noget  derfor.  Forf.’s  Beregning 
af  Omkostningerne  synes  dog  ikke  ganske  holdbare.  Der  forlanges  nu  ganske 
rigtig  ca.  i1/ 2  Alen  Facade  for  hvert  Kloset  —  de  10  Q  Fod  Gulvflade  (der  i 
Forf.’s  Beregning  vokser  til  96  □  Fod)  vilde  ogsaa  kræves  til  et  ikke  ved  Facaden 
anbragt  .Kloset;  det,  det  drejer  sig  om,  er  altsaa  kun,  at  habile  Architekter  vise 
Vej  til  at  disponere  over  Arealet  paa  en  noget  anden  Maade,  end  man  nu  en¬ 
gang  er  vant  til;  og  at  dette  helt  vel  lader  sig  gøre,  derom  vidner  de  ikke 
ganske  faa  fortræffelige  Løsninger  af  Spørgsmaalet,  som  allerede  have  foreligget 
Sundhedskommissionen  til  Godkendelse;  —  selv  for  Smaalejligheders  Vedkom¬ 
mende  har  det  vist  sig,  at  de  opstillede  Fordringer  ikke  ere  for  vidtgaaende.  — 


*)  At  der  tillades  Trægulv,  hvor  Klosettet  er  Vandkloset,  medens  der  for  Luftklosetters 
Vedkommende  forlanges  Gulv  af  et  for  Fugtighed  uigennemtrængeligt  Materiale,  at  Gaard- 
latriner,  der  indrettes  som  W.  C.,  tillades  indrettede  i  Kælderetagen  nr.  nr.,  vidner  ligeledes  om, 
at  det  har  været  Sundhedskommissionens  Ønske  at  gøre  særlige  Indrømmelser  overfor  W.  C. 


Men  alle  ere  jo  ikke  lige  opfindsomme,  og  det  henstilles  derfor  til  den  højt¬ 
ærede  Redaktion,  om  det  ikke  netop  nu  i  Overgangstiden  vilde  være  nyttigt 
ved  kyndige  Architekters  Bistand  at  søge  samlet  og  publiceret  som  Forbilleder 
nogle  af  de  bedste  hidtil  foreliggende  Løsninger. 

Frygten  for,  at  de  skærpede  Fordringer  skulde  føre  til,  at  man  overhovedet 
opgav  Tanken  om  at  faa  Klosetter  i  Lejlighederne  og  i  Stedet  nøjes  med  »Skabe«, 
i  hvilke  en  Natstol  kan  opstilles,  holdes  af  og  til,  ogsaa  her  af  Forf.,  op  som 
et  Skræmmebillede,  der  dog  næppe  har  stort  paa  sig;  Publikum  vil  hurtigt  lære, 
at  »Skabene«  ikke  tilfredsstille  selv  meget  beskedne  Fordringer,  og  samvittigheds¬ 
fulde  Architekter  ville  sikkert  arbejde  mod  dem,  saameget  mere  som  de  ikke 
alene,  som  Forf.  forudsætter,  ere  uforsvarlige ,  men  tillige  ulovmedholdelige.  Ifølge 
en  justitsministeriel  Afgørelse  (Resol.  af  26.  Oktbr.  1897)  forstaaes  ved  »Latrin« 
ethvert  særligt  til  Nødtørftsbrug  indrettet  Rum;  hvilket  vil  sige,  at  de  til  Nød- 
tørftsbrug  særlig  indrettede  (med  Kloset  forsynede)  »Skabe«  ere  ulovlige,  for- 
saavidt  de  ikke  fyldestgøre  Sundhedskommissionens  Fordringer. 

Om  Fordringerne  til  Nybygninger  vil  man  sikkert  uden  Vanskelighed  kunne 
blive  enige.  Langt  vanskeligere  er  Sundhedskommissionen  stillet,  naar  det  gælder 
Omdannelse  af  Luftklosetter  i  gamle  Bygninger  til  W.  C.  Den  Betragtning,  at 
et  W.  C.  i  hygiejnisk  Henseende  altid  er  at  foretrække  for  et  Luftkloset,  og  at 
Overgangen  derfor  —  ikke  mindst  hvor  Forholdene  ere  slette  —  bør  tillades, 
selv  om  man  skal  dispensere  fra  alle  nugældende  Bestemmelser,  synes  at  ligge 
lige  for  Haanden.  Imidlertid  er  det  klart,  at  man,  hvis  man  alene  vilde  holde 
sig  til  denne  Betragtning,  ogsaa  vilde  komme  til  for  Tid  og  Evighed  at  fiksere 
saadanpe  elendige  Forhold,  som  det  netop  gælder  om  at  benytte  Lejligheden  til 
saavidt  muligt  —  d.  v.  s.  med  nogenlunde  rimelige  Ofre  —  at  komme  bort  fra. 
Der  er  som  sagt  her  fra  de  byggendes  Side  begaaet  saa  grove  Forsyndelser  mod 
Sundhedskommissionens  lovmedholdelige  Forskrifter* *),  at  man  ikke  bør  ofre  altfor 
megen  Medlidenhed  paa  dem,  der  nu  maa  bøde  for  at  faa  Absolution  derfor. 
At  Bygningsautoriteterne  have  ment,  det  laa  udenfor  deres  særlige  Opgave  at 
paase  Overholdelsen  af  Sundhedskommissionens  Forskrifter  (der  i  øvrigt  havde 
deres  Hjemmel  netop  i  Bygningsloven),  og  at  Sundhedskommissionen  har  savnet 
Midler  til  selv  at  vaage  over  deres  Gennemførelse,  kan  ikke  diskulpere  dem,  der 
ganske  hensynsløst  have  ladet  gældende  Bestemmelser  uænsede.  Havde  man 
ikke  i  de  forløbne  Aar  akeepteret  absolut  mørke  Rum  som  tilfredsstillende  Sund¬ 
hedskommissionens  Fordringer  om  »tilstrækkelig  Lysning«,  og  havde  man  ikke 
(som  Forf.)  næret  Tyrketroen  paa,  at  et  3  Tom.  Zinkrør  under  alle  Omstændig¬ 
heder  sikrede  en  »behørig  Ventilation«,  vilde  man  have  sparet  sig  en  Del  af  de 
Vanskeligheder,  det  nu  ved  Overgangen  til  W.  C.  volder  i  ældre  Bygninger  at 
efterkomme  Sundhedskommissionens  Fordringer.  I  Virkeligheden  gaa  disse  For¬ 
dringer  ikke  videre,  end  at  de  kunne  vente  Medhold  hos  alle,  for  hvem  de  sani- 
tære  Hensyn  betyde  noget,  for  hvem  de  økonomiske  Hensyn  ikke  betyde  alt. 

At  der  ikke  des  mindre  fra  Sundhedskommissionens  Side  kan  gøres  og  er 
gjort  Indrømmelser  overfor  ældre  Bygninger,  som  aldrig  bør  gøres  overfor  nye, 
er  antagelig  ikke  Architekterne  ubekendt.  E.  M.  Hoff, 

_  Stadslæge. 

*)  Siden  Marts  1875  har  Sundhedskommissionen  krævet,  at  Etagelatriner  skulle  have 
»tilstrækkelig  Lysning  og  behørig  Ventilation«. 

I  Anledning  af  den  fra  Akademisk  Architektforening  fore¬ 
tagne  Henvendelse  til  Kunstakademiet  om  at  indstille  til 
Kirke-  og  Undervisningsministeriet,  at  de  bestaaende  Regle¬ 
menter  for  Adgang  til  Akademiets  Bygningsskole  bl.  a.  for¬ 
andres  derhen,  at  der  fremtidig  forlanges  Bevis  for,  at  An¬ 
dragerne  have  bestaaet  4de  Klasses  Hovedexamen,  den  saa- 
kaldte  almindelige  Forberedelsesexamen,  eller  en  anden  Ex- 
amen,  som  af  Ministeriet  maatte  anses  lige  hermed,  har  Akademiet  under  29de 
f.  M.  næst  at  udtale  sin  Anerkendelse  af  den  Interesse,  hvormed  Foreningen 
omfatter  Architektstandens  Udvikling  og  Anseelse,  meddelt,  at  Akademiet  »ikke 
tør  gaa  med  til  at  opstille  Kravet  paa  de  nævnte  Examiner  som  Betingelse  for 
Adgang  til  Architekturskolerne  for  ikke  at  hindre  nogen  i  at  erhverve  den  kunst¬ 
neriske  Uddannelse,  som  Akademiets  Architekturskoler  give.  Men  Akademiet  vil 
virke  med  til,  at  den  nævnte  Fordring  stilles  inden  Eleven  erholder  Akademiets 
Afgangsbevis  som  Architekt,  og  at  Undtagelse  fra  denne  Regel  kun  kan  tilstedes, 
naar  2/s  af  Akademiraadets  Architektudvalg  anbefaler,  at  Ministeriet  giver  Tilladelse 
hertil  for  særlig  kunstnerisk  begavede  Elever,  som  ikke  bør  hindres  i  at  deltage 
i  Guldmedaillekonkursen. «  M.  H.  t.  de  af  Foreningen  stillede  Forslag  vedrørende 
udvidede  Forelæsninger  i  Kunst-  og  Kulturhistorie,  meddeler  Akademiet,  at  det  alt 
i  en  Aarrække  har  ydet  en  Del  af  det,  der  ønskes,  men  at  man  »vil  yderligere 
søge  at  opnaa  de  udvidede  Forelæsninger,  som  de  foreslaaede  Forandringer  ville 
medføre,  og  man  vil  derefter  ogsaa  gøre  praktiske  Forsøg  med  Examinatorier  i 
disse  Fag  for  at  se,  hvorvidt  de  ere  gennemførlige.  Akademiet  vil  dernæst  særlig- 
henlede  Ministeriets  Opmærksomhed  paa  Ønskeligheden  af  en  tidssvarende  Ord¬ 
ning  af  Examinationsforholdene  ved  de  af  Landets  tekniske  Skoler,  som  have 
faaet  eller  i  Fremtiden  faa  Examinationsret  i  de  tekniske  Discipliner,  i  hvilke 
Akademiet  fordrer  bestaaet  Prøve,  idet  man  erkender  det  ønskelige  i,  at  Eleverne 
paa  et  saa  tidligt  Standpunkt  som  muligt  have  underkastet  sig  de  omspurgte 
Examiner.  Tillige  skal  tilføjes,  at  Akademiet  har  anmodet  dets  Skoleraad  om  at 
forhandle  saavel  med  den  ærede  Forening  som  med  det  tekniske  Selskabs  Skole 
om  alt,  hvad  der  forøvrigt  maatte  være  nødvendigt  til  Sagens  Fremme.« 

I  Skrivelse  af  11te  d.  M.  har  Akademiets  Skoleraad  derefter  anmodet  Akade¬ 
misk  Architektforening  om  »at  præcisere  sine  Ønsker  overfor  den  tekniske  Skole, 
altsaa  navnlig,  hvilke  Lettelser,  der  bør  ydes  Elever,  som  have  bestaaet  en  Ex- 
amen,  der  indeholder  nogle  af  de  samme  Discipliner,  som  de  tekniske  Skolers 
Undervisning  omfatter,  dels  hvilke  Lempelser,  der  bør  indrømmes  i  Examinations¬ 
forholdene  ved  de  tekniske  Skoler.«  Samtidig  har  Akademiet  anmodet  Foreningen 
om  at  ville  udvælge  en  med  Forholdene  ved  de  tekniske  Skoler  nøje  fortrolig 
Delegeret,  der  sammen  med  Skoleraadets  Formand  kan  deltage  i  de  forestaaende 
nærmere  Forhandlinger. 

MEDDELELSER  FRA  AKADEMISK  ARCHITEKTFORENING  udkommer  den  iste  og  15de  i 
***■  hver  Maaned. 


Abonnement  å  1  Krone  pr.  Kvartal  kan  tegnes  paa  alle  Postkontorer  og  i  Ekspeditionen. 
Udgiver:  AKADEMISK  ARCHITEKTFORENING. 

Redaktør:  Architekt  K.  ARNE-PETERSEN,  Kontor  Vestervoldgade  96.  B.  Telf.  17524. 


Avertissementsprisen  er  1 
Kr.  pr.  Kv.=Tom.  Annoncer  kan 
indsendes  under  Adresse  :  Hr.  Maler 
T.  E.  Lundbye,  Industribygn.,  B. 


Abonnementsprisen  er  1  Krone 
pr.  Kvartal  med  Tillæg  af  12 
Øre  Porto  for  udenbys  boende 
Abonnenter. 


Redaktionens  Kontor  er  Vester¬ 
voldgade  96.  Telf.  17524. 

Ekspedition  i  Helgolands- 
gade  5  L  Telf.  5612. 


—  228  — 


MEDDELELSER  FRA 
AKADEMISK  ARCHI 
TEKT  FORENING  *  * 


KjØBENHAVN 

DEN.  I  5.  JULI  I  900 

2.  Aargang  N220 


HJØRNET  AF  NØRREGADE  OG  SKINDERGADE. 


Paa  en  lille  Grund,  kun  377  □  Al.  stor  paa  Hjørnet  af  Nørregade  og 
Skindergade,  har  Architekt  Martin  Borch  for  Ejeren  Hr.  Boghandler 
Hans  Frandsen,  T.  H.  Linds  Eet.,  opført  en  Bygning,  udelukkende  indrettet 
til  Butikker  og  Kontorer.  Der  findes  kun  een  Trappe  i  Huset;  den  er 
brandsikker  og  udført  af  Granitbeton.  I  Stueetagen  er  der  en  Butik  for 
Ejeren  samt  desuden  en  mindre  Butik  mod  Nørregade.  I  hver  af  Etagerne 
er  der  2  Kontorlejligheder  med  brandsikre  Boxe,  Vandklosetter  og  elek¬ 
trisk  Lys. 


EJENDOM  PAA 
NØRREGADE. 

Kælderen,  der  ogsaa  strækker  sig  under  Gaardspladsen,  er  Lagerrum 
for  Forretningerne  i  Stueetagen.  1  Grunden  fandtes  en  Del  Rester  af  en 
Bygning  fra  Middelalderen  af  Munkesten,  muret  i  Munkeforbandt.  National¬ 
museet  fik  en  Opmaaling  heraf.  En  Del  af  den  gamle  Mur,  i  Bagvæggen 
mod  Naboejendommen  i  Skindergade,  blev  efter  Opfordring  af  Museet 
bevaret. 

I  Gaarden  findes  W.  C.  Bygningen  opvarmes  med  Gasovne.  Taget 
er  dækket  med  Bitumen. 


EJENDOM  PAA  ARCHITEKT 

NØRREGADE.  MARTIN  BORCH. 


Facaden  er  opført  af  røde  Mursten  med  Puds  og  støbt  Gesims;  Stue¬ 
etagen  er  inddelt  i  Kvadre  og  pudset. 

Bygningen  har  ind.  Inventar  i  Boghandlerbutikken  kostet  60,000  Kr. 

Arbejdet  har  været  overdraget  Murermester  Edv.  FIansen  som  Hoved¬ 
entreprenør.  Endvidere  har  medvirket  ved  Opførelsen  Tømrermester  Carl 
Petersen,  De  forenede  Bygningssnedkerier,  Smedemester  Ad.  C.  Jensen, 
Malermester  Charles  Hansen,  Blikkenslager  Jensen,  Gas-  og  Vandmester 
Thøfner.  Bitumentaget  er  lagt  af  Evers  &  Co.,  Murermester  Carl  Schiøtz 
har  leveret  alle  støbte  Granit-Beton  dele,  Smedemester  Doberch  Kunstsmede¬ 
arbejdet  og  Cornelius  Knudsen  Installationen  af  elektrisk  Lys.  Butiks¬ 
inventaret  er  leveret  af  Snedkermester  Bunch  og  malet  af  Firmaet  Petersen 
&  Andreasen.  Arbejdet  er  ledet  af  Fred.  Christen  som  Konduktør. 


SKINDERGADE  45—47. 


Yed  Udvidelsen  af  Nygade  —  hvoraf  vi  tidligere  har  bragt  forskellige 
Tegninger  til  Nybygninger  —  blev  ogsaa  berørt  nogle  Ejendomme 
i  Skindergade,  og  særlig  maatte  Nr.  45  og  Nr.  47  afgive  Baggaarde,  Par- 

tier  af  Bagbygninger  og  Arealer,  som  bleve  inddragne  under  Ejendommene 
i  Nygade. 

Hr.  Grosserer  Sølling  ejede  den  væsentligste  Del  af  Nygade  og  der¬ 
under  ogsaa  Nr.  45  i  Skindergade. 

Hr.  Vinhandler  Bestie,  der  var  Ejer  af  Nr.  47  i  Skindergade,  var  en 
af  de  Ejendomsbesiddere,  der  maatte  forhandles  med  og  Forholdet  blev 
ordnet  ved  et  Mageskifte,  hvorved  Resten  af  Nr.  45  blev  sammenlagt  med 
Nr.  47  som  Vederlag  for  det,  Hr.  Bestie  maatte  afgive,  dog  saaledes,  at 
Hr.  Bestie  gav  en  Sum  i  Bytte.  Det  blev  overdraget  Architekt  Alfred 
Thomsen  at  fremkomme  med  Forslag  til  de  fornødne  Ombygninger  og 
denne  udførte,  i  Forening  med  Architekt  Lauritz  Larsen,  et  Projekt,  hvor¬ 
efter  Nr.  45  blev  nedbrudt  og  Nr.  47  bibeholdt,  idet  sidstnævnte  Ejen¬ 
dom  var  godt  bygget  og  dens  Facade  indeholdt  gode  Motiver,  der  kunde 
bruges,  medens  Nr.  45  i  sin  Helhed  var  daarlig  opført  og  uden  nævne¬ 
værdig  Interesse. 

Projektet  er  i  det  væsentligste  bleven  fulgt  under  Bygningens  Opførelse, 
dog  er  der  under  Arbejdets  Gang  foretaget  Forandring  i  Bygningens  Indre, 


idet  denne  blev  udlejet  til  Forretningsbrug  i  Stedet  for  som  oprindelig 
paatænkt  med  enkelte  beboelige  Lejligheder. 

Saavel  den  udgravede  og  overhvælvede  Gaard,  som  den  væsentligste 
Del  af  Ejendommen,  benyttes  af  Hr.  Bestie  selv,  dels  til  Lager  og  Kontorer 
dels  til  Beboelse. 

Facaden  er  udført  af  røde  Mursten  —  leveret  efter  udtagne  Prøver 
fra  den  bibeholdte  Del  —  af  Teglværksejer  Pødenphant,  Stueetagen  er 
af  Granit,  Gesimser,  Baand  og  Indfatninger  af  Sandsten.  Dekorationen  i 
den  runde  Fronton  er  udført  paa  Stedet  af  Hans  Chr.  Berg  efter  Billed¬ 
hugger  Hans  Chr.  Petersens  Model. 

Taget  er  dækket  med  blaa  Teglsten,  Afdækning  paa  Fronton,  Kviste 
samt  Render  og  Nedløb  er  udført  af  Kobber. 

Bygningen  er  forsynet  med  elektrisk  Belysning,  Vandklosetter,  Central¬ 
varmeapparat  og  de  fornødne  Elevatorer. 

Ved  Bygningens  Opførelse  har  følgende  Haandværkere  og  Firmaer 
medvirket:  Murermester  Carl  Olsen,  Tømrermester  Kornerup-Bang, 
Snedkermester  Lars  Jørgensen,  Glarmester  Lundh,  Blikkenslager,  Gas-  & 


SKINDERGADE  45 -47. 

Vandmester  Krebs,  Malermester 
Vald.  Schmidt,  Ingeniør  Bird, 
Aktieselskabet  Vølund,  Firmaerne 
Hans  &  Jørgen  Larsen,  Rai-ir  & 
Co.,  Reeii,  Jernbanegade,  Kemp  & 
Lauritzen  ogSmedemesterScHÆBEL. 


NØRREGADE  6, 
HJØRNET  AF  DYRKØB. 


NØRREGADE  6. 


ARCHITEKT 
A.  MATHIESEN. 


Den  Ejendom,  hvor  Mansfeld- 
Bullner  &  Lassen  i  et  kvart 
Aarhundrede  har  haft  Lokale,  var 
opført  i  Begyndelsen  af  Aarhun- 
dredet.  Ejeren,  Hr.  Overretssag¬ 
fører  L.  Zeuthen,  har  sidste  Aar  ladet  den  ombygge  og  restaurere,  ved 
hvilken  Lejlighed  Bygningen  forsynedes  med  smaa  Ruder,  Palaispuds,  Sand¬ 
stensparti  over  Porten  og 
Manzardtag.  I  Kælder  og 
Stueetagen  blev  desværre 
efter  Nutids  Fordring  ind¬ 
sat  store  Butiksruder,  lige¬ 
som  der  ogsaa  blev  ind¬ 
rettet  Vandklosetter  i  en 
Karnapudbygning  mod 
Gaarden  samt  indlagt 
elektrisk  Lys.  Arbejdet 
er  udført  efter  Tegning 
og  under  Ledelse  af  Ar- 
chitekt  Aage  Mathiesen, 
Murerarbejdet  er  udført 
af  N.  J.  Andersen,  Tøm¬ 
merarbejdet  af  Tesch. 
Koehnenske  Ribbelofter 
og  Monierarbejdet  af  Em. 
Jensen  &  Schumacher. 
Endvidere  have  Snedker¬ 
mester  Lindberg,  Blikken¬ 
slager,  Gas- og  Vandmester 


NØRREGADE  6. 

Graucop,  Malermestrene  Bernh.  Schrøder,  Nielsen  &  Hansen,  Smede¬ 
mester  Strand  og  Glarmester  Christiansen  udført  de  respektive  Arbejder 
samt  Ludvig  Lund  indlagt  de  elektriske  Ledninger;  Joh.  Ficlis  Eftfl.  har 
leveret  Jernbjælkerne.  Ombygningen  har  kostet  75,000  Kroner. 


w.  c. 


err  Stadslæge  Hoff  fortjener  megen  Paaskønnelse,  fordi  han  forsøger  at  for- 


X  X  svare  og  forklare  Sundhedskommissionens  Stilling  til  Indførelse  af  Vand¬ 
klosetter.  Glædeligt  er  det  at  høre,  at  Sundhedskommissionen  foretrækker  W.  C. s 
for  Luftklosetter,  og  at  den  ikke  ønsker  »Skabe«  med  Natstole;  men  Forsvaret 
for  de  saa  forhastet  opstillede  strenge  Fordringer  tilfredsstiller  næppe  nogen  byg¬ 
ningskyndig  eller  praktisk  Mand. 

Det  er  vitterligt  for  alle,  at  en  overvejende  Del  af  de  Lejere,  som  svare 
400 — 700  Kroner  i  aarlig  Lejeafgift,  benytter  et  Etagekloset. 

Og  det  er  lige  saa  vitterligt,  at  der  siden  1898  indrettes  et  paafaldende  stort 
Antal  af  disse  Lejligheder  med  »Skab«  men  uden  Klosetrum.  Stadslægen  synes 
ikke  at  tillægge  dette  Faktum  megen  Betydning  og  trøster  sig  med  en  mini¬ 
steriel  Resolution;  men  dennes  Eksistens  er  jo  ganske  ligegyldig,  hvis  den  ikke 
overholdes.  Og  kan  den  tænkes  overholdt?  Selv  om  Politiet  jævnlig  inspicerede 
samtlige  »Skabe«  i  Byen,  hvortil  vilde  kræves  en  betydelig  Bevilling,  kunde  det 
saa  opnaa  andet,  end  at  Natstolen  for  nogle  Timer  flyttedes  ind  i  Sovekammeret 
med  Forsikring  om,  at  den  blot  tilfældig  var  sat  ind  i  »Skabet«  for  et  Øjeblik, 
og  at  den  slet  ikke  benyttes  til  Stadighed. 

Stadslægen  er  for  optimistisk  med  Hensyn  til  Publikums  Fordringer  og  Be¬ 
talingsevne.  Det  Publikum,  som  nu  bebor  de  smaa  3 — 4  Værelsers  Lejligheder, 
er  ikke  forvænt  og  har  sat  sig  for  særdeles  store  Lejeudgifter.  Et  uheldigere 
Tidspunkt  for  en  yderligere  Forhøjelse  af  disse  end  det  nærværende,  kan  van¬ 
skelig  findes. 

Stadslægen  finder  min  Beregning  af  Lejlighedens  Arealforøgelse,  naar  Kloset¬ 
rummet  skal  have  direkte  Lys,  gal,  men  han  ræsonnerer  som  en  Læge  og  ikke 
som  en  Praktiker.  Beregningen  indeholder  den  Fejl,  at  Installationen  af  W.  C. 
med  Faldrør  er  sat  til  110  Kr.  pr.  Lejlighed,  medens  der  burde  staa  150  Kr. 
I  øvrigt  er  den  rigtig,  hvilket  kan  demonstreres  ved  et  Eksempel.  Der  kan  for 
Tiden  indrettes  en  god  Lejlighed  med  to  store  Stuer  til  Gaden  og  respektabelt 
Soveværelse,  Køkken  og  Pigeværelse  til  Gaarden,  samt  et  Klosetrum  paa  12 — 14 
0  Fod  med  Adgang  fra  en  Mellemkorridor  og  indirekte  Lys  fra  Køkkentrappen, 
med  et  Totalareal  af  25  X  32  =  800  0  Fod.  De  tre  Rum  til  Gaarden  taale 
ikke  at  miste  noget  af  deres  Bredde,  og  skal  der  indskydes  et  Kloset,  med  di¬ 
rekte  Lys  mellem  disse,  maa  den  hele  Lejlighed  forøges  med  mindst  3  Fod  i 
Længden:  3X32  =  96.  Lejeren  faar  en  Forøgelse  af  sine  to  Gadeværelser,  som 
han  ikke  behøver,  og  som  han  med  Rette  skriver  paa  Klosetrummets  Regning. 

De  fortræffelige  Løsninger  af  Spørgsmaalet,  som  Stadslægen  omtaler,  gaa 
formentlig  for  en  stor  Del  ud  paa  at  bygge  Klosetrummet  ud  ved  Køkkentrappen 

med  Indgang  fra  denne.  Dette  kan  ofte  gøres,  men  paa  Bekostning  af  Sove¬ 
kammervinduets  eller  Køkkenvinduets  Størrelse,  og  medfører,  at  man  i  Reglen 
maa  passere  Køkkenet  for  at  naa  Klosettet,  hvilket  er  vore  Bysbørn  ubehageligt. 
Det  er  desuden  generende  for  Lejeren  at  vide,  at  Mælkedrengene  og  Pigerne  paa 
Trappen  kontrollere  hans  Maves  Tilstand  og  bedømme  hans  Flatulens.  Lægges 
Klosetrummet  med  Indgang  fra  en  Mellemrepose  paa  Ydersiden  af  Trappehuset, 
maa  Lejeren  være  fuldt  paaklædt  for  at  begive  sig  derhen,  og  svagelige  Per¬ 
soner  ville  særlig  om  Vinteren  med  Rette  beklage  sig  over  Klosettets  Belig¬ 
genhed. 

Desuden  ville  disse  Klosetrum  paa  Køkkentrappen  let  blive  fælles  for  to 
Lejligheder,  og  dette  vil  være  en  Kilde  til  Kiv  mellem  Lejerne  med  Hensyn  til 
Renholdelsen,  og  en  unødvendig  Kilde  til  Smitte,  saafremt  Renholdelsen  ikke  er 
ganske  ideel.  Det  vil  gøre  det  praktisk  umuligt  at  isolere  en  Familie  under 
Epidemiforhold.  Derimod  kan  der  i  enhver  Nybygning,  uden  anden  nævneværdig 
Bekostning  end  Klosetinstallationen,  indrettes  et  Klosetrum  paa  io — 14  □  Fod 
med  rigeligt  Lys  fra  Køkkentrappen,  med  den  foreskrevne  Ventilation  og  med 
Dør  til  Korridoren.  Og  dette  vilde  være  bleven  indrettet  i  de  fleste  af  de  nu 
med  »Skabe«  forsynede  Lejligheder,  hvis  man  i  1898  havde  tilladt  det  og  be¬ 
budet  den  nu  fastsatte  lave  Klosetafgift. 

Angaaende  Luftklosetter  i  ældre  Ejendomme,  har  Stadslægen  læst  min  Artikel 
slet,  naar  han  deri  finder  Udtryk  for  min  Tilfredshed  med  Luftklosetter  efter 
Bygningsloven  af  1889.  Jeg  har  sagt,  at  de  i  6  Værelsers  Lejligheder  kunde 
anbringes  paa  en  taalelig  Maade,  men  at  Forholdene  i  de  mindre  Lejligheder 
vare  yderst  beklagelige.  Jeg  har  kun  undladt  at  bemærke,  at  Klosettet  i  de  store 
Lejligheder  ikke  sjældent  var  slet  anbragt,  da  det  i  disse  er  muligt  at  anbringe 
det  forsvarligt  uden  særlig  Bekostning. 

Stadslægens  Betragtninger  over  Klosetter  i  ældre  Ejendomme  lyde  særdeles 
rimelige.  Gid  Sundhedskommissionens  Fordringer  svarede  dertil. 

Der  gives  elendige  Lejligheder  med  saa  umulige  Klosetrum,  at  man  bør  lade 
dem  blive  i  Suppedasen,  til  Huset  engang  rives  ned. 

Der  gives  imidlertid  ogsaa  en  stor  Mængde  i  øvrigt  gode  Lejligheder  med 
Klosetrum  efter  Bygningsloven  af  1889,  forsynede  med  3  Tom.  Zinkrør,  men  i 
hvilke  det  er  umuligt  at  skaffe  Lys.  Da  man  her  aldeles  ikke  kan  forbyde  Luft¬ 
klosetterne,  og  da  der  gennemgaaende  er  baade  Lyst  og  Trang  til  at  ombytte 
dem  med  W.  C. s,  saa  forekommer  det  de  fleste  Bygherrer  ganske  abderitisk,  naar 
Sundhedskommissionen  glat  væk  nægter  dem  W.  C.  eller  stiller  en  Fordring,  som 
betyder,  at  det  i  øvrigt  gode  Hus  skal  rives  ned. 

I  disse  Ejendomme  anvende  Lejerne  megen  Bekostning  og  Umage  for  at 
holde  Luftklosettet  nogenlunde  i  Orden,  og  have  gennemgaaende  vænnet  sig  til 
at  belyse  det  under  Benyttelsen.  Lejerne  ere  som  Regel  velsituerede  og  renlige. 
De  ville  ikke  afskaffe  Klosetlyset  eller  flatulere  stærkere  end  før,  om  de  fik  W.  C., 
og  de  ville  ikke  finde  Stadslægens  Forsikring  om  de  særlige  Gener  ved  et  Vand¬ 
kloset  overbevisende.  En  Forstoppelse  af  Klosetfaldrøret  er  en  lige  saa  alvorlig 
Historie  i  et  Hus  som  en  Sprængning  af  et  Vandrør.  Den  vil  blive  øjeblikkelig 
anmeldt  og  afhjulpen. 

Renholdelsen  af  Klosetskaalen  er  saa  simpel  og  let  og  Snavs  paa  den  hvide 

Glasur  saa  iøjnefaldende,  at  det  er  urimeligt  at  nære  Ængstelse  for  Ulemper  deraf. 
En  Omgang  med  en  Klud  eller  Børste  og  et  Træk  i  Haandtaget  er  alt,  hvad 
der  kræves  til  Rensningen.  De  langtfra  lugtfri  »Valve-closets«,  som  vi  særlig 
kende  fra  Hamburg,  ere  jo  ikke  tilladte  her  og  kunne  ikke  faas  i  vore  Forret¬ 
ninger.  Her  forhandles  kun  de  af  Brolægningsvæsenet  anerkendte  Klosetskaaler. 
Her  anvendes  kun  emaillerede  Klosetfaldrør,  og  Klosetvandlaasene  blive  til  Over¬ 
flod  ventilerede  ved  2 — 2x/2  Tom.  Rør.  Den  Kontrol,  som  af  Brolægningsvæsenet 
føres  med  disse  Anlæg,  er  særdeles  god,  og  der  er  for  Bygherren  slet  ingen 
Grund  til  at  forandre  Anlæget,  naar  det  er  synet,  saa  Forholdene  her  i  Byen 
meget  vel  kunne  kaldes  ideale  i  disse  Henseender.  Den  Luft,  som  staar  i  et 
Vandklosetrum,  vil  i  Almindelighed  være  balsamisk  i  Sammenligning  med  Luften 
i  et  Barneværelse,  da  Klosettet  er  lettere  at  holde  rent  end  en  Natpotte,  tømmes 
efter  hver  Benyttelse  og  ikke  kan  vælte  paa  Gulvet. 

Jeg  har  ikke  udtalt  nogen  Tilfredshed  med  de  ganske  uventilerede  Stuer  og 
nærer  heller  ingen  saadan ;  men  jeg  ved  saa  god  Besked  om,  hvad  Installation 
og  Drift  af  en  effektiv  Ventilation  koster,  at  jeg  ikke  tør  haabe,  at  mindre  Lej¬ 
ligheder  ville  faa  denne  Velsignelse  foreløbig.  I  et  Vandklosetrum  efter  Bygnings¬ 
loven  af  1889  vil  Luften  i  Almindelighed  være  mindst  lige  saa  god  som  i  den 
øvrige  Lejlighed,  og  følgelig  vil  Ombytningen  af  Luftklosetter  med  Vandklosetter 
for  disse  Rum  betegne  et  Fremskridt,  som  det  forekommer  mig  urigtigt  at  hindre. 

Ligeledes  om  Tønderne  i  Gaarden  kunde  afløses  af  W.  C. s  i  Kælderen  eller 
Stuen,  uden  at  der  førtes  nye  Rør  op  igennem  det  hele  Hus.  En  Tremmedør 
tillader  virkelig  nogen  Luftfornyelse.  Naar  et  W.  C.  i  Stuen  fordres  ventileret 
op  over  Husets  Tag,  burde  Sundhedskommissionen  forlange  et  Luftkloset  ventileret 
til  en  Fabriksskorsten. 

Sundhedskommissionen  vil  ikke  fremme  Indførelsen  af  W.  C. s  ved  yderligere 
at  skærpe  Fordringerne  til  Luftklosetter,  da  den  frygter,  at  dette  ikke  vil  vinde 
Bifald.  At  Sundhedskommissionen  jager  efter  Bifald,  har  man  ikke  antaget  før, 
men  hvis  den  en  Gang  vilde  fange  det,  saa  var  en  Nedsættelse  af  Fordringerne 
til  Vandklosetrum  og  en  Forhøjelse  af  Fordringerne  til  Luftklosetrum  vistnok  et 
af  de  bedste  Midler  dertil.  Naar  Vandklosetterne  vare  bievne  almindelige,  hvilket 
vilde  ske  hurtigt,  kunde  man  jo  altid  forsøge  at  skærpe  Fordringerne  ogsaa  til 
disse;  men  Folk  maa  dog  kende  dem  først. 

En  Beundrer  af  engelske  Forhold  ser  ikke  blot  op  til  Englændernes  højt 
udviklede  sanitære  Indretninger  og  gode  Enkelthuse,  men  ogsaa  til  deres  prak¬ 
tiske  Sans,  der  sikkert  vilde  afholde  dem  fra  at  stille  Fordringer  som  de  kjøben- 
havnske,  saa  snart  det  viste  sig,  at  de  mødtes  ganske  uden  Forstaaelse  af  Be¬ 
folkningen,  medførte  urimelige  Bekostninger,  naar  de  anvendtes  paa  store  Fælles¬ 
huse,  og  førte  til  »Skabe«  der,  hvor  man  netop  skulde  have  W.  C. 

Angloman. 


¥ 


Den  Del  af  Kjøbenhavns  Architekter,  der  beskæftiger  sig  med  Privatbyggeri, 
har  sikkert  med  stor  Interesse  læst  »Angloman« s  og  Hr.  Stadslæge  Hoffs 
Artikler  om  W.  C.,  henholdsvis  i  Meddelelserne  af  1.  Juni  og  1.  Juli  d.  A.,  og 
mange  have  sikkert  efter  en  flygtig  Gennemlæsning  haft  Lyst  til  at  udbryde: 
»I  have  Ret  begge  to,  gaa  hen  og  forlig  Eder.« 

Dette  første  Indtryk  maa  imidlertid  forsvinde,  saa  snart  man  bliver  opmærk¬ 
som  paa,  at  ingen  af  d’Hrr.  har  berørt  det,  som  efter  min  Mening  er  Sagens 
Kærne,  nemlig  I  ilsynet  med  Overholdelsen  af  Sundhedskommissionens  Forskrifter. 

Hr.  Stadslægen  har  Ret  i,  »at  Tallet  paa  de  Architekter,  der  i  det  væsent¬ 
lige  hilse  denne  Reform  med  Glæde,  ikke  er  saa  ganske  ringe«.  Jeg  vil  end- 
ogsaa  gaa  saa  vidt  at  sige,  at  en  stor  Del  af  samvittighedsfulde  Architekter  kunde 
ønske,  at  Fordringen  om  direkte  Lys  udvidedes  til  ogsaa  at  gælde  Entréer.  Men 
maa  vi  saa  bede  om  et  virksomt  Tilsyn,  der  umuliggør  Indretningen  og  Brugen 
af  de  »uforsvarlige«  og  »ulovmedholdelige«  Skabe. 

Det  nytter  saa  sandelig  ikke  at  udstede  strenge  Forskrifter,  naar  man  ikke 
samtidig  kan  og  vil  vaage  strengt  over  disse  Forskrifters  Overholdelse. 

Forholdet  er  nu  for  Tiden  det,  at  en  Bygherre,  der  som  Regel  ser  mere 
paa  det  økonomiske  end  paa  det  sanitære,  ofte  maa  forbavses  over,  at  hans  Archi- 
tekt,  der  samvittighedsfuldt  har  søgt  at  indrette  Luftklosetter  af  rimelig  Størrelse 
med  Lys  til  Køkkentrappen  og  med  den  fordrede  Ventilation,  men  været  saa 
»upraktisk«  at  betegne  Rummene  som  Kloset,  ikke  kan  opnaa  Sundhedskommis¬ 
sionens  Tilladelse  til  Indretning  af  disse,  medens  hans  Nabo,  der  har  været  saa 
fornuftig  at  benytte  en  »praktisk  Architekt«,  aldeles  uhindret  kan  indrette  sine 
som  »Skab«  betegnede  smaabitte  Rum,  uden  Spor  af  Lys  eller  Luft.  Der  er  selv¬ 
følgelig  ingen,  hverken  Architekten,  Bygherren,  Bygningsinspektøren  eller  Lejeren, 
som  er  i  Tvivl  om,  hvortil  disse  Skabe  ere  bestemte.  Kun  Sundhedskommissionen 
lader  til  hidtil  at  have  været  uvidende  om  dette  Forhold;  thi  jeg  kan  ikke  tro, 
at  dens  Uvirksomhed  bunder  i,  at  den  savner  Midler  til  at  forbyde  Brugen  af 
saadanne  Skabe  som  Klosetrum. 

Men  hvis  saa  er,  mon  da  ikke  samme  fortræffelige  Kommission  skulde  have 
en  lille  øm  Plet  paa  sin  Samvittighed  ved  Tanken  om  det  mangelfulde  Tilsyn, 
som  har  tilladt  Fremkomsten  og  Brugen  af  disse  »Skabe«  i  en  stor  Del  af  de 
sidste  Aars  Bygninger  med  3  å  4  Værelsers  Lejligheder.  Kunde  Sundhedskom¬ 
missionen  komme  til  denne  Selverkendelse,  vilde  man  vel  kunne  paaregne,  at 
Brugen  af  »Skabene«  som  Kloset  ikke  alene  blev  betegnet  som  »ulovlig«,  men 
ogsaa  umuliggjort,  saaledes  at  den  økonomiske  Bygherre  kunde  faa  en  tydelig 
Fornemmelse  af,  at  hans  Architekts  Praktiskhed  paa  dette  Omraade  kun  havde 
forvoldt  ham  Ubehageligheder. 

Sundhedsvedtægtens  Fordringer  ved  Indretning  af  W.  C.  i  Nybygninger  ere 
sikkert  velbetænkte  og  ikke  overdrevne  og  blive  sikkert  med  Glæde  efterkomne 
af  enhver  fornuftig  Bygherre  og  Architekt.  Derimod  kan  det  ikke  siges,  at  Sund¬ 
hedskommissionens  Stilling,  ved  Indretning  af  \V.  C.  paa  Luftklosetters  Plads  i 
ældre  Bygninger,  bliver  mødt  med  den  samme  Forstaaelse  af  det  byggende 
Publikum. 

Naar  man  er  enige  om,  at  »et  W.  C.  i  hygiejnisk  Henseende  altid  er  at 
foretrække  for  et  Luftkloset«,  skulde  man  synes,  at  Sundhedskommissionen  hand¬ 
lede  bedst  i  Sagens  Interesse  ved  at  stille  sig  meget  imødekommende  ved  An¬ 
søgninger  om  denne  Forandring;  thi  selv  om  Lys- og  Ventilationsforholdene  ved 
et  Klosetrum  ere  mangelfulde,  vil  man  dog  ved  Opstilling  af  et  W.  C.  komme 
ud  over  den  Ulempe,  som  Stadslægen  aabenbart  finder  særlig  uheldig  ved  den 
gamle  Ordning,  »at  Klosetindholdet  som  Regel  skal  bæres  ud  gennem  Køkkenet«. 


238  — 


For  enhver  Lægmand  vil  det  sikkert  staa  som  et  betydeligt  Fremskridt  i  sanitær 
Henseende,  om  der  kunde  paabydes  Opstilling  af  W.  C.  i  alle  hidtil  opførte 
Ejendommes  Etagelatriner,  hvad  enten  disse  i  Planerne  have  kunnet  staa  for 
Sundhedskommissionens  Kritik  med  Betegnelsen  »Kloset«,  eller  om  de  af  praktiske 
Grunde  have  været  skjulte  i  »Skabe«.  Min  Henstilling  til  den  ærede  Sundheds¬ 
kommission  bliver  derefter: 

1)  Modtag  enhver  Ansøgning,  som  øjensynlig  tilsigter  en  Forbedring  ved 
Klosetforholdene  i  ældre  Ejendomme,  med  Glæde  og  giv  Tilladelsen  uden  for 
mange  Betingelser,  saaledes  at  mange  Husejere  faa  Lyst  til  at  følge  Eksemplet 
trods  de  pekuniære  Ofre,  det  altid  vil  kræve. 

2)  Stram  Fordringerne  med  Hensyn  til  Lys  og  Luft  .i  alle  en  Beboelses¬ 

lejligheds  Rum,  særlig  ved  mindre  Lejligheder,  men  sørg  samtidig  for,  at  For¬ 
skrifterne  blive  efterlevede,  saaledes  at  ikke  enhver  Vinkeltegner,  der  har  gjort 
det  til  Specialitet  at  omgaa  saavel  Byggelov  som  Sundhedsvedtægt,  kan  vrænge 
Hæse  ad  Kommissionen  og  samtidig  opnaa  at  blive  betragtet  som  et  Vidunder 
af  »Praktiskhed«  af  alle,  for  hvem  de  sanitære  Hensyn  betyde  intet,  men  for 
hvem  de  økonomiske  Hensyn  betyde  alt.  Emil  Jørgensen. 


EN  HENSTILLING. 


Redaktionen  har  modtaget  følgende: 

Som  et  mærkeligt  Minde  om  det  Kjøbenhavn,  der  er  ved  at  gaa  i  Graven, 
turde  Rebslagerhuset  ved  Østervold,  overfor  det  gamle  Stokhus  fortjene  Opmærk¬ 
somhed.  En  Architekt  burde  tage  sig  over  at  opmaale  det,  inden  det  forsvinder. 
Kjøbenhavn  d.  21.  Juni  ic/oo. 

Thorvald  Bindesbøll. 


BØGER  OG  TIDSSKRIFTER. 

Fra  Andr.  Schous  Boghandel  (Ludvig  Schiith)  er  følgende  sendt  os  til 
Anmeldelse : 

Deutsche  Fachwerkenbauten  der  Renaissance ,  von  Ferdinand  Correll,  Nurnberg, 
mit  Text  von  Dr.  Hans  Steymann.  (Bruno  Hessling,  Berlin,  New  York). 

Det  er  et  smukt  og  interessant  Værk,  hvoraf  første  Hefte  foreligger.  Den 
Rigdom,  der  endnu  findes  i  Tyskland  paa  de  gamle  Bindingsværkshuse  har  gen¬ 
nem  flere  Aar  givet  Anledning  til  Specialværker  paa  dette  Omraade  og  det  her- 
omhandlede  er  et  smukt  Led  i  Rækken.  Som  bekendt  falder  Bindingsværks¬ 
bygningen  i  Tyskland  i  to  fuldstændig  adskilte  Afdelinger,  den  saakaldte  nieder- 
deutsche,  som  særlig  er  kommen  til  Udvikling  i  Harzegnen,  og  den  oberdeutsche, 
som  omfatter  Mittelrhein,  Mosel-  og  Lahnthal,  Hessen,  Thuringen,  Schwaben  og 
Franken.  Blomstringstiden  for  det  tyske  Bindingsværk  maa  vel  anses  for  at  være 
den  anden  Halvdel  af  det  16de  og  Begyndelsen  af  det  17de  Aarhundrede,  og 

det  er  af  denne  Periodes  Bygninger,  Forfatteren  gennem  30  udmærkede  Lystryk 
giver  et  smukt  Udvalg,  hentet  fra  de  ovenanførte  Egne. 


FORSKELLIGT. 


Ruinerne  af  Søborg  Slot.  Efter  at  Ruinerne  af  nævnte  Slot  gennem  længere 
lid  have  henligget  i  stærkt  overgroet  Stand,  har  Nationalmuseets  2den  Afdeling 
besluttet  i  indeværende  Sommer  at  lade  paabegynde  ikke  blot  en  Fremgravning 
af  de  mere  eller  mindre  skjulte  Partier,  men  tillige  en  Undersøgelse  af  saadanne 
Steder  i  Slotsbanken,  hvor  Alt  viser  hen  til,  at  betydelige  hidtil  ukendte  Mur¬ 
rester  endnu  er  tilstede.  Arbejdet  vil  ifølge  »Nordsjælland«  paa  Museets  Vegne 
blive  ledet  af  Professor  J.  B.  Løffler. 

¥ 

Stor  Leverance  af  Rør.  Til  de  Ledninger,  som  skal  forbinde  Kjøbenhavns 
Gasværker  med  de  nyindlemmede  Bydele,  Brøndsbøj  og  Utterslev,  skal  benyttes 
ca.  3  Millioner  Pund  Støbejernsrør,  som  det  ved  derom  afholdt  Licitation  er 
overdraget  Firmaet  Sophus  Berendsen,  Aktieselskab,  at  levere  for  195.866  Kr. 
30  Øre. 

¥ 

Gustavianska  Utstållnmgen  i  Stockholm.  Igennem  Vilhem  Trydes  Bog-  og 
Kunsthandel  er  bragt  paa  Markedet  en  fortræffelig  lille  Samling  Fotografier,  der 
omfatter  en  Række  Interiører  fra  denne  interessante  Udstilling,  hvis  Rigdom  paa 
smukke  Louis  XVI  Møbler,  Broncer,  Portræter,  Gobelins  o.  s.  v.  jo  er  noksom 
bekendt.  Billederne  15  i  Tallet,  ere  i  stort  Kabinetformat  og  udmærket  udførte; 
for  Kunstnere  og  iøvrigt  for  Enhver,  der  interesserer  sig  for  Møbler,  er  den  lille 
Samling  værd  at  gøre  Bekendtskab  med;  de  prægtige  Møblers  mange  fine  Enkelt¬ 
heder  komme  udmærket  til  dens  Ret  i  de  skarpe  fotografiske  Gengivelser  og 
gør  dem  særdeles  godt  skikkede  til  nøjere  Studium. 

¥ 

Fotografier  fra  Stockholm.  I  ovennævnte  Kunsthandel  foreligger  tillige  et  betyde¬ 
ligt  Antal  nye  Billeder  af  stockholmske  Bygninger,  saavel  ældre  som  moderne; 
blandt  de  første  lægges  Mærke  til  et  Udvalg  af  Portaler  fra  de  gamle  rige  Køb¬ 
mandshuse  i  »Staden«  og  imellem  de  bedste  Nybygninger  finder  man  gode  Gen¬ 
givelser  af  Bygninger,  som  er  udgaaede  fra  Claeson,  E.  Josephson,  L.  Peterson, 
F.  Lillieqvist,  F.  Boberg  o.  fl.  Billederne  ere  gennemgaaende  meget  smukt 
udføite,  de  ere  paa  tykt  Papir,  ikke  opklæbede  og  ere  øjensynligt  særlig  be¬ 
regnede  for  Architekter. 

¥ 

Kjøbenhavns  Asfaltkompagni  er  nu  overgaaet  til  et  Aktieselskab  med  den  hid¬ 
tidige  Leder  Hr.  J.  C.  Jørgensen  som  administrerende  Direktør.  Kontoret  er 
fremtidig  Nygade  4. 


^^^JiveJ^Ma^ane?  AKADEMISK  ARCHITEKTFORENING  udkommer  den  iste  og  15de  i 

Abonnement  å  1  Krone  pr.  Kvartal  kan  tegnes  paa  alle  Postkontorer  og  i  Ekspeditionen 
Udgiver:  AKADEMISK  ARCHITEKTFORENING.  f 

Redaktør;  Architekt  K.  ARNE-PETERSEN,  Kontor  Vestervoldgade  96.  B.  Telf.  17524 


Avertissementsprisen  er  ■ 
Kr.  pr.  Kv.-Tom.  Annoncer  kan 
indsendes  under  Adresse:  Hr.  Maler 
1 .  E.  Lundbye,  Industribygn.,  B. 


Abonnementsprisen  er  1  Krone 
pr.  Kvartal  med  Tillæg  af  12 
Ore  Porto  for  udenbys  boende 
Abonnenter. 


Redaktionens  Kontor  er  Vester¬ 
voldgade  96.  Telf.  17524. 

Ekspedition  i  Helgolands- 
gade  5  !.  Telf.  5612. 

MEDDELELSER  FRA 
AKADEMISK  ARCHI 
TEKT  FORENING  *  * 


KJ  0  BEN  HAVN 


DEN  I.  AUGUST  iqOO 


2.  ÅARGANG  N2  21 


EN  NY  FORRETNINGSBYGNING. 


Bestyrelsen  for  Byggeselskabet  »City«,  Aktieselskab,  henvendte  sig  i 
Maj  Maaned  d.  A.  til  5  Architekter  med  Anmodning  om  at  deltage 
i  en  Konkurrence  angaaende  Tegninger  til  to  Forretningsejendomme  paa 
den  Selskabet  tilhørende  Grund,  der  begrænses  af  Østergade,  Kristen- 
bernikovstræde  og  Hovedvagtsgades  Forlængelse. 

De  4  af  Architekterne  modtog  Indbydelsen,  nemlig  d’Hrr.  Chr.  A. 
Arntzen,  Th.  Bindesbøll,  Ingemann  &  Søn  og  Alfr.  Thomsen,  medens 
Hr.  Godtfred  Tvede  ikke  ønskede  at  deltage. 

I  Programmet,  som  lagdes  til  Grund  for  Konkurrencen,  fremhævedes 
det,  at  Magistraten  havde  stillet  Selskabet  i  Udsigt,  at  der  vilde  blive  vist 
det  den  størst  mulige  Imødekommenhed  med  Hensyn  til  Dispensationer 
fra  Byggeloven,  særlig  med  Hensyn  til  ubebygget  Areal. 

Bygningerne  skulde  udelukkende  benyttes  til  Butikker,  Lager,  For¬ 
retningslokaler  o.  1.,  inkl.  Toiletrum,  W.  C.,  Vare-  og  Personelevatorer 
samt  fornødne  Tilkørsler;  endvidere  stilledes  det  Forlangende,  at  Hjørne¬ 
ejendommen  mod  Østergade  skulde  have  længst  Facade  mod  Kristen- 
bernikovstræde. 

Ejendommen  ønskedes  opført  saaledes,  at  de  architektonisk  fremtraadte 
som  én  Bygning,  og  med  Hensyn  til  Bekostningen  ved  Opførelsen  maatte 
denne,  Alt  indbefattet,  ikke  beregnes  til  ud  over  160  Kr.  pr.  Kv.-Alen 
bebygget  Areal. 

Enhver  af  de  deltagende  Architekter  fik  1000  Kr.  for  de  indsendte 
Tegninger. 

Bedømmelsen  foretoges  af  Selskabets  Bestyrelse  i  Forening  med  to  af 
Architektforeningen  valgte  Architekter,  d’Hrr.  F.  Koch  og  C.  Thonning. 

Bestyrelsen  forbeholdt  sig,  uanset  Bedømmelsens  Resultat,  Ret  til  at 
overdrage  Bygningernes  Opførelse  til  hvem  af  de  deltagende  Architekter, 
den  maatte  ønske.  Dersom  imidlertid  enten  de  to  i  Bedømmelsen  del¬ 
tagende  Architekter  eller  den  ene  Architekt  i  Forening  med  Bestyrelsens 
Flertal  anerkendte  et  af  de  indsendte  Projekter  for  at  være  det  bedste, 

FORRETNINGSBYGNING.  CHR-  A-  ARNTZEN. 


MAALESTOK  FOR  ALLE  FAQADKRNE. 


PROJEKT  TIL  EN  FORRETNINGSBYGNING 


ARCHITEKTER  V.  INGEMANN  &  SØN. 


PROJEKT  TIL  EN  FORRETNINGSBYGNING. 


ARCHITEKT  ALFR.  THOMSEN. 


ARCHITEKT 

PROJEKT  TIL  EN  ALFR.  THOMSEN. 

FORRETNINGSBYGNING. 


uden  at  dette  kom  til  Udførelse,  skulde  der  tilkendes  dette  en  Ekstra- 
præmie  paa  1000  Kr. 

Bedømmelsen  faldt  ud  til  Fordel  for  Chr.  Arntzens  Projekt,  medens 
Ekstrapræmien  deltes  mellem  de  tre  andre  Konkurrerende,  da  Enighed 
ikke  opnaaedes  for  nogen  enkelt  af  dem. 

Vi  hidsætte  her  Reproduktion  af  en  Facade  og  to  Planer  af  hvert 
Projekt. 


KJØBENHAVNS  SUNDHEDSVEDTÆGT. 

~T)olitilæge  Søren  Hansen  har  paa  Sundhedskommissionens  Foranledning  samlet 
-L  0g  udgivet  Kjøbenhavns  Sundhedsvedtægt  med  Bilag  og  derved  stillet  et 
længe  følt  Savn. 

Sundhedsvedtægten  af  1S86  er  nemlig  i  Tidens  Løb  undergaaet  saa  mange 
Ændiinger,  at  den,  selv  i  den  foreliggende  Udgave,  hvor  den  er  bearbejdet  stærkt, 
mødei  med  189  Sider  Bilag  til  Hovedtextens  42  Sider,  og  det  har,  indtil  denne 
Udgave  kom,  været  meget  vanskeligt  at  holde  Rede  paa  Bilagene  og  Ændringerne; 
men  her  findes  det  Hele  samlet  tillige  med  et  praktisk  Register. 

Ved  Gennemlæsningen  maa  det  erkendes,  at  Sundhedsvedtægten  i  det  Hele 
og  Store  er  særdeles  god,  og  at  der  tilkommer  den  en  Del  af  Æren  for  Kjøben¬ 
havns  ringe  Dødelighedsprocent.  Dog  kan  man  ikke  undgaa  at  bemærke,  at  den 
vel  er  skrevet  med  en  betydelig  lægevidenskabelig  og  juridisk  Indsigt  og  god 
Villie,  men  med  en  noget  mindre  praktisk  Sans,  og  maa  ved  Læsningen  under¬ 
tiden  beklage  den  spildte  Sværte,  fordi  der  findes  langt  flere  sanitære  Skønheder 
i  Bogen  end  i  Staden  Kjøbenhavn. 

Nu  da  Kloakpumpestationerne  ere  ved  at  træde  i  Virksomhed,  og  Vand- 
klosetafgiften  lavere  end  Afgiften  for  Latrinafhentning,  vil  det  vist  almindelig  blive 
indset,  at  Kommunalbestyrelsen  handlede  ubetænksomt,  da  den  i  1898  bevilligede 
den  store  Garanti  til  Kjøbenhavns  Grundejeres  Renholdningsselskab  for  at  opnaa 
en  Forbedring  af  vort  Tøndesystem.  1  de  første  Aar  maatte  man  hellere  sige 
»jo  værre  jo  bedre«  om  Tønderne.  Naar  Vandklosetterne  havde  faaet  en  be- 
tydelig  Udbredelse,  vilde  det  have  været  Tiden  at  forbedre  Tønderne,  forsaavidt 
man  ikke  kunde  forbyde  dem. 

Ved  Læsningen  af  de  meget  detaillerede  Bestemmelser  for  Kludeoplag  paa¬ 
tvinges  der  uvilkaarlig  Læseren  en  Tvivl  angaaende  Overholdelsen  af  disse.  Selve 
Bestemmelserne  ere  ikke  ganske  heldige.  Nytten  af  en  ringe  Stænkning  med 
Carbolvand  er  særdeles  tvivlsom,  og  at  arbejde  til  Stadighed  med  Klude,  der  vir¬ 
kelig  ere  gennemvædede  med  5  %  Carbolvand,  vilde  sikkert  være  meget  ube- 
hageligt  for  Arbejderne.  Carbol  er  vist  i  det  Hele  det  aller  uheldigste  Desinfec- 
tionsmiddel,  hvortil  man  kan  henvise  Publikum.  Saasnart  Publikum  føler  sig 
tydelig  generet  af  Lugten,  hvilket  hurtigt  sker,  anses  Stoffet  for  at  have  gjort 
sin  Virkning  over  det  ganske  Rum.  Da  ingen  Kontrol  kan  se,  hvor  grundigt 
det  har  været  anvendt,  og  da  selve  Kontrollen  narres  af  Lugten,  kunde  der 
være  Anledning  til  at  fraraade  Brugen  af  Carbol  undtagen  i  et  øvet  og  paalide- 
ligt  Desinfectionsmandskabs  Hænder. 

Angaaende  Kludene  kunde  man  maaske  forlange,  at  ingen  Handlende  maatte 
modtage  Klude,  som  ikke  havde  været  desinficerede  i  Ovn.  Kludesamlerne  kunde 
da  indlevere  deres  Varer  i  Sække  til  en  saadan  og  faa  dem  tilbage  desinficerede 
og  plomberede.  Naar  Opkøberen  paasaa,  at  Plomben  var  hel,  saa  var  han  sikker. 

Bestemmelserne  til  Forhindring  af  Røg  ere  yderst  vage,  og  man  mærker  i 
Praxis  kun  lidet  deres  Existens.  Sundhedspolitiet  gør  i  denne  Henseende  ikke 
meget  af  sig  selv,  og  naar  et  Kvarters  Beboere  klage,  opnaa  de  kun  et  magert 
Resultat.  Dette  er  formentlig  et  af  de  Punkter,  paa  hvilke  Vedtægten  lader  mest 
tilbage  at  ønske. 

Særlig  upraktisk  er  den  Bestemmelse,  at  en  Gødningsgrube  kun  maa  rumme 
6  Kubikalen.  En  Landmand  kan  nemlig  let  have  8  Kubikalen  paa  et  Læs  og 
henter  nødig  mindre  Kvanta.  Følgelig  maa  man  selv  ved  smaa  Stalde  enten 
lagre  2  å  3  Kubikalen  i  Stalden  eller  opføre  to  Gruber  å  6  Kubikalen,  hvilket 
ikke  er  forbudt.  Saalænge  man  ikke  vil  stoppe  et  stort  Gødningslæs  paa  Gaden, 
bør  man  tillade  at  Gruberne  selv  ved  de  smaa  Stalde  kunne  rumme  et  saadant. 

Ved  Læsningen  af  Bestemmelserne  for  Kohold  tror  man  sig  henflyttet  til  en 
bedre  Verden. 

»Staldens  Vægge  og  Loft  skulle  holdes  fri  for  Smuds  og  Spindelvæv  samt 
hvert  Foraar  og  Efteraar  kalkes.  Umiddelbart  forud  for  hver  Malkning  skal  Stal¬ 
den  renses  og  udluftes  samt  Gødningsgangen  udskylles.  Der  lægges  tør  og  til¬ 
strækkelig  ren  Strøelse  under  Kreaturerne  mindst  1  Gang  daglig,  hør  Malkningen 
begynder,  skal  Koens  Yver,  Patter  og  nærmest  omgivende  Legemsdele,  saasom 
Mellemkød,  Laar  og  Skanke,  afgnides  godt.  Foretages  Afvadskning,  skal  denne 
ske  saa  betids,  at  Hud  og  Haarbeklædning  er  bleven  tør,  og  skal  den  nævnte 
Afgnidning  alligevel  foretages  før  Malkningen.  Under  Malkningen,  der  skal  ud¬ 
føres  med  rentvadskede  Hænder,  maa  Kreaturets  Hale,  forsaavidt  Haarene  ikke 
holdes  tæt  afklippede  paa  den  nederste  Del  og  en  omhyggelig  Rensning  tillige 
foretages,  være  bunden  op  eller  til  Siden,  saa  at  der  ikke  kan  piskes  Smuds 
ned  i  Mælkespanden«. 

Der  følger  endnu  en  Række  ligesaa  gode  Bestemmelser  om  Beholdernes  og 
Mælkens  Behandling  og  om  Afsondring  af  syge  Dyr  eller  sygt  Staldpersonale. 
Men  om  nogen  køber  Mælk  i  Tillid  til,  at  disse  Bestemmelser,  takket  være  Sund- 
hedspolitiet,  overholdes  af  Koholderen,  lever  han  i  de  fleste  tilfælde  i  en  Vild¬ 
farelse. 

Kødkontrollen  er  vist  et  af  de  ømmeste  Punkter  paa  Sundhedskommissionens 
Skind.  Ganske  vist  er  Opgaven  særlig  vanskelig,  saalænge  Kontrollen  ikke  ud¬ 
øves  ensartet  over  det  ganske  Land,  men  som  Kontrollen  virker  i  Kjøbenhavn 
maa  den  nærmest  kaldes  en  Accise  for  alt  Kød,  der  indføres  i  større  Partier 
eller  slagtes  i  Staden.  Hvor  smukt  ser  det  ikke  ud  paa  Papiret,  at  alt  Kød, 
der  uden  at  være  absolut  kassabelt  dog  bør  koges  eller  steges  særlig  omhygge¬ 
lig  før  Nydelsen,  forsynes  fned  sort  Stempel. 

Det  sorte  Stempel  anvendes  ogsaa  virkelig  paa  6  å  8  °/0  at  det  Kød,  som 
passerer  Kontrollen,  men  man  skal  lede  længe  og  nøje  for  at  finde  et  enkelt  sort 
Stempel  i  Udsalgene. 

Bestemmelsen  angaaende  Opfyldning  af  Grunde  er  i  al  sin  Korthed  udmær¬ 
ket.  Der  maa  ikke  opfyldes  »med  Stoffer  som  kunne  blive  skadelige  for  Sund- 

heden«.  Ikke  desto  mindre  opfyldes  nu  paa  andet  Aar  en  meget  stor  Grund 
umiddelbart  ved  en  stærkt  befærdet  Vej  væsentlig  med  Fejeskarn.  Der  er  Jord¬ 
fyld  iblandt,  men  der  er  ogsaa  Latrin. 

Det  vilde  være  ønskeligt,  om  der  under  Regulativer  for  Fabriker  kunde 
stilles  betydelig  skarpere  Fordringer  til  de  særlig  sundhedsfarlige  Industrier.  Den 
nugældende  Fordring  om  »tilstrækkelig«  eller  »passende«  Ventilation  er  i  sin 
Ubestemthed  lige  ubehagelig  for  Kontrollen  og  Fabrikejeren.  For  de  notorisk 
farlige  Værksteder  saasom  Tobaksfabriker,  Sliberier,  Glassererværksteder  og  Sætte¬ 
rier  burde  der  foreskrives  et  bestemt  Volumen  af  Lokale  pr.  Arbejder  og  en  be¬ 
stemt  Luftvexel,  og  det  burde  stadig  kontrolleres,  om  Ventilationen  virkede  til¬ 
børlig.  Der  er  i  Bestemmelserne  for  Tobaksfabriker  et  Tilløb  dertil,  idet  der 
forlanges,  at  Lokalet  almindeligvis  skal  være  180  Kubikfod  pr.  Arbejder,  men 
at  dette  efter  Sundhedskommissionens  Skøn  kan  nedsættes  til  150  Kubikfod.  Dette 
sidste  er  alt  for  lidt,  selv  om  der  sørges  for  en  kunstig  Ventilation  af  3  Gange 
i  Timen  og  selv  om  det  paases,  at  den  stedse  virker.  Med  Vedtagelsen  af  den 
i  sidste  Rigsdagssamling  indbragte  Fabrikslov,  der  tildels  tog  Sigte  paa  disse  For¬ 
hold,  er  det  neppe  værd  at  regne,  og  der  er  derfor  her  et  smukt  Felt  for  vort 
Sundhedsvæsens  Virksomhed. 

Bestemmelserne  for  Gadefejning  ere  gode  men  overholdes  ikke.  Der  stæn¬ 
kes  ofte  pro  forma  en  Smule  Vand  paa  Gade  og  Fortov,  men  stedse  ganske 
utilstrækkeligt  til  at  forhindre  en  kraftig  Udvikling  af  Støv  under  Fejningen,  hvil¬ 
ket  dog  maa  være  Meningen. 

Med  Flensyn  til  Bortførsel  af  Fejeskarn  staar  det  skrevet,  at  »de  Vogne, 

som  anvendes, - skulle  være  tætte  og  saaledes  lukkede,  at  intet  spildes  ved 

Paalæsningen  og  under  Kørslen«.  Saadanne  Vogne  findes  — -  i  Berlin  —  men 
ikke  i  Kjøbenhavn.  Her  hvor  det  altid  blæser,  faar  man  Øjne  og  Næse  fyldte 
med  væmmeligt  og  særlig  sundhedsfarligt  Støv,  naar  man  passerer  en  Skralde¬ 
vogn,  idet  en  Skarnkasses  Indhold  styrtes  over  i  Vognen,  og  der  saaes  af  Vog¬ 
nen  Papir  og  Støv  i  rigelig  Mængde,  i  alle  de  Gader  den  passerer.  Desuden 
se  de  værdifulde  Genstande,  som  Folkene  hænge  op  paa  Vognens  Bagsmæk, 
græsselig  ud,  navnlig  for  den,  som  forsøger  at  udfinde,  hvorledes  de  kunne  gøres 
i  Penge.  Hvis  Sundhedskommissionen,  hvergang  der  krævedes  Penge  til  Raad- 
huset,  vilde  forlange,  at  der  først  bevilligedes  en  Forbrændingsanstalt  for  Dag¬ 
renovation  og  støvfri  Skraldevogne,  saa  var  maaske  den  smukke  Bygning  ikke 
under  Tag  endnu,  men  Byens  Morgentoilette  vilde  være  nettere  at  se  paa,  og 
de  fremtidige  Kvarterer  ved  Lersøen  hyggeligere  at  tænke  paa. 

Sundhedsvedtægten  indeholder,  som  det  vil  ses,  adskillige  udmærkede  Be¬ 
stemmelser,  som  ikke  gennemføres,  og  mangler  enkelte  ønskelige  Bestemmelser, 
som  følgelig  ikke  kan  gennemføres.  Til  Gengæld  indeholder  den  en  enkelt  gan¬ 
ske  overflødig  eller  idetmindste  lidet  opportun  Bestemmelse,  som  overholdes  meget 
nøje,  og  som  man  aldeles  ikke  kan  slippe  uden  om  uden  Sundhedskommissionens 
særlige  Tilladelse.  Det  er  Bestemmelsen  om  Indretning  af  Etageklosetter,  ogsaa 
naar  de  indrettes  som  Vandklosetter.  Sundhedskommissionen  er  her  i  det  sær¬ 
lige  Tilfælde  at  have  Brolægningsvæsnet  til  Politi,  og  det  er  et  virkomt  Politi. 
Det  er  Skade,  at  det  just  anvendes  her  til  at  afsie  Myggen,  medens  man  paa 
mange  vigtigere  Punkter  nedsluger  Kamelen. 


2)0  - 


Selve  Regulativet  for  Udførelse  af  Husspildevandsledninger  er  vist  et  af  de 
bedste  i  Europa,  og  det  overholdes  særdeles  godt.  Naar  dette  ene  begrænsede 
men  yderst  vigtige  Omraade  af  Sundhedslovgivningen  præsenterer  sig  saa  fordel¬ 
agtigt,  er  dette  neppe  en  Tilfældighed.  Forklaringen  er  utvivlsomt  den,  at  dette 
Regulativ  er  udarbejdet  af  Ingeniører  og  dets  Overholdelse  betroet  til  disse.  Kun 
i  særlige  Tilfælde,  hvortil  desværre  Installation  af  Vandklosetter  i  ældre  Ejen¬ 
domme  hører,  skal  Kontoret  underkaste  sig  Sundhedskommissionens  overordnede 
Tilladelse,  men  denne  opnaaes  ikke  i  en  Fart  og  vidner  ofte  om  Ubehjælpsom¬ 
hed  og  Upraktiskhed. 

Selve  Sundhedskommissionens  Sammensætning  er  saa  god  som  tænkes  kan. 
Formanden  er  Politidirektøren,  den  øverste  udøvende  Myndighed.  Dens  Med¬ 
lemmer  ere  Borgmesteren  for  4de  Afdeling  af  Magistraten,  Indehaveren  af  den 
fineste  Stilling  som  den  fineste  kommunale  Ingeniør  kan  opnaa;  endvidere  Stads¬ 
lægen,  som  maa  antages  at  være  den  ypperste  Hygiejniker  blandt  Stadens  Fægei. 
Dernæst  to  af  Borgerrepræsentationen  valgte  Mænd,  som  maa  antages  at  være 
fremragende  Mænd  med  praktisk  Sans  og  hygiejniske  Interesser  og  Indsigt.  At 
denne  Kommission  ikke  arbejder  hurtigt,  vilde  det  være  Synd  at  bebrejde  den. 
De  Herrer  have  nok  at  tage  Vare  foruden,  og  det  er  blot  Skade,  at  de  maa  raabes 
til  Gevær  for  en  Mængde  Bagateller.  De  burde  danne  en  høj  overordnet  Myn¬ 
dighed,  omtrent  som  Magistratens  4de  Afdeling  over  de  tekniske  Kontorer.  Der¬ 
imod  kunde  de  Sundhedskommissionen  underlagte  arbejdende  Organer  være  ad¬ 
skilligt  heldigere  organiserede  end  nu. 

De  bestaa  af  Kredslægerne  og  Sundhedspolitiet.  Det  vilde  sikkert  være  hel¬ 
digt,  om  der  fandtes  et  Personale  af  sanitære  Ingeniører  under  Sundhedskom¬ 
missionen.  At  faa  ansat  »Kredsingeniører«  med  en  lignende  Instrux  som  Kreds¬ 
lægerne,  saa  at  Arbejdet  blev  delt,  vil  vel  foreløbig  være  ganske  uopnaaeligt. 
Derimod  turde  det  ligge  inden  for  Grænserne  af  det  Rimelige  at  kræve  Sund¬ 
hedspolitiet  forsynet  med  Ingeniører.  Naar  Kontrollen  med  Prostitutionen  und¬ 
tages,  har  Sundhedspolitiet  ingen  Opgaver,  som  ikke  ligge  en  sanitær  Ingeniøi 
nærmere  end  en  Jurist.  Selve  Chefen  for  3die  Afdeling  kunde  passende  være 
Ingeniør,  men  hans  mest  betroede  Undergivne  burde  i  alle  Tilfælde  være  det;.  In¬ 
geniørerne  have  i  Brolægningsvæsenet  vist,  at  de  kunne  føre  Tilsyn  med  Spilde¬ 
vandsledninger  uden  at  irritere  Bygherrer  unødvendigt,  men  saaledes  at  der  frem¬ 
kommer  fortrinlige  Anlæg. 

Sanitære  Ingeniører  vilde  sikkert  ogsaa  have  gode  Betingelser  for  1  Sund¬ 
hedspolitiets  Tjeneste  paa  en  praktisk  Maade  efterhaanden  at  føre  Sundhedsved¬ 
tægtens  mange  herlige  Bestemmelser  fra  Papiret  ud  i  Virkeligheden. 

P.  A.  Fenger. 


w.  c. 


T  Akademisk  Arkitektforenings  Meddelelser  af  1.  Juni  d.  A.  har  en  Indsender 
1  under  Mærket  »Angloman«  beklaget  sig  over  de  Fordringer,  som  af  Sund¬ 
hedsautoriteterne  i  Kjøbenhavn  og  Frederiksberg  stilles  til  de  Rum  i  Bygningerne, 
hvori  der  opstilles  Vandklosetter.  Han  synes  at  mene,  at  Publikum  fremdeles 

skal  nøjes  med  at  benytte  de  afskyelige,  indesluttede,  mørke  Rum  midt  i  Lej¬ 
ligheden,  som  de  Herrer  Architekter  og  Bygmestre  hidtil  have  budt  Lejerne  at 
benytte  til  Retiraderum  for  Familiens  Medlemmer.  Disse  Rum  ere  smaa,  mørke 
og  uden  al  Luftfornyelse;  thi  det  forlangte  3"  Luftrør  tjener  jo  kun  til  Bort¬ 
førelse  af  Stanken  fra  selve  Luftklosettet  og  ikke  til  Rummets  Luftfornyelse.  Som 
Regel  opsamles  jo  her  Urinen  i  en  Spand  under  Klosettet,  og  naar  den  ikke  ud¬ 
tømmes  i  lette  lid,  løber  Urinen  over,  flyder  ud  paa  Gulvet  og  m aetter  efter- 
haanden  dette  og  Indskud  m.  m.  med  nævnte  Stof,  saaledes  at  disse  Rum  efter 
nogen  Tids  Brug  blive  sande  Pesthuler,  der  udbrede  Stank  i  hele  Lejligheden. 
I  hvilken  anden  Stoistadsby  i  den  civiliserede  Verden  finder  man  saa  svinske  og 
sundhedsfarlige  Indretninger?  Saadanne  Tilstande  bør  ikke  taales  længere,  og  det 
ei  deifor  ganske  naturligt,  at  Sundhedsautoriteterne  nu,  da  man  staar  i  Begreb 
med  at  gaa  over  til  Indførelse  af  Vandklosetsystemet,  maa  benytte  Lejligheden 
til  at  faa  disse  Forhold  grundig  forbedrede  og  at  derfor  Fordringerne  til  disse 
Rum  skærpes. 

Hr.  »Angloman«  mener,  at  det  er  en  Forbedring,  naar  man  i  disse  af¬ 
skyelige,  mørke  Rum  opstiller  Vandklosetter  istedetfor  Luftklosetter;  dette  kan 
vel  delvis  indrømmes.  Men  paa  den  anden  Side  maa  man  tage  i  Betragtning, 
at  et  Vandkloset  med  tilhørende  Udskylningsapparat  etc.  er  et  mere  kompliceret 
Apparat  end  et  Luftkloset.  I  et  mørkt  Rum  kan  man  ikke  se,  om  Udskylningen 
af  Klosetskaalen  er  fuldstændig,  og  naar  man  intet  kan  se,  er  man  lettere  til¬ 
bøjelig  til  at  glemme,  at  man  skal  sætte  Skylleapparatet  i  Gang;  en  lille  Utæt¬ 
hed  ved  Vandledningen  og  Skylleapparatet  opdages  heller  ikke  i  det  mørke  Rum. 

At  et  Vandkloset  ogsaa ,  i  alt  Fald  under  Benyttelsen  af  Klosettet,  fyldes 
med  ilde  Lugt,  vil  Ingen  kunne  nægte.  Det  er  altsaa  ogsaa  i  høj  Grad  ønske¬ 
ligt,  at  Rummet  kan  udluftes,  og  derfor  formentlig  fuldt  forsvarligt,  naar  Sund¬ 
hedsautoriteterne  forlange,  at  Rummene  skulle  indrettes  saaledes,  at  en  Luftfor¬ 
nyelse  er  mulig,  og  at  man  i  første  Linie  stiller  den  Fordring,  at  Klosetrummet 
skal  have  et  Vindue  ud  til  det  Frie,  og  hvor  dette  skønnes  ikke  at  kunne  op- 
naaes,  forlanger  at  Rummet  skal  have  indirekte  Lys  og  Forbindelse  med  den  frie 
Luft  gennem  et  Udsugningsrør  med  mindst  16  □  Tommers  Tværsnitareal.  Det 
skal  villig  indrømmes,  at  Luftfornyelsen  ad  denne  Vej  ofte  er  mangelfuld  særlig 
om  Sommeren,  og  at  man  derfor  ubetinget  bør  foretrække  et  Vindue  til  det 
Fiie  med  eller  uden  Luftkanal;  thi  at  forlange  kunstig  Udsugning  ved  Hjælp  af 
et  stadigt  brændende  Gasblus,  en  Vandstraalesuger  eller  elektrisk  Suger,  maa  be¬ 
tragtes  som  en  absurd  Tanke,  thi  efterat  et  saadant  Apparat  er  opstillet,  vil  Vær¬ 
ten  hurtigst  muligt  sørge  for  at  standse  det,  da  det  hver  Dag  koster  Penge  at 
holde  det  i  Drift. 

Undertegnede,  som  har  Lejlighed  til  at  gennemse  alle  de  Byggeplaner,  der 
indsendes  fia  de  Herrer  Architekter  og  Bygmestre  til  Frederiksberg  Bygningskom¬ 
mission,  har  ofte  maattet  ærgre  sig  over  at  se,  hvor  ubehændigt  de  Herrer  som 
Regel  løse  dette  lille  Spørgsmaal,  idet  der  sjeldent  fremkommer  en  Plan,  hvor 
Spørgsmaalet  er  løst  paa  den  ene  rette  Maade  —  nemlig  saaledes  at  alle  Kloset- 
rummene  forsynes  med  Vinduer  til  det  Frie. 

Hr.  »Angloman«  —  jeg  haaber  da  ikke  at  han  er  Architekt  —  anfører  Ex- 
empler  paa,  hvor  vanskeligt  det  er  at  løse  Opgaven  og  at  en  Bygning  fordyres 

ved  den  opstillede  Fordring.  Han  fremfører  saaledes  som  Exempel,  at  man  nu 
ikke  kan  nøjes  som  tidligere  med  27  Alen,  men  maa  have  30  Alen  Facade  til 
to  gode  3  Værelsers  Lejligheder,  naar  man  skal  have  et  Klosetrum  til  hver  Lej¬ 
lighed  til  det  Frie. 

Er  der  nogen  som  helst  Grund  til  at  beklage  sig  herover? 

Laver  man  af  den  Grund  Lejligheder  med  lidt  mindre  Værelser  end  tid¬ 
ligere,  saa  vinder  man  i  ethvert  Fald,  at  Lejlighederne  blive  sundere  og  friskere 
end  tidligere,  og  det  er  mange  flere  Penge  værd  for  Lejer  saa  vel  som  for  Ejer 
end  det  gamle  System. 

Forøvrigt  raader  jeg  Hr.  »Angloman«  til  at  lægge  Klosetrummene  ud  ved 
Køkkentrappen  i  Udbygningen  til  denne  og  saa  at  lægge  det  i  de  gamle  Byg¬ 
ninger  obligate  forpestede  Klosetrum  ved  Entreen  til  denne,  saa  gaar  det  helt 
godt,  uden  at  han  behøver  en  større  Facade  til  sin  B)Tgning. 

Det  skulde  glæde  mig  meget  om  jeg  ved  disse  Bemærkninger,  som  Hr. 
»Angloman«  har  givet  Anledning  til,  kan  bidrage  noget  til,  at  de  Herrer  Archi- 
tekter  og  Bygmestre  fremtidig  ville  sørge  for,  at  dette  for  Hjemmene  i  Kjøbenhavn 
og  Frederiksberg  saa  vigtige  Spørgsmaal  maa  faa  en  tilfredsstillende  Løsning. 


Th.  Jochimsen, 


Stadsingeniør. 


EN  HENSTILLING. 


ed  udelt  Glæde  have  vi  læst  Architekt  Bindesbølls  Henstilling  i  forrige 


-Lt  J-  Nummer  af  »Meddelelserne«  til  sine  Kolleger  om  at  tage  en  Opmaaling 
af  Rebslagerhuset  ved  Østervold  lige  overfor  Stokhuset. 

Om  vor  berømte  Landsmand  vide  vi  Alle,  at  han  med  Retsind  svinger 

Kritikens  Sværd  over,  skal  vi  nøjes  med  at  sige :  saa  godt  som  Alt,  og  med  et 

enkelt  Ord  lakonisk  forstaar  at  træffe  lige  i  Centrum,  samt  at  han  med  uimod- 
staaelig  Dygtighed  svinger  Krøllejærnet,  hvad  enten  det  gælder  om  at  dekorere 
Potter  eller  Møbler  eller  Interiører  op  ad  Stolper  og  ned  ad  Vægge.  Men  at 
han  med  samme  Lethed  og  Elegance  svinger  Pennen,  derom  har  man,  saavidt 
vides,  endnu  Intet  anet.  Om  end  Artiklen  er  lige  saa  kort  som  den  er  vittig, 
er  den  dog  præget  af  stor  Klarhed;  det  er  jo  heller  ikke  Mængden  af  Ord,  det 
kommer  an  paa.  Som  Holberg  siger:  jo  kortere  et  Vers,  desto  bedre;  og  be- 
staar  det  kun  af  ét  Ord,  da  er  dette  ikke  til  at  veje  op  med  Guld.  Architekt 
Bindesbøll  kunde  saamænd  meget  godt  have  ladet  sig  nøje  med  et  enkelt 
Guldkorn. 

Vi  fandt  efter  nogen  Søgen  den  omtalte  Bygning  og  forstaa  Henrykkelsen 
ved  den.  Simpel  og  klar  i  sine  architektoniske  Former,  ren  og  ædel  i  Stilen. 
Væggene  ere  store  Flader  uden  smaalig  Jagen  efter  Effekt;  en  let  Pilaster-Ind- 

deling  er  lykkeligt  udført  ved  Hjælp  af  Brædder,  to  paa  en  og  en  paa  to.  Et 

Vindue  er  med  forbløffende  Sikkerhed  anbragt  paa  den  ene  Facade;  et  Kig  gen¬ 
nem  det  aabenbarer  et  Interiør,  i  hvis  fantastiske  clair-obscur  skelnes  foruden 
nogle  faste  Inventariegenstande,  der  smukt  og  stilfuldt  harmonerer  med  det  Ydre, 
saadanne  løsere  Bestanddele  som  et  Par  gamle  Støvler,  nogle  Tovender  og  et 
halvt  Dusin  Ølflasker  (Hvidt  01  Nr.  2)  i  en  Kurv.  Bygningen  er  overdækket 

med  et  let  Tag  med  Motiv  efter  de  græske  Templer;  i  Tympanon  har  en  ung 
Kunstner  med  hvid  Farve  (Kridt?)  antydet  en  pompejansk  Dekoration.  For  øvrigt 
er  hele  Farvetonen  behageligt  stemt  mørkebrunt,  changerende  over  i  Sort,  det  Hele 
ikke  uligt  en  let  Overhaling  med  finsk  Tjære;  forneden  lidt  gulligt  Anstrøg. 

Uden  for  Bygningskomplekset  gaar  en  Rebslager  sin  snorlige,  ensomme  Vej 
baglænds  gennem  Livet:  en  levende  Protest  mod  Tidens  fremadskridende  Udvikling. 

Vi  Yngre  have  meget  vel  Følelsen  af  den  Charme,  der  er  udbredt  over 
dette  Stykke  gamle  Kjøbenhavn,  som  nu  skal  forsvinde.  Men  hvo  imellem  os 
vilde  kunne  paatage  sig  denne  tilsyneladende  saa  enkle  Opgave,  som  fremfor 
alt  ikke  maa  behandles  med  den  moderne  Tegnekunsts  Rutine? 

Vi  tillade  os  derfor  at  spørge:  vil  Architekt  Bindesbøll  ikke  selv  opmaale 
og  tegne  det?  Thi  han  alene  er  Manden,  der  vil  kunne  løfte  denne  Sten.  Og 
han  vilde  endda  kunne  have  gjort  det  lige  saa  hurtigt  som  at  skrive  sin  Artikel 


i  forrige  Nummer. 


Et  Par  yngre  Kolleger. 


Vi  have  ikke  villet  nægte  Optagelsen  af  ovenstaaende  spøgefulde  Artikel,  men 
skal  dog  gøre  opmærksom  paa,  at  vor  Opfattelse  af  Hr.  Bindesbølls  Henstilling 
i  forrige  Numer  er  den,  at  det  for  Hr.  B.  særlig  gjaldt  om  at  faa  fremskaflet 
en  Gengivelse  af  det  gamle  Hus,  hvad  enten  det  nu  blev  en  geometrisk  Op- 
maaling  eller  en  Blyantstegning  i  Perspektiv.  Vi  nærer  forøvrigt  ingen  Tvivl 
om,  at  adskillige  af  de  allestedsnærværende  Amatørfotografer  allerede  har  været 
der  og  taget  deres  Plader,  og  Faren  for,  at  det  gamle  Stykke  Kjøbenhavn  helt 
skal  forsvinde  af  Mands  Minde,  tør  vel  derved  betragtes  som  udelukket. 

Red. 


Vi  have  modtaget  følgende: 

Hr.  Redaktør! 

Tillad  mig  gennem  Deres  ærede  Blad  at  rette  en  Opfordring  til  Kjøbenhavns 
Autoriteter  om  enten  i  dette  Blad  eller  f.  Eks.  Berlingske  Tidende  at  kundgøre 
saadanne  Bestemmelser,  der  have  Indflydelse  paa  Udarbejdelsen  af  Tegninger  til 
Ny-  eller  Ombygninger.  Der  er  nemlig  fornylig  med  Hensyn  til  de  paa  Stadens 
udenbys  Grunde  hvilende  Servitutter  af  den  samlede  Magistrat  taget  den  Bestem¬ 
melse,  at  Bebyggelsen  med  kun  5  Beboelseslag  skal  forstaas  saaledes,  at  man 
enten  kan  vælge  et  Snit  med  5  fulde  Etager  og  Jordkælder,  og  i  saa  Tilfælde 
maa  Højden  mellem  Gulv  og  Loft  i  Tagetagen  kun  være  3  Al.  18  Tom.,  eller 
man  kan  indrette  Lagerkældere,  hvis  Loft  i  saa  Fald  kun  maa  ligge  1  Al.  12  Tom. 
over  Jordlinien.  Det  er  jo  forbundet  med  et  ikke  ringe  Spild  især  af  Tid,  naar 
man,  uden  at  ane  sligt,  udarbejder  og  indsender  sine  Tegninger  til  Magistratens 
4de  Afdeling  og  saa  14  Dage  efter  faar  dem  tilbage  til  fornøden  Rettelse  i  Hen¬ 
hold  til  en  saadan  af  Magistraten  inden  Døre  tagen  Bestemmelse.  Heldigt  vilde 
det  jo  ogsaa  være,  om  der  ved  nye  Fortolkninger  af  vor  nu  ret  gamle  Byggelov 
blev  meddelt  Architekterne  saadanne  ved  en  Notits  her  i  Bladet.  . 

Med  Haab  om  Optagelse  tegner  jeg  Deres  ærb. 

Abonnent. 


BØGER  OG  TIDSSKRIFTER. 


Fra  Andr.  Seho'us  Boghandel  (Ludvig  Schiith)  er  følgende  sendt  os  til 
Anmeldelse : 

Architedur  im  Bild.  Facaden,  Innerråume,  Grundrisse  und  Details,  von  hervor- 
r agenden,  Architekten  der  Neuzeit.  (Bruno  Hessling,  Berlin,  New  York.) 

Saavidt  man  af  det  udkomne  første  Hefte  kan  se,  er  det  Berlins  større  Ny¬ 
bygninger,  som  vil  blive  gengivet  i  Lystryk  i  dette  Værk.  Billederne  ere  upaa- 
klaffeli°-e  os'  meget  snildt  er  der  i  Hjørnet  af  hver  Facadegengivelse  anbragt 
en  lille  Plan  af  den  paagældende  Bygning.  Da  imidlertid  den  moderne  Berliner- 
architektur  just  ikke  er  den  mest  tiltalende  Gren  af  Bygningskunsten,  skal  vi 
ikke  dvæle  ved  nævnte  Værk,  der  forøvrigt  med  Hensyn  til  Udstyr  Intet  lader 
tilbage  at  ønske. 

&  ¥ 

Das  moderne  Heim ,  von  Johannes  Kramer,  Mobelarchitekt.  (Kanter  &  Mohr, 
Berlin). 

Det  er  et  betydeligt  Værk,  som  den  tyske  Specialist  her  søger  at  bedaare 
sine  Landsmænd  med,  og  dets  Indhold,  der  omfatter  en  Mængde  Interiører  og 
enkelte  Møbler,  viser  tydeligt,  at  han  med  stor  Rutine  forstaar  at  omforme 
Møbelarchitekturen  for  ioo  Aar  siden  til  den  nuværende  Tids  Krav.  Det  er 
særlig  de  engelske  Stilarter,  som  han  germaniserer  med  vekslende  Held,  og  paa 
en  Del  af  Tegningerne  er  anvendt  Farver,  som  dog  ikke  bidrager  til  at  forskønne 
dem,  da  de  gennemgaaende  er  brutale.  Om  end  Værket  som  Helhed  ikke  kan 
siges  at  passe  for  den  danske  Smag,  findes  deri  dog  flere  Kompositionel  og 
Enkeltheder,  der  vise  Opfindsomhed  og  god  Sans  for  Arrangements,  hvorfor 
det  altid  er  værd  at  stifte  Bekendtskab  med. 

¥ 

Les  principaux  Palais  de  l'Exposition  Universelle  de  Paris  iyoo  Recueillis  par 
A.  Raguenet,  Architccte.  (Bruno  Hessling,  Berlin,  Paris,  New  York). 

Raguenets  Navn  er  godt  kendt  blandt  Architekter,  hans  Tegninger  i  » Ma¬ 
ter  iaux  et  Documents  d’ Architedur e  et  de  sculpture «  samt  » Monographies  de  Batiments 
modernes «  o.  fl.  vidne  alle  om  en  virtuosmæssig  Færdighed  i  at  tumle  med  Pen 
og  Tush.  Det  foreliggende  første  Hefte  af  Værket  om  Udstillingsbygningerne  i 
Paris,  give  ikke  sine  Forgængere  noget  efter  i  nævnte  Retning,  og  Billederne, 
der  ere  udførte  efter  Fotografier  staa  overordentlig  skarpe  og  rene  i  Linierne. 
Med  særlig  Forkærlighed  dvæler  Kunstneren  ved  Ornamenterne,  som  han  helliger 
de  fleste  Blade.  Værket  vil  udkomme  i  12  Hefter,  hvert  paa  8  Blade. 


FORSKELLIGT. 

Det  nordiske  Haandvarks-  og  Industrimøde.  Som  kortelig  omtalt  paa  Side  2 1 5 
afholdes  i  Dagene  fra  den  31.  Juli  til  3.  August  d.  A.  det  nordiske  Haandværks- 
og  Industrimøde  i  Kjøbenhavn. 

Efter  at  Aabningshøjtideligheden  har  fundet  Sted  i  Industriforeningen  fort- 

sættes  Mødet  med  en  Række  Foredrag,  Diskussioner  samt  Besøg  paa  industrielle 
Etablissementer. 

Blandt  Foredragene,  som  have  særlig  Interesse  for  nærværende  Tidsskrifts 
Læsere,  henledes  Opmærksomheden  paa  følgende: 

Den  31.  Juli  KL  1 1/2  i  Charlottenborg :  FIaandværks-  og  Industrimødets  Udstilling, 
særlig  dets  Lavsgenstande.  Foredrag  af  Professor  C.  Nyrop. 

—  Kl.  3  i  Industriforeningen:  Nordisk  Kunstindustri  med  Pariserudstillingen  som 
Baggrund.  Foredrag  af  Professor  P.  Krohn. 

Den  2.  August  Kl.  i  Haandværkerforeningen :  Voldgift  til  Afgørelse  af  Tvi¬ 
stigheder  om  tekniske  Arbejder  og  Leverancer.  Indledes  af  Ingeniørkaptain 
A.  G.  V.  Petersen. 

—  Kl.  1  U/g :  Haandværkets  Fremtid.  Indledes  af  Snedkermester  Kaspar  Rostrup. 
Den  3.  August  Kl.  11  i  Charlottenborg:  Tegneundervisningen  i  de  tekniske 

Skoler  i  Danmark.  Foredrag  af  Statens  Tegneinspektør  Carl  Andersen. 

—  Kl.  1  i  Industriforeningen:  Værkstedsskolerne  og  deres  Fremtid.  Indledes  af 
Konrektor  FIøyer  fra  Bergen. 

—  Fortsættelses-  og  Fagskoler.  Indledes  af  Bagermester  V.  Gætje. 

Samtidig  med  Mødet  aabtres  paa  Charlottenborg  en  righoldig  Udstilling,  hvis 

Formaal  det  er  at  vise,  hvad  dansk  Haandværk  og  Industri  ved  det  nittende 
Aarhundredets  Slutning  har  skabt  gennem  sin  Foreningsvirksomhed.  Udstillingen 
omfatter  bl.  a.  en  smuk  og  interessant  Samling  af  Lavssager  fra  hele  Landet, 
og  fremfører  i  Tegninger  eller  Fotografier  Gengivelser  af  Landets  Haandværker- 
og  Industriforeninger  samt  tekniske  Skoler. 

¥ 

Theophilus  Hansens  Rejselegat  paa  1700  Kr.  er  bleven  tildelt  Architekt  Victor 
Nyebølle,  som  agter  at  benytte  dette  til  en  Rejse  til  Wien  og  Italien. 

¥ 

Konkurrence.  Resultatet  af  Konkurrencen  angaaende  Tegningerne  til  » Det 
gensidige  Forsikringsselskab  Danmark« s  Bygning  paa  Vestre  Boulevard  blev,  at  iste 
Præmie,  1000  Kr.,  tilkendtes  Martin  Borch,  hvis  Projekt  tillige  blev  lagt  til 
Grund  for  Opførelsen;  2den  Præmie,  1000  Kr.,  fik  Mørk-Hansen  og  3 die  Præmie, 
1000  Kr.,  A.  Clemmensen.  De  øvrige  Konkurrerende,  K.  Varming,  Gnudtzmann 
og  Plesner,  modtog  hver  500  Kr.  for  deres  Arbejde.  Paa  Architektforeningens 
Vegne  vare  d’Hrr.  Prof.  V.  Klein  og  Thorvald  Jørgensen  Dommere. 

¥ 

—  Byraadets  Bygnings-  og  Inventarie-Udvalg  i  Kjerteminde  giver,  ved  Hen¬ 
vendelse  dertil,  nærmere  Oplysninger  angaaende  Tegninger  og  Overslag  til  Op¬ 
førelsen  af  en  ny  kommunal  Skole  i  Kjerteminde,  eventuelt  til  Ombygning  af 
den  gamle  Skolebygning.  Der  er  udsat  en  Præmie  af  100  Kroner  til  hvert  ai 
de  to  bedste  Projekter,  forsaavidt  disse  ikke  komme  til  Anvendelse.  Indleverings¬ 
frist  er  1.  September  d.  A. 

/MEDDELELSER  fra  AKADEMISK  ARCHITEKT  FORENING  udkommer  den  iste  og  15de  i 
hver  Maaned. 

MEDDELELSER  FRA 
AKADEMISK  ARCHI 
TEKT  FORENING  *  * 


KJØ  BEN  HAVN 

DEN  15.  AUGUST  iqOO 

2.  A ARGANG  N£22 


KALKDEKORATIONERNE  I  DET  NYE  RAADHUS. 


Redaktionen  af  »Meddelelser  fra 
Akademisk  Architektforening« 
har  ønsket  nogle  af  mine  Kalkdekora¬ 
tioner  gengivne  i  Tidsskriftet  og 
samtidigt  anmodet  mig  om  at  skrive 
en  forklarende  Tekst. 

Det  er  mig  en  stor  Glæde  at 
efterkomme  Redaktionens  Ønske,  og 
Forklaringen  vil  jeg  helst  besørge  ved 
særlig  at  omtale  det,  jeg  har  lært  af 
de  gamle  Kalkmalerier. 

Raadhusets  Mester,  Architekt  M. 
Nyrop,  skyldes  Takken  for,  at  jeg 
fik  Lejlighed  til  at  besøge  vore  bedst 
dekorerede  Kirker,  og  Studiet  af  de 
gamle  Kalkmalerier  har  givet  Grundlaget  til  mine  Dekorationer  i  det  nye 
Raadhus.  Det  er  dog  kun  Udførelselsmaaden,  jeg  har  benyttet,  og  det  er 
særlig  denne,  der  her  skal  dvæles  ved. 

De  gamle  Kalkmalerier  er  altid  gjort  med  enkle  Midler  og  med  den 
frie  Haands  Præg  —  lige  fra  Figuren  til  den  tarveligste  Bort  —  saa  der 
intet  Sted  er  siøjet  af  ved  Benyttelsen  af  saa  tarvelige  Hjælpemidler,  som 
Lineal,  Ponse  eller  Chablon.  Der  er  kun  benyttet  faa  Farver,  og  disse 
har  som  Regel  været  rene,  ublandede  og  med  laserende  Virkning.  Man 
ser  tydeligt,  at  Kompositionerne  ere  skabte  til  det  Sted,  hvor  de  skal 
virke,  og  de  forskellige  Motiver  er  optegnede  med  en  Friskhed,  som  vidner 
om  den  frodigste  Fantasi.  Selve  Kalkmaleriets  Teknik  er  jo  saa  dejlig 
egnet  til  Frihaandsarbejdet  —  den  næsten  fremtvinger  det.  E11  Dekorations¬ 
maler  kan  ikke  ønske  sig  en  behageligere  Bund  at  tegne  og  male  paa  end 
en  grovpudset  og  hvidtet  Kalkbund,  den  er  medgørlig  at  lave  om  paa,  og 
det  er  naturligt,  at  man  allerbedst  kan  afveje  en  Dekoration  paa  selve  det 

Sted,  hvor  Hensynet  bør  tages  til  Størrelse  og  Forhold,  til  Tegningernes 
og  Farvens  Karakter. 

Den  meste  Nutidsdekoration  sker  paa  den  Maade,  at  en  Architekt 
eller  en  Dekorationsmaler  udfører  en  Skitse  og  nogle  Detailtegninger  paa 
Papir.  Udførelsen  af  Dekorationerne  foregaar  derefter  ganske  fabriksmæssig 


HVÆLVINGSDEKORATION  DEKORATIONSMALER 

UNDER  EN  TRAPPEREPOSE.  J.  MØLLER-JF.NSEN. 

med  Ponse  eller  Chablon,  og  Malerne,  som  udfører  sligt,  blive  kun  be¬ 
nyttede  som  Maskiner,  der  slavisk  skal  gentage  de  givne  Tegninger.  Selv 
om  Skitsen  og  Detailtegningerne  har  lovet  noget  udmærket,  vil  den  fabriks- 
agtige  Gentagelse  af  Tegningerne  dog  virke  aandsforladt  og  kedsommelig 
som  Tapettryk. 

Mon  det  ikke  var  ønskeligt  at  være  fri  for  den  Art  »Dekorationer«? 
Hvis  man  kunde  tvivle  om  Besvarelsen  af  dette  Spørgsmaal,  vilde  jeg  an¬ 
befale  et  Besøg  i  Aarhus  Domkirke,  og  der  spørge,  om  denne  prægtige 


PORTDEKORATION 
MOD  NY  VESTERGADE, 


DEKORATIONSMALER 
J.  MØLLER-JENSEN. 

Kirke  ikke  burde  været  forskaanet  for  de  Lirekassedekorationer,  den  nylig 
er  bleven  forsynet  med.  I  Domkirken  findes  jo  nogle  at  vore  interessanteste 
gamle  Kalkmalerier,  saa  der  er  Materiale  til  en  Sammenligning. 

Den  almindelige  Opfattelse  af  Dekoration  trænger  i  høj  Grad  til  at 
blive  retledet.  Jeg  husker  fra  min  Akademitid,  at  en  gammel,  elskværdig 
Professor  havde  for  Skik  at  sige  til  uheldige  Elever  blandt  Malere:  »Kære 


DEKORATIONSMALER 
J.  MØLLER-JENSEN. 


DEKORATION 
OVER  EN  DØR. 


DEKORATIONSMALER 
J.  MØLLER-JENSEN. 

LOFTSFRISE. 


Ven,  Kunstner  bliver  De  aldrig,  men  De  kan  sikkert  blive  en  udmærket 
Dekorationsmaler«.  Denne  trøsterige  Udtalelse  forstaar  man  godt,  naar  man 
ser  hen  til  de  Resultater,  som  Akademiets  Dekorationsskole  har  at  fremvise. 


DEKORATIONER  PAA 
RAADHUSGANGENE. 

DEKORATIONSMALER 
J.  MØLLER-JENSEN. 


At  denne  Skole  —  med  dens  Kopieren  og  Kalkeren  efter  trykte  Vær¬ 
ker  —  ikke  bliver  omordnet,  er  jo  egentlig  et  tilstrækkeligt  Bevis  for  man¬ 
gelfulde  Begreber  om  Dekoration. 

Det  er  derfor  intet  Under,  at  Folk  i  Almindelighed  ved  Malerkunst 
kun  tænker  paa  oliemalede  Lærreder  i  Glarmesterrammer.  Hvorvidt  de 
gamle  Kalkmalerier  hører  ind  under  Begrebet  Kunst,  kan  der  være  for¬ 
skellige  Meninger  om.  Jeg  for  min  Part  regner  de  bedste  af  dem  for  god 
dekorativ  Kunst,  og  da  vi  ikke  her  til  Lands  har  ret  meget  af  denne  Art, 
synes  det  mig  naturligt,  at  vi  benytter  dette  Studiemateriale  for  den  hjem¬ 
lige  Dekoration. 

Hvis  vi  i  det  hele  taget  tør  haabe  paa,  at  den  dekorative  Kunst 
her  hjemme  kan  faa  et  dansk  Præg,  saa  maa  vi  gøre  vort  Valg.  Vi  maa 
kaste  Vrag  paa  al  overfladisk  Kopieren  efter  fremmede  Stile.  Ja,  selv  den 
»moderne«  engelske  Stil  maa  vi  vogte  os  for.  Naar  vi  frydes  ved  de  store 
Tiders  eller  de  fremmede  Landes  Kunst,  saa  maa  vi  —  selv  om  vi  erkender 
vor  egen  Tids  Fattigdom  —  ikke  lade  os  friste  til  at  pynte  os  med  laante 
Fjer.  Naar  vi  ærligt  giver  det,  vi  selv  evner,  kan  vi  være  sikre  paa,  at 
Lødigheden  i  dette  vil  smykke  vor  Tid  bedre,  end  den  Pynt,  som  en  paa¬ 
klistret  Stil  kan  skaffe  os. 

En  interesseret  Besøgende  i  Raadhuset  har  engang  spurgt  mig  om 
Grunden  til,  at  jeg  ikke  udførte  mine  Dekorationer  i  den  pompejanske  Stil. 
Dette  Spørgsmaal  var  i  Virkeligheden  ikke  saa  mærkeligt,  da  denne  Stil 
jo  er  bleven  liret  saa  meget  af  her  hjemme,  at  det  er  paa  Tide,  vi  bliver 
klar  over,  at  den  pompejanske  Stil,  selv  om  den  var  udmærket  gennemført 
(hvad  den  jo  aldrig  bliver  med  Hensyn  til  Møbler,  Bronce  og  det  hele 
Udstyr)  aldeles  ikke  passer  til  vort  tunge  Klima,  vor  tunge  Krop  og  vor 
tunge  Klædedragt. 

Under  mit  Arbejde  i  Raadhuset  er  jeg  ofte  bleven  spurgt  om  Meningen 
med  de  benyttede  Motiver,  og  en  enkelt  Besøgende  har  paa  en  ganske 
vittig  Maade  udøvet  sin  Kritik  ved  paa  Gadeungdommens  Maner  at  skrive 
paa  et  færdigmalet  Parti  følgende  Vers: 

»Ja,  Kunsten  den  er  Skønheds  Tolk, 
derfor  bør  man  den  ære, 
men  man  maa  male,  saa  at  Folk 
kan  se,  hvad  det  skal  være«. 

Motiverne  rummer  ingen  Symbolik,  de  er  kun  benyttede,  fordi  jeg 
fandt  dem  egnede  til  den  brede  og  enkle  Udførelse,  som  Teknikken  fordrer. 

Hvis  mine  beskedne  Dekorationer  virker  i  en  god  Retning,  saa  skyl¬ 
der  jeg  Architekt  Nyrop  Takken  derfor,  idet  han  har  haft  Taalmodighed 
med  mine  første  famlende  Forsøg,  og  senere  givet  mig  fuld  Frihed  ved 
Udførelsen  af  mine  Kalkdekorationer.  J.  Møller-Jensen. 

w.  c. 


et  kan  kun  glæde  mig  at  fortsætte  Forhandlingerne  med  d’Hrr.  Architekter 


I./  om  Betimeligheden  af  de  Fordringer,  Sundhedskommissionen  har  ment  at 
burde  stille  til  Indretningen  af  Latriner  i  Beboelsesbygninger,  og  det  saa  meget 
mere,  som  Udsigterne  til  en  relativ  Forstaaelse  trods  alt  forekomme  mig  ret  lyse, 
hvad  man  da  ogsaa  paa  Forhaand  maatte  vente.  Selv  om  Sundhedskommissionen 
ikke  just  »jager«  efter  Bifald,  er  der  næppe  Tvivl  om,  at  den  vil  sætte  megen 
Pris  paa  at  finde  Bifald  *),  ikke  mindst  fra  d’Hrr.  Architekters  Side.  I  Virke¬ 
ligheden  maa  Architekterne  i  dette  Stykke  være  Sundhedskommissionens  Allierede. 
Om  man  end  kan  have  en  lille  Mistanke  om,  at  Boligens  Hygieine  ikke  just  er 
den  Disciplin,  paa  hvilken  Hovedvægtens  lægges  i  Architekternes  Studietid,  vil 
paa  den  anden  Side  praktisk  Erfaring  hurtigt  belære  perfektible  Architekter  om, 
at  en  sund  og  god  Bolig  er  nok  saa  meget  værd  som  en  smuk  Facade.  Selv¬ 
følgelig  faar  man  hverken  det  ene  eller  det  andet  uden  at  ofre  noget  derfor  — 
og  ligesaa  selvfølgeligt  møde  Architekterne  derfor  Modstand  hos  de  af  de  Byggende, 
for  hvem  Sundhedshensyn  ere  lige  saa  fremmede  som  Skønhedshensyn;  —  nuvel, 
det  er  netop  en  af  Architekternes  Opgaver  at  faa  Bngt  med  denne  Modstand ; 
og  jo  mere  dette  vanskeliggøres  dem  ved  »Vinkeltegnernes«  Konkurrence,  des 
mere  bør  de  paaskønne  den  Støtte,  de  i  Konkurrencen  kunne  faa  i  utvetydige 
»Forskrifter«,  paa  det  ene  eller  det  andet  Omraade,  Forskrifter,  der  vel  som  saa 
mange  andre  kunne  omgaas,  men  ikke  uden  at  man  derved  gør  sig  skyldig  i 
vitterlig  Lovovertrædelse. 

Jeg  skal  beredvillig  slutte  mig  til  d’Hrr.  Architekters  Beklagelse  af,  at  Sund¬ 
hedskommissionen  kun  meget  ufuldkomment  er  i  Stand,  til  at  paase,  at  de  paa 
dette  Omraade  gældende  Bestemmelser  virkelig  overholdes;  det  gælder  her  ikke 
alene  Klosetrums  Indretning;  Benyttelsen  af  ulovlige  eller  af  sundhedsskadelige 
Boliger.,  Overbefolkning  af  Lejligheder  m.  m.  kunde  lige  saavel  gøre  et  regel¬ 
mæssigt  Eftersyn  ønskeligt.  Kun  er  der  ingen  Anledning  for  Sundhedskommissionen 
til,  som  Hr.  Architekt  Emil  Jørgensen  forudsætter,  at  føle  sin  Samvittighed  betynget 
i  saa  Henseende;  det  er  som  bekendt  Kommunalbestyrelsen,  der  affatter  Sundheds¬ 
vedtægten  og  Justitsministeriet,  der  sanktionerer  den ;  Sundhedskommmissionen 
har  kun  kun  at  paase  dens  Gennemførelse,  saavidt  Vedtægten  giver  Kommissionen 
Midler  dertil ;  og  til  en  Kontrol  som  ommeldt  er  fornødent  Personale  ikke  stillet 
til  Sundhedskommissionens  Raadighed.  Hvorvidt  et  Krav  i  denne  Retning,  dersom 
det  fremkom,  vilde  faa  en  ubetinget  velvillig  Modtagelse  hos  den  bevilgende 
Myndighed,  turde  maaske  være  noget  usikkert.  —  Saa  uvirksom  paa  dette  Punkt, 
som  d’Hrr.  synes  at  forudsætte,  har  Sundhedskommissionen  dog  heller  ikke  været, 
for  saa  vidt  den  ved  Henvendelse  til  Bygningsautoriteterne  har  opnaaet,  at  der  i 
en  Instruks  for  Bygningsinspektørerne  (af  28.  Marts  1899)  er  optaget  en  Be¬ 
stemmelse  om,  at  Stadsbygmesteren  skal  underrettes  om  alle  saadanne  Tilfælde, 
i  hvilke  Bygningstegningers  »Skabe«  mistænkes  for  at  være  bestemte  til  Kloset¬ 
brug;  sammen  med  Byggetilladelsen  faar  Vedkommende  saa  Meddelelse  om 

*)  At  jeg  her  taler  uden  noget  Mandat  fra  Sundhedskommissionens  Side,  og  at  mine 
Udtalelser  derfor  staa  for  min  egen  Regning  alene,  er  det  maaske  rigtigst  at  bemærke. 

Ulovligheden  af  en  saadan  Anvendelse  af  de  paagældende  Rum,  og  er  derved  i 
ethvert  Fald  afskaaret  fra  senere  at  kunne  angive  at  have  handlet  i  god  Tro. 
At  der,  efter  at  Bygningen  er  taget  i  Brug,  ikke  føres  noget  systematisk  Tilsyn, 
men  at  det  afhænger  af  tilfældig  Opdagelse,  anonyme  Anmeldelser  o.  h,  om  man 
kommer  Overtrædelser  paa  Spor,  maa  ubetinget  beklages,  men  kan  ikke  være 
en  berettiget  Anke  mod  selve  de  Bestemmelser,  der  overtrædes;  noget  lignende 
gælder  i  mange  andre  Forhold.  Og  helt  udelukket  er  det  jo  ikke,  at  den  Mangel, 
der  utvivlsomt  er  til  Stede  paa  dette  Punkt,  i  Tidens  Løb  kunde  blive  afhjulpen, 
at  vi  endnu  kunde  opleve  at  se  en  regelmæssig  »house  inspection«  sat  i  Værk. 

Hvad  nu  Dommen  om  selve  »Forskrifterne«  af  15.  Juni  1898  angaar,  glæder 
det  mig  som  sagt  at  slaa  fast,  at  Udsigterne  til  en  Forstaaelse  synes  ret  lovende, 
eller  rettere,  at  det  Omraade,  paa  hvilket  det  mulig  kan  have  nogen  Vanskelighed 
at  komme  ud  over  Dissensen,  viser  sig  at  være  forholdsvis  begrænset. 

Hr.  Architekt  Emil  Jørgensen  yder  uden  noget  Forbehold  »Forskrifterne« 
ubetinget  Anerkendelse ,  for  saa  vidt  angaar  nye  Bygninger,  og  mener,  at  de 
»sikkert  med  Glæde  ville  blive  efterkommede  af  enhver  fornuftig  Bygherre  og 
Architekt«.  Hr.  Anglomans  Glæde  over  Forskrifterne  synes  ganske  vist  temmelig 
behersket;  saa  vidt  jeg  forstaar  gælder  hans  Betænkeligheder  dog  ikke  større 
Lejligheder  men  alene  mindre  Lejligheder  i  nye  Bygninger.  Med  Hensyn  til 
disse  3 — 4  Værelses  Lejligheder  skal  jeg  for  det  første  bemærke,  at  Hr.  Anglo¬ 
mans  Betragtninger  angaaende  Nødvendigheden  af  at  forøge  hele  Bygningens 
Længde  med  3  Alen  for  at  skaffe  3  Alen  Klosetfacade  ingenlunde  have  over¬ 
bevist  mig*),  dels  fordi  det  a  priori  synes  uantageligt,  at  en  anden  Disposition 
over  Etagearealet  end  tilvant  ikke  i  mangfoldige  Tilfælde  skulde  kunne  tænkes, 
dels  fordi  jeg,  som  tidligere  bemærket,  i  Praksis  har  set  Spørgsmaalet  løst  baade 
paa  den  ene  og  den  anden  Maade,  og  ikke  alene  ved  at  lægge  Klosetterne  i 
Køkkentrappehuset.  løvrigt  vedgaar  jeg,  at  denne  sidste  Ordning  baade  hygiei- 
nisk  og  æstetisk  set  forekommer  mig  ulige  mere  tiltalende  end  de  altfor  »be¬ 
kvemme«  Arrangements  med  Klosettets  Anbringelse  midt  i  en  lille  Lejlighed,  hvor 
de  omliggende  Lokaliteter,  og  vel  hyppigst  Pigekammer,  Køkken  eller  Spise¬ 
kammer,  næsten  altid  ville  komme  til  at  lide  under  Naboskabet.  Hr.  Angloman 
frygter  for,  at  vore  Bysbørn  skulle  have  vanskeligt  ved  at  vænne  sig  til  at  søge 
til  Køkkentrappen,  til  at  skulle  passere  Køkkenet.  Deri  har  Hr.  Angloman  sikkert 
ikke  Ret,  saa  vist  som  vore  Bysbørn  ere  ganske  omgængelige  og  perfektible 
Mennesker.  Naar  Bygherrer  og  Architekter  have  kunnet  faa  dem  vænnet  til 
bælgmørke  og  ildelugtende  Klosetrum,  der  præsentere  sig  i  Entréen  lige  for  Hoved¬ 
indgangen,  til  Klosetrum,  fra  hvilke  enhver  Lyd  forplanter  sig  til  Nabolokalerne, 
og  Klosetrum,  som  hente  Lys  fra  Køkken  eller  Pigekammer,  og  udluftes  samme¬ 
steds  hen(l),  til  Ekskrementdepoter,  der  kun  ved  en  Bræddevæg  adskilles  fra  Spise¬ 
kammeret,  til  Latrinspandens  Transport  gennem  Køkkenet  o.  s.  v.  o.  s.  v.,  saa  er 
der  næppe  Grund  til  at  tvivle  om,  at  de  samme  Mennesker  med  Lethed  ville 
vænne  sig  til  den  ulige  mindre  Ulempe  at  møde  en  Mælkedreng  paa  Køkken¬ 
trappen.  Nogen  almindelig  Nødvendighed  for,  som  Hr.  Angloman  antyder,  at 
gøre  Køkkentrappeklosettet  fælles  for  to  Familier  foreligger  ikke ;  men  hvor  Leje- 


*)  og,  som  det  ses  af  »Meddelelserne«  for  1.  August,  heller  ikke  andre. 

udgifterne  iforvejcn  ere  saa  store,  eller  Lejlighederne  saa  smaa,  at  de  ikke  kunne 
bære  Udgifterne  til  Separatklosetter,  ja  der  inaa  man  selvfølgelig  slaa  lidt  af  paa 
Fordringerne  til  Bekvemmeligheden ;  og  i  saa  Fald  er  dog  et  lyst  Køkkentrappe¬ 
kloset  til  to  Familier  langt  at  foretrække  for  et  forsømt  Gaardlatrin  til  fire,  og 
endnu  mere  for  et  Stink-»Skab«  i  Spisestuen  eller  Køkkenet,  selv  om  man  er 
ene  om  det.  Dernæst  maa  jeg  bemærke,  at  selve  »Forskrifterne«  ikke  ubetinget 
udelukke  Indretningen  i  nye  Huse  af  Klosetter  med  indirekte  Lys  fra  et  Bade¬ 
værelse  eller  en  Trappegang  — ;  og  Klosetter  af  denne  Art,  særlig  efter  den 
typiske  Model  med  Vindue  til  Køkkentrappen  vides  ogsaa  i  enkelte  Tilfælde  at 
være  tilladte.  »Undtagelsesvis«  forlanger  Forskrifterne,  det  skal  være,  og  det 
vilde  sikkert  nok  være  meget  beklageligt,  om  det  blev  Regel;  men  Undtagelsen 
vil  dog  mulig  imellemstunder  kunne  komme  saadanne  mindre  Lejligheder  til  gode, 
hvor  Facadebeliggenheden  virkelig  skulde  synes  uopnaaelig. 

At  Sundhedskommissionen,  hvor  Klosettet  saaledes  lægges  ind  i  Lejligheden 
uden  Berøring  med  fri  Luft,  kræver  og  maa  kræve  Sikring  af  Luftskiftet,  saa  at 
den  øvrige  Lejlighed  ikke  impliceres  deri,  er  —  naar  man  overhovedet  skal  give 
Regler  om  disse  Forhold  —  saa  selvfølgeligt,  at  man  næppe  skulde  vente  nogen 
Indvending  derimod.  En  saadan  relativ  Sikring  kan  opnaas  ved,  at  Aftræksrørets 
Sugning  fremmes  ved  Appelblus  eller  ved  mekanisk  Kraft.  [Jeg  kan  absolut  ikke 
være  enig  med  Hr.  Stadsingeniør  Jochimsen  i,  at  Tanken  om  Foranstaltninger 
af  denne  Art  er  absurd;  i  adskillige  Tilfælde  ville  de  blive  holdt  i  Gang,  fordi 
det  mærkes,  at  de  ikke  kunne  undværes;  og  selv  om  de  ogsaa  lejlighedsvis 
sættes  ud  af  Virksomhed,  maa  det  dog  ubetinget  anses  for  en  Fordel,  at  Ind¬ 
retningen  er  anbragt  og  kan  tages  i  Brug,  naar  som  helst  Nødvendigheden  deraf 
erkendes;  men  selvfølgelig  savnes  ogsaa  paa  dette  Punkt  et  systematisk  Eftersyn]. 

I  en  stor  Del  af  disse  Tilfælde  anses  det  for  rigtigst,  at  der  foruden  Aftræks¬ 
røret  anbringes  en  Tilførselskanal  for  frisk  Luft.  Selv  om  saa  Lufttrækket,  hvad 
let  kan  hænde,  »gaar  den  gale  Vej«,  er  Muligheden  dog  givet  for  et  Luftskifte, 
der  ikke  berører  den  øvrige  Lejlighed;  men  det  samme  kan  ikke  siges,  hvor 
man  kun  har  det  ene  3  Tom.  Zinkrør  at  lide  paa.  Hvor  der  tages  Lys  fra  Køk¬ 
kentrappen,  forlanges  Vinduet  fast  indmuret  for  at  sikre  det  for  Beboerne  fælles 
Territorium,  Trapperummet,  mod  Klosetluften;  hvor  derimod  ogsaa  Adgangen  til 
Klosettet  finder  Sted  fra  Køkkentrappen  og  denne  saaledes  ikke  kan  sikres  mod 
Emanationer  fra  Klosettet,  er  der  i  en  Del  Tilfælde,  hvor  Forholdene  tillode  det, 
forlangt  Ventilation  af  selve  Trapperummet  ved  en  Trækskorsten  med  Wolpertsk 
Hætte. 

Men  alle  Foranstaltninger  af  denne  Art  ere  selvfølgelig  ufuldkomme;  Klosettets 
Beliggenhed  ved  fri  Luft  er  ubetinget  det  Ideal,  der  bør  tilstræbes,  og  som  med 
yderst  faa  Undtagelser  ogsaa  vil  kunne  naas  i  nye  Bygninger.  At  der  kan  være 
Vanskeligheder  derved  at  overvinde  for  Architekterne ,  navnlig  i  Overgangs¬ 
perioden,  er  troligt  nok;  men  de  ville  sikkert  mindskes  tor  hver  Dag,  der  gaar; 
Publikums  Forestillinger  om,  hvad  der  i  saa  Henseende  er  nødvendigt  og  ønske¬ 
ligt,  ville  successive  og  vistnok  inden  ret  længe  reformeres;  Ulemperne  ved  det 
gamle  og  Fordelene  ved  det  nye  springe  for  stærkt  i  Øjnene.  Allerede  medio 
Juni  d.  A.  vare  1164  W.  C.  installerede  i  Byen;  der  var  samtidig  givet  Tilladelse 
til  endnu  983  andre  W.  C.  —  og  det  med  en  Afgift  af  50— -100  Kr.  pr.  Sæde; 

naar  nu  først  Bestemmelsen  om  Afgiftens  Nedsættelse  træder  i  Kraft,  vil  Reformen 
sikkert  skride  fremad  med  Kæmpeskridt. 

Medens  Spørgsmaalet  set  fra  sanitært  Synspunkt  er  overmaade  let  at  tage 
Standpunkt  til,  naar  Talen  er  om  Nybygninger,  er  det  ulige  vanskeligere  at  tage 
og  at  betegne  sin  Position,  tor  saa  vidt  angaar  Omdannelsen  af  Luftklosetter  i 
(.eldie  Bygninger  til  \V.  C.  Det  er  allerede  tidligere  fremhævet,  at  det  ikke  her 
gaar  an,  at  slaa  sig  til  Ro  alene  med  den  Betragtning,  at  W.  C.  altid  ere  at 
foi etrække  for  Luftklosetter,  og  at  man  derfor  bør  tillade  Omdannelsen  med  desto 
større  Beredvillighed,  jo  siettere  Forholdene  ere,  jo  mere  de  afvige  fra,  hvad  der 
nu  kræves;  Installation  af  W.  C.  paa  saadanne  Steder  vil  altfor  let  kunne  bidrage 
til  at  bringe  W.  C.  i  ufortjent  Vanry  og  derved  netop  forhale  den  Reform,  man 
ønsker  at  fremme.  Jeg  skal  med  Hensyn  hertil  henvise  saavel  til  hvad  jeg  selv 
tidligere  har  anført  (»Medd.«  for  i.  Juli)  som  til  Hr.  Stadsingeniør  Jochimsens 
Bemærkninger  (»Medd.«  for  i.  August).  Hr.  Angloman  slutter  sig  jo  for  saa 
vidt  til  denne  Opfatttelse,  som  han  indrømmer,  at  »der  gives  elendige  Lejligheder 
med  saa  umulige  Klosetrum,  at  man  bør  lade  dem  blive  i  Suppedasen,  til  Huset 
engang  rives  ned«.  At  der  paa  den  anden  Side  i  gamle  Huse  hist  og  her  findes 
Klosetrum,  der  ere  saa  relativt  gode,  at  Sundhedskommissionen  finder  det  for¬ 
svarligt  at  gaa  ind  paa  deres  Omdannelse  til  W.  C.,  uagtet  de  ikke  fyldestgøre 
»Forskrifternes«  Fordringer,  foreligger  der  jo  — •  som  Hr.  Angloman  maa  vide 
Erfaringer  nok  for;  særlig  gælder  dette  den  før  omtalte  Type  med  Vindue 
til  Køkkentrappen.  At  der  da  ogsaa  i  disse  Tilfælde  —  naar  Klosettet  ligger 
inde  i  Huset,  afskaaret  fra  fri  Luft  — -  maa  kræves  lignende  Foranstaltninger  til 
Sikring  af  Luftfornyelsen,  som  ovenfor  omtalt,  siger  sig  selv;  og  Hr.  Architekt  Emil 
Jørgensen,  der  forlanger,  at  I  illadeisen  skal  gives  »ud.en  for  mange  Betingelser«, 
vil  forhaabentlig  ikke  anse  saadanne  Betingelser  for  overflødige.  Men  naar  det 
altsaa  af  Sundhedskommissionen  erkendes,  at  der  er  Luftklosetrum,  som,  selv  om 
de  ikke  have  Vindue  til  det  frie,  kunne  passere,  og  endog  Hr.  Angloman  indrøm¬ 
mer,  at  der  er  Luftklosetter  af  en  saa  slet  Beskaffenhed,  at  de  ikke  bør  accepteres, 
saa  er  Divergensen  altsaa  hermed  indskrænket  til  et  Spørgsmaal  om,  i  hvor  stort 
Omfang  Sundhedskommissionen  for  gamle  Klosetters  Vedkommende  vil  dispensere 
fra  de  for  Tiden  gældende  Forskrifter,  hvorvidt  Grænsen  mellem  de  passable  og 
de  umulige  Luftklosetter  skal  drages  lidt  mere  den  til  ene  eller  den  anden  Side. 
Paa  dette  Punkt  lader  der  sig,  paa  Grund  af  Forholdenes  Forskclligartethed,  ikke 
give  skematiske  Regler,  men  Afgørelsen  maa  bero  paa  en  Afvejning  af  samtlige 
Omstændigheder  i  hvert  enkelt  Tilfælde.  Og  netop  fordi  der  ikke  let  —  i 
ethvert  Fald  ikke  paa  Grundlag  af  den  hidtil  indvundne  Erfaring  — -  lader  sig 
opstille  faste,  detaillerede  Regler,  hvorefter  man  i  alle  Tilfælde  paa  Forhaand 
kan  afgøre  Spørgsmaalet,  netop  derfor  kan  det  ikke  undgaas,  at  der  —  hvor 
man  saa  end  vilde  trække  Grænsen  —  af  og  til  vil  forefalde  Tilfælde,  i  hvilke 
Sundhedsautoriteternes  Forestillinger  om,  hvad  der  maa  fordres,  og  de  Byggendes 
Forestillinger  om,  hvad  der  kan  ydes,  ikke  ganske  dække  hinanden ;  men  selv 
indenfor  det  saaledes  begrænsede  Omraade  bliver  det  endda  kun  et  Mindretal  af 
Tilfælde,  i  hvilke  Forhandlinger  om  Sagen  ikke  hidtil  have  kunnet  føre  til  et  fra 
begge  Sider  antageligt  Resultat;  og  af  dette  Mindretal  skyldes  endda  atter  en  Del 
mulig  den  Omstændighed,  at  Andragenderne  ofte  indkomme  med  —  jeg  kunde 

fristes  til  at  sige  —  saa  usømmelig  ufuldstændige  Oplysninger,  at  det  er  ganske 
umuligt  for  Sundhedskommissionen  at  bedømme  Sagen. 

Men  ogsaa  overfor  ældre  Bygninger  bør  dog  det  Maal,  som  principalt  til¬ 
stræbes,  være  at  søge  »Forskrifterne«  gennemført,  hvor  det  kan  opnaas  med 
rimelige  Ofre,  og  Sundhedskommissionen  vil  sikkert  nok  handle  klogt  i,  ikke 
mindst  i  Begyndelsen,  at  være  yderst  varsom  med  sine  Dispensationer;  ethvert 
Fejlgreb  i  saa  Henseende  hævner  sig  ubønhørligt,  enhver  for  vidtgaaende  Ind¬ 
rømmelse  drager  øjeblikkelig  Konsekvenser  efter  sig.  At  der  i  et  eller  andet 
Enkelttilfælde  kan  være  to  Meninger  om ,  hvor  den  her  omhandlede  Grænse 
skal  drages,  er  let  forklarligt,  men  det  vilde  være  ganske  gaadefuldt,  om  ikke 
Bestræbelserne  for  paa  dette  vigtige  Omraade  at  skaffe  bedre  Forhold  til  Veje 
end  hidtil,  om  ikke  disse  Bestræbelser  i  deres  Helhed  skulde  vinde  Bifald  —  og 
det  først  og  fremmest  hos  Arkitekterne,  eller  dog  i  ethvert  Fald  hos  Standens 
Elite.  Det  er  en  grov  Misforstaaelse  fra  Hr.  Anglomans  Side  at  betegne  »For¬ 
skrifterne«  som  »forhastede«  ;  de  ere  tværtimod  Resultatet  af  indgaaende  Over¬ 
vejelser  og  aarelange  Forhandlinger;  de  er,  som  Hr.  Architekt  Jørgensen  siger, 
»vel  betænkte«  og  skulle  nok  i  det  væsentlige  staa  deres  Prøve. 

E.  M.  Hoff, 

Stadslæge. 


BØGER  OG  TIDSSKRIFTER. 


Fra  Andr.  Schous  Boghandel  (Ludvig  Schiith)  er  følgende  sendt  os  til 
Anmeldelse : 

) 

Moderne  Ziermotive  fur  Kunst  und  Geiverbe.  Kunstverlag  »Kosmos«,  Miinchen. 

Paa  25  Blade  er  her  samlet  et  Udvalg  af  farvede  Ornamenter  og  Dekora¬ 
tionsmotiver  i  stærk  moderne  Retning.  Omend  Farverne  ikke  altid  er  helt  vel¬ 
lykkede,  er  der  dog  over  Samlingen  en  Friskhed,  som  man  ikke  altid  træffer  i 
denne  Art  Værker;  nogle  enkelte  Mønstre  og  et  Par  stiliserede  Landskaber  kan 
fremhæves  som  det  bedste,  og  blandt  de  mange  Forbilleder,  der  i  vor  Tid  ud¬ 
kommer  for  Dekorationsmalere,  ere  disse  ikke  blandt  de  ringeste. 

¥ 

Einige  Skizzen,  Projede  und  ausgefuhrte  Bauwerke  von  Otto  Wagner.  I.  Bd. 
II.  Aufl.  63  Blåtter  Heliogravuren.  Andr.  Schroll  &  Co.  Wien  1897. 

Professor  Otto  Wagner  nævnes  som  en  af  Østrigs  toneangivende  Architekter; 
han  har  med  Dygtighed  forstaaet  at  tilfredsstille  Nutidens  Krav  til  nye  Former 
og  Enkeltheder  i  Architekturen,  uden  derfor  at  gaa  til  Yderligheder.  En  stor 
Skare  af  yngre  Kunstnere  vandrer  med  mere  eller  mindre  Held  i  hans  Fodspor, 
og  han  har  allerede  formaaet  at  paatrykke  meget,  af  hvad  der  i  de  senere  Aar 
er  bygget  i  Østrig  og  navnlig  i  Wien,  sit  særlige  Stempel.  Dette  Bind  af  hans 
Værker,  som  er  udkommet  i  meget  elegant  Udstyr,  indeholder  hans  tidligere 
Arbejder,  Udkast  og  Konkurrenceprojekter;  det  er  vel  ikke  det  bedste,  han  har 
skabt,  men  der  er  dog  blandt  de  63  Blade  en  Del,  som  man  med  Fornøjelse 
ser.  Desværre  er  de  mere  gennemtegnede  Facader  fremstillet  i  saa  lille  Maalestok, 
at  man  ikke  kan  faa  Lejlighed  til  nærmere  at  studere  Enkelthederne. 

FORSKELLIGT. 


Konkurrence.  Privatbankens  Byggeudvalg  har  til  en  Skitse  Konkurrence  ved¬ 
rørende  den  ny  Bankbygning  bag  Børsen  indbudt  følgende  Architekter:  d’Hrr. 
A.  Berg,  M.  Borch,  L.  Clausen,  A.  Jensen  og  K.  Varming  samt  F.  Levy;  sidst¬ 
nævnte  ønsker  imidlertid  ikke  at  deltage  paa  Grund  af  Sygdom. 

Udkastene  skal  være  indleverede  den  iste  November  d.  A.  Hver  af  de 
konkurrerende  Architekter  modtager  1500  Kr.  for  Tegninger  med  Bilag,  som  da 
blive  Bankens  Ejendom. 

Projekterne  bedømmes  af  en  Komité  bestaaende  af  d’Hrr.  Etatsraad  G. 
Petersen,  Justitiarius  P.  Koch,  Fabrikejer  Jak.  Holmblad,  Etatsraad  Jul.  Larsen, 
Direktør  A.  Heide  samt  Architekterne  Blichfeldt,  Clemmensen  og  Kampmann. 

Det  Areal,  der  skal  bebygges,  følger  i  Børsgade  samme  Linie  som  den  nu 
staaende  Karré  (de  seks  Søstre  m.  m.)  i  Flugt  med  Børsbygningens  nordre  Længde¬ 
facade.  Derimod  gaar  Grunden  betydelig  længere  ud  i  Slotsholmsgade,  saa  at 
den  nye  Bygning  her  kommer  til  at  springe  et  Stykke  længere  frem  end  Børsen. 
Ved  Krisliansgade  skal  Gaden  gøres  noget  bredere,  for  at  Afstanden  mellem  Børsen 
kan  blive  større. 

I  Programmet  for  Konkurrencen  fordres  tillige,  at  Byggegrunden  skal  benyttes 
i  to  Dele,  den  egentlige  Bankbygning  og  en  Bygning,  der  maa  anlægges  saaledes, 
at  den  kan  bortsælges. 

Man  maa  endvidere  gaa  ud  fra,  at  det  er  Byggeudvalgets  Ønske,  at  den  ny 
Bygning  i  sin  ydre  Stil  i  det  væsentlige  bør  falde  sammen  med  Børsens,  idet  man 
har  tilstillet  de  konkurrerende  Architekter  Gengivelser  af  Børsens  Facader  og  Taarn. 

¥ 

» Reberbanehuset «  ved  Østervold,  som  er  omtalt  i  Nr.  20  og  21  er  —  efter 
hvad  Architekt  Th.  Bindesbøll  nu  meddeler  —  i  sin  Tid  bleven  opmaalt  og 
tegnet  af  Architekt  G.  Tvede. 

Architekt  Bindesbøll  henleder  samtidig  Opmærksomheden  paa,  i  Anledning 
af  Artiklen  »En  Henstilling «  paa  Side  253,  at  det,  saavidt  ham  bekendt,  ikke  hedder 
(om  Brædder)  »to  paa  en«,  men  »to  paa  et«. 

¥ 

Grunding  af  Snedkerarbejde.  Bestyrelserne  for  Snedkerlavet  og  Malerlavet  i 
Kjøbenhavn  har  udsendt  en  Anmodning  til  Avtoriteter,  Architekter  og  Bygherrer 
om  i  Fremtiden  at  lade  Grundingen  af  alt  nyt  Snedkerarbejde  være  indbefattet  i 
» Tilbud  paa  Malerarbejde «  for  at  den  Malermester,  der  skal  udføre  det  senere 
Malerarbejde  efter  Grundingen,  ogsaa  kommer  til  at  bære  det  fulde  Ansvar  for, 
hvorledes  denne  er  udført.  Saaledes  som  Forholdene  nu  som  oftest  ere,  at  Grun¬ 
dingen  af  nyt  Arbejde  er  indbefattet  i  » Tilbud  paa  Snedkerarbejde«,  giver  dette 
hyppig  Anledning  til  Klager  og  Utilfredshed  fra  begge  Sider,  og  vil  disse  for- 
haabentlig  forsvinde  ved  ovenstaaende  Ordning  i  Fremtiden. 


MEDDELELSER  FRA  AKADEMISK  ARChITEKTFORENING  udkommer  den  iste  og  15de  i 
1TA  hver  Maaned. 

Abonnement  å  1  Krone  pr.  Kvartal  kan  tegnes  paa  alle  Postkontorer  og  i  Ekspeditionen. 

Udgiver:  AKADEMISK  ARCHITEKTFORENING. 

KJØBENHAVN 

DEN  I.  SEPTBR.  1 900 

2.  Aargang  N223 


FORSIKRINGSSELSKABET  DANMARKS  NYE  BYGNING. 


Som  omtalt  i  et  tidligere  Nummer  af  dette  Tidsskrift  blev  Udfaldet  af 
den  Konkurrence,  hvortil  » Det  gensidige  Forsikringsselskab  Danmark « 
havde  indbudt  en  Kreds  af  Architekter,  at  iste  Præmie  tilfaldt  Architekt 
Martin  Borch;  2den  og  3 die  Præmie  hver  paa  1500  Kr.  blev  tildelt  hen¬ 
holdsvis  Architekterne  Mørk- Hansen  og  Clemmensen,  medens  de  øvrige 
Konkurrerende,  Varming,  Gnudtzmann  og  Plesner,  hver  modtog  500  Kr. 
for  deres  indsendte  Tegninger. 

Bygningen  vil  faa  sin  Plads  paa  Hjørnet  af  Vestre  Boulevard  og  Ny 
Kongensgades  Forlængelse,  og  Forsiden  vil  efter  det  præmierede  Projekt 
komme  til  at  vende  mod  Glyptotheket,  saaledes  at  Hovedindgangen  vil 
falde  i  Ny  Kongensgade. 

KJØBENHAVNS  SUNDHEDSVEDTÆGT. 


dette  Tidsskrifts  Nr.  21  for  1.  Aug.  d.  A.  har  Hr.  cand.  polyt.  P.  A.  Fenger 
-L  fremsat  nogle  Betragtninger  om  Kjøbenhavns  Sundhedsvedtægt  og  Sundheds¬ 
kommission,  som  vidne  om  Interesse  for  vore  sanitære  Forhold,  men  ikke  om 
indgaaende  Kendskab  til  denne  Materie.  Deraf  enkelte  Fejltagelser,  som  friste  til 
Modsigelse.  Hr.  Fenger  er  Ingeniør,  og  det  er  i  sin  Orden,  at  han  taler  Inge¬ 
niørernes  Sag;  Savnet  af  teknisk  Medhjælp  har  virkelig  været  følt  af  Sundheds¬ 
kommissionen,  og  der  er  fremkommet  Forslag  til  at  afhjælpe  det.  Forhaabentlig 
ei  det  altfor  beskedent,  naar  den  ærede  Indsender  anser  det  for  »ganske  uopnaae- 
ligt«,  at  der  ansættes  sanitære  Ingeniører  under  Sundhedskommissionen;  det  bar 
længe  væiet  paatænkt  at  ansætte  i  det  mindste  een,  og  det  vilde  være  ønskeligt, 
om  der  var  Udsigt  til,  at  dette  kunde  ske  samtidig  med  de  nye  Distrikters  Ind¬ 
lemmelse  i  Byen,  men  dertil  behøves  jo  en  Bevilling  af  Repræsentationen. 

Forøvrigt  har  Kommissionen  heller  ikke  hidtil  været  ganske  uden  teknisk 
Bistand,  idet  den,  hvor  særlig  Indsigt  krævedes,  har  henvendt  sig  til  Ingeniør¬ 
foreningen  og  af  denne  modtaget  kyndig  Vejledning,  i  hvilket  Øjemed  der  ogsaa 
er  tilstaaet  den  en  meget  rundelig  Bevilling.  Der  kunde  vel  ogsaa  tænkes  andre 
Udveje  Hovedstaden  er  jo  ikke  fattig  paa  hygiejnisk  uddannede  Ingeniører  — , 
men  det  vilde  ubetinget  være  en  lidet  praktisk  Løsning  at  besætte  Posten  som 
Chef  for  Sundhedspolitiet  med  en  Ingeniør,  som  Hr.  Fenger  foreslaar.  Sundheds¬ 
politiet  er  Sundhedskommissionens  Sekretariat  og  eksekutive  Myndighed ;  foruden 
de  første  forberedende  Undersøgelser  besørger  det  Udfærdigelsen  af  Paalæg  o<j 
I  ilsynet  med  deres  Overholdelse,  og  det  har  et  stort  Arbejde  ved  Antagelsen  af 
og  Kontrollen  med  de  under  Kommissionen  sorterende  Plejehjem,  men  til  Ledelsen 
af  dette  Hverv  er  en  Ingeniør  ikke  bedre  skikket  end  f.  Eks.  en  Architekt  eller 
en  Læge  eller  en  Rodemester.  Naturligst  vil  det  dog  være  at  beholde  en  Jurist, 
som  kan  klare  de  for  andre  dødeliges  Øjne  ofte  skjulte  Skær,  som  skyldes  Lov 
og  Ret. 

Saalænge  Sundhedskommissionen  savner  fast  teknisk  Medhjælp,  har  det  været 
undskyldeligt,  om  dens  Raadgivere  —  in  specie  dens  Lægepersonale  —  har  kunnet 

fejle  i  tekniske  Spørgsmaal,  men  naar  man  beskylder  Kommissionen  for  Ubehjælp¬ 
somhed  og  Upraktiskhed,  særlig  i  Sager,  som  angaa  Installationen  af  Vandklosetter 
i  ældre  Ejendomme,  undervurderer  man  de  med  disse  Sager  forbundne  store 
Vanskeligheder,  som  bunde  ikke  i  tekniske,  men  i  sanitære  Hensyn.  Beskyld¬ 
ningen  vilde  være  fuldkommen  paa  sin  Plads,  saafremt  Kommissionen  uden  videre, 
fordi  Vandklosetter  ere  at  foretrække  for  Luftklosetter,  havde  tilladt  Opstilling  af 
W.  C.  i  alle  de  mørke  Skabe,  hvori  Kjøbenhavnerne  i  de  sidste  halvhundrede 
Aar  med  hartad  utrolig  Selvfornægtelse  har  besørget  en  dog  ikke  ganske  uvæsentlig 
Livsfunktion.  Men  da  Sundhedskommissionen  lige  fra  Begyndelsen  har  haft  Øjet 
aabent  for,  at  den  hidtil  værende  Tilstand  er  under  al  Kritik  og  derfor  vanskelig 
forenelig  med  Indførelse  af  et  saa  fremskredent  teknisk  Apparat  som  vore  Dages 


FORSIKRINGSSELSKABET 
»DANMARK« S  BYGNING. 


—  272  — 


ARCHITEKT 

MØRK-HANSEN. 


Vandkloset,  skulde  man  synes,  at  den  snarest  fortjener  Architekters  og  Ingeniørers 
Bifald  for  dens  Bestræbelser  for  samtidig  med  Reformens  Indførelse  at  forbedre 
Forholdene.  Saafremt  disse  Bestræbelser  ikke  altid  have  fundet  et  heldigt  Udtryk 
—  for  hvilket  man  dog  skylder  en  Paavisning  — ,  nuvel,  saa  er  det  fordi  Op¬ 
gaven  hidtil  har  været  ny;  det  kan  blive  bedre  med  Tiden. 

I  Anledning  af  Hr.  Fengers  øvrige  Bemærkninger  kunde  det  være  ganske 
fristende,  at  drøfte  Sundhedsvedtægtens  Fortrin  og  Mangler,  men  det  vilde  paa 
dette  Sted  føre  for  vidt.  Kun  nogle  af  de  fremførte  Punkter  skal  jeg  tillade  mig 
kortelig  at  omtale. 

Hr.  Fengers  Forslag  til  Desinfektion  af  Klude  ser  meget  smukt  ud  paa  Papiret, 
men  lader  sig  ikke  gennemføre.  Klæder,  som  ere  inficerede  med  smitsomme 
Sygdomme,  kunne  efter  Epidemiloven  underkastes  gratis  Desinfektion,  men  Klude 
i  Almindelighed,  som  man  ikke  kan  gaa  ud  fra  ere  inficerede,  men  som  delvis 

kunne  være  det,  have  ikke  Adgang  til  gratis  Desinfektion.  Betalt  Desinfektion 
kan  denne  Vare  næppe  bære,  og  hvis  den  kan  det,  er  det  umuligt  at  føre  nogen 
Kontrol.  At  betro  Kontrollen  til  Opkøberne  ved  Hjælp  af  et  Plomberingssystem 
er  det  samme  som  at  give  Afkald  paa  den,  og  for  det  offentlige  er  den  umulig, 
fordi  desinficerede  Klude  ikke  kunne  kendes  fra  andre  Klude.  Sundhedskommis¬ 
sionen  har  af  Hensyn  hertil  indskrænket  sig  til  at  træffe  visse  Bestemmelser,  hvis 
Formaalstjcnlighed  ganske  vist  kan  diskuteres,  men  som  dog  byde  nogle  sikre 
Fordele,  bl.  a.  ved  de  Fordringer,  som  stilles  til  Lokalerne.  Ulemperne  ved 
Kludehandelen  turde  da  ogsaa  mindre  være  at  søge  i  Faren  for  Smitte  end  deri, 
at  det  er  en  med  Støv  og  Smuds  forbunden  Levevej,  som  foregaar  under  Former, 
der  lægge  store  Hindringer  i  Vejen  for  et  virksomt  Tilsyn. 

Det  er  ikke  rigtigt,  at  Sundhedsvedtægtens  Bestemmelser  til  Forhindring  af 
Røg  ere  »yderst  vage«.  Tværtimod  er  Ordlyden  af  §  26  saa  bydende  som  faa 
andre  Steder  i  Vedtægten.  Naar  det  desuagtet  kun  er  smaat  med  Sundheds¬ 
kommissionens  Resultater  overfor  Røgulempen,  naar  den  Gang  efter  Gang  har 
ført  en  frugtesløs  Kamp  med  store  Fabriksanlæg,  som  ledes  af  vore  mest  frem¬ 
ragende  Teknikere,  maa  Grunden  søges  et  ganske  andet  Sted.  Det  gaar  hos  os 
som  i  andre  store  Byer,  hvor  der  klages  over  det  samme,  at  Tekniken  vel  har 
mange  og  udmærkede  Midler  til  sin  Raadighed  mod  Røgulempen,  men  intet, 
som  virker  sikkert  og  til  Stadighed,  i  alt  Fald  saalænge  man  vil  undgaa  uforholds¬ 
mæssige  Bekostninger.  Man  kan  ikke  bebrejde  Kommissionen,  at  den  ikke  for¬ 
hindrer  Røgen,  naar  man  stadig  lader  den  forstaa,  at  dette  kun  kan  ske  ved  at 
overskære  Industriens  Livsnerve,  og  paa  dette  Grundlag  fører  den  ind  i  endeløse 
Retssager.  Forhaabentlig  vil  det  hjælpe,  naar  Sundhedskommissionen  faar  en  In¬ 
geniør;  men  sikkert  er  det  ikke. 

Det  er  en  Fejltagelse,  at  Gødningsgruber  ikke  maa  have  et  større  Rumfang 
end  6  Kubikalen ;  de  maa,  naar  Sundhedskommissionens  Tilladelse  indhentes* 
gerne  være  større,  men  saaledes,  at  Størrelsen  skal  staa  i  et  bestemt,  af  Kommis¬ 
sionen  nærmere  angivet,  Forhold  til  Hestenes  Antal.  Det  er  den  eneste  Maade, 
paa  hvilken  man  kan  sikre  sig  en  hyppig  Tømning  af  Gruben  —  ved  større 
Gruber  hver  2den  Dag  — ,  hvilket  er  det,  som  tilsigtes,  fordi  gammel  og  hen¬ 
gemt  Gødning  ved  Tømningen  forpester  Luften  i  langt  højere  Grad  end  frisk 
Gødning.  At  det  skulde  være  mere  praktisk  at  afpasse  Gruberne  efter  den  Størrelse, 
som  Landmanden  ønsker  at  give  Gødningslæssene,  er  ikke  nogen  ny  og  ukendt 
Opfattelse,  men  den  havde  ikke  fortjent  at  finde  en  Talsmand  i  den  ærede  Ind¬ 
sender,  og  den  har  næppe  nogen  Fremtid  i  Sundhedslovgivningen. 

Artiklen  indeholder  endnu  flere  Bemærkninger,  af  hvilke  nogle  kunne  have 
deres  Berettigelse,  men  som  lige  netop  røre  ved  Punkter,  der  ere  af  den  aller 
største  Betydning  for  Sundhedsplejen  og  derfor  ikke  lade  sig  blot  nogenlunde 
udtømmende  behandle  i  nogle  faa  Linier  i  en  Tidskriftsartikel.  Æmnet  er  for 
stort,  og  jeg  frygter  for  allerede  at  have  lagt  for  meget  Beslag  paa  den  Plads, 
som  disse  »Meddelelser«  kunne  indrømme. 

Uagtet  Hr.  Fengers  Indlæg  mere  bærer  Præg  af  løst  henkastede  Aforismer 
end  af  vel  overvejet  Kritik,  er  det  ikke  desto  mindre  velkomment,  fordi  det 
vækker  Opmærksomhed  for  sanitære  Forhold,  og  fordi  det  giver  Anledning  til 
en  Meningsudveksling.  Saalænge  Ingeniørerne  (og  Architekterne)  anse  Sundheds- 

avtoriteterne  for  upraktiske  Teoretikere,  og  disse  paa  deres  Side  savne  Forstaaelse 
af  sanitære  Spørgsmaal  selv  indenfor  de  tekniske  Fagmænds  Kreds,  er  det  trange 
Tider  for  Hygiejnen.  Dette  maa  ikke  være  Tilfældet.  Af  loyalt  Samarbejde 
mellem  Læger  og  Teknikere  er  kun  godt  at  vente.  Ax.  Ulrik, 

konsc.  Stadslæge. 


w.  c. 


I  »Meddelelserne«  af  i.  og  15.  August  have  d’Herrer  Stadsingeniør  Jochimsen 
og  Stadslæge  Hoff  udtalt  sig  nærmere  om  Motiverne  til  de  opstillede  For¬ 
dringer  for  Vandklosetrum.  Hr.  Stadsingeniør  Jochimsen  udleder  sikkert  med 
Rette  den  generende  Stank  i  de  nuværende  Klosetrum  fra  de  af  Urin  gennem- 
sivede  Gulve.  Forureningen  af  Gulvene  skyldes  den  alt  for  lille  Urinbeholder, 
som  i  stærkt  befolkede  Lejligheder  jævnlig  overfyldes.  Det  er  derfor  ganske 
naturligt,  slutter  Hr.  Stadsingeniøren,  at  man  nu,  da  man  staar  i  Begreb  med  at 
gaa  over  til  Vandklosetsystemet,  maa  benytte  Lejligheden  til  at  faa  disse  For¬ 
hold  forbedrede,  og  at  Fordringerne  til  disse  Rum  skærpes. 

Klagen  angaar  Luftklosetter,  og  Fordringerne  burde  stilles  til  disse  og  stilles 
saa  skarpt  som  muligt.  Klagen  passer  ikke  for  Vandklosetter,  og  Fordringerne 
til  disse  kunne  ikke  motiveres  med  Erfaringer  fra  Luftklosetrum .  Der  kan  ved 
Vandklosetter  indtræde  en  grov  og  skadelig  Forstyrrelse  i  Stueetagen,  hvis  Fald- 
røret  forstoppes  i  Bøjningen,  medens  Klosetterne  i  de  øvre  Etager  benyttes  flittigt. 
En  saadan  Forstoppelse  bevirkes  imidlertid  ikke  ved  en  Bagatel,  og  Genstanden 
bliver  hurtigt  bragt  frem  for  Lyset.  Det  vil  i  de  fleste  Tilfælde  være  muligt  at 
henføre  den  til  en  bestemt  Lejlighed,  hvis  Beboere  da  maa  døje  saa  meget  af 
Haandværkere,  Vicevært  og  de  oversvømmede  Lejere,  at  de  fremtidig  passe  paa, 
hvad  de  kaste  i  Klosettet. 

Kloakvæsenet  i  Kjøbenhavn  og  Frederiksberg  fører  Tilsyn  med  Faldrørenes 
Indretning,  og  dette  Tilsyn  er  saa  godt,  at  Faldrørene  ingen  Sinde  ville  blive 
forstoppede  ved  en  naturlig  Benyttelse  af  Klosetterne,  men  kun,  naar  der  i  disse 
kastes  en  Gulvklud,  en  Dukke,  en  hel  Papirkurvs  Indhold  eller  lignende.  Saa- 
danne  Forstyrrelser  ville  muligvis  af  og  til  forekomme  i  Begyndelsen,  men  ikke 
i  en  saadan  Grad,  at  de  kunne  blive  bestemmende  for  Vandklosetsystemet.  Disse 
Forstyrrelser  ere  saa  voldsomme,  at  det  med  Hensyn  til  Opdagelsen  og  Repara¬ 
tionen  af  dem  er  ganske  ligegyldigt,  om  Klosetrummet  har  Lys  eller  ikke.  De 
indtræffe  lige  let  i  begge  Tilfælde,  og  der  vil  utvivlsomt  blive  gjort  rent  efter 
dem.  Hvorfor  er  der  ikke,  hvis  Faren  er  saa  stor,  bragt  en  høj  Mulkt  i  Forslag 
for  Nedkastning  af  andet  end  Klosetpapir  i  Vandklosetter? 

Et  Vandkloset  i  sig  selv  er  et  simpelt  Apparat.  Det  er  en  Kumme  med  en 
4  Tom.  Vandlaas.  Cisternen  med  Svømmerhane  og  Vandledning  er  mere  kom¬ 
pliceret;  men  hvad  der  kan  komme  herfra  er  filtreret  og  bakteriefrit  Vand,  som 
vel  kan  medføre  Ulemper,  men  ingen  Fare  for  Sundheden.  Ved  nye  Vand¬ 
ledninger  kan  der  være  smaa  Utætheder  i  Samlingen  mellem  to  Rør,  men  de 
lukkes  paa  nogle  faa  Dage  af  Rust  og  ere  næsten  aldrig  til  Stede,  naar  et  Hus 
tages  i  Brug.  Hvis  der  siden  fremkommer  Utætheder  af  Vandledningen,  have 
disse  i  Reglen  en  anden  Aarsag  og  en  betydelig  Størrelse. 

Skulde  det  i  et  Klosetrum  ske,  at  Vandledningen  sprang  læk,  eller  at  Ci¬ 
sternen  flød  over,  vilde  dette  have  til  Følge,  at  først  Klosetgulvet  og  faa  Minutter 
efter  Korridorgulvet  blev  oversvømmet  af  rent  Vand,  og  om  det  blev  opdaget 
straks,  beroede  ikke  paa,  om  Klosetrummet  havde  direkte  Lys,  men  paa  om 
Beboerne  i  Lejligheden  eller  i  Etagen  derunder  vare  hjemme.  For  saadanne 
voldsomme  Forstyrrelser  slaa  alle  Lejere  Alarm  omtrent  som  for  en  Ildebrand, 
og  det  staar  i  Myndighedernes  Magt  ved  et  effektivt  Tilsyn  med  Faldrør,  Kloset- 
skaale,  Vandledninger  og  Cisterner  at  reducere  disse  Forstyrrelser  til  et  rent 
Minimum. 

At  en  Luftfornyelse  i  et  Luftklosetrum  er  aldeles  nødvendig,  og  i  et  Vand- 
klosetrum  ønskelig,  skal  jeg  villig  indrømme.  Lad  os  da  se  paa  det  foragtede 
3  Tom.  Zinkrør. 

Det  har  i  et  højt  Beboelseshus  en  Middelhøjde  af  ca.  io  Meter.  Tvær¬ 
snitsareal  0,00484  Q  Meter.  Ved  5  0  Temperaturdifference,  den  laveste  Grænse, 
hvortil  naturlig  Ventilation  almindelig  beregnes,  er  Hastigheden  af  Lufttrækket 
i  en  kvadratisk  muret  Kanal  ifølge  Degens  Tabel  0,77  Meter  pr.  Sekund. 
0,00484  X  0,77  X  3600  =  13,4  Kubikmeter  i  Timen.  Et  almindeligt  lille 
Klosetrum  er  c.  3  Kubikmeter.  Den  theoretiske  Luftfornyelse  er  da  c.  4x/2  Gang 
i  1  imen.  5  Gange  Luftfornyelse  er  det  højeste,  som  kan  taales  uden  at  føles 
som  Træk.  Ganske  vist  skal  Luften  tages  ind  gennem  Sprækker  i  Døre  og 
Vægge,  men  paa  Sprækker  mangler  det  sjældent,  og  det  cirkulare  Metalrør  suger 
noget  mere  end  et  kvadratisk  muret  Rør.  Dog  er  en  Luftfornyelse  af  blot  2 
Gange  i  Timen  formentlig  tilstrækkelig  for  et  Vandklosetrum,  fra  hvilket  der  i 
værste  Tilfælde  kan  blive  Tale  0111  at  fjærne  nogle  faa  Kubikcentimeter  Svovl¬ 
brinte  og  Ammoniak  i  Timen. 

Naar  Temperaturdifferencen  konvergerer  mod  Nul,  bliver  Lufttrækket  selv 
ved  et  16  Q  Tommers  Rør  ganske  illusorisk  og  gaar  maaske  om  Sommeren 
»den  gale  Vej«;  men  saa  staa  ogsaa  alle  Vinduer  aabne,  og  saa  spiller  maaske 
Beboernes  stadige  Hududdunstning  en  nok  saa  stor  Rolle  med  Hensyn  til  Lugten 
i  Lejligheden  som  deres  Flatus,  og  den  ringe  Mængde  af  relativ  ren  Luft,  som 
fra  et  indesluttet  koldt  Vandkloset  kan  sive  ud  i  Lejligheden,  gør  snarere  Gavn 
end  Skade.  Derimod  kunde  der  være  al  Grund  til  ved  Luftklosetter  at  sikre 
sig  mod  gal  Træk,  hvis  dette  ikke  var  næsten  umuligt. 

At  forlange  kunstig  Ventilation  kan  ikke  nytte,  naar  man  ikke  vil  føre  et 
dagligt  Tilsyn  med  dens  Funktion. 

I  Vandklosetrum  vil  Trangen  til  kunstig  Ventilation  ikke  føles  og  Apparatet 
straks  blive  sat  i  Staa.  En  Gasbrænder  i  Skorstenen  gør,  selv  om  den  er  slukket, 
ikke  megen  Skade,  men  en  Luftpropeller,  som  staar  stille,  maatte  hellere  und¬ 
væres.  At  en  stor  Del  af  de  opsatte  Luftpropellcre  forsynes  fra  en  elektrisk 
Lysmaaler  og  ikke  fra  en  Motormaaler,  hvilket  kun  koster  det  halve,  er  for¬ 
mentlig  et  tilstrækkeligt  Bevis  for,  at  de  staa  stille,  og  at  dette  ikke  føles  ge¬ 
nerende  i  Vandklosetrum. 

Naar  der  for  et  Klosetrum  midt  inde  i  en  Lejlighed  anbringes  et  36 
□  Tommers  Tilførselsrør  af  Zink  under  Loftet  i  en  opvarmet  Stue  i  den  neden¬ 
under  liggende  Lejlighed,  samt  et  16  Q  Tommers  Aftræksrør  ved  Siden  af  en 
varm  Skorsten,  vil  der  om  Vinteren  opstaa  en  saa  voldsom  Træk,  at  Huslægen 

giver  Ordre  til  at  slaa  Pap  over  Tilførselsrøret;  og  saa  kan  der  igen  komme 
gal  Træk  om  Sommeren. 

Et  direkte  Vindue  til  fri  Luft  er  selvfølgelig  det  bedste,  og  hvor  det  findes, 
kan  man  spare  sig  al  anden  Ventilation.  Om  Vinteren  vil  der  være  tilstrække¬ 
lig  naturlig  Ventilation  gennem  Sprækkerne,  hvis  Klosetrummet  ligger  mellem 
opvarmede  Vægge,  og  om  Sommeren  bliver  Vinduet  sat  paa  Klem.  De  Med¬ 
borgere,  som  bebo  Villaer  eller  store  Lejligheder,  kunne  i  Almindelighed  præ¬ 
stere  dette  Vindue,  og  de  have  i  Kjøbenhavn  ladet  opstille  1164  Vandklosetter 
mod  en  Afgift  af  50 — 100  Kr.  om  Aaret.  Man  har  her  en  Maalestok  for, 
hvorvidt  man  kan  tvinge  de  højestbeskattede  i  Nybygninger,  eller  hvilke  Byg¬ 
ningsforandringer  man  kan  faa  dem  til  at  bekoste  for  at  opnaa  Vandklosetter. 
De  højestbeskattede  leve  imidlertid  under  saa  gode  sanitære  Lorhold,  at  Sund¬ 
hedslovgivningen  ikke  behøver  at  tage  særlig  Sigte  paa  dem. 

Den  store  Klasse  af  Smaakaarsfolk,  som  i  disse  Aar  flytter  fra  græsselige 
Huller  i  den  indre  By  ud  i  3—4  Værelsers  Lejligheder  i  de  nye  Kvarterer,  og 
som  derved  anspænde  deres  Betalingsevne  til  det  yderste,  trænge  langt  mere  til 
Sundhedsvæsenets  Lorsorg.  De  begynde  i  tiltagende  Grad  at  benytte  Etage¬ 
klosetter,  men  finde  dertil  yderst  tarvelige  Rum  siden  1898.  Det  vilde  være 
ønskeligt,  om  det  kunde  fordres,  at  enhver  Lejlighed  paa  3  Værelser  og  der¬ 
over  forsynedes  med  et  Klosetrum,  og  det  vilde  være  rimeligt,  om  det  for- 
langtes,  at  alle  Etageklosetter  og  Gaardklosetter  i  Nybygninger  fremtidig  ind¬ 
rettedes  som  Vandklosetter.  Til  Gengæld  maatte  man  da  ikke  stille  alt  for 
store  Lordringer  til  Etageklosetterne  i  de  smaa  Lejligheder.  Hvis  et  Klosetrum, 
selv  om  det  indrettes  som  Vandkloset,  er  saa  sundhedsfarligt  som  Lorskriften  og 
Hr.  Stadslæge  Floffs  Artikler  giver  Anledning  til  at  tro,  da  bør  det  ingenlunde 
gøres  fælles  for  to  Lamilier.  Den  enkelte  Families  Medlemmer  kunne  smitte 
hinanden  paa  alle  andre  Maader.  For  dem  forøges  den  indbyrdes  Smittefare 
ikke  i  nogen  nævneværdig  Grad  ved  et  Vandkloset,  selv  om  det  kun  er  tarve¬ 
ligt,  saa  længe  det  kun  benyttes  af  Familiens  Medlemmer.  Derimod  er  en 
ordentlig  og  renlig  Familie  ilde  stedt,  naar  den  maa  dele  Kloset  med  en  uor¬ 
dentlig  Nabofamilie,  og  enhver  erfaren  Husvært  ved,  at  der  ikke  gives  nogen 
større  Kilde  til  Kiv  mellem  Familierne  end  Fællesklosetter,  særlig  i  Familier 
med  mange  Børn. 

Hvis  Klosetter  overhovedet  ere  smittefarlige,  bør  man  søge  at  skaffe  hver 
Familie  sit  eget  Kloset.  Og  hvis  Vandklosetter  befrygtes  at  kunne  fryse,  bør 
man  undgaa  Klosetrum  anbragte  i  Køkkentrappens  Udbygning  langt  fra  alle 
varme  Vægge.  Saadanne  Klosetrum  ere  af  tvivlsom  Nytte.  Om  Natten  maa 
man  klæde  sig  fuldstændig  paa  for  at  begive  sig  derhen,  og  kan  da  lige  saa 
godt  gaa  i  Gaarden.  Patienter  kunne  ikke  benytte  dem,  og  der  maa  følgelig  i 
Sygdomstilfælde  etableres  en  Natstol  andetsteds  i  Lejligheden. 

Har  Sundhedskommissionen  modtaget  Klager  over  mørke  eller  med  indirekte 
Lys  forsynede  Klosetrum,  der  ere  bievne  indrettede  som  Vandklosetter,  fordi 
Ventilationen  ikke  har  været  ganske  effektiv?  Eller  foreligger  der  Klager  over, 
at  de  af  Kloakvæsenet  tilladte  Klosetskaale  stadig  maa  renses  med  Haandkraft 
for  at  holde  sig  nogenlunde  rene,  naar  Cisternen  er  i  Orden? 

Hr.  Stadslæge  Hoft  beklager  ikke  at  have  Personale  til  at  iværksætte  en 


regelmæssig  »house  inspection«,  og  deri  har  han  utvivlsomt  Ret,  naar  Eftertrykket 
lægges  paa  regelmæssig;  men  ganske  hjælpeløs  er  Sundhedskommissionen  ikke. 
Den  har  6  Kredslæger,  i  hvis  Instruks  der  staar,  at  »de  Lægepersonalet  paa¬ 
hvilende  Forretninger  .  .  .  ere  følgende:  .  .  .  Anmeldelse  til  Stadslægen  angaaende 
de  mod  Sundhedsvedtægtens  Bestemmelser  stridende  Forhold,  der  maatte  komme 
til  Lægernes  Kundskab.  .  .  .  Lægepersonalet  er  pligtig  til  at  underkaste  sig  de 
Forandringer  i  denne  Instruks,  som  senere  maatte  blive  vedtagne.« 

Endvidere  findes  der  23  Kommunelæger,  i  hvis  Instruks  der  staar:  »Kom¬ 
munelægerne  skulle  hver  i  sit  Distrikt  have  deres  Opmærksomhed  henvendt  paa 
samtlige  Sundhedsplejen  vedrørende  Forhold,  De  skulle,  naar  noget  mod  denne 
Vedtægts  Bestemmelser  stridende  Forhold  kommer  til  deres  Kundskab,  uopholde¬ 
lig  derom  gøre  Indberetning  til  Stadslægen,  som,  hvis  han  anser  det  nødvendigt, 
personlig  undersøger  Sagen.  De  bør  ligeledes  til  ham  gøre  Indstilling  om  saa- 
danne  hygiejniske  Foranstaltninger,  som  de  maatte  anse  for  hensigtsmæssige  eller 
nødvendige.  Stadslægen  foredrager  da  efter  Omstændighederne  Sagen  i  Sund¬ 
hedskommissionen  eller  gør  Anmeldelse  om  den  til  Politidirektøren.« 

Disse  29  Læger  maa  antages  ikke  sjældent  at  komme  i  de  med  »Skabe« 
forsynede  Ejendomme.  Har  Stadslægen  ikke  instrueret  dem  om  særlig  at  lægge 
Mærke  til  Klosetrummene?  og  modtager  han  ikke  fra  dem  en  Mængde  Anmel¬ 
delser?  og  har  Stadslægen  ikke  paa  Basis  deraf  indstillet  til  Sundhedskommis¬ 
sionen,  at  det  forlanges,  at  fremtidig  enhver  ny  Lejlighed  paa  3  Værelser  og 
derover  skal  forsynes  med  et  lovmedholdeligt  Klosetrum,  samt  at  fremtidig  alle 
Etageklosetter  og  Gaardklosetter  i  Nybygninger  og  i  ældre  Bygninger,  som  re¬ 
staureres,  skulle  indrettes  som  Vandklosetter? 

Skulde  der  ikke  gennem  29  Læger  med  en  god  Privatpraksis  foruden  deres 
Embedspraksis  kunne  erholdes  gode  Oplysninger  om  Kjøbenhavns  Klosetrum, 
uden  at  man  væsentlig  var  henvist  til  anonyme  Anmeldelser?  Og  er  det  ikke 
berettiget  at  kalde  en  »Forskrift«  angaaende  Klosetrum  forhastet,  naar  den  efter 
et  Aars  Forløb  maa  efterfølges  af  en  Instruks  for  Bygningsinspektørerne,  som  af 
Hr.  Stadslægen  anført,  uden  at  efterfølges  af  et  obligatorisk  Paabud  om  Indret¬ 
ning  af  Klosetrum  eller  af  et  Paabud  for  Lægerne  om  Tilsyn  med  disse;  end¬ 
sige  af  et  Paabud  om  Indretning  af  nye  Klosetter  alene  som  Vandklosetter? 

Det  forekommer  mig  at  være  skaansomt  at  kalde  denne  »Forskrift«  for¬ 
hastet,  da  den  bærer  Skylden  for,  at  der  i  de  sidste  Aar  er  bygget  og  endnu 
bygges  ikke  nogle  Ejendomme,  men  mange  Kvarterer  med  Klosetrum  (Skabe), 
som  ere  siettere  end  alt,  hvad  man  før  har  set,  og  det  kan  ikke  undskylde  For¬ 
skriften,  at  den  har  gjort  lidt  Gavn  for  de  højestbeskattede.  De  med  Skabe 
forsynede  Kvarterer  beboes  af  Tusinder,  hvis  Interesser  Sundhedsvæsenet  har 
større  Forpligtelser  til  at  varetage.  Men  Forskriften  har  foreløbig  kun  gjort 
ondt  værre  for  de  ubemidlede.  Deres  Boliger  indrettes  faktisk  i  de  færreste 
Tilfælde  af  kunstforstandige  Architekter  eller  af  Personer  med  særlig  øm  Sam¬ 
vittighed  over  for  Byggeloven,  og  da  netop  deres  Boliger  bør  være  Hoved¬ 
objektet  for  Lovgivningen,  vilde  det  være  ulige  mere  praktisk  at  regne  med 
»Vinkeltegnerne« s  Eksistens  end  med  deres  Forsvinden. 

Gid  Myndighederne  vilde  tage  disse  Vandklosetter  lidt  mindre  højtidelig. 

Folk  maa  jo  tro,  at  de  ere  særlig  sundhedsfarlige,  naar  man  skal  indhente  selve 
Sundhedskommissionens  Tilladelse  for  at  faa  dem. 

For  Opstilling  af  et  Kloset  i  en  ældre  Ejendom  maa  der  nu  i  Reglen  skri¬ 
ves  fire  Andragender  og  udfærdiges  seks  Tegninger.  Hvis  Bygningsvæsenet  og 
Kloakvæsenet  fik  Lov  til  at  give  disse  Tilladelser,  slap  man  dog  med  tre  An¬ 
dragender  og  fire  Tegninger,  hvilket  ikke  er  ganske  lidt. 

Hvis  man  opstillede  som  Hovedregel,  at  hvor  der  i  en  ældre  Ejendom 
findes  Luftklosetter,  som  ikke  kan  forbydes,  er  det  ønskeligt,  at  de  erstattes 
med  Vandklosetter,  naar  Ejendommen  ikke  i  øvrigt  er  moden  til  Nedrivning 
og  vilde  faa  sin  Tilværelse  beklagelig  forlænget  ved  at  faa  Vandklosetter,  saa 
kunde  man  dog  godt  ved  Forandringen  kræve  foretaget  saadanne  Forbedringer 
med  Hensyn  til  Ventilation  og  Lys,  som  efter  Forholdene  vare  rimelige  og 
praktisk  mulige.  Der  findes  ofte  et  Aftræksrør,  eller  der  kan  skaftes  et  saadant. 
Gennem  en  stor,  mat  hamret  Rude  kan  man  ogsaa  som  Regel  faa  noget  Lys, 
selv  om  det  bliver  fra  Køkkenet.  Selve  Ruden  er  tæt  nok,  og  naar  den  ind¬ 
sættes  i  en  forskallet  Bræddevæg  med  Stifter  og  Mørtel,  vil  Samlingen  i  Al¬ 
mindelighed  blive  lige  saa  tæt  som  Væggen. 

Sundhedskommissionen  i  Kjøbenhavn  nægter  nu  glat  væk  Vandklosetter  i 
ældre  Ejendomme,  og  der  gives  underhaanden  Anvisning  paa  at  foretage  saa¬ 
danne  Bygningsforandringer,  at  Husejeren  vil  bringes  til  Bettelstaven  ved  Bekost¬ 
ningen  og  Lejerne  sige  op,  fordi  Lejligheden  ved  Forandringen  forringes.  Særlig 
i  saadanne  ældre  Ejendomme,  som  faktisk  have  et  evigt  Liv,  fordi  de  ligge  paa 
dyre  Grunde,  der  ere  bebyggede  stærkere  end  Bygningsloven  nu  tillader,  er  det 
forbavsende,  at  Begæringer  om  Vandklosetter  ikke  modtages  og  bevilges  med 
rund  FIaand.  Angloman. 


SACRE-CCEUR  KIRKEN  I  PARIS. 

(Fortsættelse  fra  Pag.  214). 

Bygningens  Forside  vender  mod  Byen  og  hæver  sig  op  fra  en  lille  aaben 
Plads,  som  strækker  sig  ud  over  Højens  Skraaning.  Fra  denne  Plads  — 
der  ligger  92  Meter  over  den  Plan,  paa  hvilken  Eiffeltaarnet  staar  ■ —  kommer 
man  ved  at  stige  op  ad  14  Stentrin  til  Kirkens  Portal,  der  er  omgiven  af  en 
Terrasse,  hvorfra  man  kan  overse  hele  Paris.  Hensigten  med  denne  Terrasse 
er  særlig  den,  at  Prælaten  herfra  ved  Paaskefesten  —  i  Lighed  med,  hvad  der 
finder  Sted  i  Rom,  —  kan  velsigne  Byen  og  hele  Stiftet. 

I  de  første  Aar,  Arbejdet  ved  Kirkens  Opførelse  stod  paa,  lededes  dette  af 
Architekten  Abadie,  som  havde  udført  Tegningerne.  Men  da  Krypten  var  færdig, 
og  man  havde  paabegyndt  Arbejdet  paa  den  egentlige  Kirkebygning,  døde  denne 
dygtige  Architekt  i  en  Alder  af  72  Aar,  og  den  Kunstner,  som  derpaa  af  Erke- 
biskoppen  blev  udpeget  som  hans  Efterfølger,  var  saa  gennemtrængt  af  den  ita¬ 
lienske  Architektur,  at  han  ingen  Skønhed  kunde  finde  i  andre  Stilarter;  han 
forsøgte  derfor  nogle  Forandringer  ved  de  originale  Planer,  og  da  disse  bleve 
tilbageviste,  saa  han  sig  nødsaget  til  at  anmode  om  sin  Afsked.  Da  var  det,  at 
Architekt  Henri  Rauline  fik  Ledelsen;  fra  første  Færd  havde  han  været  knyttet 
til  Kirkens  Opførelse,  og  han  var  nøje  kendt  med  de  Tanker,  som  Architekt 

Abadie  ønskede  at  gennemføre  herved,  hvorfor  denne  ogsaa  havde  udnævnt  ham 
til  sin  Næstkommanderende.  Han  var  imidlertid  endnu  for  ung,  til  at  man 
turde  lægge  Overledelsen  af  et  saa  betydeligt  Arbejde  i  hans  Hænder  alene,  og 
man  satte  da  ved  hans  Side  Mr.  Laisné,  tidligere  Professor  ved  Ecole  des  Beaux  Arts 

og  meget  anset  som  Architekt.  1  Begyndelsen  af  Aaret  1891  døde  Mr.  Laisné, 
og  siden  da  har  Mr.  Rauline  været  ene  om  Ledelsen. 

Kirken  har  allerede  i  nogle  Aar  været  anvendt  til  Gudstjeneste,  skønt  den 
ikke  har  været  færdig,  dog  tyder  alt  paa,  at  Fuldendelsen  er  nær  forestaaende. 
I  Bygningens  Konstruktion  er  hverken  anvendt  Træ  eller  Jern,  kun  Sten.  Væg- 

gene,  Buerne,  Hvælvingerne  og  Taget,  alt  er  af  buggen  Sten,  som  hentes  fra 
et  lille  Distrikt,  Chdteau  Landon  i  Nærheden  af  Fontainebleau,  ca.  97  Kilometer 
fra  Paris.  Det  er  en  meget  haard  Stenmasse,  af  en  gulhvid  Farve,  som  bliver 
hvidere  ved  at  udsættes  for  Lysets  og  Luftens  Paavirkning.  Al  den  grovere 
Behugning  og  Tildannelse  af  Stenene  er  bleven  foretaget  i  selve  Bruddet,  saa- 
ledes  at  der  paa  Byggepladsen  kun  har  været  at  udføre  den  finere  Detailhugning. 
Denne  Udførelsesmaade  har  vist  sig  meget  økonomisk  og  praktisk  og  er  jo  for 
øvrigt  ogsaa  nu  anvendt  mange  andre  Steder.  Hver  Sten  er  først  bleven  op- 

tegnet  i  mindre  Maalestok  i  Tegnestuerne  paa  Montmartre,  disse  Tegninger 
blev  saa  sendt  til  Bruddet,  hvor  Arbejdstegninger  blev  udført  i  naturlig  Størrelse. 
Til  Trods  for  dette  ret  komplicerede  System,  har  Misforstaaelser  og  Fejl  kun 
været  sjældne  og  af  mindre  Betydning. 

Til  Ophejsning  og  Anbringelse  af  Stenene  er  bleven  anvendt  Kraner  og 
svære  Tømmerstilladser.  Arbejdet  er  gaaet  forbavsende  heldigt  for  sig,  og  af  de 
160,000  Stenblokke,  som  er  bleven  hejset  til  Vejrs  ved  Opførelsen,  er  næppe  en 
halv  Snes  falden  ned,  skønt  flere  af  dem  har  vejet  over  fire  Tons.  Mærkeligt 
nok,  er  Uheldene  ogsaa  altid  sket,  naar  Stenene  har  været  løftet  en  eller  to  Meter 

fra  Jorden,  og  de  har  derfor  aldrig  afstedkommet  særlige  Ulykker.  Anvendelsen 
af  de  stærke  Tømmerkonstruktioner  til  Understøttelse  af  Kraner  og  Stenblokke 
har  været  en  ret  betydelig  Udgift  og  anslaas  til  omtrent  2.500.000  Francs,  men 
naar  man  ser  hen,  til  at  Bekostningen  ved  Kirkens  Opførelse  ialt  løber  op  til 
ca.  30  Millioner  Francs,  forstaar  man  bedre  den  store  Udgift  til  Stilladser.  Ud¬ 
gravningerne  til  Funderingen  kostede  alene  1  650.000  Fr. 

Pengene  til  Kirkens  Bygning  ere,  som  ovenfor  nævnt,  skaffede  til  Veje  ved 
frivillige  Bidrag  hos  Befolkningen;  paa  forskellige  Maader  har  man  søgt  at  paa¬ 
virke  Menigheden  og  vi  skal  her  kortelig  fremhæve  de  vigtigste : 

1)  Ved  almindelige  periodiske  Indsamlinger  i  et  stort  Antal  af  Frankrigs 
Kirker. 

2)  Ved  at  lade  Giverne  af  fra  20  til  500  Francs  faa  Tilladelse  til  at  ind¬ 
sætte  sit  Monogram  eller  Navn  i  en  af  Stenene  i  Kirkemuren. 

3)  Ved  at  lade  Giverne  af  fra  1000  til  100.000  Francs  indsætte  sit  Navn 
eller  Vaaben  i  en  af  Søjlerne. 

4)  Ved  Anvendelsen  af  de  saakaldte  Sacré-Coeur  Kort,  som  særlig  ere  be¬ 
regnede  paa  fattige  Familier.  Hvert  Kort,  der  er  lidt  større  end  et  almindeligt 
Visitkort,  er  delt  i  1200  smaa  Firkanter,  af  hvilke  hver  repræsenterer  en  Værdi 
af  2  Centimer,  saaledes  at  det  hele  Kort  svarer  til  Prisen  paa  en  Sten.  Flere 
Personer  kan  derved  forene  sig  om  denne  Anskaffelse,  og  i  mange  Familier 
har  Børnene  haft  saadanne  Kort,  af  hvilke  de  saa  have  formaaet  Forældre  og 
Venner  af  Huset  til  at  købe  mindst  een  Firkant  hver. 

Paa  disse  forskellige  Maader  er  der  aarlig  indkommet  fra  1.200.000  til 
1.400.000  Francs. 

De  fleste  Penge  ere  selvfølgelig  indkomne  fra  Frankrigs  Befolkning;  dog 
nævnes  ikke  faa  Eksempler  paa,  at  Fremmede  have  indsendt  Pengebeløb  til  Kir¬ 
ken,  og  disse  Midler  ere  altid  med  Tak  bievne  modtagne. 


DET  KONGELIGE  SLOT  I  BUDAPEST. 


landt  de  store  Byggeanlæg,  som  i  den  senere  Tid  ere  bievne  udførte  eller 


LJ  ere  under  Arbejde  i  Budapest,  er  den  kongelige  Borg  —  som  ligger  i  den 
saakaldte  Ofener  Del  af  den  ungarske  Hovedstad  —  af  særlig  Betydning.  Dens 
Beliggenhed  er  saa  smuk  og  ejendommelig,  at  den  vel  kan  regnes  blandt  Evropas 
skønnest  beliggende  Fyrsteresidenser. 

Bjærget  —  det  saakaldte  »Felsenberg«,  paa  hvis  Top  Slottet  ligger  —  hæver 
sig  temmelig  stejlt  op  af  Donau,  saaledes  at  man  kun  ad  Elevator  eller  ad  en 
lang  Zigzagvej  kan  naa  derop. 

I  den  Tid,  den  ungarske  Hovedstad  har  spillet  en  Rolle  i  Landets  tusind- 
aarige  Historie,  har  Ungarns  Konger  benyttet  Fæstningsbjærgets  dominerende  og 
dog  henrivende  Beliggenhed,  og  allerede  Arpadernes  og  Agnaternes  Konger  resi¬ 
derede  her.  Kong  Sigismund  (1387—1420)  lod  den  gamle  Borg  restaurere,  og 
da  han  i  Aaret  1411  blev  valgt  til  romersk  Kejser,  var  Kongeborgen  i  Ofen 
Skuepladsen  for  glimrende  Festligheder.  Noget  senere,  under  Kong  Mathias, 
naaede  Borgens  Glansperiode  sit  Højdepunkt.  Den  store  Konges  Kronikør  be- 

retter  om  en  fabelagtig  Luksus,  som  her  blev  udfoldet.  Under  Tyrkernes  to- 
hundredaarige  Herredømme  forsvandt  al  denne  Glans,  og  heller  ikke  senere 
boede  nogen  af  de  habsburgske  Konger  i  Ofen;  først  Maria  Theresia  fik  atter 
Interesse  for  Stedet  og  overdrog  Architekten  Hildebrandt  Opførelsen  af  det  nu¬ 
værende  Slot.  Efter  den  store  Herskerindes  Død  benyttedes  Bygningen  en  Tid 
lang  i  forskellige  Øjemed,  først  til  Universitet  og  senere  til  Residens  for  Erke- 
hertug  Joseph  og  for  Erkehertug  Albrecht.  Efter  Kong  Franz  Joseph  I’s  Kro¬ 
ning  blev  det  besluttet  at  restaurere  Slottet,  saaledes  at  det  kunde  blive  en 
værdig  kongelig  Residens.  Den  i  Aaret  1892  afdøde  ungarske  Architekt  Niko- 
laus  Ybl  havde  faaet  overdraget  Udarbejdelsen  af  Planerne.  Han  gav  sig  i 
første  Række  i  Færd  med  Udsmykningen  af  Bjærgskraaningen  mod  Donau;  her 
fremstod  den  saakaldte  »Borgbasar«,  en  af  flere  Dele  bestaaende  Renæssance- 
Arkade  med  maleriske  Trappeanlæg  og  Pergolaer;  han  projekterede  en  stor, 
monumental  Vej  til  Slottet  samt  Opførelsen  af  en  Fløj  mod  Christinenstadt  og 
Udvidelse  af  den  nordlige  Fløj.  I  1890  blev  disse  Arbejder  paabegyndte,  men 
to  Aar  efter  døde  Ybl,  og  Gennemførelsen  af  det  store  Arbejde  blev  da  betroet 
til  Professor  ved  Polytechnicum  Alois  Haussmann,  som  var  bekendt  for  Op¬ 
førelsen  af  talrige  Monumentalbygninger  i  Hovedstaden.  Den  fremragende  Archi¬ 
tekt  arbejdede  videre  efter  den  af  Ybl  lagte  Plan,  medens  den  indvendige  Ud¬ 
styrelse  af  Slottet  og  dets  Sale  udførtes  efter  Haussmanns  egne  Tegninger;  dette 
gælder  saaledes  for  St.  Stefan-Salen  —  af  hvilken  der  paa  Pariserudstillingen 
findes  en  tro  Kopi  —  Habsburger-Salen  og  Mathias  Hunyady-Salen. 

Alle  disse  Interiører,  saavel  som  Dekorationerne  paa  Facader  og  Gaarde, 
blive  udførte  ved  Ungarns  mest  fremragende  Billedhuggere  og  Malere,  og  Be¬ 
kostningen  herved  anslaas  til  at  ville  blive  11  Millioner  Gylden.  Professor 
Haussmanns  dygtige  og  energiske  Ledelse  af  Arbejdet  bliver  almindeligt  aner¬ 
kendt,  og  Ungarerne  imødeser  med  Glæde  Fuldendelsen  af  den  nye  og  impo¬ 
nerende  Pragtbygning  i  deres  Hovedstad. 


BØGER  OG  TIDSSKRIFTER. 


Fra  Andr.  Schous  Boghandel  (Ludvig  Schiith)  er  følgende  sendt  os  til 
Anmeldelse : 

Neubaulen  in  Holland.  (Amsterdam,  Haag,  Rotter  dam.)  Verlag  Ernst  Wasmuth. 
Berlin  1900. 

Det  er  maaske  en  mere  ejendommelig  end  egentlig  skøn  Architektur,  disse 
Blade  af  moderne  hollandsk  Bygningskunst  fremvise,  men  der  er  en  vis  Fart  og 
Opfindsomhed  til  Stede,  som  virker  fænglende  og  fornøjeligt.  Det  er  næsten 
alt  Murstensbygninger  med  en  behændig  Anvendelse  af  huggen  Sten  i  Indfat¬ 
ninger,  Søjler,  Hjørner  o.  s.  v.  Billederne  ere  meget  store  og  udmærket  skarpt 
udførte  i  Fotografitryk. 

FORSKELLIGT. 


Architekt  O.  V.  Koch  er  bleven  udnævnt  til  Professor. 

¥ 

Pariserudstillingen.  Akademisk  Architektforening  og  Architekt,  Professor  V.  Koch 
have  modtaget  Udstillingens  Guldmedaille,  medens  Architekt  M.  Nyrop  har  faaet 
Grand  prix ;  sidstanførte  Belønning  er  tillige  tilfalden  Arbejdernes  Byggeforening  i 
Kjøbenhavn. 

¥ 

Kalkdekorationerne  i  det  nye  Raadhus.  I  Dagbladet  » Samfundet «  for  28.  og 
29.  August  findes  en  Artikel  af  Hr.  Dekorationsmaler  T.  E.  Lundbye:  »Om 
Maleres  Svendeprøver  og  malede  Dekorationer «.  I  denne  Artikel  omtales  paa  ind- 
gaaende  Maade  de  i  nærværende  »Meddelelser«s  Hæfte  22  omhandlede  Kalk¬ 
dekorationer  i  Raadhuset,  og  Hr.  Møller-Jensens  Artikel  om  dette  Emne  bliver 
kraftigt  imødegaaet  af  Hr.  Lundbye.  Vi  undlade  ikke  at  henlede  Opmærksom¬ 
heden  herpaa,  da  det  sikkert  ikke  er  uden  Interesse  for  mange  af  vort  Tids¬ 
skrifts  Læsere. 

¥ 

Riddersalen  paa  Frederiksborg  Slot  vil  nu  blive  forsynet  med  virkelige  Gobeliner 
i  Stedet  for  de  malede,  som  for  Tiden  findes  der.  Det  er  overdraget  Firmaerne 
Konstantin  Hansen  &  Bindesbøll  samt  Månsen  &  Dahlerup  at  udføre  de  første 
af  disse  Arbejder,  og  efter  de  Prøver,  som  foreligge,  har  man  al  Grund  til  at 
glæde  sig  over  den  tagne  Bestemmelse.  Arbejdet  agtes  paabegyndt  i  dette  Efter- 
aar,  og  man  antager  at  kunne  faa  omtrent  to  Gobeliner  færdige  om  Aaret.  Der 
vil  altsaa  hengaa  omtrent  et  halvt  Hundrede  Aar,  forinden  Riddersalens  Udsmyk¬ 
ning  er  fuldendt  paa  denne  Maade. 

* 

Østasiatisk  Udstilling.  I  Kunstindustrimuseet  er  for  Tiden  aabnet  en  Ud¬ 
stilling  af  kinesiske,  japanske  og  siamesiske  Kunstgenstande.  Hvad  der  særlig 
tiltrækker  sig  Opmærksomhed,  er  en  betydelig  Samling  af  Gudebilleder,  og  disse 
saavel  som  de  indlagte  Træarbejder,  Elfenbenssagerne  og  Sølvkummerne  ere  ogsaa 
meget  seværdige. 

¥ 


I  Augusthæfterne  af  V Art  décoratif  og  Dekorative  Kunst  findes  meget  ud¬ 
førlige  Beskrivelser  af  den  danske  Kunstindustri  paa  Verdensudstillingen.  Ar¬ 
tiklerne,  som  paa  meget  rosende  og  smigrende  Maade  omtaler  vor  moderne 
Kunst,  ere  ledsagede  af  en  Række  ypperlige  Illustrationer,  dels  af  keramiske 
Arbejder  og  Bogbind  og  dels  af  de  danske  Portaler  i  Industri-  og  Landbrugs¬ 
afdelingerne,  samt  af  den  danske  Pavillon  paa  Quai  d’Orsay. 


/MEDDELELSER  FRA  AKADEMISK  ARCHITEKTFORENING  udkommer  den  iste  og  15de  i 
hver  Maaned. 

KJ  0  BENHAVN 

DEN  15.  SEPTBR.  1900 

2.  Aargang  N224 


M.  G.  B.  BINDESBØLL. 

5.  SEPTEMBER  1800  —  14.  JULI  1856. 


Den  5.  September  1800 
fødtes  i  Ledøje  Præ- 
stegaard  Michael  Gottlieb 
Birkner  Bindesbøll,  Thor- 
valdsens  Museums  Bygme¬ 
ster.  Der  har  for  danske 
Architekter  været  Grund  til 
at  mindes  Hundredaarsdagen. 
Dog,  gælder  det  om  i  faa 
Ord  at  paavise  denne  Kunst¬ 
ners  Betydning,  da  maa  man 
til  at  begynde  med  ikke 
glemme  den  Tilstand,  i  hvil¬ 
ken  den  danske  Bygnings¬ 
kunst  befandt  sig,  da  han 
fremtraadte.  Vi  havde  efter 
F  ra  n  s  k  m  æ  n  d  e  n  es  Eksempel 
brudt  med  Barok-  ogRococo- 
tidens  Traditioner,  havde  sat  FIaandværkerne  under  Architekternes  For¬ 
mynderskab  og  paalagt  disse  sidste  at  vaage  nøje  over  » Stilens  Renhed«. 
Hvad  hermed  forstodes,  se  vi  paa  Empiretidens  Architektur,  af  hvilken 
Kjøbenhavn  har  adskillige,  og  det  ikke  de  sletteste,  Eksempler  at  opvise. 
Stadens  og  Slottets  Brand  1794  og  95  havde  givet  Lejlighed  til  betydelige 
Byggeforetagender,  og  stod  end  C.  F.  Hansen  i  kunstnerisk  Begavelse  til¬ 
bage  for  hans  Mester  Harsdorff,  saa  indkaldtes  til  Hjælp  navnlig  ved  fore¬ 
faldende  dekorative  Opgaver  en  af  Perciers  talentfuldeste  Elever,  Wurtem- 
bergeren  Gustav  Frederik  Hetsch,  der  i  sit  lange  Liv  ogsaa  med  stor  Iver 
og  Nidkærhed  tog  sig  af  saavel  Kunstner-  som  Haandværkerungdommens 
Opdragelse.  Var  end  Undervisningen  paa  Akademiets  Bygningsskole  i 

teknisk  Henseende  mangelfuld  og  i  kunstnerisk  Henseende  ensidig,  der 
fostredes  dog  et  Kald  af  dygtige  Tegnere,  af  hvilke  nogle  som  Theofilus 
og  Christian  Hansen  have  vundet  europæisk  Berømmelse.  Betegnende  for 
C.  F.  Hansens  Undervisningsmaade  er  hans  Raad  til  de  unge  Kunstnere 
om  ikke  at  lade  nogen  Dag  gaa  uden  at  have  gjort  Udkast  til  en  eller 
anden  Komposition ;  om  de  nødvendige  forud  gaaende  stedse  dybere  Studier 
af  klassisk  Kunst  blev  der  ikke  talt.  Og  betegnende  for  Hetschs  Stand¬ 
punkt  ere  de  Indrømmelser,  han  efterhaanden  rnaatte  gøre  med  Hensyn 
til  de  rene  Stilarter.  Disse  vare  jo  fra  først  kun  de  græsk-romerske  i 
Empiretidens  Redaktion,  saa  optoges  blandt  dem  Kvaderstensgothiken  og 
med  begrænset  Brugsret  visse  meget  ejendommelige  som  Ægyptisk  og 
Arabisk,  andre  som  tysk  Renaissance  og  endnu  mere  Barok  og  Rococo 
vedbleve  for  ham  til  hans  Dødsdag  at  være  »misliebige«.  Mod  denne 
Empiretidens  Ensidighed  og  Overfladiskhed  var  allerede  i  Udlandet  be¬ 
gyndt  en  Reaktion,  i  Frankrig  af  Victor  Hugo,  i  England  af  Pugin,  i 
Tyskland  af  S.  Boisseree;  ogsaa  her  hjemme  forlangte  Mænd  som  Her¬ 
mann  Freund  og  Høyen  en  mere  indtrængende  Fordybelse  i  Studiet  af 
den  antikke  Kunst,  naar  man  vilde  arbejde  i  dennes  Stilarter,  og  en  mere 
aandfuld  Benyttelse  af  Motiver  fra  dens  plastiske  og  maleriske  Dekoration, 
ikke  blot  til  Bj^gningers  Udstyrelse,  men  ogsaa  til  Gravmæler,  Møbler  og 
enhver  Slags  Kunstindustri.  For  den  Skønhedssans,  som  vore  middel¬ 
alderlige  og  Renaissancemonumenter  bære  Vidne  om,  fordrede  man  et 
aabent  Øje  og  et  friere  og  videre  Blik. 

Af  denne  Bevægelse  blev  Bindesbøll  som  hans  Samtidige,  Hilker, 
Roed,  Constantin  Hansen  o.  fl.,  greben,  den  blev  bestemmende  baade  for 
hans  Studier  og  for  hans  senere  kunstneriske  Produktion. 

Betegnende  for  denne  er,  at  han  i  sine  Kompositioner  som  oftest 
ikke  gik  ud  fra  den  nøgne  Plan  og  den  paa  denne  byggede  Konstruktion, 
men  greb  tilbage  i  de  svundne  Tiders  Kunst  efter  et  Motiv,  som  kunde 
give  ham  Planen  med  Konstruktionen  og  —  Dekorationen.  I  sit  Valg 
var  han  ikke  kræsen,  økonomiske  Hensyn  spillede  jo  i  hine  Tider  en 
stor  Rolle,  og  bød  et  middelalderligt  eller  et  Renaissancemotiv  ham  Mulig¬ 
hed  for  en  let  og  smuk  Løsning  af  en  stillet  Opgave,  saa  brugte  han  det, 
skønt  Beundringen  for  den  antikke  Kunst  i  alle  dens  mangfoldige  Afskyg¬ 
ninger  var  et  af  de  mest  fremtrædende  Træk  i  hans  kunstneriske  Fysiog¬ 
nomi.  Man  kan  altsaa  med  ikke  liden  Grund  kalde  hans  Kunst  eklektisk. 

Det  faldt  i  hans  Lod  at  blive  Thorvaldsens  Museums  Bygmester. 
Hvorledes  dette  gik  til,  er  fortalt  i  »Thorvaldsens  Museums  Historie«  og 
behøver  ikke  her  at  gentages.  At  Bindesbølls  Held  med  at  faa  denne 
efter  vore  Forhold  store  og  smukke  Opgave  sig  betroet,  har  bidraget  til 

hos  hans  skuffede  Medbejlere  og  hos  Bygningsskolens  daværende  Ledere 
at  fremkalde  den  strenge  Bedømmelse  af  hans  hele  Kunstnervirksomhed, 
som  ogsaa  paavirkede  det  store  Publikums  Dom  næsten  saa  længe,  han 
levede,  har  man  vel  Lov  til  at  forudsætte,  thi  i  sin  Omgang  med  Men¬ 
nesker  var  han  en  saare  medgørlig  og  elskværdig  Mand ;  men  ganske 
vist  gik  han  i  og  udenfor  Akademiet  sammen  med  den  Kreds  af  Kunst¬ 
nere,  som  han  tilhørte.  Ved  flere  Lejligheder,  som  ved  Opførelsen  af 
Klampenborgs  Koncertsal,  viste  han  sig  som  en  dygtig  Konstruktør,  og 
var  end  hans  videnskabelige  Ballast  paa  dette  Punkt  ikke  betydelig,  kan 
det  med  Sandhed  siges,  at  han  i  saa  Henseende  ikke  stod  tilbage  for  sine 
Samtidige.  Hans  glimrende  dekorative  Begavelse  fik  jo  i  Thorvaldsens 
Museum  rig  Lejlighed  til  Udfoldelse,  og  ligesom  den  var  nær  ved  at  friste 
Thorvaldsen  til  Skinsyge,  saaledes  aftvang  den  ogsaa  nu  og  da  selv  Mod¬ 
standere  Anerkendelse.  Maaske  dømmer  den  yngre  Slægt  anderledes. 
Man  forlanger  jo  paa  alle  kunstneriske  Omraader  saa  højlydt  Originalitet 
(se  f.  Eks.  Møller-Jensen  om  Kalkdekorationerne  i  det  nye  Raadhus  i 
dette  Tidsskrifts  II,  Nr.  22),  og  det  kan  ikke  nægtes,  som  det  jo  ogsaa 
fremgaar  af  »Thorvaldsens  Museums  Historie«  S.  103  — 18,  at  man  for 
næsten  hvert  Loft  kan  paavise  det  antikke  Motiv,  som  er  benyttet.  Var 
og  er  en  saadan  Benyttelse  af  den  gamle  Kunst  utilladelig?  Hvilke  Røvere 
have  da  ikke  selve  de  antikke  Kunstnere  været,  som  ikke  undsaa  sig  for 
at  gentage  de  samme  architektoniske  og  figurlige  Motiver,  laante  fra  For¬ 
gængerne  i  det  Uendelige?  Og  lærer  ikke  al  Kunsthistorie,  at  det  virke¬ 
lig  Nye  og  Originale  fremkommer  ved  en  stadig  fortsat  Omdannelse  af 
Former,  som  længst  ere  bievne  Fællesejendom.  Dog,  det  kommer  natur¬ 
ligvis  an  paa,  hvordan  det  Overleverede  benyttes.  Det  kan  benyttes  tørt 
og  aandløst  og  vækker  da  kun  Kedsomhed  og  Lede,  men  det  kan  ogsaa 
benyttes  med  Forstaaelse,  med  Friskhed  og  Fantasi  og  bliver  da  fremdeles 
levende  og  livgivende.  Hvilken  vanskelig  Opgave,  Bindesbøll  stillede  sig 
i  Museets  Dekoration,  kan  kun  den  bedømme,  der  kender  de  Hjælpe¬ 
midler  og  de  Hjælpere,  han  havde  til  sin  Raadighed.  Der  er  Forskel  paa, 
hvad  der  er  præsteret,  men  alt  det  Bedste,  navnlig  Stueetagens  Lofter, 
staa  sikkert  med  Hensyn  til  Udførelsens  Friskhed  og  Farvernes  fine  Har¬ 
moni  ikke  tilbage  for,  hvad  de  berømteste  af  hans  Samtidige  have  præ¬ 
steret,  f.  Eks.  Cornelius  i  Gudesalen  og  den  trojanske  Sal  i  Munehens 
Glyptothek. 

Man  har  undertiden  i  den  nyere  Tids  begyndende  Syslen  med  det 
19de  Aarhundredes  Kunsthistorie  i  afdøde  Metalstøber  Dalhoff  villet  se  en 
af  Kunstindustriens  Banebrydere  her  til  Lands.  Dette  beror,  haar  man 
ser  Sagen  fra  et  kunstnerisk  og  ikke  blot  fra  et  teknisk  Standpunkt,  paa 

en  Fejltagelse,  med  al  Respekt  for  Dalhoffs  Energi  og  utrættelige  Lyst  til 
at  overvinde  tekniske  Vanskeligheder.  Hvad  der  alt  er  samlet  i  Kunst¬ 
industrimuseet  lærer  noget  Andet.  Mere  ses  paa  vore  Kirkegaarde  og  i 
adskillige  Hjem,  hvis  kunstindustrielle  Skatte  endnu  ikke  ere  bievne  til¬ 
gængelige  for  det  store  Publikum.  Men  i  Kredsen  af  de  Mænd,  som  her 
have  været  virksomme,  ansaas  Bindesbøll  altid  og  med  Rette  som  en  af 
de  mest  begavede.  Han  hørte  ikke  til  de  Kunstnere,  som  naar  de  have 
undfanget  Ideen  til  en  Komposition,  hvad  der  iøvrigt  ofte  kan  være  rig¬ 
tigt  og  nødvendigt,  haardnakket  fastholde  og  forsvare  denne.  Nej  hans 
gode  Hukommelse  og  rige  Fantasi  tillode  ham  meget  ofte  at  rutte  med 
Motiverne. 

Bindesbøll  gik  for  tidligt  bort,  til  at  hans  Udnævnelse  til  Professor 
ved  Akademiet  kunde  sætte  noget  som  helst  Spor.  Hvad  han  her  vilde 
kunne  have  udrettet,  er  jo  et  aabent  Spørgsmaal.  Al  frugtbringende  Un¬ 
dervisning  kræver  Methode,  og  videnskabelig  anlagt  var  B.  ikke.  Hans 
rette  Felt  var  Byggepladsen  og  Architektens  Tegnestue.  Hvor  kunde  han 
ikke  her  sammen  med  sine  Hjælpere  og  Lærlinge  herse  med  Profilerne, 
om  det  saa  var  til  et  Stoleben,  indtil  han  havde  faaet  den  Virkning,  som 
hans  fine  Formsans  og  aabne  Øje  for  det  Brede  og  Maleriske  krævede. 
Hans  Kunst  har  virket  befrugtende  i  videre  Kredse,  og  Mænd  som  Her¬ 
holdt,  Meldahl,  Zwingmann,  Klein,  Wolff  o.  fl.  maa  siges  at  have  fortsat 
i  den  Retning,  som  var  anslaaet  af  ham.  Jeg  husker  et  lille  Træk,  ret 
betegnende  for  ham  som  Menneske,  der  i  sin  Tid  blev  fortalt  om  ham. 
Han  var  engang  indbuden  til  et  Aftenselskab,  men  kom  sent,  og  i  For¬ 
stuen  mødte  han  Værtinden,  som  bad  ham  sætte  lidt  Liv  i  Selskabet,  der 
tegnede  til  at  blive  kedeligt.  »Det  skal  være  mig  en  smal  Sag«,  sagde  B., 
»men  gaa  nu  ind  og  kør  Divanbordet  midt  ud  paa  Gulvet.«  Det  skete, 
Forundringen  over  denne  noget  usædvanlige  Sceneforandring  løste  de 
bundne  Tungers  Baand,  og  da  Bindesbølls  Lune  og  Elskværdighed  kom 
til,  blev  Selskabet,  hvad  Værtinden  havde  ønsket. 

Paa  en  lignende  Maade  har  Bindesbøll  virket  i  vor  Kunst,  befriende, 
brydende  det  Stive  og  Konventionelle.  Han  har  bragt  de  forskellige 
Kunstarter  og  Kunstnere  i  Forbindelse  med  hinanden  og  med  Publikum, 
uden  at  kræve,  at  Alle  skulde  danse  efter  hans  Pibe.  Derfor  passede  han 
ind  i  sin  Tid,  den  vaagnende  Friheds  Tid,  derfor  blev  han  skattet  og  brugt 
af  den  Tids  ledende  Mænd.  Men  han  var  visselig  ogsaa  en  poetisk  og  aand- 
fuld  Mand,  en  ægte  Kunstnernatur,  hvis  ædle  og  elskværdige  Personlighed 
vil  mindes  med  Ærbødighed  og  Taknemmelighed  selv  af  dem,  som  kun  i 
kort  Tid  have  haft  Glæden  og  Nytten  af  hans  Bekendtskab.  j  p 

Bygningen  bestaar  af  3  Hoveddele.  D ,  Pakhuset,  hvor  Malten  indføres 
fra  den  tilstødende  ældre  Kølle  F.  Det  er  inddelt  i  1 5  Siloer,  som 
hver  rummer  ca.  1300  Tønder  Malt,  og  3  mindre  Siloer  til  Majs.  Ved 
C  er  afdelt  nogle  mindre  Lokaler  til  Folkestuer  og  Kontorer  for  Inspek¬ 
tørerne,  Brygmesteren  o.  s.  v.  Under  hele  Bygningen  er  to  Kældere  og 
over  Siloerne  2  Lofter,  der  benyttes  til  Majs,  Humle  etc.  i  Sække. 

B  er  det  egentlige  Bryggen,  som  har  en  Kælder  til  Sække  og  andet 
Inventarium.  Over  denne  er  tre  gennemgaaende  Rum,  af  hvilke  det 
midterste  er  Gennemkørsel;  i  det  østlige  anbringes  Beholdere,  der  optage 
Affaldet  fra  Brygningen  (Mask),  som  derfra  afhentes  til  Kreaturføde.  I  det 
tredie  Rum  opstilles  et  Forsøgsbryggeri,  og  i  den  bageste  Del  afdeles  en 
Forstue,  som  fører  til  Hovedtrappen.  Mod  Øst  er  en  mindre  Forbindel¬ 
sestrappe. 

Den  tilsyneladende  lave  Etage  over  Porten  (som  dog  er  61/ 2  Alen 
høj)  er  eet  Rum,  det  saakaldte  Maskinlokale,  hvori  alle  Pumper  og  Om¬ 
røringsmaskinerne  ere  opstillede.  Midt  i  dette  ligger  en  stor  Trappe,  ad 
hvilken  man  kommer  op  i  det  egentlige  Bryggeri,  hvis  man  ikke  vil  fore¬ 
trække  at  gaa  ad  en  af  de  mindre  Trapper. 

Selve  Bryggeriet  er  en  Hal,  hvis  Midtskib  er  25  Alen  høj  (Kippen 
er  39  Alen  over  Gaden).  Det  har  paa  hver  Side  to  Gallerier  og  faar  Lys 
dels  fra  store  Vinduer  mod  For-  og  Bagsiden,  dels  fra  14  Vinduer  i  Høj. 
skibet,  der  tillige  tjene  til  at  bortføre  Dampene.  Paa  Gulvet  staar  to 
Kobberkedler,  den  ene  6,  den  anden  7x/2  Alen  i  Diameter,  og  to  Mæske- 
kar  med  henholdsvis  9x/2  og  11  Alen  i  Diameter.  Dette  sidste  er  større 
end  noget  andet  Bryggerkar  i  Danmark,  Tyskland  og  Amerika:  det  er 
muligt,  at  der  findes  enkelte  i  England,  som  ere  større,  men  det  vides 
ikke.  Paa  Gallerierne  staar  forskellige  Beholdere  til  01,  Vand,  Malt  o.  s.  v., 
og  paa  Taget  mod  Gaarden  en  Hovedvandbeholder. 

Bygningen  A  indeholder  4  Etager  Gærlokaler.  I  hvert  af  disse  er 
Plads  til  64  Gærkar,  som  hver  kan  rumme  4000  Potter  01.  Øverste 
Etage  (Taget  med  en  Trimpel  paa  41/2  Alens  Højde)  er  til  Oplag  af 
Humle.  I  disse  Lokaler  skal  være  en  konstant  Temperatur  af  4  °,  der  om 
Sommeren  tilvejebringes  ved  Rør,  gennem  hvilke  der  cirkulerer  Saltvand 
af  Temperatur  o  °.  Væggene  ere  derfor  isolerede  med 
1  Lag  Asfalt, 

6  Centimeter  Korkplade, 

1  Lag  Asfalt, 

6  Centimeter  Korkplade, 
ll2  Sten  hul  Mur, 

1  Lag  Asfalt, 

Cementpuds  med  Emaillefarve. 

I  disse  Bygninger  er  intet  Ildsted.  Alt  koges  ved  Damp,  der  ud¬ 
vikles  fra  Kedelhuset,  som  ligger  2 — 300  Alen  borte.  Al  Bevægkraft  er 
Elektricitet.  Saavidt  vides  er  dette  det  første  Bryggeri,  hvori  dette  er  fuld¬ 
stændig  gennemført.  I  den  indre  Udstyrelse  er  der  særlig  lagt  an  paa  den 

største  Renlighed;  i  Maskin-  og  Bryggerilokalerne  ere  Gulvene  af  sintrede 
Fliser,  Væggene  beklædte  med  Fajance;  alle  andre  Steder  er  Asfaltgulve 
og  glittede  Vægge  med  Emaillemaling.  At  Bryggeriet  er  forsynet  med  de 
bedste  Maskiner  er  en  Selvfølge.  Malt,  Majs  og  Humle  transporteres  med 
Skruer  og  Bægerelevatorer  til  alle  Punkter;  de  forskellige  Stoffer  vejes  og 
maales  automatisk,  og  der  findes  i  de  forskellige  Pakrum  5  elektriske 
Hejseværker,  hvoraf  de  to  ere  Kasseelevatorer. 

Bygningen  er  ualmindelig  svært  konstrueret,  men  de  fleste  Gulve 
skulle  ogsaa  bære  3 — 400  Pd.  tilfældig  Last  pr.  □  Fod;  et  enkelt  Sted, 
i  Siloen,  stiger  Lasten  endog  til  1200  Pd.  pr.  □  Fod.  Fundamenterne  ere 
indtil  5  Alen  brede,  Kældermurene  indtil  6  Sten  tykke,  og  af  Jærnbjælker 
Nr.  34  og  Dragere  Nr.  55  er  der  mange.  Alt  er  hvælvet  mellem  Jærn¬ 
bjælker.  Taget  over  Gærlokalerne  er  af  Træ  belagt  med  Zink,  da  denne 
Bygning  er  opført  over  en  ældre  Kælder,  som  burde  have  haft  tykkere 
Mure.  De  andre  Tage  ere  af  Jærnbjælker  Nr.  16,  mellem  hvilke  der  er 
lagt  Monierplader  og  over  disse  Forskaling  og  Zinktag.  Udvendig  er 
Bygningen  af  rødt  Murværk  med  Søjler  af  Granit  og  iøvrigt  Dekoration 
af  Savonniéresten.  En  særlig  vanskelig  Opgave  var  det  at  overdække  det 
store  Bryggerilokale,  som  er  12 — 1 300  □  Alen  stort,  og  som  af  Hensyn 
til  Kar  og  Kedler  kun  maatte  have  to  Søjler,  der  tilmed  skulde  bære  de 
svært  belastede  Gallerier.  Disse  to  Søjler  ere  udførte  af  Smedejærn;  de 
have  24  Alen  Højde  med  et  Tværsnit  af  21 — 24  Tommer  og  hvile  paa 
Granitpiller,  hvis  Højde  er  18  Alen  med  Diameter  foroven  24  X  45  Tom., 
forneden  43/4  X  5  Alen.  De  Dragere,  som  bære  Bryghusets  Gallerier,  ere 
14  Alen  fritliggende  og  udførte  af  3  Stkr.  sammenboltede  Staalbjælker 
Nr.  55. 

Næsten  alt  Arbejde  har  været  bortliciteret  —  der  har  været  holdt  22 
Licitationer  — ;  det  er  derfor  blevet  udført  forholdsvis  billigt,  men  det  er 
dog  store  Summer,  der  er  gaaet  med.  Eksempelvis  kan  nævnes,  at  Ud¬ 
gravning  og  Betonfundamenter  (Hans  &  Jørgen  Larsen)  have  kostet  ca. 
13,400  Kroner,  Granit-  og  Savonniérearbejde  (H.  &  J  Larsen,  Kullgren 
og  Sonne)  ca.  38,000  Kr.,  Jærnbjælker  (Vold  og  Berendsen)  83,000  Kr., 
Jærnsøjler  og  grovt  Smedearbejde  (Vølund,  Smith,  Mygind  &  Huttemeier, 
Riedel  &  Lindegaard,  Frederiksberg  Jærn støberi,  Hellerung)  ca.  63,000 
Kr.,  Mursten  og  Kalk  (Frederiksiiolms  Teglværk)  60,000  Kr. 

GAMMA«. 


Ejendommen  »Gamma«  paa  Hjørnet  af  Strandboulevarden  og  Gefions- 
plads  er  opført  af  Murmester  R.  P.  Nielsen  efter  Tegning  af  Archi- 
tekt  Th.  Hirth.  Det  bebyggede  Areal  udgør  1734  □  Al.,  og  hver  Etage 
indeholder  en  9-,  en  6-  og  en.  5-Værelsers  Lejlighed.  Adgangen  til  de 
større  Lejligheder  sker  ved  en  i  Hovedtrapperummet  anbragt  automatisk 
virkende  Elevator,  dreven  ved  Elektricitet  og  leveret  af  »Titan«,  Ejen¬ 
dommen  opvarmes  ved  et  Centralvarmeværk  med  varmt  Vand  til  Bade¬ 
værelserne,  leveret  af  Kjøbenhavns  Kedelsmedie  og  Maskinværksteder. 
I  Forbindelse  med  hver  Lejligheds  Entré  findes  et  Herretoiletrum.  Til 
fælles  Afbenyttelse  for  Husets  Beboere  findes  i  den  5 x/2  Alen  dybe  Kælder 

en  rummelig  Gymnastiksal,  forsynet  med  de  nødvendige  Rekvisitter  og  et 
vedliggende  Baderum.  I  Tagetagen  findes  Vadskerummene  med  tilhørende 
Rulle  og  Strygestuer  samt  Tørrelofter. 

Murarbejdet  er  udført  af  Bygherren,  Stenhuggerarbejdet  af  Johansen 
&  Antonsen,  Tømrerarbejdet  af  Jacob  Jørgensen,  Snedkerarbejdet  af 

Holm  &  Nielsen,  Tagdækningsarbejdet  samt  Faldrør,  Badeværelser  og 
Vandklosetter  af  S.  Thorndahl,  Stukarbejdet  af  Ferdinandsen,  Ludvigsen 
&  Fyhn,  Malerarbejdet  af  Herman  Nielsen  og  Smedearbejdet  af  Strand. 

Bygningen  har  kostet  ca.  214  Kr.  pr.  □  Al.  at  opføre,  heri  indbefattet 
Pengeomkostninger  og  Rentetab,  hvilket  sidste  andrager  c.  20  Kr.  pr.  □  Al., 
væsentlig  foraarsaget  ved  Lock-out’en  ifjor  Sommer.  Prisen  paa  Lejlig¬ 
hederne  er  henholdsvis  3000  Kr.,  2000  Kr.  og  14  å  1500  Kr. 

PRIVATHUS  PAA  STRANDVEJEN, 


Murmester  Rasmus  Petersen  har  i  Aaret  1897 — 98  opført  det  i  hos- 
staaende  Afbildning  gengivne  Hus  paa  Strandvejen  ved  Hellerup. 
Facaderne  ere  kalkpudsede,  medens  Sokkel  og  Altaner  ere  udførte  af  Granit. 
De  udbuede  Vinduer  i  Beletagen  ere  dækkede  med  Kobber.  Til  Taget  er 

anvendt  glaserede  Tagsten.  Ved  Opførelsen  har  følgende  Haandværkere 
leveret  Arbejde:  d'Hrr.  Murmester  Rasmus  Petersen,  Tømrermester  Kor- 
nerup-Bang,  Snedkermester  Lindberg,  Malermester  H.  Lapuchoff  og  Sten¬ 
huggermester  Antonsen.  Bygningen  er  opført  efter  Tegninger  af  Archi- 
tekt  L.  Clausen. 


—  295  - 


ANTON  MARCELLUS  SØRENSEN. 


Efterretningen  om  Anton  Mar- 
cellus  Sørensens  Død  den 
i  ode  September  paa  Kommune¬ 
hospitalet  er  sikkert  kommen  over¬ 
raskende  for  de  fleste  af  hans 
Kolleger.  Han  hørte  ikke  til  de 
Architekter,  der  naaede  vidt  frem 
i  sit  Fag,  og  har  som  selvstændig 
ikke  bygget  Meget.  Hans  Værker 
ere  kun  af  ringe  Størrelse  og  ikke 
udmærkede  ved  nogen  fremragen¬ 
de  Dygtighed;  det  største  og  be¬ 
tydeligste  er  Børnehjemmet  paa 
Vodrofsvej.  Desuden  har  han 
bygget  flere  Villaer,  bl.  a.  for 
Maleren  Professor  Axel  Helsted. 
I  sin  Ungdom  var  han  særligt 
knyttet  til  Hans  J.  Holm,  for  hvem  han  fungerede  som  Konduktør  ved 
Ombygningen  af  Herregaarden  »Fuglsang«  paa  Falster  og  ved  Opførelsen 
af  Bygningerne  paa  Kjøbenhavns  Kvægtorv.  Blandt  Kolleger  og  Kamme¬ 
rater  vil  han  sikkert  blive  meget  savnet  formedelst  sin  Trofasthed.  Altid 
rede  til  at  række  en  hjælpende  Haand,  hvor  han  kunde,  var  han  afholdt 
af  Alle,  og  »Gamle  Søren«,  som  han  stadigt  kaldtes  lige  fortroligt  af  Ældre 
og  Yngre,  selv  af  Folk,  der  ikke  kendte  ham  personligt,  efterlader  sig 
sikkert  kun  Venner.  Han  var  ugift;  og  de,  der  have  haft  Lejlighed  til  at 
besøge  ham  i  hans  Pebersvende-Hjem,  vil  vist  længe  bevare  Mindet  om 
den  mærkelige  Følelse,  man  kunde  næsten  sige  af  Forladthed,  der  prægede 
det,  saa  beskedent  og  tarveligt  det  var,  ligesom  Sørensen  selv  i  hele  sin 
Livsførelse  og  sine  Tilbøjeligheder,  skønt  han  sikkert  ikke  var  daarligt 
situeret.  For  Akademisk  Architektforening  nærede  han  en  levende  Inter¬ 
esse;  han  havde  været  med  til  at  stifte  den  og  var  i  det  meste  af  den 
Tid,  den  har  eksisteret,  Medlem  af  dens  Bestyrelse,  næsten  som  et  fast 
Inventarium,  der  gik  fra  det  ene  Hold  af  Bestyrelsesmedlemmer  til  det 
andet.  De  Mødeaftener  i  Foreningen,  hvor  han  ikke  var  til  Stede,  ere 
vistnok  saare  faa;  der  følte  han  sig  hjemme,  og  med  Varme  omfattede 
han  alle  Architekternes  Interesser.  Naar  engang  Foreningens  Historie  skal 
skrives,  vil  hans  Navn  blive  nævnet  som  en  af  dens  fasteste  Støtter;  og 

de  Protokoller,  han  har  ført,  ville  med  hans  ejendommelige  Opfattelse  og 
hans  særlige  Udtryksmaade,  fremført  med  stadigt  mere  og  mere  fortyndet 
Blæk,  være  uvurderlige  Kildeskrifter. 

A.  M.  Sørensen  blev  omtrent  55  Aar  gammel. 


ALEXANDER  III’s  BRO  I  PARIS. 


ranskmændene  ere  meget  stolte  af  den  smukke  Bro,  som  med  Verdens- 


X  udstillingen  for  Øje  er  bleven  spændt  over  Seinen  mellem  Champs  Elysees 
og  Esplanade  des  Invalides ;  de  kalde  den  selv  for  den  eneste  monumentale  Bro 
i  Paris,  i  hvilken  Ingeniørvidenskab  og  Kunst  har  forenet  sig,  for  at  frembringe 
et  af  Aarhundredets  Mesterværker. 

Blandt  de  Mænd,  som  Ledelsen  af  dette  Arbejde  har  været  betroet,  nævnes 
i  første  Række  Ingeniørerne  Résal  og  Alby,  hvem  Paris  allerede  skylder  Pont 
Mirabeau;  den  første  af  disse  er  Chef  for  Bro-  og  Vejvæsenet,  og  den  anden 
er  hans  trofaste  Medhjælper  og  en  af  Frankrigs  mest  fremragende  Ingeniører. 

Ved  dette  Byggearbejde  forelaa  adskillige  Vanskeligheder,  som  maatte  over¬ 
vindes;  for  det  første  kom  den  nye  Bro  til  at  ligge  knap  200  Meter  fra  Invalide- 
broen;  for  det  andet  gik  det  ikke  an  at  standse  eller  hæmme  Farten  paa  Seinen, 
saa  længe  Arbejdet  stod  paa,  og  Kajerne  i  Nærheden  afgav  kun  en  snæver  Ar¬ 
bejdsplads  og  en  endnu  ringere  Anlægsplads  for  de  mange  Transportbaade,  som 
stadig  maatte  lægge  til  her.  Endelig  fordrede  det  frie  Vue,  som  man  skulde 
have  over  Esplanade  des  Invalides,  at  Brodækkets  Niveau  ikke  blev  højere  end 
Esplanadens,  og  da  det  tillige  var  nødvendigt,  af  Flensyn  til  Seinedamperne,  at 
give  Broen  en  saa  stor  Fløjde  over  Vandfladen  som  mulig,  er  det  indlysende, 
at  der,  idetmindste  for  Midtens  Vedkommende,  kun  blev  meget  ringe  Plads  til¬ 
overs  for  dekorativ  Udsmykning. 

Alexanderbroen  er  konstrueret  i  ét  Buespænd  over  Seinen  og  bestaar  af 
1 5  parallelle  Støbestaals-Buer,  paa  hvilke  Brodækket,  som  er  af  valset  Staal,  er 
anbragt.  Broens  Spændvidde  er  107,50  Meter,  og  Pilhøjden  er  6,28  Meter.  For 
et  finde  fast  Grund  til  Bropillerne  maatte  man  grave  omtrent  19  Meter  ned  paa 
den  højre  og  19,50  Meter  paa  den  venstre  Seinebred.  Paa  Fundamenter  af 
Beton  opførte  man  Granitpillerne  til  Broen,  og  ved  Hjælp  af  en  interimistisk 
Bro,  som  lod  sig  flytte  efter  Forgodtbefindende,  lykkedes  det,  uden  at  hæmme 
Trafikken  paa  Floden,  at  anbringe  Staalbuerne  og  at  henlægge  Brodækket,  som 
maaler  40  Meter  i  Bredden. 

Fem  Fabrikker:  le  Creusot,  Commentry,  St.  Chamond,  St.  Etienne  og  Firniny, 
have  været  beskæftigede  med  Udførelsen  af  de  15  store  Støbestaalsbuer,  hvis 
samlede  Vægt  var  2400  Tons. 

Den  ledende  Architekt  har  været  Mr.  Cassien-Bernard,  der  fulgte  efter  Charles 
Garnier  ved  den  store  Opera,  og  som  har  opført  » Cercle  de  la  Librairie «  paa 
Boulevard  Saint-Germain.  Det  var  intet  let  Hverv,  som  nu  blev  ham  overdraget; 
han  skulde  sammensmelte  Broens  Dekoration  med  de  to  Kunstpalæers  Ydre,  saa 
at  den  store  Avenue,  der  udgaar  fra  Champs  Elysees  og  fortsættes  af  Broen,  dan¬ 
nede  et  harmonisk  Hele.  Broens  Dekoration  skulde  være  allegorisk,  den  skulde 


—  297 


tillige  være  et  moderne  Kunstværk,  ved  hvilket  den  klassiske  Stil  dog  skulde 
være  respekteret,  og  den  skulde  have  et  imponerende  Ydre,  der  dog  maatte 
falde  smukt  sammen  med  Omgivelserne.  Mr.  Cassien-Bernard  har  haft  hele 
sin  kunstneriske  Begavelse  behov  ved  denne  Lejlighed,  og  det  er  da  ogsaa  lyk¬ 
kedes  ham  at  skabe  »Alexander  III ’s  Pyloner«.  Disse  fire  Pyloner  markere 
Broens  Endepunkter;  hver  af  dem  bestaar  af  et  Bundt  af  4  Søjler,  som  hviler 
paa  en  høj  Sokkel.  Foroven  samles  Søjlerne  i  en  glat  Gesims,  der  bærer  en 
allegorisk  Gruppe  af  forgyldt  Bronce.  Pylonerne  ere,  iberegnet  Sokkelen,  17 
Meter  høje,  og  Broncegruppen  foroven  er  5  Meter  høj.  En  siddende  Kvinde¬ 
figur,  udhuggen  i  Sten,  er  anbragt  med  Ryggen  mod  Pylonernes  Sokkel.  Disse 
Figurer  forestille  fire  Tidsafsnit  af  Frankrigs  Flistorie :  Frankrig  under  Karl  den 
Store  af  Alfred  Lenoir,  Frankrig  under  Renaissancen  af  Coutau,  Frankrig  under 
Ludvig  XIV  af  Marqueste  og  det  moderne  Frankrig  af  G.  Michel.  Paa  hver 
af  Pylonernes  Sider  er  anbragt  mellem  Søjlerne  en  Trofæ  af  Attributer  eller  et 
Vaabenskjold.  De  fleste  af  disse  ere  dog  saa  smaa  i  deres  Enkeltheder,  at  de 
vanskelig  opfattes  i  den  store  Afstand,  paa  hvilken  man  maa  se  dem.  Foran 
Pylonerne  hvile  mægtige  Løver,  som  skylde  Mestrene  Dalou  og  Gardet  deres 
Tilblivelse.  Alle  Metalornamenterne  paa  Broen,  hvortil  Motiverne  ere  hentede 
fra  Vandets  Fauna  og  Flora,  ere  Værker  af  Mr.  Perrin;  i  det  Hele  taget  har 
Billedhuggerne  haft  smukke  Opgaver  at  løse  ved  denne  Bro,  og  de  have  gennem- 
gaaende  haft  Held  med  sig.  Nævnes  skal  endnu  de  elegante  Kandelabre  paa 
Balustraden,  som  ere  udførte  af  Mr.  Gauqujé,  Massouble’s  Genier  og  Brobuens 
Slutsten,  der  symbolisere  Seinen  og  Nevaen  ved  skønne  Nymfer,  som  støtte 
Paris  Vaabenskjold.  Kun  FT  synes  ikke  ret  at  falde  i  Franskmændenes  Smag 
ved  denne  Bro,  det  er  dens  fornemme,  noget  kolde  Linier,  som  ikke  godt  lader 
sig  forene  med  deres  eget  Naturel,  men  som  de  paa  den  anden  Side  gerne  ser 
opfattet  som  en  Kompliment  til  deres  store  nordlige  Allierede,  til  Ære  for  hvem 
Broen  er  bleven  til. 


FORSKELLIGT. 


Kunstnernes  Efteraarsudstilling  vil  for  første  Gang  blive  aabnet  iaar  og  være 
tilgængelig  fra  15.  Oktober  til  30.  November,  begge  Dage  inklusive.  Den  vil 
komme  til  at  omfatte  saavel  Malerier  og  Billedhuggerarbejder  som  architektoniske 
og  dekorative  Arbejder.  Under  sidstnævnte  Omraade  er  indbefattet  alt,  hvad 
der  almindelig  henføres  under  Kunstindustri,  som  f.  Eks.  keramiske  Arbejder, 
kunstnerisk  udførte  Møbler  eller  Tegninger  hertil,  Kunstsmedearbejder  o.  s.  v. 

Til  at  forestaa  Udstillingen  og  til  at  censurere  de  indsendte  Arhejder  er 
der  nedsat  en  Komité,  bestaaende  af  7  Malere,  3  Billedhuggere,  2  Architekter 
(Thorvald  Jørgensen  og  Magdahl-Nielsen)  samt  1  Dekorationsmaler. 

Udstillingens  Sekretær  er  Cand.  jur.  M.  Wilhjelm.  Anmeldelsesblanketter, 
som  skal  være  indleverede  inden  den  1.  Oktober,  kan  erholdes  ved  Henvendelse 
til  Akademisk  Architektforenings  Sekretær,  Hr.  Architekt  B.  Ingemann,  Nørre- 
brogaae  9. 

¥ 

Del  kongelige  Slot  i  Budapest.  I  Anledingn  af  vor  Artikel  i  Nr.  23  om  dette 
Slot  kan  vi  meddele,  at  Kunstakademiets  Bibliothek  har  anskaffet  det  ifjor  ud¬ 
givne  Værk  af  Haussmann  med  Gengivelser  af  Tegningerne  til  Slottet. 


TIL  ABONNENTERNE. 


Med  dette  Hæfte  afsluttes  2den  Aargang  af  nærværende  Tidsskrift. 

I  en  efter  Forholdene  meget  kort  Tid  har  Bladet  udviklet  sig  til 
sin  nuværende  ansete  Position,  og  efterhaanden  som  det  har  vundet  god 
Fremgang  hos  det  store  Publikum,  selv  uden  for  de  egentlige  Fagmænds 
Kreds,  er  saavel  Billedstoffet  som  Teksten  strømmet  ind  i  voksende 
Mængde,  saa  at  det  ikke  har  været  muligt  at  holde  sig  indenfor  den  for 
Tidsskriftet  først  paatænkte  Begrænsning  med  Hensyn  til  Side-  og  Billed- 
antal.  Allerede  i  den  første  Aargang  vare  adskillige  Numre  større  end  det 
Normale,  og  i  den  nu  afsluttede  Aargang  har  gennemgaaende  hvert  Num¬ 
mer  haft  12  Sider,  nogle  endog  16,  samt  flere  og  større  Afbildninger 
end  hidtil.  Med  andre  Ord,  Tidsskriftet  er  blevet  50  pCt.  omfangsrigere 
end  oprindelig  bestemt,  og  der  er  al  Udsigt  til,  at  det  vil  komme  til  at 
udvide  sine  Rammer  mere  endnu,  hvad  man  i  Sagens  Interesse  maa  haabe 
ogsaa  vil  blive  Tilfældet. 

Prisen  for  Abonnementet  er  fra  først  af  sat  uforholdsmæssig  lav,  især 
sammenlignet  med  andre  illustrerede  Tidsskrifter,  med  hvilke  det  vel  tør 
tage  Kampen  op  i  Retning  af  Udstyrelse,  Billedreproduktion  samt  Værdien 
af  de  originale  Bidrag.  Derfor  mener  Redaktionen,  med  Billigelse  fra  Be¬ 
styrelsen  for  Akademisk  Architektforening,  at  være  berettiget  til  fra  iste 
Oktober  1900  at  forhøje  Prisen  pr.  Aargang  til  6  Kroner,  hvilket  nøje 
svarer  til  Tidsskriftets  forøgede  Volumen. 

Vi  haabe,  at  vore  Abonnenter  ikke  ville  føle  sig  brøstholdne  ved 
denne  nye  Ordning,  men  ogsaa  i  Fremtiden  støtte  Tidsskriftet.  Redaktionen 
vil  paa  sin  Side  stadigt  bestræbe  sig  for  at  tilfredsstille  de  berettigede  For¬ 
dringer,  der  kunne  stilles  til  den,  og  fremdeles  gennem  Tidsskriftet  virke 
for  at  hæve  Sansen  for  god  og  sund  Bygningskunst  herhjemme. 

Ærbødigst 

Redaktionen. 


MEDDELELSER  FRA  AKADEMISK  ARCHITEKTFORENING  udkommer  den  iste  og  15de  i 
I”  hver  Maaned. 


Abonnement  å  1  Krone  pr.  Kvartal  kan  tegnes  paa  alle  Postkontorer  og  i  Ekspeditionen. 
Udgiver:  AKADEMISK  ARCHITEKTFORENING. 

Redaktør;  Architekt  K.  ARNE-PETERSEN,  Kontor  Vestervoldgade  96.  B.  Telf.  17524 


Avertissementsprisen  er 
Kr.  pr.  Kv.=Tom.  Annoncer  kan 
indsendes  under  Adresse  :  Hr.  Maler 
T.  E.  Lundbye,  Industribygn.,  B. 


Abonnementsprisen  er  1  Krone 
pr.  Kvartal  med  Tillæg  af  12 
Øre  Porto  for  udenbys  boende 
Abonnenter. 


Redaktionens  Kontor  er  Vester¬ 
voldgade  96.  Telf.  17524. 

Ekspedition  i  HelgoIands= 
gade  5  L  Telf.  5612. 


FORTEGNELSE 

over  Firmaer,  som  i  det  forløbne  Kvartal  har  annonceret  i  Tidsskriftet. 

Annonceafdelingen  redigeres  af  Hr.  Maler  T.  E  Lundbye  (Aliornsgade  i),  som  tillige  har  udført  Tegning  til  en  stor 

Del  af  de  forskellige  Annonceclichées. 


Asfalt  og  Asfaltarbejder. 

Evers  &  Co,  Frederiksholms  Kanal  6 
Guldmann,  Hans,  Vestergade  26 
Kjøbenhavns  Asfaltkompagni,  Nygade  4 
Larsen,  Hans  &  Jørgen,  Griffenfeldtsgade  37 
Prior,  Axel,  Aktieselskab,  Bredgade  33 
Schøller  &  Rothe,  Aaboulevard  1 

Badeanlæg  &  Badeapparater. 

Hein  &  Møller-Holst,  Citygade 
Ludvigsen  &  Hermann,  Nørrebrogade  39 
Møller,  L  M,  Ny  Adelgade  4 
Timm,  Brødr.  J  &  O,  Vesterbrogade  44 

Beton-,  Cement-  og  Monlerarbejder. 

Holbøll,  Olaf,  &  Poul  Poulsen.  Malmøgade  4 
Jensen,  Emanuel,  &  H  Schumacher,  Aaboulevard  14 
Lunn,  Viggo,  Nvgade  4 

Portland-Cementfabriken  »Danmark«,  Aktieselskab,  Ny 
Toldbodgade  15 

Rasmussen,  H  O,  Læssøesgade  5 
Schøller  &  Rothe,  Aaboulevard  1 
Schiøtz,  Carl,  Vesterbrogade  54 

Bogbind,  Bøger  m.  m. 

Kyster,  Anker,  Sværtegade  3 

Bygningsartikler,  forskellige.  Cement  osv. 

Aktiebolaget  Klagstorps  Kalkbrott,  Ny  Kongensgade  20 
Dansk  Gibsindustri-Kompagni,  Mariendalsvej  25 
Evers  &  Co,  Frederiksholms  Kanal  6 
Jacobsen,  Chr  S,  Gothersgade  43 
Petersen,  Andreas  Rudolf,  Købmagergade  S7 
Prior,  Axel,  Aktieselskab,  Bredgade  33 

Dampskorstene,  runde. 

Holbøll,  Olaf,  &  Poul  Poulsen,  Malmøgade  4 
Jensen,  Emanuel,  &  H  Schumacher,  Aaboulevard  14 
Køhier,  V  Sibbern,  Ryesgade  25 
Piior,  Axel,  Aktieselskab,  Bredgade  33 

Dørlukkere. 

Nørholm,  N,  &  Søn,  Skindergade  42 
Elektriske  Anlæg,  Elevatorer,  Lynafledere, 
Materiel  m.  m. 

Andersen  &  Meyer,  Løvstræde  8 

Hellesens  Enke  &  V.  Ludvigsen,  Blaagaardsgade  17 

Hein  &  Møller-Holst,  Citygade 

Lund,  Ludvig,  Regnegade  26 

Otzen,  P,  &  Thorstensen,  Vesterbrogade  24 

Riedels,  C  F,  Eftf.,  Ny  Vestergade  9 

Siemens  &  Halske,  Akties.  St  Kongensgade  63 

Sørensen,  Ferd  E  &  Co,  Dr.  Tværgade  55 

Timm,  Brødr.  J  &  O,  Vesterbrogade  44 

»Titan«,  Akties.,  Tagensvej  32  og  Vesterbrogade  1 

Tvermoes  &  Abrahamson,  Gothersgade  13 

Fajance-  og  Porcelænovne. 

Kjær,  C  V,  Kjøbmagergade  42 
Kahler,  Carl  F,  Jernbanegade  5 
Reelt,  H,  Jernbanegade  4 

Fotografi,  Reproduktion  og  Lyskopiering. 

Atelier  Friis,  Møntergade  12 
Hansen,  Charles,  Nørregade  6 
Gas-  og  Vandmestre  m.  m. 

Flyge,  H  B,  Gothersgade  20 
Harboe,  Kr  Noe,  H  C  Andersensgade  5 
Ludvigsen  &  Hermann,  Nørrebrogade  39 
Riedels,  C  F,  Eftf.,  Ny  Vestergade  9 
Schæbei,  Ferd,  Mikkelbryggersgade  6 
Strømann,  C  &  G,  Raadmandsgade  15 
Thomsen,  Carl,  Griffenfeldtsgade  6 
Timm,  Brødr  J  &  O,  Vesterbrogade  44 
»Vølund«,  Aktieselskab,  Blegdamsvej  32 
Glarmestre,  Glasmaleri  m.  m. 

Engstrøm,  O,  Borgergade  53 

Have-Architektur. 

Jørgensen,  Erstad,  Lindevej  10 

Ingeniører,  Jernstøberier  m.  m. 

Bruun  &  Sørensen,  Niels  Juelgade  4  og  Aarhus 

Citristianshavns  Jernstøberi,  Holmbladsgade  23 

Jensen,  Edvard,  Nøjsomhedsvej  13 

Hein  &  Møller-Holst,  Citygade 

Ludvigsen  &  Hermann,  Nørrebrogade  39 

Lunn,  Adam,  Nygade  4 

Lunn,  Viggo,  Nygade  4 

Reeh,  H,  Jernbanegade  4 

Riedels,  C  F,  Eftf.,  Ny  Vestergade  9 

Schouboe,  N  C,  Willemoesgade  1 1 

»Titan«,  Akties.,  Tagensvej  32  og  Vesterbrogade  1 


Vang,  Andr,  Hellerup 

»Vølund«,  Aktieselskab,  Blegdamsvej  32 

Klosetter. 

Møller,  L  M,  Ny  Adelgade  4 

Kurvevarer. 

Wengler,  R,  Amagertorv  7 

Linoleum. 

Magasin  du  Nord,  Kjøbenhavn  K 
Meyer,  E,  Jorcks  Passage 

Malere. 

Mandix,  H,  Nørregade  35 

Schiibeler’s  Sønner,  H,  Nordre  Frihavnsvej  19 
Øjgaard,  M  Chr,  Rosenborggade  2 

Metalstøbere,  Lamper  og  Metalvarer. 

Rasmussen,  Laur,  Bredgade  28  og  Raadmandsgade  16 

Møbler. 

Bøytler,  T  C  V,  Kattesundet  5 

Jensen,  Severin  &  Andreas,  Kongens  Nytorv  21 

Larsen  &  Andersen,  Bredgade  36 

Opvarmning  og  Ventilationsanlæg. 

Bruun  &  Sørensen,  Niels  Juelsgade  4  og  Aarhus 
Christianshavns  Jernstøberier,  Holmbladsgade  23 
Hein  &  Møller-Holst.  Citygade 
Lunn,  Adam,  Nygade  4 
Monies  &  Andersen,  Raadhusstræde  4 
Rechs  Opvarmnings-Comp.,  Lyngbygade 
Strømann,  C  &  G,  Raadmandsgade  1 5 
»Titan«  Akties.  Tagensvej  32  og  Vesterbrogade  1 
»Vølund«  Akties.  Blegdamsvej  32 
Prisme-Glas. 

Prior,  Axel,  Aktieselskab,  Bredgade  33 
Reeh,  H,  Jernbanegade  4 

Saltsyre,  Gibs,  Vandglas. 

Hansen,  Vilh,  &  Co,  Nørrebrogade  30 
Prior,  Axel,  Aktieselskab,  Bredgade  33 

Skifer-,  Kobber-  og  Zinkdækning. 

Timm,  Brødr.  J  &  O,  Vesterbrogade  44 

Smedearbejde. 

Doberck,  F  W,  &  Søn,  Lille  Strandstræde  22 
Fiedler,  V,  Niels  Ebbesens  Vej  27 
Schæbei.  Ferd,  Mikkelbryggersgade  6 
Seifert,  Carl,  St  Regnegade  8 

Staal-  og  Jernbjælker,  Plader  m.  m. 

Berendsen,  Sophus,  Aktieselskab,  Skoubogade  1 
Jensens,  Jørgen,  Eftf.,  Vestergade  16 
Møller,  J  F  Lemvigh-,  Kultorvet  1 1 
Rahr,  Chr  C,  &  Co,  Vestergade  30 
Vold,  L,  Nansensgade  23  B 
Stenhuggerier,  Marmorarbejder  m.  m. 

Ankerske  Marmorforretning,  Frihavnen 
Faxe-Limhamn  Kalkbrud,  St  Annæplads  2 6 
Hagen  &  Co’s  Eftf..  Gothersgade  8 
Kbhvn.s  mek.  Stenhuggerier,  Frederiksholms  Kanal  28 
Larsen,  H  &  J,  Griffenfeldtsgade  37 
Nielsen,  E,  Nørrebrogade  44 
Scheller,  Carl,  Nørrebrogade  52 
Stukarbejder. 

Berg,  Hans  Chr,  Aaboulevard  44 

Tagpap  m.  m. 

Evers  &  Co,  Frederiksholms  Kanal  6 
Prior,  Axel,  Aktieselskab,  Bredgade  33 

Tapeter. 

Kruger,  C,  Nygade  6 

Teglværker,  Teglværksanlæg  m.  m. 

Frederiksholms  Tegl-  og  Kalkværker,  Tordenskjolds¬ 
gade  3 

Vang,  Andr,  Hellerup 

Tegneartikler. 

Knudsen,  Cornelius,  Kjøbmagergade  15 
Petersen,  J  Chr,  St  Kirkestræde  1 
Træ  og  Trævarer. 

Krause,  M  H,  Niels  Ebbesensvej  6 

Vandklosetter. 

Hein  &  Møller-Holst,  Citygaue 
Ludvigsen  &  Hermann,  Nørrebrogade  39 
Møller,  L  M,  Ny  Adelgade  4 
Værktøj. 

Ibsen,  Peter,  Kronprinsensgade  3 
Rom,  C  Th,  &  Co,  Axelbus  2  B 

3.  Aargang  N2  i 


ARCHITEKT 
N.  JACOBSEN. 


ODENSE  TEKNISKE  SKOLE. 


I  Juni  1898  paabegyndtes  Opførelsen  af  Odense  tekniske  Skoles  nye 
Bygning  paa  en  af  Kommunen  skænket,  smukt  beliggende  Grund  syd¬ 
vest  for  Klaragadebroen,  stødende  op  til  Anlæget.  Bygningen  blev  taget 
i  Brug  midt  i  Oktober  1899  og  indviedes  ved  en  Højtidelighed  den  2den 
November  1899. 

Bygningens  Midterfløj  er  3  Etager  og  Sidefløjene  4  Etager  foruden 
Kælder.  Gennem  Hoveddøren  kommer  man  ind  i  Forstuen,  og  lige  for 
denne  fører  en  9  Alen  bred  2  Løbs  Stentrappe,  hvilende  paa  murede  Hvæl¬ 
vinger  og  Vangesider,  op  til  Etagerne.  Midterfløjen  har  2  Rækker  Klasse¬ 
værelser  med  3 1/2  Alen  brede  Korridorer  i  Midten,  gaaende  helt  ud  i  Side¬ 
fløjene. 


TEKNISK  SKOLE 
I  ODENSE. 


I 


Adgangen  for  Aftenskolens  Elever  er  gennem  Gaarden,  hvor  der  findes 
2  overdækkede  Loggiaer  til  Ventepladser  for  Elever  og  til  Cyklestalde. 

I  Kælderen  er  Klasseværelser  for  Modellering  i  Ler,  Træ  og  Sten, 
Klasse  for  Maskinistkursus,  Maskinlokale,  Bolig  for  Pedellen,  Papirudsalg  og 
Økonomilejlighed  for  Forstanderboligen. 

I  Stueetagen  er  3  store  Klasseværelser ,  Kontor ,  Bestyrelsesværelse, 
Bibliotheksværelse,  Værelse  til  Opbevaring  af  Tegninger  og  Bolig  for  For¬ 
standeren.  iste  og  2den  Sal  ere  hovedsagelig  indrettede  til  Klasseværelser, 
desuden  er  der  paa  iste  Sal  Læseværelse  og  Værelse  til  Modelsamlinger, 
paa  2den  Sal  en  større  Foredragssal.  I  Sidefløjens  3 die  Sal  er  Klasseværelser, 
og  i  Midterfløjens  Tagetage  2  Klasser  mod  Syd  til  Aftenskolen  for  Skyg¬ 
ning  efter  Gibs,  mod  Nord  er  et  48  Alen  langt  Rum  med  Ovenlys  til 
Malerskolen. 

I  hver  Etages  Korridorer  findes  Vadskeborde  til  Rengøring  af  Tegne¬ 
brædder  m.  m.,  og  i  alle  Tegneklasser  har  hver  Elev  et  Rum  til  Opbevaring 
af  Tegnebrædder  og  Rekvisiter. 

Bygningen  opvarmes  ved  Damp  og  oplyses  ved  elektrisk  Lys,  til  hvis 
Frembringelser  der  findes  Dampmaskine  og  Dynamo  i  det  ovennævnte 
Maskinlokale  i  Kælderen. 

Lamperne  i  alle  Klasseværelser  ere  Buelamper  med  indirekte  Lys, 
saaledes  at  det  er  Reflexlyset  fra  Lofterne  og  de  til  den  halve  Højde  hvid¬ 
tede  Vægflader,  der  give  det  meste  Lys,  hvorved  er  opnaaet,  at  Lyset  er 
meget  ensartet  og  egentlige  Slagskygger  undgaaes. 

Udvendig  er  Bygningen  hovedsagelig  opført  af  røde  Sten  paa  en  c.  3 
Alen  høj  Granitsokkel  og  med  Anvendelse  af  enkelte  dekorative  Billedhugger¬ 
arbejder,  udførte  i  Savonniéresten ;  saaledes  findes  over  Hoveddøren  2 
Relieffer  forestillende  en  Mester  med  Lavsladen  og  en  Ungsvend  med  sit 
Svendestykke  samt  2  Dyreskikkelser,  anbragte  paa  udkragede  Konsoller. 

I  Vinduespejlet  til  iste  Sals  Vindue  over  Hoveddøren  ses  Odense  Skyts¬ 
patron  St.  Knud,  og  i  Højde  med  2den  Sals  Vinduer  2  Relieffer,  af  hvilke 
det  ene  allegoriserer  Haandens,  det  andet  Aandens  Arbejde. 

Bygningen  er  opført  efter  Architekt  N.  Jacobsens  Tegninger  og  naar 
undtages  Granitarbejderne  og  de  dekorative  Billedhuggerarbejder,  hvilke 
sidste  ere  udførte  af  Billedhugger  Th.  Bærentzen,  Kjøbenhavn,  ere  samtlige 
Arbejder  udførte  af  Haandværkere  fra  Odense.  Murerarbejdet  af  N.  C. 
Nielsen  &  Søn,  Tømmerarbejdet  af  S.  Nielsen  &  Mathisen,  Snedker¬ 
arbejdet  af  L.  F.  Andresen,  Skiferdækkerarbejdet  af  H.  A.  Andersen, 
Blikkenslagerarbejdet  af  H.  Andersen,  Smedearbejdet  af  H.  Busch,  Glarmester- 
arbejdet  af  Hansen  &  Rasmussen,  Malerarbejdet  af  P.  Mazanti,  Varmeværk 
og  Belysningsanlæg  af  Th.  Thrige  og  Allerups  Eftfgr.,  Vandindlæg  af 

H.  Christensen  og  Brolægnings-,  Kloak-  og  Vejarbejder  af  H.  Jensen  og 
H.  Jørgensen.  Inventaret  dels  af  Nic.  Jørgensen,  A.  F.  Andersen  og 
Holger  Hansens  Eftfgr.  og  dels  af  C.  Hansen. 


VILLA  I  ROSENVÆNGET. 


Villaen,  Rosenvængets  Hovedvej  Nr.  1 8,  er  opført  for  Hr.  Dr.  med. 
V.  Bremer  af  Architekt  C.  Leuning-Borch. 

I  Stueetagen  findes  Dagligværelser  og  et  Par  Privat-Klinikværelser.  I 
Kælderen  Spisestue  (med  Nedgang  fra  Dagligstuen),  Køkken  m.  m.  I  Tag¬ 
etagen  Soveværelser,  Bad  og  Pigekammer.  Klosetter  i  alle  3  Etager  og 
saaledes  beliggende  og  forsynede  med  Ledninger,  at  de  med  Lethed  kan 
indrettes  som  Vandklosetter,  naar  Hovedkloaken  ad  Aare  forhaabentlig 
bliver  forstørret.  Der  er  indlagt  Varm  tvandsapparat. 

Følgende  Firmaer-  have  været  beskæftigede:  Hovedentreprenør  Hr. 


VILLA  I  ARCHITEKT 

ROSENVÆNGET.  LEUNING-BORCH. 

VILLA  I 

ROSENVÆNGET. 


ARCHITEKT 

LEUNING-RORCH. 


Murmester  Carl  Olsen  jun.,  Tømrermester  Peter  Nielsen,  Snedkermester 
Lars  Jørgensen,  Malermester  Alf.  Lund,  Blikkenslagermester  Krebs,  Gas- 
&  Vandmester  Ferd.  Schæbel,  Smedemester  Chr.  Madsen,  d’Hrr.  Lud- 
vigsen  &  Hermann,  Entreprenør  Bird  og  Aktieselskabet  »Vølund«. 

D’Hrr.  Ingeniører  Nobel  &  Mulertz  have  bistaaet  ved  Indretning  af 
Bad  og  Spildevandsledninger. 

Omkostningerne  have  beløbet  sig  til  25,500  Kr. 


KONKURRENCEN  OM  »DANMARKS«  NYE  BYGNING. 


a  de  5  præmierede  Skitser  ere  bievne  delvis  gengivne  i  Meddelel- 


J — '  sernes  Hæfte  den  iste  Sept.  d.  A.,  tillader  jeg  mig  her  at  give  nogle 
Oplysninger,  ved  Hjælp  af  hvilke  man  bedre  vil  kunne  danne  sig  en 
Mening  om  Planerne,  hvad  der  jo  ellers  er  vanskeligt,  naar  man  ikke  kender 
Programmet.  I  dette  —  hvor  der  i  Parentes  bemærket  slet  ikke  er  Tale  om 
nogen  iste,  2den  og  3 die  Præmie,  men  kun  om  3  lige  store  Præmier  — 
er  der  givet  meget  detaillerede  Forskrifter  for  de  enkelte  Lokalers  Størrelse, 
Dybdeforhold  og  indbyrdes  Beliggenhed,  som  have  gjort  Opgaven  meget 
vanskelig  for  den,  som  samvittighedsfuldt  vilde  holde  sig  til  Programmet, 
ikke  mindst  med  Hensyn  til  Facadens  Inddeling;  men  i  Henseende  til  Op¬ 
fyldelsen  af  disse  Fordringer  finder  man  i  de  gengivne  Planer  temmelig 
store  Skavanker.  I  Programmet  foreskrives  saaledes  blandt  andet  for 
Brandforsikringsafdelingens  Vedkommende,  »at  der  fra  Direktørens  Værelse 
maa  være  umiddelbar  Adgang  til  Bogholderiet  og  fra  dette  til  Sekretærens 
og  Kassererens  Værelser«.  Ser  man  nu  paa  Planen  af  iste  Sal  i  det  Udkast, 
som,  efter  Indstilling  af  de  to  af  Architektforeningen  valgte  Medlemmer  af 
Bedømmelsesudvalget,  har  laaet  » iste  Præmie«,  saa  finder  man  de  nævnte 

ARCHITEK  T 
].  E.  GNUDTZMANN. 


FORSIKRINGSSELSKABET 
» D A N M ARK « S  BYGNING. 


Lokaler  i  følgende  Orden:  Direktør  — -  Arkiv  (!)  —  Sekretær  —  Bogholderi 
—  Registratur  —  Kasserer.  Jeg  henstiller,  om  ikke  dette  maa  kaldes  en 
væsenlig  Afvigelse  fra  Programmet,  og  for  det  Tilfælde,  at  dette  erkendes, 
skal  jeg  henvise  til  de  af  Architektforeningen  forfattede  og  anbefalede 
»Vejledende  Regler  ved  Udskrivning  af  Konkurrence  mellem  Architekter«, 
hvori  det  hedder:  »Et  Udkast  skal  udelukkes  fra  Præmiefordelingen  a)  .  .  . 
b)  naar  det  væsenlig  afviger  fra  Programmet«.  Det  maa  jo  siges  at  være 
et  sørgeligt  Udfald  af  en  Konkurrence,  naar  Niveauet  af  de  indsendte 


Arbejder  staar  saa  lavt,  at  Bedømmelsesudvalget  ser  sig  nødsaget  til  at  gaa 
saa  langt  ned  for  at  finde  de  Projekter,  som  »give  det  smukkeste  Ydre  og 
formaalstj enligste  Indre«  (Programmets  Ordlyd).  Da  jeg  imidlertid  efter 
Erklæring  af  dem,  som  skulle  bruge  Bygningen,  har  været  saa  heldig  at 
løse  Opgaven  saaledes,  at  i  alt  Fald  Fordringen  til  det  Indre  er  tilfredsstillet, 
har  jeg  ment,  at  det  maaske  kunde  interessere  Læserne  ogsaa  at  se  en 
Gengivelse  al  mit  Udkast.  I  dette  findes  paa  iste  Sal  Brandforsikrings¬ 
afdelingen  og  paa  2den  Sal  Livsforsikringsafdelingen  m.  m.  De  med  Tal 
betegnede  Lokaler  samt  Stueetagen  ere  bestemte  til  foreløbig  at  udlejes  til 
Kontorer  og  senere  tjene  til  Udvidelse  af  Forsikringsselskabets  Lokaler. 

Den  ute  September  1900. 


¥ 


Gnudtzmann. 


Redaktionen  har  selvfølgelig  ikke  villet  nægte  at  optage  ovenstaaende 

Beklagelse,  men  maa  dog  bemærke,  at  det  af  Hr.  Gnudtzmann  fremhævede 

Punkt,  hvori  Hr.  M.  Borch  har  afveget  fra  Programmet,  ikke  forekommer 

den  at  være  saa  »væsentligt«,  at  det  skulde  indeholde  en  Opfordring  til 

at  udelukke  Hr.  Borchs  Projekt  fra  Konkurrencen.  Paa  Forespørgsel  hos 

Byggeudvalget  har  dette  erklæret  at  være  af  samme  Anskuelse.  Vi  kan 

samtidig  meddele,  at  d’Hrr.  Piesner  og  Warming  have  givet  Tilladelse  til, 

at  deres  Projekter  maa  blive  offentliggjorte  her  i  Bladet,  og  dette  vil  da 

ske  i  næste  Numer.  n 

Ked. 


LYS  OG  LUFT  I  BYEN. 

Under  denne  Overskrift  har  Dr.  med.,  Kredslæge  Poul  Hertz  skrevet  en  om¬ 
fattende  Artikel  i  »Bibliothek  for  Læger«  ;  den  er  senere  udkommet  som  Særtryk. 

Det  er  en  stor  og  vidtløftig  Opgave,  Forfatteren  her  har  paataget  sig.  Stoffet 
er  saa  omfangsrigt,  og  Emnet  er  behandlet  af  saa  mange,  især  udenlandske  Fag- 
mænd  (Læger,  Architekter,  Ingeniører,  Statistikere)  og  paa  saa  mange  Kongresser 
og  Møder,  at  der  skal  et  meget  omfattende  Arbejde  til  at  sætte  sig  ind  i  det 
alt  sammen  og  en  stor  Koncentrationsevne  til  at  faa  det,  det  kommer  an  paa, 
fremstillet  i  sammentrængt  Form,  uden  at  Klarheden  tabes  derved.  Det  maa 
siges,  at  det  er  lykkedes  Dr.  Hertz  overordentlig  godt,  og  Artiklen  bør  læses  af 
alle,  der  have  med  Byggeri  at  gøre  og  derfor  selvfølgeligt  ogsaa  interessere  sig 
for  Hygiejne.  Meget  af,  hvad  der  er  skrevet,  er  vel  iforvejen  bekendt,  i  alt  Fald 
i  store  Træk;  men  de  mange  statistiske  Data,  Uddrag  af  fremmede  Byggelove, 
Udtalelser  af  anerkendte  Autoriteter  etc.  have  særlig  Interesse. 

Forfatteren  begynder  sin  Afhandling  med  at  omtale  det  Oligarchi  af  Grund¬ 
ejere,  der  lige  overfor  Lejerne  »hverken  her  hjemme  eller  andetsteds  har  Magten 
forgæves  og  ikke  er  tilsinds  frivillig  at  give  den  fra  sig«.  Ifølge  »Statistiske  Op¬ 
lysninger,  udgivne  af  Kjøbenhavns  Magistrat«  fandtes  1.  Jan.  1896  ca.  7600 


Ejendomme  med  ca.  95000  Lejligheder;  dette  betyder  efter  Forfatterens  Udreg¬ 
ning,  at  91%  af  Befolkningens  Familier  bor  til  Leje.  Da  Grundejerne  selvfølgeligt 
holde  paa  det  bestaaendes  Ret,  er  det  vanskeligt  for  Sundhedsautoriteterne  at  skride 
ind  mod  de  fra  gammel  Tid  staaende  Huse,  hvor  sundhedsstridige  de  end  ere. 
Og  bygges  der  Noget  fra  nyt,  er  det  Byggelovene,  som  muliggør  »den  intense 
Udnyttelse  af  Grunden,  ikke  alene  efter  Fladen,  men  ogsaa  i  Højden,  som  næsten 
alle  store  Byer  sukker  under«.  Efter  Forfatterens  Mening  er  det  netop  Muligheden 
af  at  kunne  bebygge  Grundene  saa  stærkt,  der  holde  Grundene  oppe  i  den  høje 
Pris.  Denne  Betragtning,  der  er  lige  modsat  den  almindelige,  at  det  er  de  stadig 
stigende  Grundpriser,  som  nødvendiggør  den  stærke  Bebyggelse,  er  muligvis  den 
rette;  Sandheden  ligger  dog  snarere  i  Midten:  det  Hele  beror  paa  en  Veksel¬ 
virkning;  snart  er  det  ene  Aarsagen,  snart  det  andet,  og  er  Stødet  engang  paa 
en  eller  anden  Maade  givet,  vil  Bevægelsen  vedblive  at  udvikle  sig. 

Gennem  en  længere  Udvikling  naar  Forfatteren  til  at  omtale  det,  der  bør 
lægges  til  Grund  ved  Udarbejdelsen  af  nye  Byggelove  for  saa  vidt  muligt  at 
retablere  godt  Forhold,  nemlig  Zonebebyggelse.  Dette  er  Noget,  der  saa  at  sige 
ligger  i  Luften;  under  de  foreløbige  Overvejelser  om  en  eventuel  ny  Byggelov, 
som]  er  i  Gang,  er  dette  Spørgsmaal  stadigt  oppe.  Den  er  jo  ogsaa  praktisk 
gennemført  andre  Steder  f.  Fks.  Kristiania,  Berlin  o.  s.  v.  Naar  en  Bydel  skal 
drages  ind  til  Bebyggelse,  maa  der  først  og  fremmest  foreligge  en  samlet  Be- 
byggelsesplan.  Efter  som  Kvarteret  fjerner  sig  mere  fra  Byens  Centrum  ud  imod 
Periferien,  niaa  der  fordres  større  og  større  ubebygget  Areal  og  mindre  og  mindre 
Højde  af  Bygningerne;  kommer  man  helt  ud  til  de  Grunde,  der  ligge  hen  som 
Haver  og  Marker,  er  der  ingen  Anledning  til,  at  Ejerne  skulle  tjene  uforholds¬ 
mæssigt  ved  Salget  af  dem,  naar  det  gaar  ud  over  det  fælles  Bedste. 

Ved  Omtale  af  Forholdet  mellem  bebygget  og  ubebygget  Areal  citerer  For¬ 
fatteren  forskellige  fremmede  Forfattere;  deres  Fordringer  synes  dog  ofte  for  theo- 
retiske  og  utopiske.  Naar  f.  Eks.  Gruber  mener,  at  Gaarde  ikke  maa  være  om¬ 
givne  af  Fløje  paa  alle  4  Sider,  med  mindre  Bredden  mindst  er  =  2  Gange 
Højden,  at  Baghuse  og  Sidehuse  kun  maa  opføres,  naar  Bredden  er  ==  2  Gange 
Højden,  gaar  han  sikkert  alt  for  vidt.  Hvis  Husene  er  25  Al.  høje,  skal  Gaarden 

altsaa  være  50  Al.  d.  v.  s.  af  en  Boulevards  Bredde!  Det  kan  jo  dog  ikke  nytte 

at  opstille  Fordringer,  som  ere  upraktiske  og  uigennemførlige;  thi  derved  vindes 
Intet,  og  slige  Utopier  kunne  let  paa  Forhaand  forspilde  det  gode  Resultat. 

At  Kælderen  aldrig  bør  anvendes  til  Beboelse,  synes  selvfølgeligt  fra  For¬ 
fatterens  hygiejniske  Standpunkt  at  være  en  rimelig  Fordring ;  i  Praksis  vil  det 
dog  sikkert  støde  paa  en  Del  Modstand,  da  mange  Smaafolk,  som  leve  af  Butiks¬ 
handel,  Portnere  o.  s.  v.  paa  en  vis  Maade  har  deres  egentlige  Plads  der;  naar 
der  er  drænet,  naar  Jordbunden  er  god,  naar  Loftet  ligger  2*/2  Al.  over  Jorden 
og  Kældergulvet  ikke  mere  end  i1/2  Al.  under  den,  skulde  en  Lægmand  mene, 
at  det  ikke  var  saa  galt;  og  den  Byggende  faar  da  Anvendelse  for  en  Del  Kælder¬ 
plads,  som  han  ellers  ikke  har  Brug  for  til  Brændselsrum  o.  s.  v.  Men  naar 

Lægerne  med  Rette  kunne  hævde  og  bevise,  at  det  er  sundhedsfarligt,  maa  man 
jo  fornuftigvis  bøje  sig  derfor. 

Overhovedet  er  der  vel  ingen  Architekt  eller  Ingeniør,  som  ikke  vil  arbejde 
Haand  i  Haand  med  de  specielle  Hygiejnikere  paa  at  gøre  Byggeforholdene  bedre 

og  bedre.  1  hi  det  er  en  Samfundsopgave  af  Vigtighed,  og  efterhaanden  vil  For¬ 
holdene  nok  akkomodcre  sig  efter  Fordringerne,  naar  de  ere  rimelige  og  nødven¬ 
dige,  selv  om  de  til  at  begynde  med  synes  meget  radikale  og  indgribende  i  den 
private  Ejendomsret.  Men  der  er  noget  sandt  i  det  Ord :  det  bedste  er  det  næst¬ 
bedstes  Fjende.  Man  maa  hellere  nøjes  med  at  forlange  det,  der  kan  naaes,  end 
at  holde  paa  det,  der  ikke  er  til  at  opnaa  og  strande  her  paa. 

Man  skylder  Dr.  Poul  Hertz  Tak  for  hans  omhyggelige  og  opofrende 
Arbejde;  det  fortjener  at  blive  bekendt  i  vide  Kredse,  og  det  vil  være  et  vægtigt 
Indlæg,  naar  Reformerne  for  Alvor  skulle  føres  ud  i  Livet. 


BØGER  OG  TIDSSKRIFTER. 

/.  E.  Gnudtzmann.  Kortfattet  Lærebog  i  Husbygning.  2den  Udgave.  H.  Hage- 
mps  Forlag.  Kjøbenhavn  1900.  For  25  Aar  siden  fremkom  /.  D.  Herholdts 

»Vejledning  i  Husbygning«  \  Bogen,  som  vel  kan  betragtes  som  den  første  egent¬ 
lige  Lærebog  i  dette  Fag,  vandt  hurtig  den  Udbredelse,  som  den  fortjente.  I 

Aarenes  Løb  opstod  imidlertid  saa  meget  nyt  paa  Bygningsvæsenets  Omraade,  at 

Bogen  ikke  længere  afgav  noget  fuldt  tilfredsstillende  Grundlag  for  Undervisningen, 
og  Architekt  J.  E.  Gnudtzmann  udgav  da  i  1888,  med  den  foreliggende  Bog 
som  Basis  sin  » Lærebog  i  Husbygning «.  Han  udgav  den  med  det  særlige  Formaal, 
at  den  skulde  benyttes  af  de  Studerende  ved  polyteknisk  Læreanstalt,  som  agtede 
at  uddanne  sig  til  Ingeniører,  idet  han  mente,  at  Bogen  netop  indeholdt  de  Op¬ 
lysninger,  som  vare  nødvendige  for  saadanne;  men  han  haabede  tillige,  at  den 
kunde  blive  en  nyttig  Haattdbog  for  yngre  Architekter  og  Haandværkere,  og  det 
har  vist  sig,  at  dette  virkelig  er  sket. 

Efter  12  Aars  Forløb  har  Forfatteren  ment,  at  en  ny  Udgave  burde  se  Lyset, 
og  denne,  som  nu  foreligger,  adskiller  sig  bl.  a,  fra  sin  Forgænger  deri,  at  Meter¬ 
systemet  er  indført,  dog  med  "tilføjelser  i  Parentes  af  Maal-  og  Vægtangivelser 
efter  det  gamle  System. 

Den  praktiske  og  let  overskuelige  Ordning  af  Stoffet  er  gennemført  ligesom 
i  den  tidligere  Udgave  og  Afsnittene  ere  bievne  forøgede  med  forskellige  nye 
Oplysninger,  bl.  a.  om  Indskudsbelægning,  om  Jærn  i  Forbindelse  med  Cement, 
om  Jærnbindingsværk  o.  s.  v. 

Udstyrelsen  er  smuk  og  god,  og  de  talrige  smaa  Illustrationer  ere  over- 
dentlig  letfattelige  og  tydelige. 


FORSKELLIGT. 

Konkurrence.  1  il  Udarbejdelsen  af  Tegninger  med  summarisk  Overslag  til 
et  Garnisonssygehus  i  Næstved  er  udsendt  Indbydelse.  Der  fordres  en  Sygehus- 
bygning  i  2  Etager,  en  Epidemibygning  samt  Lighus  m.  m. 

Bedømmelsen  vil  blive  foretagen  af  Oberstløjtnant  A.  Thortsen,  Architekt 
Vilh.  Friederichsen  samt  det  af  Næstved  Byraad  nedsatte  Udvalg,  bestaaende  af 

Borgmester  Dithmer,  Ritmester  v.  Freiesleben,  Urmager  E.  Ahrentzen  og  Syge¬ 
huslæge  H.  Maag. 

Tegninger  og  Overslag  skal  være  indleverede  d.  i.  December  1900.  1. 

Præmie  er  1000  Kr.,  2.  Præmie  600  Kr.  Byggeudvalget  forbeholder  sig  Ret 
til  Antagelse  af  Architekten  til  Ledelsen  af  Byggearbejdet. 

Program  kan  erholdes  ved  Henvendelse  til  Architektforeningens  Sekretær, 
Hr.  B.  Ingemann,  Nørrebrogade  9. 

¥ 

Et  herværende  privat  Bladforetagende,  som  giver  sig  af  med  Bygningsvæsen, 
har  benyttet  Dr.  Poul  Hertz’s  lille  Piece  »Lys  og  Luft  i  Byen «  til  »ledende 
Artikler«  i  4  paa  hinanden  følgende  Numre  (311  3I3)  ^et  ^et  Stykket  den 
Ord  til  andet,  kun  —  da  Forandring  jo  fryder  —  med  en  lidt  varieret  Over¬ 
skrift,  nemlig  » Lys  og  Luft  i  de  store  Byer«. 

Dr.  Hertz’ s  lille  Skrift  sælges  i  Boghandelen  for  50  Øre. 

¥ 

Aarhus  nye  Teater.  Ved  en  større  Festlighed  den  15.  Septbr.  blev  Aarhus 
nye  Teater  indviet.  Bygningen,  hvortil  vi  i  et  senere  Numer  af  Bladet  skal 
komme  tilbage,  er  opført  efter  Architekt  H.  Kampmanns  Tegninger.  I  Anledning 
af  Indvielsen  blev  der  tildelt  Architekten  Fortjenstmedaillen  i  Guld  og  Tømrer- 
og  Murerformændene  Mørch  og  Andersen  samme  Medaille  i  Sølv. 

¥ 

Nyt  Teater  i  Hamborg.  I  St.  Georg  Kvarteret  i  Hamborg  er  den  13.  Sep¬ 
tember  bleven  indviet  et  nyt  Skuespilhus,  der  skal  helliges  Dramaet,  Skuespillet 
og  det  højere  Lystspil.  Det  nye  Teater  er  opført  efter  Tegninger  af  de  to  Wiener- 
architekter  FellNer  og  Helmer,  der  har  gjort  Teaterbygningen  til  Specialitet  og 
har  forestaaet  Opførelsen  af  henved  40  saadanne.  Hamborgerteateret,  dei  kan 
rumme  ca.  2000  Personer,  er  opført  i  Renæssancestil,  og  Facaden  ei  smykket 
med  Portrætbuster  af  Shakespeare,  Goethe,  Schiller,  Lessing,  Kleist  og  Giillpaizer. 

Hamborg  har  iforvejen  tre  store  Scener,  nemlig  Hamborger  Stadtteater,  Al- 
tonaer  Stadtteater  og  Thalia  Teater,  der  alle  ere  under  een  Diiektion. 

¥ 

Dansk  Kunstsmedearbejde.  Det  velkendte  Firma  F.  W.  Doberck  &  Søn  har 
i  Lille  Strandstræde  22  aabnet  et  Forretningslokale,  i  hvilket  en  stor  Del  af  Fir¬ 
maets  nyeste  Arbejder  findes  udstillede;  det  er  dygtigt  forarbejdet  og  smukt  ud¬ 
førte  Ting  man  her  ser  i  Jærn,  Kobber  og  Messing,  og  næsten  oveialt  finder 
man  paa  bedste  Maade  Kunsten  og  Haandværket  forenede.  Den  smukke  Ind¬ 
gangsport  til  Forretningen,  der  er  udført  efter  Hr.  Arthur  Dobercks  egen  Tegning, 
viser  tydeligt,  hvorvidt  vi  her  hjemme  er  kommen  paa  dette  Omraade. 

¥ 

Kommissionen  angaaende  Kjøbenhavns  Personbanegaard  hai  nu  afgiven  sin  Be 
tænkning  til  Ministeren  for  de  offentlige  Arbejder. 

Kommissionens  Flertal,  nemlig  20  af  dens  21  Medlemmet,  anbefalet,  at 
Personbanegaardsforholdene  i  og  ved  Kjøbenhavn  oidnes  eftei  de  Piincippei, 
som  ere  lagte  til  Grund  for  de  3  højest  præmierede  Piojektei  og  foi  Statsbane 


anlægenes  Projekt.  Herefter  vil  altsaa  Centralstationen  faa  Plads  Syd  for  Vester¬ 
brogade,  og  Landets  Hovedbanelinier  vil  blive  forbundne  her,  dels  ved  en  Bane 
gCnnem  Boulevarden  til  Østerbros  Station  og  dels  ved  en  Bane  gennem  Valby 
Bakke  til  Vigerslev.  , 

¥ 

Ribe  Domkirkes  udvendige  Restauration  formenes  at  blive  tilendebragt  iaar. 
Paa  Marietaarnet,  der  ligger  paa  den  sydlige  Side  af  Kirkens  Hovedindgang,  er 
nu  Fløjstangen  opsat.  Saasnart  de  udvendige  Arbejder  ere  fuldførte,  agter  man 
at  paabegynde  Arbejdet  i  Kirkens  Indre. 

¥ 

Anlæg  af  Vandklosetter.  Kjøbenhavns  Magistrat  har  under  25.  Sept.  d.  A. 
udstedt  Bekendtgørelse  om,  at  der  iflg.  Overenskomst  mellem  Kommunalbestyrelserne 
for  Frederiksberg  og  Kjøbenhavn  er  fastsat  følgende  Bestemmelser,  som  gældende 
fra  1.  Oktober  1900: 

» Vandklosetafgiften  fastsættes  til  ro  Kr.  aarlig  for  hvert  Kloset,  der  er  in¬ 
stalleret  i  en  Ejendom.  For  dette  Beløb  kan  der  til  Klosetskylning  pr.  Kloset 
uden  yderligere  Afgift  tages  250  Tdr.  Vand  aarlig.  Bruges  der  mere  Vand,  be¬ 
tales  herfor  en  V  andklosetafgift  af  3  Kr.  pr.  100  Tdr.  Vand.  Vandforbruget 
bestem nies  ved  Maaler,  der  betales  efter  Vandværkernes  sædvanlige  Regulativ. 
Der  anbringes  som  Regel  kun  een  Vandmaaler  til  Vandklosetter  i  hver  Ejendom 
eller  for  hver  Stamme  af  Klosetter,  der  findes  i  en  Ejendom.  Klosetafgiften  be¬ 
tales  af  Husejerne.  Maalerne  aflæses  en  Gang  aarlig,  og  det  aflæste  Vandforbrug 
regnes  for  et  Aars  Forbrug,  selv  om  der  siden  den  foregaaende  Aflæsning  er 
forløbet  1 5  Dage  over  eller  under  et  Aar.  Er  Afvigelsen  større,  beregnes  Aars- 
forbruget  af  det  aflæste  Forbrug  og  det  siden  foregaaende  Aflæsning  forløbne 
Antal  Maaneder.  in  ,  .  ' 

Det  forbydes  at  udhælde  i  Vandklosetter  Indholdet  af  andre  Klosetter,  der’ 
ikke  ere  Vctndklosetter.  I  Ejendomme,  hvor  der  i  Etagerne  anvendes  Klosetter, 
der  ikke  ere  Vandklosetter,  tillades  det  ikke,  med  mindre  særlige  Omstændigheder 
niaatte  tale  herfor,  at  anbringe  Vandklosetter  i  Gaarden  eller  i  enkelte  Etager«. 

¥  '  ' 


Adgangen  til  det  nye  Raadhus.  Som  bekendt  har  man  tidligere,  ved  Hen¬ 
vendelse  paa  Tegnestuen,  kunnet  erholde  Tilladelse  til  at  bese  Raadhuset.  Architekt 
M.  Nyrop  har  nu  bedet  os  meddele,  at  man,  af  Hensyn  til  de  Arbejder;  som  før 
Tiden  gaar  for  sig  i  Bygningen,  ikke  mere  kan  give  denne  Tilladelse. 

¥  ■  1 

Rettelse.  I  Artiklen  om  Ny  Carlsberg  Bryggeri  i  24.  Hefte  findes  der  paa 
Situationsplanen  Pag.  289  anbragt  nogle  Bogstaver,  som  virke  vildledende.  De 
i  Teksten  nævnte  Bogstaver’ gælde  Planen,  som  staar  paa  Pag.  290.  ' 

3.  A ARGANG  N2  2 


AARHUS’  NYE  THEATER. 


A  arhus  har  faaet  sin  egen 
il  Theaterbygning;  et¬ 
hvert  Menneske  i  Konge¬ 
riget  Danmark  véd  det;  der 
har  været  skrevet  om  det  og 
talt  om  det,  og  ikke  har  der 
været  sparet  paa  Ros  og 
Lovord ;  —  Aarhus  er  stolt 
af  sit  Theater,  den  føler  sig 
nu,  mere  end  nogen  Sinde, 
som  den  store  selvstændige 
By:  Jyllands  Hovedstad. 

Ved  Aarhundredets  Be¬ 
gyndelse  var  Aarhus  en  lille 
By  med  ca.  4000  Sjæle,  nu 
har  den  vokset  sig  stor  og 
stærk  og  tæller  omtrent 
50,000  Indbyggere,  og  der 
hersker  i  denne  By  et  Liv 
og  en  Virkelyst,  som  næppe 
nogen  anden  dansk  Provinsby  kan  opvise  Mage  til. 

Byens  Theaterhistorie  gaar  omtrent  Hundrede  Aar  tilbage  i  Tiden, 
men  dengang  tog  man  til  Takke  med  » Apothekerens  Loft«,  en  Etage  i 
Løveapotheket,  som  var  bleven  indrettet  til  Theatersal;  senere  opførte 
Klubben  » Polyhymnia «  en  egen  Bygning  til  Danse-  og  Theatersal  i  sin 
Have  ud  mod  Kannikegade;  denne  Bygning  er  flere  Gange  bleven  om¬ 
bygget  og  forbedret,  men  fandtes  dog  i  de  senere  Aar  ikke  at  være  tids¬ 
svarende  for  den  fremadskridende  Udvikling  i  Byens  kommercielle  og 
aandelige  Liv. 

Paa  Initiativ  af  Sparekassedirektør  Koppel  samledes  da  i  Januar  1896 
en  Kreds  at  Byens  Borgere,  for  at  tage  Spørgsmaalet  om  en  ny  Theater- 

bygning  under  Overvejelse.  Man  tænkte  da  først  paa  at  lægge  denne  paa 
» Polyhymnia»s  Grund,  og  hertil  havde  Architekt  Frimodt  Clausen  ud¬ 
arbejdet  en  foreløbig  Plan. 

Den  15.  Februar  s.  A.  holdtes  Møde  paa  Raadhuset,  hvor  c.  80  Borgere 
vare  til  Stede;  her  hævdede  navnlig  Grosserer  Otto  Mønsted,  at  den 
nye  Theaterbygning  burde  opføres  uden  Forbindelse  med  Klubben  og 
maatte  da  have  sin  Plads  paa  Bispetorvet.  Man  henvendte  sig  derpaa  til 
Byraadet  med  Anmodning  om  at  maatte  faa  en  Plads  paa  Torvet  overladt 
i  dette  Øjemed.  Byraadet  ønskede  dog,  forinden  det  tog  Bestemmelse  i 
Sagen,  at  se  Planerne  til  det  paatænkte  Theater,  og  det  blev  derfor  over¬ 
draget  Architekt  Hack  Kampmann  at  fremkomme  med  Udkast  hertil.  I 
Februar  1897  indsendtes  Tegningerne  til  Byraadet,  og  i  Marts  s.  A.  mod¬ 
tog  man  fra  dette  Svaret,  som  gik  ud  paa,  at  Byggegrunden  kunde  er¬ 
holdes,  naar  den  fornødne  Kapital  til  Opførelsen  var  garanteret. 

Kapitalen  skulde  tilvejebringes  dels  ved  Prioritetslaan  dels  ved  Aktie- 

tegning,  og  allerede  i  Juni  1897  var  der  ved  Aktietegning  samlet  en  Sum 
af  200,000  Kroner.  Den  13.  Juli  s.  A.  afholdtes  Generalforsamling,  ved 
hvilken  Love  vedtoges  og  Bestyrelse  og  Repræsentantskab  valgtes.  Besty¬ 
relsen  kom  til  at  bestaa  af:  Justitsraad  Meyer  som  Formand,  Sagfører 
N.  Knudsen  Sekretær,  samt  Fabrikant  Chr.  Lottrup,  Murermester  Mag¬ 
nus  Nielsen  og  Læge  Ørum.  Til  Formand  i  Repræsentantskabet  valgtes 
Direktør  Koppel. 

Da  den  Grund,  som  man  at  Byraadet  havde  faaet  overladt  paa  Bispe- 
torvet,  ikke  var  stor  nok  for  det  projekterede  Theater,  købte  Aktieselskabet 
3  Ejendomme  for  ca.  70,000  Kroner.  Den  12.  August  1898  nedlagdes 
Grundstenen,  og  der  indmuredes  en  Blykapsel  med  et  Dokument  ved¬ 
rørende  Fheatrets  Opførelse.  Den  14.  Februar  1899  hejsedes  Kransen  paa 

Bygningen,  og  den  24.  Maj  s.  A.  erhvervedes  kongelig  Bevilling  paa 
Theaterdrift  for  et  Tidsrum  af  5  Aar. 

Dette  er  i  Korthed  det  nye  Theaters  Historie;  nu  staar  Bygningen 
fin  og  færdig,  til  Glæde  for  ,sin  By  og  dens  Omegn  og  til  Ære  tor  dem, 
som  have  virket  for  og  ved  dens  Tilblivelse. 

Theatret  er  opført  af  røde  Mursten,  medens  Midtbygningen  er  af 
fransk  Kalksten,  som  ogsaa  er  anvendt  i  Baand  og  Vinduesbuerne  i  det 
røde  Murværk.  Ørnefrisen  i  Gesimsen  er  af  glaseret  brændt  Ler  paa  hvid, 
pudset  Grund;  Frontonbilledet  er  udført  paa  lignende  Maade  i  farvet, 
brændt  Ler,  der  som  Mosaik  er  indlagt  i  pudset  Bund.  Taget  er  dækket 
med  Skifer,  og  paa  Gavlen  er  anbragt  en  Dragefigur  af  Kobber. 

Indvendig  er  Foyerens  Vægge  beklædt  med  belgisk  Marmor,  og  Hvæl- 

vingerne  ere  dækkede  med  Stuk.  Paa  to  af  Væggene  er  opsat  Komposi¬ 
tioner  i  Stuk,  forestillende  Scener  af  Elverhøj  og  af  Genboerne;  disse 
ere  modellerede  af  Hansen-Rejstrup.  Tilskuerpladsen  er  beklædt  med 
engelsk,  presset  Tapet,  Balkonbrystninger  og  Proscenium  er  udført  i 
Stuk  og  med  Forgyldning;  i  Loftet  er  anbragt  en  Dekoration  med  hvide 
Svaner  i  blaa  Bund,  grupperede  om  en  gylden  Sol,  som  danner  Loftets 
Midtparti;  denne  Dekoration  er  udført  i  Keramik.  Hele  Theatret  er  elek¬ 
trisk  oplyst. 

Architekt  Kampmann  har  med  sikker  og  selvstændig  Haand  løst  sin 
Opgave,  bistaaet  af  Architekt  Torkil  Møller  som  Konduktør.  Blandt 
andre  Kunstnere,  som  særlig  har  bidraget  til  Theatrets  Udsmykning,  skal 
nævnes  Hansen-Rejstrup  og  Professor  Hans  Tegner;  sidstnævnte  har 
saaledes  komponeret  Holberg-Scenen  i  Frontpartiet,  der  er  udført  i  Keramik 
af  Herman  Kahler  i  Næstved,  som  tillige  har  leveret  de  før  nævnte  Sva¬ 
ner,  som  pryde  Tilskuerpladsens  Loft. 

Theatret  er  forsynet  med  Varme-  og  Ventilationsværk,  som  er  pro¬ 
jekteret  af  Ingeniør  Chr.  Ramsing  og  leveret  af  Bruun  &  Sørensen  i 
Aarhus,  medens  Installationen  af  det  elektriske  Anlæg  er  besørget  af 
»Vulkan«. 

I  øvrigt  er  saa  godt  som  alt  Arbejde  ved  Opførelsen  udført  af  Byens 
egne  Haandværkere,  og  vi  skal  her  anføre:  Murermester  R.  Nielsen, 
Tømrermester  J.  P.  Jørgensen,  Snedkermester  Clemmensen,  Malermestrene 
Kruse  og  Petersen,  Stenhuggerne  A.  Thomsen  og  Chr.  Lerche,  Glar¬ 
mester  Sørensen  samt  Snedkermester  Martin  Nielsen. 


LURBLÆSERNE  PAA  RAADHUSPLADSEN. 

Vi  have  modtaget  følgende: 

o  o 

Anledning  af  den  Søjlemodel  af  Træ  og  Stuk  med  en  Lurblæser  paa  Toppen, 
T  som  i  disse  Dage  efter  Kommunalbestyrelsens  Beslutning  opstilles  som  Prøve 
ved  Axelhus,  vilde  jeg  gerne  give  følgende  Oplysninger  til  den  gunstige  Beskuer: 

Raadhuspladsen  maa  tænkes  ordnet,  fremtrædende  for  Øjet  som  en  samlet 
Plads,  der  bliver  omtrent  af  samme  Størrelse  som  Kongens  Nytorv.  Fortovene 
fra  Vesterbrogade  med  deres  Trærækker  vil  ikke  som  nu  fortsættes  i  lige  Linie 

tværs  over  Pladsen;  navnlig  vil  Fortovet  ved  Industriforeningens  Side  ikke  styre 
løs  paa  Knapstedgaard,  men  vil  paa  en  naturligere  Maade  føre  Færdselen  i  en 
svajet  Linie  over  mod  Frederiksberggade. 

For  den  Rejsende,  der  kommer  fra  Banegaarden,  vil  Raadhuspladsen  være 
som  Forstuen  til  Byen,  og  2  Søjler  —  en  paa  hver  Side  af  Vesterbrogades  Ud¬ 
munding  i  Pladsen  —  skulde  da  markere  Indgangen,  der  ellers  saa  underlig 
umærkeligt  glider  over  i  Pladsen. 

Den  opstillede  Træsøjle  viser  ikke  den  nøjagtige  Plads  for  den  virkelige 
Søjle,  men  er  af  Hensyn  til  nuværende  stedlige  Forhold  tvungen  lidt  nærmere 
til  Axelhus  og  6 — 8  Alen  længere  ud  mod  Vesterbro  end  Hensigten  er.  De 
virkelige  Søjler  ville  altsaa  komme  noget  nærmere  sammen  end  man  efter  Træ¬ 
modellen  skulde  tro. 

Modellens  Trælister,  Stuk  og  den  raat  opklaskede  Gibsfigur  paa  loppen  kan 
let  bidrage  til  at  gøre  et  ubehageligt  Indtryk  paa  den  Beskuer,  der  ikke  ser  hele 
Sagen  som  en  Signatur;  men  dette  Indtryk  skulde  nødigt  overføres  paa  Ideen. 

De  2  Søjler  maa  tænkes  af  Granit,  saaledes  at  hver  Søjle  kun  kommer  til 
at  bestaa  af  faa  Stykker;  især  bør  Søjlestammen  være  i  et  Stykke  og  vil  kunne 
faas  fra  Bornholm.  Disse  Søjler  vilde  give  Indkørselen  til  Byen  noget  af  den 
Anseelse,  som  den  nu  mangler,  og  som  Byen  jo  fortjener.  De  vilde  blive  det 
mest  iøjnefaldende  for  de  fra  Vesterbro  kommende,  hvorunder  det  smaaborgerlige 
i  Nabolaget  underordnedes  og  oversaas,  saaledes  at  andre  Enkeltheder  ikke  trængte 
sig  frem,  medens  Søjlerne  dog  spredte  nogen  Værdighed  over  det  hele. 

Lurblæserne  skulde  støbes  i  Bronce.  Efter  Fundene  fra  Oldtiden  synes  Lurer 
altid  at  have  hørt  sammen  to  og  to  og  at  være  en  særlig  dansk  Fremtoning. 
Det  forekommer  mig  derfor,  at  Lurblæsere  med  Rette  vilde  kunne  opstilles  ved 
Indkørselen  til  Landets  Hovedstad.  Nyrop. 


MOSAIK  SOM  SELVSTÆNDIG  KUNST. 

Det  amerikanske  Tidsskrift  Archiiectural  Record  indeholder  en  Artikel  af  en 
italiensk  Forfatter  om  ovenstaaende  Emne,  der  lyder  omtrent  saaledes : 

»La  vera  pittura  per  l’eternitå  é  il  mosaico«,  skrev  Domenico  Ghirlandaio, 
den  berømte  florentinske  Maler  i  den  sidste  Halvdel  af  det  femtende  Aarhun- 
drede.  Mosaiken  var  nemlig  for  ham  ikke  den  slaviske  Kopiering  af  Maleri, 
som  det  blev  henimod  Slutningen  af  Renæssanceperioden,  det  var  den  Gang  en 
Kunst  i  sig  selv,  udmærket  egnet  ved  sin  Karakter  og  sine  Farver  til  at  smykke 
Vægge  og  Gulve  i  Paladser  og  Kirker. 

Saa  langt  Historien  kan  se  tilbage  er  Mosaik  bleven  anvendt  som  Dekoration. 
Det  blev  benyttet  hvor  Maleri  umuligt  eller  kun  med  Vanskelighed  lod  sig  an¬ 
bringe,  men  hvor  en  Dekoration  fandtes  fornøden,  hvad  enten  dette  nu  var  i  et 
Gulv  eller  paa  en  stor  Vægflade.  I  Beskrivelsen  af  Ahasverus’  Palads  i  Esthers 
Bog  anføres,  at  der  imellem  Draperier  af  kostbare  hvide  og  blaa  Stoffer,  var 
anbragt  Løjbænke  af  Guld  og  Sølv,  og  disse  stod  paa  Gulve  af  Porfyr  og  hvid 
Marmor  og  Alahast  samt  Sten  af  blaa  Farve. 

Om  Ptolemæus  Philopatre  siges  der,  at  han  i  et  af  sine  Skibe  havde  en 

Salon,  som  var  smykket  med  Figurer,  der  vare  udførte  af  smaa  Sten  i  forskel¬ 
lige  Farver,  og  Tyrannen  i  Syracusa  Hiero  havde  hele  Iliaden  fremstillet  i  Mosaik 
i  Loftet  paa  sin  Galej. 

Romerne  lærte  Kunsten  af  Grækerne,  og  de  anvendte  Mosaiken  til  Gulve  i 
deres  Slotte  og  offentlige  Bygninger.  Det  siges,  at  Cæsar  endog  havde  Gulvet 
i  sit  Telt  udført  af  Mosaik.  Gulvbeklædningen  i  de  romerske  Villaer,  som  man 
i  vor  Tid  har  bragt  frem  for  Lyset,  staa  alle  endnu  i  deres  fulde  Farvepragt  og 
udmærkede  Tegning,  forestillende  Scener  fra  den  græske  og  romerske  Mytologi 
eller  Episoder  fra  Cirkus  eller  Jagt  o.  1.  (Fortsættes). 


BØGER  OG  TIDSSKRIFTER. 


Fra  Det  nordiske  Forlag  er  udgaaet  iste  Hæfte  af  Julius  Langes  udvalgte 
Skrifter.  At  anbefale  vor  store  afdøde  Kunsthistorikers  Værker  turde  være  en 
overflødig  Gerning,  især  for  dette  Tidsskrifts  Læsekreds.  Dertil  er  Julius  Lange 
for  berømt  og  godt  kendt,  og  sikkert  ville  Mange  benytte  Lejligheden  til  at 
anskaffe  det  Ypperste  af,  hvad  han  har  skrevet,  naar  det  nu  kommer  i  en  smukt 
udstyret  og  dertil  billig  Udgave.  At  denne  vil  blive  besørget  med  Omhu,  derfor 
borger  Udgivernes,  Georg  Brandes’s  og  P.  Købkes,  gode  Navne  og  nøje  Kend¬ 
skab  til  Forfatteren.  Udvalget  indledes  med  en  rigt  illustreret  Udsigt  over  Kun¬ 
stens  Historie  i  Danmark,  skrevet  1893  og  oprindeligt  optaget  i  Salmonsens 
Konversationsleksikon.  I  klar  og  koncis  Form  giver  Forf.  en  Fremstilling  af 
vor  Bygningskunst  lige  fra  den  tidligste  romanske  Periode  og  naar  alt  i  det 
foreliggende  Hæfte  til  Hetsch.  Naar  Julius  Lange  udtaler  sin  Beklagelse  af,  at 
det  ikke  blev  Harsdorff,  der  kom  til  at  lede  Fornyelsen  af  Kjøbenhavn  efter  de 
store  Ildebrande  (Christiansborgs  Brand  1794,  Stadbranden,  Bombardementet  1807), 
gaar  han  dog  for  strengt  i  Rette  med  den  daværende  Generation;  man  maa  have 
den  lovligt  undskyldt.  Thi  Harsdorff  var  allerede  død  i  1799. 

¥ 

Fra  Andr.  Schous  Boghandel  (Ludvig  Schiith)  er  følgende  sendt  os  til 
Anmeldelse : 

Dekorative  Kunst.  Oktober  1900. 

Med  dette  Hæfte  indleder  Tidsskriftet  sin  fjerde  Aargang,  og  som  man  kan 
forstaa,  er  det  Pariserudstillingen,  der  danner  Hovedmassen  af  Stoffet.  Det  lille 
Miinchener-Tidsskrift,  der  ved  sin  smukke  Udstyrelse  og  sine  gode  Afbildninger 
hurtigt  har  vundet  en  Positon  mellem  sine  mange  Konkurrenter,  lover  ogsaa 
kun  godt  for  det  nye  Aar.  Blandt  Billederne  lægger  man  særlig  Mærke  til 
Interiørerne  fra  det  østrigske  Musikværelse  paa  Udstillingen  i  Paris  og  det  en¬ 
gelske  Soveværelse  sammesteds.  Endvidere  findes  en  kort  Artikel  om  norsk 
Vævekunst  med  Gengivelser  af  Fru  Frieda  Hansens  og  Gerhard  Munthes  inter¬ 
essante  og  morsomme  Tæpper.  I  det  Hele  er  Hæftet  rigt  og  godt  forsynet  med 
Billedstof,  hvorimod  den  litterære  Del  er  noget  tilsidesat ;  dog  synes  man  her 
alligevel  at  kunne  spore  nogen  Fremgang  fra  de  tidligere  Aargange. 

FORSKELLIGT. 


Som  tidligere  meddelt,  blev  der  paa  Verdensudstillingen  i  Paris  tilkendt 
Akademisk  Arkitektforening  Guldmedaille.  Vi  bringe  hosstaaende  en  Afbildning 


af  Medaillen,  der  er  udført  af  Kunstneren  Chapelin.  Efter  hvad  vi  have  bragt 
i  Erfaring  vil  selve  Medaillen  dog  ikke  blive  uddelt,  da  den  er  meget  kostbar, 
men  enhver,  der  har  faaet  den  tildelt,  har  Ret  til  selv  at  købe  den.  Den  koster 
henved  800  Francs. 

¥ 

Konkurrencer.  1  Tyskland  og  Østerrig  er  der  til  Stadighed  Konkurrencer  nok 
for  Architekterne  at  tage  fat  paa.  Vi  nævner  her  nogle  Stykker  i  Flæng:  I  Cassel 
skal  saaledes  opføres  en  Bygning  for  det  Murhard’ske  Bibliothek,  iste  Præmie 
er  paa  3500  Mk.  I  Charloltenburg  paatænkes  et  Mindesmærke  for  Kejser  Fried¬ 
rich  III,  iste  Præmie  4000  Mk.  Dresden  skal  have  et  Raadhus,  iste  Præmie 
10,000  Mk.  DiisseldorjJ  indbyder  til  Konkurrence  om  en  Synagoge,  iste  Præmie 
3300  Mk.  Hamborg  paatænker  Opførelsen  af  en  ny  Ankomstbygning  ved  Hoved- 
banegaarden,  iste  Præmie  er  her  12,000  Mk.  Wien  ønsker  et  monumentalt 
Springvand  paa  Mozartpladsen  i  IV  Bezirk  og  udlover  som  iste  Præmie  1000  Kr., 
og  Budapest  vil  opføre  et  Dronning  Elisabeths  Monument,  hvorfor  der  udsættes 
som  iste  Præmie  ikke  mindre  end  10,000  Kr.  Endelig  har  de  mindre  tyske 
Byer  forskellige  kommunale  Bygninger  o.  1.  udbudt  til  Konkurrence,  selvfølgelig 
næsten  altid  mellem  Architekter  af  den  paagældende  Nationalitet,  men  baade  for 
ældre  og  yngre,  og  ikke  nogen  indbudt  snævrere  Kieds. 


MEDDELELSE  FRA  REDAKTIONEN. 


Redaktørens,  Architekt  K.  Arne-Petersens  Kontor  er  flyttet  til  Vestre  Boule¬ 
vard  39,  4.  Sal,  Kjøbenhavn  B.  Telefon  17524.  Ekspeditionen  er  som  hidtil  hos 
Architekt  Alfr.  Thomsen,  Helgolandsgade  5,1.  Sal,  Kjøbenhavn  B.  Telefon  5612. 


MEDDELELSER  FRA  AKADEMISK  ARCHITEKTFORENING  udkommer  den  iste  og  15de  i 
hver  Maaned. 

Abonnement  å  I  Krone  50  Øre  pr.  Kvartal  kan  tegnes  paa  alle  Postkontorer  og  i  Ekspeditionen. 
Udgiver:  AKADEMISK  ARCHITEKTFORENING. 


Redaktør:  Architekt  K. 

Avertissementsprisen  er  1 
Kr.  pr.  Kv.-Tom.  Annoncer  kan 
indsendes  under  Adresse :  Hr.  Maler 
T.  E.  Lundbye,  Indnstribygn.,  B. 


ARNE-PETERSEN,  Kontor  Vester  Boulevard  39  4.  B.  Telf.  17524. 


Abonnementsprisen  er  1  Krone 
50  Øre  pr.  Kvartal  med  Tillæg 
af  12  Øre  Porto  for  udenbys 
boende  Abonnenter. 


Ekspeditionens  Kontor  er 
i  Helgolandsgade  .s  Kjø¬ 
benhavn  B.  Telf.  5612. 

KJØBENHAVN 

D.  I.  NOVEMBER  1900 

3.  Aargang  Ns  3 


EN  BYGNING  AF  HARSDORFF  I  TRONDFIJEM. 

Af  Pi-i.  Weilbacfi. 


Kathedralskolen  i  Trondhjem  havde  i  1702  faaet  en  ny  Bygning  ved 
det  nordvestlige  Hjørne  af  den  til  den  berømte  Trondhjems  Dom¬ 
kirke  hørende  Kirkegaard  Denne  Bygning,  som  nærmest  opførtes  ved 
frivillige  Bidrag,  brændte  allerede  1708  ved  en  stor  Ildebrand,  der  øde¬ 
lagde  næsten  hele  Byen,  hvis  Huse  dengang  saa  godt  som  alle  var  af 
Træ.  Da  hele  Byen  var  brandlidt,  kunde  man  ikke  gøre  mindste  Regning 
paa  frivillige  Ofre,  og  man  modtog  derfor  med  Tak  daværende  Biskop, 
Dr.  Peder  Krogs  tilsyneladende  saa  ædelmodige  Tilbud,  at  ville  overtage 
Lektors  Forretninger  ved  Skolen  uden  Godtgørelse,  og  for  de  dette  Em¬ 
bede  tillagte  Midler  opføre  en  ny  Skolebygning.  Af  Giessing  (»Jubel¬ 
lærere«,  II.  D.)  kaldes  denne  Bygning  »Biskop  Krogs  Æresstøtte«;  men 
den  følgende  Lektor,  v.  Westen,  var  af  en  ganske  anden  Mening;  han 
siger  om  Krog,  at  »han  kom  aldrig  paa  Lektorium«  og  at  »hvem  der  har 
set  1  rondhjems  latinske  Skole  lignende  en  Heste-Stald,  maa  tilstaa,  at  4  å  5 
slige  elendige  Bygninger  kunde  opsættes  af  benævnte  tvende  Embeders 


KATHEDRALSKOLEN 
I  TRONDHJEM. 

BYGGET  EFTER 
HARSDORFFS  TEGNINGER. 


Indkomst«.  Fra  anden  Side  stadfæstes  det  ogsaa,  at  den  var  saa  slet 
bygget,  at  den  efter  kort  Tids  Forløb  behøvede  aarlige  Reparationer,  og 
saa  lille,  at  den  i  1761  trængte  til  Udvidelse  og  i  1773  var  faldefærdig. 

Allerede  i  1761  var  en  ny  Skolebygning  paa  Tale,  men  i  1773  var 
den  gamle  Bygning  »hel  skræksom  for  Skolens  Lærere«,  saa  at  den  kon¬ 
stituerede  Biskop,  M.  F.  Bang,  skrev  til  Kancelliet  i  Kjøbenhavn  om  Nød¬ 
vendigheden  af  en  ny  og  større  Skolebygning  paa  et  andet  Sted.  Da 
hverken  Skolen  selv  eller  Byens  Kirker  havde  Penge  til  et  saadant  Fore¬ 
tagende,  som  dog  fra  først  af  kun  blev  anslaaet  til  at  skulle  koste  7  a 
8000  Rdl.,  havde  Biskoppen  henledet  Opmærksomheden  paa  et  Tilskud 
fra  de  store  Angellske  Stiftelser,  og  Stiftsbefalingsmanden,  v.  Osten,  gik 
ind  paa  Tanken,  saaledes  at  begge  i  Forening  i  1774  skrev  en  Forestilling 
til  Kancelliet  baade  om  Indkøb  af  en  anden  Grund  til  Skolen  og  om  en 
grundmuret  Bygning,  hvortil  man  mente  af  en  vis  Del  af  de  Angellske 
Stifteisers  Renter  i  Løbet  af  6  Aar  at  kunne  tilvejebringe  18  a  20,000  Rdl. 
Det  kgl.  norske  Videnskabers  Selskab  i  Trondhjem,  som  hidtil  havde 
savnet  Plads  til  sine  Møder,  sit  Bibliothek  og  sine  Samlinger,  kunde  da 
faa  dette  Savn  afhjulpet,  ved  at  det  andet  Stokværk  i  den  nye  Bygning 
stilledes  til  Selskabets  Raadighed.  Ved  kgl.  Reskript  af  21.  April  1774 
bevilgedes  dette  Forslag,  og  en  ny  Grund  blev  købt. 

I  Trondhjem  levede  den  Gang  en  Mand,  hvis  gode  Ævner  førte  ham 
ind  i  Virksomheder,  der  kun  under  provinsielle  Forhold  kunne  tænkes 
forenede.  Han  var  tyskfødt,  men  blev  af  sin  Fader  sendt  til  Kjøbenhavn 
for  der  at  fuldende  sine  musikalske  Studier,  blev  26  Aar  gammel  Stads¬ 
musikant  i  Trondhjem  og  Organist  ved  Domkirken,  og  gjorde  sig  meget 
yndet  baade  som  Orgelspiller,  Musiklærer  og  Komponist.  I  noget  ældre 
Alder  studerede  han  paa  egen  Haand  Mekanik  og  Mathematik,  Musik- 
theori  og  Meteorologi.  Han  kunde  lave  fysiske  og  musikalske  Instru¬ 
menter,  opfandt  en  Monokord  og  skrev  i  Videnskabernes  Selskabs  Skrifter 
om  »Tonometri«.  Han  var  Landmaaler  og  Korttegner  og  fik  endelig 
Ansættelse  som  »Oberbrandmester«,  vel  nærmest  svarende  til  Branddirektør. 
I  denne  Stilling  blev  han  valgt  til  at  være  den  nye  Skolebygnings  Archi- 
tekt  og  udførte  1775  et  Projekt,  der  blev  sendt  til  Kjøbenhavn  til  God¬ 
kendelse.  Han  hed  Johan  Daniel  Berlin,  og  døde  1787,  7 6  Aar  gammel. 

Imidlertid  havde  der  været  andre  Vanskeligheder  i  denne  Sag.  For¬ 
standeren  for  de  Angellske  Stiftelser  kæmpede  som  en  Løve  for  at  ind¬ 
skrænke  Anvendelsen  af  Fondens  Midler  til  det  mindst  mulige  og  frem¬ 
hævede  derfor  atter  de  i  hans  Øjne  ønskelige  Fordele  ved  en  Bygning  af 
Træ  i  Stedet  for  af  Grundmur,  da  en  saadan  var  lunere  og  paa  den  valgte 
Grund  ikke  mere  udsat  for  Brandfare  end  en  Stenbygning.  Tilmed  kunde 

en  Træbygning  opføres  billigere  af  Stadens  egne  Tømrere  og  Snedkere, 
medens  det  til  Grundmur  var  nødvendigt  at  forskrive  Murmestre  m.  fl. 
andenstedsfra.  Biskoppen  og  Stiftsbefalingsmanden  fastholdt  derimod  Tan¬ 
ken  om  Anvendelsen  af  Mursten  som  det  solideste  og  mest  passende  for 
en  monumental  Bygning. 

Berlins  Tegninger  blev  afgivne  til  Professor  Harsdorfts  bygningskyn¬ 
dige  Erklæring.  Desto  værre  have  disse  Tegninger  hidtil  hverken  kunnet 
findes  i  Kjøbenhavn  eller  i  Trondhjem.  I  Harsdorffs  Erklæring  om  Pro- 
jektet  anker  han  over,  at  Skillerummene  saa  vel  som  en  aaben  Kolonnade 
ud  til  Gaarden  ere  tænkte  udførte  af  Træ,  og  at  Skorstensrørene  —  rime¬ 
ligvis  som  Følge  heraf  —  ere  anlagte  i  Hovedmuren.  Om  den  vigtigste 
Side  af  Sagen,  det  kunstneriske  Præg,  som  Bygningen  skulde  have,  siger 
han  kun,  at  »de  architektoniske  Proportioner  ikke  ere  iagttagne«.  Denne 
Erklæring  blev  sendt  til  Trondhjem  og  der  forelagt  Oberbrandmesteren, 
der  billigvis  fandt,  at  hans  Tegning  »af  uvæsentlige  Grunde«  ej  var  bleven 
bifaldet.  Derimod  var  Kancelliet  af  den  Mening,  at  HarsdorfF  skulde  ud¬ 
føre  et  nyt  Projekt,  hvis  Byggesum  dog  ikke  maatte  overskride  20,000  Rdl. 
Det  af  Kunstneren  udførte  Udkast,  som  bevares  ved  Skolen  i  Trondhjem, 
og  som  her  er  gengivet,  viser,  hvilken  smuk  kunstnerisk  Virkning  Hars- 
dorfl  formaaede  at  opnaa  med  forholdsvis  faa  Midler.  De  lidt  fremsprin- 

gende  tofags  Endepartier,  det  ligeledes  lidt  fremspringende  trefags  Midt¬ 
parti  med  Frontespice,  der  markerede  Underbygningen  for  det  anselige 
Taarn,  som  var  bestemt  til  astronomiske  Observationer,  rimeligvis  i  Viden¬ 
skabernes  Selskabs  Tjeneste,  den  smukt  hvælvede  Port  med  store  Nicher  ved 
Siden,  gav  den  næsten  80  Alen  lange  Forside  det  monumentale  og  kunst¬ 
nerisk  anselige  Præg,  man  havde  ønsket.  For  øvrigt  var  der  kun  den 
sparsomste  Anvendelse  af  dekorativ  Udstyrelse  med  Undtagelse  af  Legat- 

stifteren  Th.  Angells  store  Medaillonportræt  i  Gavlspidsen.  Endog  i  den 
store  og  luftige  Trappehal  havde  Kunstneren  givet  Afkald  paa  den  ejen¬ 
dommelige  Søjleopstilling,  hvormed  han  selv  (og  hans  Elever)  næsten 
altid  fremhævede  Indgangen  fra  Porten  til  Trappen  (se  hans  egen  Gaard, 
Peschiers  Gaard  m.  fh).  Ikke  desto  mindre  lød  Overslaget  paa  30,710  Rdl. 
84  Sk.,  uagtet  Fundamentering,  Kælder  og  en  Del  allerede  indkøbt  Tøm¬ 
mer  ikke  heri  var  medregnet.  Der  tilføjes,  at  han  for  Sammenligningens 
Skyld  har  udført  sit  Projekt  efter  samme  Maalestok  som  Berlins  var,  og 
at  dette,  hvis  Bygningen  skulde  opføres  forsvarlig,  vilde  blive  kostbarere 
end  Harsdorffs.  Fra  Autoriteterne  i  Trondhjem,  navnlig  fra  Stiftsbefalings¬ 
manden,  rettedes  der  stærke  Indvendinger  mod  et  Projekt,  som  i  saa  høj 
Grad  overskred  den  fastsatte  Sum;  han  gentog  Ønsket  om  at  faa  Byg¬ 
ningen  af  Træ  og  uden  det  astronomiske  Taarn.  Biskoppen  holdt  vel  paa 
Murstensbygningen,  hvortil  en  Del  Materialier  alt  var  indkøbt,  men  synes 
at  have  billiget,  at  Taarnet  bortfaldt.  Ved  kgl.  Reskript  af  21.  Januar  1778 
blev  det  slaaet  fast,  »at  det  skal  have  sit  Forblivende  i  Henseende  til  Sko¬ 
lens  Bygning  af  Sten,  dog  at  det  sker  med  al  mulig  Menage  og  uden  astro¬ 
nomisk  Taarn  derved  at  opføre,  samt  at  det  dertil  med  bemeldte  Bevil- 

gelse  ej  overskrides.«  Harsdorff  fik  Ordre  til  at  gøre  nye  Tegninger,  der 
som  Følge  heraf  faldt  adskillig  tarveligere  ud,  saaledes  som  de  gengivne 
Billeder  udviser.  Midtpartiet  uden  Taarn  og  uden  Gavlspids  fik  nu  lem 
Fag  baade  paa  første  Sal  og  i  Stuen,  hvor  dog  det  midterste  Fag  dannede 
Indgangsporten  ligesom  paa  den  første  Tegning;  de  fremspringende  Ende¬ 
partier  ere  udeladte,  og  Sidefløjene  ere  hver  paa  syv  Fag;  en  Attike  over 
Midtpartiet  skulde  have  baaret  Indskriften,  men  den  blev  ikke  tagen  med 
ved  Opførelsen,  idet  Indskriften  sattes  ned  paa  selve  Muren.  Den  Side  25 
vedføjede  Afbildning  efter  den  virkelige  Bygning  viser  maaske  bedre  end 
Tegningen,  hvor  godt  den  i  al  sin  Simpelhed  tager  sig  ud.  Ligesom 
andre  Borgerhuse  fra  Kunstnerens  Haand  viser  den,  at  han  var  Arehitekt 
af  Guds  Naade,  som  forstod  at  frembringe  kunstnerisk  Virkning  ved  det 
rhytmiske  Forhold  mellem  de  enkelte  Dele,  uden  at  nogen  rig  og  selv¬ 
stændig  optrædende  Udsmykning  var  nødvendig  for  at  opnaa  en  mere 
malerisk  eller  plastisk  end  sand  architektonisk  Virkning.  Da  Udførelsen 
af  disse  Tegninger  efter  Kunstnerens  Mening  var  hans  Embede  uvedkom¬ 
mende,  ønskede  han  en  »passelig«  Belønning.  Denne  Opfattelse  blev 
ogsaa  tiltraadt  af  Autoriteterne  i  Trondhjem,  for  saa  vidt  som  den  store 
og  for  sin  Tid  ualmindelig  aandfulde  Kunstner  under  15.  April  1778  fik 
500  Rdl.  d.  C.  (omtr.  1500  Kr.)  udbetalt  for  sit  Arbejde  og  sine  »anvendte 
Omkostninger«. 

Bygningen  opførtes  nu,  uden  Kunstnerens  Medvirkning,  saa  nogen¬ 
ledes  efter  de  opsendte  Tegninger  i  Løbet  af  de  følgende  8  Aar,  saaledes 
at  den,  som  det  synes,  stod  færdig  i  Høsten  1786.  Trods  al  anvendt 
Sparsommelighed  havde  den  dog  kostet  27,240  Rdl.,  hvoraf  de  3000  Rdl. 
var  et  Laan  hos  den  samme  Stiftelse,  af  hvis  Midler  de  øvrige  Penge  var 
tilskudte.  Men  dette  Laan  blev  ved  kgl.  Reskript  eftergivet  Skolen.  Den 
29.  Januar  1787,  paa  Kong  Christian  VILs  Fødselsdag,  indviedes  den  nye 
Bygning  med  Sang  og  en  smuk  og  grundig  Tale  af  Stiftsprovst,  Dr. 
Hagerup.  Først  Aaret  efter,  paa  samme  Dag,  indviedes  Videnskabernes 
Selskabs  Lokaler  paa  første  Sal. 

Hvor  højt  dette  Værk  end  er  bleven  skattet  i  det  sidste  Hundredaar, 
baade  formedelst  dets  noble,  smagfulde  Ydre,  dets  ualmindelige  Soliditet 
og  Lokalernes  for  de  Tider  usædvanlige  Rummelighed,  var  dette  dog 
langtfra  Tilfældet  fra  først  af.  Man  knurrede  saa  jævnlig  over  Bygningens 
Kostbarhed  og  mente,  at  meget  kunde  være  sparet,  fordi  de  høje  og  luf¬ 
tige  Rum  holdtes  for  at  være  en  Ulempe  i  den  kolde  Vintertid.  Endnu 
i  1807  vender  en  Indsender  i  »Nyeste  Skilderi«  tilbage  til  den  gamle  For¬ 
dring  om,  at  Bygningen  burde  have  været  af  Træ,  som  vilde  have  været 
lettere  at  opvarme.  »Jeg  beklager  Lærere  og  Disciple,  som  maa  fryse  i 

de  9  Alen  høje  Værelser.«  Sandheden  er,  at  Værelserne  ere  61/ 2  Alen,  en 
Højde,  som  næppe  kunde  være  mindre  i  en  Bygning  med  Sale  paa  12, 
14,  ja,  indtil  28  Alens  Længde.  Det  synes  ogsaa,  som  om  der  ved  en 
Mængde  Kakkelovne  af  den  Tids  tykke  Støbejærnsplader  har  været  sørget 
ret  godt  for  Muligheden  af  de  store  Rums  tilstrækkelige  Opvarmning. 

Senere  Forfattere  regne  ogsaa  Harsdorffs  Værk  for  en  af  Trondhjems 
Prydelser  og  finde,  »at  med  Sandhed  og  Rette  bærer  denne  Bygning  derfor 
sin  Indskrift:  Monumentum  pielatis  Thomæ  Angeli«,  til  Minde  om  den  Vel¬ 
gører,  ved  hvis  efterladte  Midler  dette  Værk  kunde  rejses. 

(Fotogr.' efter  de  originale  Tegninger;  om  Trondhjems  Kathedralskole  ved  Overlærer 
H.  H.  Muller,  i  Indbydelsesskrift  for  1857;  Trondhjem  i  Fortid  og  Nutid,  997 — 1897, 
Florten  1897;  Meddelelser  fra  Stiftsarkivar  Koren  i  Trondhjem;  Undersøgelser  i  Rigsarkivet 
i  Kjøbenhavn.) 


KONKURRENCEN  OM  »DANMARK« S  BYGNING. 


om  tidligere  bebudet  her  i  Tidsskriftet  bringes  omstaaende  Gengivelser 


af  d’Hrr.  Plesners  og  Varmings  Projekter.  Idet  vi  i  øvrigt  henvise 
til  Artiklerne  om  denne  Konkurrence  i  Hæfterne  for  iste  September  og 
iste  Oktober  d.  A.,  skal  vi  blot  —  paa  given  Foranledning  —  gøre  op¬ 
mærksom  paa,  at  der  med  det  i  Redaktionsanmærkningen  Pag.  8  nævnte 
Byggeudvalg  maa  forstaaes  Bedømmelsesudvalget. 


ACETYLEN. 


Centralvarme  og  Centralbelysning  er  Fordringer,  som  ofte  stilles  til  en  mo¬ 
derne  Bolig. 

Medens  Spørgsmaalet  om  Centralvarme  altid  kun  er  et  Pengespørgsmaal, 
som  man  endda  ved  store  Bygninger  kommer  let  ud  over,  lægger  der  sig  under¬ 
tiden  anderledes  Hindringer  i  Vejen  for  Centralbelysningen.  Ikke  i  de  store  Byer, 
hvor  man  kun  har  at  vælge  mellem  Gassen  og  det  elektriske  Lys;  men  ude  i 
Villakvartererne,  i  »Kolonierne«,  hvo’rhen  ikke  engang  Gasrørene  rækker,  og  paa 
Gaardene  ude  i  Landet,  hvor  Belysningsspørgsmaalet  hidtil  har  været  Architekten 
ganske  uvedkommende. 

1  de  senere  Aar  er  der  dog  sket  en  Forandring  heri,  ved  Acetylenets 
Fremkomst. 

Acetylengassen  er  en  Bestanddel  af  den  almindelige  Gas;  det  er  den  Del 
deraf,  som  indeholder  mest  Kulstof,  og  som  derfor  udvikler  mest  Lys  ved  sin 
Forbrænding.  Dens  Fremstilling  er  yderst  simpel,  idet  den  dannes,  naar  man 
kommer  Kalcium  Carbid  i  Vand.  Carbidens  Kul  og  Vandets  Brint  danner  da 
Acetylen,  medens  Carbidens  Kalk  med  Vandets  Ilt  danner  et  Bundfald.  Carbiden 


er  rigtignok  ikke  saa  let  fremstillet:  Kalken  og  Kullet  forener  sig  kun  ved  en 
meget  høj  Varmegrad,  den  Varmegrad,  som  findes  i  det  elektriske  Lys.  Men 
denne  Proces  foregaar  i  Fabrikerne  og  vedkommer  ikke  Carbidens  Anvendelse. 

Kalcium-Carbid  er  et  hvidt,  meget  haardt  Stof;  de  enkelte  Stykker  kan  være 
fra  en  Ærts  Størrelse  til  et  Par  Tommer,  alt  efter  Anvendelsen;  og  det  maa  op¬ 
bevares  i  lufttætte  Beholdere,  da  det  ellers  danner  Gas  med  Luftens  Fugtighed. 

Et  Acetylengas- Anlæg  bestaar  af  følgende  Dele  :  Gasudvikleren,  Gasbeholderen, 
Renseren,  Rørene  og  Lamperne. 

Gasudvikleren  er  en  Beholder  med  Vand,  hvori  Carbiden  falder  ned.  Man 
har  tidligere  ladet  Vandet  dryppe  paa  Carbiden.  Men  Gassen  udvikles  da  med 
en  meget  høj  Temperatur;  den  faar  ikke  den  rette  kemiske  Sammensætning  og 
kan  blive  eksploderende.  Princippet  anvendes  dog  endnu  i  meget  srnaa  Gas¬ 
værker,  som  Cyclelygter.  —  Carbiden  falder  altsaa  i  Vand.  Man  har  eksperimen¬ 
teret  meget  med  Apparater,  som  kunde  besørge  dette  automatisk,  og  utallige 
Patenter  er  blevet  udtagne  paa  de  forskelligste  Konstruktioner.  De  fleste  har 

været  værdiløse,  og  af  de  faa  brugbare  synes  det  af  den  danske  Ingeniør  Høff- 
ding  i  St.  Petersborg  opfundne  Apparat  at  være  det  bedste.  Det  er  her  selve 
Gasklokken,  som  besørger  Reguleringen.  Naar  Klokken  nemlig  bliver  tom  og 
derfor  synker,  trækker  den  i  en  Snor;  derved  falder  der  noget  Carbid  i  Vandet, 
Gassen  udvikles,  og  Klokken  fyldes  atter.  Gassen  passerer  nu  et  Par  smaa  Be¬ 
holdere,  hvori  den  renses  for  ildelugtende  Stoffer  (Fosfor)  og  tørres,  og  gaar  saa 
ud  i  Gasrørene. 

Rørledningerne  for  Acetylengas  er  ganske  de  samme  som  for  almindelig 
Gas ;  kun  anvender  man  tyndere  Rør.  Da  nemlig  Acetylenen  lyser  meget  stær¬ 
kere  end  Gas,  bruges  der  mindre  deraf;  det  er  af  denne  Grund,  at  Rørene  kunne 
være  tyndere. 

Brænderne  ligne  ogsaa  de  sædvanlige  Gasbrændere;  men  Aabningen  i  dem 
er  ganske  lille,  svarende  til  det  lille  Forbrug.  Gassen  brænder  meget  rolig,  uden 
nogen  Flimren,  og  med  en  hvid  Flamme,  der  kommer  Sollysets  Farve  nærmere 
end  noget  andet  Lys.  Brændernes  Størrelse  lader  sig  variere  meget  stærkt;  man 
kan  paa  den  samme  Ledning  have  ganske  smaa  Blus  og  meget  store,  som  en 
elektrisk  Buelampe. 

Man  indvender  forskellige  Ting  mod  Acetylengassen: 

For  det  Første,  at  den  kan  eksplodere.  Det  er  dog  kun  ved  de  irrationelt 
konstruerede  Apparater,  at  dette  kan  ske.  Acetylenen  er  jo  en  Hovedbestanddel 
af  almindelig  Gas  og  er  ikke  mere  eksploderende  end  denne.  Dernæst,  at  den 
urene  Gas  lugter  meget  ilde.  Men  den  rensede  Acetylen  lugter  ikke  mere  end 
almindelig  Gas,  og  denne  Lugt  maa  ikke  betragtes  som  en  Ulempe.  Der  vilde 
ske  mange  flere  Ulykkestilfælde  ved  Gas,  naar  den  ikke  lugtede;  og  man  til¬ 
sætter  netop  derfor  stærkt  lugtende  Stoffer  til  den  saakaldte  Vandgas,  en  lugtfri, 
men  meget  giftig  (Kulilte)  Gasart,  som  anvendes  en  Del  i  Udlandet.  Forsøg 
med  Planter  og  Dyr  har  vist,  at  disse  bedre  taaler  Acetylenen  end  den  alminde- 
lige  Gas.  Da  desuden  Forbruget  er  ringere,  udvikles  der  ved  Forbrændingen 
mindre  Kulsyre,  hvad  der  jo  ogsaa  har  sin  Betydning  i  beboede  Værelser. 

Bekostningen  ved  et  Acetylenanlæg  er  ikke  stor,  mindst  naturligvis,  hvor 
mange  Huse  skulle  oplyses,  men  slet  ikke  uoverkommelig  for  en  enkelt  Villa. 
Det  daglige  Forbrug  er  kun  lidet  dyrere  end  Petroleum,  omtrent  som  Auers 
Gasbrændere;  men  der  er  ingen  Udgifter  til  Lampeglas  eller  Glødenæt.  Car- 
bidens  Pris  synker  desuden  stadig,  da  Fremstillingsmaaden  forbedres  og  der  op¬ 
rettes  flere  Fabriker;  disse  benytter  alle  Vandkraft  til  Fremstillingen,  og  dette  er 
vistnok  endnu  den  eneste  Maade,  hvorpaa  Vandfaldenes  Arbejde  opspares  og 
forsendes. 

Acetylenlysets  Egenskaber  gør  det  altsaa  anvendeligt  i  mange  Tilfælde. 
Saaledes  f.  Eks.  i  Villabyer,  hvor  en  Mand  med  nogle  Timers  Arbejde  om  Ugen 
kan  forsyne  flere  Hundrede  Huse  med  Lys;  i  den  enkelte  større  Villa,  hvor 
Arbejdet  med  Acetylenapparatet  er  for  intet  at  regne  mod  Renholdelse  og  For- 
syning  af  en  halv  Snes  Petroleumslamper;  paa  Jærnbanestationer  og  Floteller, 
hvor  der  intet  Gasværk  findes,  o.  s.  v. 

Og  efter  Udlandets  Erfaringer  at  dømme  vil  Acetylenen  ogsaa  hos  os  snart 
faa  stor  Anvendelse. 


MOSAIK  SOM  SELVSTÆNDIG  KUNST. 


(Fortsættelse). 


Tre  hundrede  Aar  efter  Kristi  Fødsel  blev  Kristendommen  —  takket  være  Kej¬ 
ser  Konstantin  —  en  anerkendt  Magt  i  Staten,  og  den  forstod  at  benytte 
Mosaiken  i  sin  Tjeneste.  Som  naturligt  var  fulgte  den  i  Fremstillingen  først  de 
hedenske  Traditioner,  idet  den  indlagde  symbolsk  Betydning  i  de  forskellige  Frem¬ 
stillinger,  som  tidligere  særlig  havde  været  helliget  Bacchus.  Men  snart  brød  den 
sin  egen  Vej,  og  allerede  ved  Slutningen  af  det  fjerde  Aarhundrede  fandtes  der 
i  Katakomber  og  Kirker  Fremstillinger  af  ren  kristelig  Karakter. 

Det  bedste  af  disse  kristelige  Mosaiker  er  det  som  findes  i  Kirken  St.  Pruden- 
tiana  i  Rom.  Det  er  udført  i  det  fjerde  Aarhundrede,  men  er  øjensynlig  restau¬ 
reret  langt  senere.  Paa  dette  ses  Kristus  siddende,  rigt  draperet,  paa  Tronen  og 
omgivet  af  to  Rækker  af  tilbedende  Figurer.  De  to  Martyrersker  Prudentiana 
og  Prassidia  holde  Kroner  over  Hovederne  paa  St.  Peder  og  St.  Poul.  Over 
Kristusfiguren  er  rejst  et  højt  Kors,  og  paa  begge  Sider  af  dette  er  Billedets  Bag¬ 
grund  optaget  af  pragtfulde  Bygninger,  medens  Himmelen  er  tæt  dækket  med 
Skyer,  fra  hvilke  de  fire  Evangelisttegn  træder  frem.  Skaberen  af  denne  Mosaik 
var  forud  for  sin  Tid;  hans  Figurer  ere  grupperende  perspektivisk,  Ansigterne 
vise  forskelligt  Udtryk,  Hovederne,  der  ere  smukt  formede,  ere  af  romansk 
Type,  og  Draperierne  synes  at  være  efter  antik  Mønster.  Efter  at  Kristen¬ 
dommen  engang  havde  antaget  Mosaiken  i  sin  Tjeneste,  bragte  den  snart  denne 
Kunst  ud  over  alle  Dele  af  den  civiliserede  Verden.  Ved  Udgangen  af  det  femte 
Aarhundrede  var  det  ikke  alene  Kirkevæggene  i  Italien,  som  bar  disse  Prydelser, 
men  ogsaa  i  Konstantinopel,  i  Thessalonica  og  i  Frankrig  straalede  Væggene  nu 
i  Guld  og  Farver.  I  Ravenna  naaede  imidlertid  Kunsten  sin  fulde  Højde  i  denne 
Periode.  Der  lod  Kejserinde  Galla  Placidia  sin  Gemals  Mausoleum  og  Bap- 
tisteriet  indvendig  smykke  med  prægtige  Mosaikfremstillinger ;  og  her  anvendtes 
den  blaa  Baggrund,  som  Raphael,  Aarhundreder  senere,  benyttede  i  den  eneste 
Mosaik,  han  tegnede;  den  er  paa  engang  rolig  og  pragtfuld,  og  sætter  Kunst¬ 
neren  istand  til  at  anvende  Guld  med  stor  Frihed  i  Figurernes  Klædninger.  Ra 
venna  vedblev  endnu  i  det  sjette  Aarhundrede,  trods  Krige  og  Regeringsomvælt¬ 
ninger,  at  være  et  Centrum  for  Mosaikkunsten.  Syv  hundrede  Aar  efter  foretog 
Giotto  en  Rejse  dertil,  og  det  fortælles,  at  han  her  fandt  Typen  til  sin  Judas, 
som  giver  Frelseren  Forræderkysset,  i  den  tyklæbede  Skikkelse  paa  en  af  Mo- 
saikerne  i  Kirken  St.  Apollinare  Nuovo,  der  er  bygget  og  dekoreret  under  Theo- 
doric  den  Store.  Vel  kendt  er  Kristusfiguren  fra  Kirken  St.  Vitale,  som  blev 
indviet  under  Justinian.  Det  er  i  Virkeligheden  en  af  de  bedste  Fremstillinger 
af  den  tidlige  Opfattelse  af  Kristustypen,  den  viser  ham  som  en  skægløs  Yngling 
med  et  sværmerisk  Udtryk  i  Ansigtet,  der  langt  fra  ligner  den  senere  Middel¬ 
alders  skæggede,  strenge  Kristusansigter. 

1  Rom  var  Dekadancen  imidlertid  i  fuld  Gang.  Perspektiven  var  gaaet  al 
Brug,  ligesom  ogsaa  Sansen  for  Symmetri  og  Harmoni  tabte  sig.  Der  blev  kun 
tilbage  en  halvbarbarisk  Kærlighed  til  stærke  Farver.  I  seks  sørgelige  Aarhun¬ 
dreder  blev  det  saaledes  ved,  indtil  endelig,  under  Pave  Innocent  II  (113° — 
1143),  en  ny  Periode  begyndte.  Rom  rev  sig  ud  af  den  Sløvhed,  hvori  den 
var  nedsunken  og  begyndte  atter  engang  at  frembringe  Mosaik  af  virkelig  Kunst- 

værd;  og  da  Begyndelsen  først  var  gjort,  skred  Genopvækkelsen  hurtigt  frem. 
Det  trettende  Aarhundrede  opviser  en  Mængde  Frembringelser  paa  dette  Omraade 
i  alle  Italiens  Hovedbyer. 

Fra  Rom  og  Venedig  gik  Kunsten  til  Florens,  hvor  det  blev  bestemt  at 
dekorere  Baptisteriet  med  Mosaik.  Andrea  Tafi,  hvem  Kuppelens  Dekorering- 
var  betroet,  drog  til  Venedig  for  at  studere  Kunsten  hos  de  græske  Arbejdere, 
som  vare  beskæftigede  ved  St.  Markuskirken.  Han  havde  ved  sin  Hjemkomst 
en  Græker  med  sig  ved  Navn  Apolonius,  og  sammen  med  Gaddo  Gaddi  ud¬ 
førte  disse  to  nu  den  store  Kuppeldekoration,  forestillende  Dommedag.  Farverne 
i  dette  Arbejde  ere  meget  rige  og  pragtfulde,  men  den  tætte  Sammenpakning  af 
Figurer  røber  en  sørgelig  Mangel  paa  architektonisk  Smag;  Figurerne  selv  ere 
kantede  og  grimme,  og  Draperierne  stive  og  kedelige.  Gaddo  Gaddi  fik  selv 
Øje  for  disse  Fejl,  og  da  han  skulde  udføre  Profetfigurerne  under  Baptisteriets 
Vinduer,  forsøgte  han  at  overvinde  dem.  Hans  Mesterværk  i  Florens  er  dog 
Mosaiken,  som  han  udførte  over  Kathedralens  Hoveddør  og  som  forestiller  Jomfru 
Marias  Kroning;  denne  Komposition,  som  vel  i  sine  Sidepartier  har  nogle  af 
Kunstnernes  tidligere  Mangler  at  opvise,  besidder  navnlig  i  Hovedfigurerne  en 
Skønhed  og  en  Farvesammenstilling,  som  nærmer  sig  til  Fuldkommenhed. 

Gaddo  Gaddi  blev  senere  kaldet  til  Rom,  hvor  Franciskaner-Munken  Jacobus 
Torriti,  som  han  kaldte  sig  selv,  var  død,  medens  han  arbejdede  paa  sit  Hoved¬ 
værk,  Dekorationen  i  Laterankirken.  Torriti  maa  nærmest  betragtes  som  den 
sidste  Mosaikkunstner  af  den  gamle  Skole.  For  ham  var  Mosaiken  endnu  en 
uafhængig  Kunst,  som  dog  rnaatte  holdes  i  Harmoni  med  den  omgivende  Archi- 
tektur.  Størrelsen  af  hans  Figurer  staar  derfor  i  et  godt  Forhold  til  Bygningen, 
de  træde  frem  fra  Baggrunden,  de  ere  plastiske,  men  aldrig  stive,  Draperierne 
ere  bløde  og  Farverne  klare.  De,  som  fortsatte  Arbejdet  efter  ham,  og  her¬ 
imellem  Gaddo  Gaddi,  viste  fra  nu  af  Tilbagegang;  de  begyndte  at  fortabe  sig 
i  Detaillerne  og  frembragte  en  Række  Billeder,  der  snarere  vare  Imitationer  af 
Giotto  end  selvstændige  Kompositioner.  Denne  Retning  blev  fulgt  i  det  følgende 
Aarhundrede,  da  Malerne  i  den  tidlige  Renæssance  ivrigt  beskæftigede  sig  med 
Mosaik ;  men  for  at  finde  Maleriets  virkelige  Indflydelse  paa  Mosaiken,  skal  man 
ikke  søge  i  Rom  eller  Florens,  men  derimod  i  Venedig,  i  St.  Markuskirken. 


FORENINGSMEDDELELSER. 

GENERALFORSAMLING 
afholdes  Fredag  den  30.  November  1900. 

Dagsorden  ifølge  Lovenes  §  j; 

Af  Bestyrelsen  afgaar  efter  Tur  d’Hrr.  F.  Bøttger, 
Magdahl  Nielsen,  K.  Varming  og  Kyhnell,  samt  ved  Lod¬ 
trækning  Alfr.  Thomsen. 

De  tre  førstnævnte  ønske  ikke  Genvalg. 

hver  Maaned. 

KJ  0  BEN  HAVN 

D.  I  5.  NOVEMBER  I  900 

3.  Aargang  N2  4 


RADSTED  KIRKE. 


Under  et  heftigt  Uvejr,  der  den  2den  Decem¬ 
ber  1898  rasede  over  Lolland,  slog  Lynet 
ned  i  Radsted  Kirke.  En  Del  af  Taget  over  Kir¬ 
kens  Skib  antændtes,  Taget  med  de  fire  med 
Sandstens-Ornamenter,  Vaabenskjolde,  Figurer,  Ge¬ 
simser  og  Baand  prydede  Gavle  paa  Palle  Rosen- 
krantz’s  Kapel  blev  delvis  ødelagt,  og  Kirkespiret 
brændte  fuldstændigt  ned 

Det  smukke  Spir  var  opført  Aar  1621  af  Palle 
Rosenkrantz’s  Hustru,  Fru  Elisabeth  Rosensparre, 
samtidigt  med,  at  Taarnet  blev  forhøjet,  saaledes 
som  det  fremgaar  af  en  Sandstenstavle  over  Kir¬ 
kens  Indgang,  og  samme  Aar  som  Vaabenhuset 
paa  Sydsiden  af  Kirken  opførtes.  Spiret  bestod 
at  en  nedre  Kuppel,  der  hvilede  paa  Taarnmuren 
og  sluttede  med  en  Lanterne,  en  Platform,  om¬ 
given  af  16  Piller,  der  igen  bar  en  mindre,  løg¬ 
formet  Kuppel,  som  løb  op  i  en  Spids.  Højden 
var  omtrent  87  å  88  Alen. 

Det  blev  overdraget  Architekt  Glahn  i  Ny¬ 
købing  p.  F.  at  genopbygge  de  ødelagte  Dele  af 
Kirken.  Som  Vejledning  for  Opførelsen  af  Spiret 
i  saa  vidt  muligt  samme  Form  som  den  tidligere 
ARCg™  fotelaa  nogle  Fotografier;  under  Udarbejdelsen  af 
Tegningerne  viste  det  sig  at  være  særligt  vanske¬ 
ligt  at  finde  de  rigtige  Linier  derefter.  Endvidere  var  der  nogle  Opmaa- 
lingstegninger  af  afdøde  Professor  Ove  Petersen,  som  dog  ikke  vare  fuld¬ 
stændige  nok.  Det  var  derfor  først  efter  at  have  prøvet  sig  frem  med  7 
torskellige  Modeller,  at  Architekt  Glahn  naaede  saa  vidt  henimod  det  op¬ 
rindelige,  at  der  kunde  begyndes  paa  den  større  Arbejdsmodel. 


MODEL  AF 
KIRKESPIRET. 

Efter  den  store  Lock-outs  Slutning  blev  der  i  Oktober  1899  taget  fat 
paa  Spiret,  og  den  23  April  1900  kunde  Fløjen  anbringes.  Den  bæiei 
Indskriften  L.  H.  H.  R.  (Lucie  Haugwitz  Hardenberg  Reventlow)  1621 
1900.  Kobberkuglen,  som  formentlig  er  den,  der  har  prydet  den  oprinde¬ 
lige  Fløjstang,  anvendtes  .atter.  For  nu  bedre  at  være  rustet  mod  en  lig¬ 
nende  Tildragelse,  er  Fløjstangen  selvfølgelig  forsynet  med  Lynafleder. 
Spir  og  Kupler  ere  dækkede  med  præparerede  Egespaan,  Lanternens  Gulv 
og  Piller  med  Kobber.  Taarnets  Mure  ere  overstrøgne  med  rødlig  Kalk¬ 
farve,  som  de  vare  det  tidligere ;  og  saaledes  ere  alle  Spor  af  Ildens  Øde¬ 
læggelser  for  Taarnets  Vedkommende  fuldstændigt  udslettede. 

Architekt  Glahn  har  som  Tømrermester  udført  Arbejdet  ved  egne 
Folk.  En  Del  af  hans  Tegninger  saa  vel  som  Ove  Petersens  opbevares 


RADSTED  KIRKE  ARCHITEKT 

EFTER  BRANDEN.  GLAHN. 


nu  paa  Nationalmuseets  2den  Afdeling.  De  to  nye 
Malmklokker  ere  fra  Klokkestøber  Otto  i  Heme- 
lingen  ved  Bremen. 

Palle  Rosenkrantz’s  Kapel,  der  oprindeligt  var 
opført  af  Fru  Elisabeth  Rosensparre  Aar  1 6 1 6,  er 
nu  ligeledes  restaureret,  og  de  3  Gavle,  som  styr¬ 
tede  ned  under  Branden,  genopførte  —  et  baade 
sent  og  vanskeligt  Arbejde.  I  Stedet  for  den  tid¬ 
ligere  benyttede  gullandske  Sten  har  man  foretrukket 
at  anvende  skotske  Sandsten;  Arbejdet  har  været 
overdraget  Kjøbenhavns  mekaniske  Stenhuggerier. 
Murarbejdet  er  udført  af  Murmester  Østerberg. 

Den  smukke  Landsbykirke  er  altsaa  nu  opstaaet 
i  en  fornyet  Skikkelse,  takket  være  den  Interesse  og 
Offervillighed,  der  er  vist  af  Besidderinden  af  Grev¬ 
skabet  Hardenberg-Reventlov,  og  alle  Andre,  som 
direkte  have  haft  med  den  at  gøre. 


VÆGDEKORATIONERNE  I 
DETAILHANDLERBANKEN. 


D 


ekorationerne,  der  ere  udførte  af  Dekorations- 


maler  O.  Willerup,  ere  malede  paa  en  Slags  r4dst'®ei™AAgla™: 
Gobelinslærred,  som  har  modtaget  en  Appretur,  efter 

at  det  er  udspændt  og  opklistret  paa  Muren.  Til  deres  Fremstilling  er 
benyttet  Oliefarve,  saaledes  fortyndet  med  Terpentin,  at  Anvendelsen  af 
Dækfarve  er  undgaaet;  dette  er  sket  for  at  forhindre,  at  »Fugerne«  imellem 
de  vandretløbende  Traade  blive  fyldte,  da  det  vævede  Stof  derved  vilde 
tabe  sin  oprindelige  Karakter. 

Der  er  saaledes,  ikke  alene  ved  Hjælp  af  Farverne  og  Farvesammen¬ 
sætningen  —  som  nærmest  leder  Tanken  hen  paa  de  saakaldte  »Verdure«  — , 
men  ogsaa  i  Kompositionen  søgt  saa  vidt  muligt  en  Imitation  af  Gobe¬ 
linerne,  og  man  har  derfor  undgaaet  at  male  naturalistiske  Landskaber. 
Der  er  stræbt  efter  at  holde  den  plane  Flade  saaledes,  at  Dekorationen 
nærmest  kom  til  at  virke  som  et  Slags  Tapet,  men  med  en  Variation, 
som  man  ikke  er  i  Stand  til  at  naa  paa  den  Maade,  paa  hvilken  Tapeter 
i  Øjeblikket  fabrikeres. 

VILLA  I  LYNGBY. 


Bygningen,  der  ejes  af  Hr.  Proprietær  Andersen  til  Vadgaard,  er  op¬ 
ført  paa  den  tidligere  Stationsplads,  saaledes  at  Stationsforstanderens 
gamle  Have  er  bleven  skaanet.  Architekt  Philip  Smidth  har  udført  Teg¬ 
ningerne  og  ledet  Opførelsen.  Til  Facaderne  er  anvendt  haandstrøgne 
Sten,  og  til  Afdækning  af  Muren  om  Gaarden  er  benyttet  Munketagsten. 


VILLA  I  LYNGBY.  ARCHITEKT 

PHILIP  SMIDTH. 

Arbejdet  har  været  '  overtaget  i  Entreprise  af  Tømrermester  Olsen 
i  Lyngby,  og  Murerarbejdet  er  udført  af  Murermester  Sørensen  i  Kallund- 
borg,  de  andre  Arbejder  ere  af  Haandværkere  fra  Lyngby. 

Facadestenene  og  Munketagstenene  ere  fra  Klostermosegaards  Tegl¬ 
værk  ved  Helsingør,  og  de  stedsebrændende  Kakkelovne,  som  anvendes 
til  Opvarmningen,  ere  leverede  af  Hess’  Jærnstøberi  i  Vejle. 

Bygningsomkostningerne  have  andraget  ca.  22,000  Kr. 


JØRGEN  BALTHASAR  DALHOFF. 


Den  11.  November  fejrede  Industriforeningen  i  Kjøbenhavn  Hundredaarsdagen 
for  sin  Stifters  og  eneste  Æresmedlems  Fødsel. 

J.  B.  Dalhoff  saa  Lyset  i  Ønslev  Præstegaard  paa  Falster;  hans  Fader,  der 
troede  at  spore  ham  i  Besiddelse  af  mekanisk  Talent,  ønskede  ham  i  Urmager- 
*  lære  og  tog  ham  derfor  i  1815  med  til  Kjøbenhavn.  Da  ingen  af  deUrmagere, 

ban  søgte,  havde  Brug  for  nogen  Lærling,  kom  han  ved  et  Tilfælde  i  Lære  hos 
Guldsmedelavets  Oldermand,  Peter  Hagen.  »Jeg  blev  solgt  for  5  Aar«,  siger 
Dalhoff  selv.  Datidens  Lavsvæsen  havde  sine  Skyggesider,  og  Dalhoff  lærte  dem 
at  kende.  Hans  Læremester  tillod  ikke  den  videbegærlige  Dreng  at  søge  den 
Undervisning  udenfor  Værkstedet,  som  denne  ønskede;  men  han  saa  derimod 
gennem  Fingre  med,  at  Lærlingen,  der  i  sin  Fritid  og  ved  ihærdigt  Natarbejde 
tilegnede  sig  sin  Dygtighed,  delvis  udførte  de  Mesterstykker,  som  Svendene  efter 
Tidens  Skik  skulde  gøre  hos  Oldermanden. 

Da  Dalhoff'  i  1820  var  bleven  Svend,  kom  han  snart  efter  til  at  virke  som 
Lærer  ved  Institutet  for  Metalarbejdere  i  Kjøbenhavn,  og  samtidig  besøgte  han 
Kunstakademiet.  I  18T4  modtog  han  Rejseunderstøttelse  fra  den  Rejersenske 
Fond  og  drog  Syd  paa,  særlig  for  at  studere  Bronceteknik.  I  Rom,  hvor  han 
opholdt  sig  omtrent  et  Aar,  sluttede  han  sig  til  de  derboende  Kunstnere,  og 
imellem  Thorvaldsen  og  ham  opstod  et  vedvarende  venskabeligt  Forhold.  Selv 
at  blive  Kunstner  var  hans  Ønskers  Maal;  men  da  han  i  Paris  i  1827  modtog 
Efterretningen  om  sin  Faders  Død,  mindedes  han  dennes  ofte  udtalte  Haab,  i 
Sønnen  at  se  en  dygtig  Haandværker,  og  han  aflagde  da  det  højtidelige  Løfte, 
at  virke  som  Haandværker  hele  sit  Liv. 

Da  han  atter  kom  tilbage  til  Kjøbenhavn,  var  man  der  travlt  beskæftiget 
med  den  indvendige  Udsmykning  af  det  nye  Christiansborg  Slot.  G.  F.  Hetsch 
havde  bl.  A.  givet  Tegning  til  nogle  store  Kandelabre,  og  det  blev  overdraget 
den  unge  Dalhoff  at  støbe  dem  i  Bronce.  Større  og  vanskeligere  bleve  efter- 
haanden  de  Arbejder,  som  Dalhoff  paatog  sig;  intet  veg  han  tilbage  for,  men 
gennemførte  Alt  med  en  aldrig  svigtende  Energi  og  Dygtighed.  For  ham  galdt 
det  om,  at  hvert  Stykke  Arbejde,  han  frembragte,  var  godt  og  lødigt  Kunst- 
haandværk;  om  Fortjenesten  derved  blev  ringere,  regnede  han  for  at  være  af 
mindre  Betydning.  Blandt  de  Arbejder,  som  ere  udgaaede  fra  hans  Værksted, 
staa  som  bekendt  de  fire  store  Figurer  foran  Christiansborg  Slot,  Frontongruppen 
sammesteds  og  Kvadrigaen  paa  Thorvaldsens  Museum  blandt  de  betydeligste. 
Christian  IV ’s  prægtige  Broncestatue,  der  tidligere  stod  ved  Rosenborg  Slot,  og 
som  nu  endelig  er  anbragt  paa  sin  virkelige  Plads  i  Kapellet  i  Roskilde  Domkirke, 
er  ogsaa  hans  Værk. 

Til  Kunstakademiets  Modellerskole  var  Dalhoff  knyttet  som  Lærer  i  37  Aar. 
Hans  lange  og  virksomme  Liv  er  til  forskellige  Tider  blevet  fremdraget  og  skil¬ 
dret  i  klare  Træk  af  Professor  C.  Nyrop;  vi  skal  derfor  blot  her  mindes  denne 
Mand,  som  saa  stærkt  følte  sig  draget  mod  Kunsten,  men  hvis  Skæbne  førte 
ham  til  Haandværket,  som  han  da  med  hele  sin  Sjæl  omfattede  og  som  han  ved 
sin  Aand  og  sin  Energi  højnede.  Hans  Navn  vil  derfor  gennem  Tiderne  staa 
blandt  de  første  i  det  danske  Haandværks  Historie. 


TRÆERNE  I  KJØBENHAVN. 

Næst  efter  god  Architektur  er  der  vel  intet,  der  i  saa  høj  Grad  tjener  til 
Forskønnelse  af  en  stor  By  som  smukke  Haver,  Blomsterpladser  og  store 
Træer;  det  bringer  Friskhed  og  Farve  ind  i  de  travle  Gader,  bringer  Bud  ude 
fra  Landet,  naar  Aarstiderne  skifter,  og  er  til  daglig  Glæde  for  store  og  smaa. 

Derfor  spiller  Havevæsenet  ogsaa  en  meget  væsentlig  Rolle  rundt  om  i  Eu¬ 
ropas  Storstæder;  og  naar  man  vil  sammenligne  vor  Hovedstad  med  andre  Byer 
af  samme  Størrelse  og  Betydning,  kan  det  ikke  nægtes,  at  vi  i  den  Henseende 
staar  et  godt  Stykke  tilbage  for  de  fleste,  navnlig  i  Forhold  til  Byens  høje  archi- 
tektoniske  Standpunkt. 

Sammenlignet  f.  Eks.  med  Berlin  gør  vor  By  et  temmelig  graat  og  trist 
Indtryk,  til  Dels  begrundet  paa  de  mindre  renligt  holdte  Gader,  men  endnu  mere 
ved  sin  Mangel  paa  grønne  Pladser  og  Anlæg;  og  det,  som  allermest  giver  Berlin 
et  vist  frisk  og  festligt  Præg,  er  den  rige  Anvendelse  af  Altaner,  der  sine  Steder 
findes  paa  hvert  Hus  i  Gaden,  gennemslyngede  af  grønne  Ranker  og  lysende 
Blomster  og  om  Vinteren  pyntede  med  Vedbend,  smaa  Graner  og  flere  stedse¬ 
grønne  Planter. 

I  Stockholmskvarteret  og  enkelte  andre  nye  Bydele  er  der  gjort  noget  i 
den  Retning;  men  hvor  vilde  en  Blomsteraltan  ikke  live  op  inde  i  den  gamle 
By?  —  et  halvthundrede  Stykker  vilde  give  Strøget  en  hel  anden  Kulør,  end 
det  nu  har. 

Og  det  er  ikke  alene  for  Berlin,  vi  staar  tilbage ;  næsten  alle  fremmede 
Byer  har  større  beplantede  Arealer  end  vi,  og  navnlig  arbejdes  der  overalt  med 
stor  Iver  paa  dette  Omraade. 

Paa  de  gamle  Pladser  og  Torve  brydes  Stenene  op  og  erstattes  af  grønne 
Plæner  med  Træer  og  blomstrende  Buske,  store  Arealer  inddrages  og  omskabes 
til  Sportspladser  eller  til  Parker,  hvor  Borgerne  kan  tilbringe  deres  Søndag,  høre 
Musik  og  spise  deres  Aftensmad  i  det  Frie,  hvor  Børnene  kan  tumle  sig  paa 
store  Græssletter,  ro  om  paa  Dammen  i  smaa  Baade  o.  s.  v.  Med  faa  Ugers 

Mellemrum  udbydes  et  eller  andet  større  Anlæg  til  Konkurrence  mellem  Tysk¬ 

lands  »Gartenkunstler«  —  og  samtidigt  staa  vi  herhjemme  saa  godt  som  stille, 
eller  rettere  sagt  gaar  vi  stadigt  tilbage.  Her  i  Byen  (og  navnlig  naar  Frede¬ 
riksberg  tages  med)  ryddes  der  vistnok  flere  Træer  mellem  Aar  og  Dag,  end 

der  plantes;  og  der  sløjfes  sikkert  større  beplantede  Arealer,  end  der  udlægges 

til  Parker  og  Blomsterpladser. 

Overalt  ser  man  Træerne  falde,  et  efter  et  hugges  de  om:  Linde,  der 
brugte  hundrede  Aar  om  at  faa  den  brede  Krone,  Popler,  der  ragede  op  over 
alle  Byens  Tage,  og  undertiden  hunde  de  dog  være  skaanede,  enkelte  af  dem  hunde 
man  nok  med  lidt  god  Villie  og  Forstaaelse  have  bragt  ind  i  de  nye  Forhold, 
hvor  de  vilde  have  været  af  uberegnelig  Skønhedsværdi.  Man  behøver  kun  at 
se  paa  den  Elm,  der  er  skaanet  foran  den  Soldenfeldtske  Stiftelse,  hvor  rigeligt 
den  lønner  det  Besvær,  den  vel  nok  har  voldet  Haandværkerne;  den  ligesom 
meddeler  Bygningen  noget  af  sin  Alder  og  Værdighed  og  er  af  stor  malerisk 
Virkning  mod  den  røde  Mur. 

Se  ligeledes  Poplen  ved  den  nye  Kirke  i  Gothersgade,  Kastanien  i  Bredgade 
eller  Lindene  ved  Helligaandskirken,  hvor  Spurvene  holde  Møde,  eller  de  Par 
Træer  foran  Skydebanen,  hvor  de  liver  op,  faar  Fuglene  til  at  synge  og  sætter 
os  Andre  i  godt  Humør. 

Der  er  saaledes  ganske  enkelte  Træer,  som  undgaar  Øksen,  de  99  af  100 
maa  falde :  og  de  fleste  kan  vel  heller  ikke  blive  staaende,  naar  Bylivets  mange 
praktiske  Krav  skal  tilfredsstilles.  Men  kunne  de  da  ikke  flyttes  hen,  hvor  man 

ellers  har  Brug  for  dem?  eller  er  det  absolut  nødvendigt  altid  at  begynde  helt 
forfra  med  unge  Planter,  som  ingen  af  os  faar  at  se  i  deres  fulde  Udvikling? 

Det  er  et  nærliggende  Spørgsmaal;  og  nu  for  Tiden,  hvor  der  fældes  saa 
mange  af  Frederiksbergs  stolte  Træer  for  at  give  Plads  for  den  elektriske  Spor¬ 
vogn,  nu  hvor  Raadhuspladsen  skal  reguleres  og  mange  af  Træerne  fjernes,  og 
endnu  mere  nu,  hvor  det  næsten  er  slaaet  fast,  at  der  om  faa  Aar  skal  føres  en 
Boulevardbane  igennem  fra  Frihedsstøtten  til  Østbanegaarden,  —  nu  er  det  et 
Spørgsmaal,  synes  jeg,  af  ligefrem  paatrængende  Vigtighed,  om  alle  de  Linde¬ 
træer,  som  det  ved  den  Lejlighed  vil  gaa  ud  over,  virkeligt  skal  fældes,  saaledes 
som  det  hidtil  har  været  Praksis,  eller  om  de  maaske  kan,  og  i  saa  Tilfælde, 
om  de  vil  blive  anvendte  andetsteds  i  de  nye  Anlæg,  som  vor  By  saa  længe 
har  trængt  til. 

I  Udlandets  store  Byer  er  det  en  dagligdags  Ting  at  omplante  Træer  med 
Stammer  af  mere  end  en  Fods  Tværsnit,  altsaa  betydeligt  større  end  vore  Boule¬ 
vardtræer;  og  der  kan  næppe  være  nogen  Tvivl  om,  at  det  lige  saa  vel  kan 
lade  sig  gøre  i  Kjøbenhavn  som  f.  Eks.  i  Berlin,  da  vort  Klima  ikke  er  mindre 
gunstigt  for  Plantning  i  Almindelighed*). 


*)  Fremgangsmaaden  ved  Omplantning  af  store  Træer  i  Køln  har  jeg  beskrevet  i 
»Gartnertidende«,  14.  Aargang  Nr.  25,  hvoraf  Følgende  er  et  Uddrag: 

»Anlægsgartneriet  har  i  den  sidste  Menneskealder  gjort  store  Fremskridt  saavel  i 
kunstnerisk  som  i  rent  teknisk  Henseende,  og  et  af  de  mest  iøjnefaldende  er  skef  paa 
Plantningens  Omraade.  Enhver  kan  forstaa,  at  det  maa  have  den  allerstørste  Betydning, 
at  man  nu  er  i  Stand  til  at  beplante  et  Terræn  med  næsten  fuldvoksne  Træer  og  paa  den 
Maade  naa  det  tilsigtede  Resultat  20,  30,  ja  maaske  40  Aar  tidligere,  end  man  evnede 
med  de  hidtil  kendte  Midler. 

Omplantningen  foregaar  paa  følgende  Maade:  Omkring  det  Træ,  der  skal  flyttes, 
graves  en  kredsformet  Grøft  i  en  Afstand  af  c.  1  Meter  fra  Stammen,  alt  efter  Træets  Art 
og  Størrelse,  dets  Alder  og  Jordbundens 
Beskaffenhed,  og  saa  dybt,  at  alle  Rødder 
blive  overhuggede.  Derpaa  fastbindes 
tre  Tove  i  Kronen,  med  hvilke  man  træk¬ 
ker  Træet  over  til  de  forskellige  Sider 
for  med  Spade  og  Hakke  fuldstændig  at 
frigøre  Klumpen  og  overskære  dybt- 
gaaende  Rødder.  Naar  Træet  er  frit, 
fastbindes  Tovene  til  tre  nedrammede 
Pæle  eller  nærstaaende  Træer,  og  Bjælke¬ 
værket  lægges  til  Rette  for  Vognen. 

Een  Bjælke  lægges  vinkelret  paa  den  Retning,  i  hvilken  man  vil  trække  Træet,  og  i 
en  Afstand  af  c.  30  Cm.  fra  Stammen,  og  derfra  lægges  atter  to  paralleltløbende  Planker 
med  Sporets  Afstand.  Vognen  køres  ad  disse  baglængs  op  til  Træet,  Vognstangen  løftes  i 
Vejret  og  fastbindes  ved  A  til  Stammen,  Træklodsen  B  lægges  bag  og  fastskrues,  og  naar 
Puden  C  ligeledes  er  skruet  fast  ind  mod  Stammen,  ere  Vogn  og  Træ  urokkelig  forbundne 
med  hinanden  og  kunne  nu  bringes  i  den  Stilling,  som  Billedet  viser. 

Hjulene  stilles  da  fast  mellem  4  Klodser,  og  ved  Hjælp  af  det  ene  Tov  vippes 
Træet  over,  idet  det  hele  bevæger  sig  om  Hjulenes  Aksel.  Vognen  trækkes  af  Plankerne, 
hvorpaa  der  borthakkes  saa  meget  af  Klumpen,  som  er  nødvendigt  for  at  tilvejebringe 
Ligevægt  mellem  Rod  og  Krone,  og  efter  at  Grenene  ere  noget  sammenbundne,  kan 
Transporten  foretages.  Plantningen  foregaar  da  paa  tilsvarende  Maade,  idet  man  over  det 
udgravede  Plantehul  anbringer  Bjælkeværket,  kører  Vognen  op  derpaa,  bringer  Træet  i 
opret  Stilling  ved  Hjælp  af  Tove  og  foretager  nu  Plantningen  som  sædvanligt. 

Om  det  vil  blive  gjort,  er  derimod  et  stort  Spørgsmaal;  og  der  rører  man 
ved  Plantningssagens  allerømmeste  Punkt,  nemlig  Formen  for  den  kommunale 
Parkforvaltning,  som  hos  os  endnu  staar  paa  et  Standpunkt,  der  i  andre  Lande 
forlængst  er  forladt  som  ganske  utidssvarende. 

Fejlen  ved  vort  System  er  hovedsagelig  den,  at  der  ikke  i  Byens  Admini¬ 
stration  (og  i  de  sidste  Aar  ikke  engang  i  Borgerrepræsentationen)  findes  en 
havekyndig  Mand. 

Byen  har  en  Gartner  til  at  vedligeholde  Haverne.  Naar  der  skal  anlægges 
noget  Nyt,  eller  rettere  naar  der  i  sin  Tid  blev  anlagt  noget  Nyt,  henvendte 
Magistraten  sig  til  en  udenforstaaende  Fagmand;  men  nogen  virkelig  kyndig 
Leder  —  noget  tilsvarende  til  Stadsarchitekten  inden  for  Byens  Bygningsvæsen 
—  har  vi  aldrig  haft.  Og  det  kan  derfor  ikke  vække  Forundring,  at  det  kom¬ 
munale  Havevæsen  spiller  saa  ringe  en  Rolle  ved  vor  Bys  Forskønnelse,  og  det 
er  urimeligt  at  vente,  at  der  skulde  blive  taget  de  ønskelige  Hensyn  til  at  be¬ 
vare,  hvad  der  kan  skaanes,  eller  at  der  i  1  ide  skulde  træftes  Forberedelsei  til 
at  anvende  en  saadan  uerstattelig  Samling  Træer  som  den,  der  ved  Boulevaid- 
banens  Anlæg  vil  blive  fjernet. 

Der  har  været  skrevet  og  talt  meget  om  Søernes  Regulering,  og  selv  om 
der  endnu  ikke  er  vedtaget  nogen  Plan,  kan  man  vel  gaa  ud  fra,  at  Stykket 
mellem  Søpavillonen  og  Dronning  Louises  Bro  stadig  vil  blive  bevaiet  i  en 
regelmæssig  Form;  kan  man  da  hertil  tænke  sig  et  bedre  Plantemateiiale  end 
Boulevardtræerne?  Og  er  det  ikke  uforsvarligt  at  forspilde  en  saadan  Lejlighed, 
der  næppe,  og  forhaabentlig  ikke  i  en  rimelig  Fremtid,  igen  vil  tilbyde  sig? 

E.  Erstad  Jørgensen. 

»KUNSTNERNES  EFTERAARSUDSTILLING.« 

I  meget  ringe  Grad  har  denne  Udstilling  fundet  Tilslutning  fra  Aichitekteines 
Side.  Professor  Hans  Holm  møder  med  en  Samling  Fotografiet  af  Vallø 
Slot  før  og  under  Restaurationen.  Thorvald  Jørgensen  udstiller  det  fra  »Kunst« 
kendte  Dameskrivebord,  Magdahl-Nielsen  et  Par  Stole,  Erik  Schiødte  nogle  Spise¬ 
stuemøbler  og  undertegnede  forskellige  Ting. 

Det  er  neppe  gaaet  op  for  Architekterne,  at  dersom  de  fortrinsvis  vilde 
udstille  ved  denne  Lejlighed,  fremfor  paa  den  af  Malerne  overfyldte  Fotaars- 
udstilling,  var  ikke  lidt  vundet.  1  Stedet  for  i  den  velkendte  Korridor,  som 
Folk  haster  igennem,  vilde  vore  Arbejder  blive  ophængte  i  en  af  Salene  og 

Undertegnede  har  i  afvigte  Foraar  haft  Lejlighed  til  at  arbejde  en  Del  med  denne 
Plantevogn  ved  Omplantning,  væsentligst  af  Linde-  og  Elmetræer,  fra  gamle  Anlæg  og 
Gader  her  i  Køln  ind  i  den  store  »Stadtwald«  Park,  som  i  Løbet  af  de  sidste  3  Aar  er 
anlagt  efter  Tegning  og  under  Ledelse  af  Byens  dygtige  »Gartendirektor«,  Hr.  Kowallek. 
De  ovennævnte  Linde  og  Elme  vare  indtil  1,10  M.  i  Stammeomfang  1  M.  ovei  Joiden, 
og  det  var  forbavsende  at  se,  med  hvilken  Lethed  10 — 12  Mand  kunde  behandle  et  saa- 
dant  Træ. 

De  fleste  løvfældende  Træer  lade  sig  omplante,  saa  længe  de  endnu  ikke  ere  ud¬ 
voksede,  og  her  i  »Stadtwald«  staa  saaledes  omplantede  Eksemplarer  af  Lind,  Elm,  Løn 
(saavel  Pseudoplatanus  som  platanoides),  Platan,  Robinia  Pseudoacacia,  Gleditschia.  Heste¬ 
kastanie,  Ask,  Avnbøg,  forskellige  Popler  og  Pil,  alle  med  et  Stammeomfang  af  ira  0,80 
M.  til  1,20  M.  foruden  flere  andre  af  ringere  Størrelse.« 

sammen  med  de  kunstindustrielle  Arbejder,  der  forhaabentlig  næste  Gang  bliver 
udstillede  i  større  Mængde,  tiltvinge  sig  Opmærksomhed.  Architekturen  og  den 
saakaldte  dekorative  Kunst  hører  jo  nøje  sammen,  og  man  vil  have  nok  saa 
megen  Glæde  af  at  se  en  fyldig  Fremstilling  af  hvad  der  præsteres  paa  de  nævnte 
Omraader,  som  af  at  vade  igennem  disse  Masser  af  Arbejder  fra  Folk,  der  med 
mere  eller  mindre  Held  har  »uddannet  sig  i  Olie«.  At  de  fleste  af  vore  dyg¬ 
tigste  Malere  udstiller  paa  »den  frie«  og  ikke  paa  Charlottenborg,  gør  jo  ikke 
Udstillingen  paa  Kongens  Nytorv  mere  tiltrækkende. 

Saa  lidet  fyldig  »Efteraarsudstillingen«  denne  Gang  er,  maa  det  dog  siges, 
at  det  er  den  kunstindustrielle  Afdeling,  som  fanger  Interessen. 

Foruden  de  tidligere  nævnte  Architekter  udstiller  Møller-Jensen  og  Frue  et 
Par  smukke  Senge  med  Tæppe  over,  Jensen-Billquist  en  Lysekrone,  Alfred  Larsen 
en  Samling  Tegninger  for  Boghaandværk,  Siegfred  Wagner  et  Par  Krukker,  Over- 
gaard  nogle  store  Kartoner  til  malede  Kirkevinduer,  Joh.  Krøyer  et  Par  Skabe  o.  s.  v. 

Skitser,  som  vilde  have  været  særlig  velkomne,  er  der  saa  at  sige  ingen  af. 

Udstillingen  er  dog  værd  at  se.  £  B. 


BØGER  OG  TIDSSKRIFTER. 

Tidsskriftet  »Kunst«  bringer  i  6.  og  7.  Hæfte  af  2den  Aargang  en  længere 
Artikel  om  »Nyere  dansk  Bygningskunst«  af  Architekt  Eugen  Jørgensen.  Den 
let  læselige  og  paa  et  bredere,  ikke  specielt  fagkyndigt  Publikum  beregnede  Af¬ 
handling  vil  forhaabentligt  kunne  gøre  Nytte  ved  den  »populære«  Form,  hvor¬ 
under  den  søger  at  stimulere  den  vaagnende  Interesse  for  Architektur  her  hjemme. 
Efter  nogle  almindelige  Bemærkninger  om  Bygningskunstens  Væsen  og  Stilling 
mellem  de  andre  skønne  Kunster,  fremdrager  Forf.  enkelte  Architekter  og  nogle 
af  deres  Værker  for  at  forklare  dem  og  paavise  det  Gode  i  dem.  Det  er  let 
forstaaeligt,  at  det  ikke  har  været  hans  Mening  at  komme  med  en  sønderknusende 
Kritik  overfor  Kolleger;  og  da  han  vel  selv  har  været  Herre  over,  hvorledes 
han  har  villet  vælge  sit  Stof,  er  det  jo  rimeligt,  at  han  netop  fremdrager  det, 
der  forekommer  ham  smukt  og  godt,  for  at  udtale  sin  Glæde  derover  og  faa 
Andre  til  at  dele  den,  og  ikke  det,  der  synes  ham  slet,  for  at  præsentere  netop 
dette  for  Publikum.  Men  dette  vil  dog  ikke  sige  det  samme  som,  at  han  blindt 
hen  beundrer  alt  det  fremstillede;  af  og  til  kan  der  kilde  endog  en  stærkt  kritisk 
Bemærkning.  Et  og  Andet  af  det  fremdragne,  saa  vel  i  Tekst  som  i  Billeder, 
burde  maaske  hellere  have  været  udeladt,  ligesom  der  maaske  ogsaa  kunde  være 
Noget,  som  det  snarere  havde  været  ønskeligt  at  faa  frem.  *\fgørelsen  af,  hvad 
der  er  det  Rette,  vil  altid  bero  paa  et  subjektivt  Skøn.  Da  det  kun  har  været 
Meningen  at  omtale  »nyere«  dansk  Bygningskunst,  fra  de  sidste  10  å  15  Aar, 
og  tilmed  kun  den  profane,  er  det  hurtige  lille  Tilbageblik  paa  det  19de  Aar- 
hundredes  Navne  og  det  Horoskop,  der  stilles  for  det  20de,  ret  vejledende  for 
de  Mange,  der  vel  interesserer  sig  for  »Kunst«  i  Almindelighed  men  ikke  desto 
mindre  ikke  have  Begreb  om  Bygningskunsten,  og  hvad  den  har  frembragt. 

Afhandlingen  ledsages  af  et  stort  Antal  Billeder,  hvoraf  flere  ere  ganske 
ypperlige  og  særdeles  smukt  reproducerede. 

FORSKELLIGT. 


I  Anledning  af  det  nye  Raadhus’  Fuldførelse  vil  der  blive  præget  en  Medaille, 
som  bl.  A.  vil  blive  uddelt  til  dem,  der  har  medvirket  ved  Bygningens  Opførelse. 

Magistraten  har  i  den  Anledning  udstedt  Indbydelse  til  5  Kunstnere  om  at 
deltage  i  en  Konkurrence  om  samme.  Paa  Medaillens  ene  Side  ønskes  anbragt 
en  Gengivelse  af  Raadhuset  eller  et  Parti  af  samme. 

¥ 

Architekt  M.  Nyrop,  R.  af  Dbg.,  er  bleven  benaadet  med  Dannebrogs- 
mændenes  Hæderstegn. 

¥ 

Architekt  A.  Clemmensen  har  ved  Kunstakademiets  Forsamling  den  5.  No¬ 
vember  faaet  tildelt  Landskabsmaler  Asmus  KaufFmann  og  Hustru  Laura  Kauff- 
manns  Legat. 

¥ 

Konkurrence.  1  Skitsekonkurrencen  om  2  Bygninger  A  og  B  for  Privatbanken 
i  Kjøbenhavn  —  den  ene,  A,  indrettet  i  Kælder  og  Stue  helt  til  Banken,  med 
Direktørbolig  i  øverste  Etage  og  for  øvrigt  til  at  udleje;  den  anden,  B,  anlagt 
paa  at  kunne  sælges  til  privat  Brug,  saasom  Forretningslokaler,  Kafé  o.  s.  v.  — 
have  efter  Indbydelse  følgende  Architekter  deltaget:  Axel  Berg,  Martin  Borch, 
Clausen,  Albert  Jensen,  V.  Koch  og  Varming.  Som  Bedømmelsesudvalg  har 
fungeret:  Etatsraad  Heide,  Fabrikejer  Jakob  Holmblad,  Justitiarius  Koch,  Etatsraad 
G.  Petersen,  samt  Architekterne  Blichfeldt,  Clemmensen  og  Kampmann.  —  Archi¬ 
tekt  Axel  Bergs  Projekt  vandt  Prisen,  og  Bankraadet  har  derefter  overdraget 
ham  at  opføre  Bygningerne  efter  de  indsendte  Tegninger. 

¥ 

Baumgartner’ s  Buchhandlung  i  Leipzig  har  udsendt  et  illustreret  Katalog  over 
Architektur  og  Bygningsvæsen.  Kataloget  omfatter  baade  ældre  og  moderne 
Architektur,  og  vi  skal  bl.  A.  henlede  Opmærksomheden  paa  det  Værk,  som 
under  Navn  af  Architektonische  Studien  udgives  af  den  akademiske  Architektforening 
i  Berlin. 

Eksemplarer  af  nævnte  Katalog  kan  faas  udleveret  ved  Henvendelse  til  Vil¬ 
helm  Trydes  Bog-  og  Kunsthandel. 


FORENINGSMEDDELELSER. 

GENERALFORSAMLING 
afholdes  Fredag  den  30.  November  1900. 

Dagsorden  ifølge  Lovenes  §  j; 

Af  Bestyrelsen  afgaar  efter  Tur  d’Hrr.  F.  Bøttger, 
Magdahl  Nielsen,  K.  Varming  og  Kyhnell,  samt  ved  Lod¬ 
trækning  Alfr.  Thomsen. 

De  tre  førstnævnte  ønske  ikke  Genvalg. 

MEDDELELSER  FRA  AKADEMISK  ARCHITEKTFORENING  udkommer  den  iste  og  15de  i 
hver  Maaned. 

Abonnement  å  I  Krone  50  Øre  pr.  Kvartal  kan  tegnes  paa  alle  Postkontorer  og  i  Ekspeditionen. 
Udgiver:  AKADEMISK  ARCHITEKTFORENING. 

Redaktør:  Architekt  K.  ARNE-PETERSEN,  Kontor  Vestre  Boulevard  39*.  B.  Telt.  17524. 
Avertissementsprisen  er  1  I  Abonnementsprisen  er  1  Krone  Ekspeditionens  Kontor  er 

Kr.  pr.  Kv.-Tom.  Annoncer  kan  50  Øre  pr.  Kvartal  med  Tillæg  i  Helgo  lands  gade  5  1,  Kjø- 

indsendes  under  Adresse :  Hr.  Maler  j  af  12  Øre  Porto  for  udenbys  benhavn  B.  Telt.  5612. 

T.  E.  Lundbye,  Industribygn.,  B.  |  boende  Abonnenter. 

KJØBENHAVN 

D.  I.  DECEMBER  1900 

3.  Aargang  N2  5 


KONKURRENCEPROJEKTERNE 
TIL  DEN  NYE  PRIVATBANK. 


Det  betydelige  Byggeforetagende,  som  ved  Opførelsen  af  den  nye  Pri¬ 
vatbank  forestaar,  og  de  Fordringer,  der  i  architektonisk  Henseende 
stilles  til  dette  Kompleks,  har,  som  naturligt  er,  i  ikke  ringe  Grad  hen¬ 
ledet  hele  Byens  Opmærksomhed  paa  sig.  Med  megen  Spænding  irnøde- 
saas  derfor  Resultatet  af  denne  Konkurrence,  hvortil  seks  ansete  Archi- 
tekter  vare  indbudte,  idet  man  ikke  tvivlede  om,  at  hver  af  disse  vilde 
udarbejde  sit  Projekt  med  al  den  Aand  og  Finhed,  han  formaaede  at  ned¬ 
lægge  deri. 

Som  bekendt  vandt  Architekt  Axel  Berg  Prisen  og  enkelte  af  de 
præmierede  legninger  have  allerede  været  reproducerede  i  nogle  Blade; 
men  da  det  jo  er  af  største  Interesse  at  kende  alle  de  konkurrerendes 


PRIVATBANKENS 
NYE  BYGNING. 

ARCHITEKT 
AXEL  BERG. 


FÆLLESMAALESTOIi  TIL  FACADERNE. 


Arbejder,  bar  vi  erholdt  Tilladelse  til  at  offentliggøre  dem  her,  idet  sam¬ 
tidig  enhver  af  Architekterne  ledsager  sine  Tegninger  med  en  lille  Tekst, 
som  yderligere  tjener  til  disses  Forklaring.  Desværre  tillader  vort  Tids¬ 
skrifts  Rammer  os  ikke  at  have  alle  Projekterne  samlede  i  et  Nummer; 
vi  kunne  derfor  idag  kun  hidsætte  de  tre,  medens  de  øvrige  skal  følge  i 
Numret  for  15.  December. 

ARCHITEKT  AXEL  BERGS  PROJEKT. 

Der  er  sagt  om  mit  Arbejde,  at  det  dannede  et  godt  Overgangsled 
mellem  Kjøbenhavn  og  Christianshavn,  og  dette  er  egentlig  et  træffende 
Udtryk  for  min  Tanke.  Dog  har  jeg  fornemmelig  søgt  at  tilvejebringe  et 
Ydre,  der  harmonerede  med  Børsen  og  de  paa  Slotsholmen  liggende  of¬ 
fentlige  Bygninger,  med  den  bevidste  Stræben,  at  undgaa  en  Stilretning, 
der  var  beslægtet  med  Børsarchitekturen,  og  et  altfor  regelmæssigt  Anlæg 
og  dominerende  Taarnpartier,  som  efter  min  Anskuelse  kun  vilde  bidi  age 
til  at  knuge  Børsen. 

Det  er  mig  klart,  at  der  ikke  er  opnaaet  fuldstændig  Enhed  i  Faca¬ 
dernes  Architektur.  Enkelte  Dele  ere  for  stærkt  Renaissance-agtige,  andre 
noget  for  barokke,  men  dette  Forhold  kan  der  forhaabentlig  bødes  paa, 
om  der  levnes  tilstrækkelig  lid  til  regningernes  Udarbejdelse. 

Af  Hensyn  til  Planen  er  Bankens  Indgang  lagt  mod  Børsgade,  der 
vil  blive  Hovedgaden,  naar  de  nye  Broforbindelser  ere  tilvejebragte.  Den 
tilsvarende,  modstaaende  Indgang  fører  bl.  A  til  Bankraadssalen,  som  i 
Forbindelse  med  Ekspeditionslokalet  formentlig  er  tilstrækkelig  stærkt  ak- 
centueret  i  Facaden.  B- 

ARCHITEKT  MARTIN  BORCHS  PROJEKT. 

Ved  Konkurrencer  gaar  det  gerne  efter  det  gamle  Ord,  at  »hver  So 
synes  bedst  om  sine  Grise«,  hvilket  er  ganske  naturligt,  eftersom  enhvei 
giver  sin  særlige  Individualitet  Udtryk  i  Arbejdet  og  derfor  ser  mere  deii, 
end  det  kan  ventes  at  andre  ville  gøre.  Vore  egne  Bemærkninger  kunne 
derfor  ikke  tillægges  videre  Betydning,  men  da  Bladet  har  ønsket  en  lille 
Kommentar  fra  de  konkurrerendes  egen  Haand,  skal  jeg  som  Begrundelse 
af,  at  der  til  Bygningen  er  valgt  saa  enkle  Former,  anføre,  at  jeg  specielt 
i  dette  Tilfælde,  paa  Grund  af  Naboskabet  til  Børsen,  men  ogsaa  overhovedet 
anser  det  for  en  Fordel,  baade  materielt  og  kunstnerisk  set,  saa  vidt  muligt 
at  anvende  faa  og  simple  Midler. 

Det  gælder  dog  først  og  fremmest  om  at  faa  Helheden  —  Klumpen 
—  god,  thi  selv  de  bedste,  de  mest  glimrende  Detailler  kunne  ikke  redde 

et  Hus  med  daarlige  Hovedforhold,  medens  omvendt  en  god  Helhed,  om 
det  lykkes  at  skabe  en  saadan,  kan  nøjes  med  faa  eller  ingen  Detailler. 
At  man  imidlertid  har  fundet  Tarveligheden  for  vidt  dreven  i  dette  Projekt, 
fremgaar  af  Resultatet  og  af  Bladnotitser,  hvori  ironisk  tales  om  »Skønheds- 
aabenbaring«  samt  om  Pakhus  og  Stiftelsespræg.  Nuvel,  heri  er  vist  meget 
sandt,  men  naar  der  skrives  at  denne  Bygning  ikke  er  »et  prægnant  Udtryk 
for  Tiden«  og  »ikke  har  Nutidsstemning«,  da  gør  man  den  Uret,  thi  det 
er  jo  dog  aldeles  umuligt  for  os  nulevende  Mennesker  at  frembringe  noget 
som  helst,  der  ikke  har  Tidens  Præg  og  Stemning.  Var  det  anderledes, 
vilde  vi  i  Sandhed  danne  den  mærkeligste  Undtagelse  fra  de  Slægter,  der 
hidtil  have  levet  paa  Jorden.  Martin  Borch. 

ARCHITEKT  L.  CLAUSENS  PROJEKT. 

Af  Hensyn  til  den  nye  Privatbanks  gamle  skønne  Nabo  »Børsen«  mener 
jeg,  at  det  vil  være  uskønt  at  bebygge  hele  Grunden  overfor  Børsgavlen. 
Det  vil  sikkert  tage  baade  Lys  og  Luft  fra  denne,  dersom  Privatbankens 
vestre  Gavl  kommer  til  at  springe  langt  ud  i  Slotsholmsgade.  Jeg  besluttede 
derfor  at  henlægge  en  Del  af  det  lovbefalede  ubebyggede  Areal  ud  imod 
Slotsholmsgade  som  Forhave.  Derved  undgik  jeg  ogsaa  at  anbringe  Ovenlys 
i  Privatbankens  Ekspeditionslokale,  idet  jeg  fik  en  smallere  Bygning  i  den 
Ende  af  Karreen,  hvor  Bankens  Lokaler  skulde  anbringes.  Jeg  fik  direkte 
Vindueslys  til  alle  Pultpladser  i  Ekspeditionslokalet  og  de  andre  Banklokaler, 

og  undgik  alle  Ulemper  af  et,  i  vort  Klima  upraktisk  Glastag  nede  over 
en  Del  af  Gaarden  i  Stueetagen. 

Facaderne  har  jeg  udarbejdet  med  Benyttelse  af  Motiver  fra  Voergaard, 
dog  har  jeg  tænkt  mig  Kælderen  og  Stueetagen  beklædte  med  Sandsten 
over  en  lav  Granitsokkel,  og  de  øvrige  Etager  og  Gavle  udførte  af  røde 
Mursten  med  Baand  og  Vinduesindfatninger  af  Sandsten.  Alle  Etage¬ 
adskillelser  skulde  være  af  Hinnebique  og  Tagene  af  Kobber.  Jeg  har 
ikke  villet  anbringe  noget  højt  Taarn  med  Spir,  af  Hensyn  til  Børsspiret, 
men  kun  anbragt  et  lille  Urspir  over  Hovedindgangen  til  Banken,  og 
nogle  mindre  Karnapper  med  Smaaspir  paa  2  forskellige  Hjørner. 

L.  Clausen. 


PHILIP  WEILBACFI. 


Den  22.  November  døde  uventet  Philip  Weilbach  i  en  Alder  af  66 
Aar.  Som  Bibliothekar  og  Sekretær  ved  Kunstakademiet  kom  han 
i  Berøring  med  de  fleste  af  vore  Kunstnere,  og  hans  milde  og  elskværdige 
Personlighed  var  kendt  og  afholdt  af  dem  alle. 

Kunsten  og  dens  Historie  omfattede  han  med  stor  Kærlighed,  og  som 
Kunsthistoriker  har  han  i  sine  forskellige  Afhandlinger  ydet  ikke  saa  faa 
Bidrag.  Hans  Hovedværk  i  vor  Litteratur  var  dog  ubetinget  hans  danske 
Kunstnerleksikon,  der  udkom  i  2  Udgaver,  med  en  Snes  Aars  Mellem- 

rum;  han  har  i  dette  Værk  nedlagt  et  betydeligt,  af  den  største  Omhu 
og  Nøjagtighed  præget  Arbejde,  som  gennem  Tiderne  vil  bevare  hans 
Navn. 

For  nærværende  Tidsskrift  nærede  han  en  levende  Interesse,  og  det 
var  ham  altid  en  Glæde,  naar  han  kunde  fremkomme  med  en  eller  anden 
Artikel,  der  egnede  sig  for  vore  Spalter. 


FORSKELLIGT. 

Den  tekniske  Skoles  nye  Filialbygning  paa  Nørrebro  er  i  disse  Dage  bleven  fuld¬ 
ført.  Bygningen  er  beliggende  i  Prinsesse  Charlottesgade  paa  en  Grund,  som  er 
skænket  af  Kjøbenhavns  Kommune.  Arbejdet  er  udført  under  Ledelse  af  Archi- 
tekt  Christen  Larsen,  der  sammen  med  Arcbitekt  F.  Bøttger  har  udarbejdet 
Tegningerne.  Skolen  indeholder  14  Klasselokaler  samt  et  Lokale  for  Malerskolen. 
Endvidere  findes  Lærerværelse,  Inspektørkontor,  Bibliothek,  Modelkammer,  Portner¬ 
bolig  m.  m.  Bygningen,  der  omfatter  et  Areal  af  135°  D  Alen,  har  med  In¬ 
ventar  kostet  170,000  Kroner. 

¥ 

Fuldførelsen  af  Glyptotheket.  Som  bekendt  have  Architekterne  Martin  Borch, 
Clemmensen  og  H.  Kampmann  efter  Indbydelse  konkurreret  om  dette  Arbejde. 
Det  af  Borgerrepræsentationen  nedsatte  Udvalg  foretrak  enstemmig  Kampmanns 
Projekt;  dette  fremtræder  med  røde  Murstensfacader  paa  en  Underbygning  af 
Granit.  En  Søjlehal,  der  gaar  gennem  den  nye  Tilbygning,  over  Gaardspladscn 
og  til  den  nuværende  Midterfløj,  vil  blive  Glyptothekets  centrale  Del.  Denne 
Hal,  der  vil  blive  særlig  kunstnerisk  udsmykket,  vil  faa  Søjler,  Pilastre  og  \  æg¬ 
beklædning  af  poleret  Marmor. 

Brygger  Carl  Jacobsen  og  Hustru  have  indvilget  i,  at  Halvdelen  af  den 
Kapital,  som  de  i  September  d.  A.  skænkede  til  Glyptotheket,  maa  anvendes  til 
dettes  Fuldførelse  og  kunstneriske  Udstyr  og  navnlig  til  Gennemførelsen  af  den 
nævnte  Søjlehal.  Kjøbenhavns  Kommune  giver  en  halv  Million  Kroner  samt  en 
Byggegrund  paa  ca.  12,000  Kvadratalen,  og  Staten  giver  ligeledes  en  halv  Mil¬ 
lion  Kroner. 

Den  nye  Tilbygning  er  bestemt  til  at  rumme  de  antike  Skulpturer,  som 
Brygger  Carl  Jacobsen  har  skænket  Byen  og  som  nu  findes  i  Museet  paa  Ny 
Carlsberg. 

¥ 

Hellerup  nye  Kirke.  I  Midten  af  Oktober  Maaned  indviedes  den  nye  Kirke, 
der  ligger  i  umiddelbar  Nærhed  af  Strandvejen.  Kirken  er  opført  i  Korsform 
med  to  korte  Tværarme,  der  ere  forsynede  med  Pulpiturer.  Over  Foistuen  og 
Orgelrummet  hæver  Taarnet  sig.  Selve  Bygningen  fremtræder  i  meget  kiaftige 
Konturer  og  er  holdt  hvid  baade  i  de  udvendige  Flader  og  i  den  indvendige 
Dekoration.  Materialet  er  særlig  Mursten,  men  til  Kapitæler,  Søjler,  Indfatninger 
og  andre  lignende  Details  er  anvendt  dels  Kridtsten,  dels  Savonnieie.  Piædike- 
stolen,  der  er  anbragt  ved  Korets  ene  Side,  er  ligeledes  udført  af  Kiidtsten  i 
gennembrudt  Arbejde. 

Tegningen  til  Kirken  er  udført  af  Architekt  Thorvald  Jørgensen,  der  ogsaa 
Irar  forestaaet  Ledelsen  af  alle  Arbejderne  under  Opførelsen;  d’Hrr.  Murmester 
Lythans-Petersen  og  Tømrermester  Julius  Nielsen  have  været  Hovedentreprenører. 
Snedkermester  Henning  Jensen  har  udført  Stolestader  og  Døre.  Altertavlen,  som 
forestiller  de  hellige  tre  Konger,  er  malet  af  Lorenz  Frølich. 

¥ 

En  ny  Kunstforening.  Efter  forudgaaet  Opraab  stiftedes  ved  et  Møde  i  Hotel 
» Fønix «  den  21.  November  » Foreningen  for  national  Kunst«.  Formaalet  med  den 
nye  Forening  skal  særlig  være  at  danne  en  Modvægt  mod,  hvad  Indbyderne 
kalde  »den  radikale  Side«  i  Kunsten,  som  er  bleven  støttet  af  den  alt  bestaaende 
Kunstforening.  Til  Bestyrelse  i  den  nydannede  Forening  valgtes:  Overtoldinspektør 
Ring,  Højesteretsassessor  Lunn,  Jusfitsraad  Abrahams,  Professor  Bauditz,  Professor, 
Dr.  med.  Grut,  Professor  la  Cour,  Tobakshandler  W.  0.  Larsen  samt  Malerne 
Prof.  Fr.  Henningsen  og  Carl  Thomsen.  Overtoldinspektør  Ring  er  bleven 
valgt  til  Foreningens  Formand. 

¥ 

Udstilling  af  Dalhoffs  Arbejder.  Det  er  Hensigten  i  Februar  Maaned  at  ar¬ 
rangere  en  Udstilling  af  J.  B.  Dalhoffs  Arbejder  i  Industriforeningen  for  derigennem 
at  give  Publikum  et  klart  og  forstaaeligt  Billede  af  denne  Mands  Virksomhed. 

Industriforeningen  opfordrer  derfor  Enhver,  der  er  i  Besiddelse  af  Arbejder 
eller  Tegninger  fra  Dalhoft,  om  at  anmelde  dette  til  Foreningen,  forsaavidt  som 
de  maatte  være  villige  til  -at  udlaane  disse  Ting  i  ovennævnte  Øjemed. 

¥ 

En  ny  Tabel  over  valsede  Staalbjælker  og  andet  Profilstaal  samt  Søjler  og  Licener 
er  udgiven  af  Firmaet  Johan  Fichs  Eftf.,  L.  Vold.  Tabellerne,  der  ere  bereg¬ 
nede  af  Professor  ved  den  polytekniske  Læreanstalt  A.  Ostenfeld,  følge  som 
Helhed  Systemet  i  de  tidligere  Albums  af  lignende  Art.  Bjælkernes  Fritliggende 
er  her  angivet  i  Meter  og  Brøkdele  deraf,  medens  til  Sammenligning  Maalet  i 
Fod  er  angivet  ved  Siden  af. 

Tabellen  over  Bæreevnen  af  I  og  C  Bjælker,  som  er  udregnet  med  en 
Spænding  af  henholdsvis  10,  9  og  8  Kilogram  pr.  □Mm.,  har  tillige  en  særlig 
Række  Tal,  som  viser,  hvad  Bjælkerne  kunne  bære,  naar  Nedbøjningen  ikke  maa 
blive  mere  end  Yeoo  af  Bjælkens  fritliggende  Længde. 

Albumet  indeholder  endvidere  Beregninger  over  Staalsøjler  og  støbte  Søjler 
samt  Bølgeblik  og  slutter  med  en  ny  Tabel  over  Støbejærns  Fodplader  for  Søjler. 
Alt  i  Alt  gør  Bogen,  der  fremtræder  i  en  meget  smagfuld  Udstyrelse,  et  godt 
Indtryk,  som  saavel  Udgiveren  som  Forfatteren  har  megen  Ære  af. 

¥ 

/.  Chr.  Petersens  Papirhandel  har  udgivet  nogle  nye  Kontorkalendere,  dels 
som  Blok-  og  Notitskalender  og  dels  som  Vægkalender;  paa  Grund  af  deres 
smukke  og  praktiske  Udstyrelse  fortjene  disse  Opmærksomhed. 


MEDDELELSER  FRA  AKADEMISK  ARCHITEKTFORENING  udkommer  den  iste  og  15de  i 
hver  Maaned. 

Abonnement  å  1  Krone  50  Øre  pr.  Kvartal  kan  tegnes  paa  alle  Postkontorer  og  i  Ekspeditionen. 
Udgiver:  AKADEMISK  ARCHITEKTFORENING. 

Redaktør;  Architekt  K.  ARNE-PE1  ERSEN,  Kontor  Vestre  Boulevard  39  4.  B.  Telf.  17524. 


Avertissementsprisen  er  1 
Kr.  pr.  Kv.=Tom.  Annoncer  kan 
indsendes  under  Adresse:  Hr.  Maler 
T.  E.  Lundbye,  Industribygn.,  B. 


Abonnementsprisen  er  1  Krone 
50  Øre  pr.  Kvartal  med  Tillæg 
af  12  Øre  Porto  for  udenbys 
boende  Abonnenter. 


Ekspeditionens  Kontor  er 
i  Heigolandsgade  5  L  Kjø- 
benhavn  B.  Telf.  5612. 

3.  A ARGANG  N 26 


KONKURRENCEPROJEKTERNE 
TIL  DEN  NYE  PRIVATBANK. 


Som  vi  i  Tidsskriftets  foregaaende  Hæfte  bebudede,  bringer  vi  hos- 
staaende  Afbildninger  af  de  øvrige  Ko'nkurrencearbejder  til  Privat¬ 


bankens  nye  Bygning.  Lige- 
lade  vi  Architekterne  selv 
en  kortfattet  Tekst,  der  vel 
en  Vejledning  for  dem,  der 
til  Bunds  i  de  forskellige 
architektonisk  Opgave,  sær- 
skelige  Art,  foreligger,  har 
at  se,  hvor  forskellige  Løs- 
idet  de  konkurrerende  i  det 
stræbt  at  præcisere  deres  Syn 
fattede  Tekst,  de  velvilligt 


som  ved  de  andre  Projekter 
ledsage  deres  Tegninger  med 
bedst  vil  kunne  tjene  som 
maatte  ønske  at  gaa  dybere 
Arbejders  Karakter.  Naar  en 
lig  af  den  nærværendes  van¬ 
det  altid  sin  store  Interesse 
ningerne  kunne  være.  Og 
foreliggende  Tilfælde  have 
paa  Sagen  ved  den  kort¬ 
have  stillet  til  »Medd.«s  Dis- 


TRI  VATBANKENS 

position,  have  de  givet  et  udmærket  Eksempel  til  Efterfølgelse  ved  kom¬ 
mende  Lejligheder. 

ARCHITEKT  ALB.  JENSENS  PROJEKT. 

Bygningen  var  af  mig  forudsat  ved  sit  Ydre  at  skulle  virke  som  en 
Helhed,  men  dog  med  Gruppeinddelingen  i  Facaden  afpasset  efter  dens 
Inddeling:  2de  Ejendomme  —  Banken  og  en  særlig  Bortsalgsbygning  — - 
saaledes  at  hver  Ejendom  kunde  betegnes  for  sig,  begge  forbundne  ved 
en  Pulles  Portindgang. 


_ _J[ _ 1 _ £ _ l _ £ _ £ _ £ _  ?Ax.cn 

Taarnet  var  anbragt  i  Privatbankens  Afdeling,  som  den  mest  betydende 
af  de  to,  af  hinanden  i  øvrigt  uafhængige,  Ejendomme;  Trappeadgangen 
til  Banken  var  henlagt  uden  for  Hovedbygningen  —  imod  Børsen  —  i  et 
lavere  Parti,  for  derigennem  at  tilvejebringe  et  Overgangsled  fra  Børsen 
og  samtidigt  at  skaffe  et  friere  og  større  Rum  til  Stede  imellem  denne  og 
den  nye  Bygning;  en  tilsvarende  lavere  Udbygning  mod  Knippelsbro  med 
tilhørende  Loggia  dannede  Adgangen  til  og  et  eventuelt  aabent  Udsigtsrum 
fra  den  derværende  Kafé. 

Stueetagen  i  Nybygningen,  der  (i  Forening  med  Kælderen)  rummer 
samtlige  Bankens  Lokaler,  var  for  at  karakterisere  Banken  fra  de  to  Ud¬ 
lejeetager  udført  af  Sandsten  i  let  Nuancering  fra  den  røde  Murstens¬ 
overbygning. 

Bankens  Hovedlokale,  Ekspeditionskontoret,  var  anbragt  centralt  i 
Etagen,  og  Adgangen  til  de  forskellige  Direktørers  Kontorer  ordnet  saa- 
ledes,  at  man  uhindret  kunde  komme  til  hvert  af  disse,  uden  at  passere 
Ekspeditionskontoret;  dette  var  for  dets  væsentligste  Del  indrettet  med 
Ovenlys,  hvis  Glastag  var  i  Forbindelse  med  den  øvrige  Tagoverbygning, 
men  som  subsidiært  ogsaa  kunde  forsænkes  umiddelbart  over  selve  Lokalet. 

Endnu  skal  jeg  blot  tilføje  med  Hensyn  til  Bygningens  Fremtræden 
i  Almindelighed,  at  jeg  ansaa  det  naturligt,  at  den  —  under  Hensyn  til 

NYE  BYGNING.  PROFESSOR  V.  KOCH. 

den  Institution,  der  skulde  have  sit  Sæde  deri  —  bevarede  i  sit  Ydre  et 
vist  Slægtskab  med  Børsen;  dog  forudsatte  jeg,  at  den  i  sin  Hovedmasse 
skulde  fremtræde  lettere  end  denne  og  f.  Eks.  for  Murstensoverbygningens 
Vedkommende  ogsaa  med  betydeligt  lettere  Toner  end  Børsens. 

Alb.  Jensen. 

ARCHITEKT,  PROFESSOR  V.  KOCHS  PROJEKT. 

De  ledende  Tanker  ved  Udarbejdelsen  have  været: 

1)  At  benytte  en  Stilart,  som,  uden  at  fjerne  sig  for  meget  fra  Bør¬ 
sens,  dog  heller  ikke  lignede  dennes  for  meget. 

2)  At  frembringe  en  vis  Rhytme  i  Silhuetten  af  det  samlede  Byg¬ 
ningsparti:  Børsen  plus  Privatbanken:  Den  lange,  lave  Børs,  den  høje  Bank¬ 
bygning  og  den  atter  dalende  Forretningsbygning,  som  efter  Programmet 
skal  kunne  bortsælges. 

3)  At  lade  Planens  Hovedinddeling  fremgaa  saa  tydeligt  som  muligt 
af  Facaderne,  —  Taarnet  over  Bankraadssalen,  ■—  det  markerede  Midtparti 
svarende  til  Ekspeditionslokalet  med  de  store  Vinduer  og  Ovenlyset,  — 
den  høje  Sokkel  uden  Vinduer,  bag  hvilken  Bankens  Kældere  findes,  — 
Bankbygningens  djærvere  og  festligere  Former,  større  Højde  og  Sten¬ 
beklædning  stillet  imod  Eorretningsbygningens  jævnere,  borgerlige  Former, 
lavere  Etagehøjder  og  Murstensbeklædning. 

Af  Planens  Enkeltheder  kunne  bl.  a.  fremhæves,  at  der  er  en  Gen¬ 
nemkørsel  tværs  igennem  Bygningskomplekset,  der  giver  bekvem  Adgang 
til  begge  Bygninger;  at  Direktørværelserne  ligge  samlede,  og  at  Adgangen 
til  disse  og  Venteværelset  sker,  uden  at  Skranken  i  Ekspeditionslokalet  pas¬ 
seres.  Endvidere  kan  nævnes  den  overdækkede  Veranda  med  det  lave,  runde 
Trappetaarn,  der  slutter  sig  til  Kafeen  mod  Knippelsbro.  V.  Koen. 

ARCHITEKT  K.  VARMINGS  PROJEKT. 

I  det  for  Konkurrencen  udarbejdede  Program  fandtes  -der  en  iøjne¬ 
faldende  Mangel:  der  var  ikke  med  et  Ord  nævnet  Hensynet  til  Børsen , 
hvilket  dog  turde  være  et  af  de  allervigtigste.  Med  andre  Ord:  Program¬ 
met  forudsatte  en  Bebyggelse  lige  til  Stregen  af  det  efter  Loven  tilladelige, 
ja  endda  derudover,  og  denne  Forudsætning  kunde  ikke  andet  end  virke 
som  en  slem  Hæmsko  paa  den  frie  Udformning  af  Opgaven.  Da  en  Byg¬ 
ning  med  fuld  Bygningshøjde  ganske  vil  knuse  den  lave  Børs,  har  det 
ved  nærværende  Projekt  (for  øvrigt  ligesom  ved  M.  Borchs)  været  forsøgt 
at  reducere  Højden  noget,  ved  at  gøre  den  øverste  Etage  mod  Børsgade 
til  Kvistetage.  —  Bankens  Hovedindgang  er  lagt  lige  overfor  Børsens,  og 


Fløjen  mod  Børsgade  er  afpasset  saaledes  i  Bredden,  at  dens  Tagrygning 
vilde  komme  til  at  ligge  i  Flugt  med  Børsens,  hvilket  alt  tilsammen  skulde 
bidrage  til,  at  de  to  Bygninger  kunde  nogenlunde  forliges.  Af  samme 
Grund  er  Facaderne  holdt  i  en  med  Børsen  beslægtet,  om  end  ret  for¬ 
skellig  Karakter.  —  Og  her  maa  det  i  al  Beskedenhed  være  tilladt  at 
hævde  den  Opfattelse,  at  eftersom  Privatbanken  baade  ifølge  sin  Oprin¬ 
delse  og  sine  Traditioner  staar  Børsen  nær  og  ved  hele  sin  Virksomhed 
er  stærkt  knyttet  til  denne,  saa  maa  heller  ikke  Bankens  Bygning  optræde 
som  en,  Børsen  ganske  fremmed  Nabo  —  selv  om  denne  er  godt  og  fint 
paaklædt.  Endelig  synes  det  en  uafviselig  Fordring,  at  en  Bygning  med 
denne  herlige  Beliggenhed  fremfor  alt  skulde  virke  malerisk,  o:  uden  at 
smage  for  meget  af  »Hovedlineal«  eller  Skabeloner. 

Ovenstaaende  skulde  antyde,  hvad  der  under  Udarbejdelsen  af  Pro- 
jektet  har  været  de  ledende  Tanker;  om  disse  kan  genfindes  i  Tegningerne 
er  jo  et  helt  andet  Spørgsmaal.  K.  Varming. 


FORSKELLIGT. 


Konkurrence.  Odense  Byraad  agter  at  udbyde  til  offentlig  Konkurrence  mel¬ 
lem  Architekter  en  Bebyggelsesplan  af  nogle  Arealer  ved  Forlængelsen  af  Jagtvej 
og  Lahnsgade  i  Odense.  I  Bedømmelsen  af  Projekterne,  der  skulle  være  ind¬ 
leverede  til  Odense  Byraads  tekniske  Udvalg  senest  den  i.  April  1901,  deltager 
som  Delegerede  for  Akademisk  Architektforening  Architekterne  Emil  Jørgensen 
og  Eugen  Jørgensen. 


FORENINGSMEDDELELSER. 


Fortsættelse  af  Generalforsamlingen 

den  30.  November  afholdes  i  Lokalet  i  Industriforeningen 
Onsdag  den  19.  Decbr.  d.  A. 

Dagsorden :  Meddelelser  fra  Formanden  angaaende  en 
Skrivelse  fra  9  Medlemmer  (af  9.  Maj  d.  A.). 

Suppleringsvalg  til  Bestyrelsen  eller  eventuelt  Valg  af 
samlet  ny  Bestyrelse. 

Smørrebrødsbord  Kl.  8  præcis. 


MEDDELELSER  FRA  AKADEMISK  ARCHITEKTFORENING  udkommer  den  iste  og  15de  i 
hver  Maaned. 


Abonnement  å  1  Krone  50  Øre  pr.  Kvartal  kan  tegnes  paa  alle  Postkontorer  og  i  Ekspeditionen. 
Udgiver:  AKADEMISK  ARCHITEKTFORENING. 

Redaktør:  Architekt  K.  ARNE-PETERSEN,  Kontor  Vestre  Boulevard  39  i.  B.  Telf.  17524. 


Avertissementsprisen  er  1 
Kr.  pr.  Kv. “Tom.  Annoncer  kan 
indsendes  under  Adresse  :  Hr.  Maler 
T.  E  I.undbye,  Industribygn.,  B. 


Abonnementsprisen  er  1  Krone 
50  Øre  pr.  Kvartal  med  Tillæg 
af  12  Øre  Porto  for  udenbys 
boende  Abonnenter. 


Ekspeditionens  Kontor  er 
i  Helgolandsgade  s  >,  Kjø- 
benhavn  B.  Telf.  5612. 


FORTEGNELSE 

over  Firmaer,  som  i  det  forløbne  Kvartal  har  annonceret  i  Tidsskriftet. 

Annonceafdelingen  redigeres  af  Hr.  Maler  T.  E.  Lundbye  (Ahornsgade  i),  som  tillige  har  udført  Tegning  til  en  sior 

Del  af  de  forskellige  Annonceclichces. 


Asfalt  og  Asfaltarbejder. 

Evers  &  Co,  Frederiksholms  Kanal  6 
Guldmann,  Hans,  Vestergade  26 
Kjøbenhavns  Asfaltkompagni,  Nygade  a 
Larsen,  Hans  &  Jørgen,  Griffenfeldtsgade  37 
Prior,  Axel,  Aktieselskab,  Bredgade  33 
Schøller  &  Rothe,  Aaboulevard  1 

Badeanlæg  &  Badeapparater. 

Ludvigsen  &  Hermann,  Nørrebrogade  39 
Møller,  L  M,  Ny  Adelgade  4 
Timm,  Brødr.  J  &  O,  Vesterbrogade  44 
Beton«,  Cement«  og  Monierarbejder. 

Holbøll,  Olaf,  &  Poul  Poulsen.  Malmøgade  4 
Jensen,  Emanuel,  &  H  Schumacher,  Aaboulevard  14 
Portland-Cementfabriken  »Danmark«,  Aktieselskab,  Ny 
Toldbodgade  15 

Rasmussen,  H  O,  Læssøesgade  5 
Schøller  &  Rothe,  Aaboulevard  1 
Schiøtz,  Carl,  Vesterbrogade  34 

Bogbind,  Bøger  m.  m. 

Kyster,  Anker,  Sværtegade  3 
Lehmann  &  Stage,  Løvstræde  8 
Schou,  Andr,  Nygade  4 

Bygningsartikler,  forskellige.  Cement  osv. 

Aktiebolaget  Klagstorps  Kalkbrott,  Ny  Kongensgade  20 

Dansk  Papyrolithfabrik,  Aktieselskab,  Nygade  4 

Evers  &  Co,  Frederiksholms  Kanal  6 

Jacobsen,  Chr  S,  Gothersgade  43 

Nielsen,  Hans,  Bygningsentreprenør,  Holstebro 

Petersen,  Andreas  Rudolf,  Købmagergadc  57 

Prior,  Axel,  Aktieselskab,  Bredgade  33 

Dampskorstene,  runde. 

Holbøll,  Olaf,  &  Poul  Poulsen,  Malmøgade  4 
Jensen,  Emanuel,  &  H  Schumacher,  Aaboulevard  14 
Køhier,  V  Sibbern,  Ryesgade  25 
Piior,  Axel,  Aktieselskab,  Bredgade  33 

Dørlukkere. 

Nørholm,  N,  &  Søn,  Skindergade  42 
Elektriske  Anlæg,  Elevatorer,  Lynafledere, 
Materiel  m.  m. 

Andersen  &  Meyer,  Løvstræde  8 
Hellesens  Enke  &  V.  Ludvigsen,  Blaagaardsgade  17 
Lund,  Ludvig,  Regnegade  26 
Otzen,  P,  &  Tliorstensen,  Vesterbrogade  24 
Riedels,  C  F,  Eftf.,  Ny  Vestergade  9 
Siemens  &  Halske,  Akties.  St  Kongensgade  63 
Sørensen,  Ferd  E  &  Co,  Dr.  Tværgade  55 
Timm,  Brødr.  J  &  O,  Vesterbrogade  44 
»Titan«,  Akties.,  Tagensvej  32  og  Vesterbrogade  1 
Tvermoes  &  Abrahamson,  Gothersgade  13 
Fajance«  og  Porcelænovne. 

Kjær,  C  V,  Kjøbmagergade  42 
Kabler,  Carl  F,  Jernbanegade  5 
Reelt,  H,  Jernbanegade  4 

Fotografi,  Reproduktion  og  Lyskopiering. 

Atelier  Friis,  Møntergade  12 
Carstensen,  Carl,  Johnstrups  Allé  1 
Hansen,  Charles,  Nørregade  6 

Gas«  og  Vandmestre  m.  m. 

Flyge,  H  B,  Gothersgade  20 
Harboe,  Kr  Noe,  H  C  Andersensgade  5 
Ludvigsen  &  Hermann,  Nørrebrogade  39 
Riedels,  C  F,  Eftf.,  Ny  Vestergade  9 
Scliæbel,  Ferd,  Mikkelbryggersgade  6 
Strømann,  C  &  G,  Raadmandsgade  15 
Thomsen,  Carl,  Griffenfeldtsgade  6 
Timm,  Brødr  J  &  O,  Vesterbrogade  44 
»Vølund«,  Aktieselskab,  Blegdamsvej  32 

Glarmestre,  Glasmaleri  m.  m. 

Engstrøm,  O,  Borgergade  53 

Have«Architektur. 

Jørgensen,  Erstad,  Lindevej  10 

Ingeniører,  Jernstøberier  m.  m. 

Bruun  &  Sørensen,  Niels  Juelgade  4  og  Aarhus 

Christianshavns  Jernstøberi,  Holmbladsgade  23 

Ludvigsen  &  Hermann,  Nørrebrogade  39 

Reelt,  H,  Jernbanegade  4 

Riedels,  C  F,  Eftf.,  Ny  Vestergade  9 

Schouboe,  N  C,  Willemoesgade  1 1 

»Titan«,  Akties.,  Tagensvej  32  og  Vesterbrogade  1 


Vang,  Andr,  Hellerup 

»Vølund«,  Aktieselskab,  Blegdamsvej  32 

Klosetter. 

Møller,  L  M,  Ny  Adelgade  4 

Kurvevarer. 

Wengler,  R,  Amagertorv  7 

Linoleum. 

.  Bonne,  C  Riis,  Silkegade  1 

Magasin  du  Nord,  Kjøbenhavn  K 
Meyer,  E,  Jorcks  Passage 

Malere. 

Bendix,  Otto,  Nørregade  26 
Mandix,  H,  Nørregade  35 

Schiibeler’s  Sønner,  H,  Nordre  Frihavnsvej  19 
Øjgaard,  M  Chr,  Rosenborggade  2 

Metalstøbere,  Lamper  og  Metalvarer. 

Rasmussen,  Laur,  Bredgade  28  og  Raadmandsgade  16 

Møbler. 

Jensen,  Sevetin  &  Andreas,  Kongens  Nytorv  21 
Larsen  &  Andersen,  Bredgade  36 

Opvarmning  og  Ventilationsanlæg. 

Bruun  &  Sørensen,  Niels  Juelsgade  4  og  Aarhus 
Christianshavns  Jernstøberier,  Holmbladsgade  23 
Monies  &  Andersen,  Raadhusstræde  4 
Rechs  Opvarmnings-Comp.,  Lyngbygade 
Strømann,  C  &  G,  Raadmandsgade  1 5 
»Titan«  Akties.  Tagensvej  32  og  Vesterbrogade  1 
»Vølund«  Akties.  Blegdamsvej  32 
Prisme=GIas. 

Prior,  Axel,  Aktieselskab,  Bredgade  33 
Reelt,  H,  Jernbanegade  4 
Saltsyre,  Gibs,  Vandglas. 

Hansen,  V i  1  h ,  &  Co,  Nørrebrogade  30 
Prior,  Axel,  Aktieselskab,  Bredgade  33 

Skifer«,  Kobber«  og  Zinkdækning. 

Timm,  Brødr.  J  &  O,  Vesterbrogade  44 

Smedearbejde. 

Doberck,  F  W,  &  Søn,  Lille  Strandstræde  22 
Fiedler,  V,  Niels  Ebbesens  Vej  27 
Scliæbel.  Ferd,  Mikkelbryggersgade  6 
Seifert,  Carl,  St  Regnegade  8 

Staal«  og  Jernbjælker,  Plader  m.  m. 

Berendsen,  Sophus,  Aktieselskab,  Skoubogade  1 
Jensens,  Jørgen,  Eftf.,  Vestergade  16 
Levysohn,  Alb,  Købntagergade  37 
Møller,  J  F  Lemvigh-,  Kultorvet  1 1 
Rahr,  Chr  C,  &  Co,  Vestergade  30 
Vold,  L,  Nansensgade  23  B 

Stenhuggerier,  Marmorarbejder  m.  m. 

Faxe-Limhamn  Kalkbrud,  St  Attnæplads  26 

Hagen  &  Co’s  Eftf..  Gothersgade  8 

Kbhvn.s  ntek.  Stenhuggerier,  Frederiksholms  Kanal  :8 

Larsen,  H  &  J,  Griffenfeldtsgade  37 

Scheller,  Carl,  Nørrebrogade  52 

Stukarbejder. 

Berg,  Hans  Chr,  Aaboulevard  44 

Tagpap  m.  m. 

Evers  &  Co,  Frederiksholms  Kanal  6 
Prior,  Axel,  Aktieselskab,  Bredgade  33 

T  apeter. 

Kriiger,  C,  Nygade  6 

Teglværker,  Teglværksanlæg  m.  m. 

Frederiksholms  Tegl-  og  Kalkværker,  Tordenskjolds¬ 
gade  3 

Vang,  Andr,  Hellerup 

Tegneartikler. 

Knudsen,  Cornelius,  Kjøbmagergade  15 
Petersen,  J  Chr,  St  Kirkestræde  1 

Træ  og  Trævarer. 

Krause,  M  H,  Niels  Ebbesen svej  6 

Vandklosetter. 

Ludvigsen  &  Hermann,  Nørrebrogade  39 
Møller,  L  M,  Ny  Adelgade  4 

Værktøj. 

Ibsen,  Peter,  Kronprinsensgade  3 

